Ellen G. White 
































Ibirimo 


Iriburiro.5 

Iriburiro Ku Ngeri Ya Mbere Y’“Imibereho N’ibitekerezo”.8 

Ijambo Ry’ibanze Rigaragaza Amateka.9 

Gukangukira Gutegereza Mu Buryo Bukomeye.9 

Kwegereza Kw’ibihe By’ubuhanuzi.11 

Kudasohora Kw’ibyari Byitezwe N’igihe Cyakurikiyeho.14 

Elina Harumoni Ahabwa lyerekwa.15 

Amatsinda Abiri y’Abadiventisiti.16 

Umuseke Urasira Ku Buturo.16 

Ukuri kwahamijwe n’iyerekwa.17 

Isabato Itangira Kubahirizwa.18 

Ihishurwa ry’ubusobanuro bw’Isabato.19 

Ibiganiro by’ingenzi ku nsanganyamatsiko y’Isabato.20 

Abakurambere b’itorero batangira kwandika.21 

Itangira ry’Urwibutso n’Integuza.22 

Umurimo wo kwandika ukura.23 

Battle Creek ihinduka ikigo cy’icapiro.23 

Urugi rukinzwe n’urugi rukinguye.24 

Haboneka inzira ebyiri kubera urujijo.25 

Hasabwa gushyiraho itorero.26 

lyerekwa ry’Intambara Ikomeye.27 

Ibitekerezo Bya Ellen G. White N’ibyo Yanyuzemo Mu Mibereho Ya Gikristo.28 

Ibyo Ellen White Yanyuzemo N’ibitekerezo Bye.28 

lyerekwa Ryanjye Rya Mbere.30 

Amasomo Ellen G. White Yavuze Ko Yaherewe Mu lyerekwa.37 

Amayerekwa Yakurikiyeho.43 

Gushyirwaho ikimenyetso.46 

Urukundo Imana ikunda ubwoko bwayo.48 

Kunyeganyega kw’imbaraga zo mu ijuru.49 

Urugi rukinguye n’urukinze.50 

Kugeragezwa k’ukwizera kwacu.52 

Ku mukumbi muto.54 

Ibyago by’imperuka n’urubanza.56 

Iherezo ry’imyaka 2300.58 

Inshingano yacu mu gihe dutegereje igihe cy’akaga.59 


[ 2 ] 






































Gutwarwa intekerezo mu buryo bw’amayobera.61 

Abatwaye ubutumwa.62 

Ikimenyetso cy’inyamaswa.64 

Impumyi zirandase izindi.67 

Kwitegura imperuka.68 

Isengesho no kwizera.69 

Igihe cyo guteranyirizwa hamwe.71 

Inzozi za madamu Ellen G. White.74 

Inzozi za Wiliyamu Mileri.76 

Inyongera.78 

Gahunda mu ivugabutumwa bwiza.86 

Ingorane z’itorero.91 

Ibyiringiro by’itorero.93 

Kwitegura kugaruka kwa Yesu Kristo.95 

Ubudahemuka mu materaniro y’ubusabane.98 

Ku badafite uburambe.101 

Kwizinukwa.103 

Kutubaha.104 

Abashumba gito.104 

Impano Imana yahaye umuntu.106 

Impano Za Mwuka, Umuzingo Wa 1.108 

Ijambo ry’Ibanze.108 

Impano Za Mwuka.116 

Gucumura kwa Satani.116 

Gucumura k’umuntu.117 

Inama y’agakiza.118 

Kuza kwa Kristo kwa mbere.121 

Umurimo wa Kristo.125 

Ukurabagirana kwa Yesu.127 

Kristo agambanirwa.129 

Kristo acirwa urubanza.132 

Kubambwa kwa Kristo.136 

Kuzuka kwa Kristo.140 

Kristo ajya mu ijuru.146 

Abigishwa ba Kristo.147 

Urupfu rwa Sitefano.151 

Ihinduka rya Sawuli.152 


[ 3 ] 








































Abayuda biyemeza kwiea Pawulo.153 

Pawulo asura i Yemsalemu.156 

Ubuhakanyi bukomeye.159 

Amayobera y’ubugome.161 

Umpfli si ukubaho by’iteka ryose mu mubabaro ukomeye.164 

Ivugumra.167 

Itorero ryunga ubumwe n’isi.170 

Wiliyamu Mileri.172 

Ubutumwa bwa marayika wa mbere.174 

Ubutumwa bwa marayika wa kabiri.177 

Itsinda ry’abategereje ryerekanwa.179 

Ukundi kwerekanwa.183 

Ubuturo bwera.186 

Ubutumwa bwa marayika wa gatatu.189 

Umfatiro rutajegajega.192 

Kwizera imyuka y’abapfliye.194 

Gukunda no kurarikira ubutunzi.197 

Ishungura.199 

Ibyaha bya Babuloni.202 

Ijwi rirenga.204 

Ubutumwa bwa marayika wa gatatu busozwa.206 

Igihe cy’akaga.208 

Gutabarwa kw’abera.210 

Ingororano y’abera.212 

Isi ihinduka umusaka.213 

Umuzuko wa kabiri.214 

Umpfu rwa kabiri.216 


[ 4 ] 






























IRIBURIRO 


Ni gake cyane muri ibi bihe bihindagurika kubona hariho igitabo kibayeho ibinyejana 
byinshi gikunzwe kandi kiri mu bitabo bikunze gusomwa muri iki gihe bivuga ibintu 
bigezweho. Nyamara uko niko bimeze ku Nyandiko z’Ibanze zanditswe na Ellen G. White 
zifuzwa cyane. Uko imyaka yagiye ihita, hagiye hasohoka ingeri nyinshi z’iki gitabo mu 
rurimi rw’Icyongereza. Iki gitabo usoma ubu cyasobanuwe mu Kinyarwanda nyamara yari 
ingeri ya gatanu yacyo mu Cyongereza. {IZ 8.1} 

Iki gitabo gito cyamamaye cyahawe izina mu buryo bukwiriye kuko ari ingeri yakomotse 
ku bitabo bitatu bya mbere bya Ellen G. White ari byo 1: “Imibereho ya Gikristo 
n’ibitekerezo bya Madamu Ellen G. White” cyasohotse mu 1851; “Inyongera ku mibereho 
n’ibitekerezo bya Ellen G. W hite” cyasohotse mu 1854; “n’Impano za Mwuka”, umuzingo 
wa 1 cyashyizwe ahagaragara mu 1858.” (IZ 8.2} 

Kwamamara cyane kw’“Inyandiko z’Ibanze” bishobora kuba bituruka ku cyiflizo 
kidahwema cyo gutunga no kwiga ubutumwa bumenyesha kandi butera umwete bwageze 
mu itorero mbere binyuze mu mpano y’ubuhanuzi. jlZ 8.3} 

Ingeri ya kabiri y’iki gitabo mu rurimi rw’Icyongereza yasohotse mu mwaka wa 1882, iza 
iri mu dutabo tubiri duto cyane. Aka mbere kitwaga “Imibereho n’ibitekerezo n’Inyongera” 
naho aka kabiri ko kitwaga “Impano za Mwuka.” 2 Ku byerekeye ibintu bike byongewe kuri 
izo nyandiko z’umwimerere zabanje ndetse na bike cyane mu myandikire byahinduwe muri 
icyo gihe, ubwanditsi bwabigaragaje mu gice cy’iriburiro muri aya magambo: 
“Indangamirongo zigaragaza amatariki n’ubusobanuro, ndetse n’umugereka urimo inzozi 
zishimishije z’uburyo bubiri zavuzweho nyamara ntizandukurwe mu gitabo 
cy’umwimerere, bizongera agaciro k’iyi ngeri. Uretse ibyo byonyine, iyi ngeri ntacyo 
yahinduwemo ugereranyije n’igitabo cy’umwimerere, uretse ahantu hamwe na hamwe 
hagiye hakoreshwa ijambo rishya, cyangwa guhindura uko interuro zubatswe kugira ngo 
igitekerezo cyumvikane neza, nta gace na gato k’igitabo cy’umwimerere kigeze gakurwaho. 
Nta no kugerageza na gato guhindura igitekerezo cyangwa amarangamutima byo mu 
nyandiko y’umwimerere, kandi n’imvugo yahindutse umwanditsi Ellen G. White abanje 
kubisuzuma kandi abyemera nta ngingimira.” (IZ 8.4} 

Ibyo bitabo bibiri byari bibangikanye byongeye gusohorwa mu mwaka wa 1882 
byafatanyirijwe mu muzingo umwe bifite umutwe uvuga ngo: “Inyandiko z’Ibanze. 3” Mu 
mwaka wa 1906, imiterere y’icyo gitabo yaranogejwe maze kiba ingeri ya gatatu (mu 
Cyongereza) yakwirakwijwe cyane, kandi igakundwa bikomeye. Uko ubutumwa buri ku 
mpapuro muri iyi ngeri nibyo byabaye icyitegererezo ku nyandiko zose za Ellen G. White 
ndetse n’imigereka yose yakurikiyeho. {IZ 9.1} 

Ingeri ya kane (mu Cyongereza) y’Inyandiko z’Ibanze 4 yashyizwe ahagaragara mu 1945. 
Imyaka mirongo ine icyo gitabo cyamaze gisohoka mu icapiro yatumye biba ngombwa ko 
amagambo yacyo ashyirwa ku bikoresho by’icapiro bishya. Ubwo hongeraga kubaho 
gusubiramo iyo ngeri, buri paji yose yagiye isubirwamo hakurikijwe ingeri yayibanjirije. 
Imyandikire n’utwatuzo bigezweho byagiye bikoreshwa, kandi iriburiro rishya ryavugaga 
amateka y’icyo gitabo mu magambo make naryo rishyirwamo. {IZ 9.2} 

lyi ngeri ya gatanu y’Icyongereza dusobanuye mu Kinyarwanda ikubiyemo 
n’umusogongero ku mateka wongeweho kugira ngo utume umusomyi amenya ibihe 
n’ibyabaye bijyana n’iyandikwa ry’ibice binyuranye by’iki gitabo. Hari n’ubusobanuro buto 
bwinshi bwatanzwe kugira ngo hasobanurwe imvugo n’ibyariho bitumvikana neza muri iki 
gihe nk’uko byari biri igihe iki gitabo cyandikwaga. Ibyo Ellen G. White yanditse ntibyigeze 
bihinduka haba no mu myandikire y’ingeri ya kane y’Icyongereza yabanjirije iyi ya gatanu 
dusobanuye mu Kinyarwanda. Kubw’ibyo rero, iki gitabo cyasobanuwe gihuje n’umugereka 
usobanutse neza w’inyandiko za Ellen G.White. {IZ 9.3} 

Mu gice kivuga iby’Imibereho n’Ibitekerezo, havugwa amagambo y’ibanze ku mibereho 
yihariye ya Ellen G. White, hakerekana muri make imibereho ye mu bihe by’Itsinda ryari 
ritegereje kugaruka kwa Yesu ryariho mu myaka ya 1840-1844. Nyuma y’ibyo, 
hakurikiraho amayerekwa ya mbere Ellen G. White yagize, amenshi muri yo akaba 
yarasohowe yanditswe ku mpapuro cyangwa mu tunyamakuru. {IZ 9.4} 

Igice cy’Inyongera gisobanura imvugo zimwe na zimwe zakoreshejwe mu nyandiko 
z’Ibanze zitumvikanye neza cyangwa zitari zakoreshejwe uko bikwiye, kandi zigatanga 
inama z’inyongera zigenewe itorero. Ishyirwa ahagaragara kw’izi nyandiko z’Inyongera 
kwabanjirije ho umwaka umwe iyandikwa ry’agatabo gato kari gafite umutwe uvuga ngo 
“Ibihamya by’Itorero.” {IZ9.5} 

Kuba “Impano za Mwuka”, umuzingo wa 1, ari cyo gitabo cya mbere cyasohotse cyavugaga 
iby’intambara y’igihe kirekire iri hagati ya Kristo n’abamarayika be na Satani 
n’abamarayika be, bituma iki gitabo gikundwa kubera uko gisobanura neza, ibigikubiyemo 
ndetse n’uko bikora ku mutima w’ubisomye kubera ingingo zikomeye zirimo. Mu myaka 
yakurikiyeho, iki gitekerezo gihinnye cy’intambara hagati ya Kristo na Satani cyasobanuwe 
neza mu mizingo ine y’Umwuka w’ubuhanuzi 5 yashyizwe ahagaragara mu myaka ya 1870- 
1884. {IZ9.6} 

Nyuma yo gukwirakwizwa ahantu henshi, icyo gitabo kigizwe n’imizingo ine cyasimbujwe 
ikindi cyamenyekanye cyane kandi kigasomwa na benshi cyiswe Intambara y’ibihe byose, 
cyerekana mu buryo burambuye imiterere y’iyo ntambara nk’uko Madamu Ellen G. White 
yayeretswe mu mahishurirwa menshi. Nubwo ibyo bitabo byuzuye (ari byo Abakurambere 

n’Abahanuzi, Abahanuzi n’Abami, Uwifiizwa Ibihe Byose, Ibyakozwe n’Intumwa, 
n’Intambara Ikomeye) bigaragaza igitekerezo ey’iyo ntambara mu buryo bwuzuye, 
inyandiko fatizo y’icyo gitekerezo nk’uko igaragazwa muri iki gitabo mu buryo 
bw’incamake, bwahuranyije kandi bworoheje, ndetse ikomatanye n’Imibereho 
n’Ibitekerezo, izahora iteka ikenewe cyane. {IZ 10.1} 

ABASHINZWE KURINDA INYANDIKO ZA ELLEN G. WHITE 
SILVER SPRING, MARYLAND 
Werurwe 2000 

IRIBURIRO KU NGERI YA MBERE Y’“IMIBEREHO N’IBITEKEREZO” 


Tuzi neza ko abantu benshi bashaka ukuri bakiranuka kandi bagashaka ubutungane buvugwa 
na Bibiliya bavugwaho nabi ko berekwa. Hari impamvu ebyiri zikomeye zateye uko gufatwa 
uko batari. lya mbere ni uko ubwaka, bujyanirana n’amayerekwa n’ibikorwa by’ibinyoma, 
bwagiye bukunda kuboneka kenshi hafi y’ahantu hose. Ibi byateye abantu benshi bataryarya 
gutangira gushidikanya ikintu eyose giteye gityo. Impamvu ya kabiri ni ukwigaragaza 
kw’abavuga ko bafatwa n’umwuka, ndetse n’ibikunze kwitwa “gutwarwa mu buryo 
bw’indengakamere,” ibyo byose byateguwe neza ngo biyobye benshi, kandi bitume habaho 
kutizera ibijyanye n’impano n’imikorere ya Mwuka w’Imana. {IZ 10.2} 

Nyamara Imana ntihinduka. Ibyo yakoze ibinyujije muri Mose ubwo yari imbere ya Farawo 
byari bitunganye nubwo Yani na Yambure babashishijwe n’imbaraga ya Satani gukora 
ibitangaza byasaga n’ibyo Mose yakoze. Na none kandi ibyo byiganano byongeye 
kugaragara mu gihe cy’intumwa, nyamara impano za Mwuka zagaragariye mu bayoboke ba 
Kristo. Nta nubwo ari umugambi w’Imana wo kureka ubwoko bwayo muri iki gihe 
cyuzuyemo ubushukanyi ngo bubeho budafite impano za Mwuka no kwigaragaza kwe. jlZ 
11.1} 

Umugambi w’icyiganano ni uwo kwigana ukuri kuriho. Kubw’ibyo rero, ukwigaragaza 
k’umwuka w’ikinyoma muri iki gihe ni igihamya cy’uko Imana yiyereka abana bayo 
kubw’imbaraga za Mwuka Muziranenge, kandi ko igiye gusohoza ijambo ryayo mu ikuzo 
rihebuje. jlZ 11.2} 

‘Kandi Imana iravuze iti: “Uku ni ko bizaba mu minsi y’imperuka, nzasuka Mwuka wanjye 
ku bantu bose, kandi abahungu n’abakobwa banyu bazahanura, n’abasore banyu bazerekwa, 
n’abakambwe babarimo bazarota.” Ibyakozwe n’Intumwa 2:17 (Reba Yoweli 2:28). {IZ 
11.3} 

Ku byerekeye abavuga ko babonekerwa cyangwa bajya mu mwuka, twakomeje kubibona 
nk’ibiteje akaga, bityo rero tukaba ntacyo twabikoraho. Ntitwigeze tubona umuntu uri mu 
ibonekerwa ngo tugire icyo tumenya kuri ibyo gifatika. {IZ 11.4} 

Dushyize ahagaragara aka gatabo gato twiringiye ko kazakomeza intore z’Imana. {IZ 11.5} 
James White. 

SARATOGA SPRINGS, NEW YORK, 

Kanama, 1851. 

IJAMBO RY’IBANZE RIGARAGAZA AMATEKA 


Ku Badiventisiti b’Umunsi wa Karindwi Inyandiko z’Ibanze ni igitabo gishimisha cyane 
kandi mu buryo budasanzwe, kuko gikubiyemo ibitabo bya mbere Ellen G. White yanditse. 
Ibyo bitabo byanditswe kandi bishyirwa ahagaragara bwa mbere mu myaka ya 1850 kugira 
ngo bikomeze kandi byigishe abantu bafatanyije n’umwanditsi kunyura mu byabaye ku 
Badiventisiti bubahirizaga Isabato guhera itangira ry’umwaka wa 1840 no mu ntangiriro 
z’umwaka wa 1850. Mu gukora atyo, umwanditsi yari azi ko umusomyi asanzwe azi 
amateka y’Ikanguka ryo gutegereza ndetse n’iterambere ry’itsinda ry’Abadiventisiti 
b’Umunsi wa Karindwi ryigaragaje mu mwaka wa 1844. Kubw’ibyo rero ibyabayeho uko 
byumvikanaga neza muri icyo gihe bigenda bivugwaho hamwe na hamwe, kandi kugira ngo 
byumvikane neza, hari imvugo zikoreshwa zigomba gutekerezwaho mu rwego rw’amateka 
y’Abadiventisiti bubahirizaga Isabato muri iyo myaka yabanje. {IZ 12.1} 

Mu 1858, ubwo handikwaga ibyo kwamamaza ubutumwa bw’Abamarayika batatu 
buboneka mu Byahishuwe 14, Ellen White yerekanye ibyo abagize uruhare muri uwo 
murimo bahuye nabyo kandi akabivanamo ibyigisho, aho gutanga incamake y’imiterere 
y’ubwo butumwa nk’uko bamwe bashoboraga kubyitega. Hari aho kandi akoresha kenshi 
amagambo atamenyerewe ubu “nk’Abadiventisiti ku izina,” “urugi rukinzwe,” “urugi 
rukinguwe,” n’ayandi. {IZ 12.2} 

Muri iki gihe hashize imyaka isaga ijana idutandukanya n’ibyo bihe byaranzwemo ubutwari. 
Umusomyi agomba kuzirikana ibi neza. Ubu tugiye gusubiramo amateka yari azwi neza 
n’abo mu gihe cya Ellen White, tuvuge ku ngingo z’ingenzi cyane zerekana imibereho 
y’Abadiventisiti bubahirizaga Isabato mu gihe cy’imyaka cumi cyangwa makumyabiri 
yabanjirije ishyirwa ahagaragara rya mbere ry’inyandiko ubona aha. {IZ 12.3} 

Mu bika bibanza, Ellen G. White avuga mu ncamake ku guhinduka kwe n’imibereho ye ya 
Gikristo ya mbere. Anavuga kandi uko yumvise ibyigisho ku ihame rya Bibiliya rivuga 
kugaruka kwa Kristo ubwe kwari kwitezwe, uko abantu batekerezaga ko kwegereje cyane. 
Ikanguka rikomeye riganisha ku kugaruka kwa Yesu ryavuzweho mu ncamake aha, ryari 
inyigisho ikwiriye hose ku isi. Ku ruhande rwa benshi, iryo kanguka ryatangiye ari 
umusaruro wo kwigana ubushishozi ibyanditswe ku buhanuzi, ndetse no kwemera inkuru 
nziza yo kugaruka kwa Yesu byabaye ku mubare munini w’abantu batuye ku isi. jlZ 12.4} 

Gukangukira Gutegereza Mu Buryo Bukomeye 

Nyamara muri Leta Zunze Ubumwe za Amerika niho ubutumwa bwo gutegereza kugaruka 
kwa Yesu bwamamajwe cyane kandi bwakirwa na benshi. Ubwo ubuhanuzi bwa Bibiliya 
bwerekeye kugaruka kwa Yesu bwakirwaga n’abagabo n’abagore bo mu matorero afite 

imyizerere inyuranye, umusaruro wavuyemo wabaye umubare munini w’abizera 
b’Abadiventisiti. Nyamara abantu bakwiriye kuzirikana ko nta torero ryashinzwe ieyo gihe. 
Ibyiringiro by’abari bategereje kugaruka kwa Yesu byatumye habaho ububyutse bwimbitse 
mu by’idini bwagiriye umumaro amatorero yose y’Abaporotesitanti kandi butuma 
abahinyura n’abatizera bose baturira ku mugaragaro ko bizeye Bibiliya kandi ko bizera 
Imana. {IZ 13.1} 

Igihe iryo tsinda ryari riri hafi kugera ku rwego rwo hejuru mu myaka ya 1840, ababwiriza 
amagana menshi baje kwinjira mu murimo wo kwamamaza ubwo butumwa. Wiliyamu 
Mileri (William Miller) niwe wari ku ruhembe rw’imbere, akaba yari atuye mu nkengero 
z’Iburasirazuba bw’Umujyi wa New York. Yari umugabo wubashywe aho yari atuye kandi 
akaba yarakoraga umwuga w’ubuhinzi. Aho kuba yari yararanzwe n’iby’idini mu buryo 
bukomeye, mu busore bwe yari umuntu uhinyura. Yari yaranze kwizera Ijambo ry’Imana 
maze yemera ibitekerezo by’uko Imana ititaye ku isi yaremye. Umunsi umwe ubwo hari mu 
gitondo cyo ku wa mbere w’Isabato ari gusoma ikibwirizwa mu itorero ry’Ababatisita, 
Mwuka Muziranenge yakoze ku mutima wa Miller bituma yemera Yesu Kristo nk’Umukiza 
we. Miller yahereye ubwo atangira kwiga Ijambo ry’Imana, kandi agambirira gushakira 
muri Bibiliya igisubizo kibasha kumunyura ku bibazo byose yari afite ndetse no kwiyigisha 
ukuri kwanditswe muri yo. jlZ 13.2} 

Yamaze imyaka ibiri yihatira gusoma Ibyanditswe umurongo ku wundi. Yiyemeje ko 
atagomba gusoma umurongo ukurikiyeho atabanje gusobanukirwa bihagije n’uwo yabaga 
ari kwiga. Imbere ye yabaga ahafite gusa Bibiliya n’igitabo cy’amashakiro. Muri icyo gihe 
ubwo yigaga yageze ku buhanuzi buvuga ibyo kugaruka kwa Kristo yiyiziye ubwe imbona 
nkubone. Yakiranye kandi n’inyigisho zivuga ubuhanuzi bw’ibihe bikomeye, ariko 
by’umwihariko ubuhanuzi bw’iminsi 2300 yo muri Daniyeli igice cya 8 n’icya 9, aribwo 
yaje guhuza n’ubuhanuzi bwo mu gitabo cy’Ibyahishuwe 14 n’ubutumwa bwa marayika 
buvuga iby’igihe cy’Imana cyo guca urubanza (Ibyahishuwe 14:6,7). Ku rupapuro rumwe 
rw’iki gitabo, Ellen G. White avuga ko “Imana yohereje marayika wayo ngo agenderere 
umutima” wa William Miller, “ngo amuyobore mu gucukumbura ubuhanuzi.” {IZ 13.3} 

Akiri umukobwa muto, Ellen White yumvise Miller incuro ebyiri ubwo yigishirizaga mu 
mujyi wa Maine ho muri Porutilandi (Portland). Ellen White yumvise akozwe ku mutima 
cyane. Muri iki gitabo Ellen White azatugaragariza ubuhanuzi nk’uko William Miller 
yabwigishaga abamwumvaga. Kubw’ibyo rero, reka tugaruke ku gitabo giheruka Ellen G. 
White yanditse ari cyo, Intambara ikomeye. {IZ 13.4} 

Kwegereza Kw’ibihe By’ubuhanuzi 


“Ubuhanuzi bwasaga n’ubuhishura byimazeyo igihe cyo kugamka kwa Kristo, bwari ubwo 
muri Daniyeli 8:14 bugira buti: ‘Bizageza iminsi ibihumbi bibiri na magana atatu uko 
bukeye bukira, nyuma ubuturo bwera buzabone kwezwa.’ Wiliyamu Mileri agendeye ku 
ihame yakurikizaga rivuga ko Ibyanditswe byisobanura ubwabyo, yasanze ko mu buryo bwa 
gihanuzi, umunsi ugereranya umwaka (Kubara 14:34; Ezekiyeli 4:6); yabonye ko igihe 
cy’iminsi 2300 ya gihanuzi, cyangwa imyaka isanzwe 2300 cyagombaga kuzatinda 
kikarenza iherezo ry’igihe Abayuda bari barahawe ngo bihane kandi bagaragarize Imana 
andi mahanga. Bityo iyo minsi ikaba ntaho yari ihuriye n’ubuturo bwo muri icyo gihe. Mileri 
yemeye igitekerezo cyari cyarakiriwe muri msange cyavugaga ko mu gihe cya Gikristo isi 
ari yo buturo, maze kubw’ibyo yumva ko ukwezwa k’ubuturo kwavuzwe muri Daniyeli 8:14 
kwerekezaga ku kwezwa kw’isi yejeshwa umuriro igihe Kristo azaba agamtse. Niba rero 
barashoboraga kubona igihe nyakuri baheragaho babara iminsi 2300, byatumye Mileri afata 
umwanzuro ko igihe cyo kugamka kwa Kristo gishobora guhamywa nta shiti. Bityo, 
hashoboraga guhishurwa igihe cy’iryo herezo, ubwo ibiriho byose, “kwishyira hejum 
n’ubushobozi, ubutware n’ubwibone, ubugome n’ikandamiza byose bizarangira;’ igihe 
umuvumo uzakurwa ku isi, umpfli mgatsembyaho bumndu, abagaragu b’Imana, abahanuzi 
n’abera ndetse n’abubaha izina ryayo bose bagahabwa ingororano; naho abarimbura isi 
bagatsembwa bumndu.’ 6 {IZ 14.1} 

“Miller yakomeje kwiga ubuhanuzi afite ubwuzu n’umwete mwinshi, akamara iminsi 
n’amajoro yiga ibyo yavumburaga ko ari ingenzi kandi bikwiriye kwitabwaho. Ariko mu 
gice cya munani cy’igitabo cya Daniyeli ntiyashoboye kuhabona umfunguzo mmwereka 
itangiriro ry’iminsi 2 300; nubwo marayika Gaburiyeli yatumwe gusobanurira Daniyeli 
iby’izo nzozi, yamuhaye ubusobanuro butuzuye. Ubwo umuhanuzi yerekwaga itotezwa 
rikomeye ryagombaga kugwira itorero, yacitse intege. Ntiyashobora kwihangana igihe 
kirekire mu iyerekwa, maze marayika aba amuvuye hafi. Daniyeli “yacitse intege amara 
iminsi arwaye.” Yaravuze ati: “Natangajwe n’ibyo neretswe; nyamara nta muntu 
wabimenye.” (IZ 14.2} 

Ariko Imana yari yabwiye intumwa yayo iti: “Sobanurira uwo muntu ibyo yeretswe.” Iryo 
tegeko ryagombaga kubahirizwa. Kubwo kumvira iryo tegeko, marayika yagarutse kuri 
Daniyeli nyuma y’igihe mnaka maze aramubwira ati: “Ubu nzanywe no kungura ubwenge 
bwawe. . . Nuko iryo jambo uritekereze cyane, umenye n’ibyo weretswe.” (Daniyeli 8:27, 
16; 9:22,23, 25-27). Mu iyerekwa ryo mu gice cya 8 harimo ingingo imwe itarasobanuwe, 
ari yo yerekeranye n’igihe cy’iminsi 2 300. Bityo, ubwo marayika yasubukuraga 
ubusobanuro yamuhaga, yatinze cyane ku ngingo y’igihe: jlZ 14.3} 

“Ibyumwem mirongo irindwi bitegekewe ubwoko bwawe n’umurwa wera . . .Nuko 
ubimenye, ubyitegereze yuko uhereye igihe bazategekera kubaka i Yemsalemu bayisana 
kugeza kuri Mesiya Umutware, hazabaho ibyumwem birindwi; maze habeho ibindi 
byumwem mirongo itandatu na bibiri, bahubake basubizeho imihamro n’impavu; ndetse 
bizakorwa mu bihe bimhije. Ibyo byumweru uko ari mirongo itandatu na bibiri nibishira, 
Mesiya azakurwaho, kandi ntacyo azaba asigaranye... Uwo mutware azasezerana na benshi 
isezerano rikomeye, rimare icyumweru kimwe. Nikigera hagati: azabuzanya ibitambo 
n’amaturo.” {IZ 15.1} 

Umumarayika yohererejwe Daniyeli kubw’umugambi udasanzwe wo kumusobanurira icyo 
atari yasobanukiwe mu iyerekwa ryo mu gice cya munani, ari cyo: Ibyavuzwe byerekeranye 
n’igihe, “kigeza ku minsi 2 300 uko bukeye bukira, nyuma ubuturo bwera bukabona 
kwezwa.” Marayika amaze kubwira Daniyeli ati: “Umva yewe mwana w’umuntu ibyo 
weretswe,” amagambo ya mbere yavuze ni aya ngo: “Ibyumweru mirongo irindwi 
bitegekewe ubwoko bwawe n’umurwa wera.” Ijambo ryasobanuwe aha ngaha ngo 
“byagenewe” cyangwa “bitegekewe” risobanura mu by’ukuri ngo, “byakuwe.” Marayika 
avuga ko ibyumweru mirongo irindwi, bihwanye n’igihe cy’imyaka 490, bigomba 
gukurwaho, kubwo kugenerwa Abayuda by’umwihariko. Ariko se byagombaga gukurwa 
kuki? Kubera ko iminsi 2300 ari cyo gihe cyonyine kivugwa mu gice cya munani, kigomba 
kuba ari cyo gihe ibyumweru mirongo irindwi byakuweho. Bityo rero ibyumweru mirongo 
irindwi bigomba kuba ari umugabane umwe w’iminsi 2300, kandi ibyo bihe byombi 
bigomba gutangirira hamwe. Marayika yavuze ko ibyumweru mirongo irindwi byagombaga 
gutangirira igihe itegeko ryo gusana no kubaka Yerusalemu ryashyiriweho. lyo tariki niba 
ishobora kuboneka, bityo rero kumenya itangiriro ry’icyo gihe cy’iminsi 2 300 
byarashobokaga. jlZ 15.2} 

Iryo tegeko riboneka mu gice cya karindwi cy’igitabo cya Ezira. (Ezira 7:12-26). Ryatanzwe 
uko ryakabaye n’umwami Aritazerusi w’Ubuperesi mu mwaka wa 457 mbere ya Yesu- 
Kristo. Ariko muri Ezira 6:14 havuga ko inzu y’Uwiteka i Yerusalemu yubatswe 
“kubw’itegeko rya Kuro na Dariyo ndetse n’irya Aritazerusi umwami w’Ubuperesi.” Abo 
bami batatu, mu gushyiraho, kwemeza no kunonosora iryo tegeko, bahuje n’ibyo ubuhanuzi 
bwari bwaravuze maze riba itangiriro ry’imyaka 2300. lyo ufashe umwaka wa 457 mbere 
ya Yesu-Kristo, ari cyo gihe iryo tegeko ryanonosowe rigashyirwaga mu bikorwa nk’itariki 
yo gutanga iryo tegeko, usanga ko ikintu cyose cyavuzwe cyerekeranye n’ubuhanuzi 
bw’ibyumweru mirongo irindwi cyarasohoye. {IZ 15.3} 

“Kuva igihe itegeko ryo gusana no kubaka Yerusalemu ryatangiwe kugeza kuri Mesiya 
Umutware hagombaga kuba ibyumweru birindwi n’ibyumweru mirongo itandatu na bibiri,” 
ni ukuvuga ibyumweru mirongo itandatu n’icyenda cyangwa imyaka 483. Itegeko rya 

Aritazemsi ryashyizwe mu bikorwa mu gihe cy’umuhindo w’umwaka wa 457 mbere ya 
Yesu-Kristo. Uhereye kuri iyo tariki, igihe cy’imyaka 483 kirangira mu mwaka wa 27 
nyuma ya Yesu-Kristo. Icyo gihe rero nibwo ubu buhanuzi bwasohoreye. Ijambo, “Mesiya” 
risobanura “Uwasizwe.” Mu muhindo w’umwaka wa 27 mu gihe cya Kristo, niho Kristo 
yabatijwe na Yohana kandi asigwa na Mwuka Muziranenge. Intumwa Petero ahamya ko; 
“Imana yasize Yesu w’i Nazareti imuha Mwuka Muziranenge n’imbaraga.” 7 Kandi 
n’Umukiza ubwe yarivugiye ati: “Umwuka w’Uwiteka ari muri jye, ni cyo cyatumye 
ansigira kugira ngo mbwirize abakene ubutumwa bwiza.” 8 Amaze kubatizwa, Yesu yagiye 
i Galilaya, “avuga ubutumwa bwiza bw’Imana, ati: ‘Igihe kirasohoye.” 9 {IZ 16.1} 

“Azasezerana na benshi isezerano rikomeye rimare icyumweru kimwe.” “Icyumweru” 
kivugwa ahangaha, ni cyo giheruka ibyumweru mirongo irindwi; ni ukuvuga imyaka irindwi 
iheruka igihe cyahawe Abayuda by’umwihariko. Muri iki gihe, uhereye muri 27 kugeza 
muri 34 nyuma ya Yesu-Kristo, bwabaye ubwa mbere Kristo ubwe atanga irarika 
ry’ubutumwa bwiza yoherereje Abayuda by’umwihariko kandi nyuma yaho akurikirwa 
n’abigishwa be. Ubwo abigishwa bagendaga bajyanye inkuru nziza y’ubwami, amabwiriza 
Umukiza yabahaye ni aya ngo: “Ntimuzajye mu bapagani cyangwa mu midugudu 
y’Abasamariya, ahubwo mujye mu ntama zazimiye z’umuryango wa Isirayeli.” 10 {IZ 
16.2} 

“Icyumweru nikigera hagati: azabuzanya ibitambo n’amaturo.” Mu mwaka wa 31, imyaka 
itatu n’igice nyuma y’umubatizo we, Umukiza wacu yarabambwe. Gahunda y’ibitambo yari 
imaze imyaka ibihumbi bine yerekeza kuri Ntama w’Imana yarangiranye n’igitambo 
gihebuje ibindi cyatangiwe i Karuvali. Uwashushanywaga mu bigereranyo yari abonetse, 
bityo ibitambo byose n’amaturo byatangwaga muri gahunda y’imihango byagombaga 
guhagararira aho. {IZ 16.3} 

“Nk’uko twabibonye, ibyumweru mirongo irindwi cyangwa imyaka 490, byahariwe 
ubwoko bw’Abayuda byarangiye mu mwaka wa 34 w’igihe turimo. Muri uwo mwaka, 
binyuze mu gikorwa cy’urukiko rukuru rw’Abayuda, ubwo bwoko bwahamije ko bwanze 
burundu ubutumwa bwiza bubinyujije mu kwicisha Sitefano amabuye no kurenganya 
abayoboke ba Kristo. Bityo, ubutumwa bw’agakiza ntibwaba bukigenewe ubwoko 
bwatoranyijwe gusa, ahubwo buhabwa abatuye isi yose. Abigishwa bahunze bakava muri 
Yerusalemu bitewe n’itotezwa “bagiye hirya no hino bagenda bamamaza ijambo ry’Imana.” 
“Filipo aramanuka ajya mu mudugudu w’i Samariya, ababwiriza ibya Kristo.” 11 Petero 
ayobowe n’Imana, yabwirije ubutumwa bwiza umusirikare utegeka abandi ijana w’i 
Kayisariya witwaga Koruneliyo kandi wubahaga Imana. Kandi na Pawulo wakoranaga 
umwete, nyuma akaza kwizera Kristo, yatumwe kujyana ubutumwa bwiza bw’agakiza “kure 
mu banyamahanga.” {IZ 16.4} 

“Uko ni ko ikintu cyose cyavuzwe n’ubuhanuzi cyasohoye, kandi intangiriro y’ibyumweru 
mirongo irindwi igaragara ko yabayeho rwose mu mwaka 457 mbere ya Yesu-Kristo kandi 
ko byarangiye mu mwaka wa 34 nyuma ya Kristo. lyo ibyo bishingiweho, nta ngorane zindi 
ziboneka mu kubona iherezo ry’iminsi 2300. Ibyumweru mirongo irindwi, cyangwa iminsi 
490, byavanwe ku minsi 2300 bityo hasigara iminsi 1810. Nyuma y’iherezo ry’iminsi 490 
hari hasigaye iminsi 1810 igomba nayo gusohora. lyo ubaze imyaka 1810 uhereye mu 
mwaka wa 34 nyuma ya Kristo, usanga irangira mu mwaka wa 1844. Kubw’ibyo rero, iminsi 
2300 yo muri Daniyeli 8:14 irangira mu mwaka wa 1844. Dukurikije ibyavuzwe na 
marayika w’Imana, ku iherezo ry’iki gihe kirekire cy’ubuhanuzi “ubuturo bwera 
bwagombaga kwezwa.” Bityo rero igihe cyo kwezwa k’ubuturo bwera — cyemerwaga hafi 
na bose ko kizabaho Kristo agarutse — cyagaragajwe nta shiti. {IZ 17.1} 

“Miller n’abo bari bafatanyije babanje kwizera ko iminsi 2300 izarangira mu itumba ryo mu 
mwaka wa 1844, mu gihe ubuhanuzi bushyira iherezo ry’icyo gihe mu muhindo w’uwo 
mwaka. Ikosa ryakozwe kuri iyo ngingo ryateje gucika intege no guhangayika no kwiheba 
ku bari barashyize igihe cyo kugaruka kwa Kristo ku itariki ya mbere. Nyamara ibyo 
ntibyadohoye igitekerezo cyerekanaga ko iminsi 2300 yarangiye mu mwaka wa 1844, kandi 
ko igikorwa gikomeye cyagereranyijwe no kwezwa k’ubuturo bwera kigomba kubaho. {IZ 
17.2} 

“Miller yagiye kwiga Ibyanditswe Byera nk’uko yari yarabikoze, afite umugambi wo 
kumenya ko byahishuwe n’Imana koko. Agitangira Miller ntiyari yiteze na gato kugera ku 
mwanzuro yagezeho. Nawe ubwe kwizera ibyo agezeho byaramugoye. Ariko igihamya 
cy’Ibyanditswe byera cyarumvikanaga cyane kandi gifite imbaraga ku buryo 
kitakwirengagizwa. {IZ 17.3} 

“Yari amaze imyaka ibiri yiga Bibiliya, ubwo mu mwaka wa 1818 yageraga ku mwanzuro 
ukomeye ko hafi mu myaka makumyabiri n’itanu, Kristo yagombaga kuza gucungura 
ubwoko bwe.” 12 {IZ 17.4} 

Kudasohora Kw’ibyari Byitezwe N’igihe Cyakurikiyeho 

Abizera bari bategereje kugaruka kwa Kristo begerezaga umunsi bari biteze kugaruka kwe 
bafite ubwuzu bwinshi. Babonye ko itumba ryo mu mwaka wa 1844 ari cyo gihe ubuhanuzi 
bwa Daniyeli bwerekejeho. Nyamara aba bizera bari bamaramaje bagombaga kubabazwa 
cyane no kudasohora kw’ibyo bari biteze. Nk’uko intumwa zo mu gihe cya kera zananiwe 
gusobanukirwa imiterere y’ibyendaga kubaho bijyanye no gusohora k’ubuhanuzi 
bwerekeye kuza kwa mbere kwa Kristo, bigatuma zibabazwa no kubura ibyo zari ziteze, ni 
ko mu mwaka wa 1844 Abadiventisiti babuze ibyo bari biteze byerekeye ubuhanuzi 

bujyanye no kugamka kwa Kristo bari biteze. Muri iki gitabo Ellen White yagize ieyo avuga 
kuri iyi ngingo ati: {IZ 18.1} 

“Yesu ntiyaje ku isi nk’uko itsinda ry’abari bamutegerezanyije ibyishimo ryari ribyiteze ko 
azeza ubuturo binyuze mu kwejesha isi umuriro. Nabonye ko bari bafite ukuri mu byo 
gukurikirana kwegereza kw’ibihe by’ubuhanuzi. Igihe cy’ubuhanuzi cyarangiye mu 1844, 
kandi ku iherezo ry’iyo minsi yahanuwe Yesu yinjiye ahera cyane kugira ngo yeze ubuturo 
bwera. Ukwibeshya kwabo kwabaye mu kudasobanukira neza ubuturo bwagombaga 
kwezwa ubwo ari bwo ndetse n’uko bwari kwezwa.” {IZ 18.2} 

Nyuma gato yo kubura kw’ibyari byitezwe ku ya 22 Ukwakira 1844, abizera n’ababwiriza 
benshi bari barayobotse ubutumwa bwo kugaruka kwa Kristo, bahereyeko baracogora. 
Bamwe muri bo bari barifatanyije n’iri tsinda ahanini babitewe n’ubwoba, ariko ubwo igihe 
bari biteze cyahitaga, ibyiringiro byabo byarayoyotse maze barigendera. Abandi bo 
batwawe n’ubwaka baba ba nyamujya iyo bigiye. Hafi kimwe cya kabiri cy’itsinda 
ry’Abadiventisiti ni bo bashikamye ku byiringiro byabo by’uko bidatinze Kristo azaboneka 
ku bicu byo mu ijuru. Bamaze kubona ko isi yose ibakobye kandi ibakwennye, batekereje 
ko babonye ibimenyetso byerekana ko igihe cy’imbabazi ku batuye isi cyarangiye. Aba 
bantu bizeraga nta gushidikanya ko kugamka k’Umwami kubegereye cyane. Ariko bamaze 
kubona iminsi igenda ihita kandi Umwami ntaze, batangiye kugira imyumvire itandukanye 
maze bacikamo ibice. Igice kimwe kigizwe n’umubare munini cyasigaye cyizera ko 
ubuhanuzi butigeze busohora mu mwaka wa 1844, ko ahubwo hashobora kuba harabayeho 
kwibeshya mu kugenzura ibihe by’ubuhanuzi. Batangiye guhanga amaso yabo kuri amwe 
mu matariki runaka yari imbere yabo bibwira ko ari ho Umwami azagamkira. Hari irindi 
tsinda rito ry’abantu (ari ryo ryabaye abakurambere b’Itorero ry’Abadiventisiti b’umunsi wa 
karindwi), bari bazi neza ibihamya by’umurimo wa Mwuka w’Imana muri icyo gikorwa 
gihebuje cyo Gukanguka kw’abategereje kugamka k’Umwami, bizeraga ko guhakana ko 
iryo kanguka ryabayeho kubera umurimo w’Imana byaba ari uguhinyura Mwuka utanga 
ubuntu. Bumvaga badashobora gukora ibyo. {IZ 18.3} 

Elina Harumoni Ahabwa lyerekwa 

Ibyabaye kuri iri tsinda ry’abizera n’umurimo ryagombaga gukora, basanze byaravuzwe mu 
mirongo ihemka y’igitabo cy’Ibyahishuwe igice cya cumi. Hagombaga kubaho ububyutse 
mu gutegereza kugamka k’Umwami Yesu. Imana ni yo yari yarabayoboye kandi yari 
ikibayoboye. Muri bo hari umukobwa muto witwaga Elina Hammoni maze hashize amezi 
abiri gusa habayeho kubura icyari cyitezwe, mu Kuboza 1844, Imana ihishurira Elina 
Hammoni iby’ubuhanuzi. Muri iryo yerekwa yagize, Imana yamweretse umgendo rw’abari 
bategereje berekeza muri Yerusalemu nshya. Nubwo iri yerekwa ritasobanuraga icyateye 

kwa kubura kw’ibyari byitezwe, kuko ubusobanuro bwashoboraga kuboneka gusa mu kwiga 
Bibiliya, ryabahaye ibyiringiro ko Imana ari yo ibayoboye kandi ko izakomeza kubayobora 
mu gihe bakomeje urugendo rugana mu murwa wo mu ijuru. {IZ 19.1} 

Ku itangiriro ry’inzira Elina Harumoni yeretswe hari umueyo urabagirana, kandi marayika 
yavuze ko uwo mucyo ari urusaku rwa mu gicuku, ikaba yari imvugo ifitanye isano no 
kubwiriza gukomeye kwabaye mu itumba no mu mpeshyi byo mu mwaka wa 1844 
kwavugaga ibyo kugaruka kudasubirwaho kwa Kristo. Muri iri yerekwa, yabonye Kristo 
ayoboye abantu bagana mu murwa w’Imana. Ikiganiro cyabo cyerekanaga ko urugendo ari 
rurerure kuruta uko babyibwiraga. Bamwe baretse guhanga Yesu amaso maze baragwa bava 
mu nzira, ariko abakomeje guhanga amaso yabo kuri Yesu no ku murwa, bageze aho bajya 
amahoro. Ibi ni byo byavuzwe mu gice cy’iki gitabo kivuga ngo: “lyerekwa ryanjye rya 
mbere.” (IZ 19.2} 

Amatsinda Abiri y’Abadiventisiti 

Ku ikubitiro, bake gusa ni bo bari bari mu itsinda ryajyaga mbere ryamamaza umucyo. 
Ahagana mu mwaka wa 1846, umubare wabo wageraga ku bantu mirongo itanu. jlZ 19.3} 

Itsinda rinini ry’abazibukiye ibyiringiro bari bafitiye gusohora k’ubuhanuzi bwo mu mwaka 
1844, ryari rigizwe n’abantu bari hafi ibihumbi magana atatu. Abayobozi babo bahuriye 
hamwe mu mwaka wa 1845 mu nama yabereye ahitwa Albany ho mu mujyi wa New York 
kuva ku wa 29 Mata kugeza ku ya 1 Gicurasi. Muri iyo nama bongeye kugenzurira hamwe 
uko bahagaze. Bafashe icyemezo bandika bihanangiriza abavuga ko babonye umucyo 
mushya, abigisha imigani mihimbano ya kiyuda ndetse n’abashyiraho ibindi bishya 
bibafasha mu “igenzura.” 13 Uko ni ko bakinze urugi rw’umucyo w’Isabato n’Umwuka 
w’Ubuhanuzi. Bari bashimishijwe n’uko ubuhanuzi butasohoye mu 1844, maze bamwe 
bashyiraho amatariki mu gihe cyari imbere aho bibwiraga ko iminsi 2300 izarangirira. 
Bagiye bashyiraho ibihe binyuranye, ariko byagiye bihita bikurikiranye. Ku ikubitiro, aba 
bantu bari barinjiye muri uyu murongo ari benshi nyamara bari mu matsinda atomatanye 
rwose kandi afite ibintu bikomeye atandukaniyeho ku ngingo zimwe na zimwe z’imyizerere. 
Nyamara bari bafite ingingo imwe ibahuje ari yo “Ibyiringiro byo kugaruka k’Umukiza.” 
Bidatinze, amwe muri ayo matsinda yarazimangatanye. Itsinda ryabashije kurokoka 
ryahindutse Itorero ry’Abakristo bategereje. Bene abo ni bo bavugwa muri iki gitabo ko ari 
“Abadiventisiti b’umunsi wa mbere” cyangwa “Abadiventisiti ku izina.” {IZ 19.4} 

Umuseke Urasira Ku Buturo 

Ariko noneho tugomba kugaruka ku bashikamye batajegajega ku byiringiro byabo by’uko 
ubuhanuzi bwasohoye kuri 22 Ukwakira 1844, kandi bari bafite intekerezo n’imitima 

bikingutse maze bakomeza umgendo, bimbika mu kuri kw’Isabato n’uk’ubuturo igihe 
umucyo wo mu ijuru wamurikiraga inzira banyuragamo. Aba bantu nta na hamwe 
babarizwaga ahubwo bari abantu cyangwa amatsinda mato cyane yabaga ari hirya no hino 
mu duce two hagati, mu majyamgum no mu majyamgum y’uburasirazuba bwa Leta Zunze 
ubumwe za Amerika. {IZ 20.1} 

Umwe muri iryo tsinda witwaga Hiramu Edisoni yari atuye ku nkengero ya Gibson hagati 
mu mujyi wa New York. Yari umuyobozi w’Abadiventisiti muri ako gace. Ku wa 22 
Ukwakira 1844, abizera bateraniye mu mgo iwe ngo bategereze kugamka k’Umwami Yesu. 
Bategereje icyo gihe gikomeye batuje kandi bihanganye. Ariko ubwo isaha ya mu gicuku 
yageraga maze bakabona ko umunsi bari biteze urangiye, byagaragaye ko Yesu ataraza vuba 
nk’uko bari barabyibwiye. Cyari igihe cyo gukorwa n’isoni gukomeye. Mu masaha ya mu 
gitondo kare kare, Hiramu Edisoni hamwe n’abandi bake barasohotse bajya aho yahunikaga 
imyaka kugira ngo basenge, maze bagisenga, yumva yijejwe ko umucyo uzaza 
kubamurikira. jlZ 20.2} 

Hashize akanya gato, igihe Edisoni n’incuti ye bambukaga umurima w’ibigori bajya gusura 
bagenzi babo b’Abadiventisiti, ukuboko kwabaye nk’ukumufashe ku mtugu. Yubuye amaso 
ngo arebe, nk’uri mu iyereka, abona ijum rikinguwe, Kristo ari mu buturo bwo mu ijum 
maze yinjira ahera cyane aho yari agiye gutangirira umurimo wo kuvuganira ubwoko bwe, 
mu cyimbo cyo kuva ahera cyane ngo aze kwejesha isi umuriro nk’uko bari barigishije. 
Hiramu Edison, E.B. Hahn wari umuganga; na O.R.L. Erozier wari umwarimu, biganye 
Bibiliya ubushishozi maze bidatinze uko kwiga kubahishurira ko ubuturo bwagombaga 
kwezwa ku iherezo ry’imyaka 2300 atari isi, ko ahubwo ari ubuturo bwo mu ijum, aho 
Kristo akorera ahera cyane ku bwacu. Uyu murimo wa Kristo wo kutubera umuhuza wabaye 
igisubizo ku ihamagara ry’” igihe cyo guca umbanza” ryumvikanye mu butumwa bwa 
marayika wa mbere (Ibyahishuwe 14:6,7). Bwana Erozier wari umwarimu, yanditse ibyo 
bavumbuye byose mu itsinda igihe bigiraga hamwe. Ibyo bavumbuye byaje gucapirwa hafi 
aho, maze hanyuma bicapwa mu buryo bwuzuye mu kinyamakum cy’Abadiventisiti 
cyitwaga “Inyenyeri ya nimunsi” 14 , cyandikirwaga ahitwa Cincinnatti ho muri Leta ya 
Ohio. Ku itariki ya 7 Gashyantare 1846, umubare udasanzwe w’abantu wiyeguriye 
byimazeyo kwiga Bibiliya ku ngingo y’ubuturo bwera. {IZ 20.3} 

Ukuri kwahamijwe n’iyerekwa 

Igihe kwiga Bibiliya byari bikomeje, kandi mbere y’uko umurimo wabo umenyekana, mu 
burasirazuba bwa Leta ya Maine, Elina Harumoni yagize iyerekwa aho muri ryo yeretswe 
ko ku iherezo ry’iminsi 2300 umurimo wa Kristo wimuwe aho wakorerwaga akava ahera 


[ 17 ] 



akajya gukorera ahera cyane. Iri yerekwa tukaba turisanga muri iki gitabo cy’Inyandiko 
z’Ibanze. {IZ21.1} 

Nyuma gato y’iri yerekwa, Madamu White (witwaga Elina Harumoni akiri umukobwa) 
yagize irindi yerekwa yanditseho mu nyandiko yanditswe muri Mata 1847 agira ati: 
‘Hashize umwaka Imana yaranyeretse ko umuvandimwe Crozier yari afite umucyo nyakuri 
ku byerekeye iyezwa ry’ubuturo, n’ibindi; kandi ko bwari ubushake bwayo ko Crozier 
yandika ibyo yaduhaye byanditswe muri cya kinyamakuru cyitwa “Inyenyeri ya nimunsi” 
cyanditswe ku wa 7 Gashyantare 1846. Ndumva ntashidikanya mbwirijwe n’Imana ko 
abizera bose bakwiye gusoma izo nyandiko.” 15 Uko ni ko ibyo abajamburaga muri Bibiliya 
bavumbuye byahamijwe n’amayerekwa y’intumwa y’Imana. (IZ 21.2} 

Mu myaka yakurikiyeho, Ellen White yanditse byinshi bivuga ku kuri k’ubuturo bwera 
n’ubusobanuro bwabyo kuri twe, kandi hari ahantu henshi avuga kuri ibi muri iki gitabo 
cy’Inyandiko z’Ibanze. Aha twavuga nk’urugero rw’igice gifite umutwe uvuga ngo 
“Ubuturo bwera.” Gusobanukirwa umurimo Kristo akorera mu buturo bwo mu ijuru 
byabaye urufunguzo rufungura iyobera ryo kubura ibyari byitezwe kwabyeho mu 1844. 
Abatubanjirije babonye neza ko ubuhanuzi buvuga iby’igihe cy’Imana cyo guca urubanza 
cyari cyegereje cyasohoye mu byabaye mu mwaka wa 1844, ariko ko hari umurimo 
wagombaga gukorerwa ahera cyane h’ubuturo bwo mu ijuru mbere y’uko Yesu agaruka ku 
isi. {IZ21.3} 

Ubutumwa bwa marayika wa mbere n’ubw’uwa kabiri bwari bwarumvikanye mu 
kwamamazwa k’ubutumwa bwo gutegereza kugaruka kwa Kristo mu 1844, none ubu 
ubutumwa bwa marayika wa gatatu bwari butangiye kumvikana. Binyuze muri ubu 
butumwa, ubusobanuro bw’Isabato y’umunsi wa karindwi bwatangiye kumvikana. {IZ 
21.4} 

Isabato Itangira Kubahirizwa 

Mu gihe twerekana igitekerezo cy’uko Isabato yatangiye kugenda yubahirizwa 
n’Abadiventisiti ba mbere, turibanda ku itorero rito ryo mu mujyi wa Washington hagati 
muri New Hampshire, iyi ikaba ari Leta iherereye mu burasirazuba bwa Maine kandi 
igahana urubibi na Leta ya New York mu gice cy’iburengerazuba nko mu birometero 
mirongo icyenda na bitanu. Ahangaha ni ho mu mwaka wa 1843 abizera bo mu itorero rya 
Gikristo ryigenga bumvise kandi bemera ubutumwa bwo kwitegura kugaruka kwa Yesu. 
Ryari itsinda ryamaramaje. Muri ryo hadutse uwitwa Rasheli Okesi (Rachel Oakes) wari 
Umubatisita w’umunsi wa karindwi, maze abakwizamo inyandiko zivuga ibyo itegeko rya 
kane rivuga. Mu 1844, bamwe babonye kandi bakira uko kuri kwa Bibiliya. Muri gahunda 
yo ku cyumweru mu gitondo, umwe muri abo witwaga Wiliyamu Eansiworufu (William 

Famsworth) yahagaze yemye maze ahamya ko ashaka kubahiriza Isabato y’Imana iboneka 
mu itegeko rya kane. N’abandi benshi bifatanyije na we, maze bashikama ku mategeko yose 
y’Imana. Abo ni bo babaye Abadiventisiti b’Umunsi wa karindwi ba mbere. {IZ 22.1} 

Bidatinze, umupasitoro witwaga Feredariko Wileri (Frederick Wheeler) witaga kuri iryo 
tsinda, yemeye Isabato y’umunsi wa karindwi kandi ni we mupasitoro wa mbere 
w’Umudiventisiti wakoze ibyo. Undi witwa T. M. Preble wo mu babwirizaga bigishaga 
ubutumwa bwo kugamka kwa Kristo, yari atuye muri Leta imwe na Wheeler, nawe yemeye 
ukuri kw’Isabato maze muri Gashyantare 1845 ashyira ahagaragara inyandiko yasohotse 
muri kimwe mu binyamakum by’Abadiventisiti cyitwaga Ibyiringiro bya Isiraheli. lyo 
nyandiko yagaragazaga ibisabwa n’itegeko rya kane. Umupasitoro w’ikimenyabose 
w’Abadiventisiti witwaga Joseph Bates wari utuye ahitwa Fairhaven ho muri Leta ya 
Masashiseti (Massachusets), yasomye inyandiko ya Preble maze yemera Isabato y’umunsi 
wa karindwi. Nyuma y’aho gato, Bates yerekeje i Washington ahitwa New Hampshire, 
kugira ngo yigane n’Abadiventisiti bubahirizaga Isabato iby’uko kuri gushya bari 
bavumbuye. Ubwo yari agamtse iwabo, yari yamaze kwemera bidasubirwaho ukuri 
kw’Isabato. Muri icyo gihe, Bates yagambiriye gushyira ahagaragara inyandiko ivuga ibyo 
itegeko rya kane risaba. Muri Kanama 1846, yashyize ahagaragara agatabo ke gato kavugaga 
iby’Isabato kari kagizwe n’amapaji 48. Kopi y’ako gatabo yageze kuri James na Ellen White 
bari hafi gushyingiranwa mu mpera z’ukwezi kwa Kanama. Bahereye ku bihamya 
by’Ibyanditswe byari bikubiye muri ako gatabo, bemeye kandi batangira kubahiriza Isabato 
y’umunsi wa karindwi. Nyuma y’aho Ellen White yanditse kuri ibi avuga ati: “Mu muhindo 
w’umwaka wa 1846, twatangiye kubahiriza Isabato yo muri Bibiliya, dutangira kuyigisha 
no kuyisobanurira abandi.” 16 (IZ 22.2} 

Ihishurwa ry’ubusobanuro bw’Isabato 

James na Ellen White bishingikirije ku bihamya biva mu byanditswe, ari byo intekerezo 
zabo zari zerekejweho mu nyandiko za Bates. Nyuma y’aho, ubwo hari hashize amezi 
arindwi batangiye kumhuka ndetse banigisha Isabato y’umunsi wa karindwi, ku Isabato ya 
mbere y’ukwezi kwa Mata 1847, ubwo bari ahitwa Topsham ho muri Leta ya Maine, 
Madamu White yagize iyerekwa ritumtse ku Mwami Imana, kandi muri ryo akamaro 
k’Isabato karashimangirwa cyane. Yabonye ibisate by’amabuye byanditsweho amategeko 
biri mu isanduku mu buturo bwera bwo mu ijum, kandi abona umucyo urabagirana 
uzengumtse itegeko rya kane. Umwanzuro wari wafashwe mbere y’aho igihe bigaga ijambo 
ry’Imana warashimangiwe. Iryo yerekwa kandi ryafashije mu kwagura imyumvire y’abizera 
ku byerekeye kubahiriza Isabato. Muri uko guhishurirwa, Madamu White yeretswe ibyo mu 
bihe biheruka maze abona ko Isabato izaba ari yo kuri gukomeye ngenderwaho abantu 

bazagenzurirwaho ngo bigaragare ko bahitamo gukorera Imana eyangwa ubutware 
buhakana Imana. Asubije amaso inyuma ku byabaye mu mwaka wa 1874, Ellen White 
yaranditse ati: {IZ 23.1} 

‘Mbere y’uko ngira icyo mbona mu iyerekwa ku byerekeye Isabato, nizeraga ukuri kurebana 
n’ikibazo cy’Isabato. Neretswe akamaro n’umwanya Isabato ifite mu butumwa bwa 
marayika wa gatatu nyuma y’amezi menshi yari ashize naratangiye kuyubahiriza.” 17 {IZ 
23.2} 

Ibiganiro by’ingenzi ku nsanganyamatsiko y’Isabato 

Ku bw’imbabazi z’Imana, abapasitoro benshi bubahirizaga Isabato kandi bakaba bari bari 
ku ruhembe rw’imbere mu kwigisha uko kuri gushya kwari kwaragaragaye, baherekejwe na 
benshi mu bayoboke babo, mu mwaka wa 1848 bahuriye mu biganiro bitanu byigaga ku 
nsanganyamatsiko y’Isabato. Bagize ibihe byo kwiyiriza ubusa no gusenga kandi biga 
Ijambo ry’Imana. Umukuru Bates, wari umwigishwa w’ukuri kw’Isabato, yafashe iya mbere 
mu guhamya iby’Isabato. Hiramu Edisoni hamwe n’abo bari bafatanyije bari muri ayo 
materaniro, bari bafite imbaraga mu buryo bagaragazaga umucyo ku buturo bwera. James 
White, wiganaga ubuhanuzi ubushishozi, yibandaga cyane ku bigomba kubaho mbere yo 
kugaruka kwa Yesu. Muri ayo materaniro ni ho hakusanyirijwe amahame shingiro 
Abadiventisiti b’umunsi wa karindwi bagenderaho muri iki gihe. {IZ 23.3} 

Ellen White asubije amaso inyuma ku byabaye icyo gihe yaranditse ati: {IZ 23.4} 

Abantu bacu benshi ntibabona ukuntu urufatiro rushikamye rwo kwizera kwacu 
rwashyizweho. Umugabo wanjye, Umukuru Joseph Batey, Eather Pierce* 18 Umukuru 
Hiramu Edson n’abandi bari bafite ubushishozi, abanyacyubahiro n’abanyakuri bari muri 
aba bagabo, nyuma y’umwaka wa 1844, bashakishije ukuri nk’ubutunzi bwahishwe. Nahuye 
na bo, twigiye hamwe kandi dusengera hamwe mu mbaraga. Kenshi twabaga turi hamwe 
kugeza ijoro rijigije kandi rimwe na rimwe tukarikesha dusabira umucyo kandi twiga Ijambo 
ry’Imana. Aba bene data bakomeje guterana biga Bibiliya kugira ngo basobanukirwe; kandi 
ngo banitegure kuyigishanya imbaraga. lyo bageraga ahantu bagacika intege baravugaga 
bati: “Nta kindi dushobora kongeraho.” Umwuka w’Uwiteka yamanukiragaho; nkajyanwa 
mu iyerekwa nkaherako mpabwa ubusobanuro bw’imirongo twigagaho n’uburyo dukwiriye 
kugenza kandi twigisha neza. Nuko rero umucyo watugeragaho ukanadufasha 
gusobanukirwa n’Ibyanditswe bivuga kuri Kristo, ubutumwa bwe n’umurimo we 
w’ubutambyi. Nasobanukiwe n’ukuri kwariho icyo gihe kugeza ubwo tuzinjira mu murwa 
w’Imana, kandi nagejeje ku bandi ibyo Uwiteka yari yampaye. {IZ 23.5} 

Muri iki gihe cyose sinashoboraga gusobanukirwa intekerezo za bene data. Intekerezo 
zanjye zariflinze, nk’uko byari bimeze, sinashoboraga gusobanikirwa n’ibyanditswe 
twigaga. Aka kari agahinda gakomeye nagize mu mibereho yanjye. Nari meze ntya mu 
ntekerezo kugeza ubwo amahame y’ingenzi yo kwizera kwacu yari amaze kumvikana neza 
ahuye n’ijambo ry’Imana mu ntekerezo zacu. Bene data bahereyeko bamenya ko iyo 
hatabaho iyerekwa ntashoboraga gusobanukirwa ibyo twigaga, bemeraga ibyo 
nahishurirwaga nk’umucyo uvuye mu ijuru. {IZ 24.1} 

Uko ni ko urufatiro rw’amahame y’Itorero ry’Abadiventisiti b’umunsi wa karindwi 
rwubakiwe ku kwigana Ijambo ry’Imana ubushishozi, kandi igihe abatubanjirije babaga 
badashobora kwatanya ngo bakomeze imbere, Ellen White yahawe umucyo wababashishije 
gusobanura ibyari byarabananiye kandi utuma inzira ifunguka kugira ngo bakomeze kwiga 
Ijambo ry’Imana. Amayerekwa kandi yashimangiraga ko Imana yemera imyanzuro 
itunganye yafashwe. Uko ni ko impano y’ubuhanuzi yabaye iyo gukosora amakosa no 
guhamya ukuri. jlZ 24.2} 

Abakurambere b’itorero batangira kwandika 

Nyuma gato y’ikiganiro cya gatanu mu biganiro byo mu mwaka wa 1848 byigaga 
kuby’Isabato, ni ho hongeye guhamagazwa irindi teraniro ryabereye i Dorchester (hafi ya 
Boston) ho muri Leta ya Massachusetts, mu rugo rw’uwitwa Otis Nichols. Abavandimwe 
mu kwizera bigaga kandi bagasengera ibyerekeye inshingano yabo yo gutwara umucyo 
Imana yari yaramurikiye mu nzira yabo. Igihe bigaga, Ellen White yajyanwe mu iyerekwa, 
maze muri iryo hishurirwa yerekwa inshingano abo bavandimwe mu kwizera bari bafite yo 
kwandika iby’uwo mucyo. Avuga uko icyo gihe byagenze mu gatabo k’ibitekerezo 
by’ibyabaye mu mibereho ye agira ati: {IZ 24.3} 

“Mvuye mu iyerekwa nabwiye umugabo wanjye nti: ‘Ngufitiye ubutumwa. Ukwiriye 
gutangira gucapa impapuro nke maze ukazoherereza abantu. Ku ikubitiro uzabanze ucape 
nkeya; ariko abantu nibasoma, bazakoherereza ubufasha bwo gucapa nyinshi, bityo uhereye 
aho uzagera ku mugambi. Bihereye kuri uko gutangirira ku mpapuro nke, neretswe ko 
bizaba ari nk’ibishashi by’umucyo bizaba bikwiriye isi yose.” 19 {IZ 25.1} 

Aha hari umurimo wasabwaga gukorwa. Mbese James White yajyaga gukora iki? Yari afite 
ubutunzi buke bwo mu iyi si. Nyamara iryo yerekwa ryari amabwiriza mvajuru maze yumva 
ahatirwa kujya mbere akagira icyo akora kubwo kwizera. Noneho James White yafashe 
Bibiliya ye yari yaraguze udufaranga duke, afata n’igitabo kiranga imirongo cyari 
cyaravuyeho ibifuniko byacyo byombi maze atangira gutegura inyandiko nto zivuga ku kuri 
kw’Isabato ndetse n’izindi ngingo zishimishije zagombaga gucapwa ku mpapuro nto. Ibyo 
byose byamutwaye igihe ariko amaherezo aza gushyikiriza kopi umukozi w’icapiro w’i 

Middletown ho muri Connecticut wamugiriye icyizere kubw’umubare w’inyandiko yari 
amusabye kumucapira. Hanoganyijwe uko iyo nyandiko izaba iteye, habaho kongera 
gusoma izo nyandiko ngo hakosorwe amakosa yaba yarabonetsemo, maze ibyo byose 
birangiye hacapwa kopi igihumbi. James White yatwaye izo kopi azikuye Middletown 
azijyana Belden, aho we na Ellen White bari barabonye icumbi ry’igihe gito. Impapuro zari 
zigize ako gatabo gato zari zifite sentimetero cumi n’eshanu kuri makumyabiri n’ebyiri kari 
kagizwe na paji munani. Ako gatabo gato kari gafite umutwe uvuga ngo “Ukuri kw’iki 
gihe.” Kacapwe bwa mbere muri Nyakanga 1849. Icyo kirundo gito cy’impapuro 
cyashyizwe hasi, maze abavandimwe mu kwizera barazikikiza bityo n’amarira menshi 
binginga Imana ngo izahire izo nyandiko nto igihe zizoherezwa hirya no hino. Barangije 
gusenga izo mpapuro zizingwa neza, zirapfunyikwa, zandikwaho aho zigomba koherezwa, 
maze James White azijyana ku biro by’iposita byari i Middletown ku birometero nka 12. 
Uko ni ko umurimo w’Abadiventisiti b’umunsi wa karindwi wo kwandika no gukwirakwiza 
inyandiko watangiye. {IZ 25.2} 

Muri ubwo buryo, hoherejwe ibyiciro bine by’ingingo zanditswe kandi buri cyiciro 
cyarasengerwaga mbere y’uko impapuro zijyanwa ku biro by’iposita. Bidatinze, batangiye 
kubona inzandiko zibamenyesha ko hari abantu batangiye kubahiriza Isabato biturutse ku 
kuba barasomye izo mpapuro. Zimwe muri izo nzandiko bakiraga zabaga zirimo 
amafaranga, maze bituma mu kwezi kwa Nzeri James White abasha kwishyura icapiro ry’i 
Middletown amadolari mirongo itandatu n’atanu yari abarimo kubera kumucapira ibyiciro 
bine by’izo nyandiko. {IZ 25.3} 

Itangira ry’Urwibutso n’Integuza. 

Ubwo James na Ellen White bagendagenda bava ahantu bajya ahandi, bakamara amezi make 
ahantu hamwe bakongera bakimuka, bakamara ayandi mezi make ahandi, bateguye uburyo 
bwo gushyira ahagaragara izindi ngingo nke zicapwe. Amaherezo, ingingo ya cumi n’imwe 
ari nayo iheruka yaje gucapirwa ahitwa Paris, muri Leta ya Maine mu Ugushyingo 1850. 
Madamu Ellen White yanditse ingingo nyinshi zashyizwe mu kinyamakuru cyiswe Ukuri 
kw’iki gihe. {IZ26.1} 

Nanone mu Ugushyingo inama yateraniye i Paris, maze abavandimwe mu kwizera biga 
iby’uwo murimo wo kwandika wakomezaga gukura. Bafashe icyemezo cyo kongera ingano 
y’impapuro zari zigize icyo kinyamakuru, kandi bahindura izina ryacyo riba Urwibutso rwo 
kugaruka kwa Yesu n’Integuza y’Isabato. Nyuma y’amezi make cyacapiwe i Paris uri 
Maine, cyongera gucapirwa i Saratoga Springs, n’i New York. Kuva uwo munsi cyagiye 
gicapwa nk’ikinyamakuru cy’itorero ry’Abadiventisiti b’Umunsi wa karindwi. {IZ 26.2} 

Umurimo wo kwandika ukura. 


Igihe bari batuye i Saratoga Springs, muri Kanama 1851 James White yashatse uburyo 
yacapisha igitabo cya mbere cya Ellen White gifite umutwe uvuga ngo ‘Igitekerezo 
cy’imibereho ya Gikristo n’ibitekerezo bya Ellen White.’ Kari agatabo gato gafite paji 64. 
{IZ 26.3} 

Mu rugaryi rwo mu 1852, umuryango wa James White wimukiye i Rochester, ho muri New 
York, bagezeyo bahashinga ibiro bashoboraga gukoreramo imirimo yo gucapa ibitabo ku 
giti cyabo. Abavandimwe mu kwizera bitabiriye gutanga amafaranga yo kugura ibikoresho 
by’icapiro, maze haboneka amadolari magana atandatu yo kugura ibikoresho. Mbega uko 
abizera ba mbere banezerewe igihe ibitabo byashoboraga gusohokera mu icapiro 
ry’abubahiriza Isabato! Bamaze igihe kiri hejuru y’imyaka itatu baba i Rochester kandi 
bahandikira ubutumwa bwinshi. Usibye ikinyamakuru cyitwa ‘Urwibutso n’Integuza’, 
n’agatabo kitwaga Umwigisha w’Abasore (katangijwe mu 1852 na James White), uko ibihe 
byahaga ibindi banditse n’izindi nyandiko zitandukanye. Akandi gatabo ka Madamu White 
kiswe ‘Umugereka ku Mibereho ya Gikristo n’Ibitekerezo bya Ellen G. White’ kacapiwe 
aho i Rochester muri Mutarama 1854. Ubutumwa bwari bukagize ubu bubarizwa muri iki 
gitabo cy’Inyandiko z’Ibanze. {IZ 26.4} 

Battle Creek ihinduka ikigo cy’icapiro 

Mu Ugushyingo 1855, James na Ellen White n’ababafashaga bimukiye i Battle Creek muri 
Michigan. Icapiro n’ibindi bikoresho byaryo byashyizwe mu nyubako yari yarubatswe 
n’abizera benshi b’Abadiventisiti bubahirizaga Isabato bari barakusanyije amafaranga 
kugira ngo biyubakire ibiro by’icapiro. Ubwo umurimo wabo wajyaga mbere muri uwo 
mujyi muto, Battle Creek yahindutse icyicaro cy’itorero ry’Abadiventisiti b’umunsi wa 
karindwi. Ariko James White yakomeje umurimo wo gucapa ibitabo bimugoye cyane. {IZ 
26.5} 

Igihe twiga amateka y’Inyandiko z’Ibanze, ni ngombwa kumenya ko Abadiventisiti ba 
mbere bubahirizaga Isabato babanje kugira umutwaro wo kugeza ukuri kw’Isabato ku bo 
bari barigeze gusangira kwizera muri cya gihe cy’Ikangura rikomeye ryo gutegereza 
kugaruka kwa Kristo. Abo ni ba bandi bari kumwe mu gihe cy’ubutumwa bwa marayika wa 
mbere n’ubutumwa bwa marayika wa kabiri. Kubw’ibyo, hashize hafi imyaka ndwi nyuma 
y’umwaka wa 1844 umurimo wabo wibanda cyane ku Badiventisiti bari batarajya mu 
ruhande rw’ubutumwa bwa marayika wa gatatu. Ibi birumvikana cyane ku muntu 
umemyereye ibyabaye. {IZ 26.6} 

Urugi rukinzwe n’urugi rukinguye. 


Mu muhati udasanzwe wakoreshejwe mu mpeshyi yo mu 1844 hamamazwa ubutumwa bwo 
kwitegura kugaruka kwa Kristo, abayobozi b’itsinda ryari ritwaye ubwo butumwa biboneye 
uburyo imibereho yabo igereranywa na wa mugani w’abakobwa cumi wanditswe muri 
Matayo 25. Habanje kubaho “igihe cyo gutinda” cyakurikiwe n’urusaku rwinshi ruvuga ngo 
“Dore umukwe araje; nimusohoke mumusanganire.” Aya magambo yakunze kujya yitwa 
“urusaku rwa mu gicuku.” Mu iyerekwa rye rya mbere, Madamu Ellen White yabyeretswe 
nk’umucyo urabagirana wamurikaga inyuma y’Abadiventisiti ku itangira ry’urugendo. 
Basomye muri uriya mugani ko abari biteguye binjiranye n’umukwe mu bukwe, maze 
“urugi ruhita rukingwa.” (Matayo 25:10). Nicyo cyatumye banzura ko ku itariki ya 22 
Ukwakira 1844, urugi rw’imbabazi rwakinzwe ku banze kwakira ubutumwa bwari 
bwarabwirijwe hirya no hino. Nyuma y’imyaka runaka Ellen White yanditse kuri ibyo agira 
ati: {IZ27.1} 

“Nyuma y’irangira ry’igihe bari biteze ko Umukiza yari kuziraho, bakomeje kwizera ko 
kuza kwe kwegereje; bari bazi ko bageze mu gihe cy’akaga gakomeye kandi ko umurimo 
wa Kristo nk’umuhuza w’abantu n’lmana wahagaze. Kuri bo, babonaga ko Bibiliya yigisha 
ko igihe cy’imbabazi cyahawe umuntu cyagombaga kurangira mbere gato yo kuza 
k’Umukiza atungutse mu bicu. Ibyo byasaga n’ukuri ukurikije ibyanditswe bivuga iby’igihe 
abantu bazashakashaka, bagakomanga kandi bakaririra ku rugi rw’imbabazi, ariko 
ntibakingurirwe. Na none kandi bibazaga niba umunsi bari barategerejeho kugaruka kwa 
Kristo waba ahubwo utarabaye itangiriro ry’icyo gihe cyagombaga kubanziriza kugaruka 
kwe. Ubwo bari bamaze kuvuga ubutumwa bw’imbuzi bwerekeye urubanza rwegereje, 
bibwiraga ko barangije umurimo bagomba gukorera abatuye isi, maze ntibaba 
bacyiyumvamo inshingano bafite yo kugira ikindi bakora kubw’agakiza k’abanyabyaha. 
lcyo gihe kandi amagambo y’ubwibone no gukerensa yasohokaga mu kanwa k’abatubaha 
Imana yababereye nk’ikindi gihamya cy’uko Umwuka w’lmana yakuwe mu bantu banze 
kwakira imbabazi zayo. Ibyo byose byabahaga gushikama mu kwizera ko igihe cy’imbabazi 
cyarangiye, cyangwa se, nk’uko babivugaga icyo gihe, “urugi rw’imbabazi rwari 
rwafimzwe.’” 20 (IZ 27.2} 

Noneho Madamu White akomeza yerekana uko umucyo watangiye kumurika ngo icyo 
kibazo gisobanuke: {IZ27.3} 

“Ariko umucyo uruseho waje kumurika kubwo gusesengura ikibazo cyerekeye ubuturo 
bwera. Noneho baje kubona ko bari bafite ukuri mu myizerere yabo y’uko iherezo ry’iminsi 
2300 (mu mwaka wa 1844) ryaranzwe n’akaga gakomeye. Nyamara nubwo byari ukuri yuko 
umuryango w’ibyiringiro n’ubuntu abantu bari bamaze imyaka igihumbi na magana inane 

banyuramo ngo begere ku Mana wari ukinzwe, urundi rugi rwarakinguwe kandi imbabazi 
z’ibyaha zahabwaga abanyabyaha binyuze mu murimo Kristo akorera ahera eyane [ho mu 
ijuru]. Umugabane umwe w’umurimo we wari umaze kurangira, kugira ngo ukurikirwe 
n’undi. Hari hakiriho “urugi rukinguye” ryekereza mu buturo bwo mu ijuru aho Kristo 
yakoreraga umurimo we kubw’umunyabyaha. {IZ 28.1} 

“Noneho habonetse ubusobanuro bw’amagambo ari mu Byahishuwe, ayo Kristo yabwiye 
itorero muri icyo gihe avuga ati: “Uwera kandi w’ukuri, ufite urufunguzo rwa Dawidi, 
ukingura ntihagire ukinga, kandi ukinga ntihagire ukingura, aravuga aya magambo ati: ‘Nzi 
imirimo yawe: Dore nshyize imbere yawe urugi rukinguye kandi ntawe ubasha kurukinga.” 
21 IIZ28.2} 

Kubwo kwizera, abakurikira Yesu mu murimo we w’ingenzi wo guhongerera, ni bo gusa 
babona inyungu z’umurimo w’Ubuhuza Kristo akora ku bwabo, mu gihe abanga umucyo 
ugaragaza uyu murimo bo batagira icyo bunguka.” 22 (IZ 28.3} 

Haboneka inzira ebyiri kubera urujijo. 

Hanyuma Madamu White avuga uko amatsinda abiri y’abizera b’Abadiventisiti yitwaye ku 
byabaye ku gihe cyo kubura icyari cyitezwe kwabaye ku wa 22 Ukwakira 1844. jlZ 28.4} 

“Ukurangira kw’igihe cyo mu mwaka wa 1844 kwakurikiwe n’ikindi gihe cy’ikigeragezo 
gikomeye ku bantu bakomeje kwizera ibyo kugaruka kwa Kristo. Ku byerekeye 
gushyigikira uruhande rw’ukuri bari barimo, icyabahumurizaga cyonyine cyabaye umucyo 
waje kwerekeza intekerezo zabo ku buturo bwo mu ijuru. Bamwe baretse uko bari basanzwe 
bizera iby’imyaka y’ibihe by’ubuhanuzi maze imbaraga ikomeye ya Mwuka Muziranenge 
yari yarabanye n’itsinda ryamamazaga ubutumwa bwo kugaruka kwa Kristo bayitirira 
umuntu cyangwa Satani. Irindi tsinda ryakomeje gushikama ryizera rwose ko Uhoraho yari 
yarabayoboye mu byababayeho mu gihe cyashize; kandi uko bategerezaga ndetse bakaba 
maso basenga kugira ngo bemenye ubushake bw’Imana, baje kubona ko Umutambyi wabo 
Mukuru yari yarinjiye mu wundi murimo. Mu kumukurikira kubwo kwizera, baje no 
gusobanukirwa iby’umurimo uheruka itorero rigomba gukora. Basobanukiwe neza 
iby’ubutumwa bwa marayika wa mbere n’uwa kabiri, bityo bari biteguye kwakira no 
kubwira abatuye isi umuburo ukomeye uvugwa mu Byahishuwe 14, watanzwe na marayika 
wagatatu.”23 {IZ28.5} 

Muri iki gitabo hari impapuro zimwe zivuga ku by’urugi rukinze n’urugi rukinguye. Ibi 
byumvikana neza gusa mu mucyo w’amateka y’ibyabaye ku bizera bagenzi bacu ba mbere. 
{IZ 29.1} 

Hashize igihe gito habayeho kubura ibyari byitezwe mu 1844, abatangije umurimo babonye 
ko nubwo hari abari bakinze urugi rubageza ku gakiza bitewe no kwanga umueyo 
bamaramaje, hari n’abandi benshi batari barigeze bumva ubutumwa ngo babone kubwanga, 
kandi abo bagombaga kugerwaho n’ako gakiza kabonewe inyokomuntu. Mu ntangiriro 
z’umwaka wa 1850, izo ngingo nizo zari zishyizwe imbere. lcyo gihe kandi hari hatangiye 
gukinguka inzira zo kwamamaza ubutumwa bw’abamarayika batatu. Urwikekwe rwari ruri 
kuyoyoka. Ellen White asubije amaso inyuma akareba ibyabayeho byakurikiye kubura 
ibyari byitezwe mu 1844 yanditse agira atya ati: {IZ 29.2} 

“Icyo gihe kugera ku batizera byasaga n’ibidashoboka. Kubura ibyari byitezwe mu 1844 
kwari kwarateye urujijo mu ntekerezo za benshi, bityo ntibashoboraga gutega amatwi 
ubusobanuro bw’iyo ngingo.’” 24 {IZ 29.3} 

Ariko mu 1851, James White yashoboye kwandika agira ati: “Ubu noneho ahantu hafi ya 
hose urugi rukinguriwe ukuri kw’iki gihe ngo kuvugwe, kandi abantu benshi batari barigeze 
bagira amatsiko yo gusesengura iby’inyandiko zacu biteguye kuzisoma.” 25 {IZ 29.4} 

Hasabwa gushyiraho itorero. 

Nyamara n’ubwo hari habonetse amahirwe mashya kandi hari abantu benshi bari kwakira 
ubutumwa, hagati muri bo habayemo ibintu bimwe na bimwe batumvikanyeho. lyo ibyo 
bitaza gukomwa mu nkokora, umurimo wajyaga kuhazaharira bikomeye. Ariko aha 
twongera kuhabona ubuntu bw’Imana buyobora ubwoko bwayo, kuko mu iyerekwa 
ryahawe Ellen White kuwa 24 Ukuboza 1850, agira ati: {IZ 29.5} 

“Nabonye uko Imana ikomeye kandi yera. Umumarayika yaravuze ati: ‘Ugendere imbere 
yayo witonze, kuko ikomeye kandi ishyizwe hejuru, ndetse ikuzo ryayo ryuzuye 
urusengero.’ Nabonye ko mu ijuru ibintu byose byari biri kuri gahunda iboneye. 
Umumarayika yaravuze ati: ‘Itegereze, Kristo ni we mutwe, mugendere muri gahunda, 
mugendere muri gahunda. Musobanukirwe n’ikintu cyose. Umumarayika yaravuze ati: 
‘Itegereze kandi umenye uko gahunda yo mu ijuru izira amakemwa kandi ari nziza; 
muyikurikize.” 26 {IZ 29.6} 

Byafashe igihe kirekire kugira ngo muri rusange abizera bemere ko hakenewe gahunda mu 
ivugabutumwa kandi ko iyo gahunda ifite agaciro. Ibyo bari baranyuzemo mu gihe cyashize 
bakiri mu matorero y’Abaporotesitanti bari baritandukanyije nayo byatumye bagira 
ubushishozi. Uretse ahantu byagaragaraga ko hari ubukene bufatika, gutinya kugira gahunda 
izwi ikurura abantu byateye abizera kwanga kugira gahunda y’itorero. Hashize nk’imyaka 
cumi nyuma y’iyerekwa ryo 1850, niho amaherezo imigambi ihamye yo gushyiraho 
gahunda y’itorero yubuwe. Nta gushidikanya, igikorwa cy’ibanze cyagize umumaro mu 

gutuma uwo muhati ugera ku musamro cyari igice cy’inyandiko cyumvikanaga cyari gifite 
umutwe uvuga ngo “Gahunda y’ubutumwa bwiza,” wabonekaga mu nyandiko yiswe 
Inyongera ku Mibereho ya Gikristo n’Ibitekerezo bya Ellen G. White. Ubutumwa bugize iki 
gice buboneka muri iki gitabo. {IZ 29.7} 

Mu 1860, bifatiye na gahunda y’umurimo w’iyandikary’ibitabo, hatoranyijwe izina. Abantu 
bamwe batekereje ko izina “Itorero ry’Imana” ari ryo ryaba rikwiriye, ariko haza kugaragara 
igitekerezo cyiganza kivuga ko izina rikwiriye kwerekana inyigisho zihariye z’itorero. 
Bemeje ko izina ryabo riba ‘Abadiventisiti b’Umunsi wa karindwi.” Mu mwaka 
wakurikiyeho, inteko zimwe z’abizera zishyize hamwe ziba amatorero kandi amatorero yo 
muri Michigan akora Konferansi yo muri iyo Leta. Bidatinze hari hamaze kubaho za 
Konferansi nyinshi. Hanyuma muri Gicurasi mu 1863, hashyizweho Inteko Nkuru Rusange 
y’Abadiventisiti b’Umunsi wa Karindwi. Ibi byafashe imyaka irenga itanu nyuma 
y’iyandikwa ry’Inyandiko z’Ibanze. jlZ 30.1} 

lyerekwa ry’Intambara Ikomeye. 

Havuzwe iby’uko umurimo wo kwandika no gucapa wimuwe ugakurwa i Rochester, ho 
muri New York, ukimukira i Battle Creek ho muri Michigan mu Ugushyingo 1855. James 
White na Ellen White batuye i Battle Creek maze umurimo w’icapiro umaze gushinga imizi, 
babashije gukomeza ingendo zabo hirya no hino mu murimo. Ubwo bajyaga gusura Leta ya 
Ohio muri Gashyantare na Werurwe 1858 ni ho iyerekwa rikomeye ryerekeye Intambara 
Ikomeye ryahawe Madamu White ubwo yari mu ishuri rya Leta ry’i Lovett. Ibijyanye n’iri 
yerekwa ryamaze amasaha abiri tubisanga mu gatabo k’imibereho ya Ellen G. White.27 
Muri Nzeri 1858, ni ho hashyizwe ku mugaragaro igitabo kivuga Impano za Mwuka, 
Umuzingo wa mbere, ari nacyo cyitwaga, ‘Intambara ikomeye hagati ya Kristo 
n’abamarayika be na Satani n’abamarayika be.’ Ubutumwa buri muri iki gitabo cyari gito 
gifite paji 219 ni bwo bugize umugabane wa gatatu w’Inyandiko z’Ibanze. {IZ 30.2} 

Inyandiko ntoya zasohotse mu myaka cumi n’itanu ibanza y’umurimo wa Madamu White 
zakurikiwe n’ibitabo binini byinshi byavugaga ingingo nyinshi z’ingenzi zireba abakurikiza 
amategeko y’Imana kandi bizera Yesu Kristo. Nubwo bimeze bityo, inyandiko z’ibanze 
zizakomeza kuba inkoramutima ku Badiventisiti b’umunsi wa karindwi bose. {IZ 30.3} 

ABASHINZWE KURINDA INYANDIKO ZA ELLEN G. WHITE 

WASHINGTON, D.C. WERURWE, 1963. 

IBITEKEREZO BYA ELLEN G. WHITE N’IBYO YANYUZEMO MU 

MIBEREHO YA GIKRISTO 

IBYO ELLEN WHITE YANYUZEMO N’IBITEKEREZO BYE 

Mbisabwe n’incuti zanjye magara, nemeye kubanyuriramo muri make ibyo nanyuzemo 
n’uko mbitekereza, niringira ko bizatera ubutwari kandi bigakomeza abana b’Imana bicisha 
bugufi kandi bakayiringira. {IZ 32.1} 

Nahindutse mfite imyaka cumi n’umwe, mbatirizwa mu itorero ry’Abametodisiti mfite 
imyaka cumi n’ibiri y’ubukuru. Ubwo nari mfite imyaka cumi n’itatu y’ubukuru numvise 
Wiliyamu Mileri (William Miller) yigishiriza ubwa kabiri i Portland ho muri Leta ya Maine. 
28 Icyo gihe numvise ntatunganye, ntiteguye kureba Yesu. Igihe uwigishaga yararikaga 
abagize itorero n’abanyabyaha ngo baze imbere basengerwe, nagiye mu ba mbere kuko nari 
nzi ko hari umurimo ukomeye ngomba gukorerwa kugira ngo mbe nkwiriye ijuru. Umutima 
wanjye wari ufite inyota yo kubona agakiza gashyitse kandi gatangirwa ubuntu ariko sinari 
nzi uko nakabona. jlZ 32.2} 

Mu mwaka wa 1842, nakomeje kwitabira amateraniro yategurizaga abantu kugaruka kwa 
Kristo yaberaga i Portland ho muri Leta ya Maine, maze nizera ntashidikanya ko Kristo 
agiye kugaruka. Nari mfite inzara n’inyota byo kugira agakiza gashyitse, nshaka kugendera 
mu bushake bw’Imana mu buryo bwuzuye. Narwanaga intambara uko bukeye n’uko bwije 
kugira ngo ndonke ubwo butunzi butagira akagero butabasha kugurwa n’ibyo mu isi byose. 
Ubwo nari mfukamye imbere y’Imana nsaba guhabwa uwo mugisha, nahawe inshingano yo 
kugenda ngo nsengere hamwe n’abandi mu materaniro rusange. Sinari narigeze nsenga 
n’ijwi rirenga ndi mu materaniro, maze iyo nshingano ndayihakana kuko natinyaga ko 
ndamutse ngerageje kubikora ntakumvikana. Igihe cyose najyaga imbere y’Imana mu 
masengesho yo mu rwiherero, iyo nshingano ntasohoje yangarukaga imbere kugeza ubwo 
ndekera aho gusenga bityo nicara mfite agahinda kenshi maze amaherezo ndiheba cyane. 
jlZ 32.3} 

Muri ubwo bwihebe narimo, namaze ibyumweru bitatu nta mirasire y’umucyo yamurikaga 
mu gicu cy’umwijima w’icuraburindi cyari kibuditse ahanzengurutse. Noneho nagize inzozi 
inshuro ebyiri zangejejeho imirasire yoroheje y’umucyo n’ibyiringiro. Nyuma y’ibyo naje 
kubwira ibyanjye byose mama wari umubyeyi wamaramaje. Yambwiye ko ntabaye impabe 
kandi angira inama yo kujya kureba umuvandimwe witwaga Stockman wabwiririzaga 
abategereje i Portland. Naramwiringiraga cyane kuko yari umugaragu ukundwa kandi 
wamaramaje wa Kristo. Amagambo ye yankoze ku mutima antera ibyiringiro. Nasubiye 
imuhira maze nongera kujya imbere y’Imana, nyisezeranya ko nzakora kandi nkihanganira 

ikintu cyose igihe Yesu azamwenyurira. Ya nshingano yongeye kungarukaho. Kuri uwo 
mugoroba hari kubaho amateraniro maze ndayitabira, kandi ubwo abandi bapfukamaga ngo 
basenge, napfukamanye nabo mpinda umushyitsi, maze ubwo abantu babiri eyangwa batatu 
bari bamaze gusenga, nabumbuye akanwa kanjye nsenga ntabizi, maze amasezerano 
y’Imana ansohoreraho nk’amasaro y’igiciro cyinshi nashoboraga guhabwa kubwo gusaba 
gusa. Ubwo nasengaga, numvise ntuye wa mutwaro no kwiheba nari maranye igihe kirekire 
ku mutima wanjye, maze umugisha w’Imana uncuncumurwaho umeze nk’ikime. Nahaye 
Imana ikuzo kubwo ibyari bimbayeho, ariko nifuzaga ko uwo mugisha warushaho 
kwiyongera. Ntabwo nanyuzwe kugeza igihe numvise Imana yuzuye ubugingo bwanjye. 
Umutima wanjye wuzuye urukundo rutarondoreka nkunda Yesu. Imirasire y’ikuzo 
yarangose, kugeza ubwo umubiri wanjye uhinduka ikinya. Nta kindi kintu nashoboraga 
kubona uretse Yesu n’ikuzo rye, ibyo bituma ntashobora kumenya ibibera iruhande rwanjye. 
{IZ 32.4} 

Umubiri wanjye n’intekerezo zanjye byamaze umwanya munini bimeze bityo, kandi ubwo 
namenyaga ibiri ahanzengurutse, ibintu byose byasaga n’ibyahindutse. Ikintu cyose cyari 
cyahindutse eyiza bihebuje kandi eyabaye gishya, bimeze nk’ibimwenyura bihimbaza 
Imana. Noneho numvise nshaka guhamya Yesu ahantu hose. Namaze amezi atandatu nta 
gicu cy’umwijima kibuditse mu ntekerezo zanjye. Umutima wanjye wanywaga buri munsi 
ku masoko akungahaye y’agakiza. Nibwiye ko abakunda Yesu bagomba gukunda kugaruka 
kwe, noneho njya mu materaniro kubabwira ibyo Imana, ndetse no kumva nshitse byari 
byanteye umunezero kubwo kwizera ko Umwami ari hafi kuza. Umuyobozi w’iryo tsinda 
yanciye mu ijambo avuga ati: “Binyuze mu myizerere y’Abametodisiti.” Nyamara 
sinashoboraga guha ikuzo imyemerere ya kimetodisiti igihe Kristo n’ibyiringiro byo 
kugaruka kwe kwegereje ari byo byari byampaye umudendezo. jlZ 33.1} 

Abantu benshi bo mu muryango wa data bizeraga rwose kugaruka kwa Yesu, kandi kubwo 
guhamya izo nyigisho zihebuje, barindwi muri twe bahise baeibwa mu itorero 
ry’Abametodisiti. Icyo gihe amagambo y’umuhanuzi yari ay’igiciro cyinshi kuri twe. 
Umuhanuzi yaravuze ati: “Bene wanyu babanze bakabaca babahora izina ryanjye baravuze 
bati: ‘Ngaho Uwiteka nahabwe icyubahiro turebe umunezero wanyu!” (Yesaya 66:5). {IZ 
33.2} 

Guhera ubwo kugeza mu Kuboza 1844, ibyishimo byanjye, ibigeragezo no gueika intege 
kwanje byari bimeze nk’ibyo incuti zanjye z’Abategereje bari banzengurutse. Muri icyo 
gihe nasuye umwe mu bavandimwe twari dusangiye ibyiringiro byo kugaruka kwa Yesu, 
maze mu gitondo cya kare dupflikamana ku gicaniro cy’amasengesho y’umuryango. 
Nticyari igihe kinejeje, kuko hari abantu batanu gusa kandi nabo b’igitsina gore. Igihe 
nasengaga, imbaraga y’lmana yanjeho birenze uko nari nsanzwe mbyumva. Nahise njyanwa 

mu iyerekwa ry’ikuzo ry’Imana, mera nk’uzamuwe mvanwa ku isi buhoro buhoro, maze 
nerekwa ikimeze nk’urugendo rw’Abadiventisiti berekeza mu Murwa Wera, nk’uko mugiye 
kubibona mu magambo akurikiraho. {IZ 33.3} 

lYEREKWA RYANJYE RYA MBERE 

Nk’uko Imana yanyeretse urugendo rw’abategereje Kristo berekeza mu Murwa Wera 
ikanyereka n’ingororano y’igiciro cyinshi izahabwa abategereje kugaruka k’Umwami wabo 
avuye mu bukwe, bishobora kuba ari inshingano yanjye kubatekerereza muri make ibyo 
Imana yampishuriye. Abera bakundwa bafite ibigeragezo byinshi bagomba kunyuramo. 
Ariko imibabaro yacu yoroheje, nubwo ari iy’akanya gato, izaturemera ubwiza burushaho 
gukomera kandi bw’iteka ryose — kuko tutareba ibigaragara, kubera ko ibigaragara ari 
iby’igihe gito, ariko ibitaragaragara bihoraho iteka ryose. Nagerageje kuzana inkuru nziza 
n’amahundo make yo muri Kanani yo mu ijuru, ari yo yatumye benshi bashaka kuntera 
amabuye nk’uko byabaye igihe iteraniro ryose ryashakaga gutera Yosuwa na Kalebu 
amabuye kubw’inkuru bari bazanye. (Kubara 14:10). Ariko benedata na bashiki banjye muri 
Kristo, ndabahamiriza ko ari igihugu cyiza, dushobora kuzamuka tukagihindura. jlZ 34.1} 

Igihe nasengeraga ku gicaniro cy’umuryango, Umwuka Wera yanjeho, maze mera 
nk’uzamuwe hejuru, nkuwe ku isi y’umwijima. Mpindukirira kureba abategereje kugaruka 
kwa Yesu bari ku isi; ariko sinababona ari nabwo ijwi ryambiraga riti: “Ongera urebe, kandi 
urebe hejuru biruseho hato.” Numvise ibyo nubura amaso, mbona inzira igororotse kandi 
ifunganye iturutse ku isi. Ako kayira ni ko abategereje banyuragamo berekeza mu murwa 
wari ku iherezo ry’iyo nzira. Inyuma yabo ku itangiriro ry’iyo nzira hari umucyo urabagirana 
ubamurikira, uwo mucyo marayika yambwiye ko ari wo rusaku rwa mu gicuku. Uyu mucyo 
warabagiranaga mu nzira yose kandi ukaboneshereza ibirenge byabo kugira ngo badasitara. 
lyo bakomezaga guhanga amaso kuri Yesu wari uri imbere yabo abayobora ku murwa, 
babaga amahoro. Ariko bidatinze bamwe batangiye kunanirwa, maze bavuga yuko umurwa 
uri kure cyane, bibwira yuko bari bakwiriye kuba bamaze kuwinjiramo. Hanyuma Yesu 
abakomeresha gushyira hejuru ukuboko kwe kw’iburyo gukomeye, maze mu kuboko kwe 
havamo umucyo wamurikiraga iryo tsinda ry’abategereje, maze bararangurura bati: 
“Haleluya.” Abandi bihakana vuba wa mucyo wari inyuma yabo maze bavuga yuko Imana 
atariyo yabayoboye ngo ibageze aho. Wa mucyo wari inyuma yabo urazima, basigara 
bashyize ibirenge byabo mu mwijima w’icuraburindi, barasitara, babura icyapa cyo 
kubayobora kandi babura Yesu, bateshuka inzira bagwa mu mwijima no mu isi mbi byari 
hasi yabo. Bidatinze twumva 30 ijwi ry’Imana rimeze nk’amazi menshi asuma, maze iryo 
jwi ritubwira umunsi n’isaha Yesu azagarukiraho. Abera bari bakiriho bagera ku bihumbi 
144 bamenya kandi basobanukirwa n’iryo jwi, mu gihe abanyabibi bo bibwiye yuko ari 

uguhinda kw’inkuba n’igishitsi cy’isi. Ubwo Imana yavugaga iby’igihe cyo kugamka kwa 
Yesu, yadusutseho Umwuka Wera, maze mu maso haeu hatangira kurabagiranishwa n’ikuzo 
ry’Imana, nk’uko Mose yari ameze ubwo yamanukaga umusozi wa Sinayi. {IZ 34.2} 

Ba bantu ibihumbi 144 bose bari bashyizweho ikimenyetso kandi bunze ubunze rwose. Ku 
mhanga rwabo hari handitsweho, “Imana na Yemsalemu Nshya,” kandi hariho n’inyenyeri 
irabagirana iriho izina rishya rya Yesu. Igihe twari tunezerewe, turi mu mwanya wera ba 
banyabibi baraturakariye kandi bashakaga kudusumira ngo batujugunye mu nzu y’imbohe. 
Ubwo ni bwo natwe twazamuraga amaboko yacu mu izina ry’Uwiteka maze ababi bagwa 
hasi barambaraye batagira ubaramira. Ubwo ni bwo abo mu isinagogi ya Satani bamenye ko 
Imana yadukunze twebwe abashoboraga kozanya ibirenge kandi tukaramukanya na bene 
Data mu ndamutso yera, maze bikubita ku birenge byacu bararamya. jlZ 35.1} 

Mu kanya gato twerekeza amaso yacu iburasirazuba, kuko twari tubonye agacu gatoya 
kirabura, kangana n’igice ey’ikiganza, maze twese tumenya ko ari ikimenyetso ey’Umwana 
w’umuntu. Twese dutumbira ako gaeu dufite ituza eyane kuko uko karushagaho kwigira 
hafi ari na ko karushagaho kugira umucyo, gafite ubwiza, kandi kakarushaho kugira ubwiza 
kugeza ubwo kabaye igieu kinini cyera. Ku ruhande rwo hasi eyasaga n’umuriro; hejuru 
y’icyo gicu hari umukororombya, naho impande hari abamarayika ibihumbi eumi, baririmba 
indirimbo y’agahebuzo; kandi kuri icyo gicu ni ho Umwana w’umuntu yari yicaye. 
Umusatsi we wari umweru kandi utendera ku ntugu ze; ndetse ku mutwe we hari hatamirij we 
amakamba menshi. Ibirenge bye byasaga n’umuriro; kandi mu kuboko kwe kw’iburyo yari 
afite umuhoro utyaye; mu kw’ibumoso afite impanda yaeuzwe mu ifeza. Amaso ye yasaga 
n’ibirimi by’umuriro, yashakishaga abana be aho bari hose. Nuko mu maso yose haraeya, 
naho mu ya ba bandi banze Imana hacura umwijima. Nuko twese turangururira icyarimwe 
tuti: “Ni nde ubasha guhagarara adatsinzwe? Mbese aho umwambaro wanjye uraho utagira 
ikizinga?” Hanyuma abamarayika bareka kuririmba, habaho umwanya wo guceeeka guteye 
ubwoba, ubwo ni bwo Yesu yavugaga ati: “Abafite amaboko atanduye n’imitima iboneye 
ni bo bazabasha guhagarara badatsinzwe; Ubuntu bwanjye burabahagije.” Ibyo bituma mu 
maso hacu harabagirana, maze imitima yose isabwa n’umunezero. Ubwo igieu 
cyarushagaho kwegera isi, abamarayika bongeye guhanika indirimbo. jlZ 35.2} 

Noneho igihe Yesu yamanukaga ku bieu agoswe n’ibirimi by’umuriro, ya mpanda ye y’ifeza 
yaravuze. Yerekeza amaso ye ku bituro by’abera basinziriye, nuko yubura amaso ye 
azamura n’amaboko ayatunga ku ijuru, ararangurura ati: “Nimukanguke! Nimukanguke! 
Yemwe abasinziriye mu mukungugu mwe, nimuve mu bituro.” Nuko habaho igishyitsi 
gikomeye, ibituro birakinguka abapfuye bavamo bambaye kudapfa. Ba bantu 144.000 
babonye incuti zabo bari baratandukanyijwe n’urupfu maze batera hejuru bati: “Haleluya.” 

Muri ako kanya turahindurwa tujyananwa na bo gusanganirira Umwami mu kirere. {IZ 
36.1} 

Twese tujyanwa mu gieu, kandi tumara iminsi irindwi tuzamuka twerekeje iyo ku nyanja 
y’ibirahuri. Nuko Yesu azana amakamba, ayatamiriza ku mitwe yacu n’ukuboko kwe 
kw’iburyo. Aduhereza inanga z’izahabu n’imikindo yo kunesha. Kuri iyo nyanja y’ibirahuri 
ni ho ba bantu 144000 bahagaze bayikikije mu buryo bunogeye amaso. Bamwe muri bo bari 
bafite amakamba arabagirana cyane, abandi bafite atarabagirana cyane. Amakamba amwe 
yagaragaraga ko aremerejwe n’inyenyeri nyinshi zitatsweho, naho andi ariho inyenyeri nke. 
Bose bari banyuzwe rwose n’amakamba yabo. Kandi bose bari bambaye igishura byera kuva 
ku ntugu kugera ku birenge. Ubwo twagendaga twerekeje ku nyanja y’ibirahuri tugana ku 
irembo ry’umurwa, abamarayika bari badushagaye. Yesu arambura ukuboko kwe gukomeye 
kw’ubwiza, afata kuri ya marembo arimbishijwe imaragarita, akingura urugi rwikaraga ku 
mapata yarwo arabagirana, maze arwigizayo aratubwira ati: “Mwameshe ibishura byanyu 
mu maraso yanjye, mwahagarariye ukuri kwanjye mutajegajega, nimwinjire.” Twese 
turinjira maze twiyumvamo uburenganzira busesuye muri uwo murwa. jlZ 36.2} 

Muri uwo murwa twahabonye igiti cy’ubugingo n’intebe y’ubwami y’Imana. Ku ntebe 
y’Imana haturukaga uruzi ruboneye rw’amazi y’ubugingo, kandi hakurya no hakuno y’urwo 
ruzi hari igiti cy’ubugingo. Ku nkengero imwe y’urwo ruzi hari igiti cy’inganzamarumbo 
no ku yindi hari ikindi. Byombi byari byiza kandi bitatswe izahabu irabagirana. Ku ikubitiro 
nibwiye ko nabonye ubwoko bubiri bw’ibiti. Nongeye kwitegereza mbona ko ibyo biti 
bifataniye mu bushorishori bwabyo bikaba igiti kimwe. Icyo cyari igiti cy’ubugingo cyari 
hakurya no hakuno y’uruzi rw’ubugingo. Amashami yacyo yari abogamiye aho twari 
duhagaze, kandi imbuto zacyo zari nziza cyane; zisa n’izahabu ivanze n’umuringa. {IZ 
36.3} 

Twese tujya munsi y’icyo giti turicara kugira ngo turebe ubwiza bw’aho hantu. Muri icyo 
gihe abavandimwe bacu Fitch na Stockman 31 bari barabwirije ubutumwa bwiza 
bw’ubwami, kandi Imana ikaba yari yaremeye ko bipfira kugira ngo ibakize, baje 
kudusanga, batubaza ibyo twanyuzemo mu gihe bari basinziriye. Twagerageje kwibuka 
amakuba akomeye twanyuzemo ariko yari angana urwara agereranyijwe n’ikuzo rihoraho 
kandi ritarondoreka byari bituzengurutse ku buryo tutabasha kubivuga, maze twese 
turarangurura tuti: “Haleluya, ijuru ni iry’igiciro cyinshi.” Maze inkomanizo z’imiryango 
y’ijuru ziranyeganyega. {IZ 37.1} 

Yesu aturangaza imbere twese turamanuka tuva mu murwa twerekeza kuri iyi si, ku musozi 
munini cyane kandi w’icyubahiro. Uwo musozi ntiwashoboye kwihanganira Yesu wari 
uwuhagazeho, maze usadukamo kabiri, haba ikibaya kinini cyane. Hanyuma turebye hejuru 

tubona umrembo mnini, mfite imfatiro cumi n’ebyiri, n’amarembo cumi n’abiri, atatu atatu 
kuri buri mhande, kandi kuri buri rembo hari umumarayika. Twese turarangumra tuti: 
“Umrembo, umrembo mkomeye, mraje, mje mtumka mu ijum ku Mana.” Maze mraza, 
mhagarara aho twari duhagaze. Nuko dutangira kwitegereza ibyiza byari hanze y’urwo 
mrembo. Muri rwo nahabonye amazu meza cyane yasaga n’ifeza, atewe inkingi enye 
zishyizweho imaragarita zifite ubwiza buhebuje bwo kurebwa. Muri yo ni ho abera bajyaga 
gutura. Mu nzu yose harimo ububiko busizwe zahabu. Nabonye benshi mu bera binjira muri 
ayo mazu, bakuramo amakamba yabo arabagirana, bayashyira kuri ubwo bubiko, nuko 
barasohoka bajya mu murima wari ukikije inzu kugira ngo bagire ibyo bakora ku butaka, 
bitari nk’uko dukora hano mu isi. Oya rwose! Umucyo utangaje warabagiranaga ku mitwe 
yabo bose, kandi bakomezaga kurangumra basingiza Imana. {IZ 37.2} 

Nabonye undi murima wuzuyemo uburabyo bw’amoko yose, kandi ubwo nabucaga 
nararangumye nti: « Ntibuzigera bwuma. » Hafi aho nahabonye umurima urimo ibyatsi 
birebire binogeye amaso. Byahoraga bitoshye kandi uko byahungabanaga byitegeye ubwiza 
bw’Umwami Yesu, byavagaho umucyo usa n’ifeza n’izahabu. Hanyuma twinjira mu wundi 
murima urimo inyamaswa z’ubwoko bwose. Intare, umwana w’intama, ingwe, n’ikimra 
byose byari bibanye mu mutekano. Tuzinyura hagati, maze zidukurikira zituje. Hanyuma 
twinjira mu ishyamba ritari nk’ishyamba ricuze umwijima ryo muri iyi si; ahubwo ryari 
ishyamba ryuzuye umucyo n’ubwiza buhebuje. Amashami y’ibiti byo muri ryo 
yahungabaniraga hirya no hino, maze twese turarangumra tuvuga tuti: « Tuzigumira muri 
iri shyamba, twiryamire muri ibi biti. » Duca iryo shyamba, kuko twerekezaga ku musozi 
Siyoni. {IZ38.I} 

Ubwo twari mu mgendo, twahuye n’itsinda ry’abantu na bo batumbiriye ubwiza bw’aho 
hantu. Nuko mbona inshunda z’imyambaro yabo zitukura; amakamba yabo arabagirana; 
kandi amakanzu yabo yeraga nk’umbura. Tubaramukije mbaza Yesu abo ari bo. Ambwira 
yuko ari abishwe ari we bazira. Bari bari kumwe n’abana batagira ingano; nabo bari bafite 
inshunda zitukura ku myambaro yabo. Umusozi Siyoni wari imbere yacu, kandi kuri uwo 
musozi hari urusengero rwiza cyane, kandi rwari mkikijwe n’indi misozi irindwi yari iriho 
indabo nziza za roza n’amaroma. Mbona twa twana duterera, cyangwa twashaka 
tukagumkisha utubaba twatwo, tukagwa mu mpinga z’iyo misozi maze tugaca ubwo 
burabyo budateze kuma na rimwe. Imhande rw’urwo msengero, hari ibiti by’amoko yose 
birimbishije aho hantu, birimo imizabibu, imikomamanga, imyerayo, imitini n’imikindo. 
Ndetse amashami y’imitini yari acuramye hasi aremerewe n’imbuto zawo. Ibyo byose 
byatumaga aho hantu hose haba ah’igikundiro. Maze tugiye kwinjira mu rusengero, Yesu 
arangumra ijwi rye ryiza cyane aravuga ati: “Abinjira aha hantu ni abantu 144,000 gusa;” 
maze natwe turangumra tuvuga tuti: “Haleluya.” {IZ 38.2} 

Urwo msengero rwari mfashwe n’inkingi ndwi, kandi zose ari izahabu irabagirana, 
zitatsweho imaragarita nziza cyane. Ibyo bintu bitangaje nahabonye sinashobora 
kubisobanura. lyo mbasha kuvuga umrimi rw’i Kanani, nari kubasha gusobanura bike mu 
byiza byaho. Nahabonye ibisate by’amabuye byanditsweho amazina ya ba bandi ibihumbi 
144. Kandi yari yanditswe mu nyuguti z’izahabu. Tumaze kwitegereza ubwiza bw’urwo 
msengero, twarasohotse, maze Yesu aradusiga ajya mu mrembo. Bidatinze twongera kumva 
ijwi rye rinezeza rivuga riti: “Bwoko bwanjye nimuze, mwavuye mu mubabaro ukomeye, 
kandi mwakoze ibyo nshaka; mubabazwa babampora, nimwinjire dusangire, kuko ngiye 
gukenyera, nkabahereza.” Natwe turangumrira rimwe tuti : “Haleluya! Ikuzo ribe 
iry’Imana!” Nuko twinjira mu mrembo. Maze mbona ameza akozwe mu ifeza nziza; yari 
afite uburebure bwa kilometero nyinshi, ariko amaso yacu yabashaga kuyareba akayaheza. 
Mbona imbuto z’igiti cy’ubugingo, manu, imbuto z’imitini, imizabibu, amakomamanga, 
amaseri y’imbuto n’andi moko menshi y’imbuto. Nasabye Yesu kunkundira kurya kuri izo 
mbuto. Yaramwiye ati: “Si ubu. Abariye kuri izi mbuto ntibaba bagisubiye mu isi ukundi. 
Ariko nuba umukiranutsi, hasigaye igihe gito ukazarya ku mbuto z’igiti cy’ubugingo kandi 
ukanywa ku mazi ya ya soko.” “Kandi arambwira ati: “Ukwiriye kongera gusubira ku isi 
maze ukabwira abandi ibyo naguhishuriye.” Nuko marayika angarurana ubwitonzi kuri iyi 
si y’umwijima. Rimwe na rimwe njya nibwira ko ntakwiriye kuguma kuri iyi si ukundi kuko 
ibyaho byose ari umwaku. Kandi ndi mu bwigunge kuri iyi si bitewe n’uko nabonye igihugu 
kirushijeho kuba cyiza. lyo ngira amababa nk’ay’inuma, mba ngurutse nkigira kwiruhukira! 
{IZ38.3} 

Nkimara kuva mu iyerekwa, nabonye ibintu byose byahindutse; umwijima wabuditse kubyo 
nabonaga. Mbega ukuntu nabonaga ko iyi si ari umwijima w’icuraburindi! Ubwo nibonaga 
kuri iyi si naraboroze, kandi numva mfite urukumbuzi. Nabonye isi irushaho kuba nziza, 
bityo yatumye iyi iba umwaku. Natekerereje ibyo nabonye rya tsinda rito ry’abo 
twasenganaga i Portland, maze bizera badashidikanya ko byavuye ku Mana. Icyo cyari igihe 
gikomeye. Ubwiza bw’ibizahoraho bwakomeje kuba kuri twe. Hashize icyumweru mpawe 
iryo yerekwa, Umwami yongeye kumpa irindi yerekwa maze anyereka ibigeragezo ngomba 
kuzanyuramo, kandi ko ngomba kujya kubwira abandi ibyo yampishuriye, ndetse ko 
nzahura n’abandwanya bityo kubwo kugenda nkazagira umubabaro mu buryo bw’umwuka. 
Ariko marayika yarambwiye ati: ‘Ubuntu bw’Imana buraguhagije kuko izagukomeza.’ 
Nkimara kuva muri iryo yerekwa, nahuye n’akaga gakomeye. Ubuzima bwanjye ntibwari 
bumeze neza na hato kandi icyo gihe nari mfite imyaka cumi n’irindwi gusa. Nari nzi ko 
abantu benshi bagiye bagwa kubwo gushyirwa hejuru, bityo menya ko iyo nanjye njya 
gushyirwa hejuru mu buryo ubwo ari bwo bwose, Imana yajyaga kundeka maze nkazimira 
ntakabuza. Nasanze Imana nsenga maze nyisaba ko uwo mutwaro yawuha undi. Byasaga 

n’aho njye ntawushoboye. Nubitse umutwe igihe kirekire, ariko umucyo nashoboraga 
kubona wari uwambwiraga ngo: ‘Menyesha abandi ibyo naguhishuriye.’ {IZ 39.1} 

Mu iyerekwa ryakurikiyeho nasabye Imana nkomeje ko niba ngomba kugenda nkavuga ibyo 
yanyeretse, ikwiriye kuzandinda kwishyira hejuru. Noneho inyereka ko isengesho ryanjye 
ryasubijwe, kandi ko ningwa mu kaga ko kwishyira hejuru, ukuboko kwayo kwari 
kunkoraho bigatuma ndwara. Marayika yarambwiye ati: “Nutanga ubutumwa nk’uko buri, 
kandi ukihangana ukageza ku iherezo, uzarya ku mbuto z’igiti cy’ubugingo kandi uzanywa 
no ku mazi y’uruzi rw’ubugingo.” {IZ 39.2} 

Bidatinze, inkuru yasakaye hose ko ibyo neretswe ari ingaruka yo gutwarwa Intekerezo 32 
kandi Abadiventisiti benshi bari biteguye kubyemera no gukwirakwiza iyo nkuru. 
Umuganga umwe wari icyamamare muri uko gutwara intekerezo z’abantu bakaba 
nk’abatewe ikinya yambwiye ko ibyo mvuga ari ingaruka yo gutakaza ubwenge, ko ndi 
umuntu woroheje cyane, ko nawe ashobora kungenza uko ashaka maze agatuma 
mpangwaho n’imyuka. Namubwiye ko Imana yanyeretse ko gutwara abantu ubwenge 
bakaba nk’abatewe ikinya bituruka kuri sekibi ikuzimu, kandi ko bidatinze 
azajugunyanwayo n’abakomeje gukoresha ubwo buryo. Namuhaye uburenganzira bwo 
kugerageza kuntwara intekerezo niba yabishobora. Yagerageje igihe gisaga igice cy’isaha, 
akoresha uburyo bunyuranye, nyuma biramunanira arazibukira. Kubwo kwizera Imana, 
nabashije guhagarara ntsinda imbaraga ze ku buryo zitashoboye kugira icyo zinkoraho na 
gito. {IZ 39.3} 

lyo mpererwa iyerekwa mu iteraniro, benshi bajyaga kuvuga ko ari ugutwarwa kandi ko hari 
umuntu wanyobeje ubwenge nk’uwanteye ikinya. Hanyuma nagiye njya mu ishyamba 
ahiherereye ndi njyenyine, aho nta jisho ryabashaga kumbona cyangwa ngo hagire umuntu 
unyumva maze ngasenga bityo rimwe na rimwe Imana ikahampera iyerekwa. Icyo gihe 
narishimaga maze nkababwira ko Imana yambonekeye ndi jyenyine, aho nta muntu upfa 
washoboraga kugira icyo ankoraho. Ariko hari abantu bamwe bambwiye ko ari njye 
ubwanjye witesheje ubwenge maze nkihangishaho. Naratekereje nti: ‘Mbese bigeze aho 
abasanga Imana bataryarya kugira ngo bayisabe kubasohoreza amasezerano n’agakiza kayo 
bashinjwa ko ibyo barimo ari ubupfapfa kandi ko batwawe n’imbaraga yo gutesha abantu 
ubwenge?’ ‘Mbese twaba dusaba umugati Data wa twese udukunda uri mu ijuru, maze 
akaduha ibuye cyangwa inzoka?’ Ibyo bintu byakomerekeje intekerezo zanjye, bituma 
umutima wanjye ugira agahinda gasaze, uri hafi kwiheba mu gihe hari benshi banyizezaga 
ko nta Mwuka Muziranenge ubaho, kandi ko ibyabaye ku bera b’Imana byari uguta ubwenge 
gusa cyangwa bikaba byari ubushukanyi bwa Satani. {IZ 40.1} 

Muri iki gihe, muri Maine hari ubwaka. Abantu bamwe baretse rwose gukora kandi 
bitandukanya n’abantu bose batemeye ibitekerezo byabo ku byerekeranye n’iyo ngingo 
ndetse n’ibindi bintu bafataga ko ari inshingano z’iby’iyobokamana. Ayo makosa yose 
Imana yayampishuriye mu iyerekwa maze irangije inyohereza ku bana bayo bayobye kugira 
ngo nyavuge. Nyamara benshi muri bo bamaganye ubwo butumwa bivuye inyuma, maze 
banshinja ko nisanisha n’ab’isi. Ku rundi ruhande, abari Abadiventisiti ku izina banshinje 
kuba umwaka maze abantu bamwe b’abanyabibi bamvuga ibinyoma ko ndi umuyobozi 
w’ubwo bwaka kandi mu by’ukuri narakoraga kugira ngo bukosorwe. Ibihe byinshi byagiye 
bishyirwaho bavuga ko Umwami azagaruka kandi babyemezaga abavandimwe baeu mu 
kwizera. Nyamara Umwami yanyeretse ko ibyo bihe byose bigomba guhita, kuko hagomba 
kubanza kubaho ibihe by’amakuba mbere yo kugaruka kwa Kristo, kandi ko igihe cyose 
cyashyizweho kigahita cyagombaga gusa gucogoza ukwizera k’ubwoko bw’Imana. Kubera 
ibyo, nashinjwe kuba nka wa mugaragu mubi wibwiye mu mutima we ati: ‘Umwami wanjye 
atinze kugaruka.’ Ibyo bintu byose byaremereye umutima wanjye cyane, maze muri urwo 
rujijo rimwe na rimwe nkageragereshwa gushidikanya kubyo nanyuzemo. Igitondo kimwe 
ubwo nari mu masengesho y’umuryango, imbaraga y’Imana yatangiye kunzaho, maze muri 
njye haza igitekerezo cy’uko byaba ari uguhangwaho birimo guta ubwenge bituma 
nyirwanya. Ako kanya nahise mpinduka ikiragi kandi mara akanya ntashobora kumenya 
ibiri iruhande rwanjye byose. Hanyuma mbona icyaha cyanjye cyo gushidikanya imbaraga 
y’Imana, kandi mbona ko kubw’uko gushidikanya nagizwe ikiragi ndetse ko ururimi 
rwanjye rutazagobodoka hatarashira amasaha makumyabiri n’ane. Nabonye imbere yanjye 
hari urupapuro ruriho amagambo yandikishijwe izahabu yo mu bice n’imirongo mirongo 
itanu 33 byo mu Byanditswe Byera. Mvuye muri iryo yerekwa, nasabye urubaho maze 
nandikaho ko nabaye ikiragi, ndetse nandika n’ibyo nabonye kandi ko nifiizaga Bibiliya 
nini. Nafashe Bibiliya maze mpita ndeba ya masomo yose nabonye ku rupapuro. Namaze 
umunsi wose ntashobora kuvuga. Mu gitondo cya kare cy’umunsi wakurikiyeho umutima 
wanjye wuzuye ibyishimo, maze ururimi rwanjye ruragobodoka mpimbaza Imana. Nyuma 
y’ibyo, sinongeye guhangara gushidikanya imbaraga z’Imana cyangwa ngo ngire n’akanya 
gato ndwanya imbaraga y’Imana kabone n’ubwo abandi bagira uko bantekereza. {IZ 40.2} 

Mu 1846, ubwo nari ahitwa Fairhaven ho muri Leta ya Masashiseti (Massachusetts), 
murumuna wanjye (wakundaga kumperekeza aho ngiye hose), umuvandimwe A, na musaza 
wanjye G., twese twafashe ubwato twerekeza mu kirwa cy’Uburengerazuba ngo dusure 
umwe mu miryango yaho. Igihe twatangiraga urugendo, hari mu gicuku. Ubwo umuraba 
wahagurukaga ukadutungura, twari tumaze kugenda urugendo rugufi. Warahoreye kandi 
imirabyo irarabya, maze imvura itangira kutunyagira imeze nk’amasoko adudubiza. 
Byagaragaraga neza ko tugomba kurohama keretse gusa turamutse dutabawe n’Imana. {IZ 
41.1} 

Napfukamye mu bwato maze ntangira gutakambira Imana ngo iturokore. Maze aho kuri iyo 
mivumba yadukozaga hirya no hino ubwo amazi yari yazamutse yenda kurengera 

ubwato twarimo, najyanwe mu iyerekwa maze mbona ko bidatinze agatonyanga kose kagiye 
gukama ntiturohame kuko ari bwo umurimo wanjye wari utangiye. Nkimara kuva mu 
iyerekwa, ubwoba bwose nari mfite bwarayoyotse maze turaririmba dusingiza Imana. Ka 
kato kacu gato kahindutse nk’urusengero rw’abasare rureremba. Umwanditsi 
w’ikinyamakuru cyitwaga Integuza yo kugaruka kwa Yesu 34 yavuze ko amayerekwa 
yanjye ari ayaturutse ku gukorerwaho gahunda zituma umuntu ata ubwenge. Ariko 
ndamubaza nti, “Ni ayahe mahirwe yariho yari gutuma hakorwa izo gahunda mu gihe cyari 
kimeze nka kuriya?” Umuvandimwe wanjye G. yari afite uburyo bwose bwo kwita kuri 
ubwo bwato. Yagerageje gutsika ubwato ariko birananirana. Igihe ka kato kacu gato 
kateraganwaga n’umuraba kandi kagatwarwa n’umuyaga hari hijimye ku buryo 
tutashoboraga kureba ku mpera z’ubwato. Bidatinze, igitsikabwato cyarafashe maze 
umuvandimwe G. aratabaza. Kuri icyo kirwa hari inzu ebyiri gusa, maze tubona turi hafi 
y’imwe muri zo nyamara siyo twifuzaga kugeraho. Ab’umuryango bose bari bagiye 
kuryama uretse ko kubw’amahirwe umwana muto yumvise ijwi ritabariza mu mazi. 
Bidatinze se yaje kudutabara, maze adushira mu kato gato atujyana ku nkombe. Twamaze 
hafi iryo joro ryose dushima Imana kandi tuyisingiriza ineza itarondoreka yatugiriye. {IZ 
41.2} 

Amasomo Ellen G. White Yavuze Ko Yaherewe Mu lyerekwa 

“Nuko dore uragobwa ururimi, kandi ntuzabasha kuvuga kugeza umunsi ibyo bizakuberaho, 
kuko utemeye ko amagambo yanjye azasohora mu gihe cyayo.” Luka 1:20. {IZ 42.1} 

Ibyo Data afite byose ni ibyanjye , ni cyo gitumye mvuga nti: ‘Azenda ku byanjye 
abibabwire.’ Yohana 16:15. {IZ 42.2} 

Bose buzuzwa Umwuka Wera, batangira kuvuga izindi ndimi nk’uko Umwuka yabahaye 
kuzivuga. Ibyakozwe n’intumwa 2:4. {IZ 42.3} 

Kandi none Mwami Mana, reba ibikangisho byabo, uhe abagaragu bawe kuvuga ijambo 
ryawe bashize amanga rwose, ukiramburira ukuboko kwawe kugira ngo gukize, gukore 
n’ibimenyetso n’ibitangaza mu izina ry’Umugaragu wawe wera Yesu.” Bamaze gusenga, 
aho bari bateraniye haba umushyitsi, bose buzuzwa Umwuka Wera, bavuga ijambo 
ry’Imana bashize amanga. Ibyakozwe n’intumwa 4:29-31. {IZ 42.4} 

“Ibyejejwe by’Imana ntimukabihe imbwa , kandi n’imaragarita zanyu ntimukazite imbere 
y’ingurube, kugira ngo zitaziribata maze zikabahindukirana zikabarya. “Musabe 
muzahabwa, mushake muzabona, Mukomange ku rugi muzakingurirwa. Kuko umuntu wese 

usaba ahabwa, ushatse abona, n’ukomanga agakingurirwa. Mbese muri mwe hari umuntu 
umwana we yasaba umutsima akamuha ibuye, cyangwa Yamusaba ifi akamuha inzoka? Ko 
muri babi kandi mukaba muzi guha abana banyu ibyiza, none So wo mu ijuru ntazarushaho 
guha ibyiza ababimusabye? “Nuko ibyo mushaka ko abantu Babagirira byose mube ari ko 
mubagirira namwe, kuko ayo ari yo mategeko n’ibyahanuwe. “Mwirinde abahanuzi 
b’ibinyoma baza aho muri basa n’intama, ariko imbere ari amasega aryana. Matayo 7:6- 
12,15. {IZ43.1} 

Kuko abiyita Kristo n’abahanuzi b’ibinyoma bazaduka bakora ibimenyetso bikomeye 
n’ibitangaza, kugira ngo babone uko bayobya n’intore niba bishoboka. Matayo 24:24. (IZ 
43.2} 

Nuko rero nk’uko mwakiriye Kristo Yesu Umwami wacu abe ari ko mugendera muri we, 
mushoreye imizi muri we kandi mwubatswe muri we, mukomejwe no kwizera nk’uko 
mwigishijwe, mufite ishimwe Ryinshi risesekaye. Mwirinde, hatagira umuntu ubanyagisha 
ubwenge bw’abantu n’ibihendo by’ubusa Bikurikiza imihango y’abantu, iyo bahawe na ba 
sekuruza ho akarande, kandi bigakurikiza imigenzereze ya mbere y’iby’isi bidakurikiza 
Kristo. Abakolosayi 2:6-8. jlZ 43.3} 

Nuko rero ntimute ubushizi bw’ubwoba bwanyu bufite ingororano ikomeye. Kuko 
mukwiriye kwihangana kugira ngo nimumara gukora ibyo Imana ishaka, muzahabwe 
ibyasezeranijwe. “Haracyasigaye igihe kigufi cyane, Kandi uzaza ntazatinda. Ariko 
umukiranutsi wanjye azabeshwaho no kwizera. Nyamara nasubira inyuma, umutima wanjye 
ntuzamwishimira.” Ariko twebweho ntidufite {IZ 43.4} 

Gusubira inyuma ngo turimbuke, ahubwo dufite kwizera kugira ngo tuzakize ubugingo 
bwacu. Abaheburayo 10:35-39. {IZ43.5} 

kuko uwinjiye mu buruhukiro bwayo na we aba aruhutse imirimo ye nk’uko Imana 
yaruhutse iyayo. Nuko tugire umwete wo kwinjira muri ubwo buruhukiro, kugira ngo 
hatagira umuntu ugwa akurikije icyitegererezo cya ba bandi cyo kutumvira. Kuko ijambo 
ry’Imana ari rizima, rifite imbaraga kandi rikagira ubugi buruta ubw’inkota zose, 
rigahinguranya ndetse kugeza ubwo rigabanya ubugingo n’umwuka, rikagabanya ingingo 
n’umusokoro kandi rikabangukira kugenzura ibyo umutima wibwira ukagambirira. 
Abaheburayo 4:10-12. {IZ43.6} 

Icyo nzi neza rwose ntashidikanya, ni uko lyatangiye umurimo mwiza muri mwe 

izawurangiza rwose, kugeza ku munsi wa Yesu Kristo,.Icyakora, ingeso zanyu zimere 

nk’uko bikwiriye ubutumwa bwiza bwa Kristo, kugira ngo ninza kubasura cyangwa nintaza, 
nzumve ibyanyu yuko mushikamye mu Mwuka umwe muhuje umutima, kandi murwanira 

hamwe ku bwo kwizera ubutumwa bwiza, mudakangwa n’ababisha bo mu buryo bwose. 
Ubwo butwari bwo kudatinya kwanyu kuri bo ni ikimenyetso cyo urimbuka kwabo, naho 
kuri mwe ni ikimenyetso cy’agakiza kanyu kava ku Mana. Kuko mutahawe kwizera Kristo 
gusa, ahubwo mwahawe no kubabazwa ku bwe. Abafilipi 1:6, 27-29. {IZ 43.7} 

Kuko Imana ari yo ibatera gukunda no gukora ibyo yishimira. Mukore byose 
mutitotombana, mutagishanya impaka 15 kugira ngo mutabaho umugayo cyangwa 
uburyarya, mube abana b’Imana Batagira inenge hagati y’ab’igihe kigoramye cy’ubugoryi, 
abo mubonekeramo nk’amatabaza mu isi. Abafilipi 2:13-15. jlZ 44.1} 

Ibisigaye mukomerere mu Mwami no mu mbaraga z’ubushobozi bwe bwinshi. 11 
Mwambare intwaro zose z’Imana, kugira ngo mubashe guhagarara mudatsinzwe 
n’uburiganya bwa Satani. Kuko tudaklrana n’abafite amaraso n’umubiri, ahubwo duklrana 
n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho 
mu ijuru. Nuko rero mutware intwaro zose z’Imana, kugira ngo mubashe gukomera ku 
munsi mubi, kandi murangije byose mubashe guhagarara mudatsinzwe. Muhagarare 
mushikamye mukenyeye ukuri, mwambaye gukiranuka nk’icyuma gikingira igituza, 
mukwese inkweto, ari zo butumwa bwiza bw’amahoro bubiteguza, kandi ikigeretse kuri 
byose mutware kwizera nk’ingabo, ari ko muzashoboza kuzimisha imyambi ya wa mubi 
yose yaka umuriro. Mwakire agakiza kabe ingofero, mwakire n’inkota y’Umwuka ari yo 
Jambo ry’Imana, 18 musengeshe Umwuka iteka mu buryo bwose bwo gusenga no 
kwinginga, kandi ku bw’ibyo mugumye rwose kuba maso, musabire abera bose. Abefeso 
6:10-18. IIZ44.2} 

Mugirirane neza, mugirirane imbabazi, mubabarirane ibyaha nk’uko Imana yabababaririye 
muri Kristo. Abefeso 4:32. jlZ 44.3} 

Nuko rero ubwo mwiyejesheje imitima kumvira ukuri kugira ngo mubone uko mukunda 
bene Data mutaryarya, mukundane cyane mu mitima. IPetero 1:22. jlZ 44.4} 

Ndabaha itegeko rishya ngo mukundane nk’uko nabakunze, mube ari ko namwe 
mukundana. Ibyo ni byo bose bazabamenyeraho ko muri abigishwa banjye, nimukundana.” 
Yohana 13:34,35. {IZ44.5} 

Ngaho nimwisuzume ubwanyu, mumenye yuko mukiri mu byo twizera kandi mwigerageze. 
Mbese ntimwimenya kandi ntimuzi yuko Yesu Kristo ari muri mwe? Keretse ahari mubaye 
abagawa. 2Abakorinto 13:5. {IZ 44.6} 

Nk’uko ubuntu bw’Imana nahawe bungana, nashyizeho urufatiro nk’umwubakisha mukuru 
w’ubwenge, undi yubakaho. Ariko umuntu wese yirinde uko yubakaho, 11 kuko nta rundi 
rufatiro umuntu abasha gushyiraho keretse urwashyizweho, ari rwo Yesu Kristo. Ariko 

umuntu niyuba ka kuri urwo rufatiro Izahabu cyangwa ifeza, cyangwa amabuye y’igiciro 
cyinshi cyangwa ibiti, cyangwa ibyatsi cyangwa ibikenyeri, umurimo w’umuntu wese 
uzerekanwa. Urya munsi ni wo uzawerekana kuko uzahishuzwa umuriro, akaba ari wo kandi 
uzagerageza umurimo w’umuntu wese. lAbakorinto 3:10-13. {IZ 45.1} 

Mwirinde ubwanyu, murinde n’umukumbi wose Umwuka Wera yabashyiriyeho kuba 
abarinzi, kugiraNgo muragire Itorero ry’Imana, iryo yaguze amaraso yayo. Nzi yuko nimara 
kuvaho, amasega aryana azabinjiramo ntababarire umukumbi. Kandi muri mwe ubwanyu 
hazaduka abantu Bavugira ibigoramye, kugira ngo bakururire abigishwa inyuma yabo. 
Ibyakozwe n’Intumwa 20:28-30. jlZ 45.2} 

Ndatangazwa n’uko mwimuye vuba mutyo, mukareka uwabahamagariye guhabwa ubuntu 
bwa Kristo Mukajya ku bundi butumwa, nyamara si ubundi ahubwo ni ikindi. Hariho abantu 
babahagarika imitima, Bagashaka kugoreka ubutumwa bwiza bwa Kristo. Ariko nihagira 
ubabwiriza ubutumwa butari ubwo twababwirije, ari twe cyangwa ndetse marayika uvuye 
mu ijuru, avumwe. Nk’uko twabanje kubivuga na none nongeye kubivuga nti “Niba umuntu 
ababwira ubutumwa budahura n’ubwo mwemeye mbere avumwe.” Abagalatiya 1:6-9. jlZ 
45.3} 

Nuko ibyo mwavugiye mu mwijima byose bizumvikanira mu mucyo, n’icyo 
mwongoreraniye mu mazu Imbere kizavugirwa hejuru yayo. “Kandi ndababwira mwebwe 
neuti zanjye nti ‘Ntimugatinye abica umubiri, hanyuma ntibagire ikindi babatwara. Ahubwo 
ndabereka uwo mukwiriye gutinya: mutinye umara kwica umuntu agashobora kumujugunya 
muri Gehinomu. Ni koko, ndababwira abe ari we utinya.’ “Mbese ibishwi bitanu ntibigurwa 
amakuta abiri ? Nyamara nta na kimwe muri byo cyibagirana mu maso y’Imana. Ndetse 
n’umusatsi wo ku mitwe yanyu wose warabazwe. Ntimutinye rero, kuko muruta ibishwi 
byinshi. Luka 12:3-7. jlZ 45.4} 

Kuko handitswe ngo: ‘Izagutegekera abamarayika bayo bakurinde’, kandi ngo 
‘Bazakuramira mu maboko yabo ngo udakubita ikirenge ku ibuye.’ ” Luka 4:10,11. {IZ 
45.5} 

Imana yategetse umucyo kuva uturutse mu mwijima, ni yo yaviriye mu mitima yacu, kugira 
ngo Imurikishe ubwenge bwo kumenya ubwiza bw’Imana buri mu maso ha Yesu Kristo. 
Ariko dufite ubwo butunzi mu nzabya z’ibumba, kugira ngo imbaraga zisumba byose zibe 
iz’Imana zidaturutse kuri twe. Dufite amakuba impande zose ariko ntidukuka imitima, 
turashobewe ariko ntitwihebye, turarenganywa ariko ntiduhanwa, dukubitwa hasi ariko 
ntidutsindwa rwose. 2 Abakorinto 4:6-9. {IZ 45.6} 

Kuko kubabazwa kwacu kw’igihwayihwayi kw’akanya ka none kwiyongeranya, 
kuturemera ubwiza bw’iteka ryose bukomeye. Natwe ntitureba ku biboneka, ahubwo tureba 
ku bitaboneka kuko ibiboneka ari iby’igihe gito, naho ibitaboneka bikaba iby’iteka ryose. 2 
Abakorinto 4:17,18. {IZ 46.1} 

Mwebwe abarindwa n’imbaraga z’Imana ku bwo kwizera, murindirwa agakiza kiteguwe 
kuzahishurwa mu gihe cy’imperuka. Ni eyo gituma mwishima, nubwo ahari mukwiriye 
kumara igihe gito mubabazwa n’ibibagerageza byinshi, kugira ngo kwizera kwanyu 
kugaragare ko kurusha izahabu igiciro cyinshi (kandi izahabu nubwo ishira igeragereshwa 
umuriro), kandi kugira ngo kwizera kwanyu kugaragare ko ari uk’ukuri, amaherezo 
kuzabahesha ishimwe n’ubwiza n’ieyubahiro ubwo Yesu Kristo azahishurwa. 1 Petero 1:5- 
7. {IZ46.2} 

Kuko none turi bazima ubwo muhagaze mushikamye mu mwami. lAbatesalonike 3:8. {IZ 
46.3} 

Uwizera akabatizwa azakizwa, ariko utizera azacirwaho iteka. Kandi ibimenyetso 
bizagumana n’abizera ngibi: bazirukana abadayimoni mu izina ryanjye, bazavuga indimi 
nshya. Mariko 16:17,18. {IZ46.4} 

Ababyeyi be barabasubiza bati: “Tuzi yuko uyu ari umwana waeu, kandi yavutse ari 
impumyi. None arareba ariko igituma areba ntitukizi, kandi n’uwamuhumuye ntitumuzi. 
Nimumwibarize namwe, ni Umugabo mukuru arivugira.” leyatumye ababyeyi be bavuga 
batyo ni uko batinyaga Abayuda, kuko Abayuda bari bamaze guhuza inama, yuko umuntu 
wese uzerura Yesu ko ari Kristo acibwa mu sinagogi. {IZ 46.5} 

Ni cyo cyatumye ababyeyi be bavuga bati: “Ni umugabo mukuru nimumwibarize.” Nuko 
rero uwari impumyi bamuhamagara ubwa kabiri, baramubwira bati “Shima Imana, twebwe 
tuzi yuko uwo muntu ari umunyabyaha.” Na we arabasubiza ati: “Niba ari umunyabyaha 
simbizi, ieyo nzi ni kimwe, ni uko nari impumyi none nkaba ndeba.” Baramubaza bati 
“Yakugenjeje ate? Yaguhumuye ate?” Arabasubiza ati: “Maze kubibabwira ntimwabyumva. 
Icyo mushakira kubyumva ubwa kabiri ni iki? Mbese namwe murashaka kuba abigishwa 
be?” Yohana 9: 20-27. {IZ 46.6} 

Kandi icyo muzasaba cyose mu izina ryanjye , nzagikorera kugira ngo Data yubahirizwe mu 
Mwana we. Nimugira icyo musaba cyose mu izina ryanjye nzagikora. “Nimunkunda 
muzitondera amategeko yanjye. Yohana 14:13-15. {IZ 46.7} 

Nimuguma muri jye amagambo yanjye akaguma muri mwe , musabe icyo mushaka cyose 
muzagihabwa. Ibyo ni byo byubahisha Data, ni uko mwera imbuto nyinshi, mukaba 
abigishwa banjye. Yohana 15:7,8. {IZ 47.1} 

Mu isinagogi yabo harimo umuntu utewe na dayimoni, arataka eyane ati: “Duhuriye he Yesu 
w’i Nazareti? Uje kuturimbura? Ndakuzi uri uwera w’Imana.” Yesu aramueyaha ati: “Hora 
muvemo.” Mariko 1:23-25. {IZ47.2} 

Kuko menye neza yuko naho rwaba urupfu cyangwa ubugingo, cyangwa abamarayika 
cyangwa abategeka, cyangwa ibiriho cyangwa ibizaba, cyangwa abafite ubushobozi, 
cyangwa uburebure bw’igihagararo, cyangwa uburebure bw’ikijyepfo, cyangwa ikindi 
cyaremwe cyose, bitazabasha kudutandukanya n’urukundo rw’Imana ruri muri Kristo Yesu 
Umwami wacu. Abaroma 8:38,39. jlZ 47.3} 

“Wandikire marayika w’Itorero ry’i Filadelifiya uti: “Uwera kandi w’ukuri ufite urufunguzo 
rwa Dawidi, Ukingura ntihagire ukinga kandi ukinga ntihagire ukingura, aravuga aya 
magambo ati: ‘Nzi imirimo yawe. Dore nshyize imbere yawe urugi rukinguye kandi nta 
wubasha kurukinga, kuko ufite imbaraga nke nyamara ukitondera ijambo ryanjye, 
ntiwihakane izina ryanjye. Dore nguhaye bamwe bo mu isinagogi ya Satani biyita Abayuda 
nyamara atari bo, ahubwo ari abanyabinyoma. Dore nzabahata kuza bikubite imbere 
y’ibirenge byawe, bamenye yuko nagukunze. Kuko witondeye ijambo ryo kwihangana 
kwanjye, nanjye nzakurinda igihe cyo kugerageza kigiye kuza mu bihugu byose kugerageza 
abari mu isi. Ndaza vuba , komeza ibyo ufite hatagira ugutwara ikamba ryawe.’ “Unesha 
nzamugira inkingi yo mu rusengero rw’Imana yanjye kandi ntazasohoka ukundi, nanjye 
nzamwandikaho izina ry’Imana yanjye n’iry’ururembo rw’Imana yanjye ari rwo 
Yerusalemu nshya, izamanuka iva mu ijuru iturutse ku Mana yanjye, kandi nzamwandikaho 
izina ryanjye rishya. “Ufite ugutwi niyumve ibyo Umwuka abwira amatorero.” Ibyahishuwe 
3:7-13. {IZ47.4} 

Abo ni bo batandujwe n’abagore kuko ari abari. Abo ni bo bakurikira Umwana w’Intama 
aho ajya hose. Bacunguriwe mu bantu kugira ngo babe umuganura ku Mana no ku Mwana 
w’Intama. Mu kanwa kabo ntihabonetsemo ibinyoma, kuko ari abaziranenge. Ibyahishuwe 
14:4,5. {IZ47.5} 

Naho twebweho iwacu ni mu ijuru, ni ho dutegereje Umukiza ko azava ari we Mwami Yesu 
Kristo. Abafilipi 3:20. {IZ 47.6} 

Nuko bene Data, mwihangane mugeze aho Umwami Yesu azazira. Dore umuhinzi ategereza 
imyaka {IZ 48.1} 

y’ubutaka y’igiciro, ayirindira yihanganye kugeza aho azabonera imvura y’umuhindo 
n’iy’itumba. Mube ari ko namwe mwihangana, mwikomeze imitima kuko kuza k’Umwami 
Yesu kubegereye. Yakobo 5:7,8. {IZ 48.2} 

Uzahindura uyu mubiri wo gucishwa bugufi kwacu akawushushanya n’umubiri w’ubwiza 
bwe, kuko afite Imbaraga zo kumubashishakwigandurira byose. Abafilipi 3:21. {IZ 48.3} 

Mbona igicu cyera, no ku gicu mbona uwicayeho usa n’Umwana w’umuntu, wambaye 
ikamba ry’izahabu ku mutwe kandi afite umuhoro utyaye mu intoki ze. Marayika wundi ava 
mu rusengero arangurura ijwi rirenga, abwira uwicaye kuri icyo gicu ati: “Ahuramo 
umuhoro wawe, usarure kuko isarura risohoye, kandi ibisarurwa byo mu isi byeze cyane.” 
Nuko uwieaye ku gieu yahura umuhoro we mu isi, isi irasarurwa. Marayika wundi ava muri 
rwa rusengero rwo mu ijuru, na we afite umuhoro utyaye. Ibyahishuwe 14:14-17. jlZ 48.4} 

Nuko rero, kubw’ibyo haracyariho uburuhukiro bw’isabato bubikiwe abantu b’Imana. 
Abaheburayo 4:9. jlZ 48.5} 

Mbona ururembo rwera Yerusalemu nshya rumanuka ruva mu ijuru ku Mana, rwiteguwe 
nk’uko umugeni arimbishirizwa umugabo we. Ibyahishuwe 21:2 jlZ 48.6} 

Nuko ngiye kubona mbona Umwana w’Intama ahagaze ku musozi wa Siyoni, ahagararanye 
n’abantu agahumbi n’inzovu enye n’ibihumbi bine, bafite izina rye n’izina rya Se yanditswe 
mu ruhanga rwabo. Ibyahishuwe 14:1. jlZ 48.7} 

Anyereka uruzi rw’amazi y’ubugingo rubonerana nk’isarabwayi, ruva ku ntebe y’Imana 
n’Umwana w’Intama, rutembera mu nzira nyabagendwa hagati. Hakurya no hakuno y’urwo 
ruzi, hariho igiti cy’ubugingo cyera imbuto z’uburyo cumi na bubiri, cyera imbuto z’uburyo 
bumwe bumwe uko ukwezi gutashye. Ibibabi byaeyo byari ibyo gukiza amahanga. Nta 
muvumo uzabaho ukundi, ahubwo intebe y’Imana n’Umwana w’Intama izaba muri urwo 
rurembo, kandi imbata zayo zizayikorera. Zizabona mu maso hayo izina ryayo ryanditswe 
mu ruhanga rwazo. Nta joro rizabaho ukundi kandi ntibazagomba kumurikirwa n’itabaza 
cyangwa kuvirwa n’izuba, kuko Umwami Imana izabavira kandi bazahora ku ngoma iteka 
ryose. Ibyahishuwe 22:1-5. jlZ 48.8} 

AMAYEREKWA YAKURIKIYEHO 

Ubwo hari ku munsi w’Isabato duteraniye hamwe n’abavandimwe baeu mu kwizera turi i 
Topsham ho muri Leta ya Maine, mu mwaka wa 1847, Umwami Imana yanyeretse ibi 
bikurikira: jlZ 49.1} 

Twiyumvisemo umwuka udasanzwe wo gusenga. Kandi ubwo twasengaga, Mwuka 
Muziranenge yaratumanukiye. Twaranezerewe eyane. Bidatinze, sinongeye kubona ibyo ku 
isi maze nerekwa ikuzo ry’Imana. Nabonye umumarayika aguruka ansanga. Ankura ku isi 
bwangu anjyana mu Murwa Wera. Muri uwo murwa nahabonye urusengero maze ninjiramo. 
Mbere yo kugera ku nyegamo ya mbere, nanyuze mu muryango. lyo nyegamo yigijweyo 

maze ninjira ahera. Aho nahabonye urutambiro rwo kosezerezaho imibavu, mbona igitereko 
cy’amatabaza kiriho amatara arindwi, kandi mbona n’ameza yariho imitsima yo kumurikwa. 
Maze kwitegereza ubwiza bw’ahera, Yesu yakuyeho inyegamo ya kabiri maze ninjira ahera 
cyane. {IZ49.2} 

Aho hera cyane nahabonye isanduku; hejuru kuri yo no ku mpande yari isizwe izahabu nziza 
cyane. Kuri buri ruhande rw’isanduku hari abakerubi beza batwikirije iyo sanduku amababa 
yabo. Abo bakerubi bararebanaga, kandi bose barebaga hasi. Hagati y’abamarayika hari 
icyotero cy’izahabu. Hejuru y’isanduku aho abamarayika bari bahagaze hari umucyo 
w’ikuzo rihebuje ryari rimeze nk’intebe y’ubwami aho Imana iba. Yesu yari ahagaze 
iruhande rw’isanduku, maze ubwo amasengesho y’abera yazamukaga akamugeraho, 
umubavu wo ku cyotero waracumbaga, maze akageza kuri Se amasengesho yabo avanze 
n’umwotsi w’uwo mubavu. Muri ya sanduku harimo urwabya rw’izahabu rurimo manu, 
harimo inkoni ya Aroni yazanye uburabyo, n’ibisate by’amabuye bifatanyijwe neza 
nk’igitabo. Yesu arabibumbura maze mbona amategeko cumi yandikishijwe urutoki 
rw’Imana kuri ibyo bisate. Ku gisate kimwe hariho amategeko ane, no ku kindi hariho 
atandatu. Ayo mategeko ane yo ku gisate cya mbere yarabagiranaga kurusha ayo ku gisate 
cyariho atandatu. Ariko itegeko rya kane, itegeko rivuga Isabato ryarabagiranaga kurusha 
andi yose, kuko Isabato yarobanuriwe kugira ngo yubahirizwe mu rwego rwo kubaha izina 
ryera ry’Imana. Isabato yera yasaga n’ifite isumbwe kuko yari igoswe n’umucyo w’ikuzo. 
Nabonye ko itegeko ry’Isabato ritigeze ribambwa ku musaraba. lyo riza kuba ryarabambwe 
ku musaraba, andi mategeko icyenda asigaye nayo yari kuba yarabambwe bityo tukaba 
dufite umudendezo wo kuyica yose, nk’uko irya kane ryakwicwa. Nabonye ko Imana itigeze 
ihindura Isabato, kuko Imana ubwayo itajya ihinduka. Nyamara papa we yahinduye Isabato 
ayikura ku munsi wa karindwi ayishyira ku munsi wa mbere w’icyumweru; kuko 
yagombaga guhindura ibihe n’amategeko. (IZ 49.3} 

Nabonye kandi ko Imana ibaye yarahinduye Isabato ikayikura ku munsi wa karindwi 
ikayishyira ku wa mbere w’icyumweru, yari no kuba yarahinduye inyandiko y’itegeko 
ry’Isabato ryanditswe ku bisate by’amabuye ubu biri mu isanduku, ahera cyane ho mu ngoro 
yo mu ijuru, bityo hakandikwa ngo: Umunsi wa mbere ni wo Sabato y’Uwiteka Imana yawe. 
Nyamara nabonye ko ryanditswe nk’uko ryari riri mbere ryandikwa ku bisate by’amabuye 
n’urutoki rw’Imana maze ikabiha Mose ubwo yari ku musozi Sinayi. Yanditse igira iti: 
“Ariko umunsi wa karindwi ni wo Sabato y’Uwiteka Imana yawe.” Nabonye ko Isabato yera 
ari urukuta, kandi izakomeza kuba urukuta rutandukanya Isirayeli nyakuri y’Imana 
n’abatizera; kandi ko Isabato ari ingingo ikomeye ihurizwaho imitima y’abera bakundwa 
n’Imana, abera bategereje kugaruka kwa Yesu. {IZ 49.4} 

Nabonye ko Imana ifite abana batabona Isabato kandi batayubahiriza. Ntibigeze banga 
umucyo werekeye Isabato. Kandi ku itangira ry’igihe cy’akaga twujujwe Mwuka Wera, 
ubwo twagendaga kandi tukamamaza Isabato tudakebakeba. Ibi byarakaje cyane amatorero 
n’Abadiventisiti ku izina 35, kuko batashoboraga kuvuguruza ukuri kw’Isabato. Ariko muri 
icyo gihe, abo Imana yatoranyije bose babonye neza ko dufite ukuri maze baraza bihanganira 
kurenganyanwa natwe. Nabonye inkota, inzara, indwara z’ibyorezo n’urujijo rukomeye mu 
gihugu. Ababi bibwiraga ko twatumye bagibwaho n’urubanza, maze barahaguruka bajya 
inama yo kuturimbura, bibwira ko ariho ibibi bishobora gushira. {IZ 50.1} 

Mu gihe cy’akaga twese twarahunze tuva mu mijyi no mu midugudu, ariko ababi bakomeza 
kudukurikira kuko binjiraga mu mazu y’abera bitwaje inkota. Bakuye inkota ngo batwice, 
ariko inkota zabo zicikamo ibice zigwa hasi nk’ibikenyeri. Icyo gihe twatakambaga 
amanywa n’ijoro dusaba gutabarwa, maze gutaka kwacu kugera ku Mana. Izuba ryararashe 
kandi ukwezi kurahagarara. Amasoko y’amazi yaretse gutemba. Ibicu byijimye bya 
rukokoma byarabuditse birakubitana. Ariko hari akanya gato kagaragaramo ubwiza 
budasanzwe. Muri ko humvikaniyemo ijwi ry’Imana rimeze nk’amazi menshi asuma maze 
ritigisa isi n’ijuru. Ijuru rirakinguka rirongera ririkinga maze riba umuvurungano. Imisozi 
inyeganyega nk’urubingo ruhungabanywa n’umuyaga maze ijugunya ibitare binini hirya no 
hino. Inyanja ibira nk’inkono itogota maze ijugunya ibitare ku isi. Maze ubwo Imana 
yavugaga umunsi n’isaha yo kugaruka kwa Yesu igaha ubwoko bwayo isezerano rihoraho, 
yavuze interuro imwe gusa, irekera aho mu gihe ayo magambo yirangiraga ku isi yose. 
Isirayeli y’Imana yahagaze ihanze amaso hejuru, itegeye amatwi ya magambo uko yavaga 
mu kanwa ka Yehova, agakwira ku isi ameze nk’amasaro ashoka asakuza nk’inkuba zihinda 
cyane. Byari ibintu biteye ubwoba cyane. Kandi uko harangiraga interuro imwe, abera 
bateraga hejuru bavuga bati: ‘Ikuzo! Haleluya!’ Mu maso habo harabagiranaga ikuzo 
ry’Imana, kandi barabagiranishwaga n’ubwiza nk’uko mu maso ha Mose hari hameze ubwo 
yari amanutse ku Musozi Sinayi. Kubera ikuzo bari bafite, ababi ntibashoboraga kubareba. 
Kandi ubwo imigisha ihoraho yahabwaga abari barubashye Imana bubahiriza Isabato yayo 
yera, habayeho urusaku rukomeye rw’uko inyamaswa n’igishushanyo cyayo byaneshejwe. 
(IZ 50.2} 

Hanyuma hatangira ikomorerwa, igihe ubutaka bwagombaga kuruhuka guhingwa. Nabonye 
imbata zubaha Imana zizukana insinzi no kunesha kandi zica iminyururu yari iziboshye mu 
gihe ba shebuja b’abagome bari baheze mu rujijo batazi icyo bakora, kuko ababi 
batashoboraga gusobanukirwa n’amagambo y’ijwi ry’Imana. Bidatinze haboneka igicu 
kinini cyera. Cyari cyiza by’agahebuzo. Kuri cyo niho Umwana w’Umuntu yari yicaye. Ku 
ikubitiro, ntitwabonye Yesu ku bicu, ariko uko icyo gicu cyarushagaho kwegera isi, 
twashoboye kumubona mu bwiza bwe. Ubwo icyo gicu cyagaragaraga ubwa mbere mu 

kirere, cyari ikimenyetso cy’Umwana w’umuntu. Ijwi ry’Umwana w’Imana rihamagara 
abera basinziriye mu bituro, bazuka bambaye ukudapfa. Abera bari bakiriho bahindurwa mu 
kanya gato maze bazamuranwa nabo mu igare rigoswe n’igicu. Ubwo ryazamukaga, 
ryarabagiranaga impande zose. Kuri buri ruhande rw’iryo gare hari amababa, kandi munsi 
hari inziga ryikaragiraho. Uko iryo gare ryazamukaga, niko inziga zarangururaga ziti: 
“Uwera,” bityo n’amababa nayo uko yagurukaga akarangurura ati: “Uwera,” maze 
n’abamarayika bera bari bashagaye icyo gicu bakikiriza bati: “Urera, urera, urera, Mwami 
Imana Ishoborabyose!” Maze abera aho bagenderaga mu bicu nabo bakarangurura bati: 
“Ikuzo ni iryayo! Haleluya!” Maze rya gare rirazamuka ryerekeza mu Murwa Wera. Yesu 
akingura amarembo y’umurwa urimbishijwe izahabu maze aratwinjiza. Tugezeyo baduha 
ikaze, kuko “twubahirije amategeko y’Imana,” bityo twari dufite “uburenganzira bwo kurya 
ku giti cy’ubugingo.” {IZ 51.1} 

Gushyirwaho ikimenyetso 

Mu gutangira Isabato yera ku wa 5 Mutarama 1859, twasenganye n’umuryango wa 
mwenedata Belden wari utuye Rocky Hill ho muri Leta ya Connecticut, maze Mwuka Wera 
aratumanukira. Najyanwe mu iyerekwa maze mbona ahera cyane. Nabonye Yesu akomeje 
umurimo wo gusabira Abisiraheli. Ku nshunda z’igishura cye hari inzogera n’ibimeze 
nk’imbuto z’amakomamanga. Noneho mbona ko Yesu adashobora kuva ahera cyane 
urubanza rwose rutamaze gufatirwa umwanzuro waba uw’agakiza cyangwa kurimbuka, 
mbona kandi ko umujinya w’Imana utazaza Yesu atarangije umurimo akorera ahera cyane 
ngo akuremo umwenda we w’ubutambyi maze yambare umwambaro wo guhora. Icyo gihe 
Yesu azareka guhagarara hagati y’Imana n’umuntu, maze Imana ireke guceceka ahubwo 
isuke umujinya wayo ku bantu banze ukuri kwayo. Nabonye ko igihe cy’uburakari 
bw’amahanga, icy’umujinya w’Imana, n’icyo gucira abapfliye urubanza bitandukanye kandi 
byihariye, ndetse ko kimwe gikurwa n’ikindi. Nabonye kandi ko Mikayeli atarahaguruka 
ndetse na cya gihe cy’akaga katigeze kubaho kitaratangira. Amahanga yari arakaye cyane, 
ariko ubwo Umutambyi wacu mukuru azaba arangije umurimo we mu buturo bwera, 
azahaguruka, yambare imyambaro yo guhora, maze noneho ibyago birindwi by’imperuka 
bisukwe. jlZ 52.1} 

Neretswe ko abamarayika bane bari bafashe imiyaga yo mu birere bine kugeza igihe Yesu 
yarangirije umurimo we wo mu buturo bwera, maze noneho ibyago birindwi by’imperuka 
bibona gutera. Ibi byago byatumye ababi barakarira bikabije abakiranutsi. Batekereje ko 
dutumye Imana ibacira imanza kandi ko baramutse badutsembye ku isi ibyago nabyo 
byahagarara. Iteka ryo kwica abera riracibwa, maze bituma bataka amanywa n’ijoro basaba 
gutabarwa. Iki cyari igihe cy’amakuba ya Yakobo. Nuko abera bose batakana umubabaro 

maze ijwi ry’Imana rirabatabara. Ba bandi ibihumbi 144 baranesha. Mu maso habo 
harabagiranishwaga n’ikuzo ry’Imana. Noneho nerekwa itsinda ry’abantu bari bari mu 
mubabaro ukomeye. Imyambaro yabo yari yanditsweho n’inyuguti nini ngo: “Mwarapimwe 
musangwa mudashyitse.” Nabajije abo bantu abo ari bo. Umumarayika yaransubije ati: 
“Aba ni abigeze kubahiriza Isabato hanyuma baradohoka barabireka.” Maze numva bataka 
n’ijwi rirenga bati: “Twizeye ibyo kugaruka kwawe kandi tubyigishanya imbaraga nyinshi.” 
Mu gihe bavugaga, barebaga ku myambaro yabo maze bakabona ibyanditsweho, maze 
bakarushaho kuboroga. Nabonye ko bari baranyoye ku mazi afutse, maze asigaye 
bayasiribangisha ibirenge byabo (bakandagiriye Isabato munsi y’ibirenge) iyo akaba ari yo 
mpamvu bapimwe basangwa badashyitse. {IZ 52.2} 

Hanyuma marayika twari kumwe yongeye kunjyana mu murwa wera, aho nabonye 
abamarayika baguruka berekeza ku marembo yawo. Berekaga ikarita y’izahabu 
umumarayika wari uhagaze ku marembo ari nabwo nabonaga undi mumarayika aguruka 
bwangu aturuka ahera cyane, arangurura n’ijwi rirenga abwira abandi bamarayika, kandi 
afite ikintu mu kuboko kwe yazunguzaga impande zose. Nabajije umumarayika twari 
kumwe ubusobanuro bw’ibyo mbonye. Yansubije ko ntazongera kubibona ukundi, ariko ko 
muri make aranyereka icyo ibyo nabonye bisobanuye. jlZ 52.3} 

Ku gicamunsi cyo ku Isabato, umwe muri twe yararwaye, maze asaba ko bamusengera 
kugira ngo akire. Twese dufatanyiriza hamwe gusaba Umuganga utajya unanirwa kuvura, 
kandi ubwo imbaraga ikiza yamanukaga maze wa umurwayi agakira, Mwuka Muziranenge 
yaramanukiye, nuko njyanwa mu iyerekwa. jlZ 53.1} 

Nabonye abamarayika bane bahawe gukora umurimo mu isi, kandi bari bagiye kuwurangiza. 
Yesu yari yambaye imyambaro y’ubutambyi. Yitegerezanyaga impuhwe abasigaye, maze 
azamura amaboko ye, arangurura n’ijwi ry’imbabazi agira ati: “Amaraso yanjye Data, 
amaraso yanjye, amaraso yanjye, amaraso yanjye!” Hanyuma mbona umucyo mwinshi 
cyane uturutse ku Mana yari yicaye kuri iyo ntebe y’ubwami yera, maze umurika aho Yesu 
ari. Nuko mbona umumarayika woherejwe na Yesu, aguruka bwangu asanga ba bamarayika 
bane bahawe umurimo bagomba gukora ku isi, azunguza cya kintu yari afite mu kuboko 
kwe, kandi arangurura n’ijwi rirenga ati: “Mube muretse! Mube muretse! Mube muretse! 
Mube muretse! kugeza igihe abagaragu b’Imana barangirije gushyirwa ikimenyetso mu 
ruhanga!” (IZ 53.2} 

Mbaza marayika twari kumwe kunsobanurira ibyo numvise, n’icyo abo bamarayika bane 
bari bagiye gukora. Yambwiye ko Imana ari yo yahagaritse izo mbaraga, kandi ko yahaye 
abamarayika bayo kurinda ibyo ku isi byose; ko abo bamarayika bane bahawe imbaraga 
n’Imana kugira ngo bafate imiyaga yo mu birere bine, kandi bakaba biteguye kurekura iyo 

miyaga; ariko ko ubwo amaboko yabo yiteguraga kurekura n’iyo miyaga igiye gutangira 
guhuha, ijisho rya Yesu ryuje impuhwe ryitegereje abasigaye batashyizweho ikimenyetso, 
maze yereka Se ibiganza amwinginga amubwira ko yasheshe amaraso ye ku bwabo. 
Hanyuma undi mumarayika aroherezwa ngo aguruke bwangu asange ba bamarayika bane 
ababwire gukomeza iyo miyaga kugeza igihe abagaragu b’Imana bamarira gushyirwaho 
ikimenyetso cy’Imana mu ruhanga rwabo. {IZ 53.3} 

Urukundo Imana ikunda ubwoko bwayo 

Nabonye urukundo rutarondoreka Imana ifitiye abantu bayo, kandi urwo rukundo 
rurakomeye cyane. Nabonye abamarayika barinze aberakandi babagotesheje amababa yabo. 
Buri wese yari afite umumarayika umurinda. lyo abera bariraga kubera gucika intege 
cyangwa kuba mu ngorane, abamarayika babarinda bagurukaga bihuta bakajyana iyo nkuru 
mu ijuru, maze abamarayika bari mu murwa bakarekeraho kuririmba. Nuko Yesu akohereza 
undi mumarayika ngo amanuke ajye kubatera ubutwari, kubarinda no kugerageza kubafasha 
ngo batava mu nzira ifunganye. Ariko iyo batitaga kuri ubwo burinzi bw’abamarayika, 
ntibemere guhumurizwa nabo, ahubwo bagakomeza kuyoba, abamarayika bagiraga 
agahinda bakarira. Bajyanaga inkuru mu ijuru bigatuma abamarayika bose bari mu murwa 
bataka, ariko nyuma y’aho bavuga n’ijwi rirenga bati: “Amen.” Ariko iyo abera bakomezaga 
guhanga amaso yabo ingororano yari imbere yabo kandi bagahesha Imana ikuzo 
bayisingiza, abamarayika bajyanaga inkuru mu murwa banezerewe maze abamarayika bari 
mu murwa bakegura inanga zabo z’izahabu, bakaririmba n’ijwi rirenga bagira bati: 
“Haleluya!” maze ijuru ryose rigasabwa n’indirimbo z’umunezero. {IZ 53.4} 

Mu Murwa Wera haba gahunda itunganye no kutanyuranya. Abamarayika bose batumwa 
gusura isi baba bafite ikarita isizwe izahabu. Bagomba kwereka iyo karita abamarayika bari 
ku marembo y’umurwa igihe binjiye cyangwa basohotse. Ijuru ni ahantu h’igikundiro. 
Nifuza cyane kujyayo ngo ndebe Yesu nkunda watanze ubugingo bwe ku bwanjye, no kugira 
ngo mpindurwe mpabwe ubwiza bwe buhebuje. Mbega uburyo mbuze ururimi rwasobanura 
iby’ubwiza bw’uwo murwa ugiye kuza! Mfite inyota y’amasoko y’ubugingo atuma umurwa 
w’Imana unezeza. {IZ 54.1} 

Imana yanyeretse indi mibumbe. Nahawe amababa, maze umumarayika aranyobora ankura 
mu murwa ajyana ahantu harabagirana kandi heza bitangaje. Ibyatsi byaho byari bitoshye, 
kandi inyoni zaho zaririmbaga indirimbo z’agahozo. Abaturage baho bose barareshyaga; 
bari inziramakemwa, ari banini kandi ari ab’igikundiro. Basaga na Yesu, kandi mu maso 
habo harabagiranishwaga n’ibyishimo bizira inenge, ibyo bikerekana umudendezo 
n’umunezero biba aho hantu. Nabajije umwe muri bo impamvu ari ab’igikundiro cyane 
kuruta kure abatuye iyi si. Yaransubije ati: “Imibereho yacu yaranzwe no kumvira 

amategeko y’Imana tudakebakeba, kandi ntitwigeze ducumura kubwo kutumvira nk’ibyo 
abari ku isi.” Hanyuma mbona ibiti bibiri, kimwe cyasaga cyane n’igiti cy’ubugingo kiri mu 
murwa. Imbuto zabyo byombi zari nziza cyane, ariko ntibashoboraga kurya imbuto za 
kimwe muri byo. Bari bafite ubushobozi bwo kurya kuri ibyo biti byombi, ariko babuzwa 
kimwe gusa. Nuko umumarayika twari kumwe arambwira ati: “Nta n’umwe mu bari aha 
wigeze arya ku giti cyabuzanyijwe; ariko iyo baza kuryaho, bari gucumura.” Hanyuma 
njyanwa ku mubumbe umurikirwa n’amezi 36 arindwi. Aho ni ho nabonye Enoki mwiza wa 
kera wari yarahinduwe. Mu kuboko kwe kw’iburyo yari afite umukindo w’igikundiro, kandi 
kuri buri kibabi cyawo hari handitsweho ngo: “Intsinzi.” Mu ruhanga rwe yari atamirijwe 
igisingo gishashagirana, kandi hariho amababi no kuri buri kibabi handitsweho ngo: 
“Ukwera,’ ndetse kuri icyo gisingo hariho amabuye y’amabara anyuranye, ayo mabuye 
yashashagiranaga kurusha inyenyeri, maze umucyo wayo ukamurika kuri za nyuguti 
bigatuma zirushaho kugaragara. Mu irugu rye hari ipfundo rifatanyije igisingo, kandi kuri 
iryo pfundo hari handitsweho ngo: “Ubutungane.” Hejuru y’igisingo hari ikamba ryiza 
ryashashagiranaga kurusha izuba. Nabajije Enoki niba aho ari ho yajyanywe ubwo 
yavanwaga mu isi. Yarambwiye ati: “Oya; ntuye mu murwa, ahubwo naje gusura aha 
hantu.” Yagendagendaga aho hantu nk’aho ari iwabo. Ninginze umumarayika twari kumwe 
ngo andeke nigumire aho hantu. Sinashoboraga gutekereza ibyo kongera kugaruka kuri iyi 
si y’umwijima. Hanyuma wa mumarayika arambwira ati: “Ugomba gusubirayo, kandi nuba 
indahemuka, wowe na ba bandi ibihumbi 144 muzagira amahirwe yo gusura imibumbe yose 
maze mwirebere imirimo y’intoki z’Imana.” {IZ 54.2} 

Kunyeganyega kw’imbaraga zo mu ijuru 

Ku wa 16 Ukuboza 1848,1 Jmwami Imana yanyeretse iby’inyeganyezwa ry’imbaraga zo mu 
ijuru. Nabonye ko igihe Umwami Yesu yavugaga ‘ijuru,’ ubwo yatangaga ibimenyetso 
biboneka muri Matayo, Mariko na Euka, yavugaga “ijuru” koko kandi igihe yavugaga ‘isi’ 
ni isi koko yabaga avuze. Imbaraga zo mu ijuru ni izuba, ukwezi n’inyenyeri. Bifite 
ubutware mu kirere. Imbaraga z’isi ni izitegeka ku isi. Ijwi ry’Imana nirivuga imbaraga 
z’ijuru zizanyeganyezwa. Nuko rero, izuba, ukwezi n’inyenyeri bizakurwa ahabyo. 
Ntibizavaho burundu, ahubwo bizanyeganyezwa n’imbaraga y’Imana. {IZ 55.1} 

Ibicu bya rukokoma kandi byijimye byaraje birakubitana. Ijuru riratamuruka rirazingwa; 
ibyo bituma ikirere cyeyuka tubona ahari urwunge rw’inyenyeri rwitwa Oriyoni, ari ho ijwi 
ry’Imana ryavugiye. Umurwa Wera uzaturuka aho hantu hatamuruwe. Nabonye ko ubu 
imbaraga zo ku isi ziri kunyeganyezwa kandi ko ibiri kubaho bikurikirana kuri gahunda. 
Intambara, impuha z’intambara, inkota, amapfa n’indwara z’ibyorezo ni byo bizabanza 
kunyeganyeza imbaraga zo ku isi, hanyuma ijwi ry’Imana rihereko rinyeganyeze izuba. 

ukwezi, inyenyeri ndetse n’iyi si ubwayo. Nk’uko bamwe bigisha, nabonye inyeganyezwa 
ry’imbaraga zo mu bihugu by’Uburayi atari ryo nyeganyezwa ry’imbaraga zo mu ijuru. 
Ibiramambu ni inyeganyezwa ry’amahanga arakaye. {IZ 55.2} 

Urugi rukinguye n’urukinze 

Ku Isabato yo ku wa 24 Werurwe 1849, twagize amateraniro meza kandi ashimishije turi 
hamwe n’abavandimwe baeu i Topsham ho muri Leta ya Maine. Mwuka Wera yaje kuri twe 
maze mu mbaraga ya Mwuka njyanwa mu murwa w’Imana ihoraho. Neretswe ko amategeko 
y’Imana no guhamya kwa Yesu kwerekeye iby’urugi rukinze bitagomba gutandukanywa, 
kandi ko igihe amategeko y’Imana agomba kumurikisha ubwiza bwayo bwose, ndetse 
n’igihe ubwoko bw’Imana bugomba kugeragereshwa ukuri kw’Isabato, eyari igihe urugi 
rw’ahera eyane ho mu ijuru rwari rukinguye, ari ho hari isanduku y’isezerano irimo 
amategeko cumi. Uru rugi ntirwigeze rukingurwa kugeza igihe umurimo wa Yesu 
w’ubuhuza mu cyumba cy’ahera mu buturo bwera wari urangiye mu mwaka wa 1844. 
Nibwo Yesu yahagurutse akinga urugi rw’ahera, maze akingura urugi rw’ahera cyane, 
atambuka ku mwenda ukingiriza ahera cyane ari ho ahagaze ubu iruhande rw’isanduku 
y’isezerano, ari naho ibyiringiro by’Abisirayeli biri. {IZ 55.3} 

Nabonye ko Yesu yari yarakinze urugi rw’ahera, kandi ko nta muntu n’umwe ushobora 
kurukingura; ndetse mbona yarakinguye urugi rw’ahera cyane kandi nta muntu n’umwe 
ubasha kurukinga (Ibyahishuwe 3:7, 8). 37 Ikindi ni uko kuva igihe Yesu yakinguriye urugi 
rw’ahera cyane hari isanduku y’isezerano, amategeko yarabagiranaga amurika ku bwoko 
bw’Imana, bityo bakaba bari kugeragerezwa ku ngingo y’Isabato. {IZ 56.1} 

Nabonye ko igeragezwa ryerekeye Isabato ritashoboraga kubaho Yesu atararangiza 
umurimo we w’ubuhuza akorera ahera, kandi yaramaze kwinjira ahera cyane. Bityo rero, 
Abakristo basinziriye mbere y’uko urugi rw’ahera cyane rukingurwa, ubwo urusaku rwa mu 
gicuku rwari rurangiye mu kwezi kwa Nyakanga mu 1844, ndetse bakaba batarigeze 
bubahiriza Isabato nyakuri, ubu basinziranye ibyiringiro, kuko batari bafite umucyo 
n’igeragezwa ku Isabato nk’ibyo dufite ubu uhereye igihe urwo rugi rwakinguriwe. 
Nabonye ko Satani ari kugerageza bamwe mu bwoko bw’Imana kuri iyi ngingo. Kubera ko 
Abakristo beza benshi bamaze gusinzirira mu ntsinzi yo kwizera kandi bakaba batarigeze 
bubahiriza Isabato nyakuri, bari bagishikanya uburyo Isabato ari ikigeragezo kuri twe muri 
iki gihe. {IZ 56.2} 

Abanzi b’ukuri kw’iki gihe bagiye bagerageza gukingura urugi rw’ahera nyamara Yesu 
yaramaze kurukinga, kandi bagerageza gukinga urugi rw’ahera cyane kandi Yesu 
yararukinguye mu 1844. Aho hera cyane ni ho isanduku y’isezerano iri, irimo ibisate bibiri 
by’amabuye byanditsweho amategeko cumi yanditswe n’urutoki rwa Yehova. {IZ 56.3} 

Muri iki gihe cyo gushyirwaho ikimenyetso, Satani ari gukoresha amayeri yose kugira ngo 
abuze imitima y’ubwoko bw’Imana kwakira ukuri kw’iki gihe kandi abuteze kuba ba 
nyamujyiryanino. Nabonye Imana ikingiriza ubwoko bwayo kugira ngo iburinde mu gihe 
cy’akaga; kandi umuntu wese wahisemo kugendera mu kuri kandi akaba yari atunganye mu 
mutima yagombaga gutwikirirwa mu burinzi bw’Ishoborabyose. {IZ 57.4} 

Ibi Satani yari abizi, kandi yakoranaga imbaraga nyinshi kugira ngo atume imitima y’abantu 
benshi ashoboye ikomeza gukomwa hirya no hino no kudashikama ku kuri. Nabonye ko 
amayobera 38 arenze ubwenge yabereye i New York n’ahandi ari imbaraga za Satani 
zayakoze, kandi ko ibintu nk’ibyo bizakomeza kuba gikwira bitwikirijwe umwambaro 
w’iyobokamana kugira ngo bitere abantu bashutswe kwirema agatima bumva ko bafite 
umutekano ndetse no kugira ngo niba bishoboka, bikururire intekerezo z’ubwoko bw’Imana 
kuri ibyo bintu kandi bibutere gushidikanya inyigisho n’imbaraga za Mwuka Wera. {IZ 
57.1} 

Nabonye ko Satani afite abantu akoreramo mu nzira nyinshi. Yakoreraga mu bagabura 
baretse ukuri maze bakirundurira mu buyobe bukomeye ngo babwizere bityo bazarimbuke. 
Igihe babwirizaga cyangwa basenga, bamwe bagwaga hasi batentebutse nyamara bidatewe 
n’imbaraga ya Mwuka Wera ahubwo birututse ku mbaraga Satani yahaga abo bakozi be 
maze nabo bakazigeza mu bantu. Igihe babwirizaga, basenga cyangwa baganira, 
Abadiventisiti ku izina bamwe bari baranze ukuri kw’iki gihe bakoreshaga uburyo bwo 
gutwara abantu ubwenge nk’ababateye ikinya kugira ngo babone abayoboke, ndetse ibyo 
abantu barabyishimiraga kuko batekerezaga ko bivuye kuri Mwuka Wera. Nubwo bamwe 
babikoreshaga bari kure cyane mu mwijima w’icuraburindi no mu bushukanyi bwa Satani 
ku buryo bibwiraga ko ari imbaraga z’Imana bahawe ngo babikore. Bari baramaze kwibwira 
ko bahwanye n’Imana kandi imbaraga zayo bazihindura ubusa. {IZ 57.2} 

Bamwe muri aba bakozi ba Satani banduzaga imibiri ya bamwe mu bera — abo batashobora 
gushuka cyangwa se ngo babateshure ku kuri bakoresheje imbaraga za Satani. lyaba abantu 
bose bashoboraga kubibona nk’uko Imana yabinyeretse, kugira ngo bashobore kumenya 
byinshi ku mayere n’ubushukanyi bya Satani, baba maso! Nabonye ko muri izo nzira Satani 
ari ku murimo we kugira ngo arangaze, ashuke kandi ayobye ubwoko bw’Imana muri iki 
gihe cyo gushyirwaho ikimenyetso. Nabonye ko bamwe batari bahagaze bashikamye ku kuri 
kw’iki gihe. Amavi yabo yahindaga umushyitsi n’ibirenge byabo biri ahanyerera bitewe 
n’uko batari bashikamye mu kuri, kandi uburinzi bw’Imana ntibushobora kubatwikira igihe 
bahinda umushyitsi batyo. {IZ 57.3} 

Satani yakoreshaga amayere ye yose kugira ngo akomeze kubafatira aho bari bari kugeza 
ubwo igihe cyo gushyirwaho ikimenyetso kirangiriye, uburinzi bw’Imana bugatwikirizwa 

ubwoko bwayo, bityo bagasigara badafite aho bikinga umujinya w’Imana ugummana 
uzasukwa mu gihe ey’ibyago birindwi bihemka. Imana yatangiye gukingiza ubwoko bwayo 
uburinzi bwayo, kandi vuba bidatinze ubwo burinzi bugiye gushyirwa ku bantu bose 
bagomba kubona ubwihisho ku munsi wo kurimbura. {IZ 57.4} 

Nabonye ko ibimenyetso by’amayoberane n’ibitangaza, n’ubugorozi bupfliye biziyongera 
kandi bigakwira hose. Ubugorozi nabonye ntibwari ubugorozi bukura abantu mu kinyoma 
bajya mu kuri. Umumarayika twari kumwe yansabye kureba umurimo wo gukiza ubugingo 
bw’abanyabyaha nk’uko byari bisanzwe. Naritegereje ariko sinashobora kuwubona; kuko 
igihe cyabo cyo gukirizwamo cyari cyarangiye. 39 jlZ 58.1} 

Kugeragezwa k’ukwizera kwacu 

Muri iki gihe cy’ishungurwa, dukeneye guterana umwete no gukomezanya. Muri iki gihe 
ibishuko bya Satani birakomeye cyane kumta uko byari bimeze mbere, kuko azi yuko igihe 
cye ari kigufi, kandi ko vuba aha bidatinze byose bizafatirwa umwanzuro, waba 
uw’ubugingo cyangwa uw’umpfii. Ntabwo ubu ari igihe cyo guheranwa no gucika intege 
n’ibigeragezo. Tugomba kwihanganira imibabaro yacu yose kandi tukiringira byimazeyo 
Imana ya Yakobo ari yo Ishoborabyose. Imana yanyeretse ko ubuntu bwayo buhagije mu 
bigeragezo byacu byose, kandi nubwo byaba bikomeye cyane kumsha uko byari bimeze 
mbere, nyamara niba twiringiye Imana by’ukuri, dushobora gutsinda ibishuko byose kandi 
kubw’ubuntu bw’Imana tubisohokamo tunesheje. {IZ 58.2} 

Nidutsinda ibigeragezo duhura nabyo kandi tukanesha imitego ya Satani, tuzihanganira 
kugeragezwa ko kwizera kwacu, kuko ari iby’igiciro cyinshi kumsha izahabu, bityo tuzaba 
dukomeye kandi twiteguye neza guhangana n’ibizakurikiraho. Nyamara nituramuka ducitse 
intege maze tugaha urwaho ibishuko bya Satani, tuzarushaho kuba abanyantege nke maze 
bitume tudahabwa ingororano z’ukugeragezwa kwacu ndetse ntituzaba twiteguye neza 
gutsinda ibizakurikiraho. Bityo rero, tuzarushaho kugenda ducika intege, kugeza ubwo 
tubaye imbohe za Satani nk’uko abyifiiza. Tugomba kwambara intwaro zose z’Imana kandi 
igihe cyose tugahora twiteguye guhangana n’imbaraga z’umwijima. Igihe ibishuko 
n’ibigeragezo bidusatira cyane, nimucyo dusange Imana maze tuyitakambire mu 
masengesho. Ntabwo izatureka ngo tugende amara masa, ahubwo izatugirira ubuntu kandi 
iduhe imbaraga zo gutsinda no kumenagura imbaraga z’umwanzi. lyaba abantu bose 
babonaga ibi bintu nk’uko biri kandi bakihanganira ibimshya nk’abasirikari beza ba Yesu! 
Icyo gihe ubwoko bw’Imana bwajya mbere, bukomereye mu Mana no mu mbaraga 
z’ubushobozi bwayo. {IZ58.3} 

Imana yanyeretse ko yahaye ubwoko bwayo igikombe gisharira bugomba kunywaho kugira 
ngo ibweze kandi ibuboneze. Ni ikinyobwa gisharira, kandi bashobora kugitera kurushaho 

gusharira kubwo kwivovota, kwinuba no kwiganyira. Ariko abakira icyo gikombe muri 
ubwo buryo bagomba kongera kubona ikindi gikombe, kuko ieya mbere kitigeze gitera 
impinduka zari zigamijwe ku mutima. Kandi iyo ieya kabiri kitegeze kigira ieyo kibamarira, 
bagomba kubona ikindi, kigakurikirwa n’ikindi kugeza ubwo kizateza impinduka zikenewe, 
bitaba ibyo bagasigwa banduye, badatunganye mu mutima. Nabonye ko iki gikombe 
gisharira gishobora kuryoshywa no kwihangana, gushikama no gusenga, kandi ko kizateza 
impinduka zigamijwe ku mitima y’abantu bacyakira, kandi Imana izubahwa ikuzo. Ntabwo 
kuba Umukristo no kuba waramaze kwiyegurira Imana no kwemerwa nayo ari ikintu 
cyoroshye. Imana yanyeretse bamwe bavuga ko bizera ukuri kw’iki gihe, nyamara 
imibereho yabo ntihamanye n’ibyo bavuga bizera. Urugero rwabo rwo kubaha Imana ruri 
hasi cyane, kandi bari kure cyane y’ubutungane buvugwa na Bibiliya. Bamwe bajya mu 
biganiro bipfuye kandi bidashyitse, naho abandi bagashyira hejuru inarijye. Ntitugomba 
kwitega ko tuzinezeza, tukabaho kandi tugakora nk’uko ab’isi bagenza, ngo dushake 
ibinezeza byayo kandi ngo tunezezwe no kugira incuti z’isi, kandi ngo tuzimane na Yesu 
mu bwiza bwe. {IZ 59.1} 

Niba tuzanasangira na Kristo ikuzo rye mu isi izaza, tugomba gusangira imibabaro kuri iyi 
si. Niba dushaka inyungu zaeu bwite, tugashaka uko turushaho kwishimisha ubwaeu aho 
gushaka uko dushimisha Imana kandi tugashyira imbere umurimo wayo w’agaciro 
wononekara, tuzaba tutayihesheje ieyubahiro ndetse tudahesheje agaeiro umurimo wayo 
wera tuvuga ko dukunda. Dusigaranye igihe gito tugomba gukoreramo Imana. Nta kintu na 
kimwe gikwiriye gukundwa cyane ngo kirutishwe agakiza k’umukumbi wa Yesu utatanye 
kandi umerewe nabi. Abagirana n’Imana isezerano kubw’igitambo ubu, bidatinze bagiye 
guhurira imuhira maze basangire ingororano ihebuje ndetse bimane nayo ubwami bushya 
bw’iteka ryose. (IZ 59.2} 

Nimureke twese tugire imibereho nk’iyo Uwiteka ashaka kandi tugaragarishe imibereho 
igendera kuri gahunda ndetse n’ibiganiro byubahisha ko twabanye na Y esu, kandi twerekane 
ko turi abayoboke ba Yesu b’abagwaneza kandi bicisha bugufi. Tugomba gukora hakiri ku 
manywa kuko umwijima w’imibabaro n’akaga nuza, tuzaba twakererewe gukorera Imana. 
Yesu ari mu rusengero rwe rwera kandi ubu azemera ibitambo byaeu, amasengesho yaeu no 
kwatura amafuti yacu n’ibyaha byacu kwacu, kandi azababarira ibicumuro byose bya 
Isirayeli kugira ngo bikurweho burundu mbere y’uko ava mu buturo. Igihe Yesu azaba avuye 
mu buturo, abazaba ari abera banakiranuka bazakomeza babe abera bakiranuka; kuko ieyo 
gihe ibyaha byabo bizaba byakuweho, kandi bazashyirwaho ikimenyetso cy’Imana ihoraho. 
Ariko abakiranirwa kandi banduye bazakomeza kuba abakiranirwa kandi banduye; kuko nta 
Mutambyi uzaba akiri mu buturo ngo abatambire ibitambo, ageze imbere y’intebe ya Se 
kwatura kwabo n’amasengesho yabo. Nicyo gituma ikigomba gukorwa kugira ngo abantu 

babashe kurokoka umujinya ukomeye ugiye gutera kigomba gukorwa Yesu atarava ahera 
cyane h’ubuturo bwo mu ijuru. {IZ 60.1} 

Ku mukumbi muto 

Bavandimwe nkunda, ku wa 26 Mutarama 1850, Imana yampaye iyerekwa ngiye 
kuzabatekerereza. Nabonye ko bamwe mu bwoko bw’Imana ari abapfapfa, barahunikiriye, 
basa n’abari maso; ntabwo bazi igihe turimo, ntibazi kandi ko umuntu ufite “umweyo 
wanduye” yamaze kwinjira ndetse ko bari mu kaga ko gukuburwa bakajugunywa hanze. 
Ninginze Yesu cyane kugira ngo abarokore, ngo abe abaretse igihe gito, kandi abareke 
babone akaga gakomeye barimo bityo babashe kwitegura igihe kitarabahitaho. jlZ 60.2} 

Umumarayika yaravuze ati: “Kurimbuka kuje nk’umuyaga w’ishuheri. 40” Nasabye 
umumarayika ngo agirire imbabazi kandi akize abakunda iyi si, imitima yabo ikiziritswe ku 
butunzi bwabo kandi batifuza kwitandukanya nabwo kandi ngo bitangire kwihutisha 
intumwa mu nzira yazo yo kujya kugaburira intama zishonje ziri kurimbuka kubera kubura 
ibyokurya bya mwuka. jlZ 60.3} 

Ubwo nitegerezaga abantu b’impezamajyo bapfa bazize kubura ukuri kugenewe iki gihe, 
kandi bamwe bavugaga ko bizera ukuri bakaba barabarekaga bagapfa binyuze mu kugundira 
ibikenewe kugira ngo umurimo w’Imana ujye mbere, kubireba byari bibabaje cyane maze 
nsaba umumarayika ngo abivane imbere yanjye. Nabonye ko igihe umurimo w’Imana 
wasabaga bimwe mu byo batunze, bagiye bababaye cyane nk’uko byagendekeye wa musore 
w’umutunzi wasanze Yesu (Matayo 19:16-22). Nabonye ko bidatinze ibyago birimbura 
bizaza bikarenga hejuru ndetse bigatsemba umutungo wabo, kandi icyo gihe bizaba 
bitagishobotse kuba batanga ibintu byo kuri iyi si ngo bibikire ubutunzi mu ijuru. jlZ 60.4} 

Noneho mbona Umucunguzi wuje ikuzo, afite ubwiza n’igikundiro, kuko yasize ubwami 
bwe bw’icyubahiro maze aza muri iyi si y’umwijima n’ubwigunge gutanga ubugingo 
bw’agaciro ndetse arapfa, umukiranutsi apfira abanyabyaha. Yihanganiye ibitutsi 
by’abakobanyi no gukubitwa, yambitswe ikamba ry’amahwa, avira ibitonyanga binini 
by’amaraso muri ka gashyamba ubwo umutwaro w’ibyaha by’abari mu isi bose wari 
umugeretsweho. Umumarayika yarabajije ati: “Ni ukubera iki?” Mbega ukuntu nabonye 
kandi nkamenya ko ari ku bwacu, yagizwe atyo kubera ibyaha byacu kugira ngo 
kubw’amaraso ye y’igiciro cyinshi aducungure atugarurire Imana! {IZ 61.1} 

Nongeye kubona abantu badashaka gutanga ubutunzi bwabo kugira ngo bakize imitima iri 
kurimbuka babinyujije mu kuboherereza ukuri mu gihe Yesu agihagaze imbere ya Se 
yinginga kubw’amaraso ye, imibabaro ye, n’umpfli rwe kubera bo, ndetse no mu gihe 
intumwa z’Imana zigitegereje, ziteguye kubashyira ukuri gukiza kugira ngo babashe 

gushirwaho ikimenyetso n’Imana nzima. Bikomereye bamwe bavuga ko bizera ukuri 
kugenewe iki gihe gukora akantu gato cyane nko guha intumwa z’Imana ku mafaranga yayo 
yababikije kugira ngo babashe kuyacunga. {IZ 61.2} 

Nongeye kwerekwa Yesu wababajwe, Yesu wari ufite urukundo rwimbitse rwamuteye 
gupfira umuntu; nongeye no kwerekwa imibereho y’abavugaga ko ari abayoboke be, bari 
bafite ubutunzi bwo kuri iyi si, nyamara bakabufata nk’ikintu gikomeye batatanga ngo 
gifashe umurimo wo kumenyekanisha iby’agakiza. Umumarayika yarabajije ati: “Mbese 
aba bashobora kwinjira mu ijuru?” Undi mumarayika yarasubije ati: “Oya, ntibishoboka, 
ntibishoboka, ntibishoboka. Abantu batitaye ku murimo w’Imana ku isi ntibashobora na 
rimwe kuririmba indirimbo z’urukundo rwaducunguye bageze mu ijuru.” Nabonye ko 
umurimo wihuse Imana yakoreraga ku isi ugiye gusozwa hutihuti mu butungane kandi ko 
intumwa zigiye kwihuta cyane zijya mu nzira zoherejwemo kugira ngo zishakishe 
umukumbi watatanye. Umumarayika yaravuze ati: “Mbese aba bose ni intumwa?” Undi 
mumarayika yarasubije ati: “Oya, oya; intumwa z’Imana zifite ubutumwa.” {IZ 61.3} 

Nabonye ko umurimo w’Imana wagiye ubangamirwa kandi ugasuzuguzwa na bamwe 
bagendaga nta butumwa bahawe n’Imana. 41 Bene aba bazabazwa n’Imana iby’ifaranga 
ryose bakoresheje mu ngendo bakoze bitari mu nshingano zabo kubera ko ayo mafaranga 
aba yarafashije mu murimo wayo. Kandi bazabazwa ibyo kubura ibyokurya by’umwuka 
bagombaga kuba barahawe n’intumwa z’Imana zahamagawe kandi zatoranyijwe. Bari bafite 
ubushobozi, ariko abantu bagize inzara kandi barapfa. Nabonye ko abafite imbaraga zo 
gukoresha amaboko yabo kugira ngo bashyigikire umurimo [w’Imana] bazabazwa icyo 
bakoresheje izo mbaraga nk’uko abandi nabo bazabazwa iby’umutungo wabo. {IZ 61.4} 

Ishungura rikomeye ryaratangiye ndetse rizakomeza, kandi abantu bose badashaka 
guhagarara mu kuri bashize amanga kandi bashikamye ndetse ngo bitangire Imana 
n’umurimo wayo bazashyirwa hanze. Umumarayika yaravuze ati: “Utekereza ko buri wese 
azahatirwa kwitanga? Oya, oya. Bigomba kuba ituro ritanganywe ubushake. Bose 
bizabasaba kuba bagura imirima.” Natakambiye Imana kugira ngo ye guhana ubwoko 
bwayo, kuko bamwe muri bwo bagwaguzaga ndetse bagapfa. Naje kubona ko urubanza 
rw’Ishoborabyose ruri kuza rwihuta cyane nuko nsaba umumarayika ngo avuge mu rurimi 
rwe abwire ubwoko bw’Imana. Umumarayika yaravuze ati: “Inkuba zose n’imirabyo 
byumvikaniye ku musozi Sinayi ntibyashoboraga gukora ku mitima y’abatazakorwaho 
n’ukuri kumvikana kw’Ijambo ry’Imana, ndetse n’ubutumwa bwa marayika ntibushobora 
kubakangura.” {IZ 62.1} 

Nabashije kwitegereza ubwiza n’igikundiro bya Yesu. Ikanzu ye yeraga de. Nta rurimi na 
rumwe rwashobora gusobanura ikuzo rye n’ubwiza bwe buhebuje. Abantu bose bakurikiza 

amategeko y’Imana bazinjira mu murwa banyuze mu marembo, kandi bafite uburenganzira 
bwo kurya ku giti cy’ubugingo ndetse bakabana iteka na Yesu mwiza ufite mu maso 
harabagirana kurusha izuba ryo ku manywa y’ihangu. {IZ 62.2} 

Neretswe Adamu na Eva ubwo bari muri Edeni. Bariye ku giti cyari kibuzanyijwe maze 
bavanwa muri ubwo busitani bityo inkota yaka umuriro ishyirwa ahakikije igiti cy’ubugingo 
kugira ngo batarya ku mbuto zacyo bakazaba abanyabyaha by’iteka ryose. Igiti cy’ubugingo 
cyari icyo gutuma babaho ubuziraherezo. Numvise umumarayika abaza ati: “Ni nde wo mu 
muryango wa Adamu wabashije gutambuka kuri ya nkota yaka umuriro maze akarya ku giti 
cy’ubugingo?” Numvise undi mumarayika asubiza ati: “Nta n’umwe wo mu muryango wa 
Adamu wabashije kurenga kuri iyo nkota yaka umuriro ngo arye kuri icyo giti; kubw’ibyo 
rero nta munyabyaha ufite kudapfa. Ubugingo bukora icyaha buzapfa urupfu rw’iteka ryose 
— gupfa bitazagira iherezo, ahatazaba ibyiringiro byo kuzazuka. Ubwo ni bwo umujinya 
w’Imana uzaba ushize. {IZ 62.3} 

“Abera bazaguma mu Murwa Wera maze bime nk’abami n’abatambyi mu gihe cy’imyaka 
igihumbi. Yesu azamanukana n’abera ku musozi wa Elayono, kandi uwo musozi uzasaduka 
maze uhinduke ikibaya kinini ari cyo Paradizo y’Imana izaterekwamo. Ahandi hose 
hasigaye ho ku isi ntihazezwa imyaka igihumbi itaragera ku iherezo ubwo abanyabyaha 
bapfliye bazazuka, maze bakagota umurwa wera. Ibirenge by’abanyabyaha ntibizigera 
bihumanya isi yagizwe nshya. Umuriro uzamanuka uvuye mu ijuru ku Mana maze 
ubarimbure — uzabatwika bose ntuzabasigira umuzi cyangwa ishami. Satani ni umuzi naho 
abana be ni amashami. Uwo muriro uzatsemba abanyabyaha niwo uzeza iyi si. {IZ 62.4} 

Ibyago by’imperuka n’urubanza 

Mu Nteko Nkuru Rusange y’abizera ukuri kw’iki gihe yabereye ahitwa Sutton ho muri 
Vermont mu kwezi kwa Nzeri 1850, neretswe ko Yesu namara kuva mu buturo bwera, 
ibyago birindwi by’imperuka bizasukwa. Umumarayika yaravuze ati: “Uburakari bw’Imana 
n’ubw’Umwana w’Intama nibwo buzatera kurimbuka n’urupfu rw’inkozi z’ibibi. 
Kubw’ijwi ry’Imana, abera bazahinduka abanyambaraga kandi batere ubwoba nk’ingabo 
zitwaje inkota, ariko icyo gihe ntibazarangiza urubanza nk’uko rwanditswe. Irangizarubanza 
rizaba ku iherezo ry’imyaka igihumbi.” {IZ 63.1} 

Abera nibamara kwambikwa kudapfa bakazamuranwa na Yesu, nibamara guhabwa inanga 
zabo, amakanzu yabo n’amakamba yabo maze bakinjira mu murwa wera, Yesu n’abera 
bazicara bace imanza. Ibitabo birabumburwa — igitabo cy’ubugingo n’igitabo cy’urupfu. 
Igitabo cy’ubugingo cyanditswemo imirimo myiza y’abera; naho igitabo cy’urupfu 
cyanditswemo imirimo mibi y’inkozi z’ibibi. Ibyo bitabo byagereranyijwe n’igitabo 
shingiro ari cyo Bibiliya, kandi abantu bacirwa imanza hakurikijwe ibyanditswe muri icyo 

gitabo. Abera bafatanyije na Yesu baca imanza z’inkozi z’ibibi zapfliye. Umumarayika 
yaravuze ati: “Itegereze, abera bafatanyije na Yesu gucira imanza inkozi z’ibibi hakurikijwe 
ibyo zakoze zikiriho, kandi icyo zizahembwa mu gihe cy’irangizarubanza cyandikwa imbere 
y’amazina yazo.” Ibi nabonye byari umurimo Yesu azafatanya n’abera igihe cy’imyaka 
igihumbi bakiri mu Murwa Wera mbere y’uko umanuka ukaza ku isi. Ku iherezo ry’imyaka 
igihumbi, Yesu, abamarayika hamwe n’abera bose bava mu Murwa Wera, maze ubwo 
yamanukanaga nabo aza ku isi, abanyabyaha bapfliye barazuka, kandi n’abantu 
“bamucumise,” barazuka bamubonera kure ari mu ikuzo rye ari kumwe n’abamarayika 
n’abera, bituma baboroga cyane kubera kumubona.” Bazabona inkovu z’imisumari mu 
biganza bye no ku birenge bye, n’aho bamuteye icumu mu rubavu. Inkovu z’imisumari 
n’iz’icumu ni zo zizaba ikuzo rye. Ku iherezo ry’imyaka igihumbi ni ho Yesu azahagarara 
ku musozi wa Elayono, maze uwo musozi ugasaduke uhinduke ikibaya kinini. Icyo gihe 
abanyabyaha bazaba bamaze kuzuka ni bo bazahunga. Umurwa Wera uzamanuka uhagarare 
muri icyo kibaya. Icyo gihe Satani azuzuza umwuka we muri abo banyabyaha. 
Azabashyeshyenga ababwira ko ingabo ziri muri uwo murwa ari nkeya, kandi ko ingabo ze 
ari nyinshi cyane, ndetse ko bashobora gutsinda abera bakigarurira uwo murwa. {IZ 63.2} 

Igihe Satani yakoranyaga ingabo ze, abera bari bibereye mu murwa, bitegereza ubwiza 
n’icyubahiro bya Paradizo y’Imana. Yesu niwe wari imbere abayoboye. Mu kanya gato, wa 
Mukiza mwiza yakuwe mu itsinda ryacu; ariko bidatinze twumva ijwi rye ryiza rivuga riti: 
“Nimuze mwebwe abo Data yahaye umugisha, muragwe ubwami bwabateguriwe uhereye 
ku kuremwa kw’isi.” Twateraniye aho Yesu ari maze igihe yakingaga amarembo y’umurwa 
umuvumo usukwa ku banyabyaha. Amarembo yarakinzwe. Nuko abera bagurukisha 
amababa yabo barazamuka bajya hejuru y’inkike z’umurwa. Yesu yari ari kumwe nabo; 
ikamba rye ryararabagiranaga cyane kandi rifite ubwiza. Ryari ikamba riteretse mu rindi 
bityo bityo yose akaba arindwi. Amakamba y’abera yari akozwe muri zahabu itunganyije 
neza, atatsweho inyenyeri. Mu maso habo harabagiranaga ikuzo kuko bari mu gicucu cya 
Yesu; kandi ubwo bazamukanaga bakajya hejuru y’uwo murwa, nasabwe n’ibyishimo 
by’ibyo nabonaga. {IZ 63.3} 

Abanyabyaha babonye ko basigaye, maze umuriro wari uturutse ku Mana ubasukwaho 
urabakongora. Ibi byari irangizarubanza. Abanyabyaha bagezweho n’igihano cy’urubanza 
baciriwe na Yesu afatanyije n’abera muri cya gihe cy’imyaka igihumbi. Wa muriro uturutse 
ku Mana ugatwika abanyabyaha ni nawo wejeje isi. Imisozi y’ibihanamanga yakongowe 
n’ubushyuhe bwinshi cyane, ikirere nacyo ndetse n’utwatsi twose tumera ku misozi 
birakongoka. Nuko dukingurirwa umurage imbere yacu. Wari mwiza cyane kandi uhebuje 
bitangaje, maze turagwa isi yose yari imaze kugirwa nshya. Twese twateye hejuru n’ijwi 
rirenga tuti: “Ikuzo ribe iry’Imana; Haleluya!” {IZ 64.1} 

Iherezo ry’imyaka 2300 


Nabonye intebe y’ubwami, kandi kuri yo hari hieaye Data wa twese n’Umwana. Nitegereje 
mu maso ha Yesu maze nishimira uko ari uw’igikundiro. Sinashoboraga kwitegereza mu 
maso ha Data wa twese kuko yari akingirijwe n’umucyo mwinshi cyane urabagirana. 
Nabajije Yesu niba Data wa twese ameze nka Yesu ubwe. Yambwiye ko bameze kimwe, 
ariko ko ntashobora kumwitegereza. Yesu yarambiye ati: “Uramutse urebye ubwiza bwa 
Data wa twese, ntiwakongera kubaho.” Imbere y’intebe y’ubwami nahabonye ishyanga 
ry’Abategereje kugaruka kwa Yesu - harimo itorero n’ab’isi. Nabonye amatsinda abiri, 
rimwe ryacaga bugufi imbere y’iyo ntebe y’ubwami ribyishimiye cyane, mu gihe irindi 
tsinda ryahagararaga ritabyishimiye habe no kubyitaho. Abari bubamye imbere y’intebe 
y’ubwami barasengaga kandi batumbiraga Yesu. Yesu nawe yahangaga Se amaso, agasa 
n’aho amwinginga. Umucyo wavaga kuri Data wa twese ukajya ku Mwana kandi ukava ku 
Mwana werekera kuri rya tsinda ryasengaga. Ubwo naje kubona umucyo umurika cyane 
uturutse kuri Data ujya kuri Mwana, kandi uva kuri Mwana maze usakara kuri ba bantu bari 
imbere y’intebe y’ubwami. Nyamara bake cyane ni bo bakiraga uyu mucyo utangaje. Benshi 
bavuye aho wa mucyo wari utwikiriye maze bahita bawurwanya. Abandi ntacyo bari 
bitayeho ndetse ntibakunze uwo mucyo, maze uhita wigendera ubavaho. Bamwe 
barawukunze maze baragenda bapfukamana na rya tsinda rito ryasengaga. Abari muri iri 
tsinda bose bakiriye uwo mucyo kandi barawishimira ndetse mu maso habo harabagirana 
ubwiza bwawo. {IZ 64.2} 

Nabonye Data wa twese ahaguruka kuri ya ntebe y’ubwami 42, maze agendera mu igare 
ryaka umuriro ajya ahera cyane inyuma y’umwenda ukingiriza nuko aricara. Maze Yesu 
ahaguruka ku ntebe y’ubwami kandi benshi mu bari bunamye imbere y’iyo ntebe 
bahagurukana nawe. Yesu amaze guhaguruka, sinigeze mbona n’umurasire umwe 
w’umucyo uvuye kuri Yesu ngo ugere kuri ya mbaga itari ifite icyo yitayeho, maze isigara 
mu mwijima w’icuraburindi. Abahagurutse igihe Yesu nawe yahagurukaga, bakomeje 
guhanga amaso yabo kuri we ubwo yavaga ku ntebe y’ubwami maze akabajyana hanze ku 
ntera ngufi. Bahageze Yesu yazamuye ukuboko kwe kw’iburyo, maze twumva ijwi rye ryiza 
rivuga riti: “Mutegerereze hano ngiye kwa Data guhabwa ubwami; ntimwanduze 
imyambaro yanyu, kandi mu kanya gato cyane nzagaruka mvuye mu bukwe maze mbajyane 
iwanjye.” Nuko igare rigoswe n’igicu, rifite inziga zimeze nk’umuriro ugurumana, rikikijwe 
n’abamarayika riza aho Yesu yari ari. Yesu yuriye iryo gare maze rimujyana ahera cyane, 
ari naho Data wa twese yari yicaye. Aho ni ho nabonye Yesu, Umutambyi Mukuru ukomeye 
cyane, ahagaze imbere ya Data. Ku nshunda z’ikanzu ye hari inzogera n’igisingo gitukura. 
Abahagurukanye na Yesu bashoboraga gushyira ibyiringiro byabo kuri we aho yari ahera 
cyane, kandi bagasenga bagira bati: “Data duhe Mwuka wawe.” Bagisenga batyo Yesu 

yabahumekeragaho Mwuka Wera, kandi muri uko guhumeka harimo umueyo, imbaraga, 
urukundo rwinshi, ibyishimo n’amahoro. {IZ 65.1} 

Nahindukije amaso ndeba rya tsinda ry’abantu bari bagipfukamye imbere ya ya ntebe 
y’ubwami. Ntibigeze bamenya ko Yesu yayivuyeho. Satani yaraje ajya iruhande rwa ya 
ntebe maze agerageza gukomeza gukora umurimo nk’uw’Imana. Nabonye ba bandi bubura 
amaso bareba kuri ya ntebe ya cyami maze barasenga bati: “Data duhe Mwuka wawe.” 
Nibwo Satani yabahumekeyeho umwuka mubi; muri wo harimo umucyo n’imbaraga 
nyinshi, nyamara ntiharimo urukundo nyakuri, ibyishimo n’amahoro. Umugambi wa Satani 
wari uwo gukomeza kubafatira mu gushukwa ndetse no gusubiza inyuma no kuriganya 
abanab’Imana. {IZ65.2} 

Inshingano yacu mu gihe dutegereje igihe cy’akaga 

Uwiteka yanyeretse kenshi ko mu gihe cy’akaga kwaba ari ugukora ibihabanye n’icyo 
Bibiliya yigisha turamutse tubikiye ibintu duteganyiriza ibyo tuzaba dukeneye icyo gihe. 
Neretswe ko mu gihe cy’akaga abera nibirundanyiriza ibyokurya cyangwa bikaba biri mu 
mirima, ubwo inkota, inzara n’icyorezo bizaba biri mu gihugu, bazabyamburwa n’amaboko 
y’abagome kandi abantu batazi ni bo bazasarura imirima yabo. Kuri twe, icyo kizaba ari 
igihe cyo kwiringira Imana tutizigamye, kandi na yo izadukomeza. Nabonye ko icyo gihe 
tuzahabwa umugati n’amazi, kandi ko ntacyo tuzabura cyangwa ngo twicwe n’inzara, kuko 
Imana ifite ubushobozi bwo kudutegurira ameza mu butayu. Nibiba ngombwa izohereza 
ibikona kutugaburira nk’uko yabikoze ikagaburira Eliya, cyangwa igushe manu ivuye mu 
ijuru nk’uko yabikoreye Abisirayeli. {IZ 65.3} 

Mu gihe cy’akaga, inzu n’amasambu ntacyo bizamarira abera, kuko icyo gihe bazaba 
bagomba guhunga imbere y’imbaga nini izaba yabarakariye, kandi icyo gihe ntibazaba 
bashobora kwikuraho ubutunzi bwabo ngo buteze imbere umurimo wo kwamamaza ukuri 
kugenewe iki gihe. Neretswe ko ari ubushake bw’Imana ko abera bakurirwaho 
ibibaremerera byose mbere y’uko igihe cy’akaga kigera, kandi bakagirana isezerano 
n’Imana kubw’igitambo. Nibashyira ubutunzi bwabo ku gicaniro kandi bagasaba Imana 
kubashoboza inshingano yabo babikuye ku mutima, izabigisha igihe nyacyo cyo kwikuraho 
ubwo butunzi. Mu gihe cy’akaga bazaba bafite umudendezo, badafite ibibaziga bibabuza 
gutambuka. {IZ 66.1} 

Nabonye ko niba hari abihambira ku butunzi bwabo maze ntibigere basaba Imana kugira 
ngo ibahishurire icyo bagomba gukora, Imana ntizigera ibahishurira inshingano yabo. 
Bazemererwa gukomeza gutunga ubutunzi bwabo, bityo mu gihe cy’akaga, ubwo butunzi 
buzababera nk’umusozi ugiye kubagwira. Bazagerageza kubwikuraho nyamara 
ntibizabashobokera. Numvise bamwe babogoza bavuga bati: “Umurimo w’Imana 

wagendaga ucika intege, ubwoko bw’Imana bwari bufite inzara yo kumenya ukuri, natwe 
nta muhati twakoresheje kugira ngo dutange ibyari bikenewe, none ubutunzi bwacu bupfuye 
ubusa. lyaba twaraburetse bukagenda, maze tukibikira ubutunzi mu ijuru!” Nabonye ko 
igitambo kitiyongeraga, ahubwo cyaragabanutse maze kirakongoka. Nanone nabonye ko 
Imana itari yarasabye ubwoko bwayo bwose kwikuraho ubutunzi bwabo icyarimwe; ariko 
iyo bwifuzaga kwigishwa, mu gihe ari ngombwa Imana yabwigishaga igihe cyo kugurisha 
ubutunzi ndetse n’ingano y’ubwo bagomba kugurisha. Mu bihe byashize abantu bamwe 
bagiye basabwa gutanga ubutunzi bwabo kugira ngo bashyigikire umurimo w’itsinda 
ry’Abategereje, mu gihe abandi bo bemerewe gukomeza kuwuzigama kugeza igihe 
cy’ubukene. Igihe umurimo uzaba ukeneye uwo mutungo, kizaba ari igihe cyo kuwugurisha. 
{IZ 66.2} 

Nabonye ko ubutumwa buvuga ngo; “Mugurishe ibyo mufite maze mutange ubufasha,” 
butatanzwe na bamwe mu mucyo wabyo uboneye, kandi umugambi w’amagambo 
y’Umukiza ntiwagaragajwe neza. Ntabwo umugambi wo kugurisha ari uwo guha abafite 
imbaraga zo gukora kugira ngo babashe kwibeshaho, ahubwo ni ukugira ngo ukuri 
kwamamazwe hose. Gushyigikira abantu bashoboye gukora bakaguma mu bunebwe ni 
icyaha. Abantu bamwe bagiye baba abanyamwete mu kuza mu materaniro yose, nyamara 
bataje guhesha Imana ikuzo ahubwo bazanwe n’“imigati n’amafi.” Icyiza kurutaho ni uko 
bene abo bari bakwiriye kuba bigumiye imuhira bagakoresha amaboko yabo “ibyiza” kugira 
ngo bamare ubukene bw’imiryango yabo kandi bagire icyo batanga cyo gushyigikira 
umurimo uhebuje wo kwamamaza ukuri kugenewe iki gihe. Iki ni igihe cyo kubika ubutunzi 
bwacu mu ijuru no gutunganya imitima yacu maze tukaba twiteguye igihe cy’akaga. Abantu 
bafite amaboko atanduye n’imitima iboneye gusa ni bo bazabasha guhagara bashikamye 
muri icyo gihe gikomeye. Igihe kirageze ngo amategeko y’Imana abe mu ntekerezo zacu, 
abe mu ruhanga rwacu kandi yandikwe mu mitima yacu. jlZ 66.3} 

Uwiteka yanyeretse ingorane ziterwa no kureka ubwenge bwacu bukuzurwamo ibitekerezo 
n’ibihangayikisha by’isi. Nabonye ko abantu bamwe bateshutse ku kuri kw’iki gihe ndetse 
no ku gukunda Bibiliya Yera babitewe no gusoma ibindi bitabo biteye amatsiko. Abandi 
buzuwe no guhangayikishwa n’ibyo bazarya, ibyo bazanywa n’ibyo bazambara. Abandi 
babona ko Umukiza atazagaruka vuba. Igihe cyakomeje kugenda cyiyongeraho imyaka 
mike kurusha uko bari babyiteze, kubw’ibyo batekereza ko kizagenda cyiyongeraho indi 
myaka mike maze ibyo bituma intekerezo zabo zigenda ziteshuka ku kuri kugenewe iki gihe 
zikarangamira isi. Muri ibyo bintu nabonyemo ingorane zikomeye cyane; kuko niba 
intekerezo zuzuwemo n’ibindi bintu, ukuri kugakingiranirwa inyuma, ikimenyetso 
cy’Imana nta mwanya na muto kiba kigifite cyashyirwamo mu ruhanga rwacu. Nabonye ko 
igihe cya Yesu cyo kuba ahera cyane kiri hafi kurangira kandi ko igihe gisigaye ari kigufi 

cyane. Iki gihe dusigaranye dukwiriye kugikoresha twiga Bibiliya kuko ari yo izadueira 
urubanza mu minsi ya nyuma. {IZ 67.1} 

Bakundwa benedata na bashiki baeu, mureke amategeko y’Imana n’ibihamya Yesu Kristu 
bikomeze kuba mu ntekerezo zanyu kandi mubireke bitwikire ibitekerezo by’iby’isi 
n’ibihagarika umutima byayo. Mwaba muryamye n’igihe mubyutse, mureke ibyo abe ari 
byo mutekerezaho. Mubeho kandi mukore iteka muzirikana kugaruka k’Umwana 
w’umuntu. Igihe cyo gushyirwaho ikimenyetso ni kigufi cyane kandi kigiye kurangira vuba 
bidatinze. Ubwo abamarayika bane bagifashe imiyaga ine, iki ni eyo gihe eyo guhamya 
ihamagarwa no gutoranywa byaeu. jlZ 67.2} 

Gutwarwa intekerezo mu buryo bw’amayobera 

Kuwa 24 Kanama, 1850 nabonye ko “gutwarwa intekerezo mu buryo ndengakamere” 
byakomokaga ku mbaraga za Satani. Bumwe muri ubwo buryo bwakorwaga na Satani ubwe 
naho ubundi bugakorwa n’abakozi be mu buryo buziguye. Nyamara byose byakomokaga 
kuri Satani. Wari umurimo wa Satani yasohozaga mu nzira zitandukanye; nyamara abantu 
benshi mu matorero no mu isi bari bagoswe n’umwijima w’icuraburindi ku buryo batekereza 
kandi bakizera ko ari bituruka ku mbaraga z’Imana. Marayika yaravuze ati: “Mbese abantu 
ntibari bakwiriye gushaka Imana yabo, bakaba ari yo babaza? Mbese iby’abazima byabazwa 
abapfliye?” Mbese abazima bakwiriye gushaka ibyo bamenya babibwiwe n’abapfuye? 
Abapfuye ntaeyo bazi. Mbese mujya gushakira Imana nzima mu bapfuye? Baretse Imana 
nzima bajya kuganira n’abapfiiye batagize icyo bazi (Reba Yesaya 8:19, 20). {IZ 67.3} 

Nabonye ko bidatinze kuvuga amagambo arwanya ibyo gutwarwa intekerezo bizafatwa nko 
gutuka Imana, kandi mbona ko uko gutwarwa kuzarushaho kuba gikwira. Neretswe kandi 
ko imbaraga za Satani ziziyongera kandi na bamwe mu bayoboke be b’indahemuka bazagira 
ubushobozi bwo gukora ibitangaza n’aho byaba kumanura umuriro mu ijuru mu maso 
y’abantu. Neretswe ko hakoreshejwe gutwara intekerezo z’abantu no gutuma baba 
nk’abatewe ikinya, abo bapfumu bagezweho bazigana ibitangaza byose byakozwe 
n’Umwami wacu Yesu Kristo. Abantu benshi bazizera ko imirimo yose ikomeye Umwana 
w’Imana yakoze igihe yari ku isi nayo yakozwe n’imbaraga nk’iyo. 43 Intekerezo zanjye 
zongeye kwerekezwa mu gihe eya Mose maze mbona ibimenyetso n’ibitangaza Imana 
yakoresheje Mose imbere ya Farawo nyamara byinshi muri byo byagiye byiganwa 
n’abapfumu bo mu Misiri. Nabonye kandi ko mbere gato yo gucungurwa guheruka 
kw’abera, Imana izakorera ubwoko bwayo ibitangaza bikomeye kandi bene aba bapfumu 
bagezweho bazigana umurimo w’Imana. {IZ 68.1} 

leyo gihe kiri hafi kugera, kandi bizadusaba gukomeza kugundira amaboko afite imbaraga 
ya Yehova, kuko ibyo bimenyetso n’ibitangaza bikomeye bya Satani byose bigamije 

gushuka ubwoko bw’Imana no kubaroha. Intekerezo zaeu zigomba kuba zishikamye ku 
Mana, kandi ntidukwiriye kugira ubwoba nk’ubw’abanyabyaha (ubwoba bwo gutinya ibyo 
batinya) cyangwa ngo twubahe ibyo bubaha. Ibiramambu tugomba kuba dushize amanga 
kandi tumaramaje guhagararira ukuri. Amaso yacu abashije guhumuka twashobora kubona 
abamarayika babi batuzengurutse, bagerageza guhimba ubundi buryo bushya bwo kutubuza 
amahoro no kuturimbura. Twabasha kubona kandi abamarayika b’Imana baturinze imbaraga 
z’abamarayika babi kuko ijisho ryitegereza ry’Imana ihora irihanze Abisirayeli ngo ibagirire 
neza, kandi izarinda ndetse ikize ubwoko bwayo niburamuka buyiringiye. Igihe umwanzi 
azaza yisuka nk’umwuzure, Mwuka w’Imana azazamura icyo kumukoma imbere. {IZ 68.2} 

Marayika yaravuze ati: “Mwibuke ko muri ku rubuga ruriho imyuka mibi.” Nabonye ko 
tugomba kuba maso kandi tukambara intwaro zose ndetse tugatwara ingabo yo kwizera, 
bityo tuzashobora guhagarara kandi imyambi yaka umuriro y’abanyabyaha ntacyo ishobora 
kudutwara. jlZ 69.1} 

Abatwaye ubutumwa 

Uwiteka yanyeretse kenshi imibereho n’ubukene by’amasaro anyanyagiye hirya no hino 
atarigeze agezwaho umucyo w’ukuri kugenewe iki gihe, maze anyereka ko abatwaye 
ubutumwa bakwiriye kwihutira kubageraho vuba vuba kugira ngo babahe umucyo. Abantu 
benshi bari ahatuzengurutse bakeneye gusa gukurirwaho urwikekwe rwabo maze ibihamya 
by’uko tumeze ubu bikabashyirwa imbere bivuye mu Ijambo ry’Imana, bityo bakakirana 
ibyishimo ukuri kw’iki gihe. Abatwaye ubutumwa bakwiriye kwita bantu nk’aho bagomba 
kuzababazwa. Ibyabo bikwiriye kuba ubuzima bwo gukora cyane no kwibabaza mu gihe 
bakiremerewe n’umutwaro w’umurimo wa Kristo w’agaciro kenshi nyamara wagiye 
wangizwa kenshi. Bizabasaba gushyira ku ruhande inyungu z’iby’isi no guhumurizwa nayo 
maze umugambi wabo wa mbere ube uwo gukora ibyo bashoboye byose kugira ngo bateze 
imbere umurimo wo kwamamaza ukuri kw’iki gihe no gukiza abantu bagiye kurimbuka. 
jlZ 69.2} 

Bazabona ingororano ikomeye. Ubwo abazaba bararokowe nabo maze amaherezo 
bagakizwa bazaba bambaye amakamba bishimye, bazarabagirana nk’inyenyeri iteka ryose. 
Kandi iteka ryose bazahora bishimira ko bakoze ibyo bari bashoboye byose bagatangaza 
ukuri mu kwera kwako no mu bwiza bwako ku buryo abantu bagukunze, kurabeza kandi 
bakira amahirwe atarondoreka yo gukungahazwa no kuhagirwa n’amaraso ya Ntama 
w’Imana bagacungurirwa Imana. {IZ 69.3} 

Nabonye ko abashumba bakwiriye kugisha inama abo babona bakwiriye kugirira icyizere, 
abantu bigeze kuba mu butumwa bwose kandi bakaba bashikamye mu kuri kose mbere 
y’uko bashyigikira ingingo nshya z’ingenzi bashobora gutekereza ko Bibiliya ishyigikira. 

Ubwo ni bwo abashumba bazashyira hamwe rwose kandi ubumwe bw’abashumba 
buzabonwa n’itorero. Nabonye ko iyo mikorere izatuma hatabaho gucikamo ibice, kandi 
icyo gihe ntihazabaho akaga ko kuba umukumbi w’agaciro kenshi wacikamo ibice kandi 
ngo intama zitatane zitagira umushumba. {IZ 69.4} 

Nabonye kandi ko Imana yari ifite izindi ntumwa yashoboraga gukoresha muri uyu murimo, 
ariko ntabwo zari ziteguye. Bari abantu badahamye cyane kandi bavuga bakanakora bikinira 
ku buryo nta rugero rwiza bajyaga guha umukumbi. Ntibumvaga uburemere bw’umurimo 
n’agaciro k’abantu nk’uko intumwa z’Imana zigomba kubyumva kugira ngo zitera 
impinduka nziza mu bantu. Marayika yaravuze ati: “Nimwihumanure mwebwe mushinzwe 
gutwara ibikoresho by’Uhoraho. 44” Nta kintu cyiza na gito babasha kugeraho keretse gusa 
biyeguriye Imana burundu kandi bakumva akamaro n’uburemere by’ubutumwa buheruka 
bw’imbabazi buri kugezwa ku mukumbi utatanye. Bamwe batigeze bahamagarwa n’Imana 
bafite ubushake bwinshi bwo kugenda bajyanye ubutumwa. lyo basobanukirwa uburemere 
bw’umurimo n’inshingano zijyana nawo, bakumva bawureka bakawuvamo maze bakavuga 
nk’intumwa Pawulo bati: “Kandi ibyo ni nde ubikwiriye?” Impamvu imwe rukumbi ituma 
bafite ubwuzu bwo kugenda ni uko Imana itigeze ibikoreza umutwaro w’umurimo. Ntabwo 
abantu bose bamamaje ubutumwa bwa marayika wa mbere n’ubwa marayika wa kabiri 
bagomba kuvuga n’ubw’uwa gatatu ndetse na nyuma y’uko bamaze kubwakira neza kuko 
bamwe bagiye baba mu makosa n’ubuyobe byinshi ku buryo icyo bashoboye gusa ari 
ukubanza gukiza amagara yabo. Baramutse bayoboye abandi bazababera uburyo bwo 
kubaroha. Ariko nabonye ko abantu bamwe bari barigeze kwimbika mu bwaka ari bo noneho 
bazaba aba mbere kugenda biruka mbere y’uko Imana ibohereza. Bazagenda mbere y’uko 
bezwaho amakosa bahozemo, bityo kuba bafite ikinyoma kivanze n’ukuri, bashobora 
kugaburira umukumbi iyo mvange kandi nibemererwa gukomeza batyo, umukumbi 
uzarwara kandi hazakurikiraho urujijo n’urupfu. Nabonye ko bakwiriye kugosorwa 
bakongera bakagosorwa kugeza ubwo bakuweho amakosa yabo yose, nibitaba ibyo 
ntibashobora kwinjira mu bwami bw’Imana. Ntabwo abatwaye ubutumwa bakwiriye 
kugirira icyizere imyumvire n’imitekerereze by’abantu bahoze mu buyobe n’ubwaka 
nk’icyo bagirira abakomeje gushikama mu kuri ntibagendere mu makosa akabije. Nanone 
kandi abantu benshi bashishikariye kohereza ku murimo bamwe bamaze igihe gito bemeye 
ukuri kw’iki gihe, bagifite byinshi byo kwiga n’ibyo gukora mbere y’uko bo ubwabo baba 
batunganye mu maso y’Imana, ndetse ari abantu batujuje ibyangombwa byo kuba 
bakwereka abandi inzira. jlZ 69.5} 

Nabonye ko hakenewe abatwara ubutumwa, ariko by’umwihariko ba bandi bari maso 
bashobora guhagarika ubwaka bwose ahantu aho ari ho hose bushobora kwaduka. Satani 
aradusatira aturutse impande zose, kandi nitutaba maso ngo tumwirinde, ndetse ngo amaso 


[ 63 ] 



yacu ahumukire kureba amayere n’imitego bye kandi ngo dutware intwaro zose z’Imana, 
imyambi y’ababi yaka umuriro izaduhinguranya. Hari ukuri kwinshi kw’agahano kuboneka 
mu Ijambo ry’Imana, ariko “ukuri kugenewe iki gihe” ni ko umukumbi ukeneye ubu. 
Nabonye ingorane ziterwa n’abatwaye ubutumwa bagenda batandukanye n’ingingo 
z’ingenzi z’ukuri kw’iki gihe bagatinda ku ngingo zitagamije kunga umukumbi no kuboneza 
ubugingo. Aha ni ho Satani azabonera amahirwe ashoboka yose kugira ngo yangirize 
umurimo. {IZ 70.1} 

Ariko ingingo zivuga ubuturo bwera buhujwe n’iminsi 2300, izivuga amategeko y’Imana 
no kwizera Yesu, zateguriwe neza gusobanura iby’itsinda ry’Abategereje bo mu gihe 
cyashize ndetse no kwerekana aho duhagaze ubu, gukomeza ukwizera kw’abashidikanya no 
gutanga icyizere cy’ahazaza heza. Nabonye incuro nyinshi ko izo ari zo ngingo shingiro 
abatwaye ubutumwa bakwiriye kwibandaho. jlZ 7I.I} 

Abatwaye ubutumwa batoranyijwe n’Imana baramutse bategereje ko imbogamizi zoze 
zikurwa mu nzira yabo, abenshi ntibazigera bajya gushaka intama zitatanye. Satani 
azabahagurukiriza inzitizi nyinshi kugira ngo ababuze gukora inshingano yabo. Nyamara 
bazaba bagomba kugenda mu kwizera, biringiye uwabahamagariye gukora umurimo we, 
kandi azafungura inzira imbere yabo igihe cyose azabona ari ibyo kubagirira neza no 
kumuhesha ikuzo. Yesu, umwigisha ukomeye akaba n’icyitegererezo, ntiyari afite aho 
kurambika umusaya we. Imibereho ye yari imibereho y’umuruho, agahinda n’imibabaro; 
kandi yatanze ubugingo bwe ku bwacu. Abakora mu cyimbo cya Kristo bakingingira abantu 
kwiyunga n’Imana, ndetse bakaba biringiye kuzimana na Kristo mu ikuzo rye bagomba 
kwitega ko bazagerwaho n’imibabaro nk’iyo yahuye nayo kuri iyi si. “Ababiba barira, 
bazasarura bishima. Nubwo umuntu agenda arira asohoye imbuto, azagaruka yishima 
azanye imibaye” (Zaburi 126:5,6). {IZ 71.2} 

Ikimenyetso cy’inyamaswa 

Mu iyerekwa nagize ku wa 27 Kamena 1850, marayika murinzi wanjye yaravuze ati: “Igihe 
kigiye kurangira. Mbese ugaragaza ishusho nziza ya Yesu nk’uko wari ukwiriye 
kubigenza?” Amaso yanjye yerekejwe ku isi maze mbona ko hakwiriye kubaho kwitegura 
ku bantu bakiriye ubutumwa bwa marayika wa gatatu. Marayika yaravuze ati: “Mwitegure, 
mwitegure, mwitegure. Mugomba gupfa ku by’isi mu buryo bukomeye kurenza uko byigeze 
bibabaho.” Nabonye ko hari umurimo ukomeye bagomba gukora ariko ko bafite igihe gito 
cyane cyo kuwukora. {IZ 71.3} 

Nanone nabonye ko ibyago birindwi by’imperuka bigiye gusukwa ku badafite ubwihisho; 
nyamara ab’isi babifataga nk’aho ari ibitonyanga byinshi by’imvura byendaga kugwa. 
Nabashishijwe kwihanganira kureba uburyo buteye ubwoba ibyo byago birindwi 

by’impemka byari bimeze, ari nabyo mujinya w’Imana. Nabonye ko uburakari bwayo bwari 
bukomeye ndetse buteye ubwoba, kandi iyo Imana irambura ukuboko kwayo cyangwa 
ikakuzamura bitewe n’uburakari, abatuye isi bajyaga kuba nk’aho batigeze babaho na mba. 
Bajyaga kubabazwa n’ibisebe bidakira kandi bikomeye byashoboraga kubagwira bityo 
ntibabone ubarokora ahubwo bajyaga kurimburwa na byo. Ubwoba bwinshi bwaramfashe 
maze nikubita hasi nubamye imbere ya marayika musaba ko ibyo bintu narebaga bikurwaho 
bigahishwa amaso yanjye sinongere kubireba kuko byari biteye ubwoba bwinshi. Ubwo 
nahise nsobanukirwa n’akamaro ko kwigana Ijambo ry’Imana ubwitonzi kumta uko nigeze 
mbigira kugira ngo menye uko nazakira ibyago Ijambo ry’Imana rivuga ko bizagera ku 
batubaha Imana bazaramya inyamanswa n’igishushanyo cyayo bagashyirwaho ikimenyetso 
cyayo mu mhanga rwabo cyangwa mu biganza byabo. Byari ibintu bintangaje cyane kubona 
ko umuntu yakwica amategeko y’Imana kandi agakandagira Isabato yayo yera mu gihe hari 
ibyo biteye ubwoba bizagera kuri bene abo bantu. {IZ 71.4} 

Ubupapa bwahinduye umunsi wo kuruhukaho buwukura ku munsi wa karindwi buwushyira 
ku munsi wa mbere w’icyumwem. Ubupapa bwatekereje guhindura itegeko ryatanzwe 
kugira ngo ritere umuntu kwibuka Umuremyi we. Bwatekereje guhindura itegeko rikomeye 
ry’Imana mu mategeko icumi bityo bwireshyeshya n’Imana ndetse bwishyira hejum 
y’Imana. Uwiteka ntahinduka, ubwo rero n’amategeko ye ntahinduka. Ariko Papa yarikujije 
yishyira hejum y’Imana ubwo yahinduraga amategeko yayo adahinduka y’ubutungane, 
ubutabera n’ubugwaneza. Ubupapa bwakandagiye umunsi w’Imana yejeje, maze mu 
butware bwabwo, uwo munsi buwusimbuza umwe mu minsi itandatu y’imirimo. Amahanga 
yose yakurikiye inyamanswa, kandi buri cyumwem yiba Imana igihe cyayo cyera. Papa 
yaciye icyuho mu mategeko yera y’Imana, ariko nabonye ko igihe kigeze kugira ngo iki 
cyuho gisibwe n’ubwoko bw’Imana kandi ahabaye amatongo hubakwe. {IZ 72.1} 

Natakambiye imbere ya marayika nsaba ngo Imana ikize ubwoko bwayo bwahabye, ibukize 
kubw’imbabazi zayo. Igihe ibyago bizatangira kugwa, abakomeza kwica Isabato yera 
ntibazigera na rimwe babumbura iminwa yabo ngo batange inzitwazo batanga ubu kugira 
ngo batayubahiriza. Iminwa yabo izaba ifunze igihe ibyago bizaba biri kugwa, uwatanze 
amategeko ari guhana abasuzuguye amategeko ye yera ndetse bakaba barayise “umuvumo 
ku muntu” bakanavuga ko “nta gaciro afite” ndetse ari “amanyantege nke.” Igihe bene aba 
bantu bazibonera gukomera kw’aya mategeko, ziriya mvugo bakoreshaga bayasuzugura 
zizabaza imbere mu nyuguti zigaragara cyane, bityo icyo gihe bazibonera icyaha cyo kuba 
barasuzuguye amategeko Ijambo ry’Imana rivuga ko “yera, atunganye, kandi ari meza.” {IZ 
72.2} 

Neretswe ubwiza bw’ijuru, nerekwa ubutunzi bubikiwe indahemuka ku Mana. Ibintu byose 
byari iby’igikundiro kandi ari byiza cyane. Abamarayika baririmbaga indirimbo y’agahozo, 

hanyuma bagahagarika kuririmba maze bagakura amakamba yabo ku mitwe yabo bityo mu 
kurabagirana kwayo bakayarambika ku birenge bya Yesu baririmba mu majwi meza eyane 
bagirabati: “Himbazwa, Haleluya!” Nafatanyije nabo kuririmba indirimbo zabo zo kuramya 
no gusingiza Ntama w’Imana, maze igihe cyose nabumburaga akanwa kanjye ngo 
musingize, numvaga ngoswe n’ikuzo umuntu atabona uko yavuga. Ryari ikuzo ritagira 
akagero kandi ry’iteka ryose. Marayika yaravuze ati: “Itsinda rito ry’abasigaye bakunda 
Imana kandi bagakurikiza amategeko yayo ndetse bakaba indahemuka kugeza imperuka ni 
bo bazishimira ubu bwiza, bazahorana na Yesu iteka kandi bazaririmbana n’abamarayika 
bera.” {IZ 72.3} 

Noneho amaso yanjye yavanywe kuri rya kuzo narebaga maze yerekezwa ku basigaye bari 
ku isi. Marayika yarababajije ati: “Mbese muzabasha kurokoka ibyago birindwi 
by’imperuka? Mbese muzajya mu bwiza maze mwishimire ibintu byose Imana yateguriye 
abayikunda kandi bakaba biteguye kubabazwa ari yo bazira? Niba ari uko biri, mugomba 
gupfa kugira ngo mubashe kubaho. Mwitegure, mwitegure, mwitegure. Mugomba kugira 
umwiteguro urenze uwo mufite ubu kuko umunsi w’Uwiteka uje, ni umunsi kirimbuzi urimo 
uburakari n’umujinya ukomeye. Uje guhindura isi umusaka no kurimbura abanyanyaha 
ukabatsemba ku isi. Mwegurire Imana byose. Byose mubishyire ku rutambiro rw’Imana. 
Yaba inarijye, umutungo ndetse n’ibindi byose mubitange bibe igitambo kizima. Bizasaba 
guhara byose kugira ngo mwinjire mu bwiza. Mwibikire ubutunzi mu ijuru, aho abajura 
batabasha kubwegera cyangwa ngo ingese ibwangirize. Niba muzasangira na Kristo ikuzo 
rye mu ijuru, mugomba gusangira imibabaro ye kuri iyi si.” {IZ 73.1} 

Turamutse duheshejwe ijuru no kunyura mu mibabaro, ryaba ari iry’agaciro gake. Mu nzira 
yose ducamo, tugomba kuzibukira inarinjye, tugapfa ku narinjye buri munsi, tukareka Yesu 
wenyine akagaragara kandi tukareka ikuzo rye akaba ari ryo rikomeza kugaragara. Nabonye 
ko abakiriye ukuri vuba bagomba kumenya icyo kubabazwa kubwa Kristo ari cyo, ko bafite 
ibigeragezo bikomeye kandi bibabaza bagomba kunyuramo kugira ngo babashe 
gutunganywa kandi babonerezwe mu mibabaro ngo bahabwe ikimenyetso cy’Imana nzima, 
ndetse banyure mu gihe cy’akaga bityo bazabashe kubona Umwami mu bwiza bwe kandi 
bazibanire n’Imana n’abamarayika bera. {IZ 73.2} 

Ubwo nabonaga uko tugomba kumera kugira ngo tuzaragwe ubwiza, kandi nkabona ukuntu 
Yesu yababajwe kugira ngo aturonkere umurage w’igiciro cyinshi, nasenze nsaba ko 
twabatirizwa mu mibabaro ya Yesu, kugira ngo twe kuzatinya ngo tugamburure mu gihe 
cy’ibigeragezo, ahubwo tuzabashe guhangana nabyo dufite kwihangana n’ibyishimo, tuzi 
neza ibyo Yesu yababajwe kugira ngo kubw’ubukene bwe n’imibabaro ye tubashe kugirwa 
abatunzi. Marayika yaravuze ati: “Muzinukwe inarijye; mugomba kugenda mwihuta.” 
Bamwe muri twe bagiye bagira igihe cyo kwakira ukuri no kugenda batera imbere buhoro 

buhoro, kandi intambwe yose twagiye dutera yagiye iduha imbaraga yo gutera indi. Ariko 
ubu igihe kirarangiye kandi ibyo tumaze imyaka myinshi twiga bo bagomba kuzabyiga mu 
mezi make. Bazaba na none bafite byinshi bagomba kwibagirwa n’ibindi byinshi bagomba 
gusubiramo bakabyiga. Abatazigera bakira ikimenyetso cy’inyamanswa n’igishushanyo 
cyayo ubwo iteka rizatangazwa, uyu munsi bagomba kuba barafashe icyemezo cyo kuvuga 
bati: “Oya,” ntabwo tuzita ku butegetsi bw’inyamanswa. {IZ 73.3} 

Impumyi zirandase izindi 

Nabonye uburyo abayobozi b’impumyi bakoranaga umuhati kugira ngo batume abantu baba 
impumyi nkabo, badasobanukiwe neza ibigiye kubabaho. Barihimbaza bakishyira hejum 
y’ukuri, kandi iyo ukuri gutsinze, abantu benshi bafataga ko abo bigisha ari abantu b’Imana 
kandi bakabashakiraho umucyo, bagize ubwoba bwinshi. Babaza abo bayobozi ibyerekeye 
Isabato, maze mu mugambi wo gusiribanga itegeko rya kane, abo bayobozi bagahita 
babasubirizaho. Nabonye ko kumvira nyakuri kutitabwaho mu gufata imyanzuro myinshi 
yafatwaga irwanya Isabato. Umugambi nyamukum uba ari uwo gusiribanga Isabato y’Imana 
maze bakubahiriza undi munsi utarejejwe kandi ngo uhabwe umugisha na Yehova. lyo 
batsinzwe ku gitekerezo kimwe bafata ikindi gihabanye nacyo kandi icyo bafashe usanga 
ari cya kindi bigeze guciraho iteka bavuga ko kidafite ishingiro. jlZ 74.1} 

Ubwoko bw’Imana buragenda bugira ubumwe mu byo kwizera. Abubahiriza Isabato ivugwa 
na Bibiliya bashyize hamwe mu myumvire yabo ku kuri kwa Bibiliya. Ariko ntabwo 
abarwaya Isabato bo mu bategereje kugamka kwa Yesu bunze ubumwe kandi biremyemo 
ibice byinshi. Umuntu umwe arahagumka akarwanya Isabato avuga ko iteye uku na kuriya 
maze agasoza yumva ko ikibazo kirangiye. Nyamara kuko umuhati we utakemuye ikibazo, 
kandi kuko umurimo wo kwamamaza Isabato utera imbere ndetse abana b’Imana bakaba 
bakiwushyigikira, hari undi wahagumkiye gusenya uwo murimo. Nyamara mu gutanga 
ibitekerezo bye agira ngo atsinde ukuri kw’Isabato, asenya rwose ibitekerezo bya wa wundi 
wavuze mbere n’imbaraga ze zose arwanya ukuri, kandi noneho agatanga ingingo ihabanye 
n’iya wa wundi wa mbere ndetse ikanahabana n’izo natwe dutanga. Biba bityo n’uwa gatatu 
n’uwa kane, nyamara nta n’umwe muri bo uzavuga Isabato nk’uko ivugwa mu Ijambo 
ry’Imana ngo: “Umunsi wa karindwi ni Isabato y’Uwiteka Imana yacu.” {IZ 74.2} 

Nabonye ko bene abo bafite intekerezo z’umubiri [si iza mwuka], bityo ntibumvira 
amategeko yera y’Imana. Bo ubwabo ntubumvikana hagati yabo, nyamara bakorana umwete 
batsimbaraye ku myanzuro yabo bakagoreka Ibyanditswe kugira ngo bace icyuho mu 
mategeko y’Imana, bahindure, bakureho kandi bakore icyo bashoboye cyose ku itegeko rya 
kane aho kugira ngo baryubahirize. Bashaka gucecekesha umukumbi ku byerekeye iki 
kibazo; bityo bakazamura ikintu biringira ko kizacecekesha abantu kandi ko benshi mu 

bayoboke babo batazasoma Bibiliya zabo babyitayeho ku buryo bizorohera abayobozi babo 
gutuma ikinyoma kigaragara nk’ukuri maze abantu bakabyakira batyo ntibarebe aharenze 
aho abayobozi babo bageza ibitekerezo. {IZ 74.3} 

Kwitegura imperuka 

Ubwo nari ndi ahitwa Oswego, ho muri New York, ku wa 7 Nzeri 1850, Uwiteka yanyeretse 
ko hari umurimo ukomeye ugomba gukorerwa ubwoko bwe mbere y’uko buhagarara ku 
rugamba ku munsi w’Uwiteka. Neretswe abantu bavuga ko ari Abadiventisiti nyamara 
bakaba batemera ukuri kuvugwa muri iki gihe. Nabonye baeitsemo ibiee kandi ko ukuboko 
k’Uwiteka kwari hagati muri bo ngo kubagabanye kandi kubatatanye muri iki gihe eyo 
guteranyirizwa hamwe kugira ngo abantu b’agaciro kenshi bari muri bo bayobejwe babashe 
guhumuka amaso bityo babone uko bateye mu by’ukuri. Noneho iyo intumwa z’Uwiteka 
zibagejejeho ukuri, baba biteguye gutega amatwi, kubona ubwiza bw’uko kuri n’uburyo 
kutavuguruzanya, ndetse bagatandukana n’ibinyoma n’abo bari bafatanyije bityo bakakira 
ukuri kw’agaciro kenshi, bagahagarara aho bashobora gusobanura uruhande baherereyemo. 
jlZ 75.1} 

Nabonye ko abantu baryanya Isabato y’Uwiteka badakwiriye gufata Bibiliya kugira ngo 
berekane ko uruhande turimo atari urw’ukuri. Bibaye bityo basebya abizera ukuri kandi 
bakibasira imico yabo. Kubwo kwanga umucyo w’ukuri, abantu benshi bigeze kugira 
imitekerereze myiza kandi bakundaga Imana n’ukuri kwayo bahindutse abantu binangiye 
imitima ku buryo batigera bashidikanya kuvuga nabi no gushinja ibinyoma abakunda 
Isabato yera. Ibyo babikorera kugira ngo babashe kwangiza umurimo w’abahamya ukuri 
bashize amanga. Nyamara ibyo byose ntabizahagarika umurimo w’Imana. Mu by’ukuri, iyi 
mikorere y’abanga ukuri izaba uburyo bwo guhumura amaso ya bamwe. Amasaro yose 
y’agaciro azazanwa ashyirwe hamwe kuko ukuboko k’Uwiteka kurambukiye kubyutsa 
abasigaye bo mu bwoko bwe, kandi azarangiza uwo murimo neza. jlZ 75.2} 

Twebwe abizera ukuri dukwiriye kwitonda kugira ngo tudatanga urwaho rwo gutuma ibyiza 
byacu bivugwaho ibibi. Dukwiriye kwitonda tukamenya ko intambwe yose dutera ihuje na 
Bibiliya; kuko abanga amategeko y’Imana bazaneshereza mu kuyoba kwacu n’amakosa 
yacu nk’uko ababi babikoze mu 1843. {IZ 75.3} 

Ku wa 14 Gicurasi 1851, nabonye ubwiza n’ikuzo bya Yesu. Ubwo nitegerezaga ikuzo rye, 
ntabwo natekerezaga ko nshobora kwigera mva imbere ye. Nabonye umucyo wavaga mu 
ikuzo ryari rigose Data wa twese maze ubwo wagendaga unsatira, umubiri wanjye wahinze 
umushyitsi kandi unyeganyega nk’ikibabi. Natekereje ko uwo mucyo uramutse ugeze 
iruhande rwanjye nahita mpfa, ariko uwo mucyo wanyuzeho. Icyo gihe nabashije 
gusobanukirwa gato Imana ikomeye kandi iteye ubwoba twizera. Icyo gihe kandi nabonye 

uko abantu bamwe basobanukiwe nabi ubutungane bw’Imana, ndetse n’uko bafata nabi 
izina ryayo ryera kandi ryubahwa, ntibasobanukirwe ko ari Imana ikomeye kandi iteye 
ubwoba bajya bavuga. Igihe abantu bamwe basenga, bakoresha imvugo itarangwamo 
kwigengesera no kubaha. Ibyo bibabaza Mwuka w’Imana kandi bigatuma amasengesho 
yabo atakirwa mu ijuru. {IZ 75.4} 

Nabonye kandi ko abantu benshi batazi icyo bagomba kuba cyo kugira ngo babashe kuba 
imbere y’Uwiteka badafite umutambyi mukuru mu buturo bwera mu gihe cy’akaga. Abakira 
ikimenyetso cy’Imana nzima kandi bakarindwa mu gihe cy’akaga bagomba kugaragaza 
ishusho ya Yesu mu buryo bwuzuye. jlZ 76.1} 

Nabonye ko benshi birengagiza umwiteguro ukenewe cyane nyamara bakaba bari bategereje 
igihe “cy’ihemburwa” “n’imvura y’itumba” bibategurira kuba abantu bashyitse 
bazahagarara mu munsi w’Uwiteka kandi bakaba imbere ye. Mbega uko mu gihe cy’akaga 
nabonye abantu benshi badafite ubwihisho! Bari barasuzuguye imyiteguro yari ikenewe; 
kubw’ibyo ntibajyaga guhabwa ihemburwa abantu bose bagomba kuba bafite kugira ngo 
babe bakwiriye kuba mu maso y’Imana yera. Abantu banga kugororwa n’abahanuzi maze 
ntibereshe ubugingo bwabo kumvira ukuri kose, ndetse bakaba bizera ko ari beza cyane 
nyamara atari ko bari mu by’ukuri, nibagera mu gihe cyo gusukwa kw’ibyago by’imperuka, 
niho bazabona ko bari bakeneye kugororwa no gitunganyirizwa kuba ku nyubako [y’Imana]. 
Ariko muri icyo gihe nta gihe cyo kubikora kizaba kikiriho kandi nta Muhuza wo kubasabira 
imbere ya Data wa twese uzaba ukiriho. Mbere y’uko iki gihe kigera, hazavugwa amagambo 
ateye ubwoba ngo: “ukiranirwa agumye akiranirwe, uwanduye mu mutima agumye yandure, 
umukiranutsi agumye akiranuke, uwera agumye yezwe.” Nabonye ko nta muntu n’umwe 
wabashaga guha undi ihemburwa. Bazarihabwa gusa nibatsinda ibitero byose, bagatsinda 
ubwibone, kwikanyiza, gukunda iby’isi ndetse bagatsinda ijambo ribi ryose n’ibikorwa bibi 
byose. Kubw’ibyo, twari dukwiriye kurushaho kwegera Uwiteka kandi tugashishikarira 
gushaka uwo mwiteguro ukenewe kugira ngo utubashishe guhagarara mu rugamba ku munsi 
w’Uwiteka. Nimucyo abantu bose bibuke ko Imana yera kandi ko nta n’umwe ubasha gutura 
aho iri uretse ibiremwa byera. jlZ 76.2} 

Isengesho no kwizera 

Incuro nyinshi nagiye nerekwa ko abana b’Uwiteka basuzugura isengesho, ariko 
by’umwihariko isengesho ryo mu rwiherero, kandi ibyo barabikora cyane ku buryo benshi 
badakoresha uko kwizera nyamara ari amahirwe n’inshingano bafite byo kugukoresha. 
Akenshi bategereza uko biyumva gushobora kuzanwa no kwizera gusa. Uko umuntu 
yiyumva siko kwizera; ibyo bintu byombi biratandukanye. Ukwizera ni ukwacu ngo 
tugukoreshe, ariko ibyishimo n’umugisha bitangwa n’Imana. Ubuntu bw’Imana bugera ku 

muntu binyuze mu muyoboro wo kwizera kuzima, kandi uko kwizera kuri mu bushobozi 
bwaeu ngo tukugaragaze. {IZ 76.3} 

Ukwizera nyakuri gusingira kandi kugasaba guhabwa umugisha wasezeranywe mbere y’uko 
usohora. Tugomba kohereza amasengesho yacu mu cyumba cy’ahera cyane dufite kwizera 
kandi tukareka ukwizera kwacu kugasingira umugisha wasezeranywe ndetse kukawusaba 
nk’uwacu dufiteho uburenganzira. Icyo gihe rero dukwiriye kwizera ko twakiriye uwo 
mugisha, kuko ukwizera kwacu kuba kwawugundiriye, ndetse ukaba ari uwacu nk’uko 
Ijambo ry’Imana ribivuga. ‘Tbyo musaba byose mubishyizeho umutima mwizere yuko 
mubihawe, kandi muzabibona.” (Mariko 11:24). Uku ni ko kwizera, ukwizera guhamye, 
kwizera ko twakiriye umugisha na mbere y’uko tuwubona. Igihe tubonye umugisha 
wasezeranywe kandi tukawishimira, kwizera kurakendera. Ariko abantu benshi bibwira ko 
bafite ukwizera kwinshi igihe basabwe na Mwuka Wera kandi ko badashobora kugira 
ukwizera keretse biyumvisemo imbaraga ya Mwuka. Bene abo bantu bitiranya ukwizera 
n’umugisha bahabwa binyuze mu kwizera. Igihe cyo kugaragaza ukwizera ni igihe twumva 
tudafite Mwuka Wera. Igihe igicu kinini cy’umwijima gisa n’igitwikiriye intekerezo zacu, 
icyo ni cyo gihe cyo kureka ukwizera kuzima kukahuranya uwo mwijima maze kigatatanya 
ibyo bicu. Ukwizera nyakuri gushikama ku masezerano ari mu Ijambo ry’Imana, kandi 
abubaha iryo Jambo bonyine ni bo bashobora gusaba gusohorezwa ayo masezerano meza. 
“Nimuguma muri jye amagambo yanjye akaguma muri mwe, musabe icyo mushaka cyose 
muzagihabwa.” (Yohana 15:7). “Kandi icyo dusaba cyose tugihabwa nayo, kuko twitondera 
amategeko yayo tugakora ibishimwa imbere yayo” (lYohana 3:22). {IZ 76.4} 

Tugomba kuba mu masengesho yo mu rwiherero cyane. Kristo ni umuzabibu, namwe 
mukaba amashami. Niba dushaka gukura no kwera imbuto, tugomba guhora dukura 
ibidutunga mu Muzabibu Muzima; kuko dutandukanye nawe nta mbaraga twagira. {IZ 
77.1} 

Nabajije umumarayika impamvu muri Isirayeli nta byiringiro n’imbaraga bikiharangwa. 
Yaransubije ati: “Murekura ukuboko k’Uwiteka vuba. Mukomeze kugira umwete 
mwohereza amasengesho yanyu ku ntebe ya cyami y’Imana, kandi kubwo kwizera 
gushikamye mugundire. Amasezerano yayo ni ay’ukuri. Mwizere ko mubonye ibyo musaba 
kandi muzabibona.” Ubwenge bwanjye bwerekejwe kuri Eliya. Yagiraga ibyo yifuza nk’uko 
natwe bitubaho, kandi yasengaga ashyizeho umwete. Ukwizera kwe kwihanganiraga 
ibigeragezo. Yasengeye imbere y’Uwiteka inshuro ndwi, maze amaherezo haboneka agacu. 
Nabonye ko twagiye dushidikanya ku masezerano y’ukuri bityo tukababaza Umukiza wacu 
kubera kutizera kwacu. Umumarayika yavuze ati: “Mukenyere intwaro, kandi hejuru ya 
byose mutware ingabo yo kwizera; kuko ibyo bizarinda umutima, bikarinda ubugingo 
imyambi y’umubi yaka umuriro.” Umwanzi naramuka ateye abacika intege gukura amaso 

yabo kuri Yesu maze bakirebaho ubwabo bagatinda ku kuba ubwabo badakwiriye mu 
mwanya wo guhanga amaso Yesu, urukundo rwe, ibyo yakoze n’imbabazi ze zitangaje, 
azakuraho ingabo yabo yo kwizera maze agere ku ntego ye. Bazaba bishyize ku rubuga 
rw’ibigeragezo bye bikomeye. Abanyantege nke bakwiriye gutumbira Yesu, bakamwizera; 
muri ubwo buryo bakaba bagaragaza kwizera. {IZ 77.2} 

Igihe cyo guteranyirizwa hamwe 

Ku wa 23 Nzeri, Uwiteka yanyeretse ko yarambuye ukuboko kwe ubwa kabiri kugira ngo 
agarure abasigaye b’ubwoko bwe, kandi ko umwete ugomba gukubwa kabiri muri iki gihe 
eyo guteranyirizwa hamwe. Mu gihe eyo gutatana, Abisirayeli barakubiswe kandi 
barasandazwa, ariko ubu mu gihe eyo guteranyirizwa hamwe, Imana izomora kandi 
ikusanye ubwoko bwayo. Mu gihe eyo gutatana, imbaraga zakoreshejwe mu kwamamaza 
ukuri zagize umusaruro muke. Zageze kuri bike eyane ndetse hari ubwo zitigeze zigira 
n’icyo zigeraho. Nyamara mu gihe cyo guteranyirizwa hamwe, ubwo Imana izaba 
yarambuye ukuboko kwayo kugira ngo ikusanye ubwoko bwayo, imbaraga zo kwamamaza 
ukuri zizagera ku musaruro ugamijwe. Abantu bose bagomba kunga ubumwe maze bakaba 
abanyamwete mu murimo. Nabonye ko byari ikosa ku muntu uwo ari we wese kugira ngo 
avuge kuby’itatanywa abigira urugero akoresha ngo atuyobore muri iki gihe cyo 
guteranyirizwa hamwe; kuko niba nta kindi Imana yadukorera kirenze icyo yakoze icyo 
gihe, Isirayeli ntishobora guteranyirizwa hamwe. Nabonye ko imbonerahamwe 
yakoreshejwe mu 1843 yari iyobowe n’ukuboko k’Uwiteka, kandi ko idakwiriye 
guhindurwa. Nabonye ko imibare yagaragaraga kuri yo yari iri nk’uko Imana yabishakaga 
kandi ko ukuboko kwayo kwari kuyihagarikiye ndetse gutwikira ikosa ryari riri mu mibare 
imwe kugira ngo he kugira umuntu n’umwe uribona kugeza igihe ukuboko k’Uwiteka 
kwakuriweho. 45 jlZ 78.1} 

Noneho nabonye ibifitanye isano n’igitambo “cya buri munsi” (Daniyeli 8:12) ko ijambo 
“igitambo” ryatanzwe n’ubwenge bwa muntu, ndetse ko ritaboneka mu nyandiko, kandi ko 
Imana yahaye ubusobanuro nyakuri bwaryo abantu batanze umuburo w’igihe cy’urubanza. 
Mbere y’umwaka wa 1844, ubwo habaga kwishyira hamwe, hafi y’abantu bose bari 
bashyize hamwe ku byerekeye ubusobanuro nyabwo bw’ijambo “buri munsi”; ariko mu gihe 
cy’urujijo rwatangiye mu 1844, habayeho kwemera ibindi bitekerezo bityo hakurikiraho 
umwijima n’urujijo. Kuva mu 1844 ntabwo igihe cyigeze kiba ikigeragezo, kandi nta na 
rimwe kizigera cyongera kuba ikigeragezo. jlZ 78.2} 

Uwiteka yanyeretse ko ubutumwa bwa marayika wa gatatu bugomba kugenda, maze 
bukamenyeshwa abana b’Uwiteka batatanye, nyamara ntibugomba gushingira ku gihe. 
Nabonye ko abantu bamwe batwarwaga mu buryo butari ukuri, bikomotse ku gihe cyo 

kubwiriza. Nyamara ubutumwa bwa marayika wa gatatu burakomeye eyane kurusha uko 
igihe gishobora kuba. Nabonye ko ubu butumwa bushobora guhagarara ku rufatiro rwabwo 
bwite ntibwigere bukenera igihe kugira ngo bubashe kugira imbaraga; ndetse ko buzagenda 
mu mbaraga zabwo nyinshi bugakora umurimo wabwo, kandi buzihutishwa nyamara mu 
buryo butunganye. {IZ 78.3} 

Neretswe bamwe bari mu makosa akomeye yo kwizera ko ari inshingano yabo kujya muri 
Yerusalemu ya kera, 46 kandi bagatekereza ko bafite umurimo wo kuhakorera mbere y’uko 
Umukiza Yesu agaruka. Igitekerezo nk’icyo cyaziye kugira ngo intekerezo n’ibyo abantu 
barangamiye biteshuke ku murimo Umukiza yatanze ugomba gukorwa muri iki gihe mu 
rwego rw’ubutumwa bwa marayika wa gatatu; kuko abantu bibwira ko bagomba kubanza 
kujya i Yerusalemu ari ho bazerekeza intekerezo zabo kandi umutungo wabo nawo 
bazawimana ngo we gukoreshwa umurimo wo kwamamaza ukuri kw’iki gihe. Uwo 
mutungo bawukoresha bajya i Yerusalemu kandi bajyanayo n’abandi. Nabonye ko uwo 
mugambi nta kintu cyiza wazageraho, kandi ko byazafata igihe kirekire kugira ngo 
Abayahudi bake cyane babashe kwizera n’ubwo byaba kuza kwa mbere kwa Kristo nkanswe 
kugaruka kwe. Nabonye ko Satani yashutse bikomeye bamwe kuri iyi ngingo kandi ko 
abantu benshi babazengurutse muri iki gihugu bashoboraga gufashwa nabo ndetse 
bagaterwa kubahiriza amategeko y’Imana, nyamara abo bantu bararetswe ngo barimbuke. 
Nabonye na none ko Yerusaremu ya kera itazongera kubakwa; kandi ko Satani yakoraga 
uko ashoboye kose kugira ngo ayobore intekerezo z’abana b’Imana muri ibi bintu biriho 
muri iyi minsi, mu gihe cy’ikusanya agira ngo ababuze kwerekeza umutima wabo wose mu 
murimo ugomba gukorerwa Umukiza muri iki gihe, kandi abatere gusuzugura imyiteguro 
ikenewe y’umunsi w’Uwiteka. {IZ 79.1} 

Ncuti musomyi: Kwiyumvamo ko mfite inshingano ku bavandimwe banjye mu kwizera, 
ndetse n’icyifuzo cy’uko amaraso y’abantu atazambarwaho ni byo byanteye kwandika iki 
gitabo gito. Nzi neza ukutizera kwerekeye amayerekwa kuri mu ntekerezo z’abantu benshi. 
Nzi kandi ko benshi bahamya ko bategereje Kristo ndetse bakanigisha ko turi “mu minsi ya 
nyuma” bose bitwa aba Satani. Niteze ko hazabaho kundwanya kwinshi kuvuye kuri bene 
abo, kandi iyo ntumva ko Uwiteka yabinsabye, ntabwo mba narashyize ibitekerezo byanjye 
ku mugaragaro kuko bishoboka ko bizabyutsa urwango no gusuzugurwa na bamwe. 
Nyamara ntinya Imana cyane kurusha abantu. {IZ 79.2} 

Igihe cya mbere Imana yampaga ubutumwa bwo kubwira ubwoko bwayo, byarankomereye 
kugira ngo mbutangaze, kandi akenshi nabashije kubutwara buhoro no kubworoshya uko 
nshoboye kose kubera gutinya kugira abo mbabaza. Kuvuga ubutumwa nk’uko Uwiteka 
yabumpaye byari ikigeragezo gikomeye. Sinigeze ntekereza ko ntari umwiringirwa ndetse 
sinabonaga icyaha n’akaga biri muri iyo mikorere kugeza ubwo mu iyerekwa najyanywe 

imbere ya Yesu. Yanyitegerezanyije kwijima mu maso maze ahita akebuka ntiyongera 
kundeba. Ntabwo nashobora gusobanura ubwoba n’umubabaro nagize icyo gihe. Naguye 
imbere ye nubamye, ariko nta mbaraga nari mfite zo kuba nagira icyo mvuga. Mbega ukuntu 
nifuje kubona uwantwikira akampisha mu maso he handebaga nkagira ubwoba! Icyo gihe, 
nabashije gusobanukirwa ku rwego runaka uko abazarimbuka bazaba bamerewe ubwo 
bazaba bataka babwira imisozi n’ibitare bati: “Nimutugweho, muduhishe amaso y’Iyicara 
kuri iriya ntebe n’umujinya w’Umwana w’Intama.” Ibyahishuwe 6:16. {IZ 79.3} 

Ako kanya marayika yarampagurukije, maze mpita mbona ibintu bitoroshye gusobanura. 
Itsinda rinini ryanyujijwe imbere yanjye rifite umusatsi wapflitse n’imyenda 
by’ubushwambagara, kandi mu maso habo hagaragaraga ubwihebe n’agahinda. Baraje 
baranyegera maze bafata imyambaro yabo bayikuba ku yanjye. Nitegereje imyambaro 
yanjye ngiye kubona mbona yandujwe n’amaraso kandi ayo maraso yagendaga atobagura 
imyenda yanjye. Nongeye kwikubita hasi ku birenge bya marayika undinda mera nk’upfuye. 
Ntabwo nashoboraga gutanga urwitwazo na rumwe. Ururimi rwanjye rwananiwe kugira 
icyo ruvuga, maze nifliza kuva ahantu hera nk’aho. Marayika yongeye kumpagurutsa maze 
arambwira ati: “Ntabwo ibi ari ibikwerekeyeho, ariko binyujijwe imbere yawe kugira ngo 
bikumenyeshe uko ibyawe bizagenda niwirengagiza kubwira abandi ibyo Imana 
yaguhishuriye. Ariko nuba indahemuka ukageza imperuka, uzarya ku giti cy’ubugingo, 
unywe no ku mazi y’uruzi rw’ubugingo. Uzababara cyane, ariko ubuntu bw’Imana 
burahagije.” Nahise numva nshaka gukora ibintu byose Imana insaba gukora kugira ngo 
mbashe kwemerwa nayo kandi ne kugerwaho n’uburakari bwayo bukaze. {IZ 80.1} 

Nahoraga nshinjwa ibinyoma ko nigisha inyigisho z’ibinyoma zishingiye ku bupfiimu 
n’ubushitsi. Ariko mbere y’uko umwanditsi w’Inyenyeri ya ku manywa nawe atwarwa 
n’ubwo buyobe, Uwiteka yanyeretse ingaruka zibabaje kandi mbi cyane zishobora kugera 
ku mukumbi zitewe n’uwo mwanditsi ndetse n’abandi mu gihe bigisha ibitekerezo 
by’ubupflimu no gukorana n’imyuka mibi. Incuro nyinshi nabonye Yesu mwiza, mbona ko 
ari umuntu ufatika. Namubajije niba Se na we ari umuntu kandi akaba afite ishusho imeze 
nk’iye. Yesu yaransubije ati: “Ngaragaza neza ishusho y’uko Data ari.” 47 {IZ 80.2} 

Incuro nyinshi nabonye ko imitekerereze y’iby’imyuka yakuyeho ubwiza bwose bw’ijuru, 
kandi ko mu ntekerezo za benshi intebe y’ubwami ya Dawidi ndetse n’ubwiza bwa Yesu 
byakongokeye mu muriro w’iby’imyuka n’ubupflimu. Nabonye ko abantu bamwe 
bashutswe maze bakayoborwa muri ubu buyobe bazashyirwa mu mucyo w’ukuri, ariko kuri 
bo bizaba ari nk’ibidashoboka rwose gutsinda burundu imbaraga y’ubushukanyi iboneka mu 
kwizera imyuka n’ubupflimu. Bene abo bakwiriye gukora umurimo witondewe bakatura 
amakosa yabo kandi bakayazibukira burundu. {IZ 81.1} 

Ncuti musomyi, nkuragije Ijambo ry’Imana ngo abe ari ryo rigenga ukwizera kwawe n’ibyo 
ukora. Tuzacirwa urubanza n’iryo Jambo. Muri iri Jambo ni ho Imana yasezeraniye ko “mu 
minsi ya nyuma” izatanga amayerekwa, atari ayo kuba umugenga mushya wo kwizera, 
ahubwo ari ukugira ngo ubwoko bw’Imana bukomezwe kandi abatandukira ukuri kwa 
Bibiliya bakosorwe. Uko ni ko Imana yagenjereje Petero igihe yari igiye kumwohereza 
kubwiriza Abanyamahanga. (Ibyakozwe n’Intumwa 10). {IZ 81.2} 

Ku bantu bashobora kuzakwirakwiza iyi nyandiko nto, nshaka kubabwira ko igenewe abantu 
bamaramaje gusa. Ntabwo yagenewe abantu bashobora gusuzugura ibya Mwuka w’Imana. 
IIZ81.3} 

Inzozi za madamu Ellen G. White 

Nararose maze mbona urusengero rwinjirwagamo n’abantu benshi. Abantu bahungiye muri 
urwo rusengero gusa ni bo bagombaga gukizwa ubwo igihe cyari kuba kirangiye. Abantu 
bose basigaye hanze yarwo bari kuzimira by’iteka ryose. Imbaga y’abantu bari hanze yarwo, 
bajyaga mu nzira zabo zitandukanye, bari bari gukoba kandi baseka abinjiraga muri urwo 
rusengero, bakababwira ko uwo mugambi wo gushaka ubuhungiro ari ubushukanyi 
bashowemo, ko mu by’ukuri nta kaga ako ari ko kose kariho bagomba guhunga. Bageze 
n’aho basingira bamwe barabafata kugira ngo bababuze kwinjira muri urwo rusengero. (IZ 
81.4} 

Kubera gutinya gusekwa no kugirwa urw’amenyo, natekereje ko ibyiza ari uko nategereza 
kugeza ubwo iyo mbaga y’abantu itataniye, cyangwa kugeza ubwo ninjiye abo bantu 
batandeba. Nyamara umubare wabo wariyongereye aho kugira ngo ugabanyuke, bityo ntewe 
ubwoba n’uko nakererwa eyane, nahise mva mu rugo rwanjye ikitaraganya maze ndatanya 
nyura muri iyo mbaga. Kubera uko nari mpangayikishijwe no kugera muri urwo rusengero, 
ntabwo narebye cyangwa ngo nite ku mbaga yari inkikije. Ubwo nari ninjiye muri iyo 
nyubako, nabonye ko urwo rusengero rugari rwari rufashwe n’inkingi imwe nini cyane kandi 
kuri yo hari haziritswe Ntama washenjaguwe kandi ari kuva amaraso. Twese abari bari mu 
rusengero twamenye ko Ntama uwo yashenjaguwe kubera twe. Abantu bose binjiye muri 
urwo rusengero bagombaga kuza imbere ya Ntama bakahaturira ibyaha byabo. jlZ 81.5} 

Imbere ya Ntama uwo hari intebe ndende zari zicayeho itsinda ry’abantu bari bishimye 
eyane. Umueyo w’ijuru warabagiranaga mu maso habo, kandi basingizaga Imana maze 
bakaririmba indirimbo zo gushima zari zimeze nk’indirimbo z’abamarayika. Abo ni abari 
baraje imbere ya Ntama, batura ibyaha byabo, barabibabarirwa, none baba bategerezanyije 
amatsiko umunsi mukuru w’akataraboneka. (IZ 82.1} 

Maze no kwinjira muri urwo rusengero nafashwe n’ubwoba kandi ngira isoni z’uko ngomba 
kwieisha bugufi imbere y’abo bantu. Ariko nasaga n’uhatirwa gukomeza imbere, kandi 
nagendaga buhoro buhoro nzenguruka ya nkingi kugira ngo ngere imbere ya Ntama. Ubwo 
nazengurukaga, impanda yaravuze, rwa rusengero ruranyeganyega, urusaku rwo kunesha 
rwumvikana ruvuye muri ya mbaga y’abera bari bateraniye aho, maze umucyo urabagirana 
cyane ukwira urwo rusengero, ariko nyuma y’aho hose habaye umwijima w’icuraburindi. 
Ba bantu bishimye bose bari bajyanye na wa mucyo nuko nsigara njyenyine muri iryo 
curaburindi ry’ijoro. {IZ 82.2} 

Nakangutse mfite umubabaro mwinshi kandi ntibyanyoroheye kwemera ko nari mu nzozi. 
Kuri jye byasaga n’aho ibyanjye byarangiye, ko Mwuka w’Uwiteka yamvuyeho 
ubutazongera kugaruka. lyaba ibyo byarashobokaga, gucika intege kwanjye kwari 
kurushaho kwiyongera. (IZ 82.3} 

Nyuma gato y’ibyo nahise ndota izindi nzozi. Nasaga n’uwicaye nihebye cyane, nubitse 
umutwe mu biganza ntekereza nti: “lyaba Yesu yari ku isi, nahita musanga, nkikubita imbere 
ye maze nkamubwira imibabaro yanjye yose. Ntabwo yareka kunyitaho, yangirira imbabazi, 
kandi namukunda ndetse nkamukorera igihe cyose. Ubwo ni bwo urugi rwakingutse, maze 
umuntu wari ufite igihagararo cyiza kandi asa neza mu maso arinjira. Yandebanye impuhwe 
maze aravuga ati: ‘Mbese urifuza kubona Yesu? Ari hano kandi ushobora kumubona niba 
ubishaka. Fata ibyo ufite byose maze unkurikire.” {IZ 82.4} 

Aya magambo nayumvanye ibyishimo bitavugwa, maze n’umunezero mwinshi negeranya 
utuntu duke nari ntunze, imitako yanjye yose nahaga agaciro maze nkurikira uwanyoboraga. 
Yanjyanye ahantu ku hahanamye cyane ku ngazi zagaragaraga ko zidakomeye. Ubwo 
natangiraga kuzamuka ingazi, yampaye amabwiriza ko ngomba gukomeza guhanga amaso 
yanjye hejuru, bitaba ibyo nashoboraga kurindagira maze nkagwa. Abantu benshi 
bazamukaga ako gacuri bajyaga bagwa bataragera hejuru. {IZ 82.5} 

Amaherezo twaje kugera ku ngazi ya nyuma maze duhagarara imbere y’urugi. Aho ni ho 
uwari unyoboye yantegetse gusiga ibyo nari nitwaje byose. Nabirambitse hasi nishimye; 
maze akingura urugi arambwira ngo ninjire. Mu kanya gato nari mpagaze imbere ya Yesu. 
Nta kwibeshya kwariho mu maso he hari heza cyane. Nta wundi washoboraga kugira indoro 
ye yarabagiranagamo ineza n’igitinyiro. Ubwo yakomezaga kunyitegereza, nahise menya 
ko azi ibyambayeho byose mu mibereho yanjye ndetse akaba azi n’ibyo ntekereza byose 
n’ibyo nibwira. {IZ 82.6} 

Nageregeje kwikingiriza mu maso ngo ye gukomeza kunyitegereza kuko numvaga 
ntashobora kwihanganira ko akomeza kunyitegereza. Nyamara yaranyegereye, 
aramwenyura maze andambika ikiganza ku mutwe aravuga ati: “Ntugire ubwoba.” Ijwi rye 

ryiza ryumvikanye mu mutima wanjye riwutera umunezero ntigeze ngira na rimwe mu 
buzima bwanjye. Nagize ibyishimo byinshi ku buryo ntashoboraga kugira ieyo mvuga, ariko 
nasabwe n’ibyishimo bitavugwa maze nikubita imbere ye. Ubwo nari ndambaraye aho 
natentebutse, neretswe ibintu byiza by’agahebuzo kandi nasaga ‘uwageze mu bwiza 
n’amahoro by’ijuru. Hashize umwanya imbaraga zanjye zaragarutse maze ndabyuka. Yesu 
yari akimpanze amaso ye yuje urukundo, maze kumwenyura kwe byuzuza umutima wanjye 
ibyishimo byinshi. Kuba imbere ye byanyuzuje kwiyoroshya no kubaha bitavugwa ndetse 
binyuzuza n’urukundo rutarondoreka. {IZ 83.1} 

Uwari unyoboye yakinguye urugi, maze twese turasohoka. Yansabye kongera gufata bya 
bintu nari nasize hanze. Maze kubifata, yampaye umugozi w’ibara ry’icyatsi uzingazinze. 
Yansabye gushyira uwo mugozi hafi y’umutima wanjye, kandi ambwira ko igihe nshaka 
kureba Yesu najya nkura uwo mugozi mu gituza maze nkawurambura wose. Yantegetse ko 
ntagomba na rimwe kuzawureka ngo ukomeze kwizinga kuko wari kuzamo amapfundo 
bityo kuwurambura bikankomerera. Nashyize wa mugozi hafi y’umutima wanjye maze 
manuka za ngazi zifunganye nishimye, nsingiza Uwiteka kandi mbwirana ibyishimo abo 
twahuraga bose aho bashobora kubonera Yesu. Izi nzozi zampaye ibyiringiro. Mu ntekerezo 
zanjye uriya mugozi w’icyatsi ushushanya ibyiringiro, kandi ubwiza no kwiyoroshya biva 
mu kwiringira Imana byatangiye gusaba umutima wanjye wari mu mwijima. jlZ 83.2} 

Inzozi za Wiliyamu Mileri 

Narose Imana ikoresheje ikiganza kitagaragara inyoherereza isanduku ikozwe mu buryo 
butangaje ifite uburebure bwa santimetero makumyabiri n’eshanu, ikozwe mu mbaho 
zikomeye ndetse ifite n’imitako yometsweho. Kuri iyo sanduku hari hamanitsweho 
urufunguzo. Ako kanya nahise mfata urwo rufunguzo maze mfungura ya sanduku. Ubwo 
nayifunguraga natangajwe kandi ntungurwa no gusanga yuzuye amasaro n’imirimbo 
by’amoko yose, diyama, amabuye y’agaciro menshi, harimo ibiceri by’ifeza n’ibya zahabu 
bitandukanye kandi by’agaciro, byari bitondetswe neza mu myanya yabyo itandukanye muri 
ya sanduku; kandi kubera uko byari bitondetswe byamurikaga umucyo no kurabagirana 
bimeze nk’iby’izuba. (IZ 83.3} 

Natekereje ko atari inshingano yanjye kwishimira ibi bintu bitangaje jyenyine nubwo 
umutima wanjye wari wasabwe n’uko kurabagirana, ubwiza ndetse utangajwe n’agaciro 
k’ibyari biri mu isanduku. Nafashe ya sanduku nyitereka ku meza ari hagati mu cyumba 
cyanjye maze mpamagarira umuntu wese wabyifuzaga kuza akareba ibintu byiza bihebuje 
kandi birabagirana umuntu atigeze abona muri ubu buzima. jlZ 84.1} 

Abantu batangiye kwinjira, ariko ku ikubutiro baje ari bake nyamara bagenda biyongera 
baba itsinda rinini cyane. Ubwo barebaga muri ya sanduku bwa mbere, baratangaraga maze 

bagatera hejum kubera ibyishimo. Ariko ubwo umubare w’abitegerezaga wiyongeraga, buri 
wese muri abo bantu yatangiye gusagarira iyo mirimbo, batangira kuyikura mu isanduku 
maze bakayisandaza ku meza. {IZ 84.2} 

Natangiye gutekereza ko nyiri isanduku azayimbaza ndetse akongera kumbaza na ya 
mirimbo; kandi iyo nyireka igasandazwa ntabwo nari gushobora kongera kuyishyira mu 
mwanya wayo muri ya sanduku nk’uko yari imeze mbere maze numva ntashobora 
kubibazwa na hato kuko byari kuba binkomereye. Natangiye kwinginga ba bantu kugira ngo 
bareke gukora kuri iyo mirimbo cyangwa kuyikura muri ya sanduku. Ariko uko nakomezaga 
kubibasaba, niko barushagaho kuyisandaza hirya no hino mu cyumba haba hasi no ku 
gikoresho cyose cyo mu cyumba. jlZ 84.3} 

Naje kubona ko ba bantu basandaje amasaro atari umwimerere ndetse n’ibiceri 
by’ibyiganano mu masaro meza y’umwimerere na bya biceri byiza. Narakajwe cyane 
n’imyitwarire mibi no kudashima by’abo bantu bituma mbacyaha kandi ndabatonganya. 
Ariko uko narushagaho kubacyaha ni ko na bo barushagaho gusandaza amasaro mabi 
n’ibiceri by’ibyiganano bakabivanga n’amasaro n’ibiceri bizima by’umwimerere kandi 
byiza. jlZ 84.4} 

Byarandakaje cyane mu mutima maze ntangira gukoresha imbaraga zanjye kugira ngo 
nsunike ba bantu mbasohore mu cyumba. Ariko ubwo nasunikiraga umwe hanze, abandi 
batatu bahitaga binjira bifite umwanda mwinshi, umukungugu n’ibindi bintu by’umwanda 
w’ubwoko bwose kugeza aho bitwikiriye isaro ryose ryiza, diyama ndetse n’ibiceri kugeza 
ubwo byose bitongeye kugaragara. Na none kandi basandaguje ya sanduku bayicamo uduce 
twinshi batunyanyagiza muri ya myanda. Natekerezaga ko nta muntu n’umwe witegerezaga 
akababaro n’umujinya nari mfite. Nacitse intege cyane, ndatentebuka maze nicara hasi 
ndarira. jlZ 84.5} 

Ubwo nariraga mboroga kubera gutakaza ibintu by’agaciro ndetse nkaba nzabibazwa, 
nibutse Imana maze nyisenga nshyizeho umwete kugira ngo impe ubufasha. jlZ 84.6} 

Ako kanya urugi rwarakingutse, maze umuntu yinjira mu cyumba, ubwo abantu bose bari 
bamaze kukivamo. Yari afite umweyo wanduye mu ntoki ze, akingura amadirisha maze 
atangira gukubura asohora imyanda mu cyumba. jlZ 84.7} 

Naramutakiye kugira ngo yitonde kuko hari hari amasaro y’agaciro kenshi yari anyanyagiye 
mu myanda. Yarambwiye ati: “witinya” kuko yari “kuyitaho.” Ubwo yakuburaga imyanda 
yose, amasaro mabi atari umwimerere ndetse n’ibiceri by’ibyiganano byose byasohotse mu 
cyumba bimeze nk’igicu maze byose umuyaga urabitwara. Muri urwo rusaku rwo gukubura 
namaze akanya gato nafunze amaso. Ubwo nayafunguraga nkareba, nabonye imyanda yose 

yagiye. Ya masaro y’agaciro kenshi, diyama, ndetse n’ibiceri by’izahabu n’ifeza byari 
binyanyagiye muri cya cyumba cyose. {IZ 85.1} 

Wa muntu wamfashaga yashyize isanduku ku meza. Yari nini cyane kandi irusha ubwiza 
iya mbere. Yegeranyije ya masaro, diyama n’ibiceri akoresheje ikiganza, maze abishyira mu 
isanduku kugeza ubwo nta na kimwe cyasigaye nubwo utubuye tumwe twa diyama twari 
duto cyane turutwa n’agashinge. Birangiye yarampamagaye ati: “Ngwino urebe.” {IZ 85.2} 

Nitegereje muri ya sanduku, maze amaso yanjye ahumishwa n’umucyo mwinshi nabonaga. 
Ibyarimo byarabagiranaga inshuro icumi kurusha uko ibya mbere byari bimeze. Natekereje 
ko byakubwe mu mucanga n’ibirenge bya ba bantu babi babisandaje kandi babikandagiraho 
biri mu mukungugu. Byari bitondetse neza muri iyo sanduku, ikintu cyose kiri mu mwanya 
wacyo bitagaragara ko byaba byashyizwemo n’umuntu. Nateye hejuru kubera ibyishimo 
maze uko gutera hejuru kurankangura. {IZ 85.3} 

INYONGERA 

Ubusobanuro 

Ncuti Bakristo nkunda: Nk’uko nigeze kwandika incamake y’ibyo nanyuzemo mu buzima 
bwanjye ndetse n’ibyo neretswe bigashyirwa ahagaragara mu mwaka wa 1851, bigaragara 
ko ari inshingano yanjye kuzirikana ingingo zimwe ziri muri ako gatabo gato kandi nkagira 
n’ibyo neretswe vuba ntangaza: {IZ 86.1} 

1. Mu mpapuro zibanza aho navugaga ku iyerekwa nagize ryerekeye Isabato, nahavuze 
amagambo akurikira: “Nabonye ko Isabato yera ari urukuta, kandi izakomeza kuba urukuta 
rutandukanya Isiraheli nyakuri y’Imana n’abatizera; kandi ko Isabato ari ikibazo gikomeye 
gihurizwaho imitima y’abera bakundwa n’Imana; abera bategereje kugaruka kwa Yesu. 
Nabonye ko Imana ifite abana batabona kandi batubahiriza Isabato. Ntibigeze banga 
umucyo werekeye Isabato. Kandi ku itangira ry’igihe cy’akaga gakomeye twujujwe Mwuka 
Wera ubwo twagendaga kandi tukamamaza Isabato tudakebakeba.” {IZ 86.2} 

Ibi nabyeretswe mu mwaka wa 1847 ubwo hariho bake mu bavandimwe bacu bari biteguye 
kugaruka kwa Yesu bubahirizaga Isabato, kandi muri bo harimo bake cyane bibwiraga ko 
kubahiriza Isabato ari byo by’ingirakamaro kandi bihagije mu gushyira itandukaniro hagati 
y’ubwoko bw’Imana n’abatizera. Isohora ry’iryo yerekwa ryatangiye kugaragara. Ntabwo 
“Itangira ry’igihe cy’akaga” kivugwa aha ryerekeza ryose ku gihe bya byago bizatangira 
gusukwa, ahubwo ryerekeza ku gihe gito cyane kizabaho mbere gato y’uko ibyo byago 
bisukwa, ubwo Yesu azaba ari mu buturo bwera. Icyo gihe, ubwo umurimo w’agakiza uzaba 
urangiye, ibihe by’agaka bizaba ku isi, amahanga azarakara, ariko akomwe mu nkokora 
kugira ngo atabuza umurimo wa marayika wa gatatu gukorwa. Icyo gihe hazabaho “imvura 

y’itumba,” cyangwa ihemburwa ritumtse ku Mana kugira ngo rihe imbaraga ijwi 
rirangumye rya marayika wa gatatu, kandi itegurire abera gushikama igihe ibyago birindwi 
by’impemka bizaba bisutswe. {IZ 86.3} 

2. lyerekwa ryerekeye “Umgi mkinguye n’umgi rikinze” ryatanzwe mu mwaka wa 1849. 
Guhuza Ibyahishuwe 3:7,8 n’ubuturo bwera bwo mu ijum ndetse n’umurimo wa Kristo, 
byose byabaye bishya kuri jye. Ntabwo nari narigeze numva bene icyo gitekerezo kivugwa 
n’umuntu uwo ari we wese. Ariko ubu ubwo ingingo yerekeye ubuturo bwera iri gusobanuka 
neza, ubusobanuro bwabwo buri kugaragara mu mbaraga n’ubwiza bwabyo. {IZ 86.4} 

3. lyerekwa ry’uko “Uwiteka yongeye kurambura ukuboko kwe kugira ngo abyutse 
abasigaye bo mu bwoko bwe, ryerekeje gusa ku bumwe n’imbaraga byarangaga abategereje 
Kristo, ndetse no ku kuba Uwiteka yari yaratangiye kunga no kongera kubyutsa ubwoko 
bwe. {IZ 86.5} 

4. Kwigaragaza kwa Mwuka. Mu biee bibanza by’iki gitabo hari aho nanditse ngira nti: 
“Nabonye ko amayobera arenze ubwenge yabereye i New York n’ahandi ari imbaraga za 
Satani zayakoze, kandi ko ibintu nk’ibyo bizakomeza kuba gikwira bitwikirijwe 
umwambaro w’iyobokamana kugira ngo bitere abantu bashutswe kwirema agatima bumva 
ko bafite umutekano ndetse no kugira ngo niba bishoboka, bikumrire intekerezo z’ubwoko 
bw’Imana kuri ibyo bintu kandi bibutere gushidikanya inyigisho n’imbaraga za Mwuka 
Wera.” Iri yerekwa ryatanzwe mu mwaka wa 1849, hashize hafi imyaka itanu. leyo gihe 
kwigaragaza kw’imyuka kwabonekaga gusa mu mujyi wa Roehester kandi ibyo 
byamenyekanye ku izina ry’“Ikomanga ry’i Roehester.” Kuva ieyo gihe ubuyobe 
bwarakwiriye bugera ku rwego rurenze uko umuntu wese yari abyiteze. {IZ 87.1} 

Byinshi mu byavuzwe ku iyerekwa ryo muri Kanama mu 1850 ryo mu gice kivuga 
“Gutwarwa intekerezo mu buryo bw’amayobera,” byatangiye gusohora kandi n’ubu biri 
gusohora. “Nabonye ko bidatinze kuvuga amagambo arwanya ibyo gutwarwa intekerezo 
bizafatwa nko gutuka Imana, kandi mbona ko uko gutwarwa kuzarushaho kuba gikwira. 
Neretswe kandi ko imbaraga za Satani ziziyongera kandi na bamwe mu bayoboke be 
b’indahemuka bazagira ubushobozi bwo gukora ibitangaza n’aho byaba kumanura umuriro 
mu ijuru mu maso y’abantu. Neretswe ko hakoreshejwe gutwara intekerezo z’abantu no 
gutuma baba nk’abatewe ikinya, abo bapfumu bagezweho bazigana ibitangaza byose 
byakozwe n’Umwami waeu Yesu Kristo. Abantu benshi bazizera ko imirimo yose ikomeye 
Umwana w’Imana yakoze igihe yari ku isi nayo yakozwe n’imbaraga nk’iyo.” {IZ 87.2} 

Nabonye ko ubuyobe bwo gutwara intekerezo z’abantu bugenda butera imbere eyane, kandi 
ko biramutse bishobotse bwayobya n’abatoranyijwe. Satani azagira ubushobozi bwo kuzana 
imbere yaeu ishusho ifite igihagararo kimeze rwose n’iey’abo mu miryango yaeu eyangwa 

incuti zacu zisinziriye muri Yesu. Bizakorwa kugira ngo bigaragare nk’aho izo neuti zacu 
ari zo ziri imbere yacu; amagambo twari tumenyereye zavugaga zikiriho azavugwa, kandi 
ijwi bari bafite bakiriho naryo rizumvikana mu matwi yacu. Ibi byose bizaberaho kuyobya 
abera no kubagusha mu mutego wo kwizera ubwo bushukanyi. {IZ 87.3} 

Nabonye ko abera bagomba gusobanukirwa byimbitse ukuri kw’iki gihe, kandi bizaba 
ngombwa ko uku kuri bagukomeraho bagukuye mu Byanditswe. Bagomba gusobanukirwa 
n’uko abapfliye bamera kuko imyuka y’abadayimoni izabiyereka, ikababwira ko ari 
abavandimwe n’ineuti zabo. lyo myuka izababwira ko Isabato yahinduwe, kandi ibabwire 
n’izindi nyigisho zitari mu Byanditswe. Abo badayimoni bazakora ibyo bashoboye byose 
kugira ngo batere abantu kubakunda no kubagirira impuhwe, kandi bazakorera ibitangaza 
imbere yabo kugira ngo bihamye ibyo bavuga. Ubwoko bw’Imana bugomba kuba 
bwiteguye guhangana n’iyo myuka bukoresheje ukuri kwa Bibiliya kuvuga ko abapfliye nta 
cyo bazi kandi ko abo bababonekera ari imyuka y’abadayimoni. Intekerezo zacu ntizigomba 
gutwarwa n’ibintu bituzengurutse, ahubwo zikwiriye gutwarwa n’ukuri kw’iki gihe ndetse 
no kuba twitegura gutanga impamvu z’ibyiringiro byaeu dufite kwieisha bugufi no kubaha. 
Tugomba gushaka ubwenge buturutse mu ijuru kugirango tuzabashe guhagarara 
dushikamye muri iki gihe cy’ubuyobe n’ubushukanyi. {IZ 87.4} 

Tugomba kugenzura neza aho ibyiringiro byacu bishingiye kuko dukwiriye kuzatanga 
impamvu y’ibyo byiringiro tuyikuye mu Byanditswe. Ubu bushukanyi buzaba gikwira kandi 
bizaba ngombwa ko duhangana nabwo imbona nkubone; kandi nituba tutabyiteguye, 
tuzafatwa n’imitego kandi dutsindwe. Ariko nidukora ibyo dushoboye ku ruhande rwacu, 
tukitegura intambara ituri imbere, Imana izakora uruhare rwayo, kandi ukuboko kwayo 
gufite ubushobozi bwose kuzaturinda. Bidatinze Imana izohereza abamarayika bose bavuye 
mu ijuru kugira ngo batabare abantu b’indahemuka, babagoteshe uruzitiro bityo be 
gushukwa kandi ngo bayobywe n’ibitangaza by’ubushukanyi bwa Satani. {IZ 88.1} 

Nabonye uburyo ubu bushukayi bwari buri gukwirakwira ku muvuduko munini. Neretswe 
igare ry’umwotsi rirerire cyane ryagendaga ku muvuduko nk’uw’umurabyo. Marayika 
yansabye kwitegereza nitonze. Nahanze amaso iryo gare. Byasaga n’aho isi yose yari muri 
iryo gare ku buryo nta muntu n’umwe wari wasigaye. Marayika yaravuze ati: “Bahambiriwe 
mu miba igiye gutwikwa.” Maze marayika anyereka uwari utwaye iryo gare wasaga 
n’umuntu mwiza w’igikundiro, kandi abagenzi bose bari mu igare bari bamuhanze amaso 
ndetse bakanamwubaha. Nahagaritse umutima maze mbaza umumarayika wanyoboraga 
uwo wari utwaye uwo ari we. Yaransubije ati: “Ni Satani. Satani ni we utwaye igare yigize 
nka marayika w’umueyo. Yigaruriye abatuye isi. Birunduriye mu bushukanyi bukomeye 
kugira ngo bizere ikinyoma bityo barimbuke. Uyu mukozi umukurikiye mu cyubahiro ni 
umuhanga ushinzwe kwita kuri iri gare, naho abandi bakozi bakurikiyeho bakoreshwa 

imirimo itandukanye nk’uko agenda abakenera, kandi bose bagenda ku muvuduko 
nk’uw’umurabyo bagana mu irimbukiro.” {IZ 88.2} 

Nabajije marayika niba nta muntu n’umwe usigaye. Yansabye kureba ku rundi ruhande 
maze mbona itsinda rito ry’abantu bagendaga mu nzira ifunganye. Bose bagaragaraga 
nk’abantu bashyize hamwe rwose, bomatanyijwe n’ukuri, bakoze amatsinda. Marayika 
yaravuze ati: “Marayika wa gatatu ari kubateranyiriza hamwe kandi akabashyiraho 
ikimenyetso, bagakora imiba izajya mu kigega cyo mu ijuru.” Iri tsinda rito ryagaragaragaho 
ibimenyetso by’imiruho, risa n’aho ryanyuze mu bigeragezo bikomeye ndetse n’intambara. 
Byagaragaraga nk’aho izuba ryarasiye inyuma y’igicu maze rimurika mu maso habo, bituma 
bagaragara nk’abaneshi, nk’aho intsinzi yabo iri hafi kugerwaho. jlZ 88.3} 

Nabonye ko Uwiteka yahaye isi amahirwe yo kuvumbura uwo mutego. Niba nta kindi, iki 
kintu kimwe ni cyo gihamya gihagije ku Mukristu. Icyo gihamya ni uko nta tandukaniro 
ryashyizwe hagati y’igifite agaciro n’ikibi. Tomasi Paine wapfuye ubu umubiri we ukaba 
warashengutse warabaye umukungugu, kandi akaba agomba kuzazurwa ku iherezo 
ry’imyaka igihumbi mu muzuko wa kabiri kugira ngo ahabwe ingororano ye kandi apfe 
urupfu rwa kabiri, Satani amugaragaza nk’aho ari mu ijuru ndetse akaba ahaherewe 
icyubahiro. Satani yamukoresheje ku isi uko yari ashoboye kose, kandi n’ubu akomeje uwo 
murimo abinyujije mu gushukana agaragaza ko Tomasi Paine ahawe ikuzo cyane kandi 
yubashywe mu ijuru. Nk’uko Tomasi Paine yigishije hano ku isi, Satani ashaka kugaragaza 
ko n’ubu ari kwigishiriza no mu ijuru. Ubwo yari akiriho, hari abantu bamwe bitegerezanyije 
ubwoba iby’ubuzima bwe n’urupfu rwe ndetse n’inyigisho ze z’ibinyoma, ariko ubu bakaba 
bemera kwigishwa nawe kandi ari umwe mu bantu babi cyane ndetse bataye umurongo. Ni 
umuntu wasuzuguraga Imana n’amategeko yayo. 48 {IZ 88.4} 

Se w’ibinyoma ahuma amaso y’abatuye isi kandi akabashuka yohereza abamarayika be 
kugira ngo bavuge nk’intumwa, kandi bagaragaze ko bavuguruza ibyo zanditse zishorewe 
na Mwuka Wera ubwo zari ku isi. Abo bamarayika b’abanyabinyoma batuma izo ntumwa 
zishyira ibinyoma mu nyigisho zazo ubwazo kandi bakavuga ko izo nyigisho zidatunganye. 
Mu gukora atyo, Satani yishimira kuroha Abakristo gito ndetse n’isi yose mu gushidikanya 
Ijambo ry’Imana. Kubw’ibyo, abatera gushidikanya ko Igitabo cyera gitahura imigambi ye 
kandi kikayishyira ahagaragara gikomoka ku Mana. Uko ni ko agaragaza Tomasi Paine 
utarubahaga Imana, nk’aho yazamuwe akajyanwa mu ijuru amaze gupfa, none ubu akaba 
afatanyije n’intumwa zera yangaga akiri ku isi, bakaba bari gukora umurimo wo kwigisha 
isi. {IZ 89.1} 

Satani aha buri mumarayika we wese umurimo agomba gukora. Bose abategeka kuba 
inyaryenge, abashukanyi kandi bakiyoberanya. Ategeka bamwe muri bo gukora umurimo 

w’intumwa bakavuga mu cyimbo cyazo, mu gihe abandi yabahaye gukora umurimo 
w’abatizera Imana n’abanyabyaha bapfuye batuka Imana, ariko ubu bakagaragara nk’abantu 
bubaha Imana cyane. Nta tandukaniro rishyirwa hagati y’intumwa nyakuri zera 
n’abanyabyaha ruharwa. Bose bagaragazwa nk’abigisha ibintu bimwe. Uwo Satani akoresha 
wese ngo agire icyo avuga ntacyo biba bimutwaye apfa kuba asohoza umugambi we. Satani 
yakoranaga cyane na Paine ubwo yari akiriho, akamufasha mu murimo we. Bityo rero 
biramworoheye cyane kumenya amagambo bwite Paine yakoreshaga ndetse n’imyandikire 
y’umuntu wamukoreye adatezuka kandi akamugeza ku ntego ze neza. Satani ni we wateye 
Paine kwandika byinshi mu byo yanditse, bityo ubu biramworoheye cyane gutanga 
ibitekerezo abinyujije mu bamarayika be babi maze agatuma bigaragara ko biturutse kuri 
Tomasi Paine wari umukozi witanga wa Satani igihe yari akiri muzima. lyi ni inyandiko ya 
Satani ihebuje izindi. Izi nyigisho zigaragara ko zivuye ku ntumwa, abera n’abanyabyaha 
bapfuye, zose zituruka kuri Satani ubwe. {IZ 89.2} 

Kuba Satani avuga ko umuntu akunda cyane, ndetse akaba yarangaga Imana bikomeye ubu 
ari kumwe n’intumwa zera n’abamarayika mu ijuru, birahagije kugira ngo bikure urujijo mu 
bantu bose kandi bibahishurire imirimo y’umwijima kandi y’amayobera ya Satani. Satani 
abwira ab’isi n’abatizera ati: “Nta kibazo uko mwaba muri abanyabyaha kose, mwaba 
mwizera cyangwa mutizera Imana cyangwa Bibiliya, mubeho uko mwishakiye, ijuru ni 
iryanyu.” Abivuga atyo kuko niba bose bazi ko umuntu nka Tomasi Paine ari mu ijuru, akaba 
ahafite ikuzo, byanze bikunze nabo bazagerayo. Iki kinyoma kiragaragara cyane ku buryo 
abantu bose bashobora kukibona baramutse babishatse. Ubu Satani ari gukorera mu bantu 
benshi ibyo yagiye akora kuva yaeumura nk’uko yakoreye muri Tomasi Paine. Abinyujije 
mu bushobozi bwe n’ibitangaza bye by’ubushukanyi, ubu ari gusenya urufatiro 
rw’ibyiringiro bya Gikristo kandi agakuraho umueyo ugomba kubamurikira mu nzira 
ifunganye igana mu ijuru. Ubu atera abatuye isi kwizera ko Bibiliya itahumetswe n’Imana, 
ko ntaeyo irusha ibitabo by’amateka. Avuga atyo abumbatiye ikindi kintu eyo kuyisimbura 
ari eyo ‘kwigaragaza kw’imyuka!’ Uyu ni umuyoboro umukorera ubwe kandi yitegekera, 
ndetse ashobora gutera abatuye isi yose kwizera ibyo ashaka. Ashyira inyuma mu mwijima 
Igitabo49 kizamueira urubanza we n’abayoboke be akagishyira aho ashaka. Ahindura 
Umukiza w’isi umuntu usanzwe, kandi nk’uko abarinzi b’Abaroma bari barinze imva ya 
Yesu bakwije ibinyoma abatambyi bakuru n’abakuru bababwiye, uko ni ko abantu babi 
bayobejwe bagakurikira ibyo byitwa kwigaragaza kwa mwuka basubira kandi bakagerageza 
kugaragaza ko nta bitangaza biri mu ivuka ry’Umukiza wacu, urupfu rwe n’izuka rye. lyo 
bamaze kwigizayo Yesu, bikururiraho abantu, intenkerezo zabo bakazerekeza ku bitangaza 
byabo by’ubushukanyi bavuga biruta kure imirimo ya Kristo. Uko ni ko abatuye isi bafatwa 
mu mutego kandi bagashorwa mu kumva ko bafite umutekano, ntibigere babona ubuyobe 
bukabije barimo kugeza ubwo ibyago birindwi by’imperuka bizasukwa. lyo Satani abona 

umugambi we ugerwaho neza kandi isi yose igafatwa mu mutego we araseka eyane. {IZ 
90.1} 

5. Mu mpapuro zibanza aho navuze ku iherezo ry’imyaka 2300, navuze ko igicu 
kirabagirana cyane cyari gitwikiye Data wa twese ku buryo ntawashoboraga kumubona. 
Navuze kandi ko nabonye Data wa twese ahaguruka ku ntebe ya cyami. Data wa twese yari 
agoswe n’umucyo mwinshi n’ikuzo ku buryo nta washoboraga kumubona; nyamara 
namenye ko ari Data wa twese kandi ko kuri we haturukaga umucyo n’ikuzo. Ubwo 
nabonaga uwo mucyo mwinshi n’ikuzo biva ku ntebe ya cyami, namenye ko bitewe n’uko 
Data wa twese agiye, bityo navuze ko nabonye Data wa twese ahagurutse. Ntabwo nigeze 
mbona ikuzo cyangwa icyubahiro cye ubwe. Nta muntu wabibona ngo abeho, nyamara 
umucyo n’ikuzo byari bimugose nashoboraga kubibona. jlZ 91.1} 

Navuze kandi ko ‘Satani yasaga n’uri iruhande rw’intebe ya cyami agerageza gukomeza 
gukora umurimo Imana yakoraga.’ Ndatanga indi nteruro navuze muri icyo gice igira iti: 
“Narahindukiye ngo ndebe rya tsinda ryari ricyubamye imbere y’intebe cya cyami.” Noneho 
iri tsinda ry’abantu basengaga bari bacyambaye umubiri upfa, bari ku isi, nyamara 
naberetswe bameze nk’abubamye imbere y’intebe ya cyami. Ntabwo nigeze ntekereza ko 
mu by’ukuri abo bantu bari muri Yerusalemu nshya. Ntabwo kandi natekereje ko hari 
umuntu washoboraga kwibwira ko nizeraga ko mu by’ukuri Satani yari muri Yerusalemu 
nshya. Ariko se Yohana ntiyabonye ikiyoka kinini gitukura mu ijuru? Yarakibonye rwose. 
“Mu ijuru haboneka ikindi kimenyetso, mbona ikiyoka kinini gitukura gifite imitwe irindwi 
n’amahembe cumi, no ku mitwe yacyo gifite ibisingo birindwi.” (Ibyahishuwe 12:3). Mbega 
ikintu giteye ubwoba cyari mu ijuru! Aha hagaragara uburyo bwiza bwatera kubisuzugura 
nk’ubwo dusanga mu busobanuro abantu bamwe bahaye ibyo navuze! jlZ 91.2} 

6. Ubutumwa nandikiye umukumbi muto, ni iyerekwa nagize muri Mutarama 1850. Aka 
gace k’iri yerekwa ryerekeranye n’umutungo wimwa abavugabutumwa karebanaga 
by’umwihariko n’icyo gihe. Kuva ubwo, incuti z’ukuri kw’iki gihe zagiye zihagurutswa, 
zigashakisha uburyo bwo gukora icyiza zikoresheje ubutunzi bwazo. Bamwe bagiye 
batangana ubuntu birenze urugero ku buryo byangije abakiriye impano zabo. Mu gihe kijya 
kungana n’imyaka ibiri, nagiye nerekwa byinshi bifitanye isano no kutita ndetse no 
gusesagura umutungo w’Uwiteka birenze uko neretswe uko ukenewe. {IZ 91.3} 

Amagambo akurikira ni amwe yo mu iyerekwa naherewe ahitwa Jackson, ho muri Leta ya 
Michigan, ku wa 2 Kamena 1853. Arebana cyane n’abavandimwe bacu mu kwizera baba 
aho hantu. Ayo magambo agira ati: “Nabonye ko abavandimwe bacu mu kwizera batangiye 
kwikuraho umutungo wabo bakawutanga badafite intego nyakuri ishyizwe imbere yabo - 
(iyo ntego ni umurimo w’Imana ufite ubukene). Bagiye batangana ubuntu busaze kandi 

kenshi. Nabonye ko abagisha bakwiriye kuba barahagumtse maze bagakosora iri kosa kandi 
bagatanga umgero rwiza mu itorero. Amafaranga yagiye ahabwa agaeiro gake eyangwa 
akagateshwa burundu ubwo yabaga amaze kwakirwa. Urugero rubi rwatanzwe na bamwe 
ubwo bemeraga impano nyamara ntibigere baha amabwiriza na make abari bafite ubutunzi 
kugira ngo be kubwaya no kubusesagura. Ku bwo kwemera umutungo mwinshi nk’uwo 
hatabayeho kwibaza niba Imana yarahaye abavandimwe mu kwizera inshingano yo gutanga 
byinshi birenze umgero byatumye gutanga ibisaze binengwa. {IZ 91.4} 

“Abagiye batanga nabo baribeshye. Ntabwo bigeze bibaza ibyo umurimo ukeneye, ngo 
bibaze niba hari ubukene bufatika eyangwa niba ntabwo. Abari bafite ubushobozi batewe 
guhangayika eyane. Umuvandimwe umwe mu kwizera yangirijwe cyane n’ibintu byinshi 
yahawe. Ntabwo yigeze yiga icungamutungo, ariko yabagaho apfusha ubusa amafaranga, 
kandi mu ngendo ze yatagaguzaga amafaranga mu bidafite inyungu. Yagiye akwirakwiza 
umuco mubi asesagura amafaranga y’Uwiteka, kandi akibwira mu mutima we ndetse 
akabwira n’abandi ati: “Mfite umutungo uhagije, urenze ushobora gukoreshwa mbere y’uko 
Umukiza agamka.” Abantu bamwe bagiye bangizwa cyane n’iyo mikorere maze bakakira 
ukuri bafite imyumvire ipfuye ntibabone ko ari amafaranga y’Uwiteka bakoreshaga ndetse 
ntibumve n’agaciro kayo. Abo bantu bababaje bakiriye ubutumwa bwa marayika wa gatatu 
kandi bakaba barahawe umgero nk’urwo rwashyizwe imbere yabo, bazagira byinshi biga 
kugira ngo biyange kandi bababazwe kubwa Kristo. Baziga gutandukana n’ubuzima 
butabagoye, bareke kwiga ibibanezeza maze mu bwenge bazirikane agaciro k’ubugingo 
bw’abandi. Abumva ko hari akaga kabugarije ntibazahirimbanira gushaka kugendera mu 
buzima bworoshye no kugubwa neza. Abantu bamwe badafite umuhamagaro bagiye 
bashishikarizwa kuza mu murimo. Abandi nabo bagiye bagirwaho ingamka n’ibyo bityo 
ntibigera bumva ko kudasesagura umutungo, kwiyanga ubwabo ndetse no gushyira 
umutungo mu bubiko bw’Uwiteka bikenewe. Bazibwira kandi banavuge bati: “Hari abandi 
bantu bafite ubushobozi buhagije, ni bo bazatanga kubw’aka kanyamakum. Nta kintu na 
kimwe nkeneye gukora. Aka kanyamakum kazashyigikirwa nta bufasha ntanze.” (IZ 92.1} 

Nta mbanza na mto rwangiyeho kubona ko abantu bamwe bafashe ako gace gato k’ibyo 
navuze byari byerekeye gutanga ubutunzi mu gushyigikira umurimo w’Imana ndetse no 
kubukoresha nabi. Basesagura ubutunzi bwabo ari nako birengagiza gushyira mu bikorwa 
amahame avugwa mu bindi bice by’ibyo navuze. Muri kiriya gice cy’ubutumwa nandikiye 
umukumbi muto hari aya magambo: “Nabonye ko umurimo w’Imana wagiye ubangamirwa 
kandi ugasuzuguzwa na bamwe bagendaga nta butumwa bahawe n’Imana. Bene aba 
bazabazwa n’Imana iby’ifaranga ryose bakoresheje mu ngendo bakoze bitari mu nshingano 
zabo kubera ko ayo mafaranga aba yarafashije mu murimo wayo.” Muri icyo gice kandi 
havugwa aya magambo ngo: “Nabonye ko abafite imbaraga zo gukoresha amaboko yabo 


[ 84 ] 



kugira ngo bashyigikire umurimo [w’Imana] bazabazwa icyo bakoresheje izo mbaraga 
nk’uko abandi nabo bazabazwa iby’umutungo wabo.” {IZ 93.2} 

Ahangaha nshaka kuvuga by’umwihariko ku ngingo navuzeho mu mpapuro zibanza mu gice 
kivuga iby’inshingano yacu mu gihe dutegereje igihe cy’akaga. Dore amagambo amwe yo 
muri icyo gice: “Umugambi w’amagambo y’Umukiza wacu [ari muri Luka 12:33] 
ntiwagaragajwe neza. Neretswe ko “umugambi wo kugurisha atari uwo guha abafite 
imbaraga zo gukora kugira ngo babashe kwibeshaho, ahubwo ni ukugira ngo ukuri 
kwamamazwe hose. Gushyigikira abantu bashoboye gukora maze bakaguma mu bunebwe 
ni icyaha. Abantu bamwe bagiye baba abanyamwete mu kuza mu materaniro yose, nyamara 
bataje guhesha Imana ikuzo ahubwo bari bazanwe n’“imigati n’amafi.” Icyiza kurutaho ni 
uko bene abo bari bakwiriye kuba bigumiye imuhira bagakoresha amaboko yabo “ibyiza” 
kugira ngo bamare ubukene bw’imiryango yabo kandi bagire icyo batanga cyo gushyigikira 
umurimo uhebuje wo kwamamaza ukuri kugenewe iki gihe.” Mu bihe byashize Satani 
yakoze umugambi wo gutera bamwe kugira umwuka w’ubwira bwo gusesagura umutungo, 
ndetse yanateye abavandimwe bacu mu kwizera kugira umuhati wo gutanga ubutunzi bwabo 
kugira ngo binyuze mu kugira umutungo mwinshi watanganwe umwuka wo gusesagura no 
guhubuka, abantu bababazwe kandi bazimire bityo ubwo ukuri kugomba gusakazwa hose 
muri iki gihe habeho ubukene. Umugambi wa Satani wagezweho ku rwego runaka. jlZ 
93.1} 

Uwiteka yerekanye amakosa y’abantu benshi bahanga gusa amaso abantu bafite umutungo 
wo gushyigikira iyandikwa ry’ikinyamakuru ndetse n’izindi nzandiko. Abantu bose 
bakwiriye gukora uruhande rwabo. Abafite imbaraga zo gukoresha amaboko yabo bityo 
bakaba babona uburyo bwo gufasha mu gushyigikira umurimo w’Imana bazabazwa uko 
bazikoresha kimwe n’uko abafite ubutunzi nabo bazabazwa uko babukoresha. Umwana 
wese w’Imana uhamya ko yizera ukuri kw’iki gihe akwiriye kugira umwete wo gukora 
uruhare rwe muri uyu murimo. jlZ 93.2} 

Muri Nyakanga 1853, nabonye ko bitari nk’uko byari bikwiriye kuba kubona 
ikinyamakuruSO cy’Imana kandi cyemewe nayo cyasohoka incuro nke cyane. Muri iki gihe 
turimo, umurimo w’Imana ukeneye iki kinyamakuru buri cyumweru, kandi ukeneye 
gucapwa kw’inzandiko nyinshi zishyira ahagaragara ibinyoma bigenda byiyongera muri iki 
gihe. Nyamara uyu murimo ukomwa mu nkokora kubwo kubura k’umutungo. Nabonye ko 
ukuri kugomba kugenda kandi ko tutagomba kugira ubwoba bwinshi. Nabonye ko inzandiko 
n’ibinyamakuru bikwiriye kugenda ari bitatu bikajya n’aho bitari bikenewe, kurusha uko 
n’ikinyamakuru kimwe cyavutswa abantu bagikunda kandi gishobora kugirira akamaro. 
Nabonye ko ibimenyetso byo mu minsi ya nyuma bikwiriye gushyirwa ahagaragara, kuko 
kwigaragaza kwa Satani kugenda kwiyongera. Ibinyamakuru n’ibitabo bya Satani n’abakozi 

be biragenda byiyongera, imbaraga zabo ziriyongera, bityo ibyo dukora kugira ngo dushyire 
ukuri imbere y’abandi bigomba gukorwa vuba. {IZ 93.3} 

Neretswe ko ukuri kwandikwa muri iki gihe kuzatsinda kuko ari ukuri ko mu minsi ya 
nyuma. Kuzabaho kandi ntikuzakenera cyane kuvugwaho mu gihe kiri imbere. Ntabwo 
amagambo atagira ingano akeneye gushyirwa ku kinyamakuru kugira ngo ashimangire ibyo 
kivuga kandi ngo arabagiranishe umucyo wacyo. Ukuri ntigukebakeba, kurasobanutse, 
kurumvikana kandi kwihagararaho kukirwanirira. Nyamara si ko biri ku kinyoma. Ikinyoma 
kirafinze kandi kirihishe ku buryo kiba gikeneye amagambo menshi yo kugisobanura mu 
miterere yacyo igoretse. Nabonye ko ahantu hamwe umucyo wose bari barakiriye bari 
barawukuye muri iki kinyamakuru. Nabonye ko abantu bari barakiriye ukuri muri ubu buryo 
maze bakubwira n’abandi; ndetse ko ubu aho abantu ari benshi bagiye bakangurwa n’iyi 
ntumwa ya bucece. Iki kinyamakuru ni cyo cyabaye umubwiriza wabo rukumbi. Umurimo 
wo kwamamaza ukuri ntukwiriye kubangamirwa mu iterambere ryawo bitewe no kubura 
ubutunzi. jlZ 94.1} 

Gahunda mu ivugabutumwa bwiza 

Uwiteka yagaragaje ko kugendera kuri gahunda mu ivugabutumwa byagiye bitinywa kandi 
bikirengagizwa cyane. 51 Gukurikiza imihango bikwiriye kuzibukirwa, ariko mu kubikora 
gahunda ntikwiriye kwirengagizwa. Mu ijuru hari gahunda. Igihe Kristo yari ku isi mu 
itorero hari gahunda, kandi na nyuma yo gusubira mu ijuru kwe, gahunda yakurikizwaga 
n’abigishwa be nta gukebakeba. No muri iki gihe, muri iyi minsi ya nyuma ubwo Imana iri 
guhuriza abana bayo mu bumwe bwo kwizera, hari ubukene bukomeye bwa gahunda 
kurenza uko byigeze bibaho kuko nk’uko Imana ihuriza hamwe abana bayo, Satani nawe 
n’abamarayika be babi bari gukorana umwete kugira ngo batume ubwo bumwe butabaho 
kandi babusenye. Kubw’ibyo, abantu badafite ubwenge no gushyira mu gaciro bihutira 
kujya mu murimo. Bishoboka ko batayobora neza abo mu miryango yabo, kandi nubwo 
batagira gahunda cyangwa badafite ubushobozi bwo kuyobora abantu bake Imana 
yabaragije mu miryango yabo, bumva bashoboye gukora inshingano yo kuyobora 
umukumbi. Bakora amakosa menshi bityo abantu batamenyereye ukwizera kwacu bagafata 
ko abavugabutumwa bose bameze nk’abo bantu bagiye ntawe ubohereje. Uko ni ko 
umurimo w’Imana ugawa, kandi ukuri kugapflikiranwa n’abatizera benshi nyamara 
bagombye kuba abanyakuri kandi bakabaza bahagaritse umutima bati: ‘Mbese ni kuriya 
ibintu bimeze?’ Abantu badafite imibereho iboneye kandi batujuje ibyangombwa byo kuba 
bakwigisha ukuri kugenewe iki gihe binjiye mu murimo batarigeze bamenywa n’itorero 
cyangwa abavandimwe bacu mu kwizera muri rusange, none umusaruro uvuyemo ni urujijo 
no kwitandukanya. Bamwe bazi ukuri mu magambo gusa, kandi bashobora kujya impaka 

nyamara nta bya Mwuka bagira, nta gushyira mu gaciro ndetse nta n’uburambe bafite. 
Batsindwa ku bintu byinshi byari ingenzi cyane ko basobanukirwa mbere yo kwigisha ukuri. 
Abandi ntibagira icyo bavuga ariko kuko abizera bake bagiye babumva kenshi basenga neza 
kandi bafite n’amagambo asize umunyu, binjizwa mu murimo bakajya gukora umurimo 
Imana itigeze ibaha kandi batanafitiye uburambe buhagije no gushyira mu gaciro. Habaho 
ubwibone mu by’umwuka, barahagurutswa maze bagakorera muri uko kwibeshya ko ari 
abakozi. Ntabwo biyizi. Babura imitekerereze mizima no gutekerezanya ubwitonzi. 
Bavugana ubwibone ibiberekeye, kandi bakemeza ibintu byinshi badashbora guhamisha 
Ijambo ry’Imana. Ibi Imana irabizi, bityo rero ntishobora guhamagara bene abo ngo bakore 
muri iki gihe kiruhije. Ikindi kandi, abavandimwe bacu mu kwizera bakwiriye kwitonda 
cyane kugira ngo badashyira mu murimo abo Imana itigeze ihamagara. {IZ 94.2} 

Muri rusange, abo bantu batigeze bahamagarwa n’Imana ni bo bishongora bavuga ko 
bahamagawe kandi ko imirimo bakora ari ingenzi cyane. Bajya ku murimo maze muri 
rusange ntibatange urugero rwiza. Nyamara hamwe na hamwe bagera ku ntsinzi maze bo 
ubwabo ndetse n’abandi ibyo bikabatera gutekereza ko bahamagawe n’Imana. Kuba abantu 
bagera ku ntsinzi hamwe na hamwe ntabwo ari igihamya nyakuri cy’uko bahamagawe 
n’Imana; kuko ubu abamarayika b’Imana bari kugenda bagera ku mitima y’abana bayo 
bayumvira kugira ngo bamurikire intekerezo zabo ku bijyanye n’ukuri, ngo babashe 
kukwakira kandi babeho. Kandi nubwo abantu biyohereje bishyira aho Imana itigeze 
ibashyira kandi bagahamya ko ari abigisha, ndetse kubwo kubumva abantu bakakira ukuri, 
ntabwo iki ari igihamya cy’uko bahamagawe n’Imana. Abantu bumva ukuri kubaturutseho 
barakwakira maze kukazabashyira mu rubanza no mu bubata bitewe n’uko nyuma yaho 
batahura ko abo bantu batari bashikamye mu nama y’Imana. Nubwo abanyabyaha bavuga 
ukuri, hari abantu bamwe bashobora kukwakira, nyamara ibyo ntibituma abakuvuze 
barushaho kwemerwa n’Imana na hato. Abanyabyaha bakomeza kuba abanyabyaha, kandi 
nk’uko ibinyoma bigishije abo Imana ikunda ndetse n’urujijo binjije mu itorero bingana, ni 
ko igihano bazahabwa nacyo kizaba kiri. Ntabwo ibyaha byabo bizakomeza gutwikirwa, 
ahubwo bizashyirwa ahagaragara ku munsi w’uburakari bukaze bw’Imana. {IZ 95.1} 

Izo ntumwa ziyohereje ku giti cyazo ni umuvumo ku murimo w’Imana. Abantu bumvira 
kandi bitonda babagirira icyizere, bagatekereza ko bagenda bakurikije inama y’Imana kandi 
ko bunze ubumwe n’itorero. Kubw’ibyo, babemerera kuyobora imihango, kandi kubera ko 
inshingano yabo igaragara neza ko bagomba gukora imirimo yabo y’ibanze, bakabemerera 
bakababatiza. Nyamara igihe umucyo uje, nk’uko bikwiriye kugenda byanze bikunze, maze 
bakamenya ko ba bantu batari nk’uko bumvaga ko bateye (ko ari intumwa zahamagawe 
kandi zatoranyijwe n’Imana), ababagiriraga icyizere bagira kwibaza no gushidikanya ku 
kuri bari barakiriye maze bakumva bagomba kongera kukwiga kose. Babuzwa amahwemo 

kandi bagahangayikishwa n’umwanzi ku byerekeye ibyo banyuzemo byose, bakibaza niba 
Imana yarabayoboye cyangwa se itarabayoboye. Ntibanyurwa batabanje kubatizwa bundi 
bushya. Kujya ahantu bene abo bantu babaye kandi bakahagaragaza uru rugero rubi bigora 
cyane imitima y’intumwa z’Imana kuruta kwinjira ahantu hashya. Abagaragu b’Imana 
bagomba kurwanya amakosa beruye kandi bashize amanga ntibatwikire amakosa, kuko 
bahagaze hagati y’abazima n’abapfuye ndetse bakaba bagomba kuzabazwa ibijyanye 
n’ubudahemuka bwabo, umurimo bashinzwe n’icyitegererezo baha umukumbi Uwiteka 
yabaragije. {IZ 95.2} 

lyo za ntumwa ziyohereje zitaza ahubwo zikaguma mu mwanya ucishije bugufi Uwiteka 
yazigeneye, abantu bakira ukuri maze bagahura n’ibigeragezo nk’ibyo bagombye kuba 
barabonye ukuri kudahinduka. Ijisho ry’Imana ryari riri ku bana bayo b’agaciro kenshi, 
kandi iba yaraboherereje intumwa zayo yahamagaye kandi yatoranyije (abantu bari kugenda 
basobanukiwe neza). Umucyo w’ukuri wari kugaragaza kandi ugahishurira abo bantu 
umwanya nyakuri bahagazemo, kandi bajyaga kwakira ukuri mu buryo busobanutse neza 
ndetse bakanyurwa n’ubwiza bwako no kumvikana kwako. Bityo mu kumva imbaraga yako 
ikomeye, bajyaga gukomera kandi bakagaragaza hose urugero n’impinduka byera. {IZ 
96.1} 

Nongeye kwerekwa akaga gaterwa n’abo bagenda kandi batarahamagawe n’Imana. 
Nibaramuka hari intsinzi bagezeho, ibyangombwa batujuje bizagaragara. Hazafatwa 
ingamba zidashyize mu gaciro, kandi kubwo kubura ubwenge abantu bamwe b’agaciro 
kenshi babasha kugezwa ahantu badashobora kugerwaho. Nabonye ko abagize itorero 
bakwiriye kumva neza inshingano yabo kandi bakitegerezanya ubushishozi n’ubwitonzi 
ibijyanye n’imibereho, ubushobizi n’imikorere rusange by’abavuga ko ari abigisha. Niba 
hadatanzwe igihamya kidashidikanywaho cyerekena ko Imana yaba yarabahamagaye, kandi 
nibatumvira iri rarika, itorero rifite inshingano yo kugira icyo rikora no kumenyekanisha ko 
abo bantu ritabafata nk’abigisha. Iki ni cyo cyonyine itorero rishobora gukora kugira ngo 
rivuge ukuri kuri iki kibazo kuko umutwaro uba uri kuri ryo. {IZ 96.2} 

Nabonye ko uyu muryango umwanzi yinjiriramo kugira ngo abuze amahoro kandi atere 
umuvurungano mu mukumbi ushobora gukingwa. Nabajije marayika uko uyu muryango 
wakingwa. Marayika yaravuze ati: “Itorero rigomba kujya mu Ijambo ry’Imana kandi 
rigashikama kuri gahunda mu ivugabutumwa yagiye yirengagizwa kandi igasuzugurwa.” Ibi 
ni ibintu by’ingenzi cyane kugira ngo itorero rigire ubumwe bwo kwizera. Neretswe ko mu 
gihe cy’intumwa, itorero ryari riri mu kaga ko kuyobywa no kwigarurirwa 
n’abigishabinyoma. Kubw’ibyo, abavandimwe mu kwizera batoranyije abagabo bari 
baragaraweho ibihamya byiza ko bashoboye kuyobora neza ingo zabo kandi bagira gahunda 
mu miryango yabo, ndetse bakaba barashoboraga kumurikira abari bari mu mwijima. 

Bagishije Imana inama iby’iki kibazo maze nk’uko ubushake bw’itorero na Mwuka Wera 
bwari buri, babarobanura bakoresheje kubarambikaho ibiganza. Bamaze guhabwa 
inshingano yabo n’Imana kandi bamaze kwemezwa n’itorero, bagenda babatiza mu izina 
rya Data wa twese, Umwana na Mwuka Wera, ndetse bakayobora imihango yo mu nzu 
y’Uwiteka. Akenshi bahoraga bakorera abera nk’abagaragu babo babashyikiriza 
ibimenyetso by’umubiri w’Umukiza washenjaguwe n’amaraso ye yasheshwe, akaba 
yarabambwe kugira ngo abana b’Imana bakundwa bakomeze kujya bibuka imibabaro 
n’urupfu rwe. {IZ 96.3} 

Neretswe ko muri iki gihe tutarinzwe abigishabinyoma birenze uko bari bari mu gihe 
ey’intumwa; kandi niba ntaeyo dukoze; twagombye gufata ingamba zihariye nk’uko 
intumwa zakoze kugira ngo zitume habaho amahoro, ubwumvikane n’ubumwe mu 
mukumbi w’Imana. Dufite urugero rwabo kandi dukwiriye kurukurikiza. Abizera bafite 
ubunararibonye n’imyumvire iboneye bakwiriye guterana, kandi bakurikije Ijambo 
ry’Imana n’amabwiriza bahabwa na Mwuka Wera, ndetse banasenga, bakwiriye kurambika 
ibiganza ku bagaragaweho mu buryo bwuzuye ko bahawe inshingano n’Imana maze 
bakabatoranya kugira ngo begurirwe umurimo wayo burundu. Iki gikorwa gikwiriye 
kwerakana ko itorero ryemera kugenda kwabo nk’intumwa kugira ngo bajyane ubutumwa 
bw’ingenzi bwigeze bushyikirizwa abantu. jlZ 97.1} 

Ntabwo Imana izigera iragiza umukumbi wayo w’agaeiro kenshi abantu bafite intekerezo 
n’imyumvire byashegeshwe n’ibinyoma bya kera bari barirunduriyemo birimo ibyo bita 
kugera ku butungane bwuzuye52 muri ubu buzima ndetse n’ibyo kugendererwa n’imyuka. 
Kubw’imikorere yabo, igihe bari bakiri mu buyobe, bene aba bantu bariyandaritse kandi 
bateza igisuzuguriro umurimo wo kwamamaza ukuri. Nubwo ubu bashobora kumva 
baratandukanye n’ikinyoma kandi bakumva bashoboye kujya kwigisha ubu butumwa 
buheruka, Imana ntizabemera. Ntizigera ibashinga kwita ku bantu b’agaeiro kenshi kuko 
ibitekerezo byabo byangiritse igihe bari bari mu binyoma bityo ubu bikaba byaracitse intege. 
Ukomeye kandi Wera ni Imana ifuha, kandi izashyiraho abantu batunganye kugira ngo 
bajyane ukuri kwayo. Abantu bera bakurikiza amategeko yera Imana yavugiye ku musozi 
Sinayi nk’umugabane umwe [wa kamere yayo], ni bo bonyine bazayubahisha babinyujije 
mu kuyigisha abandi. jlZ 97.2} 

Abagaragu b’Imana bigisha ukuri bakwiriye kuba abantu bafite imitekerereze myiza. 
Bakwiriye kuba abantu bashobora kwihanganira kuba bavuguruzwa ntibafatwe n’uburakari; 
kuko abarwanya ukuri bazashingira ku bakwigisha kandi igitekerezo cyose kibarwanya 
gishobora gutangwa kizagorekwa cyane kugira ngo gisenye ukuri. Abagaragu b’Imana 
batwaye ubutumwa bagomba kuba biteguye kwigizayo ibyo bitekerezo bafite ubwitonzi 
n’ubugwaneza kandi bakoresheje umucyo w’ukuri. Incuro nyinshi abarwanya ukuri 

bavugisha abagabura batoranyijwe n’Imana mu mvugo y’ubushotoranyi kugira ngo babatere 
kuba basohokwamo n’amagambo mabi bityo bayatubure uko bashoboye kose maze babwire 
abandi ko abigisha amategeko bafite umwuka mubi kandi ko ari abanyaburakari nk’uko 
byatangajwe. Neretswe ko tugomba kwitegura kwitwararika ku magambo aturwanya dufite 
kwihangana, gutekereza neza n’ubugwaneza, kandi tukareka ayo magambo akagira 
uburemere akwiye, ntituyamagane cyangwa ngo tuyarwaye dukoresheje amagambo meza 
tugamije gucisha bugufi uturwanya no kumugaragariza umutima mubi. Ahubwo duhe ayo 
magambo atuvuguruza uburemere bwayo, maze nyuma yaho dushyire ahagaragara umucyo 
n’imbaraga y’ukuri, bityo tureke umucyo utsinde kandi ukureho ibinyoma. Uko ni ko isura 
nziza izagaragazwa maze abaturwanya bashyira mu gaciro babone ko bari barayobejwe 
kandi ko abakurikiza amategeko y’Imana badateye nk’uko bari barabibwiwe. {IZ 98.1} 

Abavuga ko ari abagaragu b’Imana ihoraho bagomba kuba bafite ubushake bwo kuba 
abagaragu b’abantu bose aho kugira ngo bashyirwe hejuru y’abizera. Bagomba kandi kugira 
umutima w’ubugwaneza n’urugwiro. Niba bakoze amakosa bakwiriye kuba biteguye 
kwatura babikuye ku mutima. Kuba umuntu yari afite umugambi mwiza ntibikwiye kugirwa 
urwitwazo rwo kutatura no kwihana amakosa yakoze. Kwatura ikosa no kuryihana 
ntibikwiye kugabanya icyizere itorero ryari rifitiye umuvugabutumwa, kandi akwiriye 
gutanga urugero rwiza. Umwuka wo kwatura no kwihana ukwiriye gushishikarizwa abagize 
itorero kandi umusaruro uzavamo uzaba ubumwe bushyitse. Abavuga ko ari abigisha 
bakwiriye kubera abandi icyitegererezo cy’ubutungane, ubugwaneza no kwicisha bugufi, 
bakagira umutima w’ineza kugira ngo bagarure abantu kuri Yesu no ku kuri kwa Bibiliya. 
Umugabura watoranyijwe na Kristo akwiriye kuba atunganye mu mvugo n’ingiro. Akwiriye 
guhora yibuka ko atwaye amagambo yahumetswe, amagambo y’Imana izira inenge. 
Agomba kandi kuzirikana ko ashinzwe kwita ku mukumbi w’Imana, kandi ko agomba 
kujyana imitwaro yawo kuri Yesu, kandi akabasabira nk’uko Yesu adusabira kuri Se. {IZ 
98.2} 

Ibitekerezo byanjye byongeye kwerekezwa ku Bisiraheli ba kera maze mbona uko abakozi 
bo mu buturo bwera bagombaga kuba baboneye kandi batunganye, kuko umurimo wabo 
watumaga begerana n’Imana cyane. Abagabura b’ubutumwa bwiza bagomba kuba 
intungane, imbonera kandi badafite icyo bagawa. Nibitaba bityo Imana izabarimbura. 
Ntabwo Imana yigeze ihinduka. Irera kandi iratunganye, ndetse uko yahoze ni ko iri na 
n’ubu. Abavuga ko ari abagabura bakorera Yesu bakwiriye kuba abantu bafite 
ubunararibonye n’ubutungane, bityo bakazashobora gukwiza umwuka w’ubutungane 
ahantu hose n’igihe cyose. {IZ 99.1} 

Neretswe ko igihe kigeze kugira ngo abavugabutumwa bajye ahantu hose imiryango 
ikinguye, kandi ko Imana izabajya imbere igakingure imitima y’abantu kugira ngo babatege 

amatwi. Ahantu hashya hagomba kwinjirwa, kandi ahantu hose ibi bizakorwa, bizagenda 
neza nibagenda ari babiri babiri kugira ngo bakomezanye. Hagaragajwe gahunda iteye itya: 
Byaba byiza eyane abavandimwe mu kwizera babiri batangiriye hamwe bakajyana ahari 
umwijima w’icuraburindi, ahari ukurwanya ukuri bikabije ndetse hakaba hakenewe 
gukorwa umurimo ukomeye. Bityo kubwo gushyira hamwe imbaraga zabo no kugira 
ukwizera guhamye, bazagaragariza ukuri abari mu mwijima. Niba bashaka kugera kuri 
byinshi kubwo gusura ahantu henshi muri urwo rugendo, bazagenda batandukanye ariko 
bajye bahura kenshi kugira ngo kubwo kwizera kwabo baterane ubutwari bityo 
bakomezanye kandi bashyigikirane. Nanone kandi, nibajye inama ku hantu bakinguriwe 
gukora umurimo maze bafate umwanzuro kuri zimwe mu mpano zabo zizaba zikenewe 
cyane ndetse no ku buryo bakoresha kugira ngo bagere ku ntsinzi ikomeye mu kugera ku 
mitima y’abantu. Igihe batandukanye, ubutwari n’imbaraga byabo byongera kuba bishya 
kugira ngo bahangane n’umwijima ndetse n’abarwanya ukuri, kandi bakore bafite umutima 
wo gukiza abari mu nzira igana irimbukiro. {IZ 99.2} 

Neretswe ko abagaragu b’Imana badakwiriye kujya bajya ahantu hamwe incuro nyinshi, 
ahubwo bakwiriye kujya gushakira abantu ahantu hashya. Abamaze gushikama mu kuri 
ntibakwiriye kubazwa byinshi bijyanye n’umurimo wabo kuko bagomba kuba bashoboye 
guhagarara bonyine, bagakomeza abandi bantu babakikije mu gihe intumwa z’Imana zagiye 
gusura ahari umwijima kandi hitaruye, zishyikiriza ukuri abataramurikirwa ku birebana 
n’ukuri kw’iki gihe. (IZ 99.3} 

Ingorane z’itorero 

Bavandimwe nkunda: Ubwo ikinyoma kigenda gisakara hose mu buryo bwihuse, dukwiriye 
gushaka uko dukanguka mu murimo w’Imana kandi tukamenya igihe turimo. Umwijima 
ugomba gutwikira isi ndetse umwijima w’icuraburindi ugatwikira abantu. Kandi kubera ko 
hafi y’abantu bose badukikije bazengurutswe n’umwijima w’icuraburindi w’ikinyoma 
n’ubuyobe, ni ahacu kuzibukira ubupfapfa maze tukaba hafi y’Imana aho dushobora gukura 
imirasire y’umucyo n’ikuzo biva mu maso ha Yesu. Ubwo umwijima urushaho kubudika 
n’ikinyoma kikiyongera, dukwiriye kurushaho kumenya ukuri mu buryo bwimbitse kandi 
tukaba twiteguye gushyigikira uruhande duhagazemo twishingikirije ku Byanditswe. jlZ 
100 . 1 } 

Tugomba kwejeshwa ukuri, tukiyegurira Imana burundu maze tugashyira mu bikorwa 
ubutungane bwacu kugira ngo Uwiteka atwongere umucyo, kandi tubashe gukura umucyo 
mu mucyo we ndetse duhabwe imbaraga n’ubushobozi bwe. Igihe cyose tutazaba turi maso 
tuzaba dushobora kwigarurirwa n’umwanzi kandi tuzaba turi mu kaga gakomeye ko 
gutsindwa n’imbaraga z’umwijima. Satani atuma abamarayika be ngo babe maso kandi 

batsembe abo bashobora bose, ngo bamenye ubuyobe n’ibyaha bikunda kwibasira abahamya 
ko bizera ukuri bityo babagoteshe umwijima kugira ngo bareke kuba maso, bakore 
ibizasuzuguza uruhande bavuga ko bakunda kandi bateze itorero agahinda. Imitima y’abo 
bantu bayobejwe kandi batari maso irushaho kwijima maze umucyo wo mu ijuru ukagenda 
ubavaho. Ntabwo bashobora gutahura ibyaha bibizingiraho maze Satani akababohesha 
urushundura rwe bityo bagafatwa mu mutego we. {IZ 100.2} 

Imana ni yo mbaraga zacu. Ni yo dukwiriye guhanga amaso ngo iduhe ubwenge kandi 
ituyobore bityo tubashe kuzirikana ikuzo ryayo, ibyiza by’itorero ndetse n’agakiza 
k’ubugingo bwacu. Tugomba gutsinda ibyaha bitwizingiraho. Buri muntu ku giti cye 
akwiriye guharanira kugera ku ntsinzi nshya buri munsi. Tugomba kwiga guhagarara buri 
wese ku giti cye kandi tukishingikiriza ku Mana burundu. lyo tumaze kumenya ibi, 
birushaho kuba byiza. Nimucyo buri wese avumbure aho atsindwa, maze agenzure neza ko 
ibyaha bye bitamutsinda, ahubwo ko abinesha. Icyo gihe tuzabasha kumva dufitiye Imana 
icyizere kandi itorero rizarindwa akaga gakomeye. jlZ 100.3} 

Igihe intumwa z’Imana zivuye mu miryango yazo zigiye ku murimo wo kugeza agakiza ku 
bantu, zigakoresha igihe cyazo kinini zigeza ubutumwa ku bantu bamaze imyaka myinshi 
bizera ukuri nyamara bakaba bakiri abanyantege nke bitewe n’uko badohotse, bakareka 
kwirinda; rimwe na rimwe njya ntekereza ko batera umwanzi kubagerageza. Bajya mu 
bibazo bimwe bitanafite agaciro, bityo igihe cy’abagaragu b’Imana kikahatakarira babasura. 
Abagaragu b’Imana bamarana n’abo bantu amasaha menshi ndetse n’iminsi bityo imitima 
yabo igaterwa agahinda kandi igakomeretswa no kumva ingorane n’ibigeragezo 
bitaremereye bivugwaho aho buri wese agerageza gukabya imibabaro ye kugira ngo 
agaragaze ko ikomeye cyane atinya ko abagaragu b’Imana bazatekereza ko yoroheje cyane 
ndetse idakwiye kwitabwaho. Aho kwishingikiriza ku bagaragu b’Imana kugira ngo 
babafashe kuva muri ibyo bibazo, bakwiriye gusuka intimba zabo imbere y’lmana bakiyiriza 
ubusa kandi bagasenga kugeza igihe ibyo bibazo bikuriweho. jlZ 100.4} 

Abantu bamwe basa n’abatekereza ko ibyo Imana yahamagariye abavugabutumwa ngo 
bajye gukora mu murimo wayo ari ukujya aho bategetswe maze bagaterura abo bantu mu 
maboko yabo. Batekereza kandi ko umugabane w’ingenzi mu murimo wabo ari ugukemura 
utubazo twabo n’ibigeragezo bidakomeye baba barikururiye bitewe n’ibyo bakora 
batabitekerejeho neza, cyangwa bigaterwa no guha umwanzi urwaho no guha intebe 
umwuka mubi wo gushaka amakosa ya bagenzi babo babakikije. Ariko se muri icyo gihe 
umukumbi ufite inzara uba uri he? Uba uri kwicwa n’inzara usonzeye umutsima 
w’ubugingo. Abantu bazi ukuri ndetse bakaba barigeze kugushikamamo ariko ntibakumvire 
(iyo baba barakumviye, baba bataragezweho na bimwe muri ibyo bigeragezo) ni bo 
batindana abavugabutumwa maze intego nyakuri Imana yabahamagariye kujya gusohoza 

mu bantu ntigerweho. Abagaragu b’Imana batezwa intimba kandi umuhati wabo ukayoyoka 
bitewe n’ibintu nk’ibyo biba mu itorero mu gihe abantu bose bari bakwiriye guharanira 
kutagira n’uburemere bungana n’ubwibaba bongera ku mitwaro abavugabutumwa bafite. 
Ahubwo bakwiriye kubafasha bakoresheje amagambo atera ibyiringiro ndetse 
bakanabasabira buzuye kwizera. Mbega uburyo abavugabutumwa barushaho kumva 
babohotse iyaba abantu bose bizera ukuri biyitagaho kandi bagakagerageza gufasha abandi 
mu mwanya wo kwisabira ubufasha bwinshi. Nk’uko bimeze, igihe abagaragu b’Imana 
bagiye ahantu hari umwijima, aho ukuri kutigeze kumenyekana, bajyanayo umutima 
washenjaguritse waturutse ku bigeragezo bitari ngomba by’abavandimwe babo mu kwizera. 
Icyiyongera kuri ibi ni uko baba bagomba guhura n’abatizera n’urwikekwe rw’ababarwanya 
kandi abantu bamwe bakabakandagirana. {IZ 101.1} 

Mbega ukuntu guhindura imitima y’abantu byakoroha ndetse n’Imana ikarushaho guhabwa 
ikuzo iyaba abagaragu bayo barindwaga gucibwa intege no kwikorezwa ibigeragezo kugira 
ngo babashe kwigisha ukuri mu bwiza bwako bafite umutima utaremerewe. Abantu bose 
babarwaho gukoresha abagaragu b’Imana cyane no kubaremereza babikoreza ibigeragezo 
byabo kugira ngo babikemure, bagomba kuzabazwa n’Imana igihe cyose ndetse n’ubutunzi 
byapfushijwe ubusa kugira ngo binezeze nyamara ari ko bashimisha umwanzi. Bakwiriye 
kubaho mu buryo bafasha abavandimwe babo mu kwizera. Ntibagomba na hato gutuma 
ibigeragezo n’ingorane byabo bibera umutwaro iteraniro ryose, cyangwa ngo bategereze 
kugeza igihe bamwe mu bavugabutumwa baziye ngo babibakemurire. Ahubwo bakwiriye 
kujya imbere y’Imana ubwabo, bagakura ibigeragezo byabo byose mu nzira, bityo igihe 
abakozi baje bakaba biteguye kubatera ingabo mu bitugu aho kubaca intege. jlZ 101.2} 

Ibyiringiro by’itorero 

Ubwo mperutse kwitegereza ahanzengurutse ngo ndebe ko nabona abayoboke bicisha 
bugufi ba Yesu w’umugwaneza kandi woroheje mu mutima, intekerezo zanjye zarakoze 
cyane. Abantu benshi bavuga ko bategereje kugaruka kwa Yesu kwegereje bagenda 
bisanisha n’iyi si kandi bashaka cyane gushimwa n’ababakikije kuruta uko bakwemerwa 
n’Imana. Barakonje kandi bagendera ku mihango nk’amatorero ku izina bamaze igihe gito 
batandukanyije nayo. Amagambo yabwiwe itorero rya Lawodokiya agaragaza neza uko 
bameze muri iki gihe (Reba Ibyahishuwe 3:14-20). Ntabwo “bakonje kandi ntibashyushye,” 
ahubwo ni “akazuyazi.” Nibatumvira inama y’ “Umuhamya nyakuri kandi ukiranuka,” 
ndetse bakagira umwete bakihana kandi bagahabwa “izahabu yatunganyijwe mu ruganda,” 
n’ “umwenda wera” n’ “umuti wo gusiga ku maso,” azabaruka. (IZ 102.1} 

Igihe cyarageze ubwo umubare munini w’abantu bigeze kwishima kandi bagatera hejuru 
kubw’umunezero batewe no kuza kwihuse k’Umukiza, bagiye kwifatanya n’amatorero 

ndetse n’ab’isi bajyaga babakwena kubw’uko bizerega ko Yesu agiye kugamka ndetse 
bagakwiza hose ibinyoma by’amoko yose kugira ngo bibatere kwangwa kandi byangize 
isura yabo mu bantu. Muri iki gihe, iyo hagize umuntu wifuza Imana cyane, akaba afitiye 
inzara n’inyota ubutungane maze Imana ikamuha kumva agezweho n’imbaraga yayo kandi 
igahaza ubugingo bwe ikoresheje gusakaza urukundo rwayo mu mutima we; iyo bene uwo 
muntu ahaye Imana ikuzo kubwo kuyisingiza, akenshi ba bizera gito bavuga ko bategereje 
kugamka k’Umukiza bamufata nk’aho yashutswe maze bakamugerekaho ko yataye 
ubwenge kandi ko afite imyuka mibi. {IZ 102.2} 

Benshi muri abo Bakristo ku izina bambara nk’ab’isi, bakavuga kandi bagakora nkabo uretse 
ko ikintu kimwe gusa bashobora kumenyekaniraho ari ibyo biyitirira. Nubwo bavuga ko 
bategereje Kristo, ntabwo ibiganiro byabo byerekeza ku by’ijum ahubwo byerekeza 
kuby’isi. Mbega uko abantu bavuga ko “bategereza kandi bagatebutsa umunsi w’Imana” 
bakwiriye kuba bagira ibiganiro byera no kubaha Imana! (2Petero 3:11,12). “Kandi ufite 
ibyo byiringiro muri we, yiboneza nk’uko uwo aboneye. (1 Yohana 3:3). Ariko bigaragara 
ko abantu benshi bitwa Abadiventisiti bacukumbura cyane bashaka uko barimbisha imibiri 
yabo no kugaragara neza mu maso y’ab’isi kumsha uko bacukumbura biga mu Ijambo 
ry’Imana kugira ngo bamenye uko bakwemerwa nayo. {IZ 102.3} 

Ese byagenda bite Yesu wuje umkundo, we cyitegererezo cyacu, yigaragaje muri abo bantu 
ndetse n’abigisha b’iyobokamana muri msange nk’uko byari bimeze yigaragaza bwa 
mbere? Yavukiye mu kiraro cy’inka. Nimumukurikire mu mibereho ye n’umurimo we. Yari 
umuntu w’umunyamibabaro wamenyereye intimba. Abo Bakristo ku izina bakorwa 
n’ikimwaro babonye Umukiza w’umugwaneza kandi woroheje mu mutima ndetse 
wambaraga ikanzu itaragiraga umteranyirizo kandi akaba atari afite n’aho kurambika 
umusaya. Imibereho ye izira inenge kandi irangwa no kwiyanga yabaciraho iteka. Imico ye 
yera no gukomera kwe byacecekesha ibiseko byabo by’ubupfapfa. Ikiganiro cye kirangwa 
no kuvugisha ukuri cyacecekesha ikiganiro cyabo cyuzeyemo iby’isi no kwifliza. Uko 
yavuga ukuri guhoraho kandi gukora ku mutima byashyira ku mugaragaro imico yabo 
nyakuri bityo bidatinze bakifiiza kwikiza Yesu wuje umkundo akaba n’icyitegerero 
cy’ubugwaneza. Baba bamwe mu bantu ba mbere bagerageza kumutegera mu byo avuga 
ndetse batera hejum bavugabati: “Nabambwe! Nabambwe!” {IZ 103.1} 

Nimucyo dukurikire Yesu nk’uko byagenze ajya muri Yemsalemu agendera ku ndogobe, 
ubwo “iteraniro rinini ry’abigishwa be bose batangiraga kunezezwa no guhimbarisha Imana 
ijwi rirenga, . . . bati: ‘Hahirwa Umwami uje mu izina ry’Uwiteka, amahoro abe mu ijum, 
n’icyubahiro kibe ahasumba hose.’ Abafarisayo bari muri iryo teraniro baramubwira bati: 
‘Mwigisha, cyaha abigishwa bawe.’ Arabasubiza ati: ‘Ndababwira yuko aba bahoze, 
amabuye yarangumra.’” {IZ 103.2} 


[ 94 ] 



Umugabane munini w’abavuga ko bategereje Kristo bajya imbere nk’uko Abafarisayo 
babigenje bashaka ko abigishwa baceceka, kandi nta gushidikanya nabo batera hejuru 
bavuga bati: “Ni umwaka! Ni ugutakaza ubwenge!” Ndetse abigishwa baramutse bashashe 
imyenda yabo n’amashami y’imikindo mu nzira, [ba Bakristo ku izina] batekereza ko ari 
ugupfusha ubusa ndetse n’ubupfapfa. Nyamara Imana izagira abantu ku isi batazaba bakonje 
kandi atari abapfapfa, ahubwo bazashobora kuyisingiza no kuyihesha ikuzo. Imana 
izahabwa ikuzo n’abantu bamwe, kandi abo yatoranyije, abakurikiza amategeko yayo 
baramutse bicecekeye, amabuye ubwayo yarangurura. {IZ 103.3} 

Yesu agiye kuza, ariko si nk’uko yari ubwo yazaga ubwa mbere ari uruhinja i Betelehemu. 
Ntabwo ari nk’uko yagendeye ku ndogobe yinjira muri Yerusalemu ubwo abigishwa 
basingizaga Imana mu ijwi rirega bagira bati: “Hozana.” Ahubwo azaza afite ikuzo rya Se 
ashagawe n’imbaga y’abamarayika bera bamuherekeje aje ku isi. Nta mumarayika n’umwe 
uzaba wasigaye mu ijuru, abera bamutegereje bazaba bamuhanze amaso batumbiriye mu 
ijuru nk’uko byagendekeye abagabo b’i Galileya igihe yazamukaga umusozi wa Elayono. 
Icyo gihe abera bonyine, abantu bakurikiye Yesu w’umugwaneza badakebakeba, ubwo 
bazaba bamubonye bazasabwa n’ibyishimo bitangaje maze batere hejuru bati: “lyi ni yo 
Mana yacu twategerezaga, ni yo izadukiza.” Kandi ubwo impanda ya nyuma izaba ivuze 
“bazahindurwa mu kanya gato nk’ako guhumbya.” lyo mpanda izakangura abera 
basinziriye, ibahamagare bave mu mukungugu baryamyemo, bambikwe kudapfa bityo 
batere hejuru bati: “Intsinzi! Urupfu n’igituro biratsinzwe!” Abera bamaze guhindurwa 
bazazamukana n’abamarayika bajye gusanganira Umwami mu kirere, ntibazongera na 
rimwe gutandukana n’uwabakunze. {IZ 103.4} 

Kubera ibi byiringiro biri imbere yacu, ibyiringiro bihebuje, uku gucungurwa Kristo 
yaturonkeye atanze amaraso ye, mbese twabura kugira amahoro? Mbese twabura gusingiza 
Imana n’ijwi rirenga nk’uko abigishwa babikoze igihe Yesu yinjiraga muri Yerusalemu 
ahetswe n’indogobe? Mbese ibyiringiro byacu ntibihebuje kurenza ibyo bari bafite? None 
se ni nde wahangara kutubuza gusingiza Imana n’ijwi rirenga igihe dufite ibyiringiro nk’ibi, 
ibyiringiro birimo kudapfa n’ikuzo? Twasogongeye ku mbaraga z’isi izaza, kandi twifliza 
cyane iziruseho. Ubugingo bwanjye bwose butakambira Imana nzima, kandi sinzigera 
numva nyuzwe rwose ntarahazwa no kuzurwa nayo. {IZ 104.1} 

Kwitegura kugaruka kwa Yesu Kristo 

Ncuti bavandimwe: Mbese twizera n’umutima wose ko Kristo agiye kugaruka bidatinze 
kandi ko ubu dufite ubutumwa buheruka bw’imbabazi bugomba kubwirwa isi yacumuye? 
Mbese urugero dutanga ruri uko rwagombye kuba rumeze? Mbese kubw’imibereho yacu 
n’ibiganiro byacu byera tugaragariza abadukikije ko dutegereje kuboneka kuje ikuzo 

k’Umwami n’Umucunguzi wacu Yesu Kristo, uzahindura iyi mibiri yo gucishwa bugufi 
kwacu akayishushanya n’umubiri w’ubwiza bwe? Mfite ubwoba ko tutizera kandi ngo 
tubone ibi bintu nk’uko bikwiriye kumera. Abantu bose bizera ukuri kw’ingirakamaro natwe 
duhamya, bakwiriye gushyira mu bikorwa ukwizera kwabo. Hari ugukabya mu kurangamira 
ibishimisha n’ibintu byo muri iyi si bitwara intekerezo z’abantu; intekerezo zirangariye 
imyambarire ndetse n’ururimi ruhugiye cyane mu biganiro bidafite agaciro bigayisha ibyo 
twizera, kuko ibiganiro byacu biterekeza mu ijuru aho dutegereje Umukiza ko azava. {IZ 
104.2} 

Abamarayika baraturinze kandi batwitayeho. Incuro nyinshi dushavuza abo bamarayika 
binyuze mu kwirundurira mu biganiro bidafite agaciro, dutebya; ndetse kubwo kwimbika 
mu kutagira icyo twitaho, tuba abapfapfa. Nubwo ubu dushobora gukorana umwete dushaka 
kugera ku ntsinzi kandi tukayigeraho, nyamara iyo tutayikomeyeho, turohama muri kwa 
kutagira icyo twitaho. Ntidushobora kwihanganira ibigeragezo no kurwanya umwanzi kandi 
ntitubashe kwihanganira ibishuko no kubasha kunesha umwanzi. Ntabwo twihanganira 
ikigeragezo cyo kwizera kwacu gufite agaciro kenshi kurusha izahabu. Ntabwo tuba 
tubabazwa kubwa Kristo kandi ngo tumuheshe ikuzo mu mibabaro. jlZ 104.3} 

Hari ukubura gukomeye k’ubutwari bwa Gikristo no gukorera Imana umuntu amaramaje. 
Ntabwo dukwiriye gushaka gushimisha no kunezeza inarinjye, ahubwo dukwiriye gushaka 
kubaha Imana no kuyihesha ikuzo, kandi mu byo dukora byose n’ibyo tuvuga, tugahanga 
amaso ku bwiza bwayo. Nitureka imitima yacu igakorwaho n’aya magambo y’ingenzi 
akurikira kandi igahora iyazirikana, ntituzabasha kugwa mu bishuko mu buryo bworoshye 
kandi n’amagambo yacu azaba make ndetse abe atoranyijwe neza. Umuhanuzi yaravuze ati: 
“Yakomerekejwe kubera ubwigomeke bwaeu, yarababajwe kubera ibicumuro byacu. 
Igihano twari tugenewe ni eyo yahanwe, ibikomere bye ni byo dukesha agakiza.” 55 “Ijambo 
ry’impfabusa ryose abantu bavuga, bazaribazwa ku munsi w’amateka.” 56 “Uri Imana 
indeba.” 57 (IZ 104.4} 

Ntidushobora gutekereza kuri aya magambo y’ingenzi kandi ngo twibuke imibabaro Yesu 
yagize kugira ngo twe abanyabyaha ruharwa tubashe kubona imbabazi no gucungurirwa 
Imana kubw’amaraso ye y’igiciro cyinshi ngo tubure kwiyumvamo imbaraga yera 
idukebura ndetse n’icyiflizo cyo gushaka kubabazwa kubwa Yesu we wababajwe kandi 
akihanganira byinshi ku bwacu. Nituzirikana ibi bintu, inarinjye yacu n’isumbwe ryayo 
bizacishwa bugufi maze mu mwanya wabyo hajye kwicisha bugufi nk’uk’umwana muto 
kuzihanganira gucyahwa n’abandi kandi ntituzigera turakazwa mu buryo bworoshye. Nibiba 
bityo umwuka uyobowe n’inarinjye ntuzigera utuzamo ngo ugenge ubugingo bwacu. {IZ 
105.1} 

Ibyishimo nyakuri by’Umukristo no guhumurizwa bizabera mu ijuru. Imitima ifite 
ishyushyu y’abantu bamaze gusogongera ku mbaraga z’isi izaza kandi bakaba barabonye ku 
byishimo by’ijuru, ntizigera inyurwa n’iby’isi. Bene aba bantu bazabona ibintu byinshi 
bakora mu gihe cyabo cyo kwishimisha. Ubugingo bwabo buzakomeza kurangamira Imana. 
Aho ubutunzi bwabo buri, ni naho imitima yabo izaba, igirane umubano mwiza n’Imana 
bakunda kandi baramya. Umunezero wabo uzaba mu kurangamira ubutunzi bwabo ari bwo: 
“Umurwa Wera, isi yagizwe nshya ndetse n’iwabo h’iteka ryose.” Igihe bazaba bazirikana 
ibyo bintu by’agaciro kenshi, biboneye kandi byera, ijuru rizabegera kandi baziyumvamo 
imbaraga ya Mwuka Muziranenge. lyi mbaraga izagenda irushaho kubatandukanya n’isi 
kandi itume guhumurizwa kwabo n’umunezero wabo biba ku by’ijuru, iwabo heza. 
Imbaraga ibakururira ku Mana no kuby’ijuru izaba ikomeye cyane ku buryo nta kintu na 
kimwe kizaba gishobora guteshura intekerezo zabo ku ntego ikomeye yo guharanira agakiza 
k’ubugingo no kubaha Imana ndetse no kuyihesha ikuzo. {IZ 105.2} 

lyo nzirikanye ibintu byinshi twakorewe kugira ngo dukomeze gutungana, bintera gutangara 
nti: “Mbega urukundo! Mbega urukundo ruhebuje Umwana w’Imana yadukunze twe 
abanyabyaha b’abatindi! Mbese twaba abapfapfa ntitugire n’icyo twitaho mu gihe ibintu 
byose bishobora gukorwa biri gukorwa ubu kubw’agakiza kacu? Ijuru ryose ritwitayeho. 
Dukwiriye kuba bazima tugakangukira kubaha, guha ikuzo no kuramya Isumbabyose. 
Imitima yacu ikwiriye gusabwa n’urukundo no gushimira Yesu wasabwe n’urukundo 
adukunda n’impuhwe atugirira. Dukwiriye kumwubahisha imibereho yacu, kandi 
kubw’ibiganiro byacu bitunganye kandi byera, tukagaragaza ko twabyawe n’ijuru, ko iyi si 
atari iwacu ko ahubwo turi abagenzi n’abimukira kuri yo, ko ahubwo tugana mu gihugu 
cyiza. jlZ 105.3} 

Abantu benshi bitirirwa izina rya Kristo kandi bavuga ko bategereje kugaruka kwe kugiye 
kubaho vuba ntibazi icyo kubabazwa kubwa Kristo ari cyo. Imitima yabo ntiyigeze icishwa 
bugufi n’ubuntu bwe, ntabwo bigeze bapfa ku narinjye nk’uko bigaragara kenshi mu buryo 
butandukanye. Muri icyo gihe kandi baba bavuga kubyo guhura n’ibigeragezo, ariko 
impamvu shingiro y’ibigeragezo byabo ni umutima utaritanze utuma inarinjye ibyuka ku 
buryo akenshi ibangamirwa. lyaba bene abo basobanukirwaga icyo kuba umuyoboke 
wicisha bugufi wa Kristo ari cyo, icyo kuba Umukristo nyakuri ari cyo, batangira gukora 
neza bashyizeho umwete maze bagatangira neza. Babanza gupfa ku narinjye maze 
bagasenga ubudasiba kandi bakagenzura amarangamutima yose. Bavandimwe, 
nimuzibukire kwiyemera kwanyu no kumva mwihagije maze mukurikire Kristo 
w’umugwaneza kandi woroheje mu mutima. Muhore mu ntekerezo zanyu muzirikana ko 
Yesu ari we rugero rwanyu kandi mugomba kugera ikirenge mu cye. Mutumbire Yesu we 
nkomoko y’ukwizera kandi akaba ari nawe ukunonosora, we wihanganiye umusaraba 

kubw’ibyishimo byamushyizwe imbere ntiyita ku isoni ryawo. Yihanganiye uko 
abanyabyaha bamurwanyaga bakamuvuguruza. Mutumbire Yesu w’umugwaneza, umwana 
w’intama wishwe, agashenjagurwa, agakubitwa kandi akababazwa kubw’ibyaha byaeu. {IZ 
106.1} 

Nimucyo natwe tugire icyo tubabazwa ku bwa Yesu dufite ubutwari, tubambe inarinjye buri 
munsi kandi tube abafatanya imibabaro na Kristo muri iyi si kugira ngo tubashe kugirwa 
abazasangira na we ikuzo rye kandi bazambikwa ikuzo, icyubahiro, kudapfa n’ubugingo 
buhoraho. jlZ 106.2} 

Ubudahemuka mu materaniro y’ubusabane 

Uwiteka yanyeretse ko abubahiriza Isabato bakwiriye kwita cyane ku gukomeza kugira 
amateraniro bahuriramo kandi akaba asusurutse. Hakenewe kurushaho kubyitaho no 
kubigaragazamo imbaraga. Abantu bose bakwiriye kugira icyo bavuga kubw’Uwiteka, kuko 
mu kugira batyo bazahabwa umugisha. Igitabo cy’urwibutso cyandikwamo abantu bose 
batirengagiza guteranira hamwe, ahubwo akenshi bakaba basabana n’abandi. Abasigaye 
bagomba kuneshesha amaraso ya Ntama w’Imana ndetse n’ijambo ry’ubuhamya bwabo. 
Bamwe bibwira ko bashobora kuneshesha amaraso ya Ntama yonyine nta n’umwete na 
muke wihariye nabo bagize. Nabonye ko ubwo Imana yaduhaga ubushobozi bwo kuvuga, 
yatubereye inyampuhwe. Yaduhaye ururimi kandi izatubaza uko turukoresha. Dukwiriye 
guhimbarisha Imana iminwa yacu, tukavuga twubahisha ukuri kwayo n’imbabazi zayo 
zitagira akagero, kandi tukaneshesha ijambo ry’ubuhamya bwacu kubw’amaraso ya Ntama 
w’Imana. (IZ 106.3} 

Ntabwo dukwiriye kujya guteranira hamwe tujyanywe no kwicecekera. Abo Uwiteka yibuka 
bonyine ni abateranira kuvuga iby’icyubahiro cye n’ikuzo rye ndetse bakavuga ibyo 
gukomera kwe. Bene abo bazagerwaho n’imigisha y’Imana kandi bazasubizwamo 
imbaraga. lyaba bose bagendaga uko bikwiriye, nta gihe cy’ingenzi cyapflishijwe ubusa, 
kandi nta kusenga amasengesho maremare no kwinginga byakenerwa. Igihe cyose 
cyagombye gukoreshwa hatangwa ubuhamya bugufi kandi burasa ku ntego ndetse 
n’amasengesho akaba ateye atyo. Musabe, mwizere bityo murahabwa. Hari ugukwena 
Uwiteka gukabije cyane no gusenga bikabije ku buryo biba bitakiri ugusenga, kandi ibyo 
binaniza abamarayika ndetse ntibishimishe Imana. Hari ugusaba kwinshi kw’imfabusa 
ndetse kutagira n’icyo gusobanuye. Icya mbere, dukwiriye kumva ko hari icyo dukennye 
maze tukabona gusaba Imana ibyo bintu dukeneye, tukizera ko ibiduhaye ndetse n’igihe 
tugisaba. Nibiba bityo, ukwizera kwacu kuzakura, abantu bose bazakomezwa, abanyantege 
nke bazongererwa imbaraga, kandi abacitse intege n’ababuze ibyiringiro bazabashishwa 

kubura amaso maze bizere ko Imana igororera abantu bose bayishakana umutima wabo 
wose. {IZ 107.1} 

Abantu bamwe bacecekera mu iteraniro bitewe n’uko nta kintu gishya baba bafite bavuga 
bityo bakaba bagomba gusubiramo ibyo bigeze kuvuga. Neretwe ko ubwibone ari bwo muzi 
wabyo, mbona ko Imana n’abamarayika bategaga amatwi ubuhamya bw’abera ndetse 
kubusubiramo buri cyumweru bikabashimisha kandi bikabubahisha. Uwiteka akunda 
kwiyoroshya no kwicisha bugufi, ariko iyo abavuga ko ari abaragwa b’Imana ndetse 
bazaraganwa na Yesu bapfushije ubusa igihe cy’agaciro kenshi mu materaniro yabo, ibyo 
bibabaza Imana kandi bigashavuza abamarayika. jlZ 107.2} 

lyaba abahungu n’abakobwa b’Imana bari bari mu mwanya bagombye kubamo, 
ntibagombye kugira igihombo cyo kubura icyo bavuga cyubahisha Yesu Kristo wabambwe 
ku musaraba w’i Kaluvari kubera ibyaha byabo. Baramutse barushijeho kuzirikana neza 
ukwicisha bugufi kw’Imana ubwo yatangaga Umwana wayo w’ikinege kugira ngo apfe abe 
igitambo cy’ibyaha n’ibicumuro byacu, kandi bakazirikana imibabaro n’agahinda Yesu 
yagize kugira ngo acire umunyabyaha icyanzu cyo gikiriramo ngo bityo abone imbabazi 
kandi abeho, barushaho kuba biteguye gusingiza Yesu no kumuha ikuzo. Ntabwo bashobora 
kwicecekera, ahubwo n’umutima ushima kandi unyuzwe, bakwiriye kuvuga iby’ikuzo rye 
n’imbaraga ze. Igihe bagenje batyo, imigisha iva ku Mana izabageraho. Nubwo basubiramo 
ibyo bigeze kuvuga, Imana izahabwa ikuzo. Umumarayika yanyeretse abantu batajyaga 
amanywa n’ijoro bahwema kuvuga bati: “Uwera, Uwera, Uwiteka Imana Ishoborabyose.” 
Marayika yaravuze ati: “Bakomeza kubisubiramo nyamara Imana ihabwa ikuzo kubera 
byo.” Nubwo tubasha gusubiramo kenshi ibyo twigeze kuvuga, byubahisha Imana kandi 
bikerekana ko tuzirikana ubugwaneza bwayo n’ubuntu itugirira. {IZ 107.3} 

Neretswe ko amatorero ku izina yaguye kandi ko ubukonje n’urupfu biganje hagati muri yo. 
lyaba yakurikizaga Ijambo ry’Imana, ryayacisha bugufi. Nyamara bishyira hejuru 
y’umurimo w’Imana. Kuri bo, iyo bateraniye hamwe, babona bikojeje isoni cyane kuba 
basubiramo ibyo bavuze byerekeye ineza y’Imana. Biga uko bagira ikintu gishya, ikintu 
gikomeye kandi bagashaka uko amagambo yabo yanogera ugutwi ndetse akanezeza umuntu 
bityo Mwuka w’Imana akabavaho. Nidukurikira inzira yo kwicisha bugufi Bibiliya 
ituyoboramo, tuzahabwa imbaraga za Mwuka w’Imana. Nidukurikira inzira y’ukuri icishije 
bugufi, tukishingikiriza ku Mana burundu, ibintu byose bizagenda neza kandi nta kaga 
kazabaho ko kugira icyo dutwarwa n’abamarayika babi. Igihe abantu banze kumvira Mwuka 
w’Imana, bakagendera mu mbaraga zabo bwite, ni ho abamarayika bahagarika kubitaho 
bityo bagasigara bahanganye n’ibitero bya Satani. {IZ 108.1} 

Hari inshingano zivugwa mu Ijambo ry’Imana kandi kuzikora bizatuma ubwoko bw’Imana 
bukomeza kwicisha bugufi ndetse bwitandukanye n’ab’isi no gusubira inyuma kimwe 
n’amatorero y’ibyitiriro. Kozanya ibirenge no gusangirira ku meza y’Umwami bikwiriye 
kurushaho gukorwa kenshi. Yesu yaduhaye urugero maze atubwira ko tugomba gukora 
nk’uko yakoze. Nabonye ko urugero yatanze rukwiriye gukurikizwa uko ruri mu buryo 
bushoboka bwose, nyamara benedata na bashiki bacu ntibagenze uko bikwiriye mu 
muhango wo kozanya ibirenge, bityo ibyo byateje urujijo. Ahantu hashya, uyu muhango 
ugomba gukoranwa ubwitonzi n’ubushishozi, ariko by’umwihariko aho abantu badafite icyo 
bazi ku bijyanye n’urugero Yesu yadusigiye ndetse n’inyigisho ze kuri iyi ngingo, ndetse 
n’ahantu abantu baba bafite amakuru atari ay’ukuri [asenya uyu muhango]. Binyuze mu 
bushobozi bw’abigisha babo ba kera bagiriraga icyizere, abantu benshi b’abizerwa bafite 
ubumenyi bupfuye burwanya iyi nshingano isobanutse neza. Bityo bakwiriye kwigishwa 
icyi cyigisho mu gihe no mu buryo bikwiriye. {IZ 108.2} 

Nta rugero rwatanzwe mu Ijambo ry’Imana aho abagabo boza ibirenge by’abagore. 58 Ariko 
hari urugero aho abagore bogeje ibirenge bya basaza babo. Mariya yogeje ibirenge bya Yesu 
akoresheje amarira ye maze abihanaguza umusatsi we. (Soma no mu I Timoteyo 5:10). 
Nabonye ko Umukiza Yesu yatambutse ku bagore akajya koza ibirenge bya basaza babo 
kandi gahunda y’ivugabutumwa ari ko yabigenaga. Ibintu byose bikwiriye gukorwa mu 
buryo busobanutse neza kandi umuhango wo kozanya ibirenge ntugirwe umuhango 
urambirana. jlZ 108.3} 

Indamutso yera ivugwa mu butumwa bwiza bwa Yesu uko bwanditswe n’intumwa Pawulo 
ikwiriye gufatwa nk’uko iri. Ni uguhoberana mu buryo butagira amakemwa. lyi ndamutso 
ikwiriye gufatwa nk’ikimenyetso cy’ubuvandimwe ku Bakristo b’incuti igihe 
basezeranyeho ndetse n’igihe bongeye guhura hari hashize ibyumweru cyangwa amezi 
batandukanye. Murwandiko rwa 1 rw’Abatesalonike 5:26 Pawulo aravuga ati: “Muramutse 
kandi abavandimwe bose muhoberana ku buryo butagira amakemwa.” 59 Muri iki gice 
kandi yaravuze ati: ‘Mwirinde icyitwa ikibi cyose.” Nta kibi gishobora kugaragara igihe 
guhoberana ku buryo butagira amakemwa bibereyeho igihe n’ahantu hakwiriye. {IZ 109.1} 

Neretswe ko ukuboko gukomeye k’umwanzi kuramburiwe kurwanya umurimo w’Imana, 
kandi ubufasha n’imbaraga by’umuntu wese ukunda umurimo wo kwamamaza ukuri 
bikwiriye gushyirwa hamwe. Abo bantu bakwiriye kugaragaza ko babyitayeho cyane kugira 
ngo bakomeze amaboko y’abamamaza ukuri, bityo kubwo kuba maso badakebakeba, 
bazabasha kwirukana umwanzi Satani. Bose bakwiriye guhagarara hamwe nk’umuntu 
umwe, bashyize hamwe mu murimo. Imbaraga zose z’ubugingo zikwiriye gukanguka 
igikorwa kigomba gukorwa vuba vuba. {IZ 109.2} 

Neretswe nanone marayika wa gatatu. Umumarayika wangendaga iruhande yaravuze ati: 
“Umurimo we uteye ubwoba. Inshingano ye ntinejeje. Ni umumarayika ugomba 
gutandukanya ingano n’urukungu maze agashyira ikimenyetso cyangwa agahambira ingano 
zijya mu kigega cyo mu ijuru. Ibi bintu bikwiriye gutwara ubwenge bwose ndetse 
n’intekerezo zose.” {IZ 109.3} 

Ku badafite uburambe 

Nabonye ko abantu bamwe badasobanukiwe neza akamaro k’ukuri cyangwa impinduka 
kuzana bagenda babitewe n’imbaraga ibasunika y’ako kanya cyangwa se gutwarwa, maze 
akenshi bagakurikiza uko biyumva bityo bakirengagiza gahunda y’itorero. Bene abo basa 
n’abatekereza ko idini rishingiye cyane ku gusakuza. 60 Abantu bamwe bamaze kwakira 
ukuri k’ubutumwa bwa marayika wa gatatu biteguye kunyomoza no kwigisha abantu 
bamaze igihe kirekire bashikamye mu kuri ndetse bababajwe bakuzira kandi bakaba 
baragezweho n’imbaraga yako yeza. Abantu bose gutwazwa igitugu n’umwanzi bazumva 
imbaraga yeza y’ukuri kandi bazasobanukirwa uko iyo mbaraga yasanze ari — “abatindi bo 
kubabarirwa, abakene, n’impumyi ndetse bambaye ubusa.” Igihe ukuri kuzatangirira kubeza 
no kwirukana ibibi n’umwanda bibarimo kuko ari ko kuzabigenza nibakwakira bagukunze, 
umuntu uzakorerwa uyu murimo ukomeye ntazumva ko ari umukire kandi yigwijeho 
ubutunzi ndetse ko nta kintu na kimwe akeneye. (IZ 110.1} 

Abantu bavuga ko bizera ukuri kandi bibwira ko bazi ukuri mbere y’uko biga amahame yako 
y’ikubitiro, ndetse bakaba ba nyambere kugira ngo bafate umwanya w’abigisha, 
bakavuguruza abamaze imyaka myinshi bahagarariye ukuri bemye; bagaragaza beruye ko 
badasobanukiwe ukuri ndetse ko batazi n’impinduka guteza. lyaba barigeze kumenya 
imbaraga yeza, bashoboraga kwera imbuto z’amahoro zo gukiranuka kandi bagacishirizwa 
bugufi munsi y’ubutware bwayo. Bajyaga kwera imbuto zihesha Imana ikuzo kandi 
bagasobanukirwa icyo ukuri kwabakoreye ndetse bagaha abandi agaciro kuruta uko bakiha. 
jlZ 110.2} 

Neretswe ko abasigaye batiteguye ibigiye kuba ku isi. Ubupfapfa, bumeze nk’ibitotsi, 
bwasaga n’uburemereye intekerezo za benshi mu bavuga ko bizera ko dufite ubutumwa 
buheruka. Marayika wangendaga iruhande yavuze n’ijwi rirenga kandi riteye ubwoba ati: 
“Mwitegure! Mwitegure! Mwitegure! kuko umujimya ukomeye w’Uwiteka ugiye kuza 
bidatinze. Uburakari bwe bugiye gusukwa kandi buzaba butavanzwemo imbabazi, none 
ntimwiteguye. Mushishimure imitima mureke imyambaro. Umurimo ukomeye ugomba 
gukorerwa abasigaye. Benshi muri bo bata igihe batekereza cyane ku bigeragezo bito.” 
Marayika yaravuze ati: “Ingabo nyinshi z’abamarayika babi zirabagose kandi bari 
kugerageza kwinjiza umwijima wabo uteye ubwoba kugira ngo mubashe kugwa mu mutego 

maze mufatwe. Mwemerera intekerezo zanyu mu buryo bwihuse guteshurwa ku murimo wo 
kwitegura no ku kuri kw’ingenzi kugenewe iyi minsi ya nyuma. Mutinda ku mpaka zifite 
agaeiro gake kandi mugasesengura utubazo tworoheje kugira ngo mubone uko 
mudusobanura mu buryo bunyuze uyu cyangwa uriya.” Ikiganiro cyagiye kigirwa kirekire 
kikamara amasaha menshi hagati y’abo izo mpaka zireba, kandi ibyo ntibyatumye 
abagaragu b’Imana bata igihe gusa, ahubwo igihe imitima y’izo mpande zombi itigaruriwe 
n’ubuntu [bw’Imana], bafatwa igihe kirekire bateze amatwi abo bantu. lyaba ubwibone no 
kwikanyiza byararetswe, iminota itanu yari kuba ihagije mu gukemura ibibazo bikomeye 
cyane. Abamarayika bagiye baterwa agahinda ndetse n’Imana ikababazwa n’amasaha 
yagiye apfushwa ubusa abantu bashyigikira inarinjye yabo. Neretswe ko Imana itazigera ica 
bugufi ngo itege amatwi kwisobanura kurekure, kandi ko itifuza ko abagaragu bayo bakora 
batyo ngo igihe cy’ingenzi gipflishwe ubusa kandi cyagombye gukoreshwa mu kugaragariza 
abanyabyaha amakosa ari mu nzira banyuramo no kwarura abantu mu muriro. {IZ 110.3} 

Neretswe ko ubwoko bw’Imana buri ku rubuga rukorerwaho n’imyuka mibi, kandi ko 
bamwe bari hafi rwose kwibagirwa ko igihe ari kigufi ndetse ntibitaye ku gaciro k’ubugingo. 
Ubwibone bwinjiye mu bubahiriza Isabato —ni ubwibone ku myambarire n’uko bagaragara. 
Marayika yaravuze ati: “Abubahiriza Isabato bakwiriye gupfa ku narinjye, bagapfa ku 
bwibone no gukunda kwemerwa n’abantu.” {IZ 111.1} 

Ukuri gukiza kugomba kugezwa ku bantu bagusonzeye bari mu mwijima. Neretswe ko 
bamwe basabaga Imana ngo ibacishe bugufi; ariko iyo Imana isubiza amasengesho yabo, 
byari kuba ibintu biteye ubwoba mu butungane. Yari inshingano yabo kwicisha bugufi 
ubwabo. Neretswe ko kwishyira hejuru nikwemererwa kugahabwa intebe kuzakura abantu 
mu nzira nyakuri byanze bikunze, ndetse nikutaneshwa kuzabarimbuza. Igihe umuntu 
atangiye kwishyira hejuru mu maso ye ubwe kandi agatekereza ko hari icyo ashoboye 
gukora, Mwuka w’Imana amuvaho maze uwo muntu agakomeza mu mbaraga ze bwite 
kugeza ubwo atsinzwe ruhenu. Neretswe ko umukiranutsi umwe aramutse ari mu kuri 
yashobora yanyeganyeza ukuboko kw’Imana; ariko imbaga y’abantu ishyize hamwe itari 
mu kuri yagira intege nke kandi nta kintu na kimwe yashobora. {IZ 111.2} 

Abantu bamwe bafite imitima inangiye kandi itaracishijwe bugufi. Batekereza cyane ku 
bibababaza n’ibigeragezo byoroheje kuruta uko batekereza ku bugingo bw’abanyabyaha. 
lyaba bazirikanaga ikuzo ry’Imana, bakumva bitaye ku barimbuka babakikije. Bamaze 
gusobanukirwa uko abo babakikije bari mu kaga, bakorana imbaraga, bakagaragaza kwizera 
Imana, kandi bagakomeza abagaragu b’Imana kugira ngo bamamaze ukuri bashize amanga, 
ariko mu rukundo, kandi bababurire babasaba kukwakira mbere y’uko ijwi ryiza 
ry’imbabazi ribararika riceceka. Marayika yaravuze ati: “Abavuga ko bizera izina rye 
ntibiteguye.” Neretswe ko ibyago birindwi biheruka bigiye gusukwa ku banyabyaha badafite 

ubwihisho; kandi icyo gihe abazaba barababereye intaza, bazumva abanyabyaha babitakana 
babannyega kandi imitima yabo izahindira umushyitsi hamwe nabo. {IZ 111.3} 

Marayika yaravuze ati: “Mwagiye mushungura ibitagira umumaro — mugatinda ku bibazo 
bifite agaeiro gake — none ingaruka yabyo ni uko abanyabyaha bagomba kurimbuka.” 
Imana ishaka kugira ieyo idukorera mu materaniro yacu kandi kugikora birayinezeza. Ariko 
Satani aravuga ati: “Nzabangamira uwo murimo.” Abamukorera nabo baravuga bati: 
“Amena.” Abahamya ko bizera ukuri batinda ku bigeragezo byabo n’ingorane byoroheje 
Satani aba yatubuye akabishyira imbere yabo. Hatakarira igihe kidashobora kugaruka. 
Abanzi b’ukuri babonye intege nke zacu, byashavuje Imana kandi Yesu nawe 
biramukomeretsa. Intego ya Satani yarasohojwe, imigambi ye yagezweho kandi Satani 
aratsinda. jlZ 112.1} 

Kwizinukwa 

Neretswe ko hari akaga abera barimo ko kwitegura inama mu buryo bukabije eyane. 
Neretswe ko abantu bamwe bari baremerejwe eyane no kugabura cyane, ndetse nerekwa ko 
ipfa ritagomba guhabwa intebe. Hari akaga ku bantu bamwe bitabira inama barangamiye 
imigati n’amafi. Neretswe ko abantu bose bashimisha inarinjye babinyujije mu gukoresha 
igihingwa cy’itabi bakwiriye kubireka maze umutungo wabo bakawukoresha mu bintu 
byiza. Abantu bigomwa bimwe bishimishagamo maze bagafata umutungo bari basanzwe 
bakoresha mu kunezeza inda zabo bakawushyira mu mutungo w’Imana baba bitanze 
nk’igitambo. Izo mpano Imana izazitaho nk’uko byagenze kuri twa duceri tubiri umupfakazi 
yatuye. Ingano y’izo mpano ishobora kuba ari nto, ariko abantu bose bakoze batyo, yazagira 
akamaro mu mutungo w’Imana. Abantu bose baramutse bize kurushaho kuba abadapfusha 
ubusa umutungo mu byo bambara, bakigomwa ibintu bimwe bidakenewe mu by’ukuri kandi 
bakazibukira ibintu bidafite akamaro ndetse byangiza nk’icyayi n’ikawa maze umutungo 
wagendaga kuri ibyo bakawutanga mu murimo w’Imana, bahabwa imigisha myinshi kuri 
iyi si kandi bakazabona n’ingororano mu ijuru. Abenshi batekereza ko bitewe n’uko Imana 
yabahaye ubutunzi bashobara kubaho ku buryo burenze ibyo bifuza, bakagira ibyokurya bya 
gikire kandi bakagira impambaro ikabije kuba myinshi. Batekereza ko bigomwe mu gihe 
bafite ibisagutse nta kuri baba bafite. Bene abo ntibitanga. Baramutse bagabanyijeho gato 
ku buryo babaho maze bakagira ibyo batanga mu murimo w’Imana, byafasha mu guteza 
imbere umurimo wo kwamamaza ukuri. leyo cyaba ari igitambo batanze ku ruhande rwabo, 
kandi bazabyibukirwa igihe Imana izagororera buri wese hakurikijwe ibyo yakoze. jlZ 
112.2} 


[ 103 ] 



Kutubaha 


Neretswe ko abantu bakwiriye gukoresha izina ryera ry’Imana bafite kubaha no gutinya. Mu 
gihe abantu bamwe basenga, amagambo Imana Ishoborabyose arafatanywa kandi 
agakoreshwa icyarimwe mu buryo butitondewe kandi budatekerejweho neza, maze ibyo 
ntibishimishe Imana. Bene abo bantu ntibasobanukiwe Imana n’ukuri, kuko atari uko 
bimeze ntibagahangaye kuvugana agasuzuguro Imana ikomeye kandi iteye ubwoba igiye 
kubacira urubanza bidatinze ku munsi w’imperuka. Marayika yaravuze ati: “Ntimukavugire 
icyarimwe aya magambo kuko izina ry’Imana riteye ubwoba.” Abantu batekereza kandi 
bakazirikana ugukomera n’igitinyiro by’Imana, bazavugana izina rye icyubahiro gikomeye. 
Iba mu mucyo utegerwa; nta muntu wayibona ngo abeho. Neretswe ko ibi bintu bikwiriye 
kumvikana no gukosorwa kugira ngo itorero ribone kugubwa neza. {IZ 113.1} 

Abashumba gito 

Neretswe ko abashumba gito bahindutse abasinzi, nyamara ntibari basinze inzoga; ahubwo 
bagendaga badandabirana nyamara batanyweye inzoga zikaze. Ukuri kw’Imana kuri 
ahagaragara ku buryo bakubona ariko ntabagusoma. Igihe babajijwe icyo Isabato yo ku 
munsi wa karindwi ari cyo, bakabazwa niba ari yo Sabato nyakuri ivugwa na Bibiliya 
cyangwa niba atari yo, berekeza intekerezo z’abantu ku bitekerezo by’ibihimbano. Neretswe 
ko abo bahanuzi bameze nk’ingunzu zo mu butayu. Ntibigeze binjira mu bwugamo, ntabwo 
bigeze bubaka uruzitiro kugira ngo ubwoko bw’Imana buzabashe guhagarara ku rugamba 
mu munsi w’Uwiteka. lyo hagize intekerezo za bamwe zikangutse maze bagatangira kubaza 
abo bashumba gito ibyerekeye ukuri, bakoresha uburyo bworoshye cyane kandi bwiza cyane 
kugira ngo bagere ku mugambi wabo bityo bagaturisha intekerezo z’abababazaga kugeza 
n’aho bahinduye imyanya yabo ubwabo kugira ngo bigerweho. Umucyo wamurikiye benshi 
muri abo bashumba ariko ntibigeze bawumenya ndetse incuro nyinshi bagiye bahindura 
umwanya bari barimo kugira ngo bahunge ukuri kandi bitarure imyanzuro bagombaga 
kugeraho iyo baramuka bakomeje kuba mu mwanya bari basanzwemo. Imbaraga y’ukuri 
yasenye ibyo bari bubakiyeho, ariko aho kugira ngo bayiyoboke bihitiramo gushyiraho 
urundi rufatiro ku buryo batari banyuzwe n’uko bari bari. {IZ 113.2} 

Neretswe ko benshi muri abo bashumba bari barahakanye inyigisho za kera z’Imana; bari 
barahakanye ndetse banga ukuri guhebuje bigeze gushyigikira bafite ishyaka kandi bari 
baritwikirije gutwarwa ndetse n’ubuyobe bw’ubwoko bwose. Nabonye ko basinze ibinyoma 
kandi ko bayoboraga umukumbi bashinzwe mu irimbukiro. Abenshi mu barwanya ukuri 
kw’Imana bacurira imigambi mibisha ku mariri yabo maze ku manywa bakayishyira mu 
bikorwa kugira ngo bashyire ukuri hasi, bityo babone ikintu gishya cyo gushimisha abantu 
no guteshura intekerezo zabo ku kuri guhebuje kandi kw’ingirakamaro. {IZ 113.3} 

Neretswe ko abatambyi bari kwerekeza umukumbi bashinzwe ku rupfu bagiye gufatirwa 
vuba bidatinze muri uwo murimo uteye ubwoba bakora. Ibyago biturutse ku Mana bigiye 
gusukwa, ariko kuri abo bashumba gito ntibizaba bihagije ko bababazwa na kimwe eyangwa 
bibiri muri ibyo byago. Icyo gihe ukuboko kw’Imana kuzaramburanwa uburakari 
n’ubutabera, kandi ntizaguhina itarangije gusohoza imigambi yayo. Abatambyi bakurikiza 
amabwiriza bahawe kubwo gukorera ibihembo bazapfukama baramirize ku birenge 
by’abera ndetse bazazirikana ko Imana yabakunze kubera ko bagundiriye ukuri kandi 
bagakurikiza amategeko y’Imana kugeza ubwo abakiranirwa bose bazaba bamaze 
kurimburirwa ku isi. {IZ I I4.I} 

Buri tsinda mu matsinda anyuranye y’abizera bavuga ko bategereje kugaruka kwa Yesu 
rifite ukuri kudashyitse; nyamara Imana yahaye ukuri kose abana bayo bari kwitegura 
umunsi w’Imana. Yabahaye kandi ukuri kutazwi na rimwe muri ayo matsinda kandi nta 
nubwo azigera agusobanukirwa. Ibintu ayo matsinda ahishwe, Imana yabihishuriye 
abazabasha kureba kandi bakaba biteguye gusobanukirwa. Niba hari umucyo mushya Imana 
ishaka gutanga, izatuma abana bayo batoranyijwe kandi bakundwa bawusobanukirwa 
bitabasabye kujya kumurikira intekerezo zabo binyuze mu gutega amatwi abari mu mwijima 
no mu buyobe. jlZ 114.2} 

Neretswe ko ari ngombwa ko abizera yuko ubu turi guhabwa ubutumwa buheruka 
bw’imbabazi bagomba kwitandukanya n’abinjiza mu ntekerezo z’abantu ubuyobe bushya 
buri munsi. Neretswe ko yaba umwana cyangwa umuntu mukuru, ntawe ukwiriye kujya mu 
materaniro yabo; kuko byaba ari bibi kubatiza umurindi muri ubwo buryo igihe bigisha 
ibinyoma by’uburozi bwica ubugingo kandi bakigisha inyigisho z’amategeko y’abantu. 
Ingaruka zituruka kuri ayo materaniro ntabwo ari nziza. Niba Imana yaradukuye muri uwo 
mwijima n’ubuyobe, dukwiriye guhagarara dushikamye mu mudendezo twahawe kandi 
tukishimira ukuri. lyo tugiye gutega amatwi ibinyoma kandi ntawadusabye kujyayo, 
bibabaza Imana; kuko itazaturinda keretse gusa niba ari yo yatwohereje muri materaniro aho 
ubuyobe bwinjizwa mu ntekerezo z’abantu n’imbaraga z’ubushake bwabo. Abamarayika 
bahagarika kuturinda maze tugasigara dukomwa hirya no hino n’umwanzi, tukajya mu 
mwijima kandi tugacibwa intege na Satani n’imbaraga z’abamarayika be babi; bityo umucyo 
wari utugose ukinjirwamo n’umwijima. {IZ 114.3} 

Neretswe ko nta gihe dufite cyo gupflisha ubusa dutega amatwi ibitekerezo by’ibihimbano. 
Intekerezo zacu ntizikwiriye guteshwa umurongo zityo, ahubwo zikwiriye kuzuramo ukuri 
kw’iki gihe no gushaka ubwenge kugira ngo tubashe kunguka ubumenyi buruseho kwimbika 
ku bijyanye n’uruhande duhagazemo, bityo twuzuwe ubugwaneza no kwiyoroshya, 
dushobore gutanga impamvu z’ibyiringiro dufite tuzikuye mu Byanditswe. Mu gihe 
inyigisho z’ibinyoma n’ubuyobe buteye ubwoba byinjizwa mu ntekerezo z’abantu, ntabwo 

gutekereza ku kuri cyangwa kukuvugaho ari byo bishobora gutegurira Abisirayeli [mu 
by’Umwuka] guhagarara ku munsi w’Uwiteka. {IZ 114.4} 

Impano Imana yahaye umuntu 

Neretswe urukundo rukomeye rw’Imana no kwicisha bugufi kwayo mu gutanga Umwana 
wayo ngo apfe kugira ngo umuntu abashe kubabarirwa kandi abeho. Neretswe Adamu na 
Eva. Bari bafite amahirwe yo kwitegereza ubwiza bw’ubusitani bwa Edeni kandi bari 
bemerewe kurya ku mbuto z’ibiti byo muri ubwo busitani uretse kimwe gusa. Nyamara 
inzoka yashutse Eva, Eva nawe ashuka umugabo we maze bombi barya ku giti 
cyabuzanyijwe. Bishe itegeko ry’Imana maze bahinduka abanyabyaha. Inkuru yasakaye mu 
ijuru, maze inanga zose ntizongera gucurangwa. Abamarayika bagize agahinda kandi 
baterwa ubwoba n’uko Adamu na Eva bashobora kongera kurambura ukuboko maze 
bakarya ku giti cy’ubugingo bityo bakazaba abanyabyaha iteka ryose. Ariko Imana yavuze 
ko igiye kuvana abo banyabyaha muri ubwo busitani, kandi ko igiye kurindisha inzira igana 
ku giti cy’ubugingo umukerubi n’inkota yaka umuriro kugira ngo umuntu ategera icyo giti 
akarya ku mbuto zacyo kandi gitera kubaho ubudapfa. jlZ 115.1} 

Ubwo byagaragaraga ko umuntu azimiye kandi ko n’isi Imana yari yararemye igiye 
kuzurwaho n’ibiremwa bipfa bigomba guhura n’imibabaro, uburwayi n’urupfu, ndetse ko 
nta makiriro umunyabyaha afite, agahinda n’umubabaro byuzuye ijuru ryose. Umuryango 
wose wa Adamu wagombaga gupfa. Noneho nabonye Yesu mwiza maze mbona mu maso 
he hagaragara impuhwe n’agahinda. Bidatinze namubonye yegera umucyo urabagirana 
cyane wari ugose Data wa twese. Marayika twagendanaga yaravuze ati: “Ari kugirana na Se 
ikiganiro gikomeye.” Igihe Yesu yaganiraga na Se, abamarayika barushijeho guhagarika 
umutima. Wa mucyo urabagirana ugose Data wa twese wadukingirije Yesu incuro eshatu, 
maze ku ncuro ya gatatu arasohoka ava kwa Se nuko turamubona. Mu maso ye hari hatuje, 
nta gihangayikishije cyangwa ikibabaje cyaharangwaga, kandi harabagiranaga ubwiza 
butasobanurwa mu magambo. Yamenyesheje umutwe w’abaririmbyi w’abamarayika ko 
umuntu wacumuye yabonewe icyanzu cyo gukiriramo; ko yahoze yinginga Se ndetse ko 
yamuhaye uburenganzira bwo gutanga ubugingo bwe kugira ngo bube incungu 
y’inyokomuntu, ngo yikorere ibyaha byabo maze yishyireho igihano cy’urupfu, bityo 
kubw’amaraso ye, afungure inzira babasha kuboneramo imbabazi z’ibyaha bakoze, kandi 
kubwo kumvira bazabashe kugarurwa mu busitani birukanwemo. Icyo gihe ni bwo 
bazongera kugira uburenganzira bwo kurya ku mbuto nziza zitanga kudapfa, ari mbuto 
z’igiti cy’ubugingo batari bagifiteho uburenganzira bwose. jlZ 115.2} 

Nuko ibyishimo bitavugwa bisakara ijuru ryose, maze umutwe w’abaririmbyi wo mu ijuru 
uririmba indirimbo zo kuramya no gusingiza. Bafashe inanga zabo maze bacuranga ijwi 

rirangumye birenze uko bari barigeze gucuranga bitewe n’imbabazi z’Imana zitagerwa 
ndetse no kwicisha bugufi kwayo bigaragariye mu gutanga Umwana wayo ikunda kugira 
ngo apfire ubwoko bw’ibyigomeke. Nuko mu ijum hasakara ibisingizo no kuramya kubwo 
kwiyanga n’igitambo bya Yesu ubwo yemeraga kuva mu gituza cya Se maze agahitamo 
ubuzima bw’imibabaro n’agahinda ndetse n’umpfu rw’agashinyaguro kugira ngo abashe 
guhesha abandi ubugingo. {IZ 115.3} 

Marayika yaravuze ati: “Mbese mutekereza ko Data wa twese yatanze Umwana we akunda 
cyane bitamugoye? Oya, oya rwose.” Byari bikomereye Imana yo mu ijum kuba yareka 
abanyabyaha bakarimbuka cyangwa gutanga Umwana wayo ikunda akabapfira. 
Abamarayika bari bitaye cyane ku gakiza k’umuntu ku buryo muri bo hajyaga kubonekamo 
abemera guhara icyubahiro cyabo maze bagatangira ubugingo bwabo umuntu wari ugiye 
kurimbuka. Marayika twagendanaga yaravuze ati: “Ariko ibyo ntacyo byajyaga kugeraho.” 
Icyaha cyari cyakozwe cyari gikomeye cyane ku buryo ubugingo bwa marayika butajyaga 
kwishyura umwenda. Nta kindi uretse umpfu no gusabirwa n’Umwana w’Imana, ibyo 
byonyine ni byo byajyaga kwishyura umwenda no gukiza umuntu wazimiye bikamuvana 
mu bwihebe n’ubuhanya. {IZ 116.1} 

Ariko umurimo abamarayika bahawe wabaye uwo kuzajya bamanuka kandi bakazamuka 
mu ijum bazanywe no gukomeza no guhumuriza Umwana w’Imana mu mibereho 
y’imibabaro yari afite ku isi. Bafashije Yesu kandi baramukorera. Ikindi kandi umurimo 
wabo wari uwo kurinda no kwita ku bagiriwe ubuntu, bakabarinda abamarayika babi 
n’umwijima uhora ubagota woherejwe na Satani. Neretswe ko bitashobokaga ko Imana 
yahindura amategeko yayo kugira ngo ikize uwazimiye, umuntu wari ugiye kurimbuka. 
Kubw’ibyo, yemeye gutanga Umwana wayo ikunda kugira ngo apfe kubw’ibyaha 
by’abantu. {IZ 116.2} 

IMPANO ZA MWUKA, UMUZINGO WA I 
IJAMBO RY’IBANZE 

Impano y’ubuhanuzi yagaragaye mu itorero mu gihe Abayuda ari bo bamamazaga Imana 
mu isi. Niba iyi mpano yarakendereye mu binyejana bike bishyira iherezo ry’icyo gihe 
bitewe n’uko itorero ryari ryariyandaritse, yongeye kugaragara ku iherezo ry’icyo gihe 
cyahawe Abayuda kugira ngo itegurize Mesiya. Zakariya, se wa Yohana Umubatiza, 
“yuzuye Mwuka Muziranenge maze arahanura.” Simeyoni, umugabo w’intungane kandi 
wari umaramaje wari “utegereje guhumurizwa kwa Isiraheli,” yazanwe na Mwuka mu 
rusengero maze ahanura ibya Yesu ko ari “urumuri rwo kumurikira amahanga, n’ikuzo 
ry’ubwoko bw’Imana bwa Isiraheli”; ndetse n’umuhanuzikazi Ana nawe “iby’uwo mwana 
[Yesu] yabitekerereje abari bategereje bose ko Yeruzalemu ivanwa mu buja.” 62 Nta 
muhanuzi ukomeye kuruta Yohana Umubatiza, we watoranyijwe n’Imana kugira ngo yereke 
Abisiraheli “Umwana w’Intama w’Imana, ukuraho ibyaha by’abantu bo ku isi.” {IZ 117.1} 

Igihe cya Gikristo cyatangiranye n’isukwa rya Mwuka Muziranenge, kandi impano za 
Mwuka zikomeye ndetse zinyuranye zigaragarije mu bizera. Izo mpano zari nyinshi cyane 
ku buryo Pawulo yashoboye kubwira itorero ry’i Korinto ati: “umuntu wese agahabwa 
ikimwerekanaho Umwuka kugira ngo bose bafashwe.” Ni umuntu wese uri mu itorero, 
ntabwo ari umuntu wese uri mu isi nk’uko benshi bagiye babifata. {IZ 117.2} 

Guhera mu gihe cy’ubuhakanyi bukomeye, izi mpano ntizakunze kugaragara; kandi 
bishoboka ko ari yo mpamvu abitwa Abakristo muri rusange bizera ko izo mpano 
zarangiranye n’igihe cy’Itorero rya mbere. Ariko se amakosa no kutizera by’itorero aho si 
byo byaba byaratumye izo mpano zihagarara? Mbese igihe ubwoko bw’Imana buzagera ku 
rugero rw’itorero rya mbere mu kwizera no mu migirire, ubwo buzarugeraho byanze 
bikunze kubwo kwamamaza amategeko y’Imana no kwizera Yesu, “imvura y’itumba” 
ntizongera gutuma izo mpano zibaho? Tubitekereje dukurikije ibyabayeho mbere, 
dukwiriye kwitega ko ibyo bizabaho. Nubwo igihe cy’Abayuda cyaranzwemo ubuhakanyi 
bwinshi, cyatangiranye kandi gisozwa no kwigaragaza kudasanzwe kwa Mwuka w’Imana. 
Ni yo mpamvu byaba ari ugutekereza nabi kwibwira ko igihe cya Gikristo (ugereranyije 
n’igihe cy’Abayuda, umucyo w’igihe cya Gikristo umeze nk’urumuri rw’izuba 
urugereranyije n’umucyo w’ukwezi) cyatangirana ikuzo maze kikazasoreza mu mwijima 
w’icuraburindi. Kandi ubwo umurimo udasanzwe wa Mwuka wari ukenewe kugira ngo 
utegurire abantu kuza kwa mbere kwa Kristo, none se ntuzarushaho gukenerwa biruseho 
ngo ubategurire kugaruka kwe; by’umwihariko kubera ko iminsi ya nyuma izaba ari 
iy’akaga kurusha iyayibanjirije yose, kandi abahanuzi b’ibinyoma bagomba no kugira 

ubushobozi bwo gukora ibimenyetso n’ibitangaza bikomeye ku buryo binashobotse bayobya 
n’intore! Nyamara Ibyanditswe bihamya ukuri muri aya magambo biti: {IZ 117.3} 

“Arababwira ati: ‘Mujye mu bihugu byose, mwigishe abaremwe bose ubutumwa bwiza. 
Uwizera akabatizwa azakizwa, ariko utizera azacirwaho iteka. Kandi ibimenyetso 
bizagumana n’abizera ngibi: bazirukana abadayimoni mu izina ryanjye, bazavuga indimi 
nshya, bazafata inzoka, kandi nibanywa ikintu cyica ntacyo kizabatwara na hato, 
bazarambika ibiganza ku barwayi bakire.” Mariko 16:15-18. jlZ 118.1} 

Ubusobanuro bw’uwitwa Campbell (Kambeli) bugira buti: “Izi mbaraga ndengakamere 
zizagera ku bizera.” Impano ntizagombaga kugarukira ku ntumwa gusa, ahubwo zigera no 
ku bizera. Ni bande bazazigira? Ni abantu bizera. Mbese zizamara igihe kingana iki? Nta 
rubibi rwashyizweho; iri sezerano rigendana n’inshingano ikomeye yatanzwe yo kubwiriza 
ubutumwa bwiza kandi igera ku mwizera wa nyuma. jlZ 118.2} 

Nyamara hari uguhakana kuvuga ko ubu bufasha bwasezeraniwe intumwa n’abizeye kubwo 
kubwiriza kwazo gusa. Uku guhakana kuvuga ko izo ntumwa zasohoje inshingano zahawe, 
zatangije ubutumwa bwiza, kandi ko impano zarangiranye n’ab’icyo gihe. Nimureke turebe 
niba inshingano ikomeye yararangiranye n’ab’icyo gihe. Matayo 28:19, 20 haravuga hati: 
“Nuko mugende muhindure abantu bo mu mahanga yose abigishwa, mubabatiza mu izina 
rya Data wa twese n’Umwana n’Umwuka Wera, mubigisha kwitondera ibyo nababwiye 
byose. Kandi dore ndi kumwe namwe iminsi yose kugeza ku mperuka y’isi.” (IZ 118.3} 

Kuba kubwiriza ubutumwa bwiza biciye muri iyi nshingano bitararangiranye n’itorero rya 
mbere bigaragarira muri iri sezerano rivuga ngo: “Dore ndi kumwe namwe iminsi yose 
kugeza ku mperuka y’isi.” Ntabwo Yesu avuga ati: “Dore ndi kumwe namwe ntumwa aho 
ari ho hose ndetse no ku mpera z’isi.” Ahubwo agira ati: “Ndi kumwe namwe iminsi yose 
kugeza ku mperuka y’isi cyangwa y’ibihe.” Ibyo ntibivuga ko igihe cy’Abayuda ari cyo 
cyavugwaga kuko icyo gihe cyari cyararangiriye ku musaraba Yesu abambwa. Nasoza rero 
mvuga ko kubwiriza no kwizera ubutumwa bwiza bwa mbere bizakomeza iteka kunganirwa 
n’ubufasha bwa Mwuka nk’uko byagenze ku itorero rya mbere. Inshingano intumwa zahawe 
irebana n’igihe cya Gikristo kandi ifata icyo gihe cyose. Kubw’ibyo rero, impano za Mwuka 
zazimangatanye bitewe gusa n’ubuhakanyi, kandi zizabyukirizwa rimwe n’ububyutse bwo 
kwizera n’imigenzereze byarangaga itorero rya mbere. {IZ 118.4} 

Mu 1 Abakorinto 12:28 hatubwira ko Imana yashyizeho cyangwa yahaye umwanya impano 
zimwe za Mwuka mu itorero. Mu gihe nta bihamya biri mu Byanditswe bitwereka ko Imana 
yakuyeho burundu impano mu itorero, tugomba kwanzura ko zabereyeho kuguma mu 
itorero. None se igihamya cy’uko zavuyeho kiri he? Kiri mu gice kimwe n’aho Isabato ya 
Kiyuda yakuweho maze hagashyirwaho Isabato ya Gikristo. Ni mu gice kiri mu Byakozwe 

n’Amayoberane y’Ubugome ndetse n’Umunyabugome. (2Abatesaloniki 2:3,7). Nyamara 
uhakana atanga igihamya cya Bibiliya yerekana ko impano zagombaga guhagarara 
yishingikirije kuri aya magambo agira ati: “Urukundo ntabwo ruzashira. Guhanura 
kuzarangizwa no kuvuga izindi ndimi kuzagira iherezo, ubwenge nabwo buzakurwaho kuko 
tumenyaho igice kandi duhanuraho igice, ariko ubwo igishyitse rwose kizasohora, bya bindi 
bidashyitse bizakurwaho. Nkiri umwana muto navugaga nk’umwana muto, ngatekereza 
nk’umwana muto nkibwira nk’umwana muto. Ariko maze gukura mva mu by’ubwana. 
Icyakora none turebera mu ndorerwamo ibirorirori, ariko icyo gihe tuzarebana duhanganye 
mu maso. None menyaho igice, ariko icyo gihe nzamenya rwose nk’uko namenywe rwose. 
Ariko none hagumyeho kwizera n’ibyiringiro n’urukundo, ibyo uko ari bitatu, ariko ikiruta 
ibindi ni urukundo (1 Abakorinto 13:8-13). {IZ 118.5} 

Aya magambo atubwira ko hazabaho irangira ry’impano za Mwuka, iryo kwizera 
n’ibyiringiro. Ariko se ni ryari ibyo bigomba kuzahagarara? Turacyategereje icyo gihe ubwo 
jlZ 119.1} 

‘Tbyiringiro bizaba byahindutse umunezero usesuye, 

Kwizera kwahindutse ibiboneshwa amaso, 

Kandi amasengesho yahindutse ibisingizo.” (IZ 119.2} 

Ibyo bizahagarara igihe igitunganye rwose kizaba kije, igihe tuzaba tutakirebera mu 
ndorerwamo itabona neza ahubwo tureba byose amaso ku maso. Umunsi utunganye, igihe 
abera bazatunganywa kandi bakabona nk’uko babonwa nturagera nyamara uzabaho mu gihe 
kizaza. Ni iby’ukuri ko, igihe umunyabugome yari amaze gukura, yakuyeho ‘iby’ubwana’ 
ari byo ubuhanuzi, kuvuga indimi, ubwenge, ndetse no kwizera, ibyiringiro n’urukundo 
byarangaga Abakristo bo mu itorero rya mbere. Nyamara muri ariya magambo nta kintu 
cyanditswemo cyerekana ko Imana yateganyije gukuraho impano yari yashyize mu itorero, 
kugeza aho kwizera n’ibyiringiro byaryo bizasohorera rwose, kugeza igihe ikuzo riheranije 
ryo kudapfa rizatwikira burundu ukwigaragaza kurabagirana kw’imbaraga n’ubwenge mu 
by’umwuka byigeze biboneka muri iyi mibereho irangwamo umpfli. {IZ 119.3} 

Uguhakana kwashingiwe ku magambo aboneka muri 2Timoteyo 3:16 benshi bakunze 
gutanga bashimangira cyane, gukwiriye kwirengagizwa. Niba ubwo Pawulo yavugaga ko 
Ibyanditswe byera bigomba gutunganya umuntu w’Imana ngo abashe gukora imirimo myiza 
yose, yaba yaravugaga ko nta kindi kintu gikwiriye kwandikwa kubwo guhumekerwa 
n’Imana, ni mpamvu ki icyo gihe ubwe hari ibyo yongeraga kuri ibyo Byanditswe? Kuki 
atahise ashyira ikaramu hasi akimara kwandika iyo ntemro? Kuki nyuma y’imyaka mirongo 
itatu Yohana yanditse igitabo cy’Ibyahishuwe? Iki gitabo nacyo kirimo irindi somo 
ryifashishwa na bamwe bashaka kwerekana ko impano za mwuka zavuyeho. {IZ 119.4} 

“Uwumva wese amagambo y’ubuhanuzi bw’iki gitabo ndamuhamiriza nti: ‘Nihagira 
umuntu uzongera kuri yo, Imana izamwongeraho ibyago byanditswe muri iki gitabo. Kandi 
nihagira umuntu ukura ku magambo y’igitabo cy’ubu buhanuzi, Imana izamukura ku 
mugabane wa cya giti cy’ubugingo no ku wa rwa rurembo rwera, byanditswe muri iki 
gitabo.” Ibyahishuwe 22:18,19. {IZ 120.1} 

Hifashishijwe aya magambo, usanga hari abavuga ko incuro nyinshi no mu buryo bwinshi, 
mu gihe cya kera, Imana yavuganiraga na ba sogokuruza mu bahanuzi, ndetse ko mu itangira 
ryo kwamamaza ubutumwa bwiza yakoresheje Yesu n’intumwa, bityo ikaba yarasezeranye 
bidasubirwaho ko itazongera kugira icyo imenyesha umuntu muri ubwo buryo. Kubw’ibyo 
rero, bavuga ko ubuhanuzi bwose buba nyuma y’icyo gihe atari ubw’ukuri. Bivugwa ko ibi 
byasoje ibyanditswe byahumetswe n’Imana. None se niba ari uko bimeze, ni iyihe mpamvu 
Yohana yanditse Ubutumwa bwiza amaze kuva i Patimosi muri Efezi? Mbese mu kwandika 
ubwo Butumwa Yohana yaba yarongeye ku magambo y’ubuhanuzi bwo muri icyo gitabo 
yandikiwe ku kirwa cya Patimosi? Duhereye kuri ayo magambo, bigaragara neza ko 
amabwiriza yo kutagira icyongerwaho cyangwa ngo gikurweho aterekeza kuri Bibiliya uko 
yakabaye nk’igitabo gifatanye. Ahubwo yerekeza ku gitabo cyihariye cy’Ibyahishuwe 
nk’uko cyavuye mu biganza by’intumwa Yohana. Nyamara nta muntu ufite uburenganzira 
bwo kongera cyangwa gukura ku gitabo icyo ari cyo cyose cyanditswe gihumetswe n’Imana. 
Mbese ubwo Yohana yandikaga igitabo cy’Ibyahishuwe hari icyo yongeye ku buhanuzi bwa 
Daniyeli? Ntacyo rwose. Nta burenganzira umuhanuzi afite bwo guhindura ijambo 
ry’Imana. Nyamara iyerekwa rya Yohana rishimangira iryo Daniyeli yahawe kandi 
rigatanga umucyo mwinshi wiyongera ku ngingo zavuzwe mu buhanuzi bwa Daniyeli. 
Nasoza mvuga ko Imana itigeze iceceka ngo ihagarike kuvuga, ahubwo iracyafite 
umudendezo wo kuvuga. Umutima wanjye urangurure iteka uti: “Uwiteka, vugira mu wo 
ushaka; umugaragu wawe nteze amatwi.” (IZ 120.2} 

Bityo rero, kugerageza kwifashisha Ibyanditswe Byera ngo herekanwe ko impano za mwuka 
zavuyeho ntacyo bigeraho. Kandi ubwo amarembo y’ikuzimu atahangaye itorero, Imana 
iracyafite abantu ku isi, dukwiriye kwitega ko habaho ukwigaragaza kw’impano za Mwuka 
kujyanye n’ubutumwa bwa marayika wa gatatu; ari bwo butumwa buzagarura itorero ku 
rufatiro rw’intumwa maze bukarihindura umucyo w’isi aho kuba umwijima. {IZ 120.3} 

Nanone kandi, twaburiwe hakiri kare ko mu minsi ya nyuma hazaduka abahanuzi 
b’ibinyoma, kandi Bibiliya yaduhaye igipimo tugomba kugenzuza inyigisho zabo kugira 
ngo dushobore gutandukanya abanyakuri n’abanyabinyoma. Amategeko y’Imana ni yo 
gipimo gikomeye kigenzura ibyo abo bahanuzi bahanura ndetse n’imico yabo. lyaba mu 
minsi ya nyuma nta buhanuzi nyakuri byajyaga kuzabaho, mbega uko byari byoroshye cyane 
kuba byaravuzwe bityo bikaba byarakuyeho uburyo bwose bwatera abantu gushukwa mu 

mwanya wo gutanga igipimo cyo kubasuzumisha kuko hajyaga kuzabaho abahanuzi nyakuri 
kimwe n’abanyabinyoma. {IZ 120.4} 

Muri Yesaya 8:19,20 hari ubuhanuzi buvuga iby’imyuka tumenyereye yo muri iki gihe, 
kandi amategeko y’Imana yatangiwe kugira ngo abugenzure: “Nimusange amategeko 
y’Imana n’ibiyihamya. Nibatavuga ibihwanye n’iryo jambo, nta museke uzabatambikira.” 
None se ni iyihe mpamvu havugwa ngo “nibatavuga ibihwanye n’iryo jambo” niba nta 
kwigaragaza nyakuri kw’impano za Mwuka ndetse n’uk’ubuhanuzi byagombaga kuzabaho? 
Yesu aravuga ati: “Mwirinde abahanuzi b’ibinyoma... Muzabamenyera ku mbuto zabo” 
(Matayo 7:15,16). Uyu ni umugabane w’ikibwirizwa cyo ku musozi w’Imigisha, kandi 
abantu bose bashobora kubona ko aya magambo yakoreshejwe muri rusange ku itorero mu 
gihe eyose cyo kwamamaza ubutumwa. Abahanuzi b’ibinyoma bagomba kumenyekanira ku 
mbuto zabo. Mu yandi magambo, bazamenyekanira mu mico yabo. Amategeko y’Imana ni 
yo gipimo ngenderwaho cyonyine cyagaragaza ko imbuto zabo ari nziza cyangwa ari mbi. 
Kubw’ibyo rero, tubwirwa gusanga amategeko y’Imana n’ibiyihamya. Ntabwo abahanuzi 
nyakuri bazavuga ibihwanye n’ijambo ry’Imana gusa, ahubwo bazagira n’imibereho ihuje 
naryo. Ntabwo nahangara guciraho iteka umuntu uvuga kandi akabaho atyo. jlZ 121.1} 

Iteka abahanuzi b’ibinyoma bagiye barangwa no kwerekwa iby’amahoro; kandi bazaba 
bavuga bati: “Ni amahoro, ni amahoro,” mu gihe ukurimbuka gutunguranye kuzabatungura. 
Abahanuzi nyakuri bazamagana icyaha bashize amanga kandi bazaburira abantu 
iby’umujinya wenda gutera. (IZ 121.2} 

Guhanura kose kuvuguruza iby’ukuri kandi bidashidikanywaho Ijambo ry’Imana rivuga, 
gukwiriye kwamaganirwa kure. Uko ni ko Umukiza wacu yigishije abigishwa be ubwo 
yababuriraga ku byerekeye kugaruka kwe. Igihe Yesu yazamurwaga mu ijuru abigishwa be 
bamureba, abamarayika bahamije beruye ko uwo Yesu azagaruka atyo nk’uko bamubonye 
ajya mu ijuru. Ni yo mpamvu igihe Yesu yavugaga iby’imikorere y’abahanuzi b’ibinyoma 
bo mu minsi y’imperuka yavuze ati: “Nuko nibababwira bati: ‘Dore ari mu butayu,’ 
ntimuzajyeyo; eyangwa bati: ‘Dore ari mu kirambi’, ntimuzabyemere.” Guhanura kose 
kujyanye n’iyo ngingo kugomba kuzirikana ko azaturuka mu ijuru abantu bamureba. None 
se kuki Yesu atavuze ati: “Icyo gihe ntimuzite ku bihanurwa byose; kuko muri icyo gihe nta 
bahanuzi nyakuri bazabaho?” (IZ 121.3} 

“Nuko aha bamwe kuba intumwa ze, n’abandi kuba abahanuzi, n’abandi kuba 
ababwirizabutumwa bwiza, n’abandi kuba abungeri n’abigisha, kugira ngo abera 
batunganyirizwe rwose gukora umurimo wo kugabura iby’Imana no gukomeza umubiri wa 
Kristo, kugeza ubwo twese tuzasohora kugira ubumwe bwo kwizera no kumenya Umwana 

w’Imana, kandi kugeza ubwo tuzasohora kuba abantu bashyitse bageze ku mgero mshyitse 
rw’igihagararo eya Kristo.” (Abefeso 4:11-13). {IZ 121.4} 

Mu isomo twabonye mbere twasanze ko igihe Kristo yazamurwaga mu ijum, yahaye abantu 
impano. Muri zo mpano havuzwemo izo kuba intumwa, abahanuzi, ababwirizabutumwa 
bwiza, abashumba n’abigisha. leyatumye bahabwa izo mpano kwari ukugira ngo abera 
batunganyirizwe rwose mu bumwe no kumenya. Muri iki gihe, abantu bamwe bavuga ko ari 
abashumba n’abigisha bemeza ko hashize imyaka isaga igihumbi na magana inani izi mpano 
zisohoje umurimo wazo burundu, bityo rero zikaba zarahagaze. None se kuki batareka 
kwitwa abashumba n’abigisha? Niba dushingiye kuri iri somo umurimo w’umuhanuzi 
wararangiranye n’itorero rya mbere, ubwo n’uw’umubwirizabutumwa bwiza waba 
wararangiye kimwe n’indi yose nta vangura. {IZ 122.1} 

Noneho rero, mureke dutekereze gato kuri iyi ngingo. Izi mpano zose zatangiwe kugira ngo 
abera batunganyirizwe rwose mu bumwe, ubumenyi ndetse n’umwuka. Biturutse kuri izo 
mpano, abizera b’itorero rya mbere bamaze igihe runaka bishimira ubwo bumwe. “Abizeye 
bose bahuzaga umutima n’inama.” Kubera ubwo bumwe, bigaragara ko umusaruro 
wavuyemo wabaye uw’uko “intumwa zagiraga imbaraga nyinshi zo guhamya kuzuka 
k’Umwami Yesu, nuko rero ubuntu bw’Imana bwinshi bukaba kuri bo bose.” (Ibyakozwe 
n’Intumwa 4:31-33.) Mbega uburyo ibintu nk’ibyo ari ibyo kwiflizwa muri iki gihe! 
Nyamara ubuhakanyi n’imbaraga yabwo izana ibiee mu bantu kandi irimbura 
bwahindanyije ubwiza bw’itorero nyakuri maze buryambika ibigunira. Ingaruka zabaye 
gueikamo ibiee n’umuvurungano. Ntihigeze kubaho urudubi rw’imyizerere rukomeye mu 
Bakristo nko muri iki gihe. Niba impano zari zikenewe kugira ngo zitume itorero rya mbere 
rigira ubumwe, mbega ukuntu muri iki gihe zikenewe kurutaho kugira ngo zihembure 
ubumwe! Kandi bigaragarira cyane mu buhanuzi ko umugambi w’Imana ari uko ubumwe 
bwagaruka mu itorero mu minsi iheruka,. Twahamirijwe rwose ko igihe Uwiteka azagarurira 
Siyoni, abarinzi bazayirebera n’amaso yabo. Twabwiwe kandi ko mu bihe bya nyuma 
abanyabwenge bazasobanukirwa. Ubwo ibyo bizasohora, hazabaho ubumwe bwo kwizera 
mu bo Imana ibara ko ari abanyabwenge; kuko abo n’ubundi bakorera mu kuri 
basobanukiwe n’ukuri, bagomba byanze bikunze gusobanukirwa kimwe. Mbese ni iki 
gishobora gutuma habaho ubu bumwe uretse impano zatangiwe uyu mugambi? {IZ 122.2} 

Dukurikije ibyo tumaze kubona, bigaragara ko gutunganywa kw’itorero kwuvuzwe hano 
kuzabaho mu bihe bizaza. Kubw’ibyo izi mpano ntizari zarangiza umugambi wazo. Uru 
rwandiko Pawulo yandikiye Abefeso yarwanditse mu mwaka wa 64 nyuma y’ivuka rya 
Yesu. Iki gihe ni ku myaka ibiri mbere y’uko Pawulo abwira Timoteyo ko yiteguye ameze 
nk’ibisukwa ku gicaniro, kandi ko igihe cye kigeze ngo yigendere. Icyo gihe imbuto 
z’ubuhakanyi zari zitangiye gushinga imizi mu itorero, kuko mu myaka icumi yari ishize, 

Pawulo yari yaravugiye mu rwandiko rwe rwa kabiri yandikiye Abanyatesaloniki ko 
“amayoberane y’ubugome n’ubu atangiye gukora.” Icyo gihe amasega aryana yari agiye 
kwinjira mu itorero ntababarire umukumbi. Icyo gihe itorero ntiryazamukaga ngo rigere kuri 
ubwo butungane bw’ubumwe buvugwa muri iyi mirongo, ahubwo ryari hafi gusenywa 
n’amatsinda y’abarirwanya bari baryihishemo kandi rikazanwamo amacakubiri no kwirema 
ibice. Intumwa Pawulo yari abizi; ni cyo cyatumye areba hirya y’ubuyobe bukomeye maze 
akitegereza igihe cyo gukoranyiriza hamwe ubwoko bw’Imana bwasigaye. Ni bwo 
yavugaga ati: “Kugeza ubwo twese tuzasohora kugira ubumwe bwo kwizera no kumenya 
Umwana w’Imana.” (Abefeso 4:13). Kubw’ibyo rero, impano zashyizwe mu itorero ntizari 
zarangiza igihe cyazo. {IZ 122.3} 

“Ntimukazimye Umwuka w’Imana kandi ntimugahinyure ibihanurwa, ahubwo mugerageze 
byose mugundire ibyiza.” (lAbatesaloniki 5:19-21). jlZ 123.1} 

Muri uru rwandiko, intumwa itangira kuvuga ku ngingo yo kugaruka k’Umwami wacu. 
Yakurikijeho kuvuga uko abatizera bazaba bameze icyo gihe. Abo ni ba bandi bavuga ko 
‘ari amahoro, nta kibi kiriho’ kandi umunsi w’Uwiteka ugiye kuza ndetse kurimbuka 
gutungutanye kukabatungura nk’uko umujura aza nijoro. Kubera ibyo, yakurikijeho 
guhugura no kuburira itorero ngo ribe maso, ryitegure kandi ryirinde. Mu magambo yo 
guhugura akurikiraho dusangamo amagambo twigeze kuvuga agira ati: “Ntimukazimye 
umwuka w’Imana,” n’ibindi. Abantu bamwe bashobora gutekereza ko iyi mirongo uko ari 
itatu yose itandukanye, ko ntaho buri murongo uhuriye n’undi. Nyamara urebye uko iteye, 
iyi mirongo ifite ikiyihuza mu buryo bw’umwimerere. Umuntu uzimya Mwuka w’Imana 
azarekwa kugira ngo ahinyure ibihanurwa kandi ari byo mbuto zemewe ziva kuri Mwuka. 
“Nzasuka Umwuka wanjye ku bantu bose, abahungu banyu n’abakobwa banyu 
bazahanura.” (Yoweli 2:28). Amagambo yakoreshejwe avuga ngo “mugenzure byose,” 
yerekeye ku bivugwa, ku bihanurwa, kandi tugomba kugenzura imyuka dukoresheje ibipimo 
Imana yaduhaye mu Ijambo ryayo. Muri iki gihe ubushukanyi bw’iby’umwuka n’ubuhanuzi 
bw’ibinyoma biriganje; kandi nta gushidikanya ko aya magambo afite icyo ahavuga 
cyihariye. Ariko muzirikane ko intumwa Pawulo itavuga ngo: ‘Mwirengagize ibintu byose’; 
ahubwo aravuga ati: “Mugerageze byose; mugundire ibyiza.” {IZ 123.2} 

“Hanyuma y’ibyo, nzasuka Umwuka wanjye ku bantu bose, abahungu banyu n’abakobwa 
banyu bazahanura, abakambwe banyu bazarota, n’abasore banyu bazerekwa. Ndetse 
n’abagaragu banjye n’abaja banjye nzabasukira ku Mwuka wanjye muri iyo minsi. 
Nzashyira amahano mu ijuru no mu isi: amaraso n’umuriro n’umwotsi ucumba. Izuba 
rizahinduka umwijima, n’ukwezi kuzahinduka amaraso, uwo munsi mukuru w’Uwiteka 
uteye ubwoba utaraza. Kandi umuntu wese uzambaza izina ry’Uwiteka azakizwa, kuko i 

Siyoni n’i Yemsalemu hazaba abarokotse, nk’uko Uwiteka yabivuze, kandi mu barokotse 
hazabamo abo Uwiteka ahamagara.” Yoweli 2:28-32. {IZ 123.3} 

Ubu buhanuzi bwa Yoweli buvuga iby’isukwa rya Mwuka Muziranenge mu minsi ya 
nyuma, ntibwasohoye bwose ku itangira ry’iyamamazwa ry’ubutumwa bwiza. Ibi ni ukuri 
dushingiye ku bitangaza bikomeye bivugwa muri iyi mirongo ko ibizaba mu kirere no ku isi 
byagombaga kuzaba integuza “z’umunsi ukomeye kandi uteye ubwoba w’Uwiteka.” Nubwo 
hari ibimenyetso twagiye tubona, uriya munsi ukomeye turacyawutegereje mu gihe kiri 
imbere. Igihe cyose cyo kwamamaza ubutumwa bwiza gishobora kwitwa iminsi ya nyuma, 
ariko kuvuga ko iminsi ya nyuma ari imyaka isaga 1800 ishize byaba ari ukwibeshya. lyo 
minsi igeza ku munsi w’Uwiteka no ku gucungurwa k’ubwoko bw’Imana bwasigaye: ‘Kuko 
i Siyoni n’i Yerusalemu hazaba abarokotse, nk’uko Uwiteka yabivuze, kandi mu barokotse 
hazabamo abo Uwiteka ahamagara.” Aba basigaye bari hagati y’ibimenyetso n’ibitangaza 
bibanziriza umunsi ukomeye kandi uteye ubwoba w’Uwiteka, nta gushidikanya ni abasigaye 
b’urubyaro rw’umugore bavugwa mu Byahishuwe 12:17. Abo ni igisekuru giheruka 
cy’abagize itorero ku isi. “Ikiyoka kirakira wa mugore, kiragenda ngo kirwanye abo mu 
rubyaro rwe basigaye, bitondera amategeko y’Imana kandi bafite guhamya kwa Yesu.” {IZ 
123.4} 

Abasigaye b’itorero ryamamaza ubutumwa bwiza bazaba bafite impano za mwuka. 
Bazashozwaho intambara bitewe n’uko bakurikiza amategeko y’Imana kandi bakagira 
guhamya kwa Yesu Kristo. (Ibyahishuwe 12:17). Mu Byahishuwe 19:10 hasobanura ko 
uguhamya kwa Yesu kuvugwa ko ari umwuka w’ubuhanuzi. Marayika yaravuze ati: “Reka! 
Ndi imbata mugenzi wawe, kandi ndi mugenzi wa bene So bafite guhamya kwa Yesu ari wo 
mwuka w’ubuhanuzi.” Mu Byahishuwe 22:9, Yohana asubiramo ayo magambo muri ubu 
buryo agira ati: “Ndi imbata mugenzi wawe kandi ndi mugenzi wa bene So b’abahanuzi.” 
Duhereye kuri iri gereranya, tubona imbaraga y’aya magambo ngo: ‘Guhamya kwa Yesu ni 
umwuka w’ubuhanuzi.’ Ariko guhamya kwa Yesu gukubiyemo impano zose za Mwuka. 
Pawulo aravuga ati: “Mbashimira Imana yanjye iteka nishimira ubuntu bwayo mwaherewe 
muri Kristo Yesu, kuko muri byose mwatungiwe muri we, mu byo muvuga byose no mu 
bwenge bwose, kuko ubuhamya twahamije Kristo bwakomejwe muri mwe, bituma mutagira 
impano yose mubura, mutegereza guhishurwa k’Umwami wacu Yesu Kristo.” (1 Abakorinto 
1:4-7). Guhamya kwa Yesu kwashinze imizi mu itorero ry’i Korinto. None se umusaruro 
wabaye uwuhe? Nta mpano n’imwe y’Imana babuze. None se ntidufite ingingo 
idushyigikira mu gihe twanzura tuvuga ko abasigaye, abategereje kugaruka k’Umwami 
wacu Yesu Kristo, nibashinga imizi rwose mu buhamya bwa Yesu batazagira impano 
n’imwe babura? {IZ 124.1} 

IMPANO ZA MWUKA 


Gucumura kwa Satani 

Satani yahoze ari umumarayika w’umunyacyubahiro mu ijuru, akurikiye Yesu mu 
cyubahiro. Mu maso he, kimwe n’ah’abandi bamarayika, hari hakeye kandi hagaragara 
umunezero. Uruhanga rwe rwari rukenkemuye kandi rugaragaza ubwenge buhambaye. Yari 
afite igihagararo gitunganye; yitwaraga neza kandi afite icyubahiro giheranije. Ariko igihe 
Imana yabwiraga Umwana wayo iti: “Tureme umuntu agire ishusho yacu, ase natwe,” Satani 
yagiriye Yesu ishyari. Yifuzaga ko nawe yagombye kugishwa inama mu byerekeye kurema 
umuntu, bityo kubera ko atayigishijwe, yuzuwe n’igomwa, ishyari n’urwango. Yiflizaga ko 
ari we wahabwa icyubahiro kuruta abandi bose mu ijuru akaba ukurikiye Imana. {IZ I25.I} 

Kugeza icyo gihe, ijuru ryose ryarangwagamo gahunda, ubwumvikane no kumvira 
ubuyobozi bw’Imana. Kwigomeka kuri gahunda y’Imana n’ubushake bwayo cyabaye 
icyaha ndengakamere. Ijuru ryose ryabaye nk’irihungabanye. Abamarayika bose bari 
bagabanyijwemo imitwe, buri mutwe wari uyobowe n’umumarayika ukomeye. Satani wari 
ufite imigambi yo kwikuza kandi akaba atarashakaga kuyoboka ubutegetsi bwa Yesu, 
yakoranaga amayere agamije kurwanya ubuyobozi bw’Imana. Bamwe mu bamarayika 
bifatanyije na Satani muri uko kwigomeka kwe, ariko abandi baharanira bidasuburwaho 
icyubahiro n’ubwenge Imana yagaragaje igihe yahaga Umwana wayo ububasha. Hagati 
y’abamarayika ubwabo habayeho kutumvikana. Satani n’abambari be bakoraga uko 
bashoboye ngo barebe ko bahindura ubuyobozi bw’Imana. Biflizaga kwinjira mu bwenge 
bwayo butabasha kugenzurwa, no kumenya impamvu yatumye Imana ikuza Yesu ikamuha 
ububasha n’ubuyobozi nk’ubwo bitagira aho bigarukira. Bigometse ku butware bwa Yesu. 
Ingabo zo mu ijuru zose zarahamagawe ngo zize imbere ya Data wa twese kugira ngo 
ingingo yose ifatirwe umwanzuro. Aho ni ho hafatiwe umwanzuro ko Satani n’abamarayika 
bose bifatanyije na we mu kwigomeka bacibwa mu juru. Noneho mu ijuru haba intambara. 
Abamarayika bitabira urugamba; Satani yashakaga gutsinda Umwana w’Imana hamwe 
n’abumviraga ubushake bwe. Ariko abamarayika beza kandi b’indahemuka baratsinze, 
maze Satani n’abamuyobotse birukanwa mu ijuru. {IZ 125.2} 

Nyuma y’aho Satani n’abacumuranye nawe baciwe mu ijuru, kandi amaze kubona ko amaze 
gutakaza burundu ubutungane n’ikuzo by’ijuru, yaricujije maze yifiiza ko yakongera 
agasubizwa mu ijuru. Yashakaga gusubira mu mwanya yahozemo cyangwa se agahabwa 
undi mwanya uwo ari wo wose yagenerwa. Ariko ntibyari bigishobotse; ijuru 
ntiryagombaga kujya kwishyira mu kaga. lyo agarurwa mu ijuru, ijuru ryose ryajyaga 
kwandura kuko ari we icyaha cyari cyakomotseho kandi imbuto zo kwigomeka zari 
zimurimo. Satani n’abamuyobotse bararize, binginga basaba ko bagarurwa imbere y’Imana. 

Nyamara icyaha cyabo (urwango rwabo, igomwa n’ishyari byabo) cyari gikabije cyane ku 
buryo Imana itajyaga kucyibagirwa ngo igihanagure. Cyagombaga kugumaho kugeza ubwo 
kizahabwa igihano cyacyo giheruka. {IZ 125.3} 

Ubwo Satani yasobanukirwaga mu buryo bwuzuye ko bitakimushobokeye kongera 
gusubizwa imbere y’Imana, ubueakura bwe n’urwango byatangiye kwigaragaza. Yagiye 
inama n’abamarayika be maze baeura umugambi wo gukomeza kurwanya ubutegetsi 
bw’Imana. Igihe Adamu na Eva batuzwaga mu busitani bwiza bwa Edeni, Satani yacuraga 
umugambi wo kubarimbura. Nta buryo na bumwe uyu muryango wari unezerewe wajyaga 
kubuzwa umunezero wawo iyo uza kumvira Imana. lyo badasuzugura Imana kandi ngo 
bakerense ubuntu bwayo, imbaraga ya Satani ntiyari kubahangara. Kubw’ibyo rero 
umugambi wagombaga gucurwa kugira ngo Adamu na Eva batezwe kutumvira bityo 
bikururire uburakari bw’Imana maze Satani n’abamarayika be babigarurire. Satani yafashe 
ingamba zo kwiyoberanya kandi akererekana ko yitaye ku muntu. Yagombaga kurwanya 
ukuri kw’Imana kandi agatuma habaho gushidikanya ko ibyo Imana yavuze ari ko bisobaye 
koko. Noneho kandi yagombaga kubatera amatsiko maze bagatangira gushaka kwinjira mu 
migambi itarondoreka y’Imana ( ari naeyo eyaha Satani ubwe yakoze) ndetse bagashaka 
kumenya impamvu Imana yababujije kurya ku giti kimenyekanisha ieyiza n’ikibi. {IZ 
126.1} 

Gucumura k’umuntu 

Abamarayika baziranenge bahoraga basura ubusitani bwa Edeni, bakigisha Adamu na Eva 
uburyo bagomba kwita kuri ubwo busitani kandi bakabigisha ibijyanye n’uburyo habayeho 
kwigomeka kwa Satani no gucumura kwe. Abamarayika baburiye Adamu na Eva ko 
bagomba kwirinda Satani kandi babaha amabwiriza y’uko batagomba gutandukana mu byo 
bazaba bakora byose, kuko baramutse babikoze bajyaga guhura n’uwo mwanzi wacumuye. 
Nanone kandi abamarayika babihanangirije ko bagomba gukurikiza amabwiriza Imana 
yabahaye badakebakeba, kuko bajyaga kugira umutekano ari uko bumviye rwose. 
Kubw’ibyo, uyu mwanzi waeumuye ntiyari gushobora kubigarurira. {IZ 126.2} 

Satani yatangiriye umurimo we kuri Eva, amuteza kutumvira. Eva yatangiye ajya kuzerera 
kure y’umugabo we, noneho akurikizaho gutambagira ahakikije igiti bari babujijwe, maze 
amaherezo agera aho atega amatwi ijwi ry’umushukanyi ndetse ahangara gushidikanya ibyo 
Imana yavuze ngo: “Umunsi mwakiriyeho no gupfa muzapfa.” Eva yatekereje ko ahari ibyo 
Imana yavuze atari byo yari igambiriye kubabwira, maze arihandagaza arambura ukuboko 
kwe, asoroma ku mbuto za cya giti maze ararya. Izo mbuto zari zinogeye amaso kandi 
ziryoshye bitangaje. Icyakurikiyeho ni uko Eva yagize ishyari yibwira ko Imana yari 
yarababujije ibyari bibabereye byiza, nuko aha n’umugabo we kuri izo mbuto, maze aba 

aramushutse. Yatekerereje Adamu ibyo inzoka yamubwiye byose maze amugaragariza uko 
yatangajwe n’uko inzoka yari ifite ubushobozi bwo kuvuga. {IZ 126.3} 

Nabonye mu maso ha Adamu huzuye umubabaro. Yagaragaye afite ubwoba kandi yumiwe. 
Yasaga n’ufite intambara mu ntekerezo ze. Yumvise adashidikanya ko ari wa mwanzi bari 
baraburiwe kuzirinda, kandi ko umugore we agomba gupfa. Bagombaga gutandukana. 
Urukundo yakundaga Eva rwari rukomeye eyane, maze kubwo gueika intege bikabije 
yiyemeza gupfana na we. Yafashe urwo rubuto ahita arurya vuba vuba. Nuko Satani 
arishima.Yari yarigomekeye mu ijuru, kandi yari yarabonye abifatanya nawe bamukundaga 
ndetse bamukurikiye muri uko kwigomeka kwe. Yari yaracumuye maze atuma n’abandi 
bacumurana nawe. Satani yari yashutse umugore atuma atiringira Imana, amutera kwibaza 
ku bwenge bwayo ndetse ashaka kwinjira mu migambi yayo yuje ubwenge butarondoreka. 
Satani yari azi ko umugore atazacumura wenyine. Bitewe n’urukundo Adamu yakundaga 
Eva, yasuzuguye itegeko ry’Imana maze acumurana n’umugore we. {IZ 127.1} 

Inkuru yo gucumura k’umuntu isakara mu ijuru. Inanga zose zacurangwaga ziracecekeshwa. 
Kubera umubabaro, abamarayika biyambura amakamba yo ku mitwe yabo maze 
bayajugunya hasi. Ijuru ryose rirakangarana. Inama iraterana kugira ngo hafatwe 
umwanzuro w’ikigomba gukorerwa Adamu na Eva bacumuye. Abamarayika batinyaga ko 
Adamu na Eva barambura ukuboko kwabo maze bakarya ku giti cy’ubugingo bityo bakaba 
bahinduka abanyabyaha badapfa. Nyamara Imana yavuze ko izirukana mu busitani abo 
bacumuye. Abamarayika bahise boherezwa bajya kurinda inzira ijya ku giti cy’ubugingo. 
Byari umugambi wizwe neza wa Satani ko Adamu na Eva bagomba gusuzugura Imana, 
ikabazinukwa, maze noneho bakanarya ku giti cy’ubugingo bigatuma baramira mu cyaha 
no mu kutumvira, maze icyaha kikazahoraho iteka ryose. Ariko abamarayika boherejwe 
kujya kubasohora mu busitani bwa Edeni ndetse no gufunga inzira yerekeza ku giti 
cy’ubugingo. Buri wese muri abo bamarayika bakomeye yari afite ikintu cyasaga n’inkota 
irabagirana mu kuboko kwe kw’iburyo. {IZ 127.2} 

Noneho Satani yari atsinze. Kubwo gucumura kwe yatumye abandi bagira umubabaro. Yari 
yarirukanwe mu ijuru, none n’abandi bari birukanwe muri Paradiso. {IZ 127.3} 

Inama y’agakiza 

Ubwo byagaragaraga ko umuntu azimiye kandi ko n’isi Imana yari yararemye igiye 
kuzurwaho n’ibiremwa bipfa bigomba guhura n’imibabaro, uburwayi n’umpfli, ndetse ko 
nta makiriro umunyabyaha afite, agahinda n’umubabaro byuzuye ijum ryose. Umuryango 
wose wa Adamu wagombaga gupfa. Noneho nabonye Yesu mwiza maze mbona mu maso 
he hagaragara impuhwe n’agahinda. Bidatinze namubonye yegera umucyo urabagirana 
cyane wari ugose Data wa twese. Marayika twagendanaga yaravuze ati: “Ari kugirana na Se 

ikiganiro gikomeye.” Igihe Yesu yaganiraga na Se, abamarayika barushijeho guhagarika 
umutima. Wa mucyo urabagirana ugose Data wa twese wadukingirije Yesu incuro eshatu, 
maze ku ncuro ya gatatu arasohoka ava kwa Se nuko turamubona. Mu maso ye hari hatuje, 
nta gihangayikishije cyangwa ikibabaje cyaharangwaga, kandi harabagiranaga ubwiza 
butasobanurwa mu magambo. Yamenyesheje ingabo zo mu ijuru ko umuntu wacumuye 
yabonewe icyanzu cyo gukiriramo. Yazibwiye ko yahoze yinginga Se ndetse ko 
yagambiriye gutanga ubugingo bwe kugira ngo bube incungu, yishyireho igihano cy’urupfu, 
bityo kubwe umuntu abashe kubona imbabazi; ndetse kubw’amaraso ye no kubwo kumvira 
amategeko y’Imana, abantu babashe kubona imbabazi z’Imana kandi bazagarurwe muri bwa 
busitani bwiza, barye no ku mbuto z’igiti cy’ubugingo. {IZ 127.4} 

Mbere na mbere abamarayika ntibashoboraga kwishima; kuko Umugaba wabo atashoboraga 
kugira icyo abahisha, ahubwo yababwiriye ku mugaragaro iby’inama y’agakiza. Yesu 
yabwiye abamarayika ko agiye guhagarara hagati y’umuntu wacumuye n’uburakari bwa Se. 
Yababwiye ko azemera kwishyiraho icyaha (ubugome) no gusuzugurwa, nyamara ko bake 
ari bo bazamwakira nk’Umwana w’Imana. Hafi y’abantu bose bajyaga kumwanga no 
kumwamagana. Yajyaga gusiga ikuzo rye ryose mu ijuru, akaza ku isi ari umuntu, akicisha 
bugufi nk’umuntu, we ubwe kubyo yagombaga kunyuramo agahura n’ibigeragezo 
binyuranye byajyaga kwibasira umuntu kugira ngo amenye uko atabara abajyaga 
kugeragezwa, maze ku iherezo, ubwo yari kuzaba arangije umurimo we nk’umwigisha, 
atangwe mu maboko y’abana b’abantu, yihanganire ubugome hafi ya bwose n’imibabaro 
yose Satani n’abamarayika be bashoboraga kwigisha abantu babi ngo bayimuteze. Yajyaga 
gupfa umpfli rw’agashinyaguro mrenze izindi mpfu, akabambwa hagati y’isi n’ijum 
nk’umunyabyaha mharwa. Yababwiye kandi ko azagerwaho n’amasaha ateye ubwoba 
y’umubabaro ukaze n’abamarayika ubwabo batashoboraga kubura amaso ngo barebe 
ahubwo bari kuzapfuka mu maso yabo ngo batabireba. Ntiyajyaga kuzagerwaho 
n’umubabaro w’umubiri gusa, ahubwo yagombaga no kubabazwa mu ntekerezo ku buryo 
uwo mubabaro utajyaga kuba wagereranywa na gato n’uw’umubiri. Uburemere bw’ibyaha 
by’abari ku isi bose bwajyaga kumugerekwaho. Yabwiye abamarayika ko azapfa maze 
akazuka ku munsi wa gatatu, kandi ko azazamuka akajya kwa Se kugira ngo asabire 
umunyabyaha utumvira. jlZ 128.1} 

Abamarayika bikubise imbere ye baramuramya. Bemeye gutanga ubugingo bwabo. Yesu 
yababwiye ko kubwo umpfu rwe azakiza benshi, ko ubugingo bw’umumarayika butabasha 
kwishyura umwenda w’icyaha. Ubugingo bwe bwonyine nibwo bwashoboraga kwemerwa 
na Se kugira ngo bube incungu y’umuntu. Yesu kandi yanababwiye ko hari umhare nabo 
bazagira, ari rwo rwo kuba hamwe nawe kandi bakazajya kumukomeza mu bihe binyuranye. 
Yababwiye ko azambara kamere y’umuntu wacumuye, ndetse ko imbaraga ze zitazaba 

zingana n’izabo ubwabo; ko bazibonera gusuzugurwa kwe n’imibabaro ye ikomeye; ndetse 
ko nibabona imibabaro ye n’urwango abantu bazamugirira bazagira agahinda kenshi maze 
kubera urukundo bamukunda bakifuza kuza kumutabara ngo bamukize abo bicanyi. 
Nyamara yababwiye ko batagombaga kugoboka ngo bagire icyo babuza gukorwa. 
Yabamenyesheje ko bazagira uruhare mu izuka rye, ko umugambi w’agakiza wamaze 
gutegurwa ndetse ko Se yamaze kuwemera. {IZ 128.2} 

Yesu yuzuye agahinda kuje ubuziranenge, yahumurije kandi akomeza abamarayika maze 
abamenyesha ko ku iherezo azabana n’abo agiye kuzacungura ndetse ko kubw’urupfu rwe 
azaba incungu ya benshi kandi akarimbura ufite imbaraga z’urupfu. Kandi ko Se azamuha 
ubwami bwo munsi y’ijuru no gukomera kwabwo bukazaba ubwe iteka ryose. Satani 
n’abanyabyaha bazarimburwa burundu ubutazongera guhungabanya ijuru cyangwa isi izaba 
yagizwe nshya itunganye. Yesu yasabye abamarayika gufatanya na we muri uwo mugambi 
Se yari yemeye kandi bagashimishwa n’uko kubw’urupfu rwe umuntu wacumuye azongera 
kuzamurwa kugira ngo ababarirwe n’Imana ndetse yishimire kuba mu ijuru. {IZ 129.1} 

Ubwo ni bwo ibyishimo bitavugwa byasakaye ijuru ryose, maze ingabo zo mu ijuru 
ziririmba indirimbo zo kuramya no gusingiza. Bafashe inanga zabo maze bacuranga ijwi 
riranguruye birenze uko bari barigeze gucuranga bitewe n’imbabazi z’Imana zitagerwa 
ndetse no kwicisha bugufi kwayo bigaragariye mu gutanga Umwana wayo ikunda kugira 
ngo apfire ubwoko bw’ibyigomeke. Nuko mu ijuru hasakara ibisingizo no kuramya kubwo 
kwiyanga kwa Y esu n’igitambo cye, ubwo yemeraga kuva mu gituza cya Se maze agahitamo 
ubuzima bw’imibabaro n’agahinda ndetse n’urupfu rw’agashinyaguro kugira ngo abashe 
guhesha abandi ubugingo. {IZ 129.2} 

Marayika yaravuze ati: “Mbese mutekereza ko Data wa twese yatanze Umwana we akunda 
cyane bitamugoye? Oya, oya rwose.” Byari bikomereye Imana yo mu ijuru kuba yareka 
abanyabyaha bakarimbuka cyangwa gutanga Umwana wayo ikunda akabapfira. 
Abamarayika bari bitaye cyane ku gakiza k’umuntu ku buryo muri bo hajyaga kubonekamo 
abemera guhara icyubahiro cyabo maze bagatangira ubugingo bwabo umuntu wari ugiye 
kurimbuka. Marayika twagendanaga yaravuze ati: “Ariko ibyo ntacyo byajyaga kugeraho.” 
Icyaha cyari cyakozwe cyari gikomeye cyane ku buryo ubugingo bwa marayika butajyaga 
kwishyura umwenda wacyo. Nta kindi uretse umpfli rw’Umwana w’Imana no gusabirwa na 
we, ibyo byonyine ni byo byajyaga kwishyura umwenda no gukiza umuntu wazimiye 
bikamuvana mu bwihebe n’ubuhanya. {IZ 129.3} 

Ariko umurimo abamarayika bahawe wabaye uwo kuzajya bamanuka kandi bakazamuka 
mu ijum bazanywe no gukomeza no guhumuriza Umwana w’Imana mu mibabaro ye kandi 
bakanamukorera. Umurimo wabo kandi wagombaga kuba uwo kurinda no kwita ku 

bagiriwe ubuntu, bakabarinda abamarayika babi n’umwijima uhora ubagota woherejwe na 
Satani. Neretswe ko bitashobokaga ko Imana yahindura amategeko yayo kugira ngo ikize 
uwazimiye, umuntu wari ugiye kurimbuka. Kubw’ibyo, yemeye gutanga Umwana wayo 
ikunda kugira ngo apfe kubw’ieyaha ey’umuntu. {IZ 129.4} 

Kubwo gutera umuntu gucumura, Satani yongeye kwishimana n’abamarayika be ko 
ashoboye gutuma Umwana w’Imana amanuka akava mu mwanya we w’icyubahiro. 
Yabwiye abamarayika be ko Yesu naramuka yiyambitse kamere y’umuntu wacumuye 
azamutsinda bityo akaburizamo isohozwa ry’inama y’agakiza. {IZ 130.1} 

Neretswe Satani nk’uko yahoze kera akiri marayika unezerewe kandi ufite icyubahiro. 
Nongeye kandi kumwerekwa uko ameze ubu. Aracyafite ishusho ya cyami. Ikimero cye 
kiracyahebuje nubwo ari umumarayika waguye. Ariko mu maso he huzuye ishavu, 
gutentebuka, umubabaro, ubugome, urwango, kudatuza, ubushukanyi, n’ububi bw’uburyo 
bwose. Nabonye by’umwihariko rwa ruhanga rwe rwahoze rurabagirana. Uruhanga rwe 
rwari rwaratangiye kuzinga iminkanyari uhereye ku maso ye. Nabonye ko ingeso ze zose 
zahoze ari nziza bitangaje zangiritse bitewe no guhora yibwira ibibi igihe kirekire, kandi 
ibimenyetso by’ikibi cyose byamurangwagaho. Amaso ye yari yuzuye ubucakura kandi 
atyaye. Yari mugari mu gihagararo, ariko umubiri wo ku maboko ye no mu maso he wasaga 
n’udafashe. Ubwo namwitegerezaga, ukuboko kwe kw’ibumoso kwari gufashe ku kananwa. 
Yasaga n’uri kwibaza cyane byimbitse. Mu maso he hagaragaje kumwenyura, ariko uko 
kumwenyura kwanteye guhinda umushyitsi kuko kwari kuzuye ibibi n’ubucakura bwe. lyo 
nseko ni yo agira mbere y’uko acakira uwo yibasiye, kandi iyo abohera umuhigo we mu 
mitego, iyo nseko ihinduka mbi bitavugwa. {IZ 130.2} 

Kuza kwa Kristo kwa mbere 

Neretswe igihe Yesu yagombaga kwambara kamere muntu, akicisha bugufi akaba 
nk’umuntu, maze akababazwa n’ibigeragezo bya Satani. {IZ 130.3} 

Ivuka rye ntiryaranzwe n’ikuzo no gukomera by’isi. Yavukiye mu kiraro cy’inka kandi 
aryamishwa mu muvure; nyamara ivuka rye ryahawe icyubahiro birenze uko abana b’abantu 
bose bubahwa. Abamarayika baturutse mu ijuru bamenyesheje abashumba ko Yesu yaje, 
kandi umucyo n’ikuzo bivuye ku Mana byaherekeje ubuhamya bwabo. Abamarayika bo mu 
ijuru bafashe inanga zabo maze basingiza Imana. Mu majwi agaragaza insinzi bategurije 
Umwana w’Imana wari uje mu isi yacumuye kugira ngo asohoze umurimo wo gucungura 
umuntu, kandi kubw’urupfu rwe azanire umuntu amahoro, umunezero n’ubugingo 
buhoraho. Imana yubashye ukuza k’Umwana wayo n’abamarayika baramuramya. {IZ 
130.4} 

Abamarayika b’Imana batambaga hejum bitegereza igihe yabatizwaga; Mwuka 
Muziranenge yamanutse mu ishusho y’inuma maze amugaragazaho ummuri. Ubwo abantu 
bari bahagaze aho batangaye cyane, bamuhanze amaso, bumvise ijwi rya Data wa twese 
rivugira mu ijum riti: “Ni wowe Mwana wanjye nkunda, nkakwishimira.” {IZ 131.1} 

Yohana ntiyari azi ko uwo ari Umukiza uje amusanga kugira ngo amubatirize muri 
Yorodani. Nyamara Imana yari yaramusezeraniye ko izamuha ikimenyetso kizatuma 
amenya Ntama w’Imana. Icyo kimenyetso cyatanzwe ubwo inuma itumtse mu ijum yazaga 
igahagarara kuri Yesu maze ikuzo ry’Imana rikarabagirana ahamuzengumtse hose. Yohana 
yarambuye ukuboko kwe agutunga Yesu maze avuga n’ijwi rirenga ati: “Nguyu Umwana 
w’intama w’Imana, ukuraho ibyaha by’abari mu isi.” {IZ 131.2} 

Yohana yamenyesheje abigishwa be ko Yesu ari Mesiya wasezeranwe, Umukiza w’isi. 
Ubwo umurimo we warimo urangira, Yohana yigishije abamukurikiraga kureba Yesu kandi 
bakamukurikira kuko ari we Mwigisha Mukuru. Imibereho ya Yohana yari yuzuye 
imibabaro no kwiyanga. Yategurije ukuza kwa mbere kwa Kristo, ariko ntiyemerewe 
kubona ibitangaza bya Kristo no kwishimira ubushobozi yagaragaje. Yohana ubwe yari azi 
ko agomba gupfa igihe Yesu yajyaga gutangira umurimo we nk’umwigisha. Ijwi rye ntiryari 
ricyumvikana cyane, usibye mu butayu gusa. Imibereho ye yari iyo kuba ahitamye wenyine. 
Ntiyakomeje komatana n’umuryango wa Se ngo anezerwe no kubana na bene wabo, ahubwo 
yarabasize kugira ngo asohoze umurimo we. Abantu benshi bavaga mu mijyi ituwe cyane 
no mu midugudu maze bakerekeza mu butayu bajyanywe no kumva amagambo y’uwo 
muhanuzi utangaje. Yohana yageraga ishoka ku mizi y’igiti. Yamaganaga icyaha ntatinye 
ingamka zamubaho, maze ategurira inzira Ntama w’Imana. {IZ 131.3} 

Ubwo Herode yumvaga ubuhamya bwa Yohana bukomeye kandi budakebakeba, yakozwe 
ku mutima maze n’amatsiko menshi abaza icyo agomba gukora kugira ngo abe umwigishwa 
we. Yohana yari azi neza ko Herode agiye kurongora umugore w’umuvandimwe we 
nyamara umugabo w’uwo mugore yari akiriho maze abwiza Herode ukuri ko amategeko 
atabyemera. Herode ntiyashakaga kugira icyo areka. Yatwaye umugore wa mwene se, kandi 
bitumtse ku mbaraga z’uwo mugore, Herode yafashe Yohana maze amushyira mu nzu 
y’imbohe nyamara agambiriye ko azagera aho akamurekura. Ubwo Yohana yari afunzwe, 
abigishwa be bamubwiye iby’imirimo ikomeye Yesu akora. Ntabwo yashoboraga kumva 
amagambo ye yuje ubuntu, ariko abigishwa baramubwiraga kandi bakamuhumurisha ibyo 
babaga bumvise. Bidatinze, Yohana yaje gucibwa umutwe bitumtse ku mugore wa Herode. 
Nabonye ko abigishwa bicishaga bugufi cyane bakurikiye Yesu babonye ibitangaza bye, 
kandi bumvise amagambo ahumuriza yavaga mu kanwa ke, bamse Yohana Umubatiza. Ibyo 
bivuze ko bahawe ikuzo n’icyubahiro kumtaho, ndetse bagize umunezero umseho mu 
mibereho yabo. {IZ 131.4} 


[ 122 ] 



Yohana yaje afite umwuka n’imbaraga nk’ibya Eliya kugira ngo yamamaze inkuru yo kuza 
bwa mbere kwa Yesu. Neretswe ibyo mu minsi y’imperuka maze mbona ko Yohana yari 
ahagarariye abazagenda buzuye umwuka n’imbaraga za Eliya kugira ngo bategurize umunsi 
w’uburakari no kugaruka kwa Yesu. {IZ 131.5} 

Yesu amaze kubatirizwa muri Yorodani, Mwuka yamujyanye mu butayu kugira ngo 
umwanzi amugeragerezeyo. Mwuka Muziranenge yari yaramaze kumutegurira guhangana 
n’ibyo bigeragezo biteye ubwoba. Yamaze iminsi mirongo ine ageragezwa na Satani kandi 
muri iyo minsi ntiyagize ieyo arya. Mu byari bimukikije byose nta na kimwe eyari kinejeje 
cyari gutera kamere muntu kugamburura. Aho hantu h’ikidaturwa kandi hitaruye Yesu yari 
kumwe n’inyamaswa zo mu gasozi n’umwanzi. Umwana w’Imana yari yatentebutse kandi 
yananutse bitewe n’umubabaro no kutagira icyo arya cyangwa ngo anywe. Nyamara yari 
yamaze kwiyemeza, kandi yagombaga gusohoza umurimo yari yaraje gukora. jlZ 132.1} 

Satani yuririye ku mibabaro y’Umwana w’Imana maze ategura kumwibasira akoresheje 
ibigeragezo byinshi binyuranye yiringira ko agiye kumutsinda kubera ko Yesu yari yicishije 
bugufi akamera nk’umuntu. Satani yazanye iki kigeragezo kigira kiti: “Niba uri Umwana 
w’Imana, bwira iri buye rihinduke umutsima.” Yagerageje Yesu kugira ngo ace bugufi 
atange igihamya kigaragaza ko ari Mesiya ndetse akoresheje ubushobozi bwe bw’ubumana. 
Yesu yamusubije atazuyaje agira ati: “Handitswe ngo: ‘Umuntu ntatungwa n’umutsima 
gusa, ahubwo atungwa n’amagambo yose ava mu kanwa k’Imana.” {IZ 132.2} 

Satani yashakaga uburyo yajya impaka na Yesu ku bijyanye n’uko ari Umwana w’Imana. 
Satani yahereye ku ntege nke n’umubabaro Yesu yari afite maze ahamya yishongora ko 
amurusha imbaraga. Nyamara ijambo ryavugiwe mu ijuru ngo: “Uri Umwana wanjye 
nkunda, nkakwishimira,” ryari rihagije kugira ngo rikomeje Yesu mu mibabaro yose yarimo. 
Nabonye ko nta kintu Kristo yagombaga gukora kugira ngo yemeze Satani iby’ububasha 
bwe cyangwa ko ari Umukiza w’isi. Satani yari afite ibihamya bihagije byerekeye ikuzo 
n’ubutware by’Umwana w’Imana. Kwanga kuyoboka ubutware bw’Umwana w’Imana ni 
byo byatumye yirukanwa mu ijuru. {IZ 132.3} 

Kugira ngo Satani yerekane ububasha bwe, yajyanye Yesu i Yerusalemu, amuhagarika ku 
gasongero k’urusengero rwaho, maze ahamugerageresha gutanga igihamya cyerekana ko ari 
Umwana w’Imana akoresheje gusimbuka ako gasongero akagwa hasi. Satani yaje yitwaje 
amagambo yo mu Byanditswe Byera agira ati: “Kuko byanditswe ngo: ‘Izategeka 
abamarayika bayo, bakuramire mu maboko yabo, ngo udakubita ikirenge ku ibuye.’” Yesu 
yamusubije agira ati: “Kandi handitswe ngo, ‘Ntukagerageze Uwiteka Imana yawe.’” Satani 
yifuzaga ko Yesu ashidikanya imbabazi za Se maze agashyira ubuzima bwe mu kaga mbere 
yuko asohoza umugambi wamuzanye. Yiringiraga ko umugambi w’agakiza uzapfuba; 


[ 123 ] 




nyamara uwo mugambi wari warateguwe mu buryo bwimbitse ku buryo utashoboraga 
kuburizwamo eyangwa ngo urogowe na Satani. {IZ 132.4} 

Yesu ni urugero ku Bakristo bose. Igihe bageragejwe eyangwa uburenganzira bwabo 
bubangamiwe, bakwiriye kubyakira bihanganye. Ntibakwiriye kumva ko bafite 
uburenganzira bwo gutabaza Imana kugira ngo igaragaze imbaraga zayo bityo babashe 
kwiganzura ababisha babo. Ibyo bikwiriye kubaho gusa igihe Imana ishobora guhererwa 
ikuzo n’icyubahiro muri icyo gikorwa. lyo Yesu aza gusimbuka agasongero k’urusengero, 
ntibyajyaga guhesha Se ikuzo, kuko nta bantu bari kuba babonye icyo gikorwa uretse Satani 
n’abamarayika b’Imana bonyine. Kandi byajyaga kuba ukugerageza Imana kugira ngo 
yereke umwanzi wayo gica imbaraga zayo. Byajyaga kuba gupfukamira uwo Yesu yaje 
kunesha. jlZ 132.5} 

“Umwanzi aramuzamura amwereka ubwami bwose bwo mu isi mu kanya gato, aramubwira 
ati: ‘Ndaguha ubu butware bwose n’ikuzo ryabwo, kuko ari jye wabugabanye kandi 
mbugabira uwo nshaka wese. Nuko nupfukama ukandamya, buriya bwose buraba ubwawe.’ 
Yesu aramusubiza ati: ‘Mva inyuma Satani, kuko byanditswe ngo: ‘Uramye Uwiteka Imana 
yawe, abe ari yo ukorera yonyine.’” 63 {IZ 133.1} 

Satani yeretse Yesu ubwami bwo ku isi mu buryo bureshya bitangaje. Satani yavuze ko 
ubutunzi bwo ku isi ari ubwe ndetse ko arabureka akabuha Yesu naramuka apfukamye 
akamuramya. Satani yari azi neza ko inama y’agakiza nishyirwa mu bikorwa, Yesu agapfa 
kugira go acungure umuntu, ubushobozi bwe bwagombaga kugira aho bugarukira kandi 
amaherezo bukazatsembwaho, ndetse yari azi ko azarimburwa. Niyo mpamvu byari 
umugambi we wizwe neza ngo niba bishoboka akome mu nkokora uwo murimo ukomeye 
Umwana w’Imana yari yaratangiye. lyo umugambi wo gucungura umuntu utagerwaho, 
Satani yari kugumana ubwami yavugaga ko ari ubwe. Kandi iyo abigeraho, yishyeshyaga 
yibwira ko azategeka ubwami buhanganye n’Imana yo mu ijuru. {IZ 133.2} 

Igihe Yesu yiyamburaga ubutware n’ikuzo yari afite maze akava mu ijuru, Satani yarishimye 
cyane. Yatekereje ko noneho Umwana w’Imana ashyizwe mu maboko ye. Ikigeragezo 
cyatsindiye Adamu na Eva muri Edeni mu buryo bworoshye ku buryo byatumye Satani 
yiringira ko kubw’ubushobozi n’ubucakura bwe azabasha gutsinda n’Umwana w’Imana 
bityo akaba akijije ubuzima bwe ndetse n’ingoma ye. lyo ashobora gushuka Yesu 
akamuteshura ku bushake bwa Se, umugambi we wari kuba ugezweho. Nyamara Yesu 
yahanganye n’uwo mushukanyi amucyaha ati: “Mva inyuma Satani.” Yagombaga 
gupfukamira Se gusa. {IZ 133.3} 

Satani yavugaga ko ubwami bw’isi ari ubwe kandi ashaka kumvisha Yesu ko imibabaro ye 
yose ishobora kuvaho: ko adakeneye gupfa kugira ngo akunde abone ubwami bw’iyi si; ko 

ahubwo namuramya azahabwa ibyo mu isi byose kandi akanahabwa ikuzo ryo kubitegeka. 
Nyamara Yesu yahagaze ashikamye. Yari azi neza ko kubwo gutanga ubugingo bwe igihe 
kizagera agacungura ubwami bw’isi akabunyaga Satani, ndetse ko nyuma y’igihe gito, abo 
mu ijuru bose n’abo ku isi bazamuyoboka. Yahisemo imibereho yuzuye imibabaro, apfa 
urupfu rubi nk’uburyo bwagenwe na Se kugira ngo abe umuragwa wemewe n’amategeko 
uhabwa ubwami bwo ku isi, kandi ngo abwegurirwe bube ubwe ubuziraherezo. Satani nawe 
azashyirwa mu maboko ya Yesu ngo amurimbuze urupfu, ubutazongera kubuza amahoro 
Yesu cyangwa intungane zizaba ziri mu bwiza. {IZ 133.4} 

Umurimo wa Kristo 

Satani arangije ubushukanyi bwe, yavuye aho Yesu ari akanya gato aragenda, maze 
abamarayika bategurira Yesu ifunguro aho yari ari mu butayu, baramukomeza; kandi 
umugisha uturutse kwa Se uramumanukira umuzaho. Satani yari yatsindiwe mu bishuko bye 
bikomeye cyane; ariko kandi yari ategereje igihe Yesu yagombaga kuba ari gukora umurimo 
we, aho mu bihe binyuranye yagombaga kugerageza gukoresha ubucakura bwe amurwanya. 
Yari agikomeje kwiringira ko azamutsinda akoresheje guhagurutsa abantu bajyaga kwanga 
kwakira Yesu, kugira ngo bamwange ndetse bashake uko bamwica. Satani yagiranye 
n’abamarayika be inama idasanzwe. Bari bababajwe cyane kandi barakajwe n’uko ntacyo 
babashije gutwara Umwana w’Imana. Biyemeje ko bagomba gukaza ubucakura kandi 
bagakoresha imbaraga zabo zose bagateza ukutizera mu ntekerezo z’abantu b’ishyanga rye 
bwite bagashidikanya ko ari Umukiza w’isi, bityo muri ubwo buryo bagaca Yesu intege mu 
murimo we. Uko byagenda kose, Abayuda batakebakebaga mu mihango yabo n’ibitambo 
byabo, kugirwa impumyi kwabo ntibasobanukirwe ubuhanuzi ndetse bakanizera ko Mesiya 
yagombaga kuzaza ari umwami ukomeye wo ku isi, byagombaga kubatera gusuzugura no 
kwanga Yesu. jlZ 134.1} 

Neretswe ko Satani n’abamarayika be bashyashyanaga cyane igihe Kristo yakoraga 
umurimo we. Bagatezaga abantu kutizera, urwango n’agasuzuguro. Incuro nyinshi igihe 
Yesu yavugaga ukuri kwahuranyije, acyahira abantu ibyaha byabo, bazabiranywaga 
n’uburakari. Satani n’abamarayika be boheje abantu kwica Umwana w’Imana. Bashatse 
kumutera amabuye incuro nyinshi, ariko abamarayika baramurinda maze baramufata 
bamuhungisha imbaga y’abantu babaga bamurakariye. Nanone, igihe ukuri kumvikana 
kwasohokaga mu kanwa ke, imbaga y’abantu yaramusumiye iramujyana ngo imuhirike ku 
manga y’umusozi. Impaka zavutse muri abo bantu bibaza uko bagomba kumugenza maze 
muri icyo gihe abamarayika bongera kumugobotora bamuhisha ya mbaga y’abantu, maze 
abanyura hagati arigendera. jlZ 134.2} 

Satani yari acyiringiye ko umugambi ukomeye w’agakiza utazagerwaho. Yakoresheje 
imbaraga ze zose kugira ngo anangire imitima y’abantu kandi atume n’intekerezo zabo 
zizinukwa Yesu. Yizeraga ko abantu bake eyane ari bo bazakira Yesu nk’Umwana w’Imana 
bityo ibyo bitume Yesu abona ko imibabaro ye n’igitambo eye bikomeye eyane ku buryo 
bidakwiriye kubaho kubw’itsinda rito nk’iryo. Nyamara nabonye ko n’iyo haza kuboneka 
abantu babiri gusa bakira Yesu nk’Umwana w’Imana maze bakamwizera nk’Umukiza 
w’ubugingo bwabo, Yesu yagombaga gushyira mu bikorwa umugambi w’agakiza. {IZ 
134.3} 

Yesu yatangije umurimo we kumenagura imbaraga Satani yagaragarizaga mu mibabaro 
y’abantu. Yakizaga abarwayi bagasubirana amagara mazima, yahumuye impumyi, akiza 
abaremaye, abatera gusabwa n’ibyishimo no gusingiza Imana. Yakizaga abamugaye kandi 
akabohora ababoshywe n’ubugome bwa Satani imyaka myinshi. Yahumurizaga abacitse 
intege, abatentebutse n’abatagira kivurira akoresheje kubabwira amagambo y’ineza. 
Abanyantege nke n’abababazwa Satani yari yarigaruriye, Yesu yarabamwamburaga, 
akabaha umubiri uzira umuze kandi akabuzuza ibyishimo n’umunezero. Yazuraga abapfuye 
maze bagasingiza Imana kubwo kwigaragaza gukomeye kw’imbaraga zayo. Abamwizeye 
bose yabakoreye ibikomeye. jlZ 135.1} 

Imibereho ya Kristo yarangwaga n’amagambo n’ibikorwa by’ubugiraneza, impuhwe 
n’urukundo. Yahoraga yiteguye kumva no gukiza ibyago by’abazaga bamugana bose. 
Abantu benshi bagendaga babwira bene wabo ibihamya by’imbaraga ze mvajuru. Nyamara 
ubwo umurimo we wari urangiye, benshi bumvise bakozwe n’isoni z’uwo mwigisha wari 
uciye bugufi kandi akomeye. Abantu ntibashakaga kumwemera bitewe n’uko 
abigishamategeko nabo batamwizeye. Yari umuntu w’umunyamibabaro wamenyereye 
intimba. Ntibashoboraga kwihanganira kuyoborwa n’imibereho ye irangwa no kwiyoroshya 
no kwiyanga. Bifuzaga gushimishwa n’ieyubahiro isi itanga. Nubwo byari bimeze bityo, 
benshi bakurikiye Umwana w’Imana kandi batega amatwi ibyo yigishaga, bakanezezwa 
n’amagambo aryoshye yaturukaga mu kanwa ke. Amagambo ye yabaga afite ubusobanuro 
bwimbitse nyamara yarumvikanaga ku buryo n’umuswa hanyuma y’abandi yabashaga 
kuyasobanukirwa. jlZ 135.2} 

Satani n’abamarayika be bahumye amaso y’Abayuda kandi bijimisha intekerezo zabo, 
ndetse bahagurutsa abakuru b’Abayuda n’abigishamategeko kugira ngo biee Umukiza. 
Abandi boherejwe kujya gufata Yesu bakamubazanira; ariko ubwo bari bamugeze hafi 
baratangaye cyane. Babonye yuzuye imbabazi n’impuhwe mu gihe yabonaga amakuba 
y’abantu. Bamwumvanaga amagambo y’urukundo n’ineza yahumurizaga abanyantege nke 
n’abashavuye. Na none kandi mu ijwi r^mje ubutware, bamwumvise aeyaha imbaraga za 
Satani maze akabohora abo yagize imbohe bakagenda bafite umudendezo. Bumvise 

amagambo yuzuye ubwenge yavaga mu kanwa ke maze baratwarwa ntibatinyuka kumufata. 
Basubiye ku batambyi n’abakuru b’idini batajyanye Yesu. Ubwo babazwaga “impamvu 
batamuzanye”, babatekerereje ibitangaza babonye akora, ndetse n’amagambo atunganye 
y’ubwenge, urukundo n’ubuhanga bamwumvanye, maze barangiza bavuga bati: “Nta muntu 
wigeze kuvuga nkawe.” Abatambyi bakuru bashinje abo bantu ko nabo baguye mu buyobe, 
maze bamwe mu bayobozi bakorwa n’isoni z’uko abo bantu batamufashe. Abatambyi 
bababazanyije agasuzuguro niba hari n’umwe wo mu bakuru b’ubwoko wigeze amwizera. 
Nabonye ko hari benshi mu bacamanza n’abakuru b’ubwoko bizeye Yesu; ariko Satani 
ababuza kubigaragaza. Batinyaga ko abantu babagaya kuruta uko batinyaga Imana. {IZ 
135.3} 

Nyamara n’ubwo byari bimeze bityo, ubucakura n’urwango bya Satani ntibyabashije 
kuburizamo umugambi w’agakiza. Igihe cyo gusohoza umugambi watumye Yesu aza ku si 
cyari cyegereje. Satani n’abamarayika be bagiye inama maze bafata umwanzuro wo gutera 
abantu b’ishyanga Yesu ubwe yavutsemo kugira ngo bashegere kumwica kandi bagambirire 
kumugirira nabi no kumukwena. Satani n’abamarayika be biringiraga ko Yesu azinubira 
gufatwa atyo maze akananirwa gukomeza kwicisha bugufi no kwiyoroshya. jlZ I36.I} 

Ubwo Satani yacuraga imigambi ye, Yesu nawe yariho ahishurira abigishwa be 
iby’imibabaro agomba kuzanyuramo: uburyo yari kuzabambwa maze akazazuka ku munsi 
wa gatatu. Nyamara intekerezo zabo zasaga n’izicuze umwijima, bityo ntibashobore 
gusobanukirwa ibyo ababwira. jlZ 136.2} 

Ukurabagirana kwa Yesu 

Igihe cyo kurabagirana kwa Yesu, ukwizera kw’intumwa kwarushijeho gukomezwa. Icyo 
ni igihe bemererwaga kubona Kristo mu ikuzo rye ndetse no kumva ijwi riturutse mu ijuru 
ribahamiriza ko afite kamere y’ubumana. Imana yahisemo guha abayoboke ba Yesu 
igihamya gikomeye cy’uko ari we Mesiya wasezeranywe, kandi ko mu mubabaro wabo 
ukomeye no gucika intege bazagira igihe azaba abambwe badakwiriye kuzareka burundu 
ibyiringiro byabo. Cya gihe cyo kurabagirana kwa Yesu, Uwiteka yohereje Mose na Eliya 
kugira ngo baganire na Yesu iby’imibabaro ye n’umpfli rwe. Mu cyimbo cyo guhitamo 
abamarayika ngo abe ari bo baza kuganira n’Umwana wayo, Imana yahisemo kohereza 
abantu bari baranyuze mu bigeragezo byo ku isi. jlZ 136.3} 

Eliya yari yaragendanye n’Imana. Umurimo we wari umhije kandi wuzuyemo ingorane 
kuko Uwiteka yari yaramukoresheje agacyaga ibyaha bya Isirayeli. Eliya yari umuhanuzi 
w’Imana; nyamara byagiye biba ngombwa ko ahunga akava ahantu hamwe ajya ahandi 
kugira ngo akize ubugingo bwe. Ubwoko bwe bwite bwamuhigaga nk’uhiga inyamaswa 

bushaka kumuhitana. Ariko Imana yaramwimuye. Abamarayika bamujyanye mu ijuru afite 
ikuzo kandi atsinze. {IZ 136.4} 

Mose yari akomeye kurusha abandi bose babayeho mbere ye. Imana yari yaramuhaye 
icyubahiro gikomeye, kuko yari yarahawe amahirwe yo kuvugana n’Imana imbona nkubone 
nk’uko umuntu avugana n’incuti ye. Yari yarashobojwe kureba umucyo w’agatangaza 
n’ikuzo rihebuje byari bigose Data wa twese. Uwiteka yakoresheje Mose maze akura 
ubwoko bwa Isiraheli mu buretwa barimo mu Misiri. Mose yari umuhuza w’Imana 
n’ubwoko bwe kuko incuro nyinshi yahagararaga hagati y’ubwoko bwe n’uburakari 
bw’Imana. Ubwo uburakari bw’Imana bwakongerezwaga ubwoko Abisirayeli kubera 
kutizera kwabo, kwivovota kwabo, n’ibyaha byabo biteye agahinda, urukundo Mose 
yabakundaga rwashyizwe ku munzani. Imana yashatse kubarimbura burundu maze 
ikamuhindura ishyanga rikomeye. Mose yerekanye urukundo akunda Abisirayeli ubwo 
yabasabirara yinginga. Muri uko guhagarika umutima kwe yasabye Imana kureka uburakari 
bwayo bukaze maze ikababarira Abisiraheli, bitaba ibyo ikamuhanagura mu gitabo cyayo. 
jlZ 136.5} 

Ubwo Abisiraheli bivovoteraga Imana na Mose bitewe no kubura amazi, bamushinje ko 
yabazaniye kubicana n’abana babo. Imana yumvise kwivovota kwabo maze ibwira Mose 
ngo nabwire urutare rutange amazi abantu babone ayo banywa. Mose yakubise urutare 
n’umujinya mwinshi maze yiha icyubahiro. Kuyobagurika kw’Abisirayeli no kwivovota 
kwabo bitahwemaga byari byaratumye Mose agira agahinda gakomeye, maze mu gihe gito 
yibagirwa uburyo Uwiteka yagiye abihanganira, kandi ko atari we bivovoteraga ahubwo ari 
Imana bivovoteraga. Yitekerezagaho ubwe gusa, uburyo bamuhemukiye bikomeye ndetse 
n’uko bamubereye indashima nyamara we yarabakundaga bikomeye. jlZ I37.I} 

Incuro nyinshi kuyobora abantu bayo ahantu haromboreje byabaga ari umugambi w’Imana, 
kandi noneho baba bageze aho bibakomereye yabakirishaga imbaraga zayo kugira ngo 
bashobore gusobanukirwa urukundo rwayo n’uburyo ibitaho bityo bibatere kuyikorera no 
kuyubaha. Ariko Mose yari yananiwe kubaha Imana no kogeza izina ryayo imbere y’abantu 
kugira ngo na bo bayihe ikuzo. Ibyo byateye Uwiteka kutamwishimira. jlZ 137.2} 

Igihe Mose yamanukaga umusozi afite ibisate by’amabuye bibiri maze akabona Abisirayeli 
bari kuramya inyana y’izahabu, uburakari bwe bwaragurumanye maze ajugunya bya bisate 
by’amabuye hasi arabimena. Neretswe ko mu gukora atyo nta cyaha Mose yakoze. Yari 
arakariye iby’Imana, afuhiye ikuzo ryayo. Nyamara igihe yumviraga kamere y’umutima we 
maze akiha icyubahiro cyagombaga guhabwa Imana, yakoze icyaha, kandi kubw’icyo cyaha 
Imana ntiyemeye ko yinjira mu gihugu cy’i Kanani. {IZ 137.3} 

Satani yari yaragiye agerageza gushakisha ieyo yashingiraho ngo arege Mose ku 
bamarayika. Satani yashimishijwe cyane n’uko yageze ku ntego ye yo gutera Mose 
kudashimisha Imana maze abwira abamarayika ko azashobora no gutsinda Umukiza w’isi 
ubwo azaba aje gucungura umuntu. Kubera icyo gicumuro cye, Mose yagiye munsi 
y’ubutware bwa Satani, atwarwa n’urupfu. lyo akomeza gushikama, Imana iba 
yaramujyanye mu gihugu cy’Isezerano, kandi ikamwimurira mu ijuru adapfuye. {IZ 137.4} 

Mose yanyuze mu rupfu, ariko Mikayeli yaramanutse amuha ubugingo mbere y’uko umubiri 
we ubora. Satani yagerageje guherana umurambo wa Mose, avuga ko ari uwe, ariko 
Mikayeli azura Mose maze amujyana mu ijuru. Satani yarakariye Imana cyane, ayisebya ko 
ica urwa kibera kuko yemeye ko yamburwa uwari umuhigo we. Nyamara Kristo ntiyigeze 
acyaha uwo mwanzi we nubwo uwo mugaragu w’Imana yari yacumuye biturutse ku 
kigeragezo cya Satani. Yamuregeye se yiyoroheje agira ati: “Uwiteka aguhane Satani.” {IZ 
137.5} 

Yesu yari yarabwiye abigishwa be ko hari bamwe mu bo bari bahagararanye batazigera 
basogongera ku rupfu kugeza ubwo bazabona ubwami bw’Imana buje mu mbaraga. Iryo 
sezerano ryasohoye igihe cyo Yesu yarabagiranaga. Mu maso ha Yesu harahindutse maze 
arabagirana nk’izuba. Imyambaro ye yarereranaga kandi ishashagirana. Mose yari ahari 
kugira ngo ahagararire abazazurwa mu bapfuye ubwo Yesu Kristo azaba agarutse. Kandi 
Eliya wimuwe adasogongeye urupfu yari ahagarariye ba bandi bazahindurwa bagahabwa 
kudapfa ubwo Kristo azaba agarutse maze bakimurirwa mu ijuru badapfuye. Ubwo 
abigishwa biterezaga igitinyiro gihebuje cya Yesu n’igicu cyari kibatwikiriye, ndetse 
bakanumva ijwi ry’Imana riteye ubwoba cyane rivuga riti: “Nguyu Umwana wanjye nkunda 
nkamwishimira, mumwumvire”, baratangaye kandi bagira ubwoba. {IZ 138.1} 

Kristo agambanirwa 

Neretswe iby’igihe Yesu yasangiraga Pasika n’abigishwa be. Satani yari yarashutse Yuda 
maze amutera kwibwira ko ari umwe mu bigishwa nyakuri ba Kristo; ariko umutima we 
wari ukiri uwa kamere. Yari yariboneye imirimo ikomeye ya Yesu, yari yarabanye nawe 
igihe yakoraga umurimo we, kandi yari yaremeye igihamya gikomeye cyamuhamirizaga ko 
Kristo ari Mesiya; ariko Yuda yari anangiye kandi yifuzaga amafaranga ndetse 
akanayakundaga. N’umujinya mwinshi, yinubiye ko amavuta y’igiciro cyinshi asutswe ku 
birenge bya Yesu. Mariya yakundaga Umwami we. Yari yaramubabariye ibyaha bye byari 
byinshi, kandi yari yarazuye musaza we yakundaga cyane, bityo Mariya yumva ko nta kintu 
na kimwe yakunda ku buryo atagiha Yesu. Uko guhenda kw’ayo mavuta, ni bwo buryo 
bwiza Mariya yashakaga kwerekaniraho uko ashima Umukiza we ayamusukaho. 
Nk’urwitwazo ku mururumba we, Yuda yavuze ko ayo mavuta yagombaga kugurishwa 

noneho amafaranga agahabwa abakene. Nyamara ibyo ntiyabivugiye kubera ko yitaye ku 
bakene; kuko yari umunyabugugu kandi akenshi ibyo yari yarashinzwe kugira ngo 
abisaranganye abakene yabikoreshaga mu nyungu ze bwite. Yuda ntiyari yaragiye yita ku 
guhumuriza Yesu ndetse no kubyo yabaga akeneye, bityo kugira ngo ahishire umururumba 
we, incuro nyinshi yavugaga yerekeza ku bakene. Iki gikorwa cy’ubugiraneza Mariya 
yakoze cyari ugucyaha gukomeye cyane gukozwe ku mutima we w’ubugugu. Igishuko cya 
Satani cyari giteguriwe inzira ngo cyakirwe neza mu mutima wa Yuda. {IZ 138.2} 

Abatambyi n’abatware b’Abayuda bangaga Yesu; ariko imbaga y’abantu yaramukurikiraga 
kugira ngo yumve amagambo ye yuzuye ubwenge kandi barebe imirimo ye ikomeye. 
Abantu bahagurukaga bashishikaye kandi bafite n’amatsiko menshi bakamukurikira kugira 
ngo bumve inyigisho z’uwo mwigisha uhebuje. Benshi mu batware b’Abayuda 
baramwizeye, ariko ntibahangara kwatura ukwizera kwabo kugira ngo badacibwa mu 
rusengero. Abatambyi n’abakuru b’Abayuda bafashe umwanzuro ko hari ikigomba gukorwa 
kugira ngo intekerezo z’abantu zikurwe kuri Yesu. Batinyaga ko abantu bose bamwizera 
kuko batari kumva bafite umutekano. Bagombaga gutakaza imyanya yabo byaba bitabaye 
ibyo bakica Yesu. Nyamara na nyuma yo kumwica, hari abagombaga gukomeza kubaho 
bakaba ibihamya bihoraho bigaragara by’imbaraga ze. Yesu yari yarazuye Lazaro, kandi 
batinyaga ko nibaramuka bishe Yesu, Lazaro azahamya imbaraga ze zikomeye. Abantu 
bazaga ari benshi baje kureba uwazutse mu bapfuye, bityo abategetsi b’Abayuda biyemeza 
kwica na Lazaro kugira ngo bacecekeshe gukangarana kwa rubanda. Ubwo ni bwo bajyaga 
kugarura abantu ku migenzo n’inyigisho by’abantu, ku gutanga icyacumi cy’isogi 
n’imbwija, kandi bakongera kugira ijambo ku bantu. Bemeranyijwe gufata Yesu igihe azaba 
ari wenyine kuko iyo bagerageza kumufata ari mu mbaga y’abantu, igihe intekerezo 
z’abantu bose ari we zari zirangamiye, bajyaga guterwa amabuye. {IZ 138.3} 

Yuda yamenye ko abatambyi n’abakuru b’Abayuda bafite inyota yo gufata Yesu maze 
yiyemeza kumugambanira ahawe ibice bike by’ifeza. Urukundo Yuda yakundaga 
amafaranga rwatumye yemera kugambanira Umwami we amutanga mu maboko y’abanzi 
be gica. Satani yakoreraga muri Yuda, maze ubwo ibirori byo gusangira ifunguro rya nyuma 
byari bigeze hagati, umugambanyi we yari ari gucura imigambi yo kugambanira Shebuja. 
Yesu yabwiranye abigishwa be agahinda ko kubera we iryo joro riribuze kubahemuza bose. 
Nyamara Petero yavuganye ubukana bwinshi ahamya ko nubwo abandi bose bahemuka, we 
adashobora guhemuka. Yesu yabwiye Petero ati: “Satani yabasabye ngo abagosore 
nk’amasaka, ariko weho ndakwingingiye ngo kwizera kwawe kudacogora; nawe numara 
guhinduka, ukomeze bagenzi bawe.” Luka 22:31, 32. {IZ 139.1} 

Neretswe Yesu ari mu gashyamba hamwe n’abigishwa be. N’umubabaro mwishi yinginga 
abigishwa be ngo babe maso kandi basenge kugira ngo batajya mu moshya. Yari azi ko 

kwizera kwabo kuri bugeragezwe, maze ibyiringiro byabo bigaeogora, kandi ko nta handi 
bari buvane imbaraga yose yo kubakomeza uretse mu kuba maso no gusengana umwete. Mu 
ijwi rirenga no gutaka kwinshi, Yesu yasenze agira ati: “Data, nubishaka undenze iki 
gikombe, ariko bye kuba uko nshaka, ahubwo bibe uko ushaka.” Umwana w’Imana 
yasenganaga umubabaro mwinshi. Ibitonyanga binini by’amaraso byaje mu maso he maze 
bijojoba bigwa hasi. Abamarayika bagendagendaga hejuru y’aho yari ari bitegereza ibiri 
kuba, ariko umwe wenyine niwe woherejwe kugira ngo ajye gukomeza Umwana w’Imana 
muri uwo mubabaro ukomeye yarimo. Nta byishimo byari mu ijuru. Abamarayika bakura 
amakamba yabo ku mitwe kandi bashyira n’inanga zabo hasi maze bitegereza Yesu bucece. 
Biflizaga gukikiza Umwana w’Imana ariko abamarayika babayoboye ntibabibemerera 
kugira ngo batabona uko agambaniwe bigatuma bamutabara; kuko umugambi wari 
warateguwe kandi ugomba gusohozwa. {IZ 139.2} 

Yesu amaze gusenga yaje aho abigishwa be bari; nyamara yasanze basinziriye. Muri iyo 
saha iteye ubwoba, ntiyigeze abona abigishwa be bifatanya nawe ndetse habe no kumufasha 
gusenga. Petero wari wabanje kuba intwari mu kanya gato kari gashize yari yahunikiriye. 
Yesu yamwibukije amagambo yari yavuze ayashimikiriye maze aramubwira ati: “Nawe 
koko ntubashije kubana nanjye n’isaha imwe?” Umwana w’Imana yasenganye umubabaro 
mwinshi incuro eshatu. Nuko Yuda n’igitero cy’abantu bari kumwe bitwaje intwaro baba 
baraje. Yegereye Shebuja nk’uko byari bisanzwe kugira ngo amuramutse. Cya gitero 
cy’abantu bitwaje intwaro kigota Yesu; ariko aho Yesu ahagaragariza imbaraga ze 
z’ubumana arababaza ati: “Murashaka nde?” “Ni njyewe.” Basubiye inyuma bagwa hasi. 
Yesu yababajije atyo agira ngo bamenye imbaraga ze kandi basobanukirwe ko aramutse 
abishatse ashobora kwigobotora mu maboko yabo. jlZ 140.1} 

Ubwo abigishwa babonaga cya gitero cy’abantu bitwaje amacumu n’inkota bikubise hasi 
ako kanya batangiye kugira ibyiringiro. Ubwo bahagurukaga kandi bakongera gukikiza 
Umwana w’Imana, Petero yakuye inkota ye ayikubita umugaragu w’umutambyi mukuru 
maze amuca ugutwi. Yesu yasabye Petero gusubiza inkota ye mu rwubati amubwira ati: 
“Mbese ntuzi ko nshobora gutabaza Dat, agahita ampa imitwe y’ingabo y’abamarayika 
irenze cumi n’ibiri?” 64 Nabonye ko igihe ayo magambo yavugwaga, mu maso 
h’abamarayika hagaragaye ibyiringiro. Icyo gihe bifuzaga kuba baza bakazenguruka 
Shebuja maze bakamenesha iyo mbaga y’abantu bari barakaye bikabije. Ariko nanone 
bongeye kugira agahinda ubwo Yesu yongeraga kuvuga ati: “Ariko rero bibaye bityo, 
ibyanditswe byasohora bite kandi ari ko bikwiriye kuba?” Igihe Yesu ubwe yemeraga ko 
abanzi be bamujyana, imitima y’abigishwa nayo yaguye mu majune kandi icika intege. {IZ 
140.2} 

Abigishwa batinyaga ko nabo bahatakariza ubuzima bwabo, maze bose baramutererana 
barahunga. Yesu yasigaye wenyine mu maboko y’icyo gitero cy’abicanyi. Mbega uko icyo 
gihe Satani yari atsinze! Mbega umubabaro n’agahinda abamarayika b’Imana bagize! 
Amatsinda menshi y’abamarayika bazira inenge, buri tsinda rirangajwe imbere n’umugaba 
waryo, boherejwe kuza kureba ibiri kuba. Bagombaga kwandika igitutsi cyose n’ubugome 
bwose byakorewe Umwana w’Imana, kandi bakandika intimba yose ikomotse ku mubabaro 
n’ishavu Yesu yagombaga kugira; kuko abantu bose bagize uruhare muri iki gikorwa giteye 
ubwoba bazongera kubyibonera byanditswe nk’uko byagenze. {IZ 140.3} 

Kristo acirwa urubanza 

Ubwo abamarayika bavaga mu ijuru, bakuyemo amakamba yabo arabagirana bafite 
agahinda. Ntibashoboraga kuyambara igihe Umugaba wabo yababazwaga kandi agomba no 
kwambikwa ikamba ry’amahwa. Satani n’abamarayika be bari bari mu rukiko bashyashyana 
kugira ngo bakureho umutima w’impuhwe no kuzirikana biranga umuntu. Umwuka 
warangwaga muri icyo cyumba wari mubi kandi wahumanyijwe na Satani. Abatambyi 
bakuru n’abatware b’Abayuda bakoreshwaga na Satani n’abamarayika be bakabatera gutuka 
no gutesha Yesu agaciro mu buryo bukomeye cyane kameremuntu itabasha kwihanganira. 
Satani yiringiraga ko uko gukwenwa no kugirirwa nabi byatuma Umwana w’Imana yinuba 
cyangwa akivovota, cyangwa se agakoresha imbaraga ze z’ubumana, akigobotora mu 
maboko y’iryo teraniro maze byaba bityo umugambi w’agakiza ntugerweho. {IZ 141.1} 

Petero yakurikiye Shebuja ubwo yari amaze kugambanirwa. Yari afite amatsiko yo kubona 
uko bari bugenze Yesu. Ariko igihe bamushinjaga ko ari umwe mu bigishwa ba Yesu, 
ubwoba bw’uko yatakaza ubuzima bwe bwamuteye kuvuga ko atazi uwo muntu. Abigishwa 
bamenyekaniraga ku mvugo yabo yari itunganye, maze kugira ngo Petero yemeze 
abamushinjaga ko atari umwe mu bigishwa ba Kristo, ahakana ku nshuro ya gatatu yivuma 
kandi arahira. Yesu utari kure cyane ya Petero, yarakebutse amurebana agahinda amucyaha. 
Noneho wa mwigishwa yibuka amagambo Yesu yari yaramubwiriye mu cyumba cyo hejuru, 
kandi yibuka n’ibyo ubwe yahamije akomeje ati: “Nubwo bose ibyawe biri bubagushe, 
jyeweho ntabwo bizangusha” (Matayo 26:33). Yari yihakanye Umwami we akoresheje 
kwivuma no kurahira; ariko indoro Yesu yamurebye yahuranyije umutima wa Petero. Petero 
yaraboroze cyane kandi yihana icyaha cye gikomeye, arahinduka, bityo aba noneho yiteguye 
gukomeza bagenzi be. {IZ 141.2} 

Imbaga y’abantu benshi yasakuzaga ishaka ko Yesu yicwa. Baramushinyaguriye bikomeye, 
maze bamwambika ikanzu ishaje y’umuhemba yambarwaga n’abami, kandi umutwe we 
wera barawubika maze bawutamiriza ikamba ry’amahwa. Bamuhereza urubingo mu ntoki, 
bamupfukama imbere maze bamuramutsa bamukoba bati: “Ni amahoro Mwami 

w’Abayuda!” Hanyuma bamwambura rwa rubingo barumukubita mu mutwe kugira ngo 
amahwa yinjire mu mubiri, bituma amaraso avirirana atemba mu maso he no mu bwanwa. 
{IZ 141.3} 

Byari bikomereye abamarayika kwihanganira kureba ibyo. Bajyaga gutabara Yesu, ariko 
abamarayika bari babayoboye barababuza, bababwira ko iyo ari incungu ikomeye 
yagombaga gutangirwa umuntu; nyamara yagombaga kuzuzwa kandi ikazatuma ufite 
ubutware bw’urupfu nawe apfa. Yesu yari azi ko abamarayika bari kwitegereza uko ari 
gukozwa isoni. Umumarayika w’umunyambaraga nke hanyuma y’abandi yajyaga gutuma 
iyo mbaga y’abakwenaga Yesu igwa hafi nta mbaraga na nke isigaranye maze akamutabara. 
Yari azi neza ko aramutse abyifuje, yasaba Se maze abamarayika bakamutabara ako kanya. 
Ariko byari ngombwa ko agirirwa nabi n’abagome kugira ngo asohoze umugambi 
w’agakiza. {IZ 141.4} 

Igihe bamushinyaguriraga cyane, Yesu yahagaze imbere y’imbaga y’abantu bari bafite 
uburakari bwinshi yiyoroheje kandi yicishije bugufi. Bamuvundereje amacandwe mu maso 
— kandi ayo maso ni yo umunsi umwe bazifuza aho bayahungira bahabure. Ni nayo 
azamurikira Umurwa w’Imana kandi arabagirane kurusha izuba. Ntabwo Kristo yigeze 
areba nabi abamugiriraga nabi. Bamupfutse umwenda ushaje mu mutwe kugira ngo atareba, 
maze bakamukubita inshyi mu maso bavuga bati: “Hanura ugukubise uwo ari we?” Mu 
bamarayika habayemo urusaku rwinshi. Baba baramutabaye mu kanya nk’ako guhumbya 
ariko abamarayika babayoboye barababuza. {IZ 142.1} 

Abigishwa bamwe bari bagize ubutwari bwo kwinjira aho Yesu yari ari maze birebera uko 
acirwa urubanza. Bari biteze ko ari bugaragaze imbaraga ze z’ubumana akigobotora mu 
maboko y’ababisha be maze akabahanira ubugome bamugiriye. Ibyiringiro byabo byajyaga 
bizamuka bikongera bigacogora incuro nyinshi uko ibyabaga byagendaga bikurikirana. 
Rimwe na rimwe abigishwa bagiraga gushidikanya, ndetse bagatinya ko baba barashutswe. 
Ariko ijwi ryumvikaniye kuri wa musozi Yesu yahindukiyeho ishusho irabagirana ndetse 
n’ikuzo bahaboneye, byakomeje ukwizera kwabo ko ari Umwana w’Imana. Bibutse ibyo 
bari barabonye, bibuka ibitangaza bari barabonye Yesu akora, akiza abarwayi, ahumura 
impumyi, akiza abapfuye amatwi, yirukana abadayimoni, azura abapfuye, ndetse agaturisha 
n’umuraba wo mu nyanja. Ntibizeraga ko ashobora gupfa. Biringiraga ko imbaraga 
ziramugarukamo maze n’ijwi rifite ubutware bukomeye, agatatanya iyo mbaga yari ifite 
inyota yo kuvusha amaraso, bikaba nk’igihe yinjiraga mu rusengero akirukana abari 
bahinduye inzu y’Imana isoko, ubwo abo bantu bamuhungaga nk’abakurikiwe n’ingabo 
zambariye urugamba. Abigishwa biringiraga ko Yesu aragaragaza imbaraga ze kandi 
akemeza abantu bose ko ari Umwami wa Isirayeli. {IZ 142.2} 

Yuda yagize inkomanga ku mutima ibabaje cyane agira n’ikimwaro kubw’igikorwa cye 
gikojeje isoni cyo kugambanira Yesu. Ubwo yabonaga uko bagirira nabi Umukiza, yumvise 
atsinzwe. Yari yarakunze Yesu ariko kandi yari yarakunze n’amafaranga kurushaho. Ntiyari 
yaratekereje ko Yesu azemera gufatwa n’igitero cyari kiyobowe na we ubwe. Yari yiteze ko 
Yesu arakora igitangaza maze akabigobotora. Ariko ubwo yabonaga iteraniro ry’abantu mu 
rukiko bafite uburakari bugurumana n’inyota yo kumena amaraso, yamenye ko yakoze 
icyaha bikomeye, maze igihe benshi bashinjaga Yesu ubutitsa, Yuda yarirutse aca mu 
iteraniro ry’abantu, ababwira ko yakoze icyaha igihe yagambaniraga amaraso atariho 
urubanza. Yasubije abatambyi amafaranga bari bamuhaye, maze abingingira kurekura Yesu, 
abahamiriza ko Yesu ari umuziranenge rwose. {IZ 142.3} 

Mu kanya gato, abatambyi bakuka imitima kandi bagwa mu kayubi. Ntibifuzaga ko rubanda 
bamenya ko hari umwe wo mu bayoboke ba Yesu baguriye kugira ngo amugambanire maze 
bamufate. Bashakaga guhisha ko bahigaga Yesu nk’umujura kandi ko bashaka kumujyana 
rwihishwa. Nyamara kwicuza kwa Yuda, mu maso he hijimye n’isura imushinja icyaha 
byatumye iby’abatambyi bimenywa na rubanda, bamenya ko urwango ari rwo rwabateye 
gufata Yesu. Ubwo Yuda yahamyaga aranguruye ko Yesu nta cyaha afite, abatambyi 
barasubije bati: “Ibi ni ibiki udukoreye? Reba ibyo ukoze” Bari bifitiye Yesu mu maboko 
yabo, kandi biyemeje kumukoresha icyo bashaka cyose. Yuda ashenguwe n’intimba, 
yajugunye ya mafaranga ku birenge by’abari bayamuhaye kuko yabonaga ntacyo 
akimumariye, maze ku bw’intimba n’ubwoba burenze urugero, aragenda ajya kwimanika. 
jlZ 143.1} 

Muri iyo mbaga yari imukikije Yesu yari afitemo abantu benshi bari bababajwe n’ibye, 
kandi batangajwe n’uburyo atigeze agira icyo asubiza ku bibazo byinshi yabajijwe. Mu 
kumukwena no kumugirira nabi kose kwakozwe n’abo bagome, Yesu ntiyigeze aniha 
cyangwa ngo mu maso he hagaragaze umubabaro. Yagize kwiyumanganya. Abakurikiraga 
ibiba bamurebanaga gutangara. Barebaga isura ye izira inenge n’uburyo yiyumanganyije 
bakayigereranya n’iy’abamuciraga urubanza maze bakabwirana bati: “Arasa n’umwami 
kurusha uwo ari wese mu batware.” Nta kimenyetso cyamurangwagaho cy’uko ari 
umugome. Amaso ye yarebanaga impuhwe, abengerana kandi atyaye, uruhanga rwe rwari 
rukenkemuye. Imiterere yose y’umubiri yagaragazaga ubugiraneza n’amahame aboneye. 
Ukwihangana no gutuza kwe ntibyari nk’iby’umuntu ku buryo abantu benshi 
byabahindishije umushyitsi. Ndetse Herode na Pilato nabo batewe ubwoba bwinshi 
n’ukubonera kwe nk’ukw’Imana. {IZ 143.2} 

Uhereye mbere hose, Pilato yari azi neza ko Yesu atari umuntu usanzwe. Yizeraga ko Yesu 
ari umuntu w’ikirenga, ndetse nta cyaha na gito kimurangwaho mu byo bamushinjaga byose. 
Abamarayika babyitegerezaga babonye ibyo umuyobozi w’Abaroma yemera mu mutima 

we, maze kugira ngo bamukize ye kwiroha mu gikorwa giteye ubwoba cyo gutanga Kristo 
ngo abambwe, umumarayika yatumwe ku mugore wa Pilato maze binyuze mu nzozi, 
amumenyesha ko Umwana w’Imana ari we umugabo we agiye gucira urubanza, kandi ko 
uwo nta cyaha kimurangwaho. Yahise atuma intumwa kuri Pilato, amubwira ko yababajwe 
cyane n’ibintu byinshi yarose byerekeye Yesu kandi aburira umugabo we kutagira icyo 
atwara uwo muziranenge. lyo ntumwa yarihuse cyane, iromboreza hagati mu iteraniro 
ry’abantu maze ihereza Pilato urwandiko. Ubwo Pilato yarusomaga, yahinze umushyitsi, 
mu maso he harahonga maze ahita yiyemeza kutagira icyo akora ku bijyanye no kwicisha 
Kristo. Niba Abayuda barashakaga guhitana Yesu, Pilato we ntiyari kubashyigikira, ahubwo 
yari gukora uko ashoboye kugira ngo amukize. {IZ 143.3} 

Igihe Pilato yamenyaga ko Herode ari i Yerusalemu, yumvise aruhutse cyane kuko 
yiringiraga ko agiye kwikuraho inshingano zose zijyanye no gucira Yesu urubanza. Ako 
kanya yohereza Yesu kwa Herode hamwe n’abamushinjaga. Uwo mutegetsi Herode yari 
yarinangiriye mu cyaha. lyicwa rya Yohana Umubatiza ryari ryarasize icyasha mu ntekerezo 
za Herode atashoboraga kwikuraho. Igihe yumvaga ibya Yesu n’imirimo itangaza yakoraga, 
yagize ubwoba maze ahinda umushyitsi, yibwira ko ashobora kuba ari Yohana Umubatiza 
wazutse. Igihe Pilato yamwohererezaga Yesu, Herode yabifashe nk’aho ari uburyo bwo 
kuzirikana ko afite ubutware bukomeye, ububasha no gushyira mu gaciro. Ibi byaje gutuma 
aba bategetsi babiri bahoze ari abanzi noneho bahinduka incuti. Herode yashimishijwe no 
kubona Yesu, kandi yari yiteze ko Yesu aragira igitangaza gikomeye akora kugira ngo 
amunezeze. Nyamara umurimo wa Yesu ntiwari uwo kumara amatsiko cyangwa gushaka 
uko yakira. Ububasha bwe bw’ubumana kandi butangaje bwagombaga gukoreshwa 
kubw’agakiza k’abandi, atari mu nyungu ze bwite. (IZ 143.4} 

Ibibazo byinshi Herode yabajije Yesu nta na kimwe yigeze amusubiza, habe no gusubiza 
ababisha be bamushinjaga ubudahwema. Herode yarakajwe cyane n’uburyo Yesu atigeze 
atinya ubutware bwe, maze akoresha abasirikare be, akoba Umwana w’Imana kandi 
aramushinyagurira. Nyamara igihe bamushinyaguriraga bamukoza isoni, Herode 
yatangajwe cyane n’ishusho ye iboneye nk’iy’Imana maze atinye kumuciraho iteka yongera 
kumwoherereza Pilato. jlZ 144.1} 

Satani n’abamarayika be bari bari kugerageza Pilato bari gushaka uko bamushora mu 
irimbukiro. Bamugiraga inama bamwongorera ko niyanga gucira Yesu urubanza, hari 
abandi bari bubikore, ari bo mbaga yari ifite inyota yo kuvusha amaraso ya Yesu. 
Bamwongoreraga kandi ko natamutanga ngo bamubambe, yari gutakaza ubutware bwe 
n’icyubahiro cye cyo mu isi ndetse akamaganwa nk’uwizeye uwiyita icyo atari cyo. Kubwo 
gutinya ko yatakaza umwanya n’ubutware bwe, Pilato yemera ko Yesu yicwa. Nyamara 
nubwo yabyemeye, amaraso ya Yesu yayageretse ku bamushinjaga, maze imbaga y’abantu 

iyakira isakuriza icyarimwe iti: “Amaraso ye azatubarweho n’abana bacu.” Ariko kandi 
Pilato ntiyari umwere; yahamwe n’amaraso ya Kristo. Kubw’inyungu ze bwite no gukunda 
icyubahiro yahabwaga n’abantu bakomeye bo ku isi, yatanze umuziranenge kugira ngo apfe. 
lyo Pilato akurikiza ibyo umutimanama we wamwemezaga, ntaba yaragize icyo akora 
kijyanye no gucira Yesu urubanza. {IZ 144.2} 

Isura ya Yesu n’amagambo ye mu gihe bamuciraga urubanza byakoze ku mitima y’abantu 
benshi bari aho bibatera kwibaza byinshi. Umusaruro w’uwo mwuka wagaragaye ubwo 
waje kuboneka igihe yari amaze kuzuka. Mu biyongereye mu itorero, harimo benshi bari 
barizeye uhereye igihe Yesu yacirwaga urubanza. jlZ 144.3} 

Satani abonye ko ubugome bwose yoheje Abayuda ngo bagirire Yesu butamuteye 
kwitotomba na guke, yagize umujinya mwinshi cyane. Nubwo Yesu yari yambaye kamere 
muntu, yari ashyigikiwe n’imbaraga y’Imana, maze ntiyigera na hato atandukana 
n’ubushake bwa Se. (IZ 144.4} 

Kubambwa kwa Kristo 

Umwana w’Imana yahawe abantu ngo bamubambe. Bajyanye Umukiza mwiza basakuza ko 
batsinze. Yari yacitse intege kandi atentebutse kubwo kuremererwa, uburibwe ndetse no 
kuba yavuye amaraso menshi kubera ibiboko bamukubise. Nyamara kandi n’umusaraba 
uremereye cyane yari agiye kubambwaho mu kanya gato wari ku rutugu rwe. Yesu yaraguye 
uwo mutwaro umugwa hejuru. Uwo musaraba bawumushyize ku rutugu incuro eshatu, 
kandi yaguye hasi gatatu. Umwe mu bari abayoboke be utari warigeze yatura ngo yerure ko 
yizera Yesu nyamara akaba yaramwizeraga, yaje gukurikiraho nawe arafatwa. Bamwikoreje 
umusaraba wa Yesu, maze arawujyana awugeza aho Yesu yari kubambirwa. Amatsinda 
y’abamarayika benshi yari atondetswe hejuru y’aho bagombaga kumubamba. Umubare 
munini w’abigishwa ba Kristo waramukurikiye ugera i Karuvali, bagenda bafite agahinda 
kandi babogoza amarira. Bibutse uko mu minsi mike yari ishize yari yarinjiye muri 
Yerusalemu afite intsinzi, ubwo bari bamukurikiye batera hejuru bati: “Hozana ahasumba 
hose!” (Matayo 21:9) maze bakarambura imyambaro yabo n’amashami meza y’imikindo 
mu nzira yanyuragamo. Bari baratekereje ko agomba kwima ingoma akaba igikomangoma 
ey’ubwami bw’igihe gito mu Bisirayeli. Mbega ngo haraba impinduka! Mbega ngo barabura 
ibyo bari biteze! Noneho ntabyishimo, nta n’ibyiringiro bari bafite, ahubwo bakutse imitima 
kubera ubwoba no kwiheba. Bagendaga buhoro bababaye bakurikiye Yesu wari wakojejwe 
isoni agasuzugurwa, ndetse wari ugiye gupfa. jlZ 145.1} 

Nyina wa Yesu yari ahari. Umutima we wari washenguwe n’intimba idashobora kumvwa 
n’undi uwo ari we wese. Ariko hamwe n’abigisha bari kumwe nawe, nyina wa Yesu yari 
acyiringiye ko Yesu ashobora gukora igitangaza gikomeye maze akigobotora abari bagiye 

kumwica. Mariya ntiyashoboraga kwihanganira igitekerezo ey’uko Yesu ubwe aremera 
bakamubamba. Nyamara imyiteguro yari yakozwe maze Yesu bamubamba ku musaraba. 
Bazanye inyundo n’imisumari. Imitima y’abigishwa yavuye mu gitereko. Nyina wa Yesu 
yari yubitse umutwe kubera umubabaro mwinshi urenze uwakwihanganirwa. Mbere y’uko 
Umukiza abambwa ku musaraba, abigishwe bakuye nyina wa Yesu aho ibyo byaberaga 
kugira ngo atumva uko ataka igihe bamutera imisumari ikahuranya mu magufwa n’inyama 
by’ibiganza n’ibirenge byuje ineza. Yesu ntiyigeze yitotomba, ahubwo yanihishijwe 
n’umubabaro bueece. Mu maso he hari hahindutse ukundi, kandi ibitonyanga binini 
by’ibyuya byashokaga mu ruhanga rwe. Satani yishimiye eyane imibabaro Umwana 
w’Imana yari arimo, ariko agatinya ko umuhati we wo kuburizamo umugambi wo 
gucungura umuntu waba imfabusa, ko ingoma ye igeze aharindimuka ndetse ko amaherezo 
agomba kuzarimburwa. {IZ 145.2} 

Yesu amaze kubambwa ku musaraba, uwo musaraba warahagaritswe maze n’imbaraga 
nyinshi bawushinga mu cyobo bari barawuteguriye mu butaka, ushishimura umubiri we 
bityo umutera uburibwe bukomeye eyane. Kugira ngo bamwiee umpfli rw’umkozasoni mu 
buryo bushoboka bwose, bamubambanye n’ibisambo bibiri, kimwe ibumoso ikindi iburyo 
bwe. Ibyo bisambo babifashe bakoresheje imbaraga nyinshi maze nyuma yo 
kwihagararagaho bikomeye kwabyo babohera amaboko yabyo inyuma maze babibamba ku 
misaraba. Ariko Yesu we yawugiyeho atamhanyije. Ntabwo yari akeneye uwo kumubohera 
amaboko inyuma ngo aterwe imisumari ku musaraba. Mu gihe bya bisambo byavumaga 
ababibambaga, mu mubabaro we ukomeye, Umucunguzi yasabiraga ababisha be agira ati: 
“Data ubababarire kuko batazi ieyo bakora.” Ntabwo Kristo yari aremerewe n’imibabaro yo 
ku mubiri gusa, ahubwo ibyaha by’abatuye isi bose byari bimugeretsweho. {IZ 145.3} 

Ubwo Yesu yari amanitswe ku musaraba, abahisi n’abagenzi baramutukaga, bakazunguza 
imitwe nk’abunamira umwami bavuga bati: “Wowe usenya umsengero ukarwubaka mu 
minsi itatu, ikize. Niba uri Umwana w’Imana, manuka uve ku musaraba.” Mu butayu Satani 
yakoresheje amagambo nk’ayo ngo: ‘Niba uri Umwana w’Imana.” Abatambyi bakum 
n’abakum, abakum b’ubwoko ndetse n’abanditsi nabo bamukoba bavuga bati: “Yakijije 
abandi, ntabasha kwikiza. Ko ari I Jmwami w’Abisirayeli, namanuke ave ku musaraba 
nonaha, natwe turamwizera.” Abamarayika batambaga hejum y’aho Kristo yabambirwaga 
bumvise bakozwe n’isoni ubwo bumvaga abategetsi b’Abayuda bamukwena bavuga ngo: 
‘Niba ari Umwana w’Imana, niyikize.” Abamarayika biflizaga kuza gutabara Yesu no 
kumukiza, ariko ntibemerewe kubikora. Umugambi wamuzanye wari utarasohora. {IZ 
146.1} 

Ubwo Yesu yari amanitswe ku musaraba amaze amasaha menshi ababara cyane, ntiyigeze 
yibagirwa nyina. Mariya yari yongeye kugaruka aho ayo mahano yakorerwaga, kuko 

atashoboraga kwihanganira kuba kure y’Umuhungu we. Icyigisho cya Yesu giheruka 
cyabaye icyo kugira impuhwe no kwita ku kiremwamuntu. Yitegereje mu maso ha nyina 
hari hashenguwe n’intimba, maze arahindukira areba na Yohana umwigishwa we yakundaga 
cyane. Yabwiye nyina ati: “Mubyeyi, nguyu umwana wawe!” Hanyuma abwira na Yohana 
ati: “Nguyu nyoko!” Nuko kuva ubwo Yohana ajyana Mariya iwe mu rugo. {IZ 146.2} 

Muri uwo mubabaro ukaze Yesu yagize inyota nyinshi, maze bamuzanira vino isharira ngo 
abe ari yo anywa; ariko asomyeho arayanga. Abamarayika bari bitegereje umubabaro 
ukomeye w’Umuyobozi wabo bakunda kugeza ubwo batashoboye gukomeza kubyitegereza 
maze bapfuka mu maso habo ngo be kubireba. Izuba ryanze kureba ayo mahano yakorwaga. 
Yesu yatatse n’ijwi rirenga ryakuye imitima y’abamwicaga ati: “Birarangiye.” Nuko 
umwenda wari ukingirije ahera cyane ho mu rusengero utabukamo kabiri uhera hasi ugera 
hejuru, isi ihinda umushyitsi, ibitare biramenagurika. Umwijima w’icuraburindi ubudika ku 
isi hose. Ubwo Yesu yari amaze gutanga, ibyiringiro biheruka by’abigishwa byabaye 
nk’ibiyoyotse. Benshi mu bayoboke be biboneye ibyo kubabazwa kwe n’urupfu rwe, maze 
barushaho kugira agahinda gasaze. jlZ 146.3} 

Noneho Satani ntiyongeye kwishima nk’uko yari asanzwe abigira. Yari yariringiye ko 
azaburizamo umugambi w’agakiza, nyamara wari uteguwe mu buryo bwimbitse. Ubwo ni 
bwo kubw’urupfu rwa Kristo, Satani nawe yamenye ko amaherezo nawe ubwe agomba 
kuzapfa, maze bwa bwami bwe bugahabwa Yesu. Satani yagiranye inama n’abamarayika 
be. Nta na kimwe yari yagezeho arwanya Umwana w’Imana, ariko noneho bagombaga 
gukaza umurego, bityo n’imbaraga zabo zose n’ubucakura bwose bakibasira abayoboke ba 
Yesu. Bagombaga kubuza abo bashoboye bose kugira ngo batakira agakiza babonewe na 
Yesu. Mu gukora atyo, Satani yari agishaka kurwanya ingoma y’Imana. Kandi nanone 
kuvana abantu benshi bashoboka kuri Yesu byari biri mu nyungu za Satani ubwe. Ibyaha 
byose by’abacungujwe amaraso ya Kristo amaherezo bizagerekwa kuri nyirabayazana 
w’icyaha, kandi agomba kuzabihanirwa, ariko abatemera kwakira agakiza babonera muri 
Yesu Kristo bazagerwaho n’igihano cy’ibyaha byabo. (IZ 147.1} 

Imibereho ya Yesu yaranzwe no kutagira ubutunzi bw’isi, cyangwa kwishyira imbere. 
Kwiyoroshya no kwiyanga kwe byari bihabanye cyane n’ubwibone no gushayisha 
byarangaga abatambyi n’abakuru b’Abayuda. Ukubonera kwe kuzira inenge kwari 
ugucyaha guhoraho kwabaga gushyizwe ku byaha byabo. Bamusuzuguraga bitewe no 
kwicisha bugufi kwe, ubutungane bwe no kubonera kwe. Nyamara abamusuzuguye muri iyi 
si umunsi umwe bazamubona afite gukomera n’ubutware by’ijuru kandi afite ikuzo rya Se 
ritagereranywa. jlZ 147.2} 

Mu mkiko, yari akikijwe n’ababisha bari bafite inyota yo kumena amaraso ye; ariko aba 
bantu bari binangiye bateye hejum bati: “Amaraso ye azatubarweho, twe n’abana bacu,” 
bazamubona ari Umwami ufite icyubahiro. Ingabo zose zo mu ijuru zizaba zimushagaye aje 
ziririmbira indirimbo zo kunesha, gukomera n’icyubahiro zisingiza uwatambwe nyamara 
ubu akaba ariho, ari we Muneshi ukomeye. {IZ 147.3} 

Abakene, abanyantege nke n’abantu b’abatindi bavundereje amacandwe mu maso 
y’Umwami wuje ikuzo, ari nako umsaku rwo kunesha gukomeye rwatumkaga mu mbaga 
y’abantu kubw’ibitutsi by’umkozasoni bamutumkaga. Umhanga abo mu ijum bose 
batangariraga baramshinyaguriye kandi barugirira nabi. Bazongera kubona urwo mhanga 
mrabagirana nk’izuba ryo ku manywa y’ihangu, kandi bazashaka kumuhunga. Aho kuvuza 
indumy’uko batsinze, bazaboroga kubera kumubona. jlZ 147.4} 

Yesu azerekana ibiganza bye birimo inkovu zo kubambwa kwe. Izo nkovu azazihorana iteka 
ryose. Ikimenyetso cyose cy’imisumari yatewe kizagaragaza amateka yo gucungurwa 
k’umuntu guhebuje ndetse n’ikiguzi gikomeye cyatanzwe kubw’uko gucungurwa. Abantu 
bateye icumu mu mbavu rw’Umwami utanga ubugingo bazibonera inkovu z’aho 
bamucumise maze baboroge n’umubabaro mwinshi kubw’umhare bagize mu kwangiza 
umubiri we. jlZ 147.5} 

Abamwishe babuzwaga amahwemo cyane n’inyandiko yari imanitswe ku musaraba hajum 
y’umutwe we yavugaga ngo: “Uyu ni Umwami w’Abayuda.” Ariko icyo gihe bizaba 
ngomba ko bamubona mu ikuzo rye ryose n’ubushobozi bwa cyami. Bazabona ku 
myambaro ye handitsweho inyuguti zigaragarira bose zivuga ngo: “Umwami w’abami, 
n’Umutware utwara abatware.” Igihe yari abambwe ku musaraba bamuvugirije indum 
bamukoba bati: “Ngaho Kristo Umwami w’Abisirayeli, namanuke ku musaraba tubirebe 
maze tumwizere.” Icyo gihe bazamubona afite ubutware n’ubushobozi bwa cyami. 
Ntibazongera kubaza igihamya cy’uko ari Umwami w’Abisirayeli; ahubwo bazatangazwa 
cyane n’igitinyiro cye n’ikuzo riheranije azaba afite maze bitume bavuga bati: “Hahirwa uje 
mu izina ry’Uwiteka.” (IZ 147.6} 

Guhinda umushyitsi kw’isi, kumenagurika kw’ibitare, umwijima wacuze ku isi yose ndetse 
n’ijwi rya Yesu rirangumye yavuze ati: “Birarangiye” igihe umwuka we wari uheze agapfa, 
byahindishije umushyitsi ababisha be kandi n’abamwicaga bagira ubwoba bwinshi. 
Abigishwa batangajwe n’ibyo bibaye, ariko ibyiringiro byabo byarayoyotse. Bari bafite 
ubwoba ko Abayuda babahindukirana bakabarimbura nabo. Bari bazi neza ko urwango 
nk’urwo rwagaragarijwe Umwana w’Imana mdashobora kurangirira kuri we gusa. Bamaze 
amasaha menshi barira kubwo kwiheba. Bari bariteze ko Yesu azima ingoma yo mu isi, 
ariko ibyiringiro byabo byajyanye nawe. Mu gahinda no mu gucika intege bari bafite, bagize 


[ 139 ] 



gushidikanya niba Yesu atarababeshye. Ndetse byageze n’aho nyina ashidikanya ko Yesu 
ari Mesiya. {IZ 148.1} 

Nubwo abigishwa bari bacitse intege babuze ibyiringiro bari bafite byerekeye Yesu, 
baramukundaga kandi bifuzaga gushyingura umubiri we mu cyubahiro, nyamara ntibari bazi 
uburyo bawubona. Yozefii wo mu Arimateya wari umutunzi kandi akaba n’umujyanama 
ukomeye mu Bayuda, ndetse yari n’umwigishwa nyakuri wa Yesu, yagiye kwa Pilato 
rwihishwa ariko ashize amanga, amusaba umurambo w’Umukiza. Ntiyahangaye kugenda 
ku mugaragaro kubera ko yatinyaga urwango rw’Abayuda. Abigishwa batinyaga ko 
Abayuda barakora uko bashoboye kose bakabuza umurambo wa Kristo gushyingurwa mu 
cyubahiro kiwukwiriye. Pilato yemereye Yozefu ibyo amusabye maze abigishwa bamanura 
uwo murambo ku musaraba ari na ko bakomeza kurizwa n’ibyiringiro byabo byari 
byakomwe mu nkokora. N’ubwitonzi bwinshi, bashyize uwo murambo mu gitambaro cyiza 
maze bawurambika mu mva nshya yari iya Yozefu. jlZ 148.2} 

Abagore bari barabaye abayoboke ba Kristo bicisha bugufi ubwo yari akiri muzima, banze 
kumuvirira kugeza igihe ashyiriwe mu gituro, maze igitare kiremereye cyane gishyirwa ku 
munwa w’igituro kugira ngo abanzi be bataza kubona uko bagera ku murambo we. Nyamara 
ntibari bakwiriye gutinya, kuko neretswe ko ingabo z’abamarayika zari zirinze igituro cya 
Yesu zicyitayeho bitavugwa, zitegereje guhabwa itegeko ryo kugira icyo zikora kugira ngo 
zivane Umwami w’icyubahiro aho yari afungiwe. {IZ 148.3} 

Abishe Kristo batinyaga ko yazuka maze akabacika. Ni yo mpamvu basabye Pilato kubaha 
abarinzi bo kurinda igituro kugeza ku munsi wa gatatu. Pilato yarabyemeye abaha abarinzi, 
kandi igitare cyari gikinze igituro barakidanangira bagihomesha ubushishi kugira ngo 
abigishwa batazamwiba bakamujyana maze bakazavuga ko yazutse. {IZ 148.4} 

Kuzuka kwa Kristo 

Ku Isabato abigishwa bararuhutse. Bari bafite agahinda kubera urupfu rw’Umwami wabo, 
nyamara Yesu, Umwami w’icyubahiro yari ari mu gituro. Ijoro riguye, hashyizweho 
abasirikari kugira ngo barinde igituro cy’Umucunguzi, ariko kandi n’abamarayika 
batambaga hejuru y’aho hantu hera ariko ntawabashaga kubabona. Butangiye gucya ariko 
hakiri umwijima, abamarayika bari barinze aho hantu bamenye ko igihe cyo kurekura 
Umwana w’Imana ikunda akaba n’Umugaba wabo bakunda kiri bugufi. Ubwo bari 
bategerezanyije ibinezaneza iyo saha y’intsinzi ye, umumarayika ukomeye yaje aguruka 
yihuta cyane avuye mu ijuru. Mu maso he harabagiranaga nk’umurabyo, kandi imyambaro 
ye yeraga nk’urubura. Umucyo wamuturukagaho watamuruye umwijima wari aho 
yagombaga kunyura maze utuma abamarayika babi (biratanaga intsinzi ko baraherana 
umurambo wa Yesu) bagira ubwoba, bakwira imishwaro kubera ubwiza n’ikuzo by’uwo 

mumarayika. Umwe mu ngabo z’abamarayika wari wabonye gukozwa isoni kwa Kristo 
ndetse akaba yari arinze imva ye, yasanze wa mumarayika wari uturutse mu ijuru, maze 
bombi baramanuka bajya ku gituro. Ubwo begeraga igituro, isi yaratigise, iranyeganyega 
maze habaho igishyitsi gikomeye. {IZ 149.1} 

Abasirikari b’Abaroma bari barinze imva bafashwe n’ubwoba. Mbese noneho imbaraga 
zabo zo guherana umurambo wa Yesu zari ziri he? Ntibigeze batekereza ku nshingano bari 
bahawe cyangwa ngo batekereze ko abigishwa bamwiba. Ubwo umucyo w’ubwiza 
bw’abamarayika warabagiraniraga aho bari bari umeze nk’izuba, ba barinzi b’Abaroma 
baguye hasi barambarara nk’intumbi. Umwe muri ba bamarayika yafashe cya gitare cyari 
gikinze imva, agikuraho maze acyicaraho. Undi mumarayika yinjiye mu mva, akuraho 
imyenda yari ipfutse umutwe wa Yesu. Hanyuma umumarayika uvuye mu ijuru arangurura 
n’ijwi rirenga ryatigishije isi ati: “Mwana w’Imana, So araguhamagaye! Ngwino!” Urupfu 
ntirwari rugishoboye kumuherana ukundi. Yesu yazutse ari umurwanyi unesheje. Ingabo 
z’abamarayika zahanze amaso ibibaye zitangaye cyane. Igihe Kristo yari asohotse mu 
gituro, ba bamarayika barabagirana bubaraye hasi baramuramya, kandi bamusanganiza 
indirimbo z’intsinzi no kunesha. {IZ 149.2} 

Byari byabaye ngombwa ko abamarayika ba Satani bahunga imbere y’umucyo utyaye kandi 
urabagirana wavaga kuri ba marayika bari bavuye mu ijuru, maze bitotombana umubabaro 
mwinshi babwira Shebuja ko bambuwe umuhigo wabo, ndetse ko uwo banze urunuka 
yazutse mu bapfuye. Satani n’ingabo ze bari barishongoye bavuga ko ubushobozi bafite ku 
muntu wacumuye bwatumye Umwami w’ubugingo apfa kandi ashyirwa mu gituro. 
Nyamara intsinzi yabo yari ibaye iy’igihe gito. Ubwo Yesu yasohokaga mu gituro ari 
umuneshi wuje igitinyiro, Satani yamenye ko nyuma y’igihe runaka nawe azapfa kandi 
ubwami yiratanaga bukegukanwa n’uwari ubufitiye uburenganzira. Satani yagize amaganya 
menshi kandi arakazwa n’uko nubwo yari yakoresheje imbaraga ze zose, atashoboye 
gutsinda Yesu, ko ahubwo Yesu yari yaciriye umuntu inzira y’agakiza kandi umuntu wese 
uzayigenderamo akazakizwa. {IZ 149.3} 

Abadayimoni n’umugaba wabo bateraniye mu nama kugira ngo bige uburyo bakomeza 
kurwanya ubutegetsi bw’Imana. Satani yasabye ingabo ze kujya ku batambyi bakum 
n’abatware b’Abayuda. Yarababwiye ati: “Dore twashoboye kubashuka, tubahuma amaso 
kandi tunangira imitima yabo ngo barwanye Yesu. Twatumye bizera ko yirarira. Twateye 
abatambyi n’abakumb’Abayuda kwanga Yesu no kumwica. Ariko rero abarinzi b’Abaroma 
baratangaza inkum mbi y’uko Kristo yazutse. None rero, nimugende mubabwire ko 
nibiramuka bimenyekanye ko Yesu yazutse, abantu bari bubatere amabuye babahora ko 
bishe umuziranenge.” {IZ 150.1} 

Ubwo ingabo z’abamarayika bo mu ijum zavaga ku gituro, umucyo n’ikuzo byari biri aho 
nabyo byaragiye maze abasirikari b’Abaroma bagerageza kwegura imitwe yabo ngo barebe 
ahabazengumtse. Ubwo babonaga ko cya gitare kiremereye eyakuwe ku muryango w’imva 
kandi ko umurambo wa Yesu utakirimo, baratangaye cyane. Bihutiye kujya mu murwa 
kubwira abatambyi n’abakum b’Abayuda ibyo babonye. Ubwo abo bicanyi bumvaga iyo 
nkum itangaje, mu maso habo bose hahindutse ukundi. Ubwo batekerezaga ibyo bakoze, 
ubwoba bwarabatashye. Bibazaga ko iyo nkuru niba impamo, ibyabo biraba birangiye. 
Bicaye hasi bamara akanya bacecetse, barebana, batazi icyo bakora cyangwa icyo bavuga. 
Kwemera iyo nkum, byari kuba kwiciraho iteka. Bagiye ku ruhande gato kugira ngo bajye 
inama y’ikigomba gukorwa. Batekereje ko iyo nkum yazanywe n’abarinzi niramuka isakaye 
mu bantu, abishe Kristo bashobora nabo kwicwa. Bafashe umwanzuro wo kugurira 
abasirikari kugira ngo babieeeeke. Abatambyi n’abatware b’Abayuda baha abo basirikare 
amafaranga menshi bababwira bati: “Muvuge ko abigishwa ba Yesu baje mu gicuku 
musinziriye bakiba umurambo we.” Igihe abarinzi babazaga uko biri bubagendekere kubwo 
kuba basinziriye bari ku nshingano bahawe, abakum b’Abayuda babasezeraniye ko bari 
bwinginge umuyobozi bityo ntibagire icyo baba. Kubwo gukunda amafaranga, abasirikari 
b’Abaroma bahisemo gutatira icyubahiro cyabo maze bemera gukurikiza inama z’abatambyi 
n’abatware b’Abayuda. {IZ 150.2} 

Igihe Yesu yari amanitswe ku musaraba maze akavuga n’ijwi rirenga ati: “Birarangiye,” 
ibitare byaramenaguritse, isi iratigita, ndetse n’ibituro bimwe na bimwe birakinguka. Ubwo 
Yesu yari azutse atsinze umpfli n’ikuzimu, igihe isi yatigitaga maze ikuzo ry’ijum 
rikamurikira ahakikije aho hantu, benshi mu bera bari barapfuye bamwumvira bakangukiye 
kuba abahamya bo kuzuka kwe. Abo banyahirwe, ari bo bera bari bazutse, bavuye mu bituro 
bafite ikuzo. Bari baratoranyijwe kandi ari abera bo mu bihe byose, uhereye igihe isi 
yaremewe ukageza mu gihe cya Kristo. Bityo rero, igihe abakum b’Abayuda bashakaga 
uburyo bwo guhisha ko Kristo yazutse, Imana yahisemo kuzana itsinda ry’abavuye mu 
bituro bari barimo kugira ngo bahamye ko Yesu yavutse, kandi bahamye ikuzo rye. jlZ 
150.3} 

Abo bantu bari bazutse bari batandukanye cyane ari mu gihagararo no mu miterere. Bamwe 
bari bateye neza kumsha abandi. Nabwiwe ko abatuye isi bagiye basigingira, bagatakaza 
imbaraga n’ubwiza byabo. Satani afite ubushobozi bwo guteza indwara n’umpfli, kandi uko 
ibihe byagiye bihita, ingamka z’umuvumo zagiye zimshaho kugaragara kandi imbaraga za 
Satani nazo zikigaragaza mu buryo bwemye. Ababayeho mu gihe cya Nowa n’icya 
Aburahamu bendaga gusa n’abamarayika mu gihagararo, uburanga n’imbaraga. Ariko 
ab’ibisekum byagiye bikurikiraho bajyaga bagira intege nke kandi bakarwaragurika, maze 

igihe cyabo cyo kurama kiba kigufi. Satani yakomeje kwiga uburyo yahungabanya kandi 
akagwabiza ikiremwamuntu. {IZ 151.1} 

Abazutse Yesu amaze kuzuka babonekeye benshi, bababwira ko igitambo cyatangiwe 
umuntu gishyitse, ko Yesu, uwo Abayuda babambye, yazutse. Kandi kugira ngo berekane 
ko ibyo bavuga ari ukuri, barababwira bati: “Twazukanye nawe.” Batanze ubuhamya ko 
bakuwe mu bituro byabo n’ububasha bukomeye bwa Yesu. Nubwo inkuru y’ikinyoma yari 
yakwiriye hose, yaba Satani, abamarayika be ndetse n’abatambyi bakuru ntibari guhisha ko 
Yesu yazutse; kuko iryo tsinda ry’abera bari bazutse ryamamaje iyo nkuru itangaje kandi 
ishimishije. Na Yesu ubwe yiyeretse abigishwa be bari bashenguwe n’agahinda, 
bashengutse imitima, abamara ubwoba maze bituma bishima kandi baranezerwa. jlZ 151.2} 

Ubwo inkuru yasakaraga iva mu murwa ijya mu wundi no mu mujyi ijya mu wundi, 
Abayuda nabo bagize ubwoba ko bashobora kuhatakariza ubuzima bwabo maze bahisha 
urwango bagiriraga abigishwa ba Yesu. Ibyiringiro rukumbi bari basigaranye byari 
ugukwiza inkuru y’ikinyoma. Abantu bifiizaga ko icyo kinyoma cyaba ari ukuri 
baracyemeye. Pilato yumvise ko Kristo yazutse yahinze umushyitsi. Ntiyashoboraga 
gushidikanya ubuhamya bwatanzwe, maze kuva ubwo ntiyongera kugira amahoro ukundi. 
Kubwo gukunda icyubahiro cy’isi no gutinya kuva ku butegetsi kandi akaba yabura 
ubugingo bwe, yari yaratanze Yesu ngo yicwe. Noneho yamenye neza ko uwo yavushirije 
amaraso atari umuziranenge gusa, ko ahubwo ari Umwana w’Imana. Ubugingo bwa Pilato 
bwari buri mu kaga. Guhangayika no gushenguka byakuyeho umutima w’ibyiringiro 
n’ibyishimo. Yanze guhumurizwa maze apfa urupfu rukojeje isoni. jlZ 151.3} 

Umutima wa Herode 65 wari warakomeje kwinangira, amaze igihe yumvaga ko Kristo 
yazutse, ntiyakuka umutima cyane. Yishe Yakobo maze abonye ko binejeje Abayuda, afata 
na Petero agamije kumwica. Nyamara Imana yari ifitiye Petero umurimo agomba gukora 
maze yohereza umumarayika wo kumukiza. Herode yagezweho n’igihano cy’Imana. Ubwo 
yishyiraga hejuru mu ruhame rw’imbaga y’abantu, marayika w’Uwiteka yamukubise 
urushyi ahita apfa urupfu ruteye ubwoba bikabije. jlZ 151.4} 

Mu gitondo cya kare cyo ku munsi wa mbere w’icyumweru, butaracya neza, abagore bazira 
inenge baje ku gituro, bazanye ibihumura neza byo gusiga umurambo wa Yesu. Basanze 
ibuye rinini ryari rikinze igituro ritakiri ku munwa wacyo ndetse n’umurambo wa Yesu 
ntawe urimo. Bakutse imitima maze bagira ubwoba bw’uko abanzi babo baba bajyanye 
umurambo. Muri ako kanya babona abamarayika babiri bambaye imyambaro yera, bafite 
mu maso harabagirana kandi hashashagirana. Ibyo biremwa byo mu ijuru byasobanukiwe 
neza icyagenzaga abo bagore maze bahita bababwira ko Yesu ntawe urimo; yari yazutse. 
Ariko abo bagore bashoboraga kubona aho yari aryamye. Abo bamarayika babasabye kujya 

kubwira abigishwa ko azababanziriza kujya i Galileya. Mu bwoba n’umunezero mwinshi, 
abo bagore bihutiye gusanga abigishwa bari bashavuye maze babatekerereza ibyo babonye 
n’ibyo bumvise. {IZ 152.1} 

Abigishwa ntibashoboraga kwemera ko Kristo yazutse, ahubwo basubiranayo na ba bagore 
babazaniye iyo nkuru, barihuse bajya ku gituro. Basanze Yesu ntawe urimo, babona 
imyenda myiza bari bamushyizemo, ariko ntibizera iyo nkuru nziza ko yazutse. Basubira 
iwabo batangajwe n’ibyo babonye ndetse n’ibyo abagore bababwiye. Ariko Mariya we 
yahisemo gukomeza kugendagenda iruhande rw’igituro, atekereza ku byo yabonye kandi 
ahangayikishijwe n’uko ashobora kuba yashutswe. Yumvise ko hari ibigeragezo bishya 
bimutegereje. Yongeye kugira intimba, maze araturika ararira. Yongeye kunama areba mu 
gituro, maze abona abamarayika babiri bambaye imyambaro yera. Umwe yari yicaye aho 
umutwe wa Yesu wari uri, undi ari aho ibirenge bye byari biri. Bamubwiranye ineza maze 
bamubaza ikimuteye kurira. Yarabasubije ati: “Batwaye Umwami wanjye none sinzi aho 
bamushyize.” (IZ 152.2} 

Agisohoka mu gituro, yabonye Yesu ahagaze hafi aho, ariko ntiyamenya uwo ari we. Yesu 
yamubwiranye ineza, amubaza ikimuteye gushavura ndetse n’uwo ari gushaka. Mariya 
yatekereje ko ari umukozi wo mu busitani, maze amusaba ko niba ari we watwaye Umwami 
we yamubwira aho yamushyize kugira ngo ajye kuhamukura. Yesu yavugishije Mariya 
akoresheje ijwi rye mvajuru agira ati: “Mariya!” Mariya yari asanzwe azi iryo jwi ryiza, 
maze nawe ahita amusubiza ati: “Databuja!” Kubera ibyishimo byinshi yendaga 
kumuhobera ariko Yesu aramubwira ati: “Ntunkoreho kuko ntarazamuka ngo njye kwa 
Data, ahubwo jya kubwira bene Data yuko nzamutse ngiye kwa Data ari we So, kandi ku 
Mana yanjye ari yo Mana yanyu.” N’ibyishimo byinshi, Mariya yihutiye kujya kubwira 
abigishwa iyo nkuru nziza. Yesu yahise azamuka ajya mu ijuru kwa Se kugira ngo yumve 
uko Se amubwira ko yemeye igitambo cye ndetse ahabwe ubutware bwose mu ijuru no ku 
isi. jlZ 152.3} 

Abamarayika bameze nk’igicu bagose Umwana w’Imana maze basaba amarembo y’iteka 
gukinguka kugira ngo Umwami w’ikuzo yinjire. Nabonye ko ubwo Yesu yari kumwe n’izo 
ngabo zo mu ijuru zirabagirana, ari imbere y’Imana kandi agoswe n’ikuzo ryayo, 
ntiyibagiwe abigishwa be bari basigaye ku isi, ahubwo yahawe ubutware na Se kugira ngo 
agaruke ku isi abubaheho nabo. Uwo munsi yaragarutse yiyereka abigishwa be. Noneho 
yabemereye kumukoraho kuko yari avuye kwa Se kandi yahawe ubutware. jlZ 153.1} 

Icyo gihe Tomasi ntiyari ahari. Ntiyashoboraga gupfa kwemera ibyo abandi bigishwa 
bamubwiye, ahubwo yemeje akomeje kandi yihagazeho ko adashobra kubyizera ubwe 
atikoreye mu nkovu z’imisumari ndetse no mu rubavu aho Yesu yatewe icumu. Ubwo 

yavugaga atyo, yerekanye ko atiringiraga bagenzi be. lyo bose bajya gusaba bene iki 
kimenyetso, nta n’umwe wari kwakira Yesu kandi nta n’uwari kwizera izuka rye. Ariko 
byari ubushake bw’Imana ko iyo nkuru y’abigishwa yakirwa n’abatarashoboraga kwibonera 
ubwabo ndetse bakiyumvira Umukiza wazutse. Imana ntiyishimiye ukutizera kwa Tomasi. 
Ubwo Yesu yongeraga guhura n’abigishwa, Tomasi yari kumwe nabo, maze abonye Yesu 
arizera. Ariko yari yavuze ko atari bunyurwe atabonye igihamya eyo kumwikoreraho 
eyiyongera ku kumubona, maze Yesu amuha ieyo gihamya amwemerera ibyo yifuje. Tomasi 
yaratatse cyane ati: “Mana yanjye! Kandi Mwami wanjye!” Ariko Yesu amucyahira kutizera 
kwe agira ati: “Wijejwe n’uko umbonye, hahirwa abizera batambonye.” {IZ 153.2} 

Mu buryo nk’ubwo, abantu batigeze bamenya ubutumwa bwa marayika wa mbere n’uwa 
kabiri bagombaga kubwakira babugejejweho n’abandi babumenye kandi bakabukurikirana 
bimbitse. Neretswe ko nk’uko Yesu yanzwe, n’ubwo butumwa ni ko bwanzwe. Kandi 
nk’uko abigishwa bahamyaga ko nta rindi zina munsi y’ijuru agakiza kabonerwamo, uko ni 
ko abagaragu b’Imana bakwiriye gukora bakiranutse kandi badatinya, bakaburira abemera 
umugabane umwe w’ubutumwa bufitanye isano n’ubutumwa bwa marayika wa gatatu, 
kugira ngo bakirane umunezero ubutumwa bwose nk’uko Imana yabutanze, cyangwa se 
babuhakane uko bwakabaye. jlZ 153.3} 

Igihe ba bagore bera bajyanaga inkuru y’uko Yesu yazutse, abasirikari b’Abaroma bo 
bakwizaga ikinyoma batekerewe n’abatambyi bakuru n’abatware b’Abayuda, bavuga ko 
byageze mu gicuku ubwo bari basinziriye maze abigishwa ba Yesu bakaza bakiba 
umurambo we. Satani yari yashyize iki kinyoma mu mitima n’iminwa by’abatambyi bakuru, 
kandi abantu bari biteguye kwakira icyo kinyoma. Nyamara Imana yari yatumye iyo nkuru 
iba impamo, maze ituma icyo gikorwa cy’ingenzi agakiza kacu gashingiyeho kidashobora 
gushidikanywaho, kandi ntibyaba bigishoboka ko abatambyi bakuru n’abatware 
babizinzika. Abahamya barazuwe kugira ngo bahamye ko Kristo yazutse. jlZ 153.4} 

Yesu amaze kuzuka yamaranye n’abigishwa be iminsi mirongo ine, bituma bishima kandi 
imitima yabo irushaho kunezerwa ubwo yarushagaho kuberurira akabasobanurira ukuri 
k’ubwami bw’Imana. Yabahaye umurimo wo gutanga ubuhamya bw’ibyo babonye n’ibyo 
bumvise byerekeye imibabaro ye, urupfu rwe, n’umuzuko we, bagahamya ko yabaye 
igitambo cy’icyaha, kandi ko abashaka bose bakwiriye kumusanga bakabona ubugingo. 
Yababwiranye ubugwaneza aberurira ko bazatotezwa kandi bakabuzwa amahoro; ariko ko 
bazagarurwamo imbaraga no kwibuka ibyo banyuzemo ndetse bakibuka n’amagambo 
yababwiye. Yababwiye ko yatsinze ibishuko byose bya Satani kandi ko yageze ku ntsinzi 
anyuze mu bigeragezo n’umubabaro. Satani ntiyari kuzamugiraho ububasha ukundi, 
ahubwo ibishuko bye yari kuzabiteza abo bigishwa ndetse n’abandi bantu bose 
bazamwizera. Nyamara bari kuzanesha nk’uko nawe yatsinze. Yesu yahaye abigishwa be 

ububasha bwo gukora ibitangaza, kandi anababwira ko n’ubwo bazatotezwa n’abagome, 
igihe cyose azajya aboherereza abamarayika be kugira ngo babatabare. Ntibajyaga kuzicwa 
batarangije umurimo wabo, kandi bajyaga gusabwa guhamisha amaraso yabo ubuhamya 
batangaga. {IZ 154.1} 

Abo bayoboke be bari bafite amatsiko bateze amatwi ibyo yigishaga, bakanezezwa cyane 
n’ijambo ryose ryavaga mu kanwa ke kazira inenge. Noneho bamenye badashidikanya ko 
ari Umukiza w’isi. Amagambo ye yacengeraga mu mitima yabo, maze bashavuzwa n’uko 
bidatinze bagomba gutandukanywa n’Umwigisha wabo waturutse mu ijuru kandi ko 
batazongera kumva amagambo meza abakomeza yaturukaga mu kanwa ke. Ariko nanone 
imitima yabo yongeye gususurutswa n’urukundo n’ibyishimo birenze urugero ubwo Yesu 
yababwiraga ko agiye kubategurira amazu kandi ko azagaruka kubajyana, ngo aho ari na bo 
bazabaneyo. Yabasezeraniye nanone kuzaboherereza Umuhumuriza, ari we Mwuka 
Muziranenge, wo kuzabayobora mu kuri kose. Maze “arambura amaboko hejuru, abaha 
umugisha.” (Luka 24:50). {IZ 154.2} 

Kristo ajya mu ijuru 

Ijuru ryose ryari ritegereje isaha y’intsinzi ubwo Yesu Kristo yagombaga kuzamuka akajya 
kwa Se. Abamarayika baje gusanganira Umwami wuje ikuzo no kumushagara yinjirana 
intsinzi mu ijuru. Ubwo Yesu yari amaze guha abigishwa be umugisha, yatandukanye nabo 
hanyuma arazamurwa. Ubwo yafataga inzira azamuka, imbaga nini y’abari baragizwe 
imbohe bazutse ubwo nawe yavukaga baramukurikiye. Ingabo nyinshi z’abamarayika zari 
zihari mu gihe mu ijuru ho abamarayika batabarika bari bategereje kumusanganira. Ubwo 
bazamukaga bageze ku Murwa Wera, abamarayika bari bashagaye Yesu bararanguruye bati: 
“Nimukingure amarembo muyarangaze, inzugi zabayeho kuva kera muzikingure, I Jmwami 
nyir’ikuzo abone uko yinjira.” 66 Abamarayika bari imbere mu murwa baranguruye babaza 
bati: “Mbese uwo Mwami nyir’ikuzo ni nde?” Abamarayika bamushagaye barasubije bati: 
“Ni Uhoraho nyir’imbaraga n’ubutwari, ni Uhoraho intwari itsinda ku rugamba. 
Nimukingure amarembo muyarangaze, inzugi zabayeho kuva kera muzikingure, Umwami 
nyir’ikuzo abone uko yinjira.” Abamarayika bari bategereje bongeye kubaza bati: “Ariko se 
uwo Mwami nyir’ikuzo ni nde?” maze abamarayika bamushagaye basubiza mu njyana 
inogeye amatwi bati: “Uwo Mwami nyir’ikuzo ni Uhoraho Nyiringabo.” Nuko Yesu 
n’abamushagaye binjira mu murwa w’Imana. Noneho ingabo zose zo mu ijuru zikikiza 
Umugaba wazo ukomeye, zipfukama imbere ye ziramuramya kandi zirambika amakamba 
yazo arabagirana ku birenge bye. Hanyuma bafata inanga zabo z’izahabu, maze mu murya 
unogeye amatwi, ijuru ryose barisakazamo amajwi meza n’indirimbo basingiza Umwana 
w’Intama watambwe ariko noneho akaba aganje mu gukomera n’ikuzo. {IZ 155.1} 

Ubwo abigishwa bari bababaye bararamye kugira ngo barebe ubuhemka Umwami wabo 
wari uzamutse, abamarayika babiri bambaye imyenda yera bahagaze imhande rwabo maze 
barababwira bati: “Yemwe bagabo b’i Galilaya, ni iki gitumye muhagaze mureba mu ijuru? 
Yesu ubakuwemo akazamurwa mu ijum, azaza atyo nk’uko mumubonye ajya mu ijum.” 
Abigishwa na nyina wa Yesu bari kumwe bari biboneye uko Umwana w’Imana azamutse, 
bakesheje ijoro ryakurikiyeho baganira ku bikorwa bye bitangaje ndetse n’ibintu 
bidasanzwe kandi bihimbaje byari bimaze kuba mu kanya gato. {IZ 155.2} 

Satani yongeye kujya inama n’abamarayika be, maze mu rwango mkomeye afitiye ingoma 
y’Imana, ababwira ko igihe cyose agifite ububasha n’ubutegetsi ku isi, umuhati wabo 
bagomba kuwukuba incuro cumi bakibasira abayoboke ba Kristo. Ntacyo bari babashije 
kugera aho barwanya Kristo, ariko noneho bagombaga kurimbura abayoboke be biramutse 
bishobotse. Uko ibisekuru bigenda bikurikirana, bagombaga gushaka uko bagusha mu 
mutego abizera Yesu. Satani yabwiye abamarayika be ko Yesu yahaye abigishwa be 
ububasha bwo kubacyaha no kubimkana, ndetse no gukiza abo bari kwibasira. Nuko 
abamarayika ba Satani bagenda batontoma nk’intare, bashaka kurimbura abayoboke ba 
Yesu. jlZ 155.3} 

Abigishwa ba Kristo 

Mu mbaraga zikomeye, abigishwa babwirije iby’Umukiza wabambwe kandi akazuka. 
Bakoraga ibimenyetso n’ibitangaza mu izina rya Yesu; bagakiza abarwayi; kandi 
n’umugabo wari waravutse aremaye baramukijije aba muzima maze yinjirana na Petero na 
Yohana mu rusengero, agenda neza, yitera hejum kandi asingiza Imana abantu bose 
bamureba. Inkuru yaramamaye, maze abantu batangira kuza gushungera abigishwa. 
Abenshi bimkankiraga rimwe, batangajwe cyane no gukizwa k’uwo mugabo kwabayeho. 
jlZ 156.1} 

Igihe Yesu yapfaga, abatambyi batekereje ko nta bitangaza bizongera gukorwa, kandi ko 
ugukanguka gukomeye kwari kwabayeho kugiye gukendera maze rubanda mkongera 
gusubira ku mihango n’imigenzo by’abantu. Ariko si ko byagenze! Aho hagati y’abatambyi 
ni ho abigishwa bari bakoreraga ibitangaza, kandi abantu barabitangariraga cyane. Yesu bari 
baramubambye, maze bakibaza aho abayoboke be bakuye ubwo bubasha. Batekerezaga ko 
igihe yari akiri muzima ari we wahaga ububasha abigishwa be, ariko noneho apfuye bibwira 
ko ibyo bitangaza bizahagarara gukorwa. Petero yasobanukiwe n’impungenge zabo maze 
arababwira ati: “Yemwe bagabo ba Isirayeli, ni iki gitumye mutangarira ibi? Mudutumbirira 
iki nk’aho ari imbaraga zacu cyangwa kubaha Imana kwacu, biduhaye kumugendesha? 
Imana ya Aburahamu na Isaka na Yakobo, ari yo Mana ya ba sogokumza, yashimishije 
umugaragu wayo Yesu, uwo mwatanze mukamwihakanira imbere ya Pilato, amaze guca 

umbanza rwo kumurekura. Ariko mwihakana Uwera kandi Umukiranutsi, musaba ko 
bababohorera umwicanyi, nuko wa Mukum w’ubugingo muramwica, ariko Imana 
iramuzura. Natwe turi abagabo bo guhamya ibyo. Kandi uyu, uwo mureba kandi muzi, kuko 
yizeye izina ry’Uwo ni ryo rimuhaye imbaraga, kandi kwizera ahawe n’Uwo ni ko 
kumukijije rwose imbere yanyu mwese.” (Ibyakozwe n’intumwa 3:12-16). {IZ 156.2} 

Abatambyi bakum n’abatware ntibashoboye kwihanganira ayo magambo, maze bategeka 
ko Petero na Yohana bafatwa bagashyirwa muri gereza. Nyamara kubwo kumva 
ikibwirizwa kimwe gusa cy’intumwa, abantu ibihumbi byinshi bari bamaze guhinduka kandi 
bizeye ko Kristo yazutse akazamurwa mu ijum. Abatambyi bakum n’abatware bahagaritse 
imitima. Bari bishe Yesu kugira ngo abantu babagamkire, ariko noneho ibintu byari bibaye 
bibi kuruta mbere hose. Abigishwa babashinje ku mugaragaro ko ari bo bishe Umwana 
w’Imana, kandi ntibashoboraga kumenya aho ibyo bizagamkira ndetse n’uko abantu 
bazabafata. Bajyaga gushimishwa no kwica Petero na Yohana ariko ntibabitinyuka kuko 
batinyaga rubanda. jlZ 156.3} 

Ku munsi wakurikiyeho, intumwa zajyanywe mu rukiko. Ba bantu bari barasheze basaba ko 
Umukiranutsi apfa nabo bari bahari. Bari barumvise Petero yihakana Umwami we yivuma 
kandi arahira igihe bamushinjaga ko ari umwe mu bigishwa be, maze biringira ko bari 
bwongere kumutera ubwoba. Nyamara Petero yari yarahindutse, noneho aba abonye 
amahirwe yo gukuraho icyasha cyari cyamugiyeho ubwo yamwihakanaga afite ubwoba 
bwinshi, abona n’andi mahirwe yo kwerereza rya zina yari yarakojeje isoni. Ashize amanga, 
yuzuye ubutungane kandi yambaye imbaraga ya Mwuka, Petero yabahamirije adatinya agira 
ati: “Ariko mumenye mwese n’abantu bose bo mu Bisirayel, yuko ari izina rya Yesu Kristo 
w’i Nazareti, uwo mwabambye, Imana ikamuzura, ari ryo ritumye uyu muntu ahagarara 
imbere yanyu ari muzima. Yesu ni we buye ryahinyuwe namwe abubatsi, kandi ryahindutse 
irikomeza imfuruka. Kandi nta wundi agakiza kabonerwamo, kuko ari nta rindi zina munsi 
y’ijuru ryahawe abantu, dukwiriye gukirizwamo.” Ibyakozwe n’Intumwa 4:10-12. jlZ 
157.1} 

Abantu batangajwe n’ubushizi bw’amanga bwa Petero na Yohana, maze bamenya ko 
babanye na Yesu; kuko imyitwarire yabo iboneye n’ubushizi bw’amanga byabarangaga 
byari bimeze nk’ibya Yesu igihe yari imbere y’ababisha be. Incuro imwe gusa, Yesu 
yarebanye Petero impuhwe n’agahinda amucyaha igihe yamwihakanaga, ariko noneho 
ubwo yahamyaga Umwami we ashize amanga, Petero yari yaremewe kandi yarahawe 
umugisha. Nk’ikimenyetso cy’uko Yesu yamwemeye, Petero yari yuzuwe na Mwuka 
Muziranenge. jlZ 157.2} 

Abatambi ntibatinyutse kugaragaza urwango bafitiye abigishwa. Babategetse gusohoka mu 
rukiko, maze noneho basigara bajya inama hagati yabo babazanya bati: “Aba bantu tubagire 
dute ko bimenyekanye mu batuye i Yerusalemu bose yuko bakoze ikimenyetso eyogeye, 
natwe tutabasha kubihakana.” Batinyaga ko iyo nkuru y’icyo gikorwa cyiza yasakara muri 
rubanda. lyo imenyekana hose, abatambyi bumvaga ko barabura ubutware bwabo ndetse ko 
barafatwa ko ari bo bishe Yesu. Noneho icyo bakoze cyabaye gukangisha intumwa no 
kuzitegeka kutongera kuvuga mu izina rya Yesu, bitaba ibyo zikicwa. Ariko Petero 
abahamiriza yeruye ko nta kindi bashobora gukora uretse kuvuga ibyo babonye n’ibyo 
bumvise. {IZ 157.3} 

Kubw’ububasha bwa Yesu, abigishwa bakomeje gukiza abababaye kandi bagakiza abarwayi 
bazaga babagana. Buri munsi abantu amagana menshi bayobokaga Umukiza wabambye, 
akazuka kandi akazamurwa mu ijuru. Abatambyi n’abatware ndetse n’abandi bari 
bafatanyije nabo barabimenye. Bongeye gushyira Petero na Yohana mu nzu y’imbohe 
biringira ko uko gukanguka kuracwekera. Satani n’abamarayika be baranezerewe cyane; 
ariko abamarayika b’Imana bakinguye inzugi za gereza maze baha Petero na Yohana itegeko 
rihabanye n’iry’abatambyi bakuru n’abakuru b’ubwoko bati: “Nimugende muhagarare mu 
rusengero, mubwire abantu amagambo yose y’ubu bugingo.” {IZ 157.4} 

Inama yarateranye maze ihamagaza abo yari yashyize mu nzu y’imbohe. Abatware 
b’abasirikare bakinguye inzugi za gereza; ariko basanga abo bashakaga batarimo. Bagarutse 
ku batambyi n’abakuru maze barababwira bati: “Inzu y’imbohe dusanze ikinze neza, 
n’abarinzi bahagaze inyuma y’inzugi, maze dukinguye ntitwagira umuntu dusangamo.” 
“Ariko haza umuntu arababwira ati “Dore ba bantu mwashyize mu nzu imbohe bahagaze 
mu rusengero barigisha abantu.” Maze uwo mutware n’abasirikare baragenda babazana ku 
neza, kuko batinyaga rubanda ngo batabatera amabuye. Bamaze kubashyira imbere 
y’abanyarukiko, umutambyi mukuru arababaza ati: “Ntitwablhanangirije cyane kutigisha 
muri rya zina? None dore mwujuje i Yerusalemu ibyo mwigisha, murashaka kudushyiraho 
amaraso ya wa muntu!” Ibyakozwe n’intumwa 5:25-29. {IZ 158.1} 

Abo bayobozi b’Abayuda bari indyarya, bakundaga gushimwa n’abantu cyane kuruta uko 
bakundaga Imana. Imitima yabo yari yarinangiye kugeza ubwo barakajwe cyane n’imirimo 
itangaza izo ntumwa zakoraga. Bari bazi ko intumwa nizikomeza kwigisha ibya Yesu, 
kubambwa, kuzuka no kuzamurwa mu ijuru kwe, biratuma barushaho guhamwa n’icyaha 
ko ari bo bamwishe. Ntibiflizaga kugibwaho n’amaraso ya Yesu nk’igihe bateraga hejuru 
bavuga bati: “Amaraso ye azatubarweho twebwe n’abana bacu.” {IZ 158.2} 

Intumwa zavuze zishize amanga ko zikwiriye kumvira Imana kuruta abantu. Petero 
yaravuze ati: “Imana ya sogokuruza yazuye Yesu, uwo mwishe mumubambye ku giti. Imana 

yaramuzamuye imushyira iburyo bwayo ngo abe Ukomeye n’Umukiza, aheshe Abisiraheli 
kwihana no kubabarirwa ibyaha. Natwe turi abagabo bo guhamya ibyo hamwe n’Umwuka 
Wera, uwo Imana yahaye abayumvira” (Ibyakozwe n’intumwa 5:30-32). Kubera ayo 
magambo yarimo ubushizi bw’amanga, abo bicanyi bazabiranyijwe n’uburakari maze 
biyemeza kongera kwanduza amaboko yabo bamena amaraso y’intumwa. Ubwo bateguraga 
umugambi w’uburyo bazabikora, marayika utumwe n’Imana yagendereye umutima wa 
Gamaliyeli kugira ngo agire inama abatambyi n’abakuru agira ati: “Muzibukire aba bantu 
mubarekure, kuko iyi nama n’ibyo bakora, nibiba bivuye ku bantu bizatsindwa, ariko nibiba 
bivuye ku Mana ntimuzabasha kubatsinda. Mwirinde mutazaboneka ko murwanya Imana.” 
Abadayimoni bazereraga mu mitima y’abatambyi n’abatware kugira ngo bice Petero na 
Yohana; ariko Imana yohereje marayika wayo kugira ngo aburizemo uwo mugambi 
ikoresheje guhagurutsa bamwe mu bayobozi b’Abayuda ubwabo ngo babe ijwi rirengera 
abagaragu bayo. Umurimo w’izo ntumwa ntiwari urangiye. Bagombaga kujyanwa imbere 
y’abami kugira ngo bahamye izina rya Yesu kandi bahamye ibyo babonye n’ibyo bumvise. 
{IZ 158.3} 

Bamaze kubakubita no kubihanangiriza kutongera kuvuga mu izina rya Yesu ukundi, 
abatambyi barekuye izo mfungwa ariko batabishakaga. “Ziva imbere y’abanyarukiko 
zinejejwe n’uko zemerewe gukorwa n’isoni bazihora iryo zina. Nuko ntizasiba kwigisha no 
kuvuga ubutumwa bwiza bwa Yesu Kristo iminsi yose mu rusengero n’iwabo.” (Ibyak. 
5:41,42). Uko ni ko ijambo ry’Imana ryarushijeho kwamamara no kugwira. Abigishwa 
bahamyaga ibyo babonye n’ibyo bumvise bashize amanga, kandi bagakora ibitangaza 
bikomeye mu izina rya Yesu. Bashiritse ubwoba bashinja amaraso ya Yesu abari barashatse 
ko abagerekwaho igihe bemererwaga guhangara Umwana w’Imana. {IZ 158.4} 

Neretswe ko abamarayika b’Imana bahawe umurimo wo kuza kurinda ukuri kw’ingenzi 
kandi kuzira amakemwa kwagombaga kubera abigishwa ba Kristo urufatiro rukomeye uko 
ibihe bigenda bisimburana. By’umwihariko, Mwuka Muziranenge yari ku ntumwa 
zahamyaga kubambwa, kuzuka no kuzamurwa mu ijuru k’Umwami wacu; kuko uko ari ko 
kuri kw’ingenzi kwagombaga kuba ibyiringiro by’Abisirayeli. Bose bagombaga guhanga 
amaso Umukiza w’isi we byiringiro byabo rukumbi, kandi bakagendera mu nzira 
yabaharuriye binyuze mu gutanga ubugingo bwe, kandi bakubahiriza amategeko y’Imana 
kugira ngo babeho. Nabonye ubwenge n’ubugiraneza bwa Yesu igihe yahaga abigishwa 
ububasha bwo gukomeza umurimo watumye Abayuda ubwe bamwanga ndetse 
bakanamwica. Mu izina rye, bari bafite ububasha bwo gusenya imirimo ya Satani. Umucyo 
n’ikuzo byari bigose igihe Yesu yapfaga n’igihe yazukaga, bituma ukuri kwera k’uko Yesu 
ari Umukiza w’isi yose kutazigera kwibagirana. {IZ 159.1} 

Urupfu rwa Sitefano 


Abigishwa bariyongeye eyane muri Yemsalemu, kandi benshi mu batambyi nabo barizera. 
Sitefano wari wuzuye ukwizera yakoraga imirimo n’ibitangaza bikomeye mu bantu. 
Abatware b’Abayuda bamshijeho kuzabiranywa n’uburakari bukaze ubwo babonaga 
abatambyi bareka imigenzo yabo, bakareka ibitambo n’amaturo maze bakemera Yesu we 
gitambo gikomeye. Mu mbaraga mvajum, Sitefano yacyashye abatambyi n’abatware 
b’ubwoko bw’Abisirayeli bari baranze kwizera maze yerereza Yesu imbere yabo. Ntabwo 
bashoboraga gutsinda ubwenge n’imbaraga yavuganaga, maze babonye ko ntacyo ubwabo 
bashobora kumutwara, baguririra abagabo b’ibigoryi kugira ngo bamushinje ibinyoma ko 
bumvise avuga amagambo yo gutuka Mose n’Imana. Bahumje abantu baraza, basumira 
Sitefano, maze bamushinja ibinyoma ko arwanya umsengero n’amategeko y’Imana. 
Bahamije ko bumvise avuga ko Yesu w’i Nazareti yakuraho imigenzo bahawe na Mose. {IZ 
159.2} 

Ubwo Sitefano yahagararaga imbere y’abamuciraga umbanza, umucyo w’ikuzo ry’Imana 
waje mu maso he. “Abicaye mu mkiko bose bamutumbiriye, babona mu maso ha Sitefano 
hasa n’aha marayika.” Ubwo yasabwaga kwiregura ku byo bamuregaga, yatangiriye kuri 
Mose n’abahanuzi, maze asubiramo amateka y’Abisirayeli n’ibyo Imana yagiye ibakorera 
kandi yerekana uko Kristo yari yaravuzwe mbere hose mu buhanuzi. Yifashishije 
iby’amateka y’umsengero maze avuga ko Imana itaba mu nsengero zubatswe n’amaboko 
y’abantu. Abayuda baramyaga umsengero (ingoro y’i Yemsalemu) kandi bumvaga 
basuzuguwe cyane iyo bumvaga umuntu uvuga nabi urwo msengero kuruta uko yavuga 
Imana nabi. Igihe Sitefano yavugaga ibya Kristo kandi agakomoza no ku msengero, 
yabonye ko abantu batari kwita ku magambo ye; maze abacyaha ashize amanga agira ati: 
“Yemwe abatagonda ijosi, mwe abatakebwe mu mitima no mu matwi, iteka murwanya 
Umwuka Wera!”(Ibyak. 7:51). Nubwo bakurikizaga imihango igaragara inyuma y’idini 
yabo, imitima yabo yari yarangiritse kandi yuzuye ibibi bikabije. Yavuze ku bugome 
bw’abakurambere babo batoteje abahanuzi, kandi anahamya ko abo ari kubwira bo bakoze 
icyaha gikabije ubwo bangaga kandi bakabamba Kristo. Yarababwiye ati: “Ni nde mu 
bahanuzi ba sekumza banyu batarenganyije? Bishe abavuze ibyo kuza kwa wa Mukiranutsi 
bitari byaba, none namwe mwaramugambaniye muramwica.” (IZ 159.3} 

Ubwo uko kuri kumvikana kandi kwahuranyije kwavugwaga, abatambyi n’abatware 
bazabiranyijwe n’uburakari maze basumira Sitefano, bahekenya amenyo. “Ariko Sitefano 
yuzuye Umwuka Wera, arararama, atumbira mu ijum abona ubwiza bw’Imana na Yesu,” 
maze aravuga ati: “Dore mbonye ijum rikingutse, n’Umwana w’umuntu ahagaze iburyo 
bw’Imana.” Abantu ntibashakaga kumwumva. “Barasakuza cyane biziba amatwi, 


[ 151 ] 



bamugwirira icyarimwe, baramukurubana bamuvana mu murwa, bamwicisha amabuye.” 
Maze arapflikama arangurura n’ijwi rirenga ati: “Mwami, ntubabareho iki cyaha.” {IZ 
160.1} 

Nabonye ko Sitefano yari umuntu w’Imana ukomeye, ariko by’umwihariko, yahagurukijwe 
kugira ngo abe mu mwanya w’ingenzi mu itorero. Satani yanejejwe cyane n’urupfu rwa 
Sitefano, kuko yari azi neza ko abigishwa bazababazwa cyane n’urupfu rwe. Nyamara 
intsinzi ya Satani yari iy’akanya gato; kuko muri iyo mbaga yarebaga urupfu rwa Stefano, 
harimo umwe Yesu Kristo yagombaga kwihishurira. Sawuli ntiyigeze agira uruhare mu 
gutera Sitefano amabuye, ariko yemeye ko yiewa. Yari afite ishyaka mu gutoteza abagize 
itorero ry’Imana, akabahiga, akajya kubakura mu nzu zabo maze akabashyikiriza abagomba 
kubiea. Sawuli yari umuntu ufite ubushobozi kandi wize amashuri menshi; umuhati we no 
kuba yarize byatumaga Abayuda bamwubaha eyane, nyamara kandi benshi mu bigishwa ba 
Kristo bakamutinya. Impano ze zakoreshwaga neza na Satani mu gukomeza kwigomeka ku 
Mwana w’Imana ndetse no ku bamwizera bose. Ariko Imana ishobora kumenagura 
imbaraga z’umwanzi gica maze ikabohora abo Satani yagize imbohe. Kristo yari yarahisemo 
Sawuli kugira ngo abe “igikoresho cyatoranyirijwe” kubwiriza izina rye, gukomeza 
abigishwa be mu murimo wabo, ndetse no gukora ibirenze kuba mu mwanya wa Sitefano. 
jlZ 160.2} 

Ihinduka rya Sawuli 

Ubwo Sawuli yerekezaga i Damasiko, afite inzandiko zimuhesha uburenganzira bwo gufata 
abagabo eyangwa abagore babwirizaga ibya Yesu kugira ngo abazane i Yerusalemu ari 
imbohe, abadayimoni bari bamushagaye bishimye eyane. Ariko mu buryo butunguranye, 
umueyo uturutse mu ijuru waramugose utuma ba bamarayika babi bahunga maze nawe 
yikubita hasi ako kanya. Yumvise ijwi rivuga riti: “Sawuli, Sawuli, undeganyiriza iki?” 
Sawuli yarabajije ati: “Uri nde Mwami?” Nyagasani yaramusubije ati: “Ndi Yesu, uwo 
urenganya. Biragukomereye gutera imigeri ku mihunda.” Maze Sawuli ahinda umushyitsi 
yumiwe arabaza ati: “Ngire nte Mwami?” Umwami aravuga ati: “Ariko haguruka ujye mu 
mudugudu, uzabwirwa ibyo ukwiriye gukora.” (IZ 161.1} 

Abantu bari kumwe nawe bahagarara bamanjiriwe, bumva ijwi ariko ntibabone uvuga. Uwo 
mueyo utamurutse, Sawuli yarahagurutse maze arambuye amaso asanga yahindutse 
impumyi. Ikuzo ry’umucyo uturutse mu ijuru ryari ryamuhumye. Baramurandata, bamugeza 
i Damasiko, amara iminsi itatu atabona, atarya kandi atanywa. Noneho Uhoraho yohereza 
umumarayika kuri umwe mu bantu Sawuli yiringiraga ko azafata maze amuhishurira mu 
iyerekwa ko agomba kujya mu nzira bita Igororotse, ‘agashakira mu nzu ya Yuda umuntu 

bita Sawuli w’i Tamso, kuko ariho asenga. Kandi na we abonye mu iyerekwa umuntu witwa 
Ananiya yinjira, amurambikaho ibiganza kugira ngo ahumuke.” {IZ 161.2} 

Ananiya yatinye ko ibyo bishobora kuba birimo kwibeshya, maze atangira gutekerereza 
Umwami ibyo yumvise kuri Sawuli. Ariko Umwami abwira Ananiya ati: “Genda kuko uwo 
muntu ari igikoreshwa nitoranyirije, ngo yogeze izina ryanjye imbere y’abanyamahanga 
n’abami n’Abisirayeli, nanjye nzamwereka ibyo azababazwa na we uburyo ari byinshi, 
bamuhora izina ryanjye.” Ananiya akurikiza amabwiriza Umwami amuhaye maze yinjira 
muri ya nzu, amurambikaho ibiganza, aramubwira ati: “Sawuli mwene Data, Umwami Yesu 
yakubonekereye mu nzira waturutsemo, arantumye ngo uhumuke wuzuzwe Umwuka 
Wera.” (IZ 161.3} 

Ako kanya Sawuli yahise ahumuka arahaguruka maze arabatizwa. Hanyuma yigisha mu 
masinagogi ko nta gushidikanya Yesu ari Umwana w’Imana. Abamwumvise bose 
baratangaraga kandi bakabazanya bati: “Uyu si we warimburiraga i Yerusalemu abambaza 
iryo zina? Kandi ieyamuzanye n’ino si ukugira ngo ababohe, abashyire abatambyi bakuru?” 
Ariko Sawuli akomeza kugwiza imbaraga, kandi atera Abayuda urujijo aranabatangaza. Bari 
bongeye gukuka umutima. Bose bari basanzwe bazi uko Pawulo arwanya Yesu, ndetse 
akagira n’umuhati wo guhiga no gutanga abizera iryo zina kugira ngo bicwe. Kubw’ibyo 
uko guhinduka kwe mu buryo bw’igitangaza kwatumye benshi bemera ko Yesu ari Umwana 
w’Imana. Sawuli ayobowe n’imbaraga ya Mwuka Muziranenge, yabatekereje 
ibyamubayeho. Yatotezaga abantu kugeza aho abica, akababoha kandi agashyira mu nzu 
y’imbohe abagore n’abagabo kugeza ubwo yerekezaga i Damasiko, umucyo mwinshi 
uturutse mu ijuru ukamugota, maze Yesu aramwihishurira kandi amwigisha ko ari Umwana 
w’Imana. {IZ 161.4} 

Ubwo Sawuli yabwirizaga ibya Yesu ashize amanga atyo, yakoraga ku mitima mu buryo 
bukomeye. Yari azi Ibyanditswe Byera, kandi amaze guhinduka, umucyo mvajuru 
wamurikiye ubuhanuzi buvuga ibya Yesu maze ibyo bimushoboza kuvuga ukuri no 
gukosora ukugorekwa kose kw’Ibyanditswe Byera ashize amanga no mu buryo 
bwumvikana. Kubwa Mwuka w’Imana wari kuri we, yashoboraga kubwira abamwumva 
ubuhanuzi akabageza ku buhanuzi bw’igihe Kristo yazaga ubwa mbere, kandi akabereka ko 
ibyanditswe byerekezaga ku mibabaro ya Yesu, urupfu rwe n’umuzuko we byagiye 
bisohora. {IZ 162.1} 

Abayuda biyemeza kwica Pawulo 

Ubwo abatambyi bakuru n’abatware babonaga umusaruro uva mu buryo Pawulo yavugaga 
ibyamubayeho, bamugiriye urwango rukabije. Babonye ko abwiriza ibya Yesu ashize 
amanga kandi agakora ibitangaza mu izina rye ku buryo abantu benshi bamutegaga amatwi 

ndetse bakareka imigenzo yabo kandi bakabona ko abatware b’Abayuda ari bo bishe 
Umwana w’Imana. Uburakari bwabo bwarushijeho gukara, maze bateranira kujya inama 
y’ikintu cyiza bagomba gukora kugira ngo bacubye uko gukanguka kwari kwabyeho. 
Bemeranyije ko ikintu kimwe rukumbi bakora ari ukwica Pawulo. Ariko Imana imenya 
umugambi wabo maze yohereza abamarayika bo kumurinda kugira ngo abeho asohoze 
inshingano ye. {IZ 162.2} 

Abayuda batizeraga Yesu barinze amarembo y’i Damasiko ijoro n’amanywa bayobowe na 
Satani kugira ngo Pawulo nahanyura asohoka bahite bamwica. Nyamara Pawulo yari 
yabwiwe ko Abayuda bahiga ubugingo bwe, maze ijoro riguye abigishwa bamushyira mu 
gitebo bamumanurira inyuma y’igikuta cy’umudugudu. Imigambi yabo ipfubye, Abayuda 
bakozwe n’isoni kandi babura uko bifata maze umugambi wa Satani uba uburijwemo. {IZ 
162.3} 

Hanyuma y’ibyo, Pawulo yagiye i Yerusalemu asangayo abandi bigishwa; ariko bose 
baramutinya. Ntibashoboraga kwizera ko na we ari umwigishwa. Abayuda bahigaga 
ubugingo bwe ubwo yari i Damasiko, kandi noneho n’abavandimwe be mu kwizera 
ntibashoboraga kumwakira. Ariko Barinaba aramufata amujyanira izindi ntumwa, maze 
abahamiriza uko yari yaraboneye Umwami mu nzira n’uburyo yabwirije mu izina rya Yesu 
Kristo ashize amanga ari i Damasiko. {IZ 162.4} 

Nyamara Satani yari ari gukoresha Abayuda kugira ngo barimbure Pawulo, maze Yesu 
amusaba kuva i Yerusalemu. Pawulo aherekejwe na Barinaba, yagiye mu yindi mijyi, 
abwirizayo ibya Yesu, akora ibitangaza kandi abantu benshi barahinduka. Igihe umuntu wari 
umaze imyaka yo kubaho kwe kose aremaye yakiraga, abantu basengaga ibigirwamana bari 
bagiye gutambira abigishwa ibitambo. Pawulo yagize agahinda, maze ababwira ko we na 
bagenzi be ari abantu buntu kandi ko Imana yaremye ijuru n’isi, n’inyanja n’ibiyirimo byose 
ari yo igomba kuramywa yonyine. Uko ni ko Pawulo yahesheje Imana ikuzo imbere 
y’abantu, ariko ntiyashoboraga kubabuza ibyo bagamije. Imyumvire ya mbere yo kwizera 
Imana nyakuri ndetse n’iyo kuyiramya no kuyiha icyubahiro kiyikwiriye yari iri kwirema 
mu ntekerezo zabo. Ubwo bari bateze Pawulo amatwi, Satani yakoreshaga Abayuda bo mu 
yindi mijyi batizeraga kugira ngo bakurikirane Pawulo, bityo basenye umurimo mwiza 
yakoze. Abayuda bakoresheje gushinja Pawulo ibinyoma, babyukije intekerezo z’abo 
basengaga ibigirwamana. Noneho gutangarirwa no gushimagizwa na rubanda 
byahindutsemo urwango, maze ba bandi mu kanya gato kari gashize bari biteguye kuramya 
Pawulo na Barinaba, batera Pawulo amabuye, bamukurururira inyuma y’umurwa bibwira 
ko yapfuye. Ariko ubwo abigishwa bari bazengurutse Pawulo bamuririra, bashimishjijwe no 
kubona ahagurutse ajyana nabo mu murwa. {IZ 162.5} 

Nanone igihe Pawulo na Silasi babwirizaga ibya Yesu, umukobwa wari ufite umwuka 
w’ubupfumu yabakurikiye asakuza agira ati: “Aba bantu ni abagaragu b’Imana 
Isumbabyose, kandi barababwira inzira y’agakiza.” Uko ni ko uwo mugore yakurikiraga abo 
bigishwa avuga iminsi myinshi. Ariko ibyo bibabaza Pawulo kuko urwo rusaku rwatumaga 
intekerezo z’abantu ziteshuka ku kuri. Umugambi Satani yari afite amutera gukora ibyo wari 
ukugira ngo abantu bazinukwe kandi asenye impinduka abigishwa batezaga. Umwuka wa 
Pawulo umurwaniramo maze arahindukira abwira umwuka wari muri uwo mugore ati: 
“Ndagutegetse mu izina rya Yesu Kristo, muvemo!” Nuko uwo mwuka mubi arawucyaha 
uva muri uwo mukobwa uragenda. {IZ 163.1} 

Ba shebuja bashimishwaga n’uko yasakurizaga abigishwa, ariko igihe umwuka mubi 
wamuvagamo, agasigara atuje ari umuyoboke wa Kristo, bararakaye cyane. Bari 
bararundanyije amafaranga menshi bakuraga mu bucunnyi bwe, ariko noneho ibyiringiro 
byo kugira icyo baronka byarayoyotse. Umugambi wa Satani wari utsinzwe; ariko abakozi 
be basumira Pawulo na Silasi, babakurubana mu kibuga cyo mu mujyi rwagati, imbere 
y’abategetsi n’abacamanza bavuga bati: “Aba Bayuda bahagarika imitima cyane y’abo mu 
mudugudu wacu, kandi bigisha imigenzo tuzira kwemera cyangwa kuyikora kuko turi 
Abaroma.” Maze imbaga y’abantu ihagurukira icyarimwe kubarwanya, maze abacamanza 
babataburiraho imyambaro bategeka ko babakubita. Bamaze kubakubita inkoni nyinshi, 
babajugunya mu nzu y’imbohe, bategeka umurinzi kutagira icyo abatwara, maze amaze 
gutegekwa atyo abajugunya mu nzu yo hagati abohera amaguru yabo mu mbago. Nyamara 
abamarayika b’Imana bajyanye na bo aho mu nzu y’imbohe, batuma gufungwa kwabo 
kwamamaza ikuzo ry’Imana, kandi byereka abantu ko Imana yari muri uwo murimo ndetse 
ko iri kumwe n’abagaragu bayo yitoranyirije. {IZ 163.2} 

Mu gicuku, Pawulo na Silasi barasenze, baririmba indirimbo zo gusingiza Imana, maze ako 
kanya habaho igishyitsi gikomeye ku buryo imfatiro za gereza zanyeganyeze. Nabonye ko 
ako kanya marayika w’Imana abohoye ingoyi zari zibaboshye. Umurinzi wa gereza 
akangutse, asanga inzugi zikinguye maze agira ubwoba bwinshi. Yatekereje ko imfungwa 
zacitse kandi ko arahanishwa urupfu. Ariko agiye kwiyahura, Pawulo atera hejuru n’ijwi 
rirenga agira ati: “Wikwigirira nabi twese turi hano.” {IZ 164.1} 

Imbaraga y’Imana yemeje umutima w’uwo murinzi. Atumiza itara, arinjira agenda yiruka 
yikubita imbere ya Pawulo na Silasi ahinda umushyitsi. Nyuma arabasohokana arababaza 
ati: “Batware, nkwiriye gukora nte ngo nkire?” Maze baramusubiza bati: “Izere Umwami 
Yesu Kristo, urakira ubwawe n’abo mu rugo rwawe.” Nuko umurinzi wa gereza ateranya 
abo mu rugo rwe bose, maze Pawulo ababwiriza ibya Yesu. Nuko umutima w’umurinzi wa 
gereza uba umwe n’uw’abavandimwe be mu kwizera, aboza inguma z’aho bakubiswe maze 

we ubwe n’abo mu mgo rwe iryo joro barabatizwa. A bazanira ibyokurya barasangira, 
barishimana, we n’abo mu mgo rwe bose bizera Imana. {IZ 164.2} 

Inkum itangaje yo kwigaragaza kw’imbaraga z’Imana mu gukingura inzugi za gereza no 
guhinduka k’umurinzi wa gereza hamwe n’abo mu nzu ye, yamamaye hose. Abatware 
bumvise iyo nkuru bashya ubwoba, maze batuma ku murinzi wa gereza bamusaba ngo 
arekure Pawulo na Silasi bagende. Ariko Pawulo ntiyemera kuva muri gereza rwihishwa. 
Ntiyashakaga ko ukwigaragaza kw’imbaraga z’Imana kwazinzikwa. Yarababwiye ati: 
“Badukubitiye imbere y’abantu nta mbanza rwadutsinze kandi turi Abaroma, badushyira 
mu nzu y’imbohe. None barashaka kudukuramo rwihishwa? Reka da! Ahubwo abe ari bo 
baza ubwabo badusohore.” Ayo magambo ageze ku bacamanza, bimenyekana ko izo 
ntumwa ari abenegihugu b’Abaroma, maze abatware barakangarana batinya ko Pawulo na 
Silasi bazaregera umwami w’abami bamubwira ibyo bakorewe binyuranyije n’amategeko. 
Nuko baraza babasaba imbabazi, barabasohora babasaba kuva muri uwo mujyi. jlZ 164.3} 

Pawulo asura i Yerusalemu 

Pawulo amaze guhinduka, yasuye Yemsalemu kandi ahabwiriza ibya Yesu n’ibitangaza 
by’ubuntu bwe. Yatekerereje abantu ibyo guhinduka kwe gutangaje maze ibyo birakaza 
abatambyi n’abatware cyane ku buryo bashatse kumwica. Ariko kugira ngo akire, Yesu 
yongeye kumubonekera mu nzozi ari gusenga, maze aramubwira ati: “Ihute uve i 
Yemsalemu vuba, kuko batazemera ibyo umpamya.” Pawulo aramusubiza ati: “Mwami, 
nabo ubwabo bazi yuko nashyiraga abakwizeye mu nzu y’imbohe, nkabakubitira mu 
masinagogi yose. Kandi ubwo bavushaga amaraso ya Sitefano wahamyaga ibyawe, nanjye 
nari mpari mbyishimiye, ndinda imyenda y’abamwicaga.” Pawulo yibwiraga ko Abayuda 
b’i Yemsalemu badashobora kwanga ubuhamya bwe, ko ahubwo barabona ko guhinduka 
gukomeye kwamubayeho gushobora gukorwa gusa n’imbaraga y’Imana. Nyamara igisubizo 
yahawe cyari gishimikiriye kumta mbere, kuko yabwiwe ngo: “Genda kuko nzagutuma kure 
mu banyamahanga.” {IZ 164.4} 

Igihe Pawulo atari i Yemsalemu, yanditse inzandiko nyinshi azandikira abantu b’ahantu 
hatandukanye, abatekerereza ibyamubayeho kandi akababwira n’ubuhamya bukomeye. 
Nyamara abantu bamwe baharaniraga gusenya impinduka yaterwaga n’izo nzandiko. 
Abantu bahatirwaga kwemera ko izo nzandiko ari iz’agaciro kandi zifite imbaraga, ariko 
bakavuga ko ubwo bamwiboneraga ubwe yiyiziye nta gukomera kwamurangwagaho ndetse 
ko n’amagambo ye yari asuzuguritse. {IZ 165.1} 

Ukuri kwari uko Pawulo yari umuntu wize cyane, kandi ubwenge bwe n’imigenzereze ye 
bikaba byarakumraga ababaga bamuteze amatwi. Abantu b’intiti bashimishwaga 
n’ubumenyi bwe kandi benshi muri bo bizeye Yesu. lyo yabaga ari imbere y’abami 

n’imbaga nini y’abantu, yavuganaga ubutyoza ku buryo bose bamutangariraga. Ibyo 
byarakaje abatambyi n’abakuru cyane. Pawulo yashoboraga kwimbika mu ntekerezo, 
akazagura, akajyana n’abamwumva bakazamura intekerezo ku rugero rwo hejuru cyane, 
bagasobanukirwa ubutunzi buhebuje bw’ubuntu bw’Imana, kandi akabagaragariza 
urukundo rwa Kristo rutangaje. Noneho yashoboraga guca bugufi mu mvugo yoroheje, 
akagera ku myumvire ya rubanda rwa giseseka maze mu buryo bufite imbaraga 
akabarondorera ibyo yanyuzemo maze bikabatera inyota yo guhinduka abigishwa ba Kristo. 
{IZ 165.2} 

Umwami Yesu yongeye kubonekera Pawulo amuhishurira ko agomba gusubira i 
Yerusalemu, kugira ngo azahaboherwe kandi ahababarizwe kubw’izina rye. Nubwo Pawulo 
yafunzwe igihe kirekire, Uhoraho yaramukoresheje maze ateza imbere umurimo We 
udasanzwe. Kubohwa kwe kwagombaga kuba uburyo bwo kumenyekanisha Kristo kandi 
kubw’ibyo bigahesha Imana ikuzo. Ubwo yavanwaga mu mujyi ajyanwa mu wundi kugira 
ngo acirwe urubanza, ubuhamya bwerekeye Yesu yatangaga ndetse n’ibintu bitangaje 
byabayeho mu ihinduka rye, yabivugiraga imbere y’abami n’abatware, kugira ngo 
batazagira urwitwazo na ruto ku bijyanye n’ibya Yesu. Abantu ibihumbi byinshi bizeye 
Yesu kandi bashimishwa n’izina rye. Neretswe ko umugambi udasanzwe w’Imana 
wasohorejwe mu rugendo Pawulo yarimo mu bwato. Imana yateguye ko abasare babona 
ububasha bwayo binyuze muri Pawulo, kandi ko n’abapagani bumva izina rya Yesu, ndetse 
benshi bagahindurwa no kwigisha kwa Pawulo no kwibonera ibitangaza akora. Abami 
n’abatware batwarwaga n’ibyo yababwiraga, kandi kubw’imbaraga n’umuhati ahawe na 
Mwuka Muziranenge, yababwirije ibya Yesu kandi ababwira n’ibyo yanyuzemo bitangaje, 
bahita bemera ko Kristo ari Umwana w’Imana. Ubwo bamwe bumvaga Pawulo bagatangara, 
umwe muri bo yaravuze ati: “Ubuze gato ukanyemeza kuba Umukristo.” Ariko kandi, 
abenshi mu bamwumvise batekereje ko ibyo bumvise bazabiha agaciro mu gihe kizaza. 
Satani yaherewe urwaho muri uko gukererwa, maze ubwo birengagizaga amahirwe babonye 
igihe imitima yabo yari icyiyoroheje, ayo mahirwe yabacitse by’iteka ryose. Imitima yabo 
yarinangiye. jlZ 165.3} 

Neretswe umurimo wa Satani ubwo yabanzaga guhuma amaso y’Abayuda kugira ngo 
batakira Y esu nk’Umukiza wabo maze agakurikizaho kubatera kwifuza kurimbura ubugingo 
bwe biciye mu kumugirira ishyari kubera imirimo ye ikomeye. Satani yinjiye mu mutima 
w’umwe mu bayoboke ba Kristo, amutera kumugambanira amutanga mu maboko y’abanzi 
nzi be kugira ngo babambe Umwami w’ubugingo n’ikuzo. {IZ 166.1} 

Yesu amaze kuzuka, Abayuda bagiye bongera icyaha ku kindi bashaka guhisha ko Yesu 
yazutse bakoresheje kuguririra umurinzi w’Umuroma kugira ngo ahamye ibinyoma. 
Nyamara kuzuka kwaYesu kwarushijeho gushimangirwa n’imbaga y’abantu bazutse baba 

abahamya bawo. Yesu amaze kuzuka yabonekeye abigishwa be, abonekera n’abandi 
barenga magana atanu icyarimwe mu gihe abazukanye na we nabo babonekeye abantu 
benshi, bahamyako Yesu yazutse. {IZ 166.2} 

Satani yari yarateye Abayuda kwigomeka ku Mana banga kwakira Umwana wayo, kandi 
banduza n’amaboko yabo bavusha amaraso ye y’igiciro cyinshi. Uko ibihamya by’uko Yesu 
ari Umwana w’Imana n’Umucunguzi w’isi byari bikomeye kose, bari baramwishe, kandi 
ntibashakaga kwemera igihamya icyo ari cyo cyose gishyigikira Yesu. Ibyiringiro byabo 
rukumbi no kwirema agatima, byari bisigariye mu kugerageza kurwanya Umwana w’Imana 
nk’uko Satani yiremaga agatima amaze gucumura. Kubw’ibyo, kubwo gutoteza no kwica 
abigishwa ba Kristo, bakomeje ubwigomeke bwabo. Nta kintu cyabaryaga mu matwi nko 
kumva izina rya Yesu Kristo bari barabambye; kandi bari bariyemeje kutagira icyo bumva 
na kimwe kivuga Yesu neza. Nk’igihe Mwuka Muziranenge yakoreraga muri Sitefano, 
agatanga ibihamya bikomeye by’uko Yesu ari Umwana w’Imana, bizibye amatwi kugira 
ngo batemera ibivuzwe. Satani yari yifitiye mu biganza bye abishe Yesu. Binyuze mu 
bikorwa bibi by’ubugome, bari baritanze baba ibikoresho bye, akabakoreramo kugira ngo 
abuze amahoro abizera Kristo. Satani yakoreye mu Bayuda kugira ngo bahagurutse 
abanyamahanga barwanye Yesu n’abamuyobotse. Ariko Imana yohereje abamarayika bayo 
kugira ngo bakomeze intumwa n’abigishwa mu murimo wabo, bityo bashobore guhamya 
ibyo babonye n’ibyo bumvise, ndetse kubwo gushikama kwabo, amaherezo bazahamishe 
umurimo wabo kumena amaraso yabo. jlZ 166.3} 

Satani yanejejwe n’uko Abayuda bafashwe n’umutego we. Bakomeje imihango yabo itagira 
umumaro, ibitambo byabo n’amategeko yabo. Ubwo Yesu yari abambwe ku musaraba maze 
akarangurura ati: ‘Birarangiye,” umwenda wari ukingirije ahera cyane ho mu buturo 
watabutsemo kabiri, uhereye hejuru ukageza hasi. Ibyo byari bisobanuye ko Imana 
itazongera guhurira n’abatambyi mu ngoro yayo ngo yemere ibitambo n’amategeko byabo, 
kandi byari ukwerekana ko urusika rwatandukanyaga Abayuda n’Abanyamahanga rwari 
rukuweho. Yesu yari yitanzeho igitambo kubw’Abayuda n’Abanyamahanga, kandi niba 
bose bari babonewe agakiza, bagomba kumwizera ko ari we gitambo cyonyine cy’icyaha, 
akaba n’Umukiza w’isi yose. {IZ 166.4} 

Igihe umusirikari yateraga Yesu icumu mu rubavu ari ku musaraba, havuyemo amasoko 
y’uburyo bubiri: isoko y’amaraso n’indi y’amazi. Amaraso yari ayo koza ibyaha 
by’abazamwizera, naho amazi yashushanyaga ya mazi y’ubugingo atangwa na Yesu kugira 
ngo aheshe ubugingo umwizera. {IZ 167.1} 

Ubuhakanyi bukomeye 


Neretswe igihe abapagani basengaga ibigirwamana kandi bagatoteza Abakristo bikomeye 
ndetse bakanabiea. Imivu y’amaraso yatembaga nk’imigezi. Abakomeye, intiti na rubanda 
bose biewaga kimwe nta kubabarirwa. Imiryango yabaga ikize eyane yahindurwaga abakene 
bitewe n’uko batashoboraga kureka imyizerere yabo. Nubwo abo Bakristo bahuye 
n’itotezwa n’imibabaro, ntibashoboraga kudohora urugero bagenderagaho. Bakomeye ku 
myizerere yabo itunganye. Nabonye ko Satani yanezezwaga kandi akishimira intsinzi 
kubw’imibabaro yabo. Ariko ubwo Imana yitegerezaga abo bana bayo b’indahemuka 
bapfaga bazize kuyizera, yagaragaje ko ibemera rwose. Imana yakundaga eyane Abakristo 
babayeho muri ieyo gihe giteye ubwoba, kuko bari bafite ubushake bwo kubabazwa ari Yo 
bazira. Imibabaro yose bihanganiye yongeraga ingororano bazahabwa mu ijuru. {IZ 167.2} 

Nubwo Satani yashimishwaga n’imibabaro y’abera, yari atarashirwa. Yashakaga 
kwigarurira intekerezo n’imibiri yabo. Nta kindi imibabaro bihanganiye yakoze uretse 
kurushaho kubegereza Imana, ituma bakundana, kandi ibatera kurushaho gutinya kuyikoza 
isoni. Satani yashakaga kubatera kubabaza Imana maze ibyo byagerwaho bakabura 
imbaraga, ubutwari no gushikama. Nubwo ibihumbi byinshi byishwe, nyamara abandi 
benshi barushagaho guhaguruka bagasimbura abamaze kwiewa. Satani yabonye ko ari 
gutakaza abayoboke be; kuko nubwo batotezwaga kandi bakiewa, bari bahishwe muri Yesu 
Kristo, ari abaragwa b’ubwami bwe. Kubw’ibyo Satani yacuze imigambi ye yo kurwanya 
ubutegetsi bw’Imana yivuye inyuma no gusenya itorero. Satani yateye abapagani basengaga 
ibigirwamana kwemera umugabane umwe w’imyizerere ya Gikristo. Bahamije ko bizera 
kubambwa n’umuzuko bya Kristo, maze bagaragaza ko bifatanyije n’abayoboke ba Kristo 
ariko batigeze bahinduka mu mitima. Mbega akaga gakomeye itorero ryari rigezemo! Cyari 
igihe giteye agahinda. Abantu bamwe bibwiraga ko nibaramuka baciye bugufi bakifatanya 
n’abo basengaga ibigirwamana bari bemeye umugabane umwe w’ukwizera kwa Gikristo, 
bwari kuba uburyo bwo gutuma abo bapagani bahinduka rwose. Satani yashakaga uko 
yakwangiza inyigisho za Bibiliya. jlZ 167.3} 

Naje kubona ko amaherezo urugero ngenderwaho rwa Gikristo rwacishijwe bugufi, ndetse 
ko abapagani bifatanyaga n’Abakristo. Nubwo abo bantu basengaga ibigirwamana 
bahamyaga ko bahindutse, bazanye n’ibigirwamana byabo mu itorero, maze ibyo basengaga 
babihindura amashusho y’abatagatifli, ndetse n’ishusho ya Yesu na nyina Mariya. Uko 
abayoboke ba Kristo bagendaga bifatanya nabo buhoro buhoro, idini ya Gikristo yarangiritse 
maze itorero ritakaza ugutungana kwaryo n’imbaraga ryari rifite. Bamwe banze kwifatanya 
n’abapagani basengaga ibigirwamana; maze bene abo bagumana ubutungane no kubonera 

kwabo kandi bakaramya Imana yonyine. Ntibashoboraga gupfukamira ishusho y’ikintu icyo 
ari cyo cyose cyo mu kirere cyangwa icyo hasi ku isi. {IZ 168.1} 

Satani yanejejwe cyane no gucumura kwa benshi maze noneho akoresha ab’itorero ryaguye 
kugira ngo bahatire abakomeye ku butungane bw’imyizerere yabo ngo bayoboke imihango 
yabo kandi basenge ibishushanyo, bitaba ibyo bakicwa. Imiriro yo gutoteza yongeye 
gukongerezwa itorero nyakuri rya Kristo, maze abantu miliyoni zitabarika bicwa nta 
mbabazi. jlZ 168.2} 

Ibyo nabyeretswe muri ubu buryo: Imbaga y’abapagani basengaga ibigirwamana bari 
batwaye ibendera ry’umukara ryari rishushanyijeho izuba, ukwezi n’inyenyeri. Iri tsinda 
ryasaga n’irifite uburakari bukomeye n’umujinya mwinshi. Nyuma neretswe irindi tsinda 
ritwaye ibendera ryera de, kandi kuri ryo hari handitsweho ngo: “Kubonera n’ubutungane 
ni iby’Uhoraho.” Mu maso habo hagaragaraga gushikama no kuba bemewe n’ijuru. 
Nabonye abapagani basengaga ibigirwamana babegera maze babica umusubizo. Abakristo 
batentebukiye imbere yabo; ariko itsinda ry’Abakristo ryarushagaho kwegerana, rikomeza 
kugundira rya bendera. Uko benshi bicwaga bakagwa hasi, ni ko abandi bazaga gukikiza rya 
bendera bagasimbura abishwe. jlZ 168.3} 

Nabonye iteraniro ry’abasenga ibigirwamana rijya inama. Babonye ko badashoboye 
gucogoza Abakristo, bumvikanye ku wundi mugambi. Nabonye bamanura ibendera ryabo 
ho gato maze begera rya tsinda rishikamye ry’Abakristo bityo bagira ibyo babasaba. Ku 
ikubitiro, ibyo basabye barabyangiwe burundu. Noneho nabonye itsinda ry’Abakristo rijya 
inama. Bamwe bavuze ko bakwiriye kumanura ibendera ryabo ho gato, bakemera ibyo 
basabwa kugira ngo bakize ubugingo bwabo, maze amaherezo bakazabona imbaraga zo 
kuzamura ibendera ryabo mu bapagani. Ibiramambu, bake cyane banze kwemera uwo 
mugambi, ahubwo bahitamo bamaramaje ko bapfa bakigundiriye ibendera ryabo aho 
kurimanura ho gato. Noneho nabonye abantu benshi bamanura ibendera ryabo bifatanya 
n’abapagani; ariko abari bashikamye badakebakeba bararifata maze bararizamura. Nabonye 
ko abantu bakomezaga kuva mu itsinda ry’abari batwaye ibendera ryera maze bakifatanya 
n’abasenga ibigirwamana bari munsi y’ibendera ry’umukara, kugira ngo batoteze abatwaye 
ibendera ryera. Benshi barishwe, ariko ibendera ryera rikomeza gushyirwa hejuru, kandi 
abizera barahagurukaga bakaza kurikikiza. jlZ 168.4} 

Abayuda babanje guhagurutsa abapagani ngo barwanye Yesu ntibagombaga gusigara 
badahanwe. Mu rukiko, igihe Pilato yashidikanyaga gucira Yesu urubanza, Abayuda bari 
bazabiranyijwe n’uburakari bateye hejuru bati: “Amaraso ye azatubarweho twe n’uburyaro 
rwacu.” Gusohora k’uwo muvumo uteye ubwoba Abayuda bihamagariye byarabaye nta 
kabuza. Abapagani ndetse n’abo bitwaga Abakristo bari barabaye abanzi babo. 

Kubw’ishyaka bari bafitiye Kristo, uwo Abayuda babambye, abo biyitaga Abakristo 
batekereje ko uko bazarushaho kugirira nabi Abayuda ariko bizanezeza Imana. Kubw’ibyo 
benshi mu Bayuda batizera barishwe, abandi birukanwa aho bari bakajya ahandi kandi 
bahanwa mu buryo bunyuranye. {IZ 169.1} 

Amaraso ya Kristo n’ay’abigishwa be bari barishe yari ari ku mitwe yabo, kandi bagezweho 
n’urubanza rukomeye. Umuvumo w’Imana warabakurikiranye, maze bahinduka 
ibimenywanabose n’ibishungero ku bapagani no ku ngirwa-Bakristo. Bateshejwe agaeiro, 
baracibwa, kandi bangwa nk’aho ikimenyetso cy’umuvumo wa Kayini cyari kuri bo. 
Nyamara nongeye kubona ko Imana yarinze ubu bwoko mu buryo butangaje kandi 
ibutatanyirizwa hirya no hino mu isi kugira ngo abababona bamenye ko bagezweho 
n’umuvumo w’Imana mu buryo budasanzwe. Nabonye ko Imana yahanye ishyanga 
ry’Abayuda; ariko ko bamwe muri bo bazihana bagahinduka kandi bakabashishwa 
gushishimura igishura gikingirije imitima yabo ndetse bakabona ko ubuhanuzi buberekeye 
bwasohoye. Bazakira Yesu Kristo Umukiza w’abari ku isi yose, kandi bazabona icyaha 
gikomeye ishyanga ryabo ryakoze ubwo ryamwangaga kandi rikamubamba. jlZ 169.2} 

Amayobera y’ubugome 

Uhereye kera kose umugambi wa Satani wari uwo gutuma abantu bakura intekerezo zabo 
kuri Yesu bakazerekeza ku muntu, ndetse no kurimbura umutima wo kuzirikana inshingano 
umuntu yahawe azabazwa. Uwo mugambi wa Satani wapfubye igihe yageragezaga Umwana 
w’Imana; ariko wagezweho neza ubwo yageraga ku muntu wacumuye. Ubukristo 
bwarangirijwe. Abapapa n’abapadiri bihaye umwanya w’isumbwe, kandi bigisha abantu 
kubarangamira ngo bahabwe imbabazi z’ibyaha byabo aho kugira ngo abantu ubwabo 
barangamire Yesu Kristo. jlZ 169.3} 

Abantu barashutswe rwose. Bigishijwe ko abapapa n’abapadiri bahagarariye Kristo, 
nyamara mu by’ukuri bahagarariye Satani, kandi ababapfukamira baba baramya Satani. 
Abantu bifuzaga Bibiliya, ariko abapadiri babonye ko kubareka ngo bayitunge bayisomere 
ubwabo ari ingorane zikomeye. Batinye ko bamurikirwa maze bagashyira ahagaragara 
ibyaha by’abayobozi babo. Abantu bigishijwe kwakira ijambo ryose riturutse kuri abo 
bashukanyi nk’irivuye mu kanwa k’Imana. Bafite ubwo bubasha ku ntekerezo z’abantu 
kandi Imana yonyine ari yo ikwiriye kubugira. Haramutse hagize abantu bahangara 
gukurikiza ibyo imitima yabo ibemeza, bakwangwa urwango nk’urwo Satani n’Abayuda 
banze Yesu, kandi abari mu myanya y’ubuyobozi bashaka kumena amaraso y’abo bantu. 
jlZ 169.4} 

Neretswe igihe Satani yatsinze mu buryo budasanzwe. Abakristo batabarika bishwe 
urw’agashinyaguro bazira ko bemeye gushikama ku butungane bw’idini yabo. Bibiliya 

yaranzwe ndetse hakoreshwa imbaraga zose kugira ngo itsembwe ku isi. Abantu babujijwe 
kuyisoma, uyisomye akiewa; kandi Bibiliya zose zashoboraga kuboneka zaratwikwaga. 
Ariko neretswe ko Imana yitaye ku Ijambo ryayo mu buryo budasanzwe. Yararirinze. Mu 
bihe binyuranye, hagiye hasigara ibitabo za Bibiliya nke eyane, ariko Imana ntiyari kwemera 
ko Ijambo ryayo rizima burundu, kuko mu bihe bya nyuma hagombaga gueapwa kopi 
nyinshi za Bibiliya ku buryo umuryango wose uyigira. Nabonye ko igihe Bibiliya zari nkeya 
eyane, Bibiliya yari ifite agaeiro gakomeye kandi igahumuriza abayoboke ba Yesu 
batotezwaga. Yasomwaga rwihishwa, kandi abagiraga amahirwe akomeye yo kumva 
amagambo yayo bumvaga bavuganye n’Imana n’Umwana wayo Yesu, ndetse n’intumwa 
zayo. Nyamara ayo mahirwe yuje imigisha yatumye benshi batakaza ubuzima bwabo. lyo 
bafatwaga, babajyanaga aho baeirirwa imitwe, bakabajyana aho batwikirwa eyangwa 
bakabashyira muri kasho kugira ngo bicirweyo n’inzara. {IZ 170.1} 

Satani ntiyashoboraga gukoma mu nkokora inama y’agakiza. Yesu yarabambwe maze ku 
munsi wa gatatu arazuka. Ariko Satani yabwiye abamarayika be ko azatuma kubambwa no 
kuzuka bikoreshwa kubw’inyungu ze. Yashakaga ko abizera Yesu bakwizera ko amategeko 
yerekeye ibitambo n’amaturo by’Abayuda byarangiye igihe Kristo yapfaga, bityo 
yabishobora agatuma bajya kure cyane maze akabatera kwizera ko n’amategeko icumi 
yapfanye na Kristo. jlZ 170.2} 

Neretswe ko benshi bahise bemera ubwo bushukanyi bwa Satani. Ubwo abo mu ijuru bose 
babonaga amategeko yera y’Imana aribatiwe munsi y’ibirenge, baguye mu kayubi. Yesu 
n’ingabo zo mu ijuru zose bari basanzwe bazi uko amategeko y’Imana ateye; bari bazi ko 
Imana idashobora kuyahindura cyangwa ngo iyakureho. Ubwihebe umuntu yarimo nyuma 
yo gucumura bwateje umubabaro ukomeye mu ijuru, maze utera Yesu kwemera gupfira 
abishe amategeko yera y’Imana. Ariko iyo ayo mategeko ashobora kuba yakurwaho, umuntu 
yari gukizwa Yesu atarinze gupfa. Kubw’ibyo rero, urupfu rwe ntirwakuyeho amategeko ya 
Se, ahubwo rwarayerereje, rurayubahisha kandi rushimangira ko yose agomba kumvirwa. 
jlZ 170.3} 

lyo itorero rikomeza gutungana kandi rigashikama, Satani ntiyari gushobora gushuka 
abarigize kandi ngo abatere gusiribanga amategeko y’Imana. Muri uyu mugambi ukomeye, 
Satani yibasiye urufatiro rw’ubutegetsi bw’Imana mu ijuru no ku isi. Kwigomeka kwe 
kwatumye yirukanwa mu ijuru. Kugira ngo akize ubugingo bwe nyuma yo kwigomeka kwe, 
yifuje ko Imana yahindura amategeko yayo, ariko yabwiriwe imbere y’ingabo zo mu ijuru 
zose ko amategeko y’Imana adahinduka. Satani azi neza ko aramutse ateye abandi kwica 
amategeko y’Imana, yaba abigaruriye; kuko uwica amategeko wese agomba gupfa. (IZ 
170.4} 

Satani yiyemeje gukomeza umugambi we ukagera kure. Yabwiye abamarayika be ko hari 
bamwe bazakomeza gufiihira amategeko y’Imana bakayanambaho ku buryo badashobora 
kugwa mu mutego we. {IZ I7I.I} 

Amategeko eumi arasobanutse neza ku buryo benshi bazizera ko agikomeje kubagenga, 
bityo Satani agomba gushaka uko yakwangiza rimwe gusa ryo muri ayo mategeko. 
Kubw’ibyo yateye abamuhagarariye kugerageza guhindura itegeko rya kane, cyangwa 
Isabato, bityo ahindura itegeko rimwe rukumbi ryo mu mategeko cumi ryerekana Imana 
nyakuri, Umuremyi w’ijuru n’isi. Satani yaberetse izuka rya Yesu ryuje ikuzo maze 
ababwira ko kuba Yesu yarazutse ku munsi wa mbere w’icyumweru yahinduye Isabato 
ayikura ku munsi wa karindwi ayishyira ku munsi wa mbere w’icyumweru. (IZ 171.2} 

Uko ni ko Satani yakoresheje umuzuko kugira ngo asohoze umugambi we. We 
n’abamarayika be bashimishijwe n’uko ibinyoma bateguye byakiriwe neza n’abavuga ko ari 
incuti za Kristo. Icyo bamwe babonaga ko ari akaga mu idini, abandi baracyakiraga. Uko ni 
ko amakosa atandukanye yakiriwe kandi agashyigikiranwa umwete mwinshi. Ubushake 
bw’Imana bwahishuriwe neza mu Ijambo ryayo bwatwikirijwe amafuti n’imigenzo 
byigishijwe nk’aho ari amategeko y’Imana. Nubwo ubwo bushukanyi bwo guhangara ijum 
buzakomeza kwemererwa gukorwa kugeza igihe Yesu azaba agamtse, Imana ntizabura 
kugira abayihamya muri iki gihe cy’ubuyobe n’ubushukanyi. Mu gihe cy’umwijima 
n’itotezwa itorero ryanyuzemo iteka ryose hagiye habaho abanyakuri n’indahemuka 
bakurikizaga amategeko yose y’Imana. (IZ 171.3} 

Neretswe ingabo z’abamarayika zumiwe cyane ubwo zitegerezaga imibabaro n’umpfu 
by’Umwami wuje ikuzo. Ariko nabonye ko nta cyari gitangaje kuri bo kuba Umwami utanga 
ubugingo kandi w’icyubahiro (uwujuje ijum ryose ibyishimo n’ubwiza) yacagagura ingoyi 
z’umpfli, maze agasohoka mu gituro atsinze bumndu. Niyo mpamvu niba hari kimwe muri 
ibyo cyakwizihizwa hafashwe umunsi w’ikimhuko, cyakabaye ukubambwa kwe. Nyamara 
nabonye ko nta na kimwe muri ibyo cyabereyeho kugira ngo gihindure cyangwa ngo 
gikureho amategeko y’Imana, ahubwo ibyo byose bitanga igihamya gikomeye cyane cy’uko 
amategeko adahinduka. jlZ 171.4} 

Umpfu rwa Yesu no kuzuka kwe bifite gahunda zibitwibutsa. Mu gihe dusangira ifunguro 
ry’Umwami, tukamanyura umugati kandi tukanywa divayi, tuba tugaragaza umpfii 
rw’Umwami kugeza igihe azagamkira. Ibyo kubabazwa kwe n’umpfu rwe byongera 
kugaruka mu ntekerezo zacu. Twibuka tunizihiza umuzuko wa Kristo igihe duhambanwa 
nawe mu mubatizo, kandi nk’uko nawe yazutse, tukava muri icyo gituro cy’amazi kugira 
ngo tubeho imibereho mishya. jlZ 171.5} 

Neretswe ko amategeko y’Imana azahoraho iteka ryose, kandi ko no mu isi nshya azabayo 
ibihe byose. Mu gihe cy’irema, ubwo imfatiro z’isi zashingwaga, abana b’Imana bitegereje 
umurimo w’Umuremyi maze baratangara, kandi ingabo zose zo mu ijuru zitera hejuru 
kubw’ibyishimo. Icyo gihe ni ho umfatiro rw’Isabato rwashinzwe. Ku iherezo ry’iminsi 
itandatu y’irema, ku munsi wa karindwi Imana yamhutse imirimo yayo yose yakoze; iha 
umugisha umunsi wa karindwi kandi iraweza, kuko ari wo yamhutseho imirimo yose 
yakoze. Isabato yashyizweho muri Edeni mbere yo gucumura k’umuntu, kandi Adamu na 
Eva ndetse n’ingabo zo mu ijum zose barayimhukaga. Imana yamhutse ku munsi wa 
karindwi, iraweza kandi irawiyegurira. Nabonye ko Isabato itazigera ikurwaho, ko ahubwo 
abera bacunguwe ndetse n’ingabo zose z’abamarayika bazayubariza ibihe byose kugira ngo 
bahe icyubahiro Umuremyi. {IZ 172.1} 

Urupfu si ukubaho by’iteka ryose mu mubabaro ukomeye 

Satani yatangiriye ubushukanyi bwe muri Edeni. Yabwiye Eva ati: “Gupfa ntimuzapfa.” 
Icyo cyabaye icyigisho cya mbere cya Satani yigishije cyerekeye ukudapfa kw’ubugingo, 
kandi kuva icyo gihe yakomeje ubwo bushukanyi kugeza magingo aya, kandi azabukomeza 
kugeza igihe abana b’Imana bazaba babohowe ingoyi ya Satani bumndu. Neretswe igihe 
Adamu na Eva bari bari muri Edeni. Bariye ku giti cyabuzanyijwe, maze inkota yaka 
umuriro ishyirwa ahakikije igiti cy’ubugingo, kandi bimkanwa muri Edeni kugira ngo 
batarya ku giti cy’ubugingo maze bakabaho by’iteka ryose ari abanyabyaha badapfa. Imbuto 
z’iki giti cy’ubugingo zari izo gutuma umuntu abaho ubudapfa. Numvise umumarayika 
abaza ati: “Ni nde wo mu muryango wa Adamu wanyuze kuri iyo nkota maze akarya ku giti 
cy’ubugingo?” Numvise undi mumarayika asubiza ati: “Nta n’umwe wo mu muryango wa 
Adamu warenze kuri iyo nkota yaka umuriro ngo arye kuri icyo giti; ni yo mpamvu nta 
munyabyaha udapfa.” Ubugingo bukora icyaha buzapfa umpfu rw’iteka ryose; umpfli 
mtarimo ibyiringiro byo kuzazuka, bityo umujinya w’Imana ugahosha. {IZ 172.2} 

Natangajwe cyane n’uko Satani yabashije kugera ku ntego ye neza atuma abantu bizera ko 
amagambo Imana yavuze ngo: “ubugingo bukora icyaha buzapfa,” asobanuye ko ubugingo 
bukora icyaha butazapfa, ko ahubwo buzabaho by’iteka ryose mu mubabaro ukomeye. 
Marayika yaravuze ati: “Ubugingo ni ubugingo, bwaba buri mu mubabaro cyangwa mu 
munezero. Upfliye ntababara, ntiyishima, kandi ntagira urwango.” {IZ 172.3} 

Satani yabwiye abamarayika be gukoresha umuhati udasanzwe kugira ngo bakwize 
ikinyoma yabwiye Eva bwa mbere muri Edeni ati: “Gupfa ntimuzapfa.” Kandi ubwo abantu 
bemeraga icyo kinyoma, bikagera aho bizera ko umuntu adapfa, Satani yanabateye kwizera 
ko umunyabyaha azabaho mu mubabaro w’iteka ryose. Ubwo ni bwo Satani yari ateguriwe 
uburyo bwo gukorera mu bamuhagarariye no kugaragariza abantu Imana ko ari inyagitugu 

kandi ihora —^ko ari Imana iroha mu irimbukiro abantu bose batayishimishije, maze 
bakagerwaho n’uburakari bwayo bukaze; kandi ko igihe bababazwa bitavugwa, baborogera 
mu muriro utazima, ngo Imana ibareba iri mu ijuru maze bikayinezeza. Satani yari azi neza 
ko iki kinyoma nieyemerwa, abantu benshi bazanga Imana, aho kuyikunda no kuyiramya. 
Yari azi kandi ko abantu benshi bazizera ko ibikangisho Ijambo ry’Imana rivuga 
bitazasohora nk’uko bivugwa, ngo kuko byaba binyuranyije n’imico yayo y’ubugwaneza 
n’urukundo igihe yaroha ibiremwa yiremeye mu muriro w’amazuku uhora ugurumana. {IZ 
172.4} 

Urundi ruhande rukabije kuba rubi Satani yatumye abantu bajyamo ni urwo kwirengagiza 
burundu ubutabera bw’Imana n’imiburo iboneka mu Ijambo ryayo, ndetse no kugaragaza 
ko Imana ari inyebambe ku buryo nta muntu n’umwe uzarimbuka, ko ahubwo baba 
abanyabyaha n’intungane bose amaherezo bazakirizwa mu bwami bwayo. {IZ 173.1} 

Ingaruka z’ibyo binyoma byabaye gikwira by’uko ubugingo budapfa kandi hakabaho 
umubabaro utazangira iherezo, ziba iz’uko Satani yuririraho akigarura irindi tsinda 
ry’abantu maze akaritera gufata Bibiliya nk’aho atari igitabo cyahumetswe. Bibwira ko 
yigisha ibintu byiza byinshi; ariko ntibashobora kuyishingikirizaho no kuyikunda bitewe 
n’uko bigishijwe ko ivuga inyigisho z’umubabaro w’iteka ryose. {IZ 173.2} 

Irindi tsinda ryo Satani arariyobya akarigira impabe kugeza n’aho rihakana ko Imana ibaho. 
Ntibashobora kubona ikintu cyumvikana kigaragara mu mico y’Imana ivugwa na Bibiliya 
niba hari umugabane umwe w’abantu izahana ibica urw’agashinyaguro by’iteka ryose. 
Kubw’ibyo, bahakana Bibiliya n’Uwayandikishije kandi bagafata ko umpfli ari ibitotsi 
by’itekaryose. {IZ 173.3} 

Nyamara kandi hari irindi tsinda ry’abanyabwoba kandi batinya ntibigirire icyizere. Abo 
Satani aboshya gukora icyaha, maze bamara gukora icyaha akabereka ko ibihembo 
by’ibyaha atari umpfii, ko ahubwo ari ubugingo bwuzuyemo imibabaro ikomeye idashira 
umuntu agomba kubamo iteka ryose. lyo Satani atuburira iyo mibabaro y’iteka ryose imbere 
y’intekerezo zabo zifite intege nke, arazigamrira maze bakabura ubwenge ntibatekereze 
neza. Noneho Satani n’abamarayika be barishima cyane, kandi abatizera n’abahakanyi 
bafatanyiriza hamwe gukwena no guhinyura Ubukristo. Bavuga ko ibyo bibi byose ari 
ingamka zo kwizera Bibiliya na Nyirayo, mu gihe mu by’ukuri ari ingamka zo kwemera 
ubuyobe bwabaye gikwira. {IZ 173.4} 

Nabonye ko ingabo zo mu ijum zakozwe n’ikimwaro kubera umurimo wa Satani wo 
guhangara. Nabajije impamvu ubwo buyobe bwose bwemerewe kugira ingamka ku 
ntekerezo z’abantu kandi abamarayika b’Imana bafite imbaraga, kandi iyo batumwa bakaba 
barashoboraga gucagagura imbaraga z’umwanzi mu buryo buboroheye. Naje kwerekwa ko 

Imana izi ko Satani azagerageza amayeri yose kugira ngo arimbure umuntu; ni yo mpamvu 
Imana yemeye ko Ijambo ryayo ryandikwa kandi ikaba yarashyize ahagaragara imigambi 
ifitiye inyokomuntu ku buryo umunyantege nke hanyuma y’abandi atayoba. Imana imaze 
guha umuntu Ijambo ryayo, yaririnze mu buryo bukomeye kugira ngo Satani eyangwa 
abamarayika be bataririmbura, eyangwa se uwo ari we wese mu bikoresho bye ndetse 
n’abamuhagarariye. Nubwo ibindi bitabo byose byashoboraga gutsembwa, Ijambo ryayo 
ryo ryajyaga kubaho iteka. Ariko hafi y’irangira ry’ibihe, ubwo ubushukanyi bwa Satani 
buziyongera, ni ho Ijambo ry’Imana rizarushaho kugwira kugira ngo uryifuza wese aribone, 
kandi niba bishoboka, abantu babashe kwikingira ibishuko n’uburiganya bwa Satani. {IZ 
173.5} 

Nabonye ko Imana yarinze Bibiliya mu buryo budasanzwe, nyamara igihe Bibiliya zari nke, 
abantu b’intiti rimwe na rimwe bagiye bahindura amagambo, bibwira ko ari ho bari 
kuyumvikanisha neza, nyamara mu by’ukuri bahinduraga ubwiru ibyari bisanzwe 
byumvikana, maze batuma Bibiliya ishingira ku myumvire yabo basanganwe kandi nayo 
ishingiye ku migenzo. Ariko nabonye ko Ijambo ry’Imana uko ryakabaye rimeze 
nk’umurunga utunganye udatandukanywa kuko igice kimwe cyomatanye n’ikindi kandi 
kikagisobanura. Abashaka ukuri bataryarya ntibayoba; kuko Ijambo ry’Imana ritahuranyije 
kandi ngo ribe ryoroshye mu kwerekana inzira y’ubugingo gusa, ahubwo na Mwuka Wera 
yatangiwe kugira ngo ayobore abantu basobanukirwe n’inzira y’ubugingo yahishuriwe muri 
ryo. jlZ 174.1} 

Nabonye ko abamarayika b’Imana batigera bagenga ubushake bwacu. Imana ishyira imbere 
y’umuntu ubugingo n’urupfu. Umuntu ashobora kwihitiramo. Abantu benshi bifuza 
ubugingo nyamara bagakomeza kugendera mu nzira ngari. Bahitamo kwigomeka ku 
butegetsi bw’Imana batitaye ku mbabazi n’impuhwe zayo zirenze urugero yabagiriye ibaha 
Umwana wayo kugira ngo abapfire. Abadahitamo kwakira agakiza babonewe bagomba 
guhanwa. Ariko nabonye ko Imana itazabakingiranira mu irimbukiro kugira ngo bahore mu 
mubabaro udashira. Nta n’ubwo izabajyana mu ijuru, kuko kubajyanayo ngo babe hamwe 
n’abaziranenge n’intungane, byarushaho kubababaza birenze urugero. Ahubwo Imana 
izabarimbura burundu bimere nk’aho batigeze kubaho. Ubwo ni bwo ubutabera bwayo 
buzaba bunyuzwe. Imana yaremye umuntu mu mukungugu, kandi abatumvira 
n’abadatunganye bazakongorwa n’umuriro, bityo bongere kuba umukungugu. Nabonye ko 
ubugiraneza n’impuhwe by’Imana muri iki gikorwa bikwiriye gutuma abantu bose 
bashimishwa n’imico yayo kandi bakayiramya. Abanyabyaha nibamara gutsembwa ku isi, 
ingabo zose zo mu ijuru zizavuga ziti: “Amen!” {IZ 174.2} 

lyo Satani yitegereje uko abavuga ko ari abayoboke ba Kristo nyamara bakemera cyane 
ibinyoma we ubwe yahimbye, yumva anyuzwe cyane. Umurimo we uracyari uwo guhimba 

ibinyoma bishya, kandi imbaraga ze n’ubucakura bwe bikomeje kwiyongera. Yateye 
abapapa n’abapadiri bari bamuhagarariye kugira ngo bihe ikuzo kandi batere abantu 
gutoteza by’indengakamere no kurimbura abatarashakaga kwemera ibinyoma 
n’ubushukanyi bwe. Mbega imibabaro n’agahinda gasaze abayoboke ba Kristo bagombaga 
guhura nabyo! Nta na kimwe abamarayika basize batanditse. Satani n’abadayimoni be 
bishongoye ku bamarayika boherejwe kwita ku ntungane zababazwaga ko bose bagomba 
kwicwa, ku buryo nta Mukristo nyakuri n’umwe uzasigara ku isi. Nabonye ko itorero 
ry’Imana icyo gihe ritarangwagaho ikizinga. Nta ngorane z’abantu bafite imitima yangiritse 
baryinjiragamo; kuko Umukristo nyakuri watinyutse kwatura ukwizera kwe yari mu kaga 
ko kwicwa abohewe ku mbago, cyangwa agatwikirwa ku mambo, ndetse n’ubundi buryo 
bwose bwo kwicwa urw’agashinyaguro Satani n’abadayimoni bashoboraga guhimba 
cyangwa bagatera mu ntekerezo z’umuntu. {IZ 174.3} 

Ivugurura 

Nubwo intungane zatotejwe, hirya no hino hajyaga hahaguruka abahamya bazima bahamya 
ukuri kw’Imana. Abamarayika b’Imana bakoraga umurimo bahawe. Bashakishaga ahantu 
h’umwijima w’icuraburindi maze muri uwo mwijima bagatoramyamo abantu bari bafite 
imitima iboneye. Abo bose bari baramaze gusaya mu binyoma, nyamara nk’uko byagenze 
kuri Sawuli, Imana yarabahamagaye kugira ngo babe ibikoresho yitoranyirije ngo 
bamamaze ukuri kwayo kandi bazamure amajwi yabo bamagane ibyaha by’abavuga ko ari 
ubwoko bw’Imana. Abamarayika b’Imana bagendereye umutima wa Maritini Luteri, uwa 
Melankitoni, n’abandi bari ahantu hatandukanye maze babatera kugira inyota yo kumenya 
ibihamya bizima byo mu Ijambo ry’Imana. Umwanzi yari yaraje ameze nk’umwuzure, bityo 
amahame y’ukuri yagombaga gushyirwa ahagaragara kugira bamurwanye. Luteri ni we 
watoranyijwe kugira ngo asakirane n’umuraba, ahangane n’umujinya ukaze w’itorero ryari 
ryaraguye, kandi akomeze abantu bake bari basigaye bashikamye mu kwizera kwabo 
gutunganye. Luteri yatinyaga gucumura ku Mana. Abinyujije mu mirimo yakoraga, 
yageragezaga uko ashoboye kose ngo agirirwe ubuntu n’Imana, ariko ntiyigeze anyurwa 
kugeza ubwo umucyo uvuye mu ijuru watamuruye umwijima wari mu ntekerezo ze 
ukamutera kutiringira imirimo, ahubwo yiringira ibyo amaraso ya Yesu Kristo yakoze. 
Noneho yashoboraga kwiyegerera Imana ubwe, atarinze kunyura kuri papa cyangwa 
abapadiri, ahubwo akanyura kuri Yesu Kristo wenyine. jlZ 175.1} 

Mbega uburyo byari iby’agaciro gakomeye kuri Luteri ubwo uyu mucyo mushya kandi 
w’agahebuzo watamururaga umwijima wari mu myumvire ye maze ukirukana ibyo yizeraga 
bidafite ishingiro! Yawuhaye agaciro awurutisha ubutunzi bukomeye bwo ku isi. Ijambo 
ry’Imana ryari rishya kuri we. Ibintu byose byari byahindutse. Igitabo atatinyukaga bitewe 

n’uko atashoboraga kugira icyiza akibonamo, noneho cyari ubugingo, ndetse ubugingo 
buhoraho kuri we. Cyamubereye umunezero, umuhumuriza n’umwigisha wuje imigisha. 
Nta kintu cyari kumubuza kwiga Bibiliya. Yari asanzwe atinya urupfu, ariko uko yasomaga 
Ijambo ry’Imana ni ko ubwoba bwe bwayoyokaga, maze anezezwa na kamere y’Imana 
kandi arayikunda. Yacukumbuye muri Bibiliya maze yihaza ku butunzi bwinshi buyirimo; 
hanyuma arayicukumbura ngo yungure itorero. Yatewe ishozi n’ibyaha by’abo yiringiraga 
ko ari bo agakiza kabonerwaho, kandi ubwo yabonaga abandi bantu benshi baragoswe 
n’umwijima nk’uwo nawe yahozemo, yashakanaga umwete uburyo bwo kubereka Ntama 
w’Imana we wenyine ukuraho ibyaha by’abari mu isi. {IZ 175.2} 

Ubwo yazamuriraga ijwi rye kwamagana ibyaha n’amakosa itorero riyobowe na papa 
ryakoraga, yihatiraga gucagagura ingoyi y’umwijima yari iboshye abantu ibihumbi byinshi 
ikabatera kwiringira ko agakiza kabonerwa mu mirimo. Yahoraga yifuza guhabwa 
ubushobozi bwo kubereka ubutunzi nyakuri bw’ubuntu bw’Imana n’agakiza 
katagereranywa kabonerwa muri Yesu Kristo. Yuzuwe imbaraga za Mwuka Muziranenge, 
yamaganye ibyaha byariho byakorwaga n’abayobozi b’itorero; kandi ubwo yahuraga 
n’umugaru w’abatambyi bamurwanyaga, ubutwari bwe ntibwigeze bucogora kuko 
yishingikirizaga ku kuboko gukomeye kw’Imana kandi akiringira adashidikanya ko 
izamubashisha gutsinda. Uko yarushagaho gusatira urugamba, uburakari bukaze 
bw’abatambyi bwarushagaho kumukongerezwa bugurumana. Ntibifuzaga kuvugururwa. 
Biflizaga kwigumira mu buzima buboroheye, mu binezeza by’irari no mu bugome; kandi 
bakifuza ko itorero naryo ryahera mu mwijima. jlZ 176.1} 

Nabonye ko mu kwamagana icyaha no guharanira ukuri Luteri yagiraga ishyaka n’umwete, 
ntiyagiraga icyo atinya kandi yabaga ashize amanga. Ntiyatinyaga na busa abantu 
b’abagome cyangwa abadayimoni. Yari azi neza ko hari Umwe gusa urusha abo bose 
imbaraga. Luteri yari afite ishyaka, umuhati n’ubushizi bw’amanga, kandi incuro nyinshi 
yageraga mu kaga ko gukabya. Ariko Imana yahagurukije Melankitoni wari ufite imico 
itandukanye n’iya Luteri kugira ngo amufashe mu murimo w’ubugorozi. Melankitoni yari 
umuntu utuje, ugira ubwoba, ugira ubushishozi kandi wihangana. Yakundaga Imana cyane 
nayo ikamukunda. Yari azi Ibyanditswe Byera ku rwego ruhanitse, kandi gushyira mu gaciro 
kwe n’ubwenge bwe byari bihambaye. Urukundo yari afitiye umurimo w’Imana rwari 
nk’urwa Luteri. Imana yahurije hamwe imitima y’abo bagabo, bari incuti zidatana. Luteri 
yari umufasha ukomeye kuri Melankitoni ubwo uyu yabaga ageze mu kaga ko gutinya no 
kugenda biguru ntege, kandi na Melankitoni nawe yari umufasha ukomeye wa Luteri ubwo 
yabaga ari mu kaga ko guhubuka. Incuro nyinshi ubushishozi bwo kureba kure kwa 
Melankitoni bwakumiraga akaga kajyaga kuba ku murimo w’Imana iyo uza kuba ukorwa 
na Luteri wenyine. Incuro nyinshi kandi, umurimo ntuba warateye imbere iyo uza kuba 

ukorwa na Melankitoni wenyine. Neretswe ubwenge bw’Imana mu guhitamo aba bagabo 
bombi kugira ngo bakore umurimo w’ubugorozi. {IZ 176.2} 

Nongeye kwerekwa ibyo mu gihe ey’intumwa maze mbona uburyo Imana yatoranyije 
umuntu uhubuka kandi ugira ishyaka nka Petero ngo agendane na Yohana wacishaga make 
kandi akihangana. Rimwe na rimwe Petero yarahubukaga maze incuro nyinshi ubwo ibyo 
byabaga bibaye, wa mwigishwa wakundwaga yaramwururaga. Nyamara kandi ibi 
ntibyigeze bigorora Petero. Ariko ubwo yari amaze kwihakana Umwami we, akihana kandi 
agahinduka, nta bindi yari akeneye kugira ngo byurure ubuhubutsi bwe n’ishyaka uretse 
ubushishozi burimo kwiyoroshya byarangaga Yohana. Umurimo wa Kristo wari guhura 
n’ingorane iyo uza kurekerwa Yohana wenyine. Umuhati n’ishyaka bya Petero byari 
bikenewe. Gutinyuka n’imbaraga bye kenshi byagiye bibagobotora mu ngorane ndetse 
bigacecekesha abanzi babo. Icyo gihe Yohana yageraga ku ntsinzi. Kubwo kwihangana kwe 
no kwitanga amaramaje, yagaruriye Kristo benshi. jlZ 176.3} 

Imana yahagurukirije abagabo bo kwamagana ibyaha by’itorero riyobowe na papa, no 
guteza imbere umurimo w’ubugorozi. Satani yashatse kurimbura abo bahamya bazima, 
ariko Uwiteka arabakingira. Kubw’ikuzo ry’Imana, bamwe bemerewe gushimangirisha 
ubuhamya bwabo amaraso yabo; ariko kandi hari abandi bagabo bakomeye, nka Luteri na 
Melankitoni, bashoboye guhesha Imana ikuzo ari bazima kandi bagashyira ahagaragara 
ibyaha by’abapadiri, abapapa n’abami. Abapadiri, abapapa n’abami bahindiraga umushyitsi 
imbere y’ijwi rya Luteri n’abari bafatanyije nawe mu murimo. Binyuze muri abo bagabo 
bari baratoranyijwe, imirasire y’umucyo yatangiye kweyura umwijima, kandi abantu benshi 
cyane bakira uwo mucyo ndetse banawugenderamo. Kandi iyo umuhamya umwe yicwaga, 
hahagurukaga abandi babiri cyangwa benshi bo kumusimbura. jlZ 177.1} 

Ariko Satani ntiyanyuzwe. Yashoboraga kugira ububasha ku mubiri gusa. Ntiyashoboraga 
gutuma abizera batatira ukwizera n’ibyiringiro byabo. Ndetse no mu mpfli rwabo, bari bafite 
insinzi y’ibyiringiro byo kuzahabwa kudapfa ubwo abakiranutsi bazaba bazutse. Bari bafite 
imbaraga zirenze iz’abantu bapfa. Ntibatinyukaga kugoheka n’akanya na gato, ahubwo 
bahoraga bakenyeye intwaro za Gikristo biteguye umgamba batarwanaga n’abanzi 
b’iby’umwuka gusa ahubwo banarwanaga na Satani wazaga mu ishusho y’abantu bahoraga 
bababwira bati: “Nimureke ukwizera kwanyu cyangwa se muhitemo gupfa.” Abo Bakristo 
bari mbarwa bari banambye ku Mana, kandi bari ab’igiciro cyinshi mu maso yayo kumta 
kimwe cya kabiri cy’abari ku isi bitirirwa Kristo, nyamara bakaba ari ibigwari mu murimo 
we. Ubwo itorero ryatotezwaga, abari baririmo bari bashyize hamwe kandi bakundana. Bari 
banambye ku Mana. Ntabwo abanyabyaha bemerewe kwifatanya n’itorero. Abari bafite 
ubushake bwo kureka byose kubwa Kristo bose nibo bashoboraga kuba abigishwa be. Bene 
abo bakundaga kuba abakene, aboroheje kandi bakamera nka Kristo. jlZ 177.2} 

Itorero ryunga ubumwe n’isi 


Hanyuma y’ibi nabonye Satani ajya inama n’abamarayika be maze bagenzura ibyo 
bagezeho. Mu by’ukuri, kubera gutinya gupfa, bari barabujije abantu bamwe 
b’abanyabwoba kwakira ukuri. Ariko kandi abandi benshi muri abo bari barakiriye ukuri 
maze kuva ubwo ubwoba bwabo no kwanga kwigaragaza bibavamo. Ubwo aba biboneraga 
uburyo abavandimwe babo mu kwizera bapfaga kandi bakitegereza gushikama no 
kwihangana bafite, bamenyaga ko Imana n’abamarayika bayo ari bo babafasha 
kwihanganira iyo mibabaro, maze nabo baratinyuka kandi bashira ubwoba. Kandi ubwo 
bahamagarirwaga gutanga ubugingo bwabo, bakomezaga kugira ukwizera kwabo bafite 
ukwihangana kandi bashikamye ku buryo ibyo byahindishaga umushyitsi ababicaga. Satani 
n’abamarayika be bagambiriye ko hari ubundi buryo bwaba bwiza kurushaho bwakoreshwa 
mu kurimbura abantu, kandi amaherezo ubwo buryo bukaba buzagera ku ntego. Nubwo 
Abakristo bababajwe, gushikama kwabo n’ibyiringiro byabateraga ubutwari, byatumaga 
abafite intege nke bakomera kandi bikababashisha kwegera imambo baboherwaho ndetse 
n’ibirimi by’umuriro badafite ubwoba. Biganaga ukwihangana kwa Kristo igihe yari imbere 
y’abishi be, kandi kubwo kudatezuka kwabo n’ikuzo ry’Imana ryabaga kuri bo, bemezaga 
imitima y’abandi bantu benshi kwakira ukuri. {IZ 178.1} 

Kubera ibyo, noneho Satani yagambiriye kuza afite ishusho yo kwiyoroshya. Yari yaramaze 
guhindanya amahame ya Bibiliya, kandi imigenzo yagombaga kuzarimbura miliyoni 
nyinshi z’abantu ni yo yarushagaho gushinga imizi. Yabaye acubije urwango rwe maze 
yiyemeza kudakomeza gutoteza abo yibasiye, ahubwo atera itorero gushyigikira no 
kwemera imigenzo inyuranye, aho gukomera ku kwizera abera bahawe. Ubwo yemezaga 
itorero kurangamira icyubahiro no kugirirwa neza n’ab’isi ryiteze kubikuramo inyungu, 
ahubwo itorero ryatangiye kwitandukanya n’ineza y’Imana. Kubwo kwanga kuvuga ukuri 
kudakebakeba gukumira abakunda ibinezeza n’incuti z’isi, itorero ryagiye ritakaza imbaraga 
zaryo buhoro buhoro. jlZ 178.2} 

Muri iki gihe, itorero ntirikiri abantu bihariye badasanzwe nk’uko ryari rimeze mu gihe 
imiriro y’itoteza yari irikongerejwe. Mbega ngo izahabu irahinduka inkamba! Mbega 
uburyo izahabu yari nziza cyane yahindutse! Neretswe ko iyo itorero rigumana imico yaryo 
yihariye kandi itunganye, ya mbaraga ya Mwuka Wera yahawe abigishwa yari kuba ikiri 
muri ryo. Abarwayi bari gukizwa, abadayimoni bagacyahwa bakirukanwa, kandi itorero 
ryari kuba irinyambaraga ndetse abanzi baryo bakaritinya. jlZ 178.3} 

Nabonye inteko nini y’abantu bavuga ko bitirirwa Kristo, nyamara Imana ntiyari ibazi 
nk’abayo. Ntiyari ibishimiye. Satani yasaga n’uwafashe imico yo kubaha Imana kandi 
yashakaga cyane ko abantu bibwira ko ari Abakristo. Yari ashishikajwe kandi n’uko 

bakwizera Yesu, bakizera ibyo kubambwa kwe no kuzuka kwe. Ibi byose Satani 
n’abadayimoni be nabo barabyizera ndetse bagahinda umushyitsi. Ariko niba uko kwizera 
kutabyara imirimo myiza kandi ngo gutere abagufite kwigana imibereho ya Kristo irangwa 
no kwiyanga, ibyo ntaeyo bihungabanyaho Satani; kuko ari Abakristo ku izina gusa mu gihe 
imitima yabo ikiri iya kamere, kandi Satani ashobora kubakoresha neza mu murimo we 
kuruta uko baba batarigeze bitwa Abakristo. Batwikiriza kutabonera kwabo izina 
ry’Ubukristo, bakagendana kamere zabo zitahinduwe, kandi kwifiiza kwabo kubi 
ntikwigeze gueeeekeshwa. Ibi biha abatizera urwaho rwo kugaya Kristo kubera kudatungana 
kw’abo bantu, kandi bigatera abafite imyizerere itunganye kandi itarangirijwe kuba 
bavugwanabi bagasuzugurwa. {IZ 178.4} 

Abagabura babwiriza ibintu byoroheje kugira ngo binezeze abavuga ko bizera ariko 
bagengwa na kamere. Ntabwo bahangara kubwiriza ibya Yesu n’ukuri gutyaye kwa 
Bibiliya. Bagenje batyo, abo bavuga ko bizera nyamara bagengwa na kamere ntibaguma mu 
itorero. Ariko kubera ko benshi muri bo bafite ubutunzi bwinshi, bagomba kwitabwaho ngo 
batagenda nubwo badakwiriye kuguma mu itorero kurusha uko biri kuri Satani 
n’abadayimoni. Uko niko Satani ashaka ko bimera. Bitera idini ya Yesu kuba ikimenyabose 
no kubahwa mu maso y’abatuye isi. Abantu babwirwa ko abavuga ko ari abanyadini 
bazarushaho kubahwa n’ab’isi. Bene izo nyigisho zihabanye cyane n’inyigisho za Kristo. 
Inyigisho za Kristo ntizishobora kubana amahoro n’isi. Abamuyobotse bagomba kuzinukwa 
isi. Ibyo binezeza bikomoka kuri Satani n’abadayimoni be. Bacuze umugambi, maze 
abiyitirira ukwizera ku izina bawushyira mu bikorwa. Imigani y’ibihimbano ishimishije 
yarigishijwe kandi yakiranwa ubwuzu, kandi indyarya n’abanyabyaha ruharwa biyunga 
n’itorero. lyaba ukuri kwarabwirijwe mu butungane bwako, ako gatsiko kaba karahise 
gakingiranirwa hanze. Nyamara nta tandukaniro ryabaye hagati y’ab’isi n’abavugaga ko ari 
abayoboke ba Kristo. Nabonye ko iyo igitwikirizo cy’ikinyoma gikurwa ku bagize 
amatorero, ibicumuro, ingeso mbi no kwangirika byajyaga gushyirwa ahagaragara ku buryo 
umwana w’Imana wese ugira amakenga atajyaga gushidikanya kwita abo biyita abayoboke 
ba Kristo izina ryabo nyakuri ko bakomoka kuri se ari we Satani; kuko bakora imirimo ye. 
jlZ 179.1} 

Yesu n’ingabo zose zo mu ijuru barebanaga ibyo ishozi; nyamara kandi Imana yari ifitiye 
itorero ubutumwa bwihariye kandi bw’ingenzi. lyo ubwo butumwa bwakirwa, bwari kuzana 
ivugurura rikomeye mu itorero, bukabyutsa ubuhamya buzima bwajyaga gushyira hanze 
indyarya n’abanyabyaha, kandi bugatuma itorero ryongera kunga ubumwe n’Imana. jlZ 
179.2} 

Wiliyamu Mileri 


Imana yohereje umumarayika kugira ngo agenderere umutima w’umuhinzi utarizeraga 
Bibiliya kugira ngo amutere gusesengura ubuhanuzi. Incuro nyinshi abamarayika b’Imana 
basuraga uwo muntu wari watoranyijwe kugira ngo bayobore intekerezo ze kandi 
bamusobanurire ubuhanuzi butari bwarigeze busobanukira ubwoko bw’Imana. Yahawe 
itangiriro ry’umurunga w’uruhererekane rw’ukuri, maze bimutera gushaka amapfimdo yako 
uko akurikirana, kugeza ubwo yarebye Ijambo ry’Imana agatangara. Mu Ijambo ry’Imana 
yabonyemo uruhererekane rudasobanya rw’ukuri. Noneho rya Jambo yari yarafashe ko 
ritarahumetswe n’Imana, ryamuhishukiye r^mje ubwiza n’ikuzo. Yasanze ko umugabane 
umwe w’Ibyanditswe Byera usobanura undi, kandi igihe atasobanukirwaga n’isomo rimwe, 
yabonaga undi mugabane w’Ijambo ry’Imana urisobanura. Yabonaga Ijambo riziranenge 
ry’Imana rinejeje kandi yararyubahaga cyane ntarifate uko yiboneye. {IZ 180.1} 

Ubwo yacukumburaga ubuhanuzi, yabonye ko abatuye iyi si bari mu gihe giheruka amateka 
y’iyi si, nyamara batabizi. Yarebye amatorero maze abona ko yari yaragwabiye. Amatorero 
yari yarakuye urukundo ryayo kuri Yesu maze arushyira ku by’isi. Amatorero yishakiraga 
icyubahiro cy’isi, aho gushaka icyubahiro kiva mu ijuru. Yirundanyagaho ubutunzi bw’isi, 
aho kwibikira ubutunzi mu ijuru. Wiliyamu Mileri yashoboraga kubona uburyarya, 
umwijima n’urupfu ahantu hose. Yakutse umutima. Imana yamuhamagariye kuva mu 
buhinzi bwe nk’uko yahamagaye Elisa ngo asige ibimasa bye n’umurima yahingaga maze 
akurikire Eliya. Wiliyamu Mileri yatangiye kubwira abantu ubwiru bw’Ubwami bw’Imana 
ahinda umushyitsi, akajyana ababaga bamuteze amatwi mu buhanuzi akageza ku kugaruka 
kwa Kristo. Yakoranaga umwete uko ashoboye kose akagira imbaraga. Nk’uko Yohana 
Umubatiza yategurije kuza kwa Yesu kwa mbere kandi akamutegurira inzira, ni ko na 
Wiliyamu Mileri n’abari bafatanyije nawe bamamaje kugaruka k’Umwana w’Imana. {IZ 
180.2} 

Neretswe ibyo mu bihe by’intumwa, maze nerekwa ko Imana yari ifitiye Yohana 
wakundwaga umurimo udasanzwe yagombaga gusohoza. Satani yagambiriye kugwabiza 
uyu murimo, maze atera abakozi be kwica Yohana. Ariko Imana yohereje marayika wayo 
maze amurinda mu buryo bw’igitangaza. Abantu bose babonaga imbaraga ikomeye y’Imana 
yigaragarije mu gutabarwa kwa Yohana baratangaye, kandi benshi bemeye ko Imana iri 
kumwe nawe, kandi ko ubuhamya atanga bwerekeye Yesu ari ukuri. Abashakaga kumwica 
batinye kongera kugerageza kumuhitana, ariko yagombaga kubabazwa azira Yesu. Abanzi 
be bamushinje ibinyoma maze bamucira ku kirwa aho yabaye wenyine igihe gito. Aho ni ho 
Imana yamwoherereje marayika wayo kugira ngo amuhishurire ibyagombaga kuba ku isi 
ndetse n’uko itorero rizamera kugeza ku iherezo: gusubira inyuma kwaryo n’umwanya 

ryajyaga kubamo mu gihe ryari kunezeza Imana ndetse n’uko amaherezo ryari kuzanesha. 
{IZ 181.1} 

Marayika uvuye mu ijuru yasanze Yohana afite ubutware bukomeye, mu maso he 
harabagiranaga ikuzo ry’Imana rihebuje. Marayika uwo yahishuriye Yohana ibintu 
bikomeye kandi bitangaje bizaba mu mateka y’itorero ry’Imana kandi anamwereka 
intambara zikomeye abayoboke ba Yesu bagombaga kuzanyuramo. Yohana yabonye 
abayoboke ba Yesu banyura mu bigeragezo bikomeye, bezwa kandi bashungurwa, maze ku 
iherezo bagahinduka abaneshi, bagakirizwa mu bwami bw’Imana buzuye ikuzo. Ubwo uwo 
mumarayika yerekaga Yohana intsinzi iheruka itorero ry’Imana rizagira, mu maso he 
harushagaho kurabagiranishwa n’ibyishimo n’ikuzo ritagira akagero. Ubwo intumwa 
Yohana yitegerezaga gucungurwa guheruka kw’itorero, yumvise atwawe n’ikuzo ry’ibyo 
yerekwaga maze bituma yicisha bugufi arapfukama kugira ngo aramye uwo mumarayika. 
lyo ntumwa yari ivuye mu ijuru yahise imuhagurutsa maze imucyahana umutima mwiza 
imubwira iti: “Reka da! Ndi imbata mugenzi wawe, kandi ndi mugenzi wa bene So bafite 
guhamya kwa Yesu: Imana abe ari yo usenga. Kuko guhamya kwa Yesu ari umwuka 
w’ubuhanuzi.” Hanyuma marayika yereka Yohana umurwa wo mu ijuru n’ubwiza bwawo 
n’ikuzo ryawo rirabagirana. Yohana yaratwawe aratangara, maze yibagirwa uko marayika 
yari yamucyashye bityo yongera kwikubita hasi ngo amuramye. Yongeye kubwirwa ngo: 
“Reka da! Ndi imbata mugenzi wawe, kandi ndi mugenzi wa bene So bafite guhamya kwa 
Yesu: Imana abe ari yo usenga.” Ibyahishuwe 19:10. (IZ 181.2} 

Ababwiriza na rubanda barebaga igitabo cy’Ibyahishuwe nk’amayobera ndetse ko gifite 
agaciro gake ugeraranyije n’ibindi bitabo byo mu Byanditswe Byera. Ariko nabonye ko mu 
by’ukuri iki gitabo ari ihishurwa ryatangiwe kugira ngo kizagirire umumaro udasanzwe 
abazaba bariho mu gihe giheruka, kugira ngo kibayobore mu gushikama mu ruhande nyakuri 
barimo ndetse no mu nshingano yabo. Imana yerekeje intekerezo za Wiliyamu Mileri ku 
buhanuzi maze imuha umucyo utangaje ku gitabo cy’Ibyahishuwe. (IZ 181.3} 

lyo ibyo Daniyeli yeretswe biba byarumvikanye, abantu baba barasobanukiwe neza n’ibyo 
Yohana yeretswe. Ariko mu gihe gikwiriye, Imana yagendereye umugaragu wayo 
yitoranyirije, maze mu buryo buzira urujijo no mu mbaraga za Mwuka Muziranenge, 
abumbura ubuhanuzi kandi yerekana ko ibyo Daniyeli na Yohana beretswe ndetse n’ibindi 
bice byo muri Bibiliya bitavuguruzanya. Yagejeje ku mitima y’abantu imiburo yera kandi 
iteye ubwoba iri mu Ijambo ry’Imana kugira ngo bitegure kugaruka k’Umwana w’umuntu. 
Imitima y’abantu benshi bumvise iyo miburo yaratsinzwe iremera, maze abashumba n’abo 
bayoboye, abanyabyaha n’abatizera bagarukira Imana kandi baharanira kwitegura 
kuzahagarara mu rubanza. jlZ 182.1} 

Abamarayika b’Imana bajyanaga na Wiliyamu Mileri mu murimo we. Yari ashikamye kandi 
atajegajega, akamamaza ubutumwa yashinzwe adatinya. Isi yari yarasaye mu bugome 
n’ubukonje ndetse n’itorero ryari ryarihuje n’isi, byari bihagije kugira ngo bitume akoresha 
imbaraga ze zose kandi bimutere kwihanganira imiruho, ubukene n’imibabaro atinuba. 
Nubwo yarwanyijwe n’Abakristo gito ndetse n’isi, kandi Satani n’abamarayika be nabo 
bakamuhutaza, ntiyigeze areka kubwiriza ubutumwa bwiza bw’iteka ryose imbaga y’abantu 
aho yabaga yararitswe hose, akarangururira hafi na kure agira ati: “Nimwubahe Imana 
muyihimbaze kuko igihe cyo gucira abantu urubanza gisohoye.” {IZ 182.2} 

Ubutumwa bwa marayika wa mbere 

Nabonye ko Imana yari iri mu gikorwa cyo kwamamaza ubutumwa cyabayeho mu mwaka 
wa 1843. Wari umugambi wayo kugira ngo ihagurutse abantu maze ibageze aho 
bashungurirwa, aho bagombaga gufata umwanzuro bakemera ukuri cyangwa se 
bakaguhakana. Abagabura bemeye rwose badashidikanya ko ibyavugwaga ku bihe 
by’ubuhanuzi ari ukuri, maze bamwe bareka ubwibone bwabo, kandi basiga imishahara 
yabo n’amatorero yabo, bajya kubwiriza ubutumwa hirya no hino. Ariko ubwo ubutumwa 
bukomotse mu ijuru bwabonaga icyicaro mu mitima ya bamwe mu bagabura gito b’ibya 
Kristo, umurimo waje guhabwa abantu benshi batari ababwiriza. Bamwe basize imirima 
yabo bajya kuvuga ubutumwa, mu gihe abandi bo bahamagawe basiga amaduka yabo 
n’ibicuruzwa byabo. Ndetse n’abakozi b’abanyamwuga bamwe byabaye ngombwa ko 
bareka imyuga yabo birundurira mu murimo batari bamenyereye wo kwamamaza ubutumwa 
bwa marayika wa mbere. jlZ 182.3} 

Abagabura bashyize ku ruhande ibitekerezo by’amatsinda yari abatandukanyije n’ibyo 
bibwiraga maze bashyira hamwe mu kwamamaza ubutumwa bwo kugaruka kwa Yesu. Aho 
ubutumwa bwavugwaga hose, bwakoraga ku mitima y’abantu. Abanyabyaha barihanye, 
baraboroga, kandi basaba kubabarirwa, kandi abari bafite imibereho yagiye irangwa 
n’ubuhemu bagize ishyaka ryinshi ryo kuyireka. Ababyeyi bahangayikiye cyane abana 
babo. Abakiriye ubutumwa babugezaga ku ncuti zabo no kuri bene wabo, kandi kuko 
imitima yabo yari iremerewe n’ubutumwa bukomeye bari batwaye, barababuriraga kandi 
bakabingingira kwitegura kugaruka k’Umwana w’umuntu. Ibyo bintu byari bikomeye cyane 
ku buryo nta wari kutemera ibyo bihamya bikomeye yagezwagaho n’imiburo yakoraga ku 
mutima. Uwo murimo w’iyezamitima watumye abantu bazinukwa iby’isi, biyegurira Imana 
mu buryo butigeze bubaho. jlZ 183.1} 

Abantu ibihumbi byinshi bakiriye ukuri kwabwirizwaga na Wiliyamu Mileri, kandi 
abagaragu b’Imana bahagurukanye umwuka n’ imbaraga nk’ibya Eliya bamamaza ubwo 
butumwa. Nk’uko byari bimeze kuri Yohana wategurije Yesu, ababwirizaga ubwo butumwa 

bukomeye bumvaga bahatirwa kugera intorero ku mizi y’igiti, kandi bagahamararira abantu 
kwera imbuto zikwiriye abihannye. Ubuhamya bwabo kwagombaga gukangura amatorero 
kandi bukayateramo impinduka zikomeye bityo bugashira ahagaragara imieo yayo nyakuri. 
Kandi ubwo umuburo ukomeye wahamagariraga abantu guhunga umujinya wenda gutera 
watangwaga, abantu benshi bari bomatanye n’amatorero bakiriye ubutumwa bukiza. 
Babonye uburyo basubiye inyuma, maze n’amarira menshi yo kwihana n’umutima 
ushenjaguwe, bikubita imbere y’Imana. Ubwo Mwuka w’Imana yabazagaho, bafatanyije 
n’abandi kuvuga ijwi rirenga bagira bati: “Nimwubahe Imana muyihimbaze, kuko igihe cyo 
gucira abantu urubanza gisohoye.” {IZ 183.2} 

Kubwiriza iby’igihe ntakuka byarwanyijwe n’inzego zose, uhereye ku bagabura 
babwiririzaga ku ruhimbi ukageza ku bantu boroheje, ndetse n’abanyabyaha bahangara ijuru 
ubwabo. Ababwiriza b’indyarya ndetse n’abakobanyi baravugaga bati: “Nta muntu n’umwe 
uzi umunsi cyangwa isaha.” Ntibashoboraga kwemera kwigishwa no gukosorwa 
n’abavugaga umwaka bizera ko ibihe by’ubuhanuzi bizarangirira, kandi bakerekana 
ibimenyetso byagaragazaga ko Kristo ari hafi, ndetse ageze ku rugi. Benshi mu bashumba 
b’umukumbi bahamyaga ko bakunda Yesu, bavugaga ko batarwanya ibibwirizwa bivuga 
ukugaruka kwa Kristo, ariko bahakanaga iby’igihe ntakuka. Ijisho ry’Imana rireba byose 
ryarebaga imitima yabo. Ntibumvaga bakunze ko Yesu aza vuba. Bari bazi neza ko 
imibereho yabo itarangwamo Ubukristo idashobora gutsinda ikigeragezo, kuko 
batagenderaga mu nzira yo kwiyoroshya Kristo yaharuye. Izo ngirwa-bashumba zabaye 
intaza mu nzira y’umurimo w’Imana. Ukuri kwabwirizwaga mu mbaraga yako yemeza 
imitima kwakanguye abantu, maze bamera nka wa murinzi wa gereza, barabaza bati: 
“Mbese nakora iki kugira ngo nkizwe?” Nyamara aba bashumba babaye intaza bitambika 
hagati y’ukuri n’abantu, bakababwiriza ibintu byoroheje biryoheye amatwi kugira ngo 
babateshure ku kuri. Bifatanyije na Satani n’abadayimoni, bakarangurura bavuga bati: “Ni 
amahoro, ni amahoro,” nyamara nta mahoro ariho namba. Abikundira ibibanezeza kandi 
bakaba bari bashimishijwe no kuba kure y’Imana, ntibabashaga gukangurwa ngo bave mu 
mahoro y’umubiri barimo. Nabonye ko abamarayika b’Imana banditse ibyo byose; 
imyambaro y’abo bashumba batejejwe yari yuzuyeho amaraso y’abantu. jlZ 183.3} 

Abashumba cyangwa abagabura batemeye kwakira ubu butumwa bukiza babereye intaza 
abajyaga kubwakira. Aba bashumba bariho urubanza rw’amaraso y’abantu. Ababwiriza na 
rubanda bafatanyije kurwanya ubu butumwa buturutse mu ijuru no gutoteza Wiliyamu 
Mileri ndetse n’abifatanyije nawe mu murimo. Hakwirakwijwe ibinyoma kugira ngo 
baharabike Mileri; kandi mu bihe binyuranye ubwo yabaga amaze gutangaza umugambi 
w’Imana, akageza ukuri kudakebakeba ku mitima y’ababaga bamuteze amatwi, uburakari 
bugurumana bwaramukongerezwaga maze ubwo yabaga akiva aho bateraraniye, abantu 

bamwe bamutegaga igico kugira ngo bamuhitane. Nyamara abamarayika b’Imana 
boherejwe kumurinda, maze baramuyobora bamukura muri icyo gico ntacyo abaye. 
Umurimo we wari utararangira. {IZ I84.I} 

Abantu bari bamaramaje bakiranye ubwuzu ubwo butumwa. Bamenye ko buturutse ku 
Mana kandi buziye igihe gikwiriye. Abamarayika bari bategerajanyije amatsiko umusaruro 
uzaturuka muri ubwo butumwa mvajuru, maze igihe amatorero yabuteraga umugongo kandi 
akabwanga, bagiye kugisha inama Yesu bafite agahinda. Yesu yakuye amaso ye ku matorero 
maze asaba abamarayika be kurinda bakiranutse abantu b’igiciro batigeze banga ubwo 
buhamya kuko hari undi mucyo wajyaga kuzabarasira. jlZ 184.2} 

Nabonye ko iyo abavugaga ko ari Abakristo baba barakunze ko Yesu agaruka, iyo imitima 
yabo iba ari we yari irangamiye, kandi bakaba bariyumvishaga ko nta wundi ku isi 
wagereranywa nawe, baba barakiranye umunezero ubutumwa buvuga ibyo kugaruka kwe. 
Ariko urwango bagaragaje ubwo bumvaga ko Umwami wabo agiye kugaruka, rwari 
igihamya kidashidikanywaho cyerekanaga ko batamukundaga. Satani n’abamarayika be bari 
batsinze, maze bajya imbere ya Kristo n’abamarayika be kumubwira ko abavuga ko ari 
ubwoko bwe batamukunda by’ukuri kuko batiflizaga ko yagaruka. jlZ 184.3} 

Nabonye ubwoko bw’Imana butegerezanyije umunezero kugaruka k’Umwami wabwo. 
Nyamara Imana yashatse kubagenzura. Ukuboko kwayo kwakingirije ikosa ku bigendanye 
n’ibihe by’ubuhanuzi. Abari bategereje Umwami wabo ntibigeze batahura iryo kosa, kandi 
n’abari barize cyane barwanyaga iby’igihe nabo ntibabashije kuribona. Imana yateguye ko 
ubwoko bwayo bwahura no kubura ibyo bwari bwiteze. Igihe cyarahise, maze abari 
bategerezanyije umunezero kugaruka k’Umukiza wabo barababara kandi bahagarika 
imitima, naho abatari barakunze ko yagaruka nyamara bakaba barakiriye ubutumwa 
babitewe n’ubwoba, banezejwe n’uko ataje igihe bari biteze. Ukwemera kwabo ntikwari 
kwarigeze guhindura imitima haba no kweza ubugingo bwabo. Guhita kw’igihe bari biteze 
kwabereyeho kugira ngo guhishure imitima nk’iyo. {IZ 184.4} 

Babaye aba mbere mu guhindukirana no gukwena abari bashavuye ndetse bihebye kandi 
barakundaga mu by’ukuri ko Umukiza wabo yagaruka. Nabonye ubwenge bw’Imana mu 
gushungura ubwoko bwayo no kubaha ikigeragezo gikomeye kugira ngo haboneke 
abacogora kandi bagasubira inyuma mu isaha yo kugeragerezwamo. {IZ 185.1} 

Yesu n’ingabo zose zo mu ijuru barebanaga impuhwe n’urukundo abari bategerezanyije 
ibyishimo kumubona ari nawe imitima yabo yakundaga. Abamarayika bagendagendaga hafi 
yabo kugira ngo babakomeze muri ibyo bihe byo kugeragezwa barimo. Abari barirengagije 
kwakira ubutumwa buturutse mu ijuru basigaye mu mwijima, kandi uburakari bw’Imana 
bwarabakongerejwe kuko batakiriye umucyo yari yaraboherereje uturutse mu ijuru. 

[ 176 ] 



Ab’indahemuka bo, ba bandi bari bacitse intege batashoboraga gusobanukirwa impamvu 
Umwami wabo ataje, ntibasigaye mu mwijima. Bongeye kuyoborwa muri Bibiliya kugira 
ngo basesengure neza ibihe by’ubuhanuzi. Ikiganza cy’Imana cyakuwe ku mibare, maze 
ikosa bari bagize rirasobanuka. Basanze ko ibihe by’ubuhanuzi byageraga mu mwaka wa 
1844, kandi ko igihamya bagiye batanga berekana ko ibihe by’ubuhanuzi birangirana 
n’umwaka wa 1843 noneho birangira mu mwaka wa 1844. Umucyo uturutse mu Ijambo 
ry’Imana warabamurikiye, maze batahura ko hari igihe cyo gutinda — “Ariko nubwo 
byatinda (ibyo weretswe), ubitegereze.” Kubera uko bakundaga ko Kristo agaruka vuba, 
ntibari baritaye ku gutinda kw’ibyerekanwe kwari kwarabereyeho kugira ngo kwerekane 
abategereje by’ukuri. Bongeye kugira igitekerezo cyerekeye igihe. Nyamara nabonye ko 
benshi muri bo batashoboraga kubyuka ngo bave mu gucika intege gukomeye bari barimo 
ngo bongere bagire ishyaka n’imbaraga byari byararanze ukwizera kwabo mu mwaka wa 

1843. {IZ 185.2} 

Satani n’abamarayika be bari babigaruririye, kandi abari baranze kwakira ubwo butumwa 
bishimiraga ko barebye kure kandi bakagira ubushishozi ntibabe barakiriye inyigisho 
ziyobya (ni ko bazitaga). Ntibigeze basobanukirwa ko bari kurwanya inama y’Imana ndetse 
ko bari gukorana na Satani n’abamarayika be kugira ngo bahungabanye ubwoko bw’Imana 
bwagenderaga ku byo ubutumwa mvajuru bubasaba. jlZ 185.3} 

Abizeraga ubwo butumwa bakandamijwe n’amatorero. Hari igihe abatarakiriye ubwo 
butumwa babuzwaga n’ubwoba kugaragaza ibiri mu mitima yabo; ariko guhita kw’igihe 
kwagaragaje ibibarimo mu by’ukuri. Bifuzaga gucecekesha ubuhamya abari bategereje 
bumvaga bahatirwa gutanga, ari bwo bwagugaga ko ibihe by’ubuhanuzi bigeza mu mwaka 
wa 1844. Abizeraga ubwo butumwa basobanuye mu buryo bwumvikana neza ikosa bagize 
kandi batanga n’impamvu zabateye kwitega kubona Umwami wabo agarutse mu mwaka wa 

1844. Ababarwanyaga ntibashoboraga gutanga ibitekerezo bivuguruza impamvu zikomeye 
zabaga zitanzwe. Nyamara kandi amatorero yararakaye cyane; yiyemeza kutongera gutega 
amatwi ubuhamya bwabo no kudatuma ubuhamya butangirwa mu matorero kugira ngo 
hatagira abandi bantu babwumva. Abatinyutse kudahisha abandi umucyo bahawe n’Imana 
baciwe mu matorero; nyamara Yesu yari kumwe nabo, kandi banezezwaga n’umucyo wo 
mu maso he. Bari biteguye kwakira ubutumwa bwa marayika wa kabiri. jlZ 185.4} 

Ubutumwa bwa marayika wa kabiri 

Ubwo amatorero yangaga kwakira ubutumwa bwa marayika wa mbere, yanze umucyo 
uturutse mu ijuru maze aragwa ava mu buntu bw’Imana. Biringiraga imbaraga zabo ubwabo, 
kandi kubwo kurwanya ubutumwa bwa marayika wa mbere, bari bishyize aho 
batashoboraga kubona umucyo w’ubutumwa bwa marayika wa kabiri. Ariko abatoni 

b’Imana bakandamizwaga bemeye ubutumwa buvuga ngo: “Iraguye Babuloni” maze 
basohoka muri ayo matorero. {IZ I86.I} 

Ubutumwa bwa marayika wa kabiri buri hafi kugera ku musozo, 70 nabonye umucyo 
mwinshi uturutse mu ijuru warasiraga ku bwoko bw’Imana. Imirasire y’uwo mucyo 
yarabagiranaga nk’izuba. Nuko numva amajwi y’abamarayika barangurura bagira bati: 
“Dore Umukwe araje, nimusohoke mumusanganire!” {IZ 186.2} 

Urwo rwari urusaku rwa mu gicuku rwagombaga guha imbaraga ubutumwa bwa marayika 
wa kabiri. Abamarayika boherejwe bavuye mu ijuru ngo bajye gukangura abera bari bacitse 
intege no kubategurira gukora umurimo ukomeye wari ubategereje. Abantu bari bafite 
impano zikomeye si bo babaye aba mbere kwakira ubu butumwa. Abamarayika boherejwe 
ku bicishije bugufi, bari bitanze, maze babategeka kurangurura bavuga bati: “Dore Umukwe 
araje, nimusohoke mumusanganire!” Abari bahawe inshingano yo kuvuga ijwi rirenga 
bagiye bwangu, bavuga ubwo butumwa mu mbaraga za Mwuka Muziranenge, maze 
bakangura abavandimwe babo bari bacitse intege. Uyu murimo ntiwahagaze mu bwenge 
n’ubuhanga by’abantu, ahubwo wahagaze mu mbaraga z’Imana, kandi abera bayo bumvise 
iryo rarika ntibashoboraga kutabwumvira. Abari baragize ibya mwuka nyambere mu 
mibereho yabo nibo babaye aba mbere mu kwakira ubu butumwa, kandi abari barabanje mu 
murimo ni bo babwakiriye nyuma maze bafasha abandi kurangurura bati: “Dore Umukwe 
araje, nimusohoke mumusanganire!” {IZ 186.3} 

Mu bice byose by’igihugu hagejejwe umucyo w’ubutumwa bwa marayika wa kabiri, maze 
iryo rangurura rikora ku mitima y’abantu ibihumbi byinshi. Uwo mucyo wavaga mu mujyi 
ukajya mu wundi, ukava mu mudugudu ukagera mu wundi kugeza igihe ubwoko bw’Imana 
bwari butegereje bwakanguriwe burundu. Mu matorero menshi ubu butumwa 
ntibwemerewe kuhatangirwa, bituma imbaga y’abari bafite ubuhamya buzima basohoka 
muri ayo matorero yaguye. Urusaku rwa mu gicuku rwasohoje umurimo ukomeye cyane. 
Ubwo butumwa bwakoraga ku mutima, bugatera abizera kwishakira ubuhamya buzima 
bwabo ubwabo. Bari bazi ko ntawe ushobora kwishikingiriza ku wundi. {IZ 187.1} 

Abera bari bategerezanyije amatsiko Umwami wabo biyiriza ubusa, bari maso kandi 
bakomeza gusenga ubudasiba. Ndetse n’abanyabyaha bamwe bari bategereje icyo gihe 
bafite ubwoba; ariko umubare munini w’abantu wagaragaje umwuka wa Satani ubwo 
barwanyaga ubwo butumwa. Ahantu hose barakobanaga kandi bagakwena basubiramo bati: 
“Nta muntu uzi umunsi cyangwa isaha.” Abadayimoni babateye kwinangira imitima no 
kwanga umucyo wose uturutse mu ijuru kugira ngo bakomeze kuboherwa mu mutego wa 
Satani. Abantu benshi mu bavugaga ko bategereje kugaruka kwa Kristo nta ruhare bagize 
mu murimo wo kwamamaza ubwo butumwa. Ikuzo ry’Imana bari barabonye, ukwicisha 

bugufi no kwitanga byarangaga abategereje, ndetse n’uburemere butangaje bw’ibyo 
biboneye byabateye kuvuga ko bemeye ukuri; nyamara ntibari bigeze bahinduka. Ntabwo 
bari biteguye kugaruka k’Umwami wabo. {IZ 187.2} 

Umwuka wo gusenga bamaramaje kandi bivuye ku mutima ni wo warangaga abera aho bari 
bari hose. Barangwagaho ubutungane. Abamarayika bitegerezanyaga amatsiko ngo barebe 
inkurikizi z’ubwo butumwa, kandi bazahuraga ababwakiriye, babakura mu by’isi kugira ngo 
baronke byinshi biva mu iriba ry’agakiza. Icyo gihe Imana yemeraga ubwoko bwayo. Yesu 
yabarebanye umunezero, kuko ishusho ye yabagaragaragamo. Bari baritanze burundu, kandi 
by’ukuri, bategereje guhindurwa ngo bahabwe kudapfa. Ariko kandi bagombaga kongera 
kubura ibyo bari biteze mu buryo bubabaje cyane. Igihe bari bategereje, biteze gucungurwa, 
cyarahise. Bari bakiri ku isi kandi byasaga n’aho ingaruka z’umuvumo zitakigaragara. 
Umutima wabo wari urangamiye ijuru, kandi kubwo kubitegereza banezerwe, bari baramaze 
gusogongera ku gucungurwa batandukanye n’urupfu; nyamara ibyiringiro byabo 
ntibyasohoye. jlZ 187.3} 

Ubwoba abantu benshi bari baragize ntibwahereyeko bushira. Ntabwo bahise bishima hejuru 
y’abari babuze ibyo bari biteze. Ariko kuko nta bimenyetso by’umujinya w’Imana 
byagaragaye, bashize ubwoba bari bafite maze batangira gukoba no gukwena. Ubwoko 
bw’Imana bwongeye gushungurwa no kugeragezwa. Ab’isi barabasetse, barabakwena kandi 
barabagaya; maze abari barizeye badashidikanya ko Yesu yagombye kuba yaraje kuzura 
abapfuye, agahindura abera bakiri bazima ndetse akima ingoma ibihe bidashira, babaye 
nk’uko byagendekeye abigishwa ubwo bari bageze ku gituro cya Kristo bati: “Bakuyemo 
Umwami wanjye, none sinzi aho bamushyize!” (IZ 187.4} 

Itsinda ry’abategereje ryerekanwa 

Nabonye amatsinda menshi cyane yasaga n’afatanyishijwe imigozi. Benshi bo muri ayo 
matsinda bari bari mu mwijima w’icuraburindi. Amaso yabo yari arangamiye ibyo mu isi, 
kandi basaga nk’aho nta kibahuje na Yesu. Ariko muri ayo matsinda atandukanye hari 
hatataniyemo abantu bari bafite mu maso hakenkemuye, kandi amaso yabo bari bayahanze 
mu ijuru. Bahawe imirase y’umucyo ituruka kuri Yesu imeze nk’iy’izuba. Marayika 
yantegetse kwitegerezanya ubushishozi, maze mbona umumarayika urinze umuntu wese wo 
muri ba bandi bafite umucyo, naho abadayimoni bari bagose abari bari mu mwijima. 
Numvise ijwi rya marayika arangurura ati: “Nimwubahe Imana muyihimbaze, kuko igihe 
cyo gucira abantu urubanza gisohoye.” {IZ 188.1} 

Noneho umucyo urabagirana waje kuri ayo matsinda kugira ngo umurikire abantu bose 
babasha kuwakira. Bamwe mu bari bari mu mwijima bakiriye umucyo maze baranezerwa. 
Abandi bo banze umucyo mvajuru, bavuga ko wohererejwe kubayobya. Umucyo 

wabahiseho maze basigara mu mwijima. Abari barakiriye umueyo uturuka kuri Yesu 
barishimye banezezwa no kwiyongera k’umucyo w’agatangaza wabaviraga. Mu maso habo 
harabagiranaga ibyishimo bitagajuka, ari nako batumbiriye mu ijuru amaso yabo bayahanze 
Yesu bafite amatsiko menshi, kandi amajwi yabo yungikanyaga n’irya marayika bagira bati: 
“Nimwubahe Imana muyihimbaze, kuko igihe cyo gucira abantu rubanza gisohoye.” Ubwo 
barangururaga batyo, nabonye abari mu mwijima babasunikira ku ruhande kandi babatera 
sentiri. Nuko abantu benshi bakundaga umucyo mvajuru baca ya mirunga yari ibaboshye 
maze bitandukanya n’ayo matsinda. Ubwo bakoraga batyo, abantu bari bari mu matsinda 
atandukanye kandi yubahaga banyuranyemo, bamwe bavuga amagambo meza, abandi 
babarebana umujinya kandi bagakora ibimenyetso byo kubakangisha, maze barushaho 
gukaza ya migozi yari yatangiye kunyushuka. Abo bantu bakomezaga kuvuga bati: “Imana 
iri kumwe natwe. Duhagaze mu mucyo. Dufite ukuri.” Nasobanuje abo bantu abo ari bo, 
hanyuma mbwirwa ko ari abagabura (abashumba) n’abayobozi bari baranze umucyo 
babyihitiyemo, kandi bakaba batarashakaga ko n’abandi bawakira. {IZ 188.2} 

Nabonye abakunze umucyo batumbiriye mu ijuru bafite ubwuzu bwinshi, bategereje ko 
Yesu aza akabajyana iwe. Bidatinze agacu kabanyura hejuru maze mu maso habo 
hagaragaza umubabaro. Nabajije impamvu y’ako gacu maze nerekwa ko ari ukubura icyo 
bari biteze kwabo. Igihe bari bitezemo ko Umukiza aza cyarahise, maze Yesu ntiyaza. Ubwo 
abari bategereje bacikaga intege, ba bagabura (abashumba) n’abayobozi nari nabonye 
mbere, barishimye, kandi abari baranze umucyo bose bageze ku ntsinzi ikomeye, naho 
Satani n’abadayimoni be nabo biteraga hejuru. {IZ 188.3} 

Hanyuma numva ijwi rya marayika wundi avuga ati: “Iraguye, iraguye, Babuloni!” Umucyo 
warasiye ba bandi bari bihebye, maze kubwo ubwuzu bwinshi bwo kumubona bari bafite, 
bongera guhanga amaso yabo Yesu. Nabonye abamarayika benshi bavuganaga 
n’uwaranguruye ati: “Iraguye, iraguye Babuloni,” maze aba bamarayika bafatanya nawe 
bararangurura bati: “Dore Umukwe araje tujye kumusanganira.” Urusobe rw’amajwi 
y’indirimbo z’abamarayika rwasaga n’urwumvikana ahantu hose. Umucyo mwinshi cyane 
kandi urabagirana wamuritse ahakikije abari barakunze umucyo bari barahawe. Mu maso 
habo harabagirana ubwiza buhebuje, maze bafatanya na ba bamarayika kurangurura bavuga 
bati: “Dore Umukwe araje.” Ubwo bungikanyaga amajwi barangurura babwira amatsinda 
anyuranye, ba bandi banze umucyo barabakumiriye maze babarebana umujinya, 
barabasuzugura kandi barabakwena. Ariko abamarayika b’Imana babundikiza amababa 
yabo abatotezwaga, naho Satani n’abadayimoni bo bakoraga uko bashoboye kose kugira 
ngo babagoteshe umwijima, babatere kwanga mucyo mvajuru. {IZ 189.1} 


Hanyuma numva ijwi ribwira ba bandi basunitswe kandi bagasuzugurwa ngo: “Nimuve 
hagati muri bo, kandi ntimukore ku kintu cyose gihumanye.” Kubwo kumvira iryo jwi, 

umubare munini w’abantu baciye imigozi yari ibaboshye, maze bava mu matsinda yari mu 
mwijima, basanga abari baramaze kubona umudendezo, nuko bafatanya nabo kurangurura 
banezerewe. Numvise amajwi y’abasenga bamaramaje kandi baniha yaturukaga muri bake 
cyane bari basigaye mu matsinda yari mu mwijima. Abagabura n’abayobozi 
bagendagendaga muri ayo matsinda anyuranye, bakarushaho gukaza imigozi iyaboshye, 
nyamara nakomeje kumva iri jwi ryo gusenga kuvuye ku mutima. Hanyuma mbona ba bandi 
basengaga bazamura amaboko yabo batabaza rya tsinda ry’abunze ubumwe bafite 
umudendezo kandi bishimiye mu Mana. Ubwo batumbiraga mu ijuru, bakahatunga ikiganza, 
igisubizo babahaye cyabaye iki ngo: “Nimuve hagati muri bo, mwitandukanye nabo.” 
Nabonye abantu benshi barwanira kugira umudendezo, maze amaherezo baca imirunga yari 
ibaboshye. Biganzuye imbaraga zari zakoreshejwe mu gukaza imigozi yo kubaboha kandi 
banga kumvira ibyo bahamirizwaga bisubirwamo ngo: “Imana iri kumwe natwe.” “Ukuri 
kuri muri twe.” {IZ 189.2} 

Abantu bakomezaga kuva mu matsinda yari mu mwijima bakifatanya n’itsinda riri mu 
mudendezo, ryasaga n’iriri ahantu hagaragara hitaruye isi. Amaso yabo bari bayahanze mu 
ijuru, ikuzo ry’Imana ryari kuri bo, kandi basingizaga Imana banezerewe. Bari bashyize 
hamwe rwose kandi basaga n’abafatanyijwe n’umucyo w’ijuru. Ahakikije iryo tsinda hari 
abaje bakuruwe n’uwo mucyo nyamara ntibari bafatanyije n’iryo tsinda koko. Abakunze 
uwo mucyo wabarasiye bose batumbiraga mu ijuru bafite amatsiko menshi, kandi Yesu 
yabarebanaga impuhwe nyinshi kandi yerekana ko abemera. Bari bategereje ko aza kandi 
bifuzaga cyane ko aboneka aje. Ntibigeraga bakebuka na gato ngo barebe ku isi. Nanone 
agacu kongera kugota ba bandi bari bategereje, maze mbona amaso yabo aremerewe 
bayerekeje ku isi. Nabajije impamvu y’iyo mpinduka. Marayika twari kumwe yarambwiye 
ati: “Bongeye kubura ibyo bari biteze. Ntabwo Yesu aragera igihe cyo kuza ku isi. Bagomba 
guhura n’ibigeragezo bikomeye ku bwe. Bagomba kureka amakosa n’imigenzo bakiriye 
bikomotse ku bantu maze bagahindukirira Imana n’Ijambo ryayo burundu. Bagomba 
gutunganywa, bakezwa kandi bakanyuzwa mu ruganda. Abazihanganira ibyo bigeragezo 
bikomeye ni bo bazagera ku ntsinzi ihoraho.” {IZ 189.3} 

Yesu ntiyaje ku isi nk’uko itsinda ry’abari bamutegereje bishimye bari babyiteze ko aza 
kweza ubuturo akoresheje kwejesha isi umuriro. Nabonye ko bari bafite ukuri mu buryo 
babaraga ibihe by’ubuhanuzi. Igihe ubuhanuzi bwavugaga cyasoje mu mwaka wa 1844, 
kandi ku iherezo ry’iyo minsi Yesu yinjiye ahera cyane agiye kweza ubuturo bwera. Ikosa 
bagize ryari iryo kudasobanukirwa icyo ubuturo bwera ari cyo n’imiterere yo kwezwa 
kwabwo. Ubwo nongeraga kureba rya tsinda ry’abategereje kandi babuze icyo bari biteze, 
nabonye bababaye. Bongeye kugenzura neza ibihamya by’ukwizera kwabo, bahera hasi 

bacukumbura ibihe by’ubuhanuzi, ariko ntibashobora gutahura ikosa na rimwe. Igihe cyari 
cyasohoye, ariko se Umucunguzi wabo yari he? Bari bamubuze! {IZ I90.I} 

Neretswe ugueika intege kw’abigishwa ubwo bageraga ku gituro bakabura umurambo wa 
Yesu. Mariya yaravuze ati: “Batwaye Umwami wanjye, none sinzi aho bamushyize.” 
Abamarayika babwiye abo bigishwa bari bababaye ko Umwami wabo yazutse, kandi ko 
azababanziriza kujya i Galilaya. jlZ 190.2} 

Mu buryo bumeze nk’ubwo, nabonye Yesu yitegerezanya impuhwe nyinshi abari baeitse 
intege bari baramutegereje; maze yohereza abamarayika ngo bajye kuyobora intekerezo 
zabo kugira ngo zimukurikire aho ari. Yaberetse ko iyi si atari bwo buturo, ko ahubwo 
agomba kwinjira ahera eyane h’ubuturo bwo mu ijuru kugira ngo ahongerere ubwoko bwe 
kandi ahabwe ubwami na Se, ndetse ko nyuma y’ibyo azagaruka ku isi akabajyana kubana 
nawe ubuziraherezo. Ukugwa mu kayubi kw’intumwa za mbere gushushanya ukw’abari 
biteze gusanganira Umwami wabo mu mwaka wa 1844. jlZ 190.3} 

Nongeye kwerekwa iby’igihe Yesu yagenderaga ku ndogobe akinjira muri Yerusalemu. 
Abigishwa bari bishimye, bizeraga ko agiye kwima ingoma akaba igikomangoma 
ey’ubwami bushira. Bakurikiye Umwami wabo bafite ibyiringiro byo ku rwego rwo hejuru. 
Batemye amashami meza y’imikindo, bakuramo imyitero yabo, maze n’ubwuzu bwinshi 
babisasa mu nzira. Bamwe bagiye imbere, abandi bamukurikira barangurura bati: jlZ 
190.4} 

“Hoziyana mwene Dawidi, hahirwa uje mu izina ry’Uwiteka! Hoziyana ahasumba hose.” 
Ibyo byishimo byabujije Abafarisayo amahwemo maze basaba Yesu gucyaha abigishwa be. 
Ariko yarabasubije ati: “Ndababwira yuko aba bahoze, amabuye yarangurura.” (Luka 
19:40). Ubuhanuzi bwo muri Zekariya 9:9 bwagombaga gusohora; nyamara abigishwa 
bagombaga kugwa mu kayubi bikomeye. Nyuma y’iminsi mike, abigishwa bakurikiye Yesu 
bagera i Kaluvari kandi bamwibonera ava amaraso kandi amanitswe ku musaraba 
w’urukozasoni. Biboneye umpfli rwe kandi bamushyira mu mva. Imitima yabo yashenguwe 
n’intimba; ibyo bari biteze byaburiyemo mu kanya gato, kandi ibyiringiro byabo bipfana na 
Yesu. Ariko ubwo yazukaga maze akabonekera abigishwa be bari bababaye, ibyiringiro 
byabo byarahembutse. Bari bongeye kumubona. jlZ I9I.I} 

Nabonye ko gueika intege kw’abari bizeye ko Umukiza azagamka mu mwaka wa 1844 
kudahwanye n’ukw’abigishwa ba mbere. Ubuhanuzi bwasohoye igihe ey’ubutumwa bwa 
marayika wa mbere n’ubw’uwa kabiri. Ubwo butumwa bwatanzwe mu gihe gikwiriye kandi 
bwasohoje umurimo Imana yari yarabugeneye gusohoza. jlZ 191.2} 

Ukundi kwerekanwa 


Neretswe uburyo ijuru ryose ryari ryitaye ku murimo wakorerwaga ku isi. Yesu yohereje 
umumarayika ukomeye ngo amanuke ajye kuburira abatuye isi kugira ngo bitegure kugaruka 
kwe. Ubwo uwo mumarayika yavaga imbere ya Yesu mu ijuru, umucyo w’agatangaza kandi 
urabagirana cyane wamugiye imbere. Nabwiwe ko umurimo we wari uwo kumurikishiriza 
isi ubwiza bwe no kuburira abantu iby’umujinya w’Imana ugiye gutera. Abantu batabarika 
bakiriye uwo mucyo. Bamwe muri abo bantu basaga n’abatishimye mu gihe abandi bari 
banezerewe kandi bafite mu maso hakenkemuye. Abantu bose bakiriye umucyo bubuye 
amaso yabo bareba mu ijuru maze basingiza Imana. Nubwo umucyo wari waviriye bose, 
bamwe bapfuye kuza bakuruwe nawo, nyamara ntibigera bawakira babikuye ku mutima. 
Benshi bari buzuwe n’umujinya ukomeye. Abagabura n’abo bayoboye bifatanyije n’ababi 
maze barwanya umucyo wazanywe na marayika ukomeye bivuye inyuma. Nyamara 
abawakiriye bose bitandukanyije n’ab’isi maze bishyira hamwe. {IZ 191.3} 

Satani n’abadayimoni bari bahugiye mu gushaka uburyo bakurura intekerezo z’abantu 
benshi bakaziteshura kuri uwo mucyo. Itsinda ryanze umucyo ryasigaye mu mwijima. 
Nabonye marayika w’Imana yitegereza cyane ubwoko buvuga ko bwizera Imana kugira ngo 
yandike imico ubwo bwoko bukuza mu gihe bubwirwa ubutumwa buturutse mu ijuru. Kandi 
igihe benshi mu bavugaga ko bakunda Yesu bateraga umugongo ubutumwa buturutse mu 
ijuru, bakabuhinyura, babunnyega, kandi bakabwanga urunuka, marayika wari ufite wino 
mu ntoki ze yanditse ibyo bintu biteye isoni. Ijuru ryose ryaramanjiriwe kuko ryabonaga 
uko Yesu ashobora gusuzuguzwa n’abavuga ko ari abayoboke be. (IZ 191.4} 

Nabonye ugucika intege kw’abari bafite ibyiringiro ubwo batabonaga Umwami wabo aziye 
igihe bari bamwiteze. Byari umugambi w’Imana guhisha iby’ahazaza no kugeza ubwoko 
bwayo aho bugomba gufata umwanzuro. lyo hatabaho kubwiriza iby’igihe ntakuka cyo 
kugaruka kwa Kristo, umurimo Imana yari yaragennye ntiwari kurangira. Satani yateraga 
abantu benshi kurangamira ibikomeye bizaba mu gihe kizaza bijyanye n’urubanza n’irangira 
ry’igihe cy’imbabazi. Byari ngombwa ko abantu baterwa umwete wo kwitegura babikuye 
ku mutima. jlZ 192.1} 

Ubwo igihe cyahitaga, abatarakiriye umucyo wa marayika by’ukuri bifatanyije n’abari 
barasuzuguye ubutumwa, maze bahindukirana ba bandi bari babuze ibyo bari biteze 
babahindura urw’amenyo. Abamarayika banditse uko abavugaga ko ari abayoboke ba Kristo 
bari bameze. Guhita kw’igihe ntakuka bari bavuze kwari kwabagerageje kandi 
kurabashungura, kandi benshi bashyizwe ku munzani maze basangwa badashyitse. 
Bavugaga baranguruye ko ari Abakristo nyamara bananiwe gukurikira Kristo no mu tuntu 

duto hafi ya twose. Satani yanejejwe cyane n’imibereho y’abavugaga ko ari abayoboke ba 
Kristo. {IZ 192.2} 

Satani yari abifatiye mu mutego we. Yari yarateye benshi kuva mu nzira igororotse, kandi 
bageragezaga kuzamuka ngo bajye mu ijuru banyuze indi nzira. Abamarayika babonye muri 
Siyoni [yo ku isi] intungane n’abaziranenge bavanze n’abanyabyaha kandi bavanze 
n’indyarya zikunda iby’isi. Abamarayika bari baritaye ku bigishwa nyakuri ba Yesu; 
nyamara abanduye babangamiraga intunganye. Abari bafite imitima igurumanamo ubwuzu 
bwo kureba Yesu babuzwaga kuvuga ibyo kugaruka kwe na bene wabo bavugaga ko bahuje 
ukwizera. Abamarayika bitegereje ibyo maze bababarana n’abasigaye bakundaga ko 
Umwami wabo yaza. jlZ 192.3} 

Undi mumarayika ukomeye yaroherejwe ngo amanuke ajye ku isi. Yesu yamuhereje 
inyandiko mu kuboko kwe, maze ubwo yageraga ku isi ararangurura ati: “Iraguye, iraguye, 
Babuloni!” Nuko nongera kubona ba bandi bari bacitse intege bubura amaso bareba mu 
ijuru, barebana ukwizera n’ibyiringiro ko Umwami wabo aza. Nyamara benshi basaga 
n’abakiri mu bupfapfa, bameze nk’abasinziriye; ariko kandi nashoboraga kubona mu maso 
hagaragara umubabaro ukomeye. Ba bandi bacitse intege babonye mu Byanditswe ko bari 
mu gihe cyo gutinda [k’Umukwe], kandi ko bagomba gutegereza bihanganye ko ibyo 
beretswe bisohora. Igihamya bishingikirijeho kikabatera gutegereza Umwami wabo mu 
mwaka wa 1843 ni nacyo cyabateye kwitega ko azaza mu 1844. Nyamara nabonye ko 
abenshi muri bo batari bafite imbaraga zaranze ukwizera kwabo mu mwaka wa 1843. 
Kubura ibyo bari biteze mu 1843 byari byaragwabije ukwizera kwabo. jlZ 192.4} 

Ubwo ubwoko bw’Imana bwashyiraga hamwe mu iyamamazwa ry’ubutumwa bwa 
marayika wa kabiri, ingabo zo mu ijuru zitaye cyane ku kureba impinduka ubwo butumwa 
buzateza. Zabonye benshi biyitaga Abakristo bahindukirana abari babuze icyo bari biteze 
maze barabakwena kandi barabasuzugura. Ubwo amagambo yasohokaga mu kanwa kabo 
babakina ku mubyimba bagira bati: “Na n’ubu ntimuragenda!” marayika yarayandikaga. 
Marayika yaravuze ati: “Bakwena Imana.” Nongeye kwerekwa icyaha nk’icyo cyigeze 
gukorwa mu gihe cya kera. Eliya yari yarajyanywe mu ijuru, kandi umwitero we wari 
warasigaranywe na Elisa. Abasore b’inkozi z’ibibi bari barigishijwe n’ababyeyi babo 
gusuzugura umuntu w’Imana bakurikiye Elisa, bamuvugiriza induru bavuga bati: “Zamuka 
ruhara, zamuka ruhara!” Muri uko gutuka umugaragu w’Imana, Imana ni yo batukaga maze 
ihita ibahanira aho. Mu buryo nk’ubwo, abagira urw’amenyo kandi bagakwena igitekerezo 
cyo kujya mu ijuru kw’abera, bazagerwaho n’uburakari bw’Imana, kandi bazumva ko 
gukinisha Umuremyi wabo atari ikintu cyoroheje. jlZ 192.5} 

Yesu yohereje abandi bamarayika ngo bagumke bihuta bajye guhembura no gukomeza 
ukwizera k’ubwoko bwe kwacogoraga no kubutegurira gusobanukirwa ubutumwa bwa 
marayika wa kabiri na gahunda ikomeye yari igiye gukorwa mu ijum bidatinze. Nabonye 
abo bamarayika bahabwa ububasha bukomeye n’umucyo bitumka kuri Yesu, maze 
baguruka bwangu berekeza ku isi bagiye gusohoza inshingano bahawe yo gufasha marayika 
wa kabiri mu murimo we. Ubwo abamarayika barangumraga bati: “Umukwe araje, 
nimusohoke, mumusanganire,” umucyo ukomeye wamurikiye ubwoko bw’Imana. Nuko 
mbona ba bandi bari bacitse intege bahaguruka, maze bungikanya na marayika wa kabiri 
kurangumra bati: “Umukwe araje, nimusohoke, mumusanganire!” Umucyo utumtse kuri ba 
bamarayika wahuranyije mu mwijima aho wari uri hose. Satani n’abamarayika be bashatse 
gukumira uwo mucyo ngo udasakara hose ukagera ku cyo ugendereye. Bateye amagambo 
abamarayika bavuye mu ijuru bababwira ko Imana yashutse abantu, kandi ko bakoresheje 
umucyo wabo wose n’ubushobozi bafite badashobora kwemeza abatuye isi ko Kristo agiye 
kugamka. Nyamara nubwo Satani yakomeje kurwana kugira ngo abambire inzira kandi 
abuze intekerezo z’abantu kwakira umucyo, abamarayika b’Imana bakomeje umurimo 
wabo. {IZ 193.1} 

Abakiriye umucyo bari banezerewe cyane. Bari bahagaze bashikamye batumbiriye mu ijum 
kandi bategerezanyije ubwuzu kuza kwa Yesu. Bamwe barariraga kandi bagasengana 
umubabaro mwinshi. Basaga n’abahanze amaso kuri bo ubwabo, maze ntibatinyuke kureba 
hejum. Umucyo uvuye mu ijum watamuruye umwijima wari ubagose, maze ya maso yabo 
bari bihanzeho ubwabo bari mu bwihebe barayubura bareba hejum. Ishimwe n’ibyishimo 
bizira ikizinga byagaragaye kuri buri wese. Yesu n’ingabo z’abamarayika zose bagaragarije 
izo ndahemuka zari zitegereje ko zemewe. jlZ 193.2} 

Abanze kandi bakarwanya umucyo w’ubutumwa bwa marayika wa mbere, ntibashoboye 
kugerwaho n’umucyo w’ubutumwa bwa marayika wa kabiri, kandi ntibashoboraga kugira 
icyo bungurwa n’imbaraga n’ikuzo byajyanaga n’ubwo butumwa buvuga : ‘Dore, Umukwe 
araje.” Yesu yarahindukiye maze abatera umugongo afite umubabaro kuko bari 
baramukerensheje kandi baramwanga. Abakiriye ubwo butumwa bari bagotewe mu gicu 
cy’ikuzo. Batinyaga cyane gucumura ku Mana, kandi barategerezaga, bakaba maso ndetse 
bagasengera kugira ngo bamenye ubushake bwayo. Nabonye Satani n’abamarayika be 
bashaka gupflikirana uyu mucyo mvajuru kugira ngo utagera ku bwoko bw’Imana. Ariko 
igihe cyose abari bategereje bari bakunze uwo mucyo kandi amaso yabo bakayahanga kuri 
Yesu aho kuyahanga ku isi, Satani ntiyashoboraga kugira ububasha bwo kubabuza 
kugerwaho n’imirasire y’uwo mucyo w’agatangaza. Ubwo butumwa bwatanzwe n’ijuru 
bwarakaje Satani n’abamarayika be cyane. Bateye abavugaga ko bakunda Yesu (nyamara 
basuzugura ibyo kuza kwe) gukwena no gusuzugura izo ndahemuka kandi zifite kwiringira. 


[ 185 ] 



Ariko marayika yanditse igitutsi cyose, gukerensa ndetse n’ikibi cyose cyagirirwaga abana 
b’Imana babikorerwa n’abavugaga ko ari abavandimwe babo mu kwizera. {IZ 193.3} 

Abantu benshi barangururiye amajwi yabo kuvuga bati: “Dore Umukwe araje!” kandi 
batandukana n’abavandimwe babo batashakaga ko Yesu agaruka, kandi bakaba 
batarabemereraga guhoza imitima yabo ku kugaruka kwe. Nabonye Yesu akura amaso ye 
ku banze kandi bagasuzugura ibyo kugaruka kwe, maze noneho asaba abamarayika 
kuyobora ubwoko bwe bakabukura hagati y’abantu banduye kugira ngo batabanduza. 
Abumviye ubutumwa barahagurutse bitandukanya n’abanduye maze baba isanga n’ingoyi. 
Umucyo wera warabamurikiye. Bazinutswe isi, bazibukira inyungu zayo z’iby’isi, bareka 
ubutunzi bwabo bwo mu isi maze batumbira mu ijuru, bategereje kubona Umucunguzi wabo 
bakunda. Umucyo wera warasiye mu maso habo, ugaragaza amahoro n’ibyishimo byari 
muri bo. Yesu yategetse abamarayika be ngo bajye kubakomeza, kuko isaha yo kugeragezwa 
kwabo yari yegereje. Nabonye ko abo bari bategereje batari bigeze bageragezwa nk’uko 
byagombaga kuba. Bari bataratandukanywa n’amakosa. Noneho nabonye ubuntu bw’Imana 
no kugira neza kwayo ubwo yohererezaga umuburo abatuye isi, kandi ikaboherereza 
ubutumwa bwagiye busubirwamo ngo bubatere kwigenzura mu mitima bamaramaje kandi 
bige Ibyanditswe Byera, kugira ngo bo ubwabo bitandukanye n’amakosa yakomeje kujya 
ahererekanywa aturutse ku bapagani n’abapapa. Biturutse kuri ubwo butumwa, Imana 
yagiye igeza ubwoko bwayo aho ishobora kugira icyo ibukorera mu bushobozi butangaje, 
ndetse n’aho bushobora gukurikiza amategeko yayo yose. (IZ 194.1} 

Ubuturo bwera 

Neretswe ugucika intege kubabaje k’ubwoko bw’Imana kwatewe n’uko butabonye Yesu 
igihe bwari bwiteze kumubona. Ntibari bazi impamvu Umukiza wabo ataje; kuko nta 
gihamya bashoboraga kubona cyerekana ko igihe cy’ubuhanuzi kitarangiye. Marayika 
yaravuze ati: “Mbese Ijambo ry’Imana ryaribeshye? Mbese Imana yananiwe gusohoza 
amasezerano yayo? Oya. Ibyo yasezeranye byose yarabisohoje. Yesu yarahagurutse akinga 
urugi rw’ahera ho mu buturo bwo mu ijuru, maze akingura urugi rw’ahera cyane, nuko 
yinjiramo kugira ngo yeze ubuturo. Abategereje bihanganye bazasobanukirwa n’ubwo 
bwiru. Umuntu yarahabye, nyamara Imana yo ntiyigeze yibeshya. Ibyo Imana yasezeranye 
byose byarasohoye; ariko umuntu mu kwibeshya yizeye ko isi ari bwo buturo bugomba 
kwezwa ku iherezo ry’ibihe by’ubuhanuzi. Ibyo umuntu yari yiteze ni byo bitasohoye; 
ntabwo isezerano ry’Imana ari ryo ritasohoye.” (IZ 194.2} 

Yesu yohereje abamarayika be kugira ngo bayobore intekerezo z’abari bacitse intege, 
bazerekeze ahera cyane, aho yari yagiye kweza ubuturo no guhongerera ishyanga rya 
Isirayeli mu buryo bw’umwihariko. Yesu yabwiye abamarayika ko abamubonye bose 

bazasobanukirwa n’umurimo yagombaga gukora. Nabonye ko igihe Yesu yari ari ahera 
eyane yagombaga kwegurirwa Yerusalemu Nshya; kandi ubwo umurimo akorera ahera 
eyane uzaba urangiye, azamanuka aze ku isi afite ububasha bwa eyami maze ajyane iwe 
ab’igiciro cyinshi bategereje kugaruka kwe bihanganye. {IZ 195.1} 

Neretswe ibyabereye mu ijuru ku iherezo ry’ibihe by’ubuhanuzi mu mwaka wa 1844. Ubwo 
Yesu yari arangije umurimo yakoreraga ahera maze agakinga urugi rw’icyo cyumba, 
umwijima w’icuraburindi wabuditse ku bari barumvise kandi bakirengagiza ubutumwa bwo 
kugaruka kwe, maze ntibongera kumubona. Yesu yahise yiyambika imyenda y’igiciro 
cyinshi. Ku musozo wo hasi w’ikanzu ye hariho inzogera n’umukufi w’amakomamanga. 
Igishura kibohanwe ubuhanga mu budodo bwiza cyane cyatenderaga ku ntugu ze. Ubwo 
yatambukaga, iki gishura cyarabagiranye nka diyama, maze inyuguti zimeze nk’amazina 
yanditswe kuri cyo zirarabagirana cyane. Ku mutwe we hariho ikintu gisa n’ikamba. Igihe 
yari amaze kwambara, yakikijwe n’abamarayika maze asohoka ari mu igare ryaka umuriro. 
jlZ 195.2} 

Hanyuma nabwiwe kwitegereza neza bya byumba bibiri by’ubuturo bwo mu ijuru. 
Umwenda ubitandukanya (cyangwa se urugi) wari ukinguye, maze nemererwa kwinjira. Mu 
cyumba cya mbere nahabonye igitereko cy’amatabaza kiriho amatara arindwi. Harimo 
n’ameza y’imitsima yo kumurikwa, igicaniro cyo koserezaho imibavu, n’icyotezo. 
Ibikoresho byose byari muri icyo cyumba byasaga na zahabu itunganye rwose kandi 
byerekanaga ishusho y’uwinjiyeyo. Umwenda watandukanyaga ibyo byumba bibiri wari 
ufite amabara anyuranye kandi udozwe mu bikoresho bitandukanye, ukagira umusozo 
w’agahebuzo kandi muri wo hari amashusho y’abamarayika ashushanyishijwe izahabu. Wa 
mwenda wigijweyo maze ndeba mu cyumba cya kabiri. Muri cyo nahabonye isanduku 
yasaga n’iyakozwe mu izahabu nziza cyane. Ku muguno wayo wo hejuru, hariho umutako 
mwiza cyane umeze nk’amakamba. Muri iyo sanduku harimo ibisate by’amabuye 
byanditsweho amategeko cumi. jlZ 195.3} 

Abakerubi beza babiri bari bahagaze barambuye amababa yabo hejuru yayo, umwe yari 
agahagaze ku ruhande rumwe undi ku rundi, kandi bakozanyagaho amababa yabo hejuru ya 
Yesu ubwo yari ahagaze imbere y’intebe y’imbabazi. Abo bakerubi bararebanaga, kandi 
bari bubitse amaso bareba isanduku, ibyo bikaba bishushanya uburyo ingabo zose 
z’abamarayika zitegereza amategeko y’Imana ziyitayeho cyane. Hagati y’abo bakerubi hari 
icyotero gikozwe mu izahabu, kandi igihe amasengesho y’abera basenganaga ukwizera 
yazamukaga akagera kuri Yesu, nawe akayageza kuri Se, igicu cy’umubavu cyaturukaga 
muri ya mibavu kimeze nk’umwotsi ufite amabara meza cyane. Hejuru y’aho Yesu yari 
ahagaze, imbere y’isanduku y’isezerano, hari ikuzo rirabagirana cyane ku buryo 
ntashoboraga kurireba kuko ryasaga n’intebe y’Imana. Ubwo umubavu wazamukaga ugana 

ku Mana, rya kuzo rihebuje ryavuye ku ntebe ya eyami rijya kuri Yesu, maze naryo 
rikamuturukaho rigasakazwa kuri ba bantu basengaga amasengesho akazamuka ameze 
nk’umubavu uhumura neza. Umucyo mwinshi waje kuri Yesu ubudika ahari intebe 
y’imbabazi, maze ikuzo ryuzura urusengero. Sinashoboye gukomeza kwitegereza uwo 
mucyo mwinshi cyane. Nta rurimi rwabasha kuwusobanura. Naratangaye cyane maze mva 
imbere y’igitinyiro n’ikuzo byari aho. {IZ 196.1} 

Neretswe kandi ubuturo bwo ku isi nabwo bufite ibyumba bibiri. Bwasaga na bwa bundu 
bwo mu ijuru, maze mbwirwa ko ubwo ku isi ari igishushanyo cy’ubwo mu ijuru. Ibikoresho 
byari mu cyumba cya mbere cy’ubuturo bwo mu isi byari bimeze nk’ibyo mu cyumba cya 
mbere cy’ubwo mu ijuru. Umwenda wakingirizaga wakuweho maze ndeba ahera cyane, 
kandi mbona ko ibikoresho byaho bisa n’iby’ahera cyane ho mu buturo bwo mu ijuru. 
Umutambyi yakoreraga muri ibyo byumba byombi by’ubuturo bwo ku isi. Yinjiraga ahera 
buri munsi, ariko ahera cyane akajyayo rimwe mu mwaka gusa agiye kuhezamo ibyaha 
byabaga byarajyanyweyo. Nabonye ko Yesu akorera umurimo we muri bya byumba byombi 
by’ubuturo bwo mu ijuru. Abatambyi binjiranaga mu buturo bwo ku isi amaraso y’itungo 
akaba igitambo cy’icyaha. Yesu we yinjiye mu buturo bwo mu ijuru ajyanye igitambo 
cy’amaraso ye ubwe. Abatambyi bo ku isi bakurwagaho n’umpfli, kubw’ibyo 
ntibashoboraga kubaho igihe kirekire; ariko Yesu we yari umutambyi iteka ryose. Binyuze 
mu maturo n’ibitambo byazanwaga mu buturo bwo ku isi, Abisirayeli bagombaga 
kwishingikiriza kubyo Umukiza wajyaga kuzaza yari kuzabakorera. Kandi kubw’ubwenge 
bw’Imana butarondoreka, hari bimwe muri uyu murimo twahawe kugira ngo 
nitubyitegereza, tuzabashe gusobanukirwa umurimo Yesu akora mu buturo bwo mu ijum. 
jlZ 196.2} 

Igihe Yesu yapfiraga i Kaluvari, yavuze n’ijwi rirenga ati: “Birarangiye,” maze umwenda 
wari ukingirije ahera cyane ho mu msengero utabukamo kabiri, uhereye hejum ugera hasi. 
Ibyo byerekanaga ko imirimo yakorerwaga mu buturo bwo ku isi yari irangiye bumndu, 
kandi ko Imana itazongera guhurira n’abatambyi mu buturo bwo ku isi kugira ngo yemere 
ibitambo bazanye. Icyo gihe amaraso ya Yesu yari asheshwe, kandi ni yo ubwe yagombaga 
gutanga mu buturo bwo mu ijum. Nk’uko umutambyi yinjiraga ahera cyane rimwe mu 
mwaka agiye kweza ubuturo bwo ku isi, ni nako mu mwaka wa 1844, ku iherezo ry’iminsi 
2300 yavuzwe muri Daniyeli 8, Yesu yinjiye ahera cyane ho mu ijum kugira ngo ahongerere 
ubuhemka abantu bose bashobora kungukira mu murimo we w’ubuhuza, bityo yeze 
n’ubuturo bwera. {IZ 196.3} 

Ubutumwa bwa marayika wa gatatu 


Ubwo Yesu yari arangije umurimo yakoreraga ahera, akinjira ahera eyane [ho mu ijuru] 
maze agahagarara imbere y’isanduku irimo amategeko y’Imana, yohereje undi mumarayika 
ukomeye amuha ubutumwa bwa gatatu agomba gushyira abatuye isi. Uwo mumarayika 
yaherejwe umuzingo, maze ubwo yamanukaga yerekeje ku isi afite ububasha n’ubutware 
byinshi, avuga umuburo uteye ubwoba eyane umuntu atigeze yumva. Ubwo butumwa bwari 
bugendereye kuburira abana b’Imana kugira ngo birinde, bubereka ko isaha y’umubabaro 
no kugeragezwa ibategereje. Marayika yaravuze ati: “Bazasakiranira ku rugamba 
n’inyamaswa n’igishushanyo cyayo. Ibyiringiro byabo rukumbi byo kubona ubugingo 
buhoraho bishingiye ku gukomeza gushikama. Nubwo ubugingo bwabo buri mu kaga, 
bagomba kugundira ukuri.” Marayika wa gatatu yasoje ubutumwa bwe agira ati: “Aho ni ho 
kwihangana kw’abera kuri, bitondera amategeko y’Imana bakagira kwizera nk’ukwa Yesu.” 
Ubwo yasubiragamo aya magambo, yatunze urutoki ku buturo bwo mu ijuru. Intekerezo 
z’abantu bose bakiriye ubu butumwa zerekeje ahera cyane, aho Yesu ahagaze imbere 
y’isanduku y’isezerano asabira ubuheruka abakirarikwa n’imbabazi ze ndetse n’abishe 
amategeko y’Imana batabizi. Uku guhongerera gukorerwa abapfliye bakiranuka ndetse 
n’abakiranutsi bakiriho. Kureba abantu bose bapfuye biringira Kristo, nyamara kubwo kuba 
batari barabonye umucyo werekeye amategeko y’Imana, bari bakayishe batabizi maze 
baracumura. {IZ 197.1} 

Yesu amaze gukingura urugi rw’ahera cyane, umucyo w’Isabato waragaragaye maze nk’uko 
mu bihe bya kera Abisirayeli basuzumwe, ubwoko bw’Imana burasuzumwa kugira ngo 
harebwe niba bukurikiza amategeko y’Imana. Nabonye marayika atunga urutoki hejuru, 
yereka ba bandi bari bacitse intege inzira igana ahera cyane ho mu buturo bwo mu ijuru. 
Igihe binjiraga ahera cyane kubwo kwizera, basanzemo Yesu maze ibyiringiro n’ibyishimo 
byongera guhembuka bushya. Nabonye basubiza amaso inyuma, basuzuma ibyo mu gihe 
cyahise, bahera igihe hamamazwaga ubutumwa bwo kugaruka kwa Yesu, bareba ibyo 
banyuzemo kugeza ku irangira ry’igihe mu mwaka wa 1844. Basobanukiwe impamvu yo 
kubura ibyo bari biteze maze ibyishimo no kudashidikanya byongera kubasaba. Marayika 
wa gatatu yari yamurikiye igihe cyabo cyashize, icyo bari barimo ndetse n’ikizaza, maze 
bamenya ko Imana yabayoboresheje imbabazi zayo mu buryo butangaje. jlZ 197.2} 

Neretswe abasigaye bakurikiye Yesu mu cyumba cy’ahera cyane maze bitegereza isanduku 
y’isezerano n’intebe y’ubuntu, noneho ibitekerezo byabo bitwarwa n’ikuzo ryabyo. 
Hanyuma Yesu yegura umupfundikizo wa ya sanduku, maze habonekamo ibisate 
by’amabuye byanditsweho amategeko cumi y’Imana! Barayitegereje yose, ariko igihe 
babonaga itegeko rya kane ryo mu mategeko cumi yera rirabagirana kurusha andi cyenda 

asigaye, kandi rizengumtswe n’ikuzo impande zose, basubiye inyuma bahinda umushyitsi. 
Nta kintu na kimwe bigeze bahabona kibamenyesha ko Isabato yakuweho, cyangwa ngo 
ihindurirwe ku munsi wa mbere w’icyumwem. Iryo tegeko ryari rikimeze nk’uko ryari riri 
igihe Imana yarivugishaga akanwa kayo mu ijwi riranguruye kandi riteye ubwoba ku 
musozi, ubwo imirabyo yarabyaga n’inkuba zigakubita. Ryari rikiri nk’igihe 
ryandikishwaga umtoki rw’Imana ubwayo ku bisabe by’amabuye muri aya magambo ngo: 
“Mu minsi itandatu ujye ukora, abe ari yo ukoramo imirimo yawe yose, ariko uwa karindwi 
ni wo sabato y’Uwiteka Imana yawe.” Ubwo babonaga uburyo amategeko cumi y’Imana 
yitaweho bidasanzwe baratangaye cyane. Babonye uburyo ari imhande rwa Yehova, 
atwikirijwe kandi arinzwe n’ikuzo rye. Babonye ko bagiye bakandagiraga itegeko rya kane 
ryo mu mategeko cumi y’Imana maze bakubahiriza umunsi washyizweho n’abapagani 
n’abapapa, mu cyimbo cy’umunsi wejejwe n’Uhoraho. Bicishije bugufi imbere y’Imana 
maze barizwa n’ibicumuro byabo byo mu gihe cyahise. {IZ 198.1} 

Ubwo Yesu yashyiraga Se kwicuza kwabo n’amasengesho yabo, nabonye umubavu wari 
mu mwotsi wavaga ku cyotero cy’imibavu. Igihe uwo mwotsi wazamukaga, umucyo 
utangaje waje kuri Yesu no ku ntebe y’imbabazi. Ba bantu bari bamaramaje basenga, kandi 
bakaba bari bakuwe umutima n’uko basanze barishe amategeko y’Imana, bahawe umugisha, 
maze mu maso habo harabagirana ibyiringiro n’umunezero. Binjiye mu murimo wa 
marayika wa gatatu maze barangurura amajwi yabo bamamaza uwo muburo ukomeye. Ku 
ikubitiro, abantu bake gusa ni bo bawakiriye, nyamara za ndahemuka zikomeza kwamamaza 
ubwo butumwa zifite imbaraga nyinshi. Hanyuma mbona abantu benshi bakiriye ubutumwa 
bwa marayika wa gatatu maze bunga amajwi yabo ku babanje gutanga umuburo, kandi 
bubaha Imana bubahiriza umunsi w’ikiruhuko yejeje. {IZ 198.2} 

Benshi mu bakiriye ubutumwa bwa marayika wa gatatu ntibari barigeze bamenya ubutumwa 
bubiri bwabanje. Ibi Satani yari abisobanukiwe; kandi ijisho rye ry’ubugome ryahoraga kuri 
bo rigambiriye kubagusha; nyamara marayika wa gatatu we yaberekaga ahera cyane, kandi 
ba bandi bari baramenye ubutumwa bwa marayika wa mbere n’ubw’uwa kabiri nabo 
baberekaga inzira igana ku buturo bwo mu ijuru. Mu butumwa bw’abamarayika batatu 
benshi babonyemo uruhererekane ruzira amakemwa rw’ukuri, maze babwakira banezerewe 
uko bukurikirana, kandi kubwo kwizera bakurikira Yesu mu buturo bwo mu ijuru. Neretswe 
ko ubu butumwa ari igitsika umutima ku bwoko bw’Imana. Ababusobanukirwa kandi 
bakabwakira ntibazatembanwa n’ubushukanyi bunyuranye bwa Satani. {IZ 198.3} 

Nyuma yo gucika intege gukomeye kwabayeho mu mwaka wa 1844, Satani n’abamarayika 
be bahihibikaniye gutega imitego kugira ngo bahungabanye ukwizera kw’iryo tsinda. 
Yihanze mu ntekerezo za bamwe bari baragezweho n’ubwo butumwa kandi basaga 
n’abiyoroshya. Bamwe bavugaga ko gusohora k’ubutumwa bwa marayika wa mbere n’uwa 

kabiri bizabaho mu gihe kizaza naho abandi bakavuga ko ubwo butumwa bwasohoye kera 
mu gihe cyahise. Bene aba bigaruriraga intekerezo z’abatarigeze bamenya ubutumwa bwa 
marayika wa mbere n’ubw’uwa kabiri ndetse bahungabanyaga ukwizera kwabo. Bamwe 
basomeraga Bibiliya kugira ngo bubake ukwizera kwabo ku giti cyabo, batitaye ku itsinda 
(itorero) babarizwamo. Satani yishimishijwe cyane n’ibyo byose; kuko yari azi neza ko 
abazatandukana n’igitsika kibakomeje (ari cyo butumwa bw’abamarayika batatu) 
azabateshura akoresheje ubuyobe butandukanye kandi bagatwarwa n’imiyaga inyuranye 
y’inyigisho. Benshi mu bari baragiye ku ruhembe ry’imbere mu iyamamazwa ry’ubutumwa 
bwa marayika wa mbere n’uwa kabiri noneho barabuhakanye, maze mu itorero habaho 
gucikamo ibice n’urujijo. {IZ 199.1} 

Noneho amaso yanjye yerekejwe kuri Wiliyamu Mileri. Yari amanjiriwe kandi yiyunamiye 
kubwo guhagarika umutima n’agahinda yari afitiye ubwoko bwe. Noneho rya tsinda ryari 
ryaromatanye kandi rikundana mu 1844, urukundo rwari ruri kurivamo, baravuguruzanya 
kandi bahinduka ubutita, ndetse barasubira inyuma. Ubwo Wiliyamu Mileri yitegerezaga 
ibyo, yacitse intege kuberan’intimba. Nabonye abantubari abayobozi bamwitegereza, bafite 
ubwoba bw’uko ashobora kwakira ubutumwa bwa marayika wa gatatu n’amategeko 
y’Imana. Kandi ubwo yishingikirizaga ku mucyo uturutse mu ijuru, abo bantu bacuze 
imigambi yo kuyobya intekerezo ze. Hakoreshejwe imbaraga za kimuntu kugira ngo 
intekerezo ze zigumishwe mu mwijima kandi ngo impinduka zamukomokaho ze kugera ku 
barwanyaga ukuri. Amaherezo Wiliyamu Mileri yazamuye ijwi rye maze yamagana umucyo 
uturutse mu ijuru. Yananiwe kwakira ubutumwa bwajyaga kumusobanurira birambuye ibyo 
kubura ibyo yari yiteze kwe ndetse yirukana umucyo n’ikuzo byari byaramuhishuriwe mu 
bihe byashize kandi ari byo byajyaga guhembura intege ze zari zicogoye, bikamurikira 
ibyiringiro bye, maze bigatuma asingiza Imana. Yishingikirije ku bwenge bwa kimuntu aho 
kwishingikiriza ku bwenge mvajuru. Ariko kubwo gucogozwa n’umurimo uvunanye 
yakoreye Shebuja ndetse n’ikigero yari agezemo, ntiyari afite ibyo yabazwa bihwanye 
n’iby’abo bamubujije kumenya ukuri. Bazabibazwa; icyo cyaha kibari ku mutwe. {IZ 
199.2} 

lyo Wiliyamu Mileri aza kubona umucyo w’ubutumwa bwa marayika wa gatatu, ibintu 
byinshi byagaragaraga nk’umwijima n’ubwiru kuri we byajyaga gusobanuka. Ariko abo bari 
basangiye kwizera bamwerekaga ko bamufitiye urukundo rwimbitse kandi bamwitayeho 
cyane ku buryo yatekereje ko adashobora kwitandukanya na bo. Umutima we wajyaga 
kuyoboka ukuri, hanyuma yareba abo basangiye kwizera agasanga bakurwanya. Mbese yari 
gushobora kwitandukanya n’abamubaye iruhande mu kwamamaza ubutumwa bwo 
kugaruka kwa Kristo? Yatekereje ko batahangara kumuyobya. {IZ 199.3} 

Imana yemeye ko agwa mu butware bwa Satani, urupfu ruramutwara, maze imuhisha mu 
gituro abahoraga bamuteshura ku kuri. Mose yateshutse igihe yari bugufi kwinjira mu 
Gihugu cy’Isezerano. Mu buryo nk’ubwo, nabonye ko Wiliyamu Mileri na we yateshutse 
ari hafi kwinjira muri Kanani yo mu ijuru, ubwo yemereraga ubwenge n’imbaraga ze 
gutandukira ukuri. Abandi ni bo babimuteye; kandi ni bo bazabibazwa. Ariko abamarayika 
barinze umukunguru w’igiciro cyinshi w’umugaragu w’Imana, kandi azazuka ubwo 
impanda ya nyuma izaba ivuze. {IZ 200.1} 

Urufatiro rutajegajega 

Nabonye itsinda ry’abantu bahagaze birinze kandi bashikamye, batitaye na busa ku 
bashoboraga guhungabanya ukwizera guhamye kw’iryo tsinda. Imana yabarebanaga ijisho 
ryerekana ko ibemera. Neretswe intambwe eshatu ari zo: ubutumwa bwa marayika wa 
mbere, ubw’uwa kabiri n’ubw’uwa gatatu. Marayika twari kumwe yaravuze ati: “Hazabona 
ishyano uzagira akantu na gato akura cyangwa yongera kuri ubu butumwa. Gusobanukirwa 
by’ukuri n’ubu butumwa ni ingenzi cyane. Iherezo ry’abantu rishingiye ku buryo 
babwakira.” Nongeye kwerekwa iby’ubu butumwa, maze mbona uburyo ubwoko bw’Imana 
bwahuye n’ingorane zikomeye kugira ngo bubwakire. Bari barageze kuri ubu butumwa 
binyuze mu mibabaro myinshi n’intambara zikaze. Imana yari yarabayoboye intambwe ku 
ntambwe, kugeza ubwo ibagejeje ku rufatiro rukomeye kandi rutanyeganyezwa. Nabonye 
abantu begera urwo rufatiro kugira ngo barusuzume barebe ko rukomeye. Bamwe bahise 
barwurira barujyaho bishimye. Abandi batangira kurunenga. Bifuzaga ko rwagira ibyo 
rukosorwaho maze rukabona kuba rutunganye kurutaho bityo abantu bakarushaho 
kwishima. Bamwe bateye intambwe bava kuri rwa rufatiro kugira ngo barusuzume neza 
maze bavuga ko rushinzwe nabi. Ariko nabonye ko abantu hafi ya bose bari bagihagaze kuri 
urwo rufatiro bashikamye maze binginga abari baruvuyeho ngo bareke kwinuba kwabo kuko 
Imana ari yo Mwubatsi Mukuru, bityo bakaba ari yo barwanyaga. Bongeye kwibukiranya 
umurimo utangaje Imana yakoze ari wo wari warabagejeje kuri urwo rufatiro rutajegajega, 
maze batumbirira mu ijuru icyarimwe kandi bararangurura basingiza Imana. Ibyo byakoze 
ku mitima ya bamwe bari baragize kwinuba bakava ku rufatiro, noneho bongera 
kurugarukaho biyoroheje. jlZ 200.2} 

Nongeye kwerekwa igihe ubutumwa bwo kuza kwa Yesu bwa mbere bwabwirizwaga. 
Yohana yoherejwe afite umwuka n’imbaraga nk’ibyo Eliya yari afite kugira ngo ategure 
inzira ya Yesu. Abanze ibyo Yohana yahamyaga ntibigeze bagira icyo bungurwa 
n’inyigisho za Yesu. Uko barwanyije ubutumwa bwateguzaga ukuza kwe byabagejeje aho 
batashoboraga kwakirana ubwuzu igihamya kiruta ibindi cyerekanaga ko ari we Mesiya. 
Satani yateye abanze ubutumwa bwa Yohana kugenda maze bagera kure cyane, kugeza aho 

banga Kristo ndetse baranamubamba. Igihe bakoraga ibyo, bishyize aho badashobora 
kwakira umugisha wo ku munsi wa Pentekote, ari wo wari kubigisha inzira ijya mu buturo 
bwo mu ijuru. Gutabuka k’umwenda wo mu buturo bwera byerekanaga ko ibitambo 
by’Abayuda n’imihango yakorwaga bitazongera kwakirwa ukundi. Igitambo gihebuje ibindi 
eyari eyatanzwe kandi eyamaze kwemerwa, kandi Mwuka Muziranenge wamanutse ku 
munsi wa Pentekote yatumye intumwa zikura intekerezo zazo ku buturo bwo mu isi 
zizerekeza mu buturo bwo mu ijuru aho Yesu yari yarinjijwe n’amaraso ye ubwe kugira ngo 
asuke ku bigishwa be ibyiza biva mu murimo we w’ihongerera. Nyamara Abayuda bari 
basigaye mu mwijima w’icuraburindi. Bari babuze umucyo wose werekeye inama y’agakiza 
bagombaga kuba barakiriye, kandi bari bacyiringiye ibitambo n’amaturo byabo bitagira 
umumaro. Ubuturo bwera bwo mu ijuru bwari bwasimbuye ubwo ku isi, ariko bo 
ntibamenye izo mpinduka. Kubw’ibyo rero, ntibashoboraga kugira icyo bungurwa 
n’umurimo w’ubuhuza Yesu akorera ahera cyane. {IZ 200.3} 

Abantu benshi barebana ubwoba bwinshi cyane uburyo Abayuda banze Kristo kandi 
bakamubamba; maze basoma amateka y’uburyo yasuzuguwe bikojeje isoni bagatekereza ko 
bo bamukunda, ndetse ko batari kumwihakana nk’uko Petero yabigenje, cyangwa ngo 
bamubambe nk’uko Abayuda babigize. Ariko Imana isoma mu mitima y’abantu bose 
yagerageje urwo rukundo bavugaga ko bakunda Yesu. Ijuru ryose ryitegerezanyije amatsiko 
uburyo ubutumwa bwa marayika wa mbere bwakiriwe. Ariko abantu benshi bavugaga ko 
bakunda Yesu, kandi basesaga amarira igihe basomaga igitekerezo cy’umusaraba, 
bahinyuye inkuru nziza yo kugaruka kwe. Aho kwakira ubutumwa babwishimiye, bahamije 
ko ari ubuyobe. Banze urunuka abakunda kugaruka kwe ndetse babaca mu matorero. Abanze 
kwakira ubutumwa bwa marayika wa mbere ntibashoboraga kugira icyo bungukira ku 
butumwa bwa marayika wa kabiri, ndetse n’urusaku rwa mu gicuku ntacyo rwari 
kubamarira, kandi, ku bwo kwizera, rwari rugamije kubategurira kwinjirana na Yesu ahera 
cyane ho mu buturo bwo mu ijuru. Ndetse kubwo kwanga ubutumwa bubiri bubanza, 
bijimishije intekerezo zabo ku buryo batashoboraga kubona umucyo mu butumwa bwa 
marayika wa gatatu ari nawo werekana inzira igana ahera cyane. Nabonye ko nk’uko 
Abayuda babambye Yesu, ni ko amatorero yiyitiriraga Kristo yabambye ubwo butumwa 
bw’abamarayika batatu, kandi kubw’ibyo, ayo matorero (abayarimo) ntazi inzira igana 
ahera cyane ndetse ntashobora kugira icyo yungurwa n’umurimo wo gusabira abantu Yesu 
ahakorera. Kimwe n’Abayuda batambaga ibitambo byabo by’imburamumaro, basenga 
amasengesho yabo y’imburamumaro bayerekeza mu cyumba Yesu yamaze kuvamo. Satani 
unezezwa n’ubwo buhendanyi, yiyambika imico y’iby’idini, bityo akikururiraho intekerezo 
z’abo biyita Abakristo bakorana n’imbaraga ze, bagakora ibimenyetso n’ibitangaza bye 
by’uburiganya kugira ngo abakomereze mu mutego we. Bamwe abayobya mu buryo bumwe 
abandi nabo akabayobya mu bundi. Afite ubuyobe bunyuranye yateguriye kuyobya abantu 

batandukanye. Abantu bamwe barebana ubwoba bwinshi ubushukanyi bw’ubwoko bumwe 
ariko kandi bakakirana ubundi ubwuzu bwinshi. Bamwe abayobesha kwizera imyuka 
y’abapfuye. Aza kandi ameze nka marayika w’umucyo maze agakwirakwiza ubushukanyi 
bwe ahantu hose akoresheje ubugorozi bupfuye. Amatorero aranezerwa cyane maze akizera 
ko Imana iri kuyakorera ibitangaza nyamara ari umurimo ukozwe n’undi mwuka. Wa 
munezero uzagera aho uyoyoka uve mu isi itorero risigare riri ahabi kurusha mbere hose. 
{IZ 201.1} 

Nabonye ko Imana ifite abana bayo b’indahemuka mu itorero ry’Abadiventisiti ndetse no 
mu matorero yaguye, kandi mbere y’uko ibyago by’imperuka bisukwa, abagabura 
(ababwiriza) na rubanda bazahamagarirwa kuva muri ayo matorero yaguye maze bakire 
ukuri bishimye. Ibi Satani abizi neza; kandi mbere y’uko ijwi rirenga rya marayika wa gatatu 
rivuga, Satani azahagurutsa ugukanguka no gukangarana muri ayo matorero kugira ngo 
abanze ukuri bibwire ko Imana iri kumwe na bo. Yiringira ko azayobya n’ab’indahemuka 
kandi abatere gutekereza ko Imana igikomeje gukorera muri ayo matorero. Ariko umucyo 
uzamurika, kandi abantu bose b’abanyakuri bazasohoka mu matorero yayobye maze 
bifatanye n’abasigaye bakurikiza amategeko y’Imana. {IZ 202.1} 

Kwizera imyuka y’abapfuye 

Neretswe ubuyobe butwara intekerezo z’abantu maze mbona ko Satani afite ubushobozi 
bwo kuzana imbere yacu amasura y’abantu basa n’abo mu miryango yacu cyangwa incuti 
zacu basinziririye muri Yesu. Bizagaragazwa nk’aho izo ncuti ziri imbere yacu mu by’ukuri, 
maze ayo mashusho avuge amagambo twari tumenyereye bavugaga bakiriho, kandi 
hazumvikana n’ijwi nk’iryo bari bafite bakiri bazima. Ibi byose azabikorera kuyobya 
abatuye isi no kubagusha mu mutego kugira ngo bizere ubwo buyobe. {IZ 202.2} 

Nabonye ko abera bakwiriye gusobanukirwa neza n’ukuri kw’iki gihe bagomba 
gushikamaho bagukuye mu Byanditswe Byera. Bagomba gusobanukirwa n’uko abapfuye 
bamera, kuko n’imyuka y’abadayimoni izababonekera ivuga ko ari abo mu miryango yabo 
cyangwa incuti zabo bakundaga. Izabahamiriza inyigisho zihabanye n’izo Ibyanditswe 
byigisha. Abadayimoni bazakora uko bashoboye kose kugira ngo bikururireho abantu kandi 
bazakorera ibitangaza imbere yabo kugira ngo bishimangire ibyo bavuga. Ubwoko 
bw’Imana bugomba kwitegura guhangana n’iyo mwuka bwifashishije ukuri kwa 

Bibiliya kuvuga ko abapfuye ntacyo bamenya, kandi ko abababonekera batyo ari imyuka 
y’abadayimoni. {IZ 203.3} 

Tugomba kugenzura neza aho ibyiringiro byacu bishingiye kuko dukwiriye kuzatanga 
impamvu y’ibyo byiringiro tuyikuye mu Byanditswe. Ubu bushukanyi buzaba gikwira kandi 

bizaba ngombwa ko duhangana nabwo imbona nkubone; kandi nituba tutabyiteguye, 
tuzafatwa n’imitego kandi dutsindwe. Ariko nidukora ibyo dushoboye ku ruhande rwacu, 
tukitegura intambara ituri imbere, Imana izakora uruhare rwayo, kandi ukuboko kwayo 
gufite ubushobozi bwose kuzaturinda. Bidatinze Imana izohereza abamarayika bose bavuye 
mu ijuru kugira ngo batabare abantu b’indahemuka, babagoteshe uruzitiro bityo be 
gushukwa kandi ngo bayobywe n’ibitangaza by’ubushukanyi bwa Satani. {IZ 203.1} 

Nabonye uburyo ubu bushukayi bwari buri gukwirakwira ku muvuduko munini. Neretswe 
igare ry’umwotsi rirerire cyane ryagendaga ku muvuduko nk’uw’umurabyo. Marayika 
yansabye kwitegereza nitonze. Nahanze amaso iryo gare. Byasaga n’aho isi yose yari muri 
iryo gare ku buryo nta muntu n’umwe wari wasigaye. Marayika yaravuze ati: “Bahambiriwe 
mu miba igiye gutwikwa.” Maze marayika anyereka uwari utwaye iryo gare wasaga 
n’umuntu mwiza w’igikundiro, kandi abagenzi bose bari mu igare bari bamuhanze amaso 
ndetse bakanamwubaha. Nahagaritse umutima maze mbaza umumarayika wanyoboraga 
uwo wari utwaye uwo ari we. Yaransubije ati: “Ni Satani. Satani ni we utwaye igare, yigize 
nka marayika w’umucyo. Yigaruriye abatuye isi. Birunduriye mu bushukanyi bukomeye 
kugira ngo bizere ikinyoma bityo barimbuke. Uyu mukozi umukurikiye mu cyubahiro ni 
umuhanga ushinzwe kwita kuri iri gare, naho abandi bakozi bakurikiyeho bakoreshwa 
imirimo itandukanye nk’uko agenda abakenera, kandi bose bagenda ku muvuduko 
nk’uw’umurabyo bagana mu irimbukiro.” (IZ 203.2} 

Nabajije marayika niba nta muntu n’umwe usigaye. Yansabye kureba ku rundi ruhande 
maze mbona itsinda rito ry’abantu bagendaga mu nzira ifunganye. Bose bagaragaraga 
nk’abantu bashyize hamwe rwose, bomatanyijwe n’ukuri, bakoze amatsinda. Marayika 
yaravuze ati: “Marayika wa gatatu ari kubateranyiriza hamwe kandi akabashyiraho 
ikimenyetso, maze bagakora imiba izajya mu kigega cyo mu ijuru.” Iri tsinda rito 
ryagaragaragaho ibimenyetso by’imiruho, risa n’aho ryanyuze mu bigeragezo bikomeye 
ndetse n’intambara. Byagaragaraga nk’aho izuba ryarasiye inyuma y’igicu maze rimurika 
mu maso habo, bituma bagaragara nk’abaneshi, ndetse nk’aho intsinzi yabo iri hafi 
kugerwaho. jlZ 203.3} 

Nabonye ko Uwiteka yahaye isi amahirwe yo kuvumbura uwo mutego. Niba nta kindi, iki 
kintu kimwe ni cyo gihamya gihagije ku Mukristu. Icyo gihamya ni uko nta tandukaniro 
ryashyizwe hagati y’igifite agaciro n’ikibi. Tomasi Paine wapfuye ubu umubiri we ukaba 
warashengutse uba umukungugu, kandi akaba agomba kuzazurwa ku iherezo ry’imyaka 
igihumbi mu muzuko wa kabiri kugira ngo ahabwe ingororano ye kandi apfe urupfu rwa 
kabiri, Satani amugaragaza nk’aho ari mu ijuru ndetse akaba ahaherewe icyubahiro. Satani 
yamukoresheje ku isi uko yari ashoboye kose, kandi n’ubu akomeje uwo murimo abinyujije 
mu gushukana agaragaza ko Tomasi Paine ahawe ikuzo cyane kandi yubashywe mu ijuru. 

Nk’uko Tomasi Paine yigishije hano ku isi, Satani ashaka kugaragaza ko n’ubu ari 
kwigishiriza no mu ijuru. Ubwo yari akiriho, hari abantu bamwe bitegerezanyije ubwoba 
iby’ubuzima bwe n’urupfu rwe ndetse n’inyigisho ze z’ibinyoma, ariko ubu bakaba bemera 
kwigishwa nawe kandi ari umwe mu bantu babi cyane ndetse bataye umurongo. Ni umuntu 
wasuzuguraga Imana n’amategeko yayo. {IZ 203.4} 

Se w’ibinyoma ahuma abatuye isi kandi akabayobya akoresheje kohereza abamarayika be 
ngo bavuge nk’intumwa, kandi bagaragaze ko bavuguruza ibyo banditse babibwirijwe 
n’Umwuka Wera igihe bari bakiri ku isi. Abo bamarayika b’abanyabinyoma batuma 
bigaragaza nk’intumwa zangiza zikagoreka inyigisho zazo ubwazo kandi zikavuga ko izo 
nyigisho zavangiwe zitakiri umwimerere. Mu gukora batyo, Satani ashimishwa no kuroha 
abiyitaga Abakristo n’isi yose mu gushidikanya ku Ijambo ry’Imana. Kuba igitabo kizira 
inenge (Bibiliya) kirwanya inzira za Satani kandi kikagwabiza imigambi ye; bituma Satani 
atera gushidikanya ko Bibiliya ikomoka ku Mana. Ni cyo gituma ahagurutsa Tomasi Paine 
utarubahaga Imana, akamugaragaza nk’aho igihe yapfaga yajyanywe mu ijuru, none ubu 
akaba yifatanyije n’intumwa zizira inenge yangaga urunuka akiri ku isi, bakaba bafatanyije 
umurimo wo kwigisha abari ku isi. jlZ 204.1} 

Satani aha buri wese mu bamarayika be umurimo agomba gukora. Bose abategeka kuba 
incakura n’indyarya. Yahaye bamwe muri abo bamarayika amabwiriza yo gukora 
nk’intumwa no kuvuga mu cyimbo cyazo, naho abandi bakajya mu mwanya w’abatizera 
Imana n’abagome bapfiiye batuka Imana, ariko ubu bakaba bagaragara nk’abubahamana. 
Nta tandukaniro rishyirwa hagati y’intumwa zizira inenge na ba ruharwa batizera. Bose 
bigishaga ibintu bimwe. Kuri Satani, uwo yavugisha uwo ari we wese ntacyo bimutwaye 
igihe gusa umugambi we ugerwaho. Thomas Paine akiriho yari isanga n’ingoyi na Satani, 
akamufasha mu murimo we, kandi ubu byoroheye Satani cyane kumenya amagambo 
n’inyandiko y’umuntu wamukoreye abikuye ku mutima kandi agasohoza imigambi ye neza. 
Byinshi mu byo Paine yandikaga byakomokaga kuri Satani, kandi ubu biramworoheye 
cyane gukoresha abamarayika be maze agatera abantu amarangamutima kandi agatuma 
bigaragara ko biturutse kuri Tomasi Paine. Uwo ni wo mugambi wa Satani usumba indi 
yose. Inyigisho zigaragara nk’iziturutse ku ntumwa, abera (intungane) ndetse n’ab’inkozi 
z’ibibi bapfiiye, zose zikomoka ku bubasha bwa Satani bukomeye. {IZ 204.2} 

Kuba Satani avuga ko uwo yakundaga byimazeyo, kandi akaba yarangaga Imana bitavugwa, 
ubu ari kumwe n’intumwa zera z’Imana n’abamarayika bayo mu ikuzo, ibyo byagombye 
kuba bihagije ngo bikureho icyari gikingirije intekerezo z’abantu maze batahure imirimo 
y’umwijima kandi y’amayobera Satani akora. Satani abwira abatuye isi n’abatizera yeruye 
ati: “Ntacyo bitwaye uko waba inkozi y’ibibi kose, waba wizera Imana cyangwa ntuyizere 
cyangwa se waba wizera Bibiliya cyangwa ntuyizere, ibereho uko ushaka, kuko ijuru ari 

iryawe; kuko niba abantu bose bazi ko Tomasi Paine ari mu ijuru, kandi akaba afite 
icyubahiro, nabo bazajyayo ntakabuza.” Ibi bigaragarira cyane buri wese ushaka kubibona. 
Satani akoresheje abantu bameze nka Tomasi Paine, ubu ari gukora ibyo yagiye agerageza 
gukora kuva yacumura. Binyuze mu mbaraga ze n’ibitangaza bye biyobwa, ari gusenya 
urufatiro rw’ibyiringiro bya Gikristo kandi akigizayo umucyo ugomba kumurika mu nzira 
iflinganye igana mu ijuru. Atera abatuye isi kwizera ko Bibiliya itahumetswe n’Imana, ko 
ntacyo irusha ibitabo by’amateka, nyamara kandi afite ikindi kintu kigomba kuyisimbura ari 
cyo: kwigaragaza kw’imyuka. {IZ 204.3} 

Uyu ni umuyoboro Satani yigaruriye kandi yitegekera ndetse ashobora gutera abatuye isi 
kwizera ibyo ashaka. Igitabo cyari kumucira urubanza we n’abayoboke be agihisha mu 
mwijima, aho ashaka ko kiba. Atuma Umucunguzi w’isi afatwa nk’umuntu usanzwe; kandi 
nk’uko abasirikari b’Ababaroma bari barinze igituro cya Yesu bakwije inkuru z’ibinyoma 
bari batekerewe n’abatambyi bakuru n’abatware, ni ko n’abatindi bayobejwe b’abayoboke 
b’iyo myuka iyobya basubiramo kandi bakagerageza kwerekana ko nta gitangaje kiri mu 
ivuka ry’Umukiza, umpfli rwe ndetse n’izuka rye. lyo bamaze guherereza Yesu inyuma, 
bireherezaho intekerezo z’abatuye isi, bakazerekeza no ku bitanganza n’imirimo byabo 
biyobya bavuga ko birenze kure by’ihabya imirimo ya Kristo. Uko ni ko abatuye isi yose 
bagwa mu mutego kandi bakibwira ko bari mu mutekano, ntibabashe gutahura uko uko 
bashutswe bikomeye kugeza igihe ibyago birindwi by’impemka bizasukirwa. lyo Satani 
abona umugambi we ugerwaho neza kandi isi yose igafatwa mu mutego, araseka cyane. jlZ 
205.1} 

Gukunda no kurarikira ubutunzi 

Nabonye ko Satani yategetse abamarayika gutega imitego yabo cyane cyane abari bategereje 
kugamka kwa Kristo kandi bagakurikiza amategeko yose y’Imana. Satani yabwiye 
abamarayika be ko amatorero asinziriye. Satani yajyaga gukaza umurego, akongera 
n’ibitangaza by’ibinyoma bye bityo bigatuma abasha kubaherana. Yaravuze ati: “Ariko 
agatsiko k’abubahiriza Isabato twanga; kuko bakora ubudatuza baturwanya, ndetse 
bakadutwara abayoboke bacu kugira ngo bakurikize amategeko y’Imana kandi tuyanga. 
Nimugende mutere abatunze amasambu n’amafaranga gusindishwa no guhangayika. 
Nimushobora kubatera gushyira umkundo rwabo kuri ibyo bintu, tuzaba tubifitiye. 
Bazashobora guhamya ibibanezeza. Nimutume gusa bita cyane ku mafaranga kumta ku 
kwita ku kogera kw’ingoma ya Kristo cyangwa kwamamara k’ukuri twanga. Mushyire 
imbere yabo iby’isi mu buryo bubareshya cyane, kugira ngo babikunde kandi babiramye 
nk’ibigirwamana. Tugomba gukomereza mu mhande rwacu ubutunzi bwose dushobora 
kwitegekera. Uko abayoboke ba Kristo bazegurira ubutunzi bumseho mu murimo we, ni ko 

bazanamshaho gusenya ubwami bwacu badutwara abayoboke bacu. Uko bategura 
amateraniro ahantu hanyuranye, ni ko badushyira mu kaga. Ni yo mpamvu mukwiriye kuba 
maso. Niba bishoboka, muteze umuvumngano n’umjijo. Musenye umkundo bakundana 
hagati muri bo. Muce intege kandi mukure imitima abagabura babo kuko tubanga. Mushyire 
inzitwazo zumvikana zose imbere y’abafite ubutunzi kugira ngo babugundire. 
Nimubishobora, mutegeke ikijyanye n’amafaranga cyose maze bitume abagabura babo 
bagira kurarikira no guhangayika. Ibi bizaca intege umurava n’ishyaka byabo. Murwane uko 
mushoboye kose. Mutume kwifliza no gukunda ubutunzi bw’isi biba ari byo biyobora imico 
yabo. Igihe cyose bazaba bayoborwa n’iyi mico, agakiza n’ubuntu bizagwabira. 
Mubagoteshe ibireshya amaso by’ubwoko bwose, nta kabuza bazaba abacu. Ntibazaba 
abacu gusa, ahubwo na bwa buryo twanga umnuka bari kuzakoresha bakayobora abandi mu 
ijuru buzaburiramo. Nihagira abagerageza gutanga, muzabateze ubugugu kugira ngo 
batange baguna.” {IZ 205.2} 

Nabonye Satani asohoza imigambi ye neza. Igihe abagaragu b’Imana bateguraga 
amateraniro, Satani n’abamarayika be babaga bahari kugira ngo babere inkomyi uwo 
murimo. Akomeza gushyira ibitekerezo bitandukanye mu ntekerezo z’ubwoko bw’Imana. 
Yerekeza bamwe mu nzira imwe naho abandi akaberekeza mu yindi, agahora yuririra ku 
mico mibi yose irangwa mu bizera, agakangura kandi agahagumtsa irari n’imba rya kamere 
yabo. lyo Satani abonye imitima yabo irimo kwikanyiza no kurarikira, arabasanga akabajya 
imhande, maze agakoresha imbaraga ze zose kugira ngo abarohe mu gushayisha mu byaha 
bikunda kubibasira. Ubuntu bw’Imana n’umucyo w’ukuri bishobora gukuraho kurarikira no 
kwikanyiza byabo by’akanya gato, ariko iyo batanesheje bumndu, iyo batari munsi 
y’imbaraga ikiza, Satani arabinjirana maze agasigingiza ihame ryose ryiza n’ubugwaneza, 
bityo bagatekereza ko basabwa ibintu byinshi cyane. Bacogora gukora neza kandi 
bakibagirwa igitambo gikomeye Yesu yatanze kugira ngo abacungure bave mu butware bwa 
Satani no mu buhanya bwo kubura ibyiringiro. jlZ 206.1} 

Satani yuririye ku kurarikira no kwikanyiza bya Yuda maze amutera kwinuba ubwo Mariya 
yasukaga amavuta y’igiciro cyinshi ku birenge bya Yesu. Yuda yabonye ibyo ari ukwaya 
gukabije maze avuga ko ayo mavuta yagombaga kugurishwa maze ibiguzi byayo 
bigafashishwa abakene. Ntiyari yitaye ku bakene, ahubwo yafashe ko iryo turo rivuye ku 
mutima rituwe Yesu ari ukwaya. Agaciro Yuda yahaye Umwami we kabaye ako 
kumugurisha ibice bike cyane by’ifeza. Kandi nabonye ko mu bavuga ko bategereje 
kugamka k’Umwami wabo harimo bamwe bameze nka Yuda. Satani yigamriye imibereho 
yabo, nyamara ntibabizi. Imana ntishobora kwemera na gato kurarikira kose cyangwa 
ukwikunda, ndetse yanga amasengesho no kwinginga kw’abakomeza kugundira izo ngeso 
mibi. Kuko Satani abona ko igihe cye ari kigufi, atera abantu kurushaho kwikunda no 


[ 198 ] 



kurarikira, maze noneho agashimishwa no kubabona bihugiyeho, bagira ubwiko, ari 
ababagito kandi bikunda. lyaba amaso y’abameze batyo yahumukaga, bajyaga kubona 
Satani abyina intsinzi y’irimbukiro, abishima hejuru kandi aseka ubupfapfa bw’abemera 
ibyongorero bye maze bakagwa mu mitego ye. {IZ 206.2} 

Satani n’abamarayika be bandika ibikorwa byose by’ubugugu no kwikunda kose by’abo 
bantu maze akabyereka Yesu n’abamarayika be bera, bityo akavuga abannyega ati: “Ngaba 
abayoboke ba Kristo! Bari kwitegura kuzajyanwa mu ijuru!” Satani agereranya imyitwarire 
yabo n’amagambo yo mu Byanditswe Byera acyaha iyo myitwarire mu buryo bweruye maze 
akannyega abamarayika b’Imana avuga ati: “Aba bakurikiye Kristo n’Ijambo rye! Aba ni 
imbuto z’igitambo cya Kristo n’incungu ye!” Abamarayika bava aho bazinutswe. Imana 
ishaka ko ubwoko bwayo bukomeza gukora budacogora; kandi igihe bucogoye gukora neza, 
Imana nayo iraburambirwa. Nabonye ko Imana ibabazwa cyane no kwigaragaza guto cyane 
ko kwikunda kw’abavuga ko ari ubwoko bwayo, kandi ari bo Kristo atigeze yanga gutangira 
ubugingo bwe bw’igiciro cyinshi. Umuntu wese wikanyiza kandi urarikira azagwa asigare 
ku nzira. Nk’uko Yuda wagurishije Umwami we yabigenje, amahame meza n’ubutungane 
n’ubugwaneza bazabigurana indamu nke y’iby’isi. Abameze batyo bose bazashungurwa 
bave mu bwoko bw’Imana. Abashaka ijuru bose bagomba kuba bashyigikira amahame 
y’ijuru bakoresheje imbaraga zose bafite. Aho kugira ngo bacogozwe no kwikunda no 
kwikanyiza, imitima yabo ikwiriye gusabwa n’ubugwaneza. Akanya kose kabonetse 
gakwiriye gukoreshwa mu kugirirana neza maze muri ubwo buryo bakaba bimakaza 
amahame y’ijuru. Neretswe ko Yesu ari we cyitegererezo gitunganye. Imibereho ye 
ntiyarangwagamo kwishakira inyungu ze bwite, ahubwo yarangwaga n’ubugwaneza kuri 
bose. jlZ 207.1} 

Ishungura 

Nabonye bamwe bafite ukwizera gushikamye kandi bataka baniha, binginga Imana. Mu 
maso habo hasaga n’ahatentebutse kandi hagaragaza agahinda gakomeye katurukaga ku 
ntambara bari bafite mu mutima. Mu maso habo harangwaga gushikama no kumaramaza; 
kandi ibitonyanga binini by’ibyuya byatembaga biva mu ruhanga rwabo. Noneho, mu maso 
habo harabagiranaga ibimenyetso byerekana ko bemewe n’Imana, maze noneho ya ndoro 
irimo kumaramaza no gushikama ikongera kubagaragaraho. jlZ 207.2} 

Abadayimoni barabazengurutse, babagotesha umwijima kugira ngo bababuze kureba Yesu, 
maze amaso bayahange umwijima wari ubagose, bityo bitume bareka kwiringira Imana 
kandi bayivovotere. Umutekano wabo rukumbi wari ushingiye ku gukomeza gutumbira mu 
ijuru. Abamarayika b’Imana bahawe inshingano zo kwita ku bwoko bwayo, kandi ubwo 
umwuka uhumanya uturutse ku badayimoni watumurirwaga kuri abo bari batumbiye mu 

ijum, abamarayika b’Imana nabo bakomezaga kuzunguriza amababa yabo hejum y’abo 
bantu kugira ngo bimkane wa mwijima w’ieuraburindi. {IZ 207.3} 

Ubwo ba bandi basengaga bakomezaga gutakamba babikuye ku mutima, incuro nyinshi 
imirasire y’umucyo utumtse kuri Yesu warabamurikiraga, kugira ngo ukomeze imitima 
yabo kandi umurikire mu maso habo. Nabonye ko hari bamwe batigeze bagira umhare muri 
uyu murimo wo kurira no gutakamba. Bari bigize ba ntibindeba kandi ntacyo bitayeho. 
Ntibakumiraga umwijima wari ubagose, maze noneho ubabudikaho umeze nk’igicu cya 
mkokoma. Abamarayika b’Imana bavuye aho abo bari bari maze bajya gufasha abari 
bamaramaje basenga. Nabonye abamarayika b’Imana bihutira kujya gufasha abarwanishaga 
imbaraga zabo zose bakirana n’abadayimoni kandi bagerageza kwirwanaho batabaza Imana 
bafite kwihangana. Ariko abamarayika b’Imana basize abataragize icyo bakora na gito ngo 
birwaneho, maze sinongera kubabona. jlZ 208.1} 

Nabajije ubusobanuro bw’ishungura nari nabonye maze nerekwa ko ryatewe n’ubuhamya 
budakebakeba butumka ku nama Umuhamya Nyakuri yahaye Abanyalawodokiya. Ubu 
buhamya buzagira icyo buhindura ku mutima w’uzabwakira, kandi buzamutera kwerereza 
ukuri no kugushyira ku mugaragaro. Bamwe ntibazatanga ubu buhamya bwahuranyije. 
Bazahagumkira kuburwanya, kandi iki ni cyo kizatera ishungura mu bwoko bw’Imana. {IZ 
208.2} 

Nabonye ko ubuhamya bw’Umuhamya Nyakuri bwumviwe igice. Ubuhamya bukomeye 
cyane amaherezo y’itorero ashingiyeho bwahawe agaciro gake, niba butarirengagijwe 
bwose uko bwakabaye. Ubu buhamya bugomba gutera kwihana kwimbitse. Abazabwakira 
bose bataryarya bazabwumvira kandi buzabatunganya. {IZ 208.3} 

Marayika yaravuze ati: “Tega amatwi!” Bidatinze numvise ijwi rimeze nk’iry’ibyuma bya 
muzika byose byarangumraga mu njyana itunganye kandi inogeye amatwi. lyo njyana 
yamtaga kure izo nigeze kumva zose, yasaga n’iyuzuye imbabazi n’impuhwe, ndetse 
n’ibyishimo bizahura kandi bizira amakemwa. lyo njyana yansabye umubiri wose. Marayika 
yarambwiye ati: “Reba!” Noneho amaso yanjye yerekeye ku itsinda nigeze kubona 
ry’abantu bari bashunguwe bikomeye. Neretswe ba bandi nari nabonye mbere bariraga 
kandi basenganaga intimba mu mutima. Itsinda ry’abamarayika barinzi babakikije ryari 
ryikubye kabiri, kandi bari bambaye intwaro kuva ku mutwe kugeza ku birenge. Bagendaga 
kuri gahunda itunganye nk’umutwe w’abasirikari. Mu maso habo hagaragaraga intambara 
ikomeye bihanganiye ndetse n’umgamba mkaze banyuzemo. Ariko kandi mu maso habo 
hari hasanzwe hagaragara intimba ikomeye iri mu mitima yabo noneho harabagiranaga 
umucyo n’ikuzo ry’ijum. Bari babonye intsinzi maze ibatera gushima babikuye ku mutima 
kandi bafite ibyishimo bizira amakemwa. {IZ 208.4} 

Umubare w’abari bagize iri tsinda wari wagabanutse. Bamwe bari bagosowe maze basigara 
ku nzira. Abari ba ntibindeba kandi bataragiraga icyo bitaho, ba bandi batigeze bifatanya 
n’ababonaga ko intsinzi n’agakiza ari iby’igiciro cyinshi bagakomeza kwinginga kandi 
batakamba kubwa byo, bene abo ntibigeze babibona, ahubwo basigaye mu mwijima maze 
imyanya yabo ihita igibwamo n’abandi bakiriye ukuri bakaza mu itsinda. Abadayimoni 
bakomeje kubibasira nyamara ntibabashaga kubatsinda. {IZ 208.5} 

Numvise ba bandi bari bambaye intwaro bavugana ukuri imbaraga ikomeye. Uko kuri 
kwagize ingaruka zitangaje. Benshi bari baragizwe imbohe; abagore bamwe bari 
baraboshywe n’abagabo babo; abana bamwe ari imbohe z’ababyeyi babo. Indahemuka zari 
zarabujijwe kumva ukuri noneho zakwakiranye ubwuzu bwinshi. Gutinya abo mu miryango 
yabo kose kwari kwashize, ahubwo ukuri konyine ni ko barutishaga byose. Bari baramaze 
igihe kirekire bafite inzara n’inyota byo kumenya ukuri; kandi baragukundaga cyane ndetse 
kukanababera ukw’igiciro cyinshi kuruta ubugingo bwabo. Nabajije icyateye izo mpinduka 
zikomeye. Marayika yaransubije ati: “Ni imvura y’itumba, ihembura riturutse ku Mana, ijwi 
rirenga rya marayika wa gatatu.” (IZ 209.1} 

Aba batoranyijwe bari bafite imbaraga ikomeye. Marayika yarambwiye ati: “Ubura amaso 
urebe!” Amaso yanjye yerekeye ku nkozi z’ibibi cyangwa abatizera. Bose bakubitaga hirya 
no hino. Umurava n’imbaraga ubwoko bw’Imana bwari bufite byabateye guhaguruka kandi 
birabarakaza cyane. Urujijo rwari rukwiriye ahantu hose. Nabonye hafatwa ingamba zo 
kurwanya itsinda ry’abari bafite umucyo n’imbaraga by’Imana. Umwijima w’icuraburindi 
warabagose; ariko bakomeje gushikama, bemewe n’Imana kandi bayiringiye. Nabonye 
bamanjiriwe; hanyuma numva batakambira Imana bakomeje. Batakaga ku manywa na 
n’ijoro bagira bati: “Ubushake bwawe bube ari bwo buba Mana! Niba bihesha ikuzo izina 
ryawe, cira icyanzu ubwoko bwawe! Turokore udukize abapagani batugose. Bagambiriye 
kutwica, ariko ukuboko kwawe kubasha kudukiza.” Ayo ni yo magambo nshobora kwibuka. 
Bose basaga nk’aho bagaragaza ko badakwiriye kandi bagaragaje ko biyeguriye rwose 
ubushake bw’Imana. Nyamara nk’uko Yakobo yabigenje, buri wese muri bo, nta 
tandukaniro, yaratakambaga kandi agakirana ashaka kurokorwa. jlZ 209.2} 

Nyuma gato y’uko batangiye gutakamba, abamarayika bagize impuhwe maze bashaka kujya 
kubatabara, ariko umumarayika muremure cyane wabayoboraga arababuza. Yarababwiye 
ati: “Ubushake bw’Imana ntiburasohora. Bagomba kunywa ku gikombe. Bagomba 
kubatizwa umubatizo.” {IZ 209.3} 

Bidatinze numva ijwi ry’Imana, maze ritigisa isi n’ijuru. Habaho umutingito ukomeye 
cyane. Inyubako hirya no hino zirariduka. Hanyuma numva urusaku rw’abaririmba intsinzi, 
rurangira kandi rumeze nk’indirimbo inogeye amatwi. Nitegereje rya tsinda ry’abantu 

bahoze bafite umubabaro ukomeye kandi ari imbohe. Ububata barimo bwari bwakuweho. 
Umueyo urabagirana wabamurikagaho. Mbega ubwiza bari bafite noneho! Ibimenyetso 
byose byo guhagarika umutima no kuremererwa byari byashize, kandi ubuzima buzira 
umuze n’igikundiro ni byo byagaragaraga mu maso ha buri wese. Ababisha babo, ari bo 
bapagani bari babakikije, bari barambaraye hasi nk’intumbi; ntibashoboraga kwihanganira 
umucyo warasiraga abera bacunguwe. Uyu mucyo n’ikuzo byabagumyeho kugeza igihe 
Yesu yatungukiye ku bicu byo mu ijuru, maze ba bandi b’indahemuka banyuze mu 
bigeragezo baherako bahindurwa mu kanya gato, mbese mu kanya nk’ako guhumbya, 
ubwiza n’ikuzo bigenda birushaho kwiyongera kuri bo. Maze ibituro birakingurwa, abera 
bari babirimo babivamo bambitswe kudapfa, barangurura bavuga bati: “Urupfu n’ikuzimu 
biratsinzwe”; maze hamwe n’abera bari bakiriho bazamurirwa gusanganira Umwami wabo 
mu kirere, ari nako abambaye kudapfa bose baririmbaga indirimbo nziza z’ikuzo no 
gutsinda. {IZ 209.4} 

Ibyaha bya Babuloni 

Nabonye ko uhereye igihe marayika wa kabiri yamamazaga ubutumwa bwo kugwa 
kw’amatorero, ni ho ayo matorero yakomeje kurushaho kwangirika. Ayo matorero afite 
izina ry’uko ari abayoboke ba Kristo, nyamara ntibishoboka ko wayatandukanya n’isi. 
Abashumba bayo (abagabura) bakura ibyo bigisha mu Ijambo ry’Imana, ariko bakabwiriza 
ibiryoheye amatwi. Ibi rero umutima wa kamere ntubirwanya. Umwuka n’imbaraga 
by’ukuri ndetse n’agakiza ka Kristo ni byo byonyine umutima wa kamere wanga urunuka. 
Muri ivugabutumwa ryabaye gikwira, nta kintu na kimwe kirimo cyabyutsa umujinya wa 
Satani, ngo gitere umunyabyaha guhinda umushyitsi, cyangwa ngo gitere umutimanama 
kuzirikana ukuri guteye ubwoba k’urubanza rwenda kubaho. Muri rusange abantu b’inkozi 
z’ibibi bashimishwa no kugaragaza ko ari intungane nyamara badafite kubaha Imana 
nyakuri, ni yo mpamvu bazafasha kandi bagashyigikira idini nk’iryo. {IZ 210.1} 

Marayika yaravuze ati: “Uretse intwaro zose zo gukiranuka, nta kindi cyashoboza umuntu 
kunesha ubutware bw’umwijima kandi ngo kimubashishe gukomeza kubutsinda. Satani 
yigaruriye rwose amatorero uko yakabaye. Amagambo n’ibikorwa by’abantu ni byo 
bitindwaho mu cyimbo cy’ukuri kumvikana kandi kwahuranyije ko mu Ijambo ry’Imana. 
Umwuka n’ubucuti by’isi ni umwanzi w’Imana. Ukuri nk’uko kuri muri Yesu, mu koroha 
kwako n’imbaraga zako, iyo kuvuzwe ngo kurwanye umwuka w’isi, muri ako kanya 
kubyutsa umwuka w’akarengane. Abantu benshi cyane mu bavuga ko ari Abakristo 
ntibaramenya Imana. Umutima wa kamere ntiwigeze uhinduka, kandi intekerezo za kamere 
zikomeza kuba umwanzi w’Imana. Nubwo bitirirwa irindi zina, ni abakozi ba Satani 
b’indahemuka.” {IZ 210.2} 

Nabonye ko uhereye igihe Yesu yavaga ahera ho mu buturo bwo mu ijuru akinjira ahera 
eyane, amatorero yagiye yuzuramo ibizira by’amoko yose kandi byangwa. Nabonye 
igicumuro gikomeye n’ikibi mu matorero; nyamara abayarimo bakavuga ko ari Abakristo. 
Imyizerere yabo, amasengesho yabo, ndetse no kwinginga kwabo ni ikizira mu maso 
y’Imana. Marayika yaravuze ati: “Imana ntizigera yegera aho bateranira. Kwikanyiza, 
ubujura n’uburiganya bikorwa nabo nta mutima ubahana. Kandi hejuru y’ibyo bibi byose, 
barenzaho umwambaro w’iby’idini.” Neretswe ubwibone bw’amatorero. Imana ntiri mu 
ntekerezo zabo, intekerezo zabo za kamere ni bo zihugiraho; barimbisha imitindi y’imibiri 
yabo ipfa maze barangiza bakireba, bakumva banyuzwe kandi banezerewe. lyo Yesu 
n’abamarayika babarebye bararakara. Marayika yaravuze ati: “Ibyaha byabo n’ubwibone 
bwabo byageze mu ijuru. Umugabane wabo urateguwe. Ubutabera n’urubanza byasinziriye 
igihe kirekire, ariko bidatinze bigiye guhaguruka. Uwiteka aravuga ati: ‘Guhora ni 
ukwanjye, nzabitura ibihwanye n’ibyo bakoze.’” Gukangaranya guteye ubwoba kwa 
marayika wa gatatu kugomba gusohora, kandi inkozi z’ibibi zose zikanywa ku gacuma 
k’umujinya w’Imana. Ingabo z’abamarayika babi batabarika zakwirakwijwe ku isi yose 
kandi zizimagiza amatorero. Abo bakozi ba Satani bareba amadini n’amatorero bakishima 
cyane kuko umwenda w’idini utwikiriye ubugome n’ibicumuro bikomeye. {IZ 210.3} 

Ijuru ryose ryitegerezanya abantu ipflinwe. Umuntu: ‘ikiremwa cy’Imana,’ yateshejwe 
agaciro na bagenzi be bamugeza ku rwego rwo hasi cyane maze bamushyira ku rwego 
rw’inyamaswa. Abavuga ko ari abayoboke b’Umukiza wuje urukundo, wa wundi wabonaga 
akaga umuntu arimo maze akamugirira impuhwe, birundurira n’umutima wose muri iki 
cyaha gikomeye cyane kandi kibabaje, maze bagacuruza inkoreragahato (abacakara) 
n’ubugingo bw’abantu. Abantu bakurwa ahantu hamwe baniha bakajyanwa ahandi, 
bakagurwa kandi bakagurishwa. Ibyo byose abamarayika b’Imana barabyandika, kandi 
byanditswe mu gitabo. Amarira y’abagore n’abagabo, ababyeyi n’abana, abahungu 
n’abakobwa b’intungane bose bahinduwe imbohe, yose akusanyirizwa mu ijuru. Imana 
izaba iretse kurekura uburakari bwayo ariko by’igihe gito. Uburakari bwayo bukongerejwe 
igihugu, ariko cyane cyane bukongerejwe amadini n’amatorero yashyigikiye ubwo bucuruzi 
bubi bikabije ndetse ubwayo akaba yaranabugizemo uruhare. Uko kurenganya, iryo 
kandamiza, n’iyo mibabaro birebanwa kutabyitaho nta n’impuhwe na benshi bavuga ko ari 
abayoboke ba Yesu wiyoroshya kandi w’umugwaneza. Kandi benshi muri bo bashobora 
ubwabo gutera umuntu iyi miniho yose itavugwa bakumva banyuzwe, nyamara kandi 
bagahangara kuramya Imana. Uko ni ugukobana bihandagaje. Satani ashimishwa na byo 
cyane maze akabigereka kuri Yesu n’abamarayika be yishongora ko atsinze ati: “Ngabo 
abayoboke ba Kristo da! ” {IZ 211.1} 

Abo bavuga ko ari Abakristo basomye iby’imibabaro y’abishwe bazira ukwizera Imana 
kwabo, maze amarira agatemba ku matama yabo. Bibazaga niba abantu barashoboraga 
kwinangira batyo bakageza aho bakorera ubugome nk’ubwo abantu bagenzi babo. Nyamara 
abatekereza kandi bakavuga batyo nabo bagira abantu inkoreragahato zabo. Si ibyo gusa; 
bica amategeko agenga ibyaremwe maze bagakandamiza bagenzi babo mu buryo bwuzuye 
ubugome bukabije. Bashobora kwica urubozo ikiremwamuntu bakoreheje ubugome 
bukabije nk’ubwo ubupapa n’abapagani bagiriye abayoboke ba Kristo. Marayika yaravuze 
ati: “Ku munsi w’irangizarubanza rw’Imana, ibyo ubupapa n’abapagani bakoze bizaba ari 
ibyo byakwihanganirwa kuruta iby’abo bantu.” Gutaka kw’abakandamizwa kwageze mu 
ijuru, kandi abamarayika bahagarara bumiwe kubwo kureba imibabaro itavugwa kandi 
ibabaje umuntu waremwe mu ishusho y’Imana ateza mugenzi we. Marayika yaravuze ati: 
“Amazina y’abakandamiza abandi yandikishijwe amaraso, ashushanyijwemo imibyimba, 
kandi arengewe n’amarira menshi atewe n’imibabaro itavugwa. Uburakari bw’Imana 
ntibuzahagarara itaranywesha iki gihugu ku gikombe cy’umujinya wayo, kugera ubwo 
kigikonoje, ari cyo gihe Babuloni iziturwa ibikubye kabiri ibyo yakoze. ‘Muwiture 
ibihwanye n’ibyo wabagiriye, kandi muwusagirizeho kabiri ibikwiriye ibyo wakoze. Mu 
gikombe wafunguragamo, muwufunguriremo kabiri.’” Ibyahishuwe 18:6. {IZ 211.2} 

Nabonye ko uwari utunze inkoreragahato 71 atazagira icyo asubiza kubw’ubugingo 
bw’inkoreragahato yakomeje guheza mu bujiji; kandi ibyaha by’inkoreragahato 
bizagerekwa ku mutwe wa shebuja. Imana ntishobora kujyana mu ijuru inkoreragahato 
yahejejwe mu bujiji no guheneberezwa, kandi itagize icyo izi cyerekeye Imana cyangwa 
Bibiliya ibitewe gusa no gutinya gukubitwa na shebuja ndetse no kuba mu rwego rwo hasi 
cyane kurusha inyamaswa. Ahubwo Imana ikorera iyo nkoreragahato ikintu gihebuje ibindi 
Imana yuje ibambe ishobora gukora. Yemera gufata iyo nkoreragahato nk’itarigeze ibaho, 
naho shebuja we agomba kubabazwa n’ibyago birindwi biheruka maze akazazuka mu 
muzuko wa kabiri kandi akazababazwa n’urupfu rwa kabiri ruteye ubwoba cyane. Ubwo ni 
bwo ubutabera bw’Imana buzaba bwubahirijwe. {IZ 212.1} 

Ijwi rirenga 

Nabonye abamarayika bakubita hirya no hino mu ijuru, bakamanuka baza ku isi maze 
bakongera bakazamuka basubira mu ijuru, bitegura ikintu gikomeye cyari kigiye kuba. Nuko 
mbona undi mumarayika ukomeye cyane wari woherejwe ngo amanuke ajye ku isi kugira 
ngo yunge ijwi rye mu rya marayika wa gatatu, kandi ahe ububasha n’imbaraga ubutumwa 
bwe. Uwo mumarayika yahawe ububasha bukomeye n’ikuzo ryinshi, kandi igihe 
yamanukaga, isi yamurikiwe n’ikuzo rye. Igihe uyu mumarayika yavugaga n’ijwi rirenga 
ati: “Iraguye! Iraguye, Babuloni ikomeye! Ihindutse icumbi ry’abadayimoni, aharindirwa 

imyuka mibi yose n’ibisiga byose bihumanye kandi byangwa,” umucyo wari umugose 
wasakaye ahantu hose. Ubutumwa bwo kugwa kwa Babuloni, nk’uko bwavuzwe na 
marayika wa kabiri, bwasubiwemo kandi hiyongeraho kuvugwa kw’ibibi byagiye byinjira 
mu matorero guhera mu mwaka wa 1884. Umurimo w’uyu mumarayika uza mu gihe 
gikwiriye uje kunganira umurimo ukomeye kandi uheruka w’ubutumwa bwa marayika wa 
gatatu ubwo kwamamazwa kwabo guhinduka ijwi rirenga. Muri ubwo buryo, ubwoko 
bw’Imana bwiteguye guhagarara bushikamye mu gihe cy’igeragezwa bwari bugiye guhura 
nacyo bidatinze. Nabonye umucyo ukomeye uza ku bwoko bw’Imana maze bushyira hamwe 
kugira ngo bwamamaze ubutumwa bwa marayika wa gatatu nta bwoba bufite. {IZ 212.2} 

Abamarayika boherejwe n’ijuru ngo bajye gufasha wa mumarayika ukomeye, maze numva 
amajwi yasaga n’ayumvikanira ahantu hose avuga ati: “Bwoko bwanjye, nimuwusohokemo, 
kugira ngo mwe gufatanya n’ibyaha byawo, mwe guhabwa no ku byago byawo. Kuko 
ibyaha byawo byarundanyijwe bikagera mu ijuru, kandi Imana yibutse gukiranirwa 
kwawo.” (Ibyahishuwe 18:5). Ububutumwa bwabaye inyongera ishyizwe ku butumwabwa 
marayika wa gatatu, bubwiyungaho ari urusaku rwa mu gicuku rwari rufatanye n’ubutumwa 
bwa marayika wa kabiri mu mwaka wa 1844. Ikuzo ry’Imana ryari riri ku bihanganye, ari 
bo bera bari bategereje, maze batanga umuburo uheruka ukomeye bashize amanga, 
bamamaza ubutumwa bwo kugwa kwa Babuloni kandi bahamagarira ubwoko bw’Imana 
gusohoka muri Babuloni kugira ngo bubashe kurokoka akaga gateye ubwoba izagira. jlZ 
213.1} 

Umucyo warasiye abo bari bategereje winjiye ahantu hose, maze abantu bari bari mu 
matorero badafite umucyo na mba, ndetse bakaba batarigeze bumva cyangwa ngo bange 
ubutumwa bw’abamarayika batatu, bumviye iryo rarika maze bava muri ayo matorero 
yaguye. Abantu benshi bari barageze igihe cyo kuba babazwa icyo bakoze uhereye igihe 
ubwo butumwa bwari bwaravugiwe, umucyo warabamurikiraga, ndetse bari bafite 
amahirwe yo kwihitiramo ubugingo cyangwa urupfu. Bamwe bahisemo ubugingo maze 
bemera guhagararana n’abari bategereje Umwami wabo kandi bakurikiza amategeko ye 
yose. jlZ 213.2} 

Ubutumwa bwa gatatu bwagombaga gukora umurimo wabwo; kandi abantu bose 
bagombaga kubugeragereshwa, kandi ab’agaciro kenshi bagombaga guhamagarirwa 
gusohoka mu matorero. Uko imbaraga ikomeye yakoreshaga indahemuka, ni ko nako 
ukwigaragaza kw’imbaraga y’Imana kwateraga ubwoba kandi kugakumira abo mu 
miryango yabo n’incuti zabo batizeraga kugira ngo badahangara cyangwa ngo bagire 
ubushobozi bwo kubangamira abumvaga Mwuka w’Imana akorera muri bo. Irarika riheruka 
ryagejejwe no ku nkoreragahato z’insuzugurwa, kandi ab’intungane muri zo bateye hejuru 
baririmba indirimbo z’ibyishimo bitavugwa bitewe n’uko bari barangamiye kubaturwa. Ba 

shebuja ntibashoboraga kubacecekesha kuko ubwoba no gutangara byatumye bamanjirwa. 
Ibitangaza bikomeye byarakozwe, abarwayi barakizwa, kandi ibimenyetso n’ibitangaza 
bigakurikira abizera. Imana yari mu murimo, kandi abera bose bakurikizaga ibyo 
umutimanama wabo ubemeza badatinya ingaruka z’ibyababaho, ndetse bakifatanya 
n’abakurikizaga amategeko y’Imana yose. Bamamaje hose ubutumwa bwa marayika wa 
gatatu bafite imbaraga. Nabonye ko ubu butumwa buzasozanywa ububasha n’imbaraga 
biruta kure urusaku rwa mu gicuku. {IZ 213.3} 

Abagaragu b’Imana, bari bambitswe imbaraga iturutse mu ijuru, bafite mu maso 
harabagirana ukwera, bagiye kwamamaza ubutumwa buturutse mu ijuru. Abantu benshi bari 
batataniye mu madini n’amatorero atandukanye bitabye iryo rarika, kandi abera bakuwe mu 
matorero yari agiye kurimbuka nk’uko Loti yasohowe i Sodomu mbere y’uko irimbuka. {IZ 
214.1} 

Ubwoko bw’Imana bwari bukomejwe n’ikuzo ritangaje ryaburangwagaho ari ryinshi cyane, 
bwateguriwe kwihanganira isaha yo kugeragezwa. Impande zose nahumvise amajwi 
atabarika y’abavugaga bati: “Aho ni ho kwihangana kw’abera kuri, bitondera amategeko 
y’Imana bakagira kwizera nk’ukwa Yesu.” {IZ 214.2} 

Ubutumwa bwa marayika wa gatatu busozwa 

Neretswe iby’igihe ubutumwa bwa marayika wa gatatu bwasozwaga. Imbaraga y’Imana yari 
yaragumye ku bwoko bwayo; bwari bwarasoje umurimo wabwo kandi bwari bwiteguye 
igihe cyo kugeragezwa cyari kiri imbere yabwo. Bari barakiriye imvura y’itumba, cyangwa 
ihembura riturutse ku Uwiteka, bityo ubuhamya bwabo buzima burahembuka. Umuburo wa 
nyuma ukomeye wari warumvikanye ahantu hose, kandi wari warakangaranyije ndetse 
urakaza abatarashatse kwakira ubutumwa. {IZ 214.3} 

Nabonye abamarayika bakora hirya no hino mu ijuru. Umumarayika wari ufite ihembe 
ririmo wino ku itako rye yagarutse mu ijuru avuye ku isi, maze amenyesha Yesu ko yarangije 
umurimo we, abera babazwe kandi bashyizweho ikimenyetso. Nuko mbona Yesu 
wakoreraga imbere y’isanduku irimo amategeko cumi, ajugunya urwabya rw’imibavu hasi. 
Azamura amaboko ye, maze avuga n’ijwi rirenga ati: “Birarangiye.” Maze ubwo Yesu 
yatangazaga ati: “Ukiranirwa agumye akiranirwe, uwanduye mu mutima agumye yandure, 
umukiranutsi agumye akiranuke, uwera agumye yezwe,” abamarayika bose bakuramo 
amakamba yabo. {IZ 214.4} 

Urubanza rwose rwari rwaramaze gufatirwa umwanzuro waba uw’urupfu cyangwa 
ubugingo. Ubwo Yesu yakoreraga umurimo we mu buturo bwera, urubanza rw’abakiranutsi 
bapfuye rwarakomezaga maze rugera no bakiranutsi bakiriho. Kristo yari yaramaze 

guhabwa ubwami bwe, yaramaze guhongerera ubwoko bwe kandi yarahanaguye ibyaha 
byabo. Abazaragwa ubwami bari bamaze kuboneka. Ubukwe bw’Umwana w’intama 
bwamaze gutaha. Kandi ubwami, no gukomera k’ubwami bwose bwo munsi y’ijuru, bwari 
bwamaze kwegurirwa Yesu n’abaragwa b’agakiza, kandi Yesu yagombaga kwima akaba 
Umwami w’abami n’Umutware utwara abatware. {IZ 214.5} 

Igihe Yesu yari asohotse ahera cyane numvise kujegera kw’inzogera zari ku ikanzu ye, maze 
ubwo yari agiye, igicu kinini cy’umwijima kibudikira abatuye isi. Icyo gihe nta muhuza wari 
usigaye hagati y’umunyabyaha n’Imana yacumuyeho. Igihe Yesu yari ahagaze hagati 
y’Imana y’umunyabyaha, hari icyari gikingiye ubwoko bw’Imana; ariko igihe yari avuye 
hagati y’Imana n’umuntu, cya gikingirizo cyavuyeho maze Satani asigara yitegekera abanze 
kwihana. Ntabyari gushoboka ko ibyago by’imperuka bisukwa kandi Yesu agikorera mu 
buturo bwera; ariko ubwo umurimo yahakoreraga wari urangiye, n’umurimo wo gusabira 
abantu usojwe, nta cyari kubuza umujinya w’Imana gusukwa maze ucuncumurwa ku mitwe 
y’abanyabyaha batari bafite aho kwikinga, bari barakerenseje agakiza kandi bakanga 
gucyahwa. Muri icyo gihe giteye ubwoba, Yesu amaze gusoza umurimo we w’ubuhuza, 
abera bari imbere y’Imana badafite umuvugizi. Urubanza rwa buri wese rwari rwamaze 
gukatwa, uw’agaciro wese yabazwe. Yesu yatinze gato mu rugo rw’ubuturo bwera bwo mu 
ijuru, maze ibyaha byose byari byaricujijwe igihe Yesu yari akiri ahera cyane bishyirwa kuri 
Satani, we nkomoko y’icyaha, akaba yaragombaga kugerwaho n’igihano cyabyo. {IZ 
215.1} 

Nabonye Yesu akuramo imyambaro ye y’ubutambyi maze yambara imyambaro ye ikomeye 
cyane ya cyami. Ku mutwe we hari amakamba menshi agerekeranye. Yavuye mu ijuru 
azengurutswe n’ingabo z’abamarayika benshi. Muri icyo gihe ibyago by’imperuka 
byagwaga ku batuye isi. Bamwe bivovoteraga Imana kandi bayituka. Abandi bihutiye 
gusanga ubwoko bw’Imana barabwinginga ngo bubigishe uko barokoka imanza zayo. Ariko 
abera nta kintu bashoboraga kubamarira. Amarira ya nyuma yo kuririra abanyabyaha yari 
yarasutswe, kubasabirana umubabaro mwinshi ubuheruka byari byarakozwe, umutwaro wa 
nyuma warikorewe, kandi umuburo uheruka waratanzwe. Ijwi ryiza ry’imbabazi ntiryari 
ricyongera kubararika. Igihe abera n’abo mu ijuru bose bari bashishikajwe n’agakiza kabo, 
bo ntibari babitayeho. Urupfu n’ubugingo byari byarashyizwe imbere yabo ngo bahitemo. 
Benshi bifuje ubugingo, ariko ntibagira umwete wo kubwakira. Ntabwo bahisemo ubugingo, 
none ubu nta maraso yo kubahongerera ngo yeze icyaha cyabo, nta Mukiza 
w’umunyampuhwe bari bagifite ngo abingingire agira ati: “Ihanganire umunyabyaha akandi 
kanya gato.” Abo mu ijuru bose bari bakikije Yesu maze bumva amagambo ateye ubwoba 
agira ati: “Birarangiye!” Inama y’agakiza yari yarasohojwe ariko abantu bake ni bo bari 
barahisemo kuyemera. Kandi ubwo ijwi ryiza ry’imbabazi ryacecekaga, ubwoba bwinshi 

cyane bwafashe inkozi z’ibibi. Mu ijwi riteye ubwoba, bumvise amagambo ngo: 
“Mwaratinze eyane! Mwaratinze cyane!” {IZ 215.2} 

Abatari barahaye agaciro Ijambo ry’Imana bakubitaga hirya no hino, bava ku nyanja bajya 
ku yindi, bava mu majyaruguru bajya iburasirazuba, bashakisha Ijambo ry’Imana. Marayika 
yaravuze ati: “Ntibazaribona. Ku isi hari inzara, ntabwo ari inzara y’ibyokurya, eyangwa 
inyota yo gushaka amazi, ahubwo ni iyo kumva amagambo y’Uwiteka. Ni iki batajyaga 
gutanga ngo bumve ijambo rimwe ribabwira ko Imana ibemera! Nyamara ntacyo bari 
bagitanze, ahubwo bagombaga gukomeza kugira inzara n’inyota. Bagiye bakerensa agakiza 
uko bukeye n’uko bwije, bagaha agaciro ubutunzi bw’isi n’ibinezeza byayo bakabirutisha 
ubutunzi bwose n’ingororano byo mu ijuru. Banze Yesu kandi ntibaha agaciro abera be. 
Uwanduye agomba gukomeza kwandura iteka ryose. jlZ 216.1} 

Ubwo abanyabyaha bababazwaga n’ibyago b’imperuka, benshi bararakaye cyane. Byari 
bibabaje cyane biteye ubwoba. Ababyeyi bitakanaga abana babo babarakariye cyane, abana 
nabo bikaba bityo ku babyeyi bayo, abahungu bitakana bashiki babo ndetse n’abakobwa na 
basaza babo biba uko. Urusaku rw’imiborogo rwumvikanaga ahantu hose abantu babwirana 
bati: “Ni wowe wambujije kwakira ukuri kuba kunkijije iki gihe giteye ubwoba.” Abantu 
bahindukiranye abashumba (ababwiriza) babo babarakariye cyane kandi babitakana bavuga 
bati: “Ntabwo mwatuburiye. Mwatubwiye ko abatuye isi bose bazahinduka, kandi 
mwateraga hejuru muvuga muti: ‘Ni amahoro, ni amahoro! ’ kugira ngo mutumare ubwoba 
bwose twagiraga. Ntacyo mwigeze mutubwira cyerekeye iyi saha, kandi n’abatuburiye 
ibyayo mwavuze ko ari abaka n’abantu babi, bashobora kuturimbura.” Nabonye ko 
abagabura batigeze barokoka umujinya w’Imana. Ububabare bwabo bwari bukubye incuro 
cumi ubw’abo bayoboraga. {IZ 216.2} 

Igihe cy’akaga 

Nabonye abera bava mu mijyi no mu midugudu, bishyira hamwe mu matsinda, maze 
baragenda bajya kuba ahantu habo bonyine. Abamarayika babazaniye amazi n’ibyokurya 
mu gihe abanyabyaha bo babaga bari kwicwa n’inzara n’inyota. Hanyuma nabonye 
abayobozi b’isi bajya inama, kandi Satani n’abamarayika be bari babazengurutse bakora 
ubudacogora. Nabonye urwandiko, urwo rwandiko rwucapwamo izindi nyinshi maze 
zikwirakwizwa mu biee bitandukanye by’isi. Rwatangaga amabwiriza avuga ko abera 
nibatareka imyizerere yabo y’umwihariko, ngo bareke Isabato kandi bubahirize umunsi wa 
mbere w’ieyumweru, nyuma y’igihe runaka abantu bazaba bafite uburenganzira bwo 
kubica. Ariko muri iki gihe cyo kugeragezwa, abera bari batuje, biringiye Imana kandi 
bishingikirije ku isezerano ryayo ryavugaga ko bazacirirwa icyanzu cyo gukiriramo. Mbere 
y’uko iryo tegeko rishyirwa mu bikorwa, mu turere tumwe abanyabyaha bihutiye aho abera 

bari bashaka kubica, ariko abamarayika bameze nk’ingabo zambariye urugamba 
barabarwanirira. Satani yifuzaga gutsemba abera b’Isumbabyose ariko Yesu ategeka 
abamarayika be kubarinda. Imana yashakaga kwihesha ikuzo mu maso y’abanyabyaha bari 
babagose ibinyujije mu kugirana isezerano n’abari barakurikije amategeko yayo; kandi Yesu 
nawe yifuzaga kwihesha ikuzo kubwo kwimurira indahemuka mu ijuru, zitigeze 
zisogongera urupfu, ari bo bantu bategereje kandi bamaze igihe kirekire bamutereje. {IZ 
216.3} 

Bidatinze nabonye abera bafite agahinda kenshi. Basaga n’abakikijwe n’abanyabyaha bose 
bo ku isi. Bose basaga n’abahagurukiye kubarwanya. Bamwe batangiye kugira ubwoba ko 
Imana yaba yabaretse ngo bagwe mu maboko y’abanyabyaha, ariko iyo amaso yabo 
ahumuka, baba barabonye ko bakikijwe n’abamarayika b’Imana. Hanyuma yaho haje 
imbaga y’inkozi z’ibibi zifite umujinya mwinshi, hakurikiraho abamarayika benshi ba 
Satani basunikaga abanyabyaha ngo bajye kwica abera. Ariko mbere yuko begera ubwoko 
bw’Imana, aba banyabyaha bagombaga kubanza kunyura kuri rya tsinda rinini 
ry’abamarayika bera b’Imana kandi bafite imbaraga nyinshi. Nyamara ibyo ntibyajyaga 
gushoboka. Abamarayika b’Imana batumaga abo banyabyaha basubira inyuma kandi na ba 
bamarayika ba Satani babasunikaga bakagwa hasi. jlZ 2I7.I} 

Yari isaha y’umubabaro uteye ubwoba kandi ukomeye ku bera b’Imana. Amanywa na nijoro 
batakiraga Imana kugira ngo ibarokore. Ku byagaragariraga amaso, nta makiririro bari 
bafite. Abanyabyaha bari batangiye kubyina intsinzi batera hejuru bati: “Kuki Imana yanyu 
itabakuye mu maboko yacu? Kuki mutajya mu ijuru ngo mukize amagara yanyu?” Nyamara 
abera ntibitaye kubyo bababwiraga. Bakiranaga n’Imana nk’uko byagendekeye Yakobo. 
Abamarayika bifuzaga kubatabara, ariko bagombaga gutegereza akanya gato kuko ubwoko 
bw’Imana bwagombaga kunywa kuri icyo gikombe kandi bukabatizwa uwo mubatizo. 
Abamarayika badatezuka ku nshingano yabo bakomeje kubitaho. Ntabwo Imana yari 
kwemera ko izina ryayo ritukwa mu bapagani. Igihe cyari kigiye kugera ubwo Imana yari 
igiye kugaragaza ubushobozi bwayo bukomeye maze ikarokora abera bayo mu buryo 
bunejeje eyane. Kubw’ikuzo ry’izina ryayo, Imana yari igiye gurokora abantu bose bari 
barayitegereje bihanganye kandi amazina yabo akaba yari yanditswe mu gitabo 
cy’ubugingo. {IZ 217.2} 

Neretswe Nowa wari umukiranutsi. Igihe imvura yagwaga maze umwuzure ukaza, Nowa 
n’umuryango we bari bamaze kwinjira mu nkuge kandi Imana yari yamaze gukinga. Nowa 
yari yaraburiye abari batuye isi mbere y’umwuzure akiranutse nubwo bamukwenaga kandi 
bakamuseka. Igihe imvura yisukaga ku isi maze abantu bakajya barengerwa n’amazi 
inkurikirane, abantu bitegerezaga ya nkuge bari baragize urw’amenyo, bakabona ireremba 
hejuru y’amazi ikingiye umukiranutsi Nowa n’umuryango we. Nabonye ko ubwoko 

bw’Imana bwaburiye abatuye isi bukiranutse bukabamenyesha iby’umujinya wayo ugiye 
kuza nabwo buzarokorwa mu buryo nk’ubwo. Ntabwo Imana yari kwemera ko inkozi z’ibibi 
zirimbura abantu bari bategereje guhindurwa bakimurirwa mu ijuru kandi batashoboraga 
kumvira itegeko ry’inyamaswa cyangwa ngo bashyirweho ikimenyetso cyayo. Nabonye ko 
iyo abagome bemererwa kwica abera b’Imana, Satani n’abamarayika be ndetse n’abandi 
bose banga Imana bari kwishima cyane. Mbega uburyo yari kuba intsinzi ikomeye ya Satani 
iyo mu isaha iheruka y’urugamba Satani anesha abari barategereje kubona Umucunguzi 
bakundaga! Abantu bagiye baseka igitekerezo cy’uko abera bazazamurwa bazibonera uko 
Imana yita ku bera bayo kandi bitegereze gucungurwa kwabo guhebuje. {IZ 217.3} 

Igihe abera bavaga mu mijyi no mu midugudu, bakurikiwe n’inkozi z’ibibi zashakaga 
kubica. Ariko inkota zari zikuriwe kwica ubwoko bw’Imana zaravunitse maze zigwa hasi 
nk’ibikenyeri. Abamarayika b’Imana bakingiye abera. Igihe batabazaga ijoro n’amanywa 
ngo batabarwe, gutaka kwabo kwageze imbere y’Uwiteka. {IZ 218.1} 

Gutabarwa kw’abera 

Imana yahisemo kurokora ubwoko bwayo igihe igicuku cyari kinishye. Ubwo abagome 
bariho babakwena babazengurutse, izuba ryarashe mu buryo butunguranye, riracana cyane 
maze ukwezi kurahagarara. Abanyabyaha bitegereje ibyo bumiwe, naho abera bo bitegereza 
ibimenyetso byo gucungurwa kwabo bafite ibyishimo bitavugwa. Ibimenyetso n’ibitangaza 
byakurikiranye byihuta. Ibintu byose byasaga n’ibyavuye kuri gahunda yabyo isanzwe. 
Imigezi yarekeye aho gutemba. Ibicu bya rukokoma byarazamutse maze birasekurana. 
Ariko hari hari umwanya umwe urimo ikuzo, ari naho humvikaniye ijwi ry’Imana rivuga 
nk’amazi menshi asuma, rinyeganyeza ijuru n’isi. Habayeho umutingito w’isi ukomeye 
cyane. Ibituro birakinguka maze abari barapfliye bose bizeye kubw’ubutumwa bwa 
marayika wa gatatu, bakaba barubahirizaga Isabato, bava mu bituro byabo bambaye ubwiza 
kugira ngo bumve isezerano ry’amahoro Imana yari igiye kugirana n’abari barakurikije 
amategeko yayo. {IZ 218.2} 

Ijuru rirakinguka rirongera ririkinga kandi hariho kuvurungana kwinshi. Imisozi 
yanyeganyeze nk’uko urubingo ruhungabanywa n’umuyaga maze ikajugunya ibitare binini 
ahayizengurutse hose. Inyanja ibira nk’inkono maze ikajugunya amabuye imusozi. Igihe 
Imana yavugaga umunsi n’isaha byo kugaruka kwa Yesu kandi igaha ubwoko bwayo 
isezerano rihoraho, yavuze interuro imwe maze iraceceka ari nabwo amagambo yirangiraga 
mu isi yose. Ubwoko bw’Imana bwari buhagaze butumbiriye ku ijuru, buteze amatwi ayo 
magambo igihe yasohokaga mu kanwa ka Yehova maze akirangira mu isi yose nko guhinda 
kw’inkuba gukomeye. Byari bintu biteye ubwoba cyane. Uko interuro imwe yabaga 
irangiye, abera bateraga hejuru bati: “Ikuzo ni iryawe! Haleluya!” Mu maso habo 

hamurikiwe ikuzo ry’Imana maze barabagirana ikuzo nk’uko byagenze ku maso ha Mose 
igihe yamanukaga ku musozi wa Sinayi. Kubera iryo kuzo, abanyabyaha ntibashoboraga 
kubareba. Igihe abubashye Imana bubahiriza Isabato yayo yera bahabwaga umugisha 
utazagira iherezo, habayeho urusaku rukomeye eyane rw’insinzi banesheje inyamaswa 
n’igishushanyo cyayo. {IZ 218.3} 

Nuko umunsi mukuru uratangira, ari nabwo igihugu cyagombaga kubona ikiruhuko. 
Nabonye umuntu wari imbata ikiranuka ahagurukana intsinzi kandi anesheje, maze aca 
iminyururu yari imuboshye, ari nabwo shebuja wari inkozi y’ibibi yari yaguye mu majune 
yayobewe icyo yakora; kuko inkozi z’ibibi zitashoboraga kumva amagambo y’ijwi 
ry’Imana. {IZ 219.1} 

Bidatinze haza igicu kinini cy’umweru, Umwana w’umuntu acyicayeho. Ubwo icyo gicu 
cyagaragaraga bwa mbere kiri kure, cyagaragaraga ko ari gito cyane. Marayika yavuze ko 
ari ikimenyetso cy’Umwana w’umuntu. Uko cyarushagaho kwegera isi, twashoboraga 
kwitegereza ikuzo rihebuje n’igitinyiro bya Yesu uko yazaga yigira imbere aje kunesha. 
Itsinda ry’abamarayika bera, bambaye amakamba meza arabagirana ku mitwe yabo bari 
bashagaye Yesu mu nzira yacagamo. Nta rurimi na rumwe rwashobora gusobanura ubwiza 
bw’ibyo byabaga. Igicu cyagaragazaga igitinyiro ndetse n’ikuzo ritagereranywa 
cyakomezaga kuza kitwegera, maze tubasha kwitegereza neza Yesu mwiza. Ntabwo yari 
yambaye ikamba ry’amahwa ahubwo ikamba ry’ikuzo no kunesha ni ryo ryari riri mu 
ruhanga rwe ruzira inenge. Ku myenda ye no ku bibero bye hari izina ryanditsweho ngo: 
“Umwami w’abami, n’Umutware utwara abatware.” Mu maso he harabagiranaga nk’izuba 
ryo ku manywa y’ihangu, amaso ye yasaga n’ibirimi by’umuriro, kandi ibirenge bye 
byasaga n’umuringa utunganyijwe mu ruganda. Ijwi rye ryumvikanaga nk’uruvange 
rw’ibyuma byinshi bicurangwa. Isi yahindiye umushyitsi imbere ye, ijuru ryizinga nk’uko 
bazinga umuzingo w’igitabo, kandi imisozi yose n’ibirwa bikurwa ahabyo. “Abami bo mu 
isi n’abatware bakomeye n’abatware b’ingabo, n’abatunzi n’ab’ububasha n’imbata zose 
n’ab’umudendezo bose bihisha mu mavumo no mu bitare byo ku misozi, babwira imisozi 
n’ibitare bati: “Nimutugweho, muduhishe amaso y’Iyicaye kuri iriya ntebe n’umujinya 
w’Umwana w’Intama, kuko umunsi ukomeye w’umujinya wabo usohoye kandi ni nde 
ubasha guhagarara adatsinzwe?” Ba bandi mu gihe gito cyari gishize bashakaga kurimbura 
abana b’Imana b’indahemuka bakabakura ku isi, noneho babonye ikuzo ry’Imana ryari 
ribariho. Hagati mu bwoba bukomeye bari bafite, bumvise amajwi b’abera baririmbana 
ibyishimo bati: “lyi ni yo Mana yacu twagerezaga, ni yo izadukiza.” {IZ 219.2} 

Igihe Umwana w’Imana yahamagaraga abera basinziriye mu bituro, isi yahinze umushyitsi 
ukomeye. Abera bitabye iryo hamagara maze basohoka mu bituro bambaye kudapfa, 
barangurura bavuga bati: “Urupfu rumizwe no kunesha! Wa rupfu we, kunesha kwawe kuri 

he? Wa mpfu we, umbori rwawe mri he?” Nuko abera bari bakiri bazima hamwe n’abo 
bazutse batera hejum bavuga amajwi ahanitse yo kunesha. Ya mibiri yari yaragiye mu gituro 
iriho ibimenyetso by’indwara n’umpfii noneho yavuyemo ifite ubugingo n’imbaraga 
byahawe kudapfa. Abera bari bakiri bazima bahindurwa mu kanya gato, ndetse mu kanya 
nk’ako guhumbya maze bazamuranwa n’abazutse, bajyana gusanganira Umwami mu kirere. 
Mbega ukuntu uko guhura kwari guhebuje! Ineuti zari zaratandukanyijwe n’umpfli zongera 
guhura ubutazatandukana ukundi. {IZ 219.3} 

Kuri buri mhande rwose rw’igare ry’igieu hari amababa kandi munsi yaeyo hari inziga. Uko 
iryo gare ryikaragaga rizamuka, izo nziga zarangumraga zivuga ziti: “Urera,” maze amababa 
nayo uko agumka akarangumra ati: “Urera,” kandi na ya mbaga y’abamarayika bakikije eya 
gieu bagishagaye nabo bakarangumra bati: “Urera, urera ,urera, Mwami Imana 
Ishoborabyose!” Maze n’abera bari muri eya gicu nabo bakikiriza bati: “Habwa ikuzo! 
Haleluya!” Nuko rya gare rikomeza kuzamuka rigana mu Rurembo Rwera. Mbere yuko 
binjira muri urwo mrembo, abera bagiye ku mirongo igororotse ikoze mpande enye zingana, 
Yesu ari hagati yabo. Yari muremure ahagaze umutwe n’intugu bye bisumba abera ndetse 
n’abamarayika. Igihagararo cye gitinyitse no mu maso he h’igikundiro byabashaga kubonwa 
n’abari kuri iyo mirongo bose. {IZ 220.1} 

Ingororano y’abera 

Nuko mbona umubare munini w’abamarayika bakuye amakamba arabagirana muri urwo 
mrembo — uwera wese yagenewe ikamba rye ryanditsweho izina rye. Igihe Yesu 
yahamagazaga ya makamaba, abamarayika barayamuzaniye, maze Yesu mwiza akoresha 
ukuboko kwe kw’iburyo atangira kwambika abera ya makamba. Nuko abamarayika bazana 
inanga nk’uko bazanye ya makamba maze Yesu aziha abera bose. Umumarayika wari 
uyoboye atangira gucuranga maze amajwi yose bayahanika basingizanya umunezero kandi 
bashima, kandi buri wese yacuranganaga imirya y’inanga ubuhanga, maze humvikana 
umsobe rw’amajwi aryoheye amatwi kandi atunganye rwose. {IZ 220.2} 

Maze mbona Yesu ayoboye abacunguwe aberekeza ku marembo y’umurwa. Yesu yakoze 
ku mgi maze rukinguka rwikaraga ku mapata yarwo arabagirana, nuko asaba ishyanga 
ryakurikije ukuri kwinjira. Muri uwo murwa hari harimo ibintu byose binyuze amaso. 
Ahantu hose bahabonaga ikuzo ritangaje. Nuko Yesu yitegereza abera yacunguwe; mu maso 
habo harabagiranaga ikuzo; maze ubwo yakomeza kubitegereza, avuga n’ijwi ryiza 
rigororotse ati: “Ndabona umurimo w’ubugingo bwanjye, none ndanyuzwe. Iri kuzo 
rihebuje ni iryanyu ngo muryishimire iteka ryose. Imibabaro yanyu irarangiye. Urupfu 
ntimzabaho ukundi, nta gahinda, nta gutaka cyangwa kuribwa bizongera kubaho.” Nabonye 
abacunguwe bose bunama barambika amakamba yabo arabagirana ku birenge bya Yesu. 

Ubwo ikiganza cye cyuje umkundo cyongeraga kubahangumtsa, bafashe inanga zabo 
z’izahabu maze ijum ryose barwuzuza umuziki wabo mwiza n’indirimbo zo gusingiza 
Umwana w’Intama. {IZ 220.3} 

Nuko nyuma yaho mbona Yesu ajyanye ubwoko bwe ku giti cy’ubugingo, maze twongera 
kumva ijwi rye ryiza cyane riruta indirimbo zose zigeze kumvwa n’abantu bapfa, aravuga 
ati: “Ibibabi by’iki giti ni ibyo gukiza amahanga. Mwese nimuryeho.” Ku giti cy’ubugingo 
hariho imbuto nziza bihebuje, kandi abera bashoboraga kuziryaho uko bashaka. Muri uwo 
murwa harimo intebe nziza cyane ya cyami kandi muri yo hatumkaga umzi rw’umbogobogo 
rw’amazi y’ubugingo, mbengerana nk’isarabwayi. Ku nkombe zose z’urwo mzi hari igiti 
cy’ubugingo, kandi ku nkunka z’urwo mzi hari ibindi biti byiza cyane biribwa. (IZ 220.4} 

Nta mrimi rwabasha gusobanura uko mu ijuru hameze. lyo ntekereje kuri ibi byose, 
ndatangara. Kubera gutwarwa n’ubwo bwiza buhebuje n’ikuzo ritavugwa, ndambika 
ikaramu hasi maze nkarangumra ijwi ngira nti: “Mbega umkundo! Mbega umkundo 
mtangaje!” Umrimi mhebuje izindi ntirwashobora gusobanura ikuzo ry’ijum cyangwa 
uburebure butagereranywa bw’umkundo rw’Umukiza. {IZ 221.1} 

Isi ihinduka umusaka 

Ibitekerezo byanjye byongeye kwerekera ku isi. Abanyabyaha bose bari bamaze 
kurimburwa, kandi intumbi zabo zari zirambaraye ku butaka. Uburakari bw’Imana 
bwagaragaye mu gusukwa kw’ibyago birindwi by’impemka. Uburakari bw’Imana bwari 
bwaragaragariye mu byago birindwi by’impemka bwari bwarageze ku batuye isi, bituma 
bahekenya indimi zabo bitewe n’uburibwe kandi bavuma Imana. Uburakari bw’Imana bwari 
bwibasiye cyane abashumba b’abanyabinyoma. Amaso yabo yashiririye mu bihenehene 
byayo, kandi indimi zabo nazo zishira mu kanwa kabo bagihagaze. Ubwo abera bari bamaze 
kurokorwa n’ijwi ry’Imana, ya mbaga y’abanyabibi yarahindukiranye maze buri wese 
yibasira mugenzi we. Isi yasaga n’iyarengewe n’imivu y’amaraso, kandi intumbi zari 
zinyanyagiye ku isi uvuye ku mpera yayo ukagera ku yindi. {IZ 221.2} 

Isi yari imeze nk’ubutayu. Imijyi n’imidugudu yari yarituwe n’umutingito, yari yararitswe 
hasi yabaye ibirundo. Imisozi yari yakuwe ahayo, maze ihasiga ubuvumo bunini. Ibitare 
binini byajugunywe n’inyanja, cyangwa se ibyajugunywe n’isi ubwayo, byari binyanyagiye 
ku butaka hose. Ibiti by’inganzamarumbo nabyo byari byarandutse binyanyagiye hirya no 
hino. Ahantu hameze hatyo ni ho Satani n’abamarayika be bagombaga gutura mu gihe 
cy’imyaka ibihumbi. Aho ni ho azaba abohewe, azerera hirya no hino ku isi yabaye 
igiharabuge, kandi yitegereza ingaruka zo kugomera amategeko y’Imana kwe. Mu gihe 
cy’imyaka igihumbi, Satani azasarura imbuto z’umuvumo yateje isi. Kubera ko azaba 
abohewe ku isi wenyine, nta burenganzira azagira bwo kugera ku yindi mibumbe kugira ngo 

ajye gushuka no kubuza amahoro abatarigeze baeumura. Muri ieyo gihe ey’imyaka 
igihumbi, Satani azababazwa bikomeye. Kuva yacumura ntiyigeze ahagarika kwangiza. 
Nyamara icyo gihe azaba yambuwe ububasha bwe, asigare yibaza ku byo yakoze kuva 
yacumura, kandi ahinde umushyitsi, afite n’ubwoba ategereje ahazaza he hazaba hashishana, 
ubwo azaba agomba kubabazwa kubera ibibi byose yakoze kandi agahanirwa ibyaha byose 
byakozwe kubera we. {IZ 221.3} 

Numva abamarayika n’abera bacunguwe baririmba intsinzi, kandi amajwi yabo yavugaga 
nk’ay’ibyuma bicurangwa bigera ku bihumbi cumi, kuko batari kuzongera kubuzwa 
amahoro no gushukwa na Satani, kandi byari binatewe n’uko abatuye ku yindi mibumbe 
bari bamukize kandi bakize n’ibishuko bye. (IZ 222.1} 

Hanyuma mbona intebe z’ubwami, kandi Yesu n’abera bacunguwe bazicayeho; maze abera 
barima baba abami n’abatambyi b’Imana. Kristo afatanya n’ubwoko bwe maze bacira 
imanza abanyabyaha bapfuye, bagereranya ibikorwa byabo n’ibyanditswe mu gitabo, kandi 
bagafata umwanzuro kuri buri wese hakurikijwe ibyo yakoze akiri muzima. Umunyabyaha 
wese yagenerwaga igihano agomba kuzahanishwa hakurikijwe ibyo yakoze; maze 
kikandikwa imbere y’izina rye mu gitabo cy’urupfu. Satani n’abamarayika be nabo baciriwe 
urubanza na Yesu hamwe n’abera. Igihano cya Satani cyagombaga kuba gikomeye cyane 
kurenza icy’abo yari yarayobeje. Umubabaro we wagombaga gusumba kure uwabo mu 
buryo butagereranywa. Abo yari yarayobeje bose bamaze kurimbuka, Satani yagombaga 
gukomeza kubaho ababazwa igihe kirekire. {IZ 222.2} 

Ku iherezo ry’imyaka igihumbi, Imanza z’abanyabyaha bapfuye zirangiye, Yesu yavuye mu 
murwa, maze abera n’ingabo z’abamarayika batonze umurongo baramukurikira. Yesu 
amanukira ku musozi munini, maze akiwukozaho ibirenge urasatagurika nuko uhinduka 
ikibaya kinini. Hanyuma twubura amaso maze tubona umurwa munini kandi mwiza cyane, 
wari ufite imfatiro cumi n’ebyiri n’amarembo cumi n’abiri, kuri buri ruhande hari amarembo 
atatu kandi kuri buri rembo hari umumarayika. Twararanguruye tuti: “Umurwa! umurwa 
ukomeye! Nguwo uramanutse uvuye mu ijuru ku Mana!” Umanuka mu bwiza bwawo bwose 
n’ikuzo ryawo rirabagirana maze uhagarara muri cya kibaya kinini Yesu yawuteguriye. {IZ 
222.3} 

Umuzuko wa kabiri 

Hanyuma Yesu hamwe n’itsinda ry’abamarayika bera ndetse n’abera bose bacunguwe 
basohoka muri wa murwa. Abamarayika bakikiza Umugaba wabo bamushagara mu nzira 
yanyuragamo, maze imbaga y’abera bacunguwe nabo bakurikiraho. Hanyuma n’igitinyiro 
cyinshi, Yesu ahamagara abanyabyaha bose bapfuye; maze bazukana ya mibiri ifite intege 
nke kandi irwaragura bajyanye mu bituro. Mbega igitangaza! Mbega uko byari bimeze! 

Abazutse ku muzuko wa mbera bose bazutse bafite umubiri wambaye kudapfa; ariko 
abazutse ku muzuko wa kabiri bose bari bariho ibimenyetso by’umuvumo. Abami 
n’abatware bo ku isi, abakomeye n’aboroheje, abize n’abatarize, bose bahagurukiye 
icyarimwe. Bose bitegereza Umwana w’umuntu; kandi ba bantu bose bamusuzuguye 
bakamukwena, ba bandi batamirije ikamba ry’amahwa mu ruhanga rwe rwera ndetse 
bakamukubira urubingo, bamubonye afite igitinyiro cye cya cyami. Abamuciye amacandwe 
igihe yacirwaga urubanza noneho bahunze ijisho rye ryari rityaye bahunga n’ikuzo ryo mu 
maso he. Abamuteye imisumari mu biganza no mu birenge bye noneho bitegereje inkovu 
yatewe no kumubamba. Abamuteye icumu mu rubavu nabo bitegereje inkovu zaturutse ku 
bugome bukaze bagiriye umubiri we. Bamenya ko ari wa wundi babambye kandi 
bakamukwena igihe yasambaga. Nuko humvikana umuborogo utewe n’umubabaro 
ukomeye ubwo bahungaga ngo bajye kwihisha Umwami w’abami, n’Umutware utwara 
abatware. {IZ 222.4} 

Bose bashakaga aho bihisha mu bitare kugira ngo bikingire ikuzo rihebuje ry’uwo 
basuzuguye. Nuko bahinduwe ubusa kandi bababajwe n’igitinyiro cye n’ikuzo rye rihebuje, 
baterera hejuru icyarimwe baravuga bati: “Hahirwa uje mu izina ry’Uhoraho!” {IZ 223.1} 

Yesu n’abamarayika bera baherekejwe n’abera bose basubira mu murwa, maze amaganya 
n’imiborogo by’abanyabyaha bisakara ikirere. Nuko mbona Satani yongera gutangira 
umurimo we. Yazengurutse mu bambari be bose, maze aha imbaraga abanyantege nke kandi 
ababwira ko we n’abamarayika be bafite imbaraga nyinshi. Yerekana abantu miliyoni 
zitabarika bari bazutse. Muri bo harimo intwari zikomeye cyane n’abami bari bafite 
ubuhanga mu bijyanye n’urugamba kandi bari baranesheje ubwami bwinshi. Harimo 
ibihanda bikaze n’abarwanyi bakomeye cyane batigeze batsindwa na rimwe ku rugamba. 
Harimo Napolewo wishyiraga hejuru kandi wagiraga ingamba nyinshi, kandi imigambi ye 
igahindisha umushyitsi ingoman’abami. Hari hahagaze abantub’ibihandabafite igihagararo 
gitinyitse bari baraguye ku rugamba bafite inyota yo gutsinda. Ubwo bavaga mu bituro 
byabo, basubukuriye ibitekerezo byabo aho byari byarahagarariye igihe bapfaga. Bari bafite 
inyota yo kunesha nk’iyo bari bafite igihe bapfaga. Satani ajya inama n’abamarayika be, 
maze akurikizaho ba bami n’abarwanyi bakomeye ndetse n’abanyambaraga. Yitegereza izo 
ngabo zitabarika, maze azibwira ko itsinda ry’abari muri wa murwa ari rito ndetse ridafite 
imbaraga, kandi ko bashobora kuzamuka bakawufata, bakavanamo abawutuye bose maze 
bakigarurira ubutunzi n’ubwiza bwawo. {IZ 223.2} 

Nuko Satani agera ku mugambi we wo kubashuka, maze ako kanya bose batangira kwitegura 
urugamba. Muri izo ngabo zitabarika harimo abagabo benshi b’abahanga, maze batangira 
kubaka ibikoresho by’intambara by’amoko yose. Maze ya mbaga y’ingabo zirangajwe 
imbere na Satani zifata inzira. Abami n’abarwanyi bakomeye bakurikira Satani bamuri hafi, 

maze imbaga y’ingabo nyinshi zikoze amatsinda ikurikiraho. Buri tsinda ryari rifite 
umuyobozi waryo. Muri urwo rugendo banyura ku isi yabaye umusaka berekeje ku Murwa 
Wera, bagendaga kuri gahunda inoze. Yesu akinga amarembo y’uwo murwa maze izo ngabo 
zitabarika zirawugota, zishyira kuri gahunda kuko ziteguraga urugamba rukomeye cyane. 
Maze Yesu n’ingabo zose z’abamarayika hamwe n’abera bose bambaye amakamba 
arabagirana ku mitwe yabo barazamuka bajya hejuru ku nkuta z’uwo murwa. Yesu avugana 
icyubahiro gikomeye cyane ati: “Yemwe banyabyaha, nimwitegereze ingororano 
y’abakiranutsi! Namwe abo nacunguye, nimurebe ingororano y’abanyabyaha!” Za ngabo 
zitabarika zigose umurwa zitegereza imbaga irabagirana ikuzo y’abari ku nkuta z’umurwa. 
Ubwo bitegerezaga ubwiza buhebuje bw’amakamba yabo arabagirana ndetse no mu maso 
habo harabagiranaga ikuzo hakagaragara ishusho ya Yesu, kandi bakitegereza ikuzo 
ritagereranywa n’igitinyiro by’Umwami w’abami n’Umutware w’abatware, ubutwari 
bwabo bwarashize. Bahise batekereza ubutunzi n’ikuzo babuze maze babona ko ibihembo 
by’ibyaha ari urupfu. Nuko bitegereza itsinda rinezerewe ry’abera bagiye basuzugura, 
babona bambaye ikuzo, icyubahiro, kudapfa ndetse n’ubugingo buhoraho, mu gihe bo bari 
inyuma y’umurwa bari kumwe n’ibizira byose kandi byangwa. {IZ 223.3} 

Urupfu rwa kabiri 

Satani yihutira hagati y’abayoboke be maze agerageza gukangurira iyo mbaga kugira icyo 
ikora. Ariko umuriro uturutse mu ijuru ku Mana urabamanukira amaze abakomeye 
n’abanyambaraga, abanyacyubahiro, abakire n’abakene bose urabakongora. Nabonye ko 
bamwe bakongotse mu kanya gato cyane bagashira naho abandi bababazwa umwanya 
muremure. Bahanwe hakurikijwe ibyo bakoze bakiri bazima. Bamwe bamaze iminsi 
myinshi bakongoka, kandi uko habaga hakiriho igice gisigaye kitarashya ni ko bakomezaga 
kubabara. Marayika yaravuze ati: “Urunyo rw’ubugingo ntiruzapfa; umuriro wabo 
ntuzazimywa hakiriho n’agace gato cyane kagomba gukongoka.” (IZ 224.1} 

Satani n’abamarayika be bababajwe igihe kirekire. Ntabwo Satani yagezweho n’uburemere 
n’igihano cy’ibyaha bye gusa, ahubwo yashyizweho n’ibyaha by’abacunguwe bose; kandi 
agomba no kubabazwa kubera kurimbuka k’ubugingo yateje. Nabonye Satani hamwe 
n’abanyabyaha bose bakongoka, maze ubutabera bw’Imana buba burubahirijwe. Maze 
abamarayika bose n’abera bose bacunguwe bavuga n’ijwi rirenga bati: “Amena!” {IZ 
224.2} 

Marayika yaravuze ati: “Satani ni umuzi, naho abana be ni amashami. Noneho umuzi 
n’amashami byose birakongotse. Bapfuye urupfu rw’iteka ryose. Ntibazigera bazuka, kandi 
Imana izagira isanzure ritunganye.” Naritegereje maze mbona umuriro wari wakongoye 
abanyabyaha, wagurumanaga utwika imyanda yose kandi ukeza isi. Nongeye kwitegereza 

maze mbona isi yejejwe. Nta kimenyetso na kimwe ey’umuvumo eyayirangwagaho. 
Ibihanamanga byo ku isi noneho byari byahindutse ikibaya kigari kiringaniye. Isanzure 
ryose Imana yaremye ryari ryatunganyijwe, kandi intambara ikomeye yari irangiye burundu. 
Aho twitegerezaga hose ndetse n’ikintu eyose twagezagaho amaso, eyari cyiza cyane kandi 
cyera. Maze abacunguwe bose; abakuru n’abato, abakomeye n’aboroheje, barambika 
amakamba yabo ku birenge by’Umucunguzi wabo, maze bicisha bugufi imbere ye 
bamuramya, kandi baramya Ihoraho iteka ryose. Isi nshya nziza cyane, n’ubwiza bwayo 
bwose, byari umurage w’abera iteka ryose. Maze ubwami n’ubutware no gukomera 
k’ubwami bwo munsi y’ijuru bihabwa abera b’Isumbabyose, biba ibyabo iteka ryose. {IZ 
224.3} 

